
Lietuviškojo leidimo pratarmė 


Praėjo beveik trys dešimtmečiai nuo tada, kai Deutsche 
Gesellschaft fiir Soziologie* surengė Weberio šimtųjų gimimo 
metinių minėjimą „Max Weber und die Soziologie heute“'**. 
Renginys vyko pagal tų laikų stilių — buvo ir sarkazmo, 
ir liaupsių: vieni peikė Weberį už jo klaidas, o kiti analizavo 
konkrečius jo tyrinėjimų paliestus klausimus. Reaguodami 
į tų dienų politines aistras, tokie Amerikos sociologai kaip 
Reinhardas Bendixas ir Talcottas Parsonsas gyrė Weberio 
pažiūras už atvirumą — kaip palikimą, nurodantį kelią 
empiriniams ir istoriniams tyrinėjimams. Paties Weberio 
asketiškų mokslinių idealų dvasia jie netgi padarė išvadą, 
kad jo intelektualinis proveržis išpranašavo „ideologijos 
galą“. 

Ideologijos mirtis, kurią Jungtinėse Valstijose sveikino 
Parsonsas, Bendixas ir kiti, reiškė vieną konkretų dalyką: 
Weberis, priešingai negu jo senų mitų apakinti amžininkai, 
davė mums naują intelektualinę orientaciją, tinkamą be- 
sikuriančio naujo socialinio pasaulio tikrovei. Parsonsas, 
turėdamas omenyje Jungtines Valstijas, pažymėjo: „Aš seniai 
jaučiau, kad jų socialinės sistemos pavadinimas „kapita- 
listinė“ netgi labai rafinuota vėberiškąja prasme buvo visiškai 
neadekvatus. Vis labiau tikėtina, kad procesai Sovietų 5ą- 
jungoje dar stereotipiškesnę jos, kaip „socialistinės“ visuo- 
menės, sampratą padarys tokią pat netinkamą“. Kalbėdamas 
apie Weberį ir sociologiją, jis tęsė: „Negaliu atsikratyti 
jausmo, kad sociologijos mokslo, kurio vienu iš nedaugelio 
tikrųjų sukūrėjų aš laikau Maxą Weberį, atsiradimas yra 
šių didelių permainų pranašas ir kad mūsų mokslui gali 

būti lemta suvaidinti svarbiausią vaidmenį ne tik todėl, 
kad jo pradinis uždavinys yra suprasti socialinį ir kultūrinį 
pasaulį, kuriame gyvename, tiriant jį sociologiškai, bet ir 
iš tikrųjų keisti tą pasaulį tokiais būdais, kurių dabar 
negalima numatyti“. Tad Weberis atrodė esąs svarbiausias 
naujos postideologinės pasaulio sąrangos teoretikas, 0 so- 
ciologijai buvo garantuota vieta šitos sąrangos avangarde. 

Taigi prieš tris dešimtmečius iškiliausių Amerikos au- 
toritetų atsakymas į klausimą „kodėl Weberis?“ atrodė 
visiškai aiškus: jo veikalai — tai pamatas produktyviems 
empiriniams bei lyginamiesiems istoriniams tyrinėjimams, 
be to, jis numatė mūsų šimtmečiui būdingas pasaulines 
istorines permainas. Tai, ką žadėjo ateitis, buvo socialinė 
pažanga, nulemta socialinio mokslo pritaikymo, sekant įkan- 
din Weberio „prasiveržimo“ pažinti „tikrovę, kurioje esa- 
me“, — pasaulį, kuris turi būti laikomas „istoriškai toks, 
o ne kitoks“. 

Šiandien, iš naujo skaitant šiuos optimistiškus vertinimus, 
kyla įvairių atgarsių. Viena vertus, atrodo, kad dabartinės 
permainos pasaulyje, ypač Europoje, patvirtino, jog buvo 
teisūs tie, kurie tikėjo didįjį Marxo „antipodą“ tiksliai 
įvertinus mūsų istoriją. Juk jeigu dabartinės kalbos Vakaruose 
apie „postmarksizmą“ iš viso turi prasmę, tai argi jose neturi 
būti nuorodų į tą kritiško mąstymo ir patirties klodą, kurį 
siejame su Weberio vardu ir su jo teorijos perspektyvomis? 
Kas, jeigu ne Weberis, yra labiausiai vertas tapti Marxo 
įpėdiniu? Ir nors Parsonsas galėjo perdėti Weberio entu- 
ziazmą mokslo atžvilgiu, kas labiau už pastarųjų metų 
politines permainas bei socialinius pasikeitimus gali skatinti 
šį mokslą? 

Tačiau, kita vertus, atrodo, kad ir pasaulis, ir Weberio 
sociologija vis labiau nestabilūs ir ginčytini. Panašu, kad, 


X 


pasibaigus vienam ideologijos amžiui, apie kurį tiek buvo 
kalbėta, prasideda kitas amžius, kurio susiskaldymą lemia 
nacionaliniai, etniniai, regioniniai, religiniai, kultūriniai, kar- 
tų ir kitokie šaltiniai. Kai kuriais atžvilgiais šitas naujas 
kovos pasaulis atrodo nepaprastai panašus į Weberio fin- 
de-siėcle* kultūros krizės, socialinio konflikto ir nacionalinių 
antagonizmų pasaulį. Galų gale būtent 1890-ųjų karta — 
Weberio socialinių mokslų karta — išrado diskursą apie 
tai, ką mes dabar vadiname „postmodernizmu“, parodydami 
tipiškai modernų istorinės atminties praradimą. Ir net pa- 
viršutiniškas Žvilgsnis į diskusijas inauguraciniuose 1910 m. 
ir 1912 m. Deutsche Gesellschaft fiir Soziologie susirinkimuose 
įtikins, kad mes vėl svarstome dvidešimtojo šimtmečio 
pradžios temas: tai tautiškumas, etniškumas, rasė, religija, 
lytis, tapatumas, technologija, modernioji kultūra, ekono- 
mikos organizavimas ir mokslų sričių nenuoseklumas. Ar 
mes, apeidami visą ratą, nesugrįžtame į pradinę sociologijos 
ir socialinės teorijos intelektualinę situaciją, tik be tos di- 
džiulės dinamikos, kurią suteikdavo socializmas arba mark- 
sizmas ir jiems atstovaujantys sąjūdžiai? 

O dėl pačios sociologijos šiandien, tai atrodo, kad Jung- 
tinių Valstijų universitetuose ilgainiui pasikeitė šio dalyko 
kolektyvinė sąmonė: anksčiau skelbtas pasitikėjimas suge- 
bėjimu reformuoti socialinį pasaulį užleido vietą profesiniam 
susirūpinimui mūsų sugebėjimu nustatyti šio mokslo ribas 
bei teisėtumo kriterijus. Iš pat pradžių iš visų pusių buvo 
keliami klausimai „kas yra sociologija?“ arba „kas yra 
vėberiškoji socialinė teorija?“; bet šiomis institucinės negalės 
dienomis jie prarado savo sveiką nekaltumą. Atrodo taip, 
tarytum siūlyti neapgalvotus atsakymus į šiuos klausimus 
mūsų dienomis reiškia rizikuoti būti ištremtam į tamsius 
ir tolimus akademinės bendruomenės paribius. 

Parašyti Veržiantis iš geležinio narvo buvo sumanyta tik 
prieš kelerius metus, kaip tik prieš pat pačias dramatiš- 
kiausias permainas Europoje po 1917 m. Ši knyga buvo 
sociologijos versijoms ir iš dalies kaip mėginimas išvengti 
ankstesnių ideologinių rietenų socialinėje teorijoje. Ketin- 
damas sugrąžinti kitokį, „revizuotą“ Weberį, aš norėjau 
parodyti, kad jo mąstymas gali būti vėl atgaivintas iškeliant 
kaip pagrindines tas problemas, kurios susijusios su „tuo 
specifišku ir ypatingu Vakarų kultūros racionalizmu“, kurį 
jis laikė tokiu būdingu mūsų civilizacijai; racionalizmu, kuris 
tapo (kaip jis primygtinai teigė) mūsų lemtinguoju paveldu 
moderniajame pasaulyje. Toli gražu nebūdami neaiškūs ar 
nesvarbūs, šie pasakymai apie „racionalizmą“ ir „lemtį“ 
(Verhūngnis) apibrėžia pačių geriausių ir žinomiausių We- 
berio veikalų, taip pat ir kūrinio Protestantizmo etika ir 
kapitalizmo dvasia problematiką. Tačiau kitaip negu kiti, kurie 
pajudėjo panašia kryptimi, aš norėjau parodyti, kad We- 
beris, susidūręs su tokiu racionalizmu, socialinės organi- 
zacijos, kultūrinių darinių, įteisinimo būdų, ekonominės 
santvarkos ir mokslinio objektyvumo klausimus — tai fun- 
damentaliausios jo socialinės teorijos temos — gvildeno kur 
kas įžvalgiau domėdamasis individualiu pasirinkimu bei 
prasmės ieškojimu, vienu žodžiu, individualiais ir kolek- 
tyviniais atsakymais į šį „konkretų ir ypatingą racionalizmą“. 
Šis domėjimasis nulėmė Weberio žmonių tipų, gyvenimo 
sąrangos, gyvenimo šansų, gyvenimo stiliaus, gyvenimo 
būdo, ypatingų istorinių konfigūraciją unikalumo ar įvairių 
santvarkų autonomiško ir nuoseklaus vidinio dėsningumo 
(Eigengesetzlichkeit) apmąstymus — apskritai tai nulėmė 
savitas ir tikrai reikšmingas jo mąstymo kategorijas. 

Apžvelgiant ankstesnių Jungtinių Valstijų kartų mąstytojų 
formuluotes, negali nestebinti mastas, kuriuo Weberio darbai 

buvo priskiriami mokslui, atsitvėrusiam nuo minėtų socia- 
linių-kultūrinių mūšių. Tačiau Weberis revizuojamas siekiant 
sugrąžinti jį ir jo mąstymą į tų mūšių laukus, atgaivinti 
jį atskirų kovų ir konkrečių intelektualinių debatų kontekste. 
Šitokį požiūrį, kurį galima būtų pavadinti „radikaliai is- 
torišku“, renkamės ne ketindami perrašyti istoriją, bet grei- 
čiau stengdamiesi susigrąžinti, išryškinti ir pateikti kritiškai 
įvertintą socialinę teoriją, kurią miglotą padarė svetimi 
ketinimai. Weberio kritišką sugrąžinimą potencialiai sureikš- 
mina ne su metodologine mokslų vienybe susiję faktoriai, 
bet, ko gero, tai, ką galime pavadinti esminiu pasaulio 
tęstinumu. Visais pamatiniais atžvilgiais Weberio dvidešim- 
tojo šimtmečio pradžios pasaulis tebėra mūsų pasaulis ir 
todėl neįmanoma žiūrėti į jo idėjas be susidomėjimo, aptarti 
jo veikalus be provokacijų ir prieštarų. 

Tad galų gale susitikimas su Weberiu turėtų žadėti, kad 
bus atnaujintas iššūkis — jį meta mintys, kurias kiekvienai 
kartai vertėtų susigrąžinti ir pavadinti savomis. Jeigu ši 
knyga prisidės prie tokio atnaujinimo, tai jos svarbiausias 
tikslas bus pasiektas. 

Lawrence A.Scaff 

Port Matilda, Pennsylvania 


1993 m. rugsėjis 


Pratarmė 


Iš mano kartos socialinių mokslų studentų Berkeley'e 
faktiškai buvo reikalaujama, kad jie studijuotų Weberį. 
Mane labiausiai dominusiose srityse — politinėje ir socia- 
linėje teorijoje, sociologijoje, politikos moksle, istorijoje, fi- 
losofijoje — kiekviename žingsnyje susidurdavai su „Hei- 
delbergo mitu“ ir paprastai taip, kad kaip naujokas įsi- 
tikintum, jog kiekvienos įdomios diskusijos branduolys, 
šiaip ar taip, yra Weberio idėjos. Iš tikrųjų „kritiškai“ ir 
„analitiškai“ (kaip mėgdavome sakyti) susitaikyti su val- 
dingu Weberiu pasidarė de rigueur“ gluminančioje kontekstų 
įvairovėje — nuo vidinės mokslo diskusijos apie „vertinimo 
sprendinius“ iki bendrųjų apmąstymų apie racionalumo 
prigimtį. Pažiūros turėjo būti išsiaiškinamos, pripažįstamos 
ir ginamos susiejant jas su Maxu Weberiu. 

Kai aš apžvelgiu šias buvusias diskusijas, mane dabar 
stebina ta kritikų ir gynėjų prielaida, kad visą Weberio 
reikšmę lėmė jo — socialinių mokslų (kokie mums žinomi 
Amerikoje) pradininko — nuopelnai: pirmiausia Weberis, 
Emilis Durkheimas ir galbūt Georgas Simmelis, o kiti, tokie 
kaip George Herbertas Meadas, Vilfredas Pareto ir Fer- 
dinandas Tėnniesas, žengia jiems toli iš paskos. Kai aš 
įsiskaičiau į Weberio veikalus, ėmęsis politinių esė ir ypač 
vokiškų originalų vietoje vertimų, vis labiau pradėjau abejoti 
dėl šios prielaidos. Aš pradėjau abejoti, ar mūsų laikų 
„Socialinis mokslas“ , taip pat jo forma ir turinys turi daug: 
bendra su vėberiškąja Wissenschaft“* versija arba su pro- 
blemomis, kurias jis turėjo omenyje. Išaiškėjo, kad net 
didžiausi mūsų autoritetai perteikė Weberio idėjas ypatingu 

būdu jas „prijaukindami“. (Iškilus pavyzdys šiuo požiūriu 
yra, žinoma, Talcottas Parsonsas, „teoretikas“, nepaisęs la- 
biausiai Weberio puoselėtų pažiūrų į „teoriją“ ir vis dėlto 
pretendavęs į Weberio palikimą kaip į savo.) Bet aš taip 
pat pradėjau matyti gerokai kitokį Weberį, autsaiderį, kurio 
tiesiog nevaržė instituciniai ar disciplinų apribojimai, moks- 
lininką, kuris, priešingai negu Durkheimas, neketino sukurti 
naujos disciplinos ar mokyklos, mąstytoją, kuris domėjosi visa 
kultūra — antikos ir modernybės, Vakarų ir Rytų, figūrą, 
kuri daugiausia savo brandos metų praleido diasporoje be 
universiteto globos ir patogumo, ir žmogų, kuris kaitaliojo 
intelekto skrydžius su pabėgimais į keliones. Aš supratau, 
kad Weberis tiesiog nebuvo vienas iš mūsų su mūsų 
rafinuotomis „tyrimo programomis“ ir rūpinimusi „profe- 
sionalumu“. „Rimtumas“ ir „sąžiningumas“ jam buvo pa- 
grindiniai gyvenimo, ir ypač dvasinio gyvenimo, principai. 
Dažnai atrodo, kad mes vargu ar bežinome, ką tai reiškia. 

Iš tikrųjų pirmą kartą su Weberiu susidūriau kur kas 
nekaltesnėmis aplinkybėmis, kai, man neatsargiai pasitei- 
ravus, kas naujo ir svarbaus socialinėje teorijoje, mano tėvas 
pasakė: „Skaityk šitą!“ ir padėjo priešais mane Reinhardo 
Bendixo knygą Maxas Weberis, intelektualinis portretas (Max 
Weber, An Intellectual Portrait). Jeigu, man įnikus į šį veikalą, 
iš kurio vargu ar buvo galima tikėtis, kad jis prikaustys 
nepastovų aukštosios mokyklos studento dėmesį, kas nors 
padarė įspūdį, tai buvo universalus ir lyginamasis Weberio 
apmąstymų apie pasaulio civilizacijas užmojis; O tai parašyta, 
aš maniau, didžiųjų kultūrinės antropologijos ir pasaulio 
istorijos klasikų tradicijos dvasia. Tai prisimindamas, aš turiu 
pasakyti, kad Bendixo dėstymas turėjo maža tikrosios We- 
berio dvasios; kaip kartą pažymėjo Wrightas Millsas, tai 
buvo „keista antologijos rūšis“. „Weberio antologija be paties 

Weberio, parafrazių rinkinys.“ Ir vis dėlto šis epizodas sukėlė 
smalsumą dėl Weberio minčių prasmės, smalsumą, kuris 
išliko ir kuris ne kartą kurstė, smalsumą, kurį bando 
patenkinti ši studija. 

Tad mane domina „kitas“ Weberis. Žmogus, kurio mes 
nepažinojome, mąstytojas, kurį mes pražiopsojome skubė- 
dami nubrėžti socialinių mokslų konceptualines ribas ir 
metodologinius pagrindus. Aš pabandžiau perskaityti jį iš 
naujo, be senų ginčų ar interpretacijų naštos, sąmoningai 
atviras jo mąstymo galimybėms. Kad tai padaryčiau, suradau 
Weberį tokį, koks jis buvo anuomet, per fin-de-siėcle kultūrą, 
kalbą, problemas ir intelektualinę patirtį. Aš tikiuosi, kad 
rezultatas — tai kitoks supratimas, kuris Weberio idėjas 
padarys naudingas naujos skaitytojų kartos klausimams ir 
interesams. 

Tyrinėdamas Weberį, aš smarkiai intelektualiai įsisko- 
linau — ir malonu tai prisipažinti. Prieš daug metų, kai 
lengvai buvo galima padaryti kitaip, Sheldonas Wolinas 
mane padrąsino ir parėmė, už ką aš tebesu labai dėkingas. 
Woltgangas J. Mommsenas atvėrė man Maxo Weberio 
rinkinio leidimo archyvo Dūsseldorfo universitete duris: aš 
branginu jo ir jo padėjėjų pagalbą ieškant šaltinių ir padedant 
man įskaityti neįtikėtinai blogą Weberio rašyseną. Dėkoju 
savo kolegai ir sekėjui Weber-Kenner* Gangolfui Hūbingeriui, 
su kuriuo keletą metų dviejuose universitetuose kalbėjomės 
apie mūsų bendrus interesus. Ypač daug man davė dosnūs 
Wilhelmo Henniso patarimai, padrąsinimai ir draugystė; 
užbaigti šį kūrinį itin padėjo jo kūriniai ir įžvalgūs spėjimai. 
Svarbus etapas mano mąstymo raidai buvo metai, praleisti * 
jo „Seminar fiir wissenschaftliche Politik'** Freiburgo univer- 
sitete. Įvairiu laiku daug kolegų, be jau minėtų, skaitė ir 
komentavo atskiras šio darbo dalis; iš jų norėčiau padėkoti 

Guentheriui Rothui, Donaldui Levine'ui, Robertui Edenui 
ir itin Robertui Antonio. Birgitta Nedelmann paskatino mane 
atidžiau įsižiūrėti į Weberio-Simmelio partnerystę; kaip 
paaiškėjo, tai buvo labai vertingas pasiūlymas. Dėkoju trims 
archyvams: Bundesarchiv Koblenz, Fondazione Luigi Ei- 
naudi už leidimą pasinaudoti Weberio-Michelso laiškais ir 
paslaugiam bei kvalifikuotam Zentrales Staatsarchiv Mer- 
seburge, kur saugomi svarbiausi dokumentai, personalui. 
Mano tyrinėjimai nebūtų buvę įmanomi be Deutscher Aka- 
demischer Austauschdienst, Arizonos universiteto ir Fulb- 
righto komisijos paramos — ypač be Fulbrighto stipendijos 
1984—1985 m. stažuotei Freiburgo Breisgau universitete, 
kur buvo parašyta dalis teksto. Visam rankraščiui pravertė 
kantrus Kalifornijos universiteto leidyklos redaktorės Lie- 
selotte Hoffmann patikrinimas. 

Pagaliau už paramą norėčiau padėkoti tėvams, kurie 
labai domėjosi, kaip vyko šis darbas, bei Drieschnerių šeimai, 
kurioje aš tikrai pradėjau suprasti vokiečių kalbą ir kultūrą. 
Paskutinį savo padėkos žodį skiriu savo dviem dukroms, 
kurios dalį kelio buvo mano bendrakeleivės, ir savo Žmonai 
Susan — dėl jos meilės gyvenimui ir literatūrai buvo verta 
keliauti. 

Atskiros teksto dalys, daugiausia nuo 2 iki 4 skyriaus, 
anksčiau buvo paskelbtos straipsniais žurnaluose American 
Political Science Review, British Journal of Sociology, Kėlner 
Zeitschrift fr Soziologie und Sozialpsychologie ir Sociological 
Review; šiuos straipsnius padėjo pagerinti šitų Žurnalų re- 
cenzentų pastabos. Šiai studijai aš visą tą medžiagą pataisiau 
ir papildžiau. 

ĮVADAS 


Nerimas, kylantis susidūrus su Maxu Weberiu, panašus 
į nerimą, kylantį susidūrus su mūsų šimtmečiu. Mat We- 
beris yra tikrasis moderniojo amžiaus karo, revoliucijos, 
mokslo ir valstybės mąstytojas. Mūsų dabartinio gyvenimo 
dvasia įkūnyta jo paliktose sąvokose ir klausimuose: biu- 
rokratija, dominavimas, racionalizmas, charizma, darbo „eti- 
ka“, atkerėjimas. Jis matė, koks keblus mūsų „likimas“ 
biurokratijos dominavimo amžiuje; kokia „iracionali“ gry- 
nai instrumentiškai arba į priemones-tikslus orientuota kul- 
tūra; kokia stipri abejotinų „charizmos“ apžavų trauka 
beprasmybės akistatoje. Bet Weberis šias temas plėtojo taip 
atvirai, ryžtingai ir plačiai, kad jo darbai negalėjo būti 
sėkmingai užbaigti, lygiai taip, kaip jo „sąžinės“ ir „at- 
sakomybės“ standartai buvo tokie griežti, kad atrodė ne- 
tinką moderniajam pasauliui. 

Kokioje tirštoje ir neramioje atmosferoje gyveno Weberis, 
padeda suvokti keli konkretūs svarstymai apie jį kaip 
asmenybę ir kaip mokslininką. Štai, pavyzdžiui, keli aki- 
vaizdžiai išoriniai jo gyvenimo aspektai: nors Weberis garsėjo 
kaip mokslininkas ir dėstytojas, ilgiausiai jis universitete 
dirbo tik penkis semestrus Freiburge savo karjeros pradžioje. 
Žmogus, dar jaunystėje pareiškęs, kad labai trokšta politiko 
karjeros, niekada nebuvo išrinktas į viešas pareigas, nors 
jo Žmona Marianne bei keli draugai ir kolegos buvo išrinkti. 
Profesinėmis pareigomis, kurias jis prisiėmė kaip vienas 
iš Socialinio mokslo ir socialinės politikos archyvo (Archiv fūr 
Sozialwissenschaft und Sozialpolitik) leidėjų, kuruodamas ir 
globodamas Socialinės ekonomikos apybraižos (Grundriss der 

Sozialėkonomik) projektą ar padėdamas organizuoti Vokietijos 
sociologų draugiją, — Weberis niekada nebuvo visiškai 
patenkintas, o skųstis ir bandyti atsisakyti prisiimtų pareigų 
pradėdavo vos ėmęsis darbo. Kaip netikėtai paaiškėja iš 
jo unikalių ir atvirų laiškų Robertui Michelsui, jis niekada 
iš tikrųjų nepasveiko po ligos, kuria susirgo būdamas 
trisdešimt ketverių metų. Jei ne dėl politinių sumetimų, 
tai vien dėl šios priežasties atrodo visiškai neįtikėtina, kad 
jis būtų galėjęs vaidinti pagrindinį vaidmenį politikoje po 
1918 m., nors tuo norėjo tikėti jo draugai iš Heidelbergo 
būrelio. Kaip prisipažino pats Weberis, jis buvo jaudrus, 
nepatikimas ir neturėjo „stiprių nervų“, būtinų viešoms 
pareigoms. Jo — vienišo vilko, ramybės drumstėjo ir aliarmo 
skelbėjo — šlovė nebuvo nepelnyta, ir jeigu Weberio politinių 
esė rimta ir griežta kritika atspindi jo intencijas, tokios šlovės 
Weberis ir siekė. Kaip mokslininkas jis niekada iki galo 
taip ir neužbaigė nė vieno iš savo didžiųjų projektų, neparašė 
nė vienos knygos po savo „habilitacijos“ 1891 m., o, užuot 
tai daręs, savo idėjas daugiausia dėstė straipsniuose Žur- 
nalams bei vadovėlinėse apybraižose. Ypač tai pasakytina 
apie tariamą jo magnum opus“ — Ekonomika ir visuomenė 
(Wirtschaft und Gesellschaft). Šį veikalą Weberio vardu su- 
„ kompiliavo kiti, jo pavadinimas turėjo būti Die Wirtschaft 
und die gesellschafHlichen Ordnungen und Mūchte (pažodžiui: 
Ekonomika ir socialinės santvarkos bei jėgos), o jo turinį iš 
„dalies nulėmė, kaip dabar išaiškino Johannes Winckelman- 
nas, vieta Socialinės ekonomikos apybraižoje bei kolegų ne- 
sugebėjimas įvykdyti savo autorinių įsipareigojimų!. 


' Johannes Winckelmann. Max Webers hintergelassenes Hauptwerk. — 
Tūbingen: J. C. B. Mohr [Paul Siebeck], 1986; kad išvengčiau painiavos, 
toliau šį Weberio veikalą vadinsiu Ekonomika ir visuomenė. 

Viską apsvarsčius, Weberio gyvenimas ir kūryba atrodo 
nerimą kelianti panorama, frustruotų ambicijų, išsižadėjimo, 
nusivylimo ir didžiulės intelektualinės įtampos sujauktas 
koliažas. Patys artimiausi Weberiui Žmonės jo prigimtį 
panašiai apibūdino: „tikrai demoniškas temperamentas“ 
(Michelsas), „sukaustytas titanas“ (Marianne Weber), „ap- 
sėstoji dvasia“ (Paulius Honigsheimas) arba „modernus 
žmogus, atsisakęs visų iliuzijų“ (Karlas Jaspersas). Tarp 
nedaugelio dalykų, kurių Weberis bijojo, svarbiausia buvo 
mintis, kad kiti „gali jį palaikyti eiliniu profesoriumi, kuriam 
rūpi tik specialios žinios“. Iš tikrųjų, kaip prisimindamas 
patikslino Honigsheimas, „daugelis Maxą Weberį laikė tik 
mokslo vyru [Gelehrtel, bet tai reiškia, kad jie visai jo 
nesuprato“ “. 

Tad kaip Weberis suprato pats save? Savo amžininkų 
pasaulyje jis buvo jaunesniosios kartos enfant terrible*, ir, 
išskyrus vienintelę neapdairią pastabą apie Michelsą, jis su 
niekuo savęs netapatino. Kolegų atžvilgiu Weberis viena- 
reikšmiai pretendavo į kritinį atstumą, santūrumą, origi- 
nalumą arba, kaip jis kartą be užuolankų pasakė, „į tokį 
nepaprastą objektyvų griežtumą, kad retkarčiais kiltų me- 
santarvė, net jeigu pasirinkčiau pačią mandagiausią įmanomą 
kritikos formą“, ir todėl „kiekvienu atveju esu laikomas 
(mokslo) fanatiku, koks aš ir noriu būti“. Bet antlaikiškame 
savo vaizduotės fikcijų pasaulyje Weberis buvo laisvas 
įžvelgti savyje tokias simbolines figūras kaip Junas Gabrielis 
Borkmanas, ibseniškasis šmėklų persekiojamas, varginamas 


Ž Hermann Glockner. Heidelberger Bilderbuch: Erinnerungėn. — Bonn: 
Bouvier, 1969, p. 102; Paul Honigsheim. „Der Max-Weber-Kreis in Hei- 
delberg“. In Kėluer Vierteljahrshefte fir Soziologie 5, 1926 p. 271. 


* Laiškas Heinrichui Herkneriui, 1909 m. gegužės 11 d., NW 18: 
19—-20. 

ir pražuvęs prasisiekėlis; Don Kichotas, tragikomiškas pa- 
saulio piligrimas; Tristanas, kenčiantis ir kovojantis už 
savižinos herojus, ir visų pirma — Faustas. 

Jeigu daugybėje šių charakteristikų yra bent grūdas tiesos, 
tai kaip reikėtų suprasti Weberį? Kokia galėtų būti jo gerai 
žinomų susitapatinimų reikšmė? Tas, kuris atsako į tokius 
svarbius klausimus, kurie yra viso šio tyrinėjimo branduolys, 
beveik nuolat būna priverstas prisiminti tam tikrų nuvalkiotų 
kategorijų kontūrus: Weberis kaip sociologijos „pradininkas“ 
(Parsonsas, Bendixas), „antipozityvistinio maišto“ lyderis 
(Hughesas), „Machtpolitik* teoretikas (Mommsenas, Aronas), 
„buržuazinio proto“ gynėjas (Marcuse, Lukacsas) arba „de- 
cizionizmo“ bei „vertybinio nihilizmo“ šalininkas (Haber- 
mas, Straussas)'. Bet kai tik mes nusigręžiame nuo to, kas 
sena ir pažįstama, ramybės ir atsigręžiame į gyvenimą ir 
mintį kaip visumą, kuri nėra aiški, negalime nepajusti 
disonanso tarp nuo seno pripažintų interpretacinių apiben- 
drinimų ir Weberio tikrojo darbo bei rezultato. Mat tai, 
ką mąstė, rašė, kuo abejojo ir ką pasiekė Weberis, buvo 
kur kas daugiau negu naujo mokslo sukūrimas, nacionalinių 
ar klasinių interesų gynimas ar maištas prieš racionalistinį 


* Talcott Parsons. The Structure of Social Action. — Glencoe, III.: Free 
Press, 1949; Reinhard Bendix. Max Weber: An Intellectual Portrait, 2d 
ed. — Berkeley: University of California Press, 1977; H. Stuart Hughes, 
Consciuosness and Society: The Reorientation of European Social Thought, 1890— 
1930. — New York: Random House (Vintage Books), 1958, chap. 8; 
Wolfgang Mommsen. Max Weber and German Politics, 1890—1920, trans. 
M. Steinberg. — Chicago: University of Chicago Press, 1984; Raymond 
Aron. „Max Weber and Power-Politics“ ir Herbert Marcuse. „Indust- 
rialization and Capitalism“. In Max Weber and Sociology Today, ed. O. 
Stammer. — New York: Harper Row, 1972, p. 83—100, 133—51; Georg 
Lukūcs. Die Zerstėrung der Vernunft. — Berlin: Aufbau-Verlag, 1955; Jūrgen 
Habermas. Toward a Rational Society. trans. J. Shapiro. — London: Hei- 
nemann, 1971, chap. 5; Leo Straus. Natural Right and History. — Chicago: 
University of Chicago Press, 1953. 

paveldą. Jis buvo daugiau negu vien mokslininkas, ir jis 
niekada nebuvo tikras politikas. Net manydami, kad pa- 
grindiniai jo klausimai surikiuoti pagal vieną vienintelę ašį 
tarp „mokslo“ ir „politikos“, jau rizikuojame pražiopsoti 
tai, kas svarbiausia. 

Kai kurie amžiaus stebėtojai juto kitas galimybes. Jas- 
persas sakė, kad Weberis įkūnija esmingiausią filosofinį 
impulsą — pažinti save ir savo laikmečio „likimą“: „Jo 
dėka mes aiškiausiai įsisąmoninome, kas yra dabartis ir 
šis momentas“. Honigsheimas pažymėjo, kad „jo prieštarų 
ir nonkomformizmo karalystėje tikrai buvo kažkas ypatinga, 
kas suteikė jai galią sukurti bendruomenę“. Ludvigas Curtius 
laikė Weberį „dvasinės [geistiz| karalystės, aprėpiančios visas 
moderniojo gyvenimo problemas, diktatoriumi'“. Gal reikėtų 
pasakyti, kad kaip Gladstone'as buvo Weberiui „rinkimų 
kovų laukų diktatorius“, taip Weberis savo auditorijai tapo 
milžinu, iš viršaus apžvelgiančiu „kultūros“ lauką, kur vyko 
moderniosios sąmonės formavimosi kova. 

Retkarčiais vėlesni mąstytojai, priklausantys visiškai skir- 
tingoms tradicijoms, probėgšmais įžvelgdavo panašius mat- 
menis: sakoma, Weberis parodęs, „kokioms sąlygoms esant 
galima istorijos dialektika“, ir pasiūlęs „kūrybiško pasirin- 
kimo Vielseitigkeit* istorinį supratimą bei filosofiją, kuri 
kvestionavo istoriją“ ir jos determinizmą, apie kurį tiek 
kalbėta“. Arba, Lowitho žodžiais tariant, Weberį, kaip ir 


> Karl Jaspers. Max Weber: Eine Gedenkrede. — Tūbingen: J. C. B. 


Mohr (Paul Siebeck), 1926, p. 10; Honigsheim. „Der Max-Weber-Kreis 
in Heidelberg“, p. 271; Ludwig Curtius. Deutsche und Antike Welt: Le- 
benserinnerungen. — Stuttgart: Deutsch Verlags-Anstalt, 1950, p. 362. 


* Maurice Merleau-Ponty. „The Crisis of the Understanding“. In The 
Primacy of Perception and Other Essays, ed. J. M. Edie. — Evanston: 
Northwestern University Press, 1964, p. 210. 

Marxą, jaudino „žmogaus likimo šiuolaikiniame Žmonių 
pasaulyje klausimas“, bet vėliau jis suprato, kad mokslinė 
jo idėjų išraiška atspindi „mūsų moderniosios egzistencijos 
visumos ir jos problemų specifinį istorinį pobūdį“. Šis 
„mokslas“ buvo fragmentiškas, gyvenimas nepatenkinamas, 
ir „vis dėlto“, arba kaip tik dėl šios priežasties, jie „aprėpia 
mūsų laikmečio visumą““. 

Weberio veikaluose glūdi viena monumentali tema, ben- 
dra problematika, kuria siekiama suprasti tai, ką jis pas- 
kutiniajame XIX a. dešimtmetyje vadino „mums primestu 
likimu“, o gyvenimo pabaigoje — „mūsų laikmečio likimu“. 
Aš siūlau ne ignoruoti tokias frazes kaip retai pasitaikančias, 
sunkiai suprantamas ar per daug retoriškas, bet per jas 
įsiskverbti į giliausią Weberio mąstymo apie istorijos raidą 
klodą: į jo mąstymą apie jo paties veiklą ir apie tai, ką 
jis savo iškalbingiausioje metaforoje pavadino specializuotos, 
„profesinei veiklai pašauktos Žmonijos“, priverstos atsisakyti 
„taustiškojo Žmogaus universalumo“ ir gyventi racionali- 
zuotame bei atkerėtame pasaulyje, „geležiniu narvu“. Mano 
nuomone, eidami su Weberiu šia kryptimi, tai yra prie 
moderniojo laikmečio kultūros ir politikos, mes iš naujo 
atrastume kur kas labiau provokuojančią ir neįprastą minčių 
visumą, negu apskritai pavykdavo ligi šiol. Be to, mes 
atrasime daugybę problemų, kurių horizontai driekiasi toli 
už įprastinio mokslo ribų ir susieja visą Weberio apmąstymų 
sritį su rimčiausiais modemiojo mąstymo klausimais. 

Tad pagrindinė šių esė tema yra kultūros problema ir 
ypač modernioji kultūra bei tas „kultūros mokslas“, kurį 
Weberis pasiūlė, kad susitaikytume su mūsų pasauliu. Aš 


* Karl Lėwith. Max Weber and Karl Marx (1932), trans. H. Fantel. — 
London: Allen ėk Unwin, 1982, p. 20—21, 30. 


6 


ĮVADAS 


labiau negu įprasta diskusijose apie jo mąstymą“ priartinau 
Weberį prie „modermumo“, nes manau, kad tai labiausiai 
rūpėjo jam, autoriui, kuris pats savo pašaukimu laikė žiūrėti, 
ar postkritiniame, atkerėtame pasaulyje, jo žodžiais tariant, 
„Subjektyvistinės kultūros amžiuje“, gali būti įžvelgta kokia 
nors prasmė. Netgi ten, kur Weberis domisi istoriniais ir 
aiškiai konceptualiais dalykais, viena akimi jis visada stebi, 
koks pasidarė mūsų „gyvenimas“ ir mūsų „likimas“. Toli 
gražu, negu kai kurie manė“, būtent šis kultūrinis elementas 
Weberio kūryboje yra ne silpnumo ar dviprasmybės šaltinis, 
bet tai, kas provokuoja ir žavi. 

Glaudžiai su mano tyrinėjimo struktūra susijusi tema 
yra Weberio santykis su dviejų svarbiausių jo pirmtakų — 
Marxo ir Nietzsche's — laimėjimais. Kaip matyti iš pastabų, 
priskiriamų jam gyvenimo pabaigoje, pats Weberis jautė 
tokio tyrinėjimo krypties galimybes: 

Siuolaikinio mokslininko ir ypač šiuolaikinio filosofo gar- 
bingumą galima įvertinti pagal tai, koks jo santykis su Nietzsche 


ir Marxu. Tas, kas neigia, jog būtų negalėjęs užbaigti svarbiausių 
savo veikalo dalių be jų abiejų kūrybos, apgaudinėja save 


* Naujausia išimtis yra Scott Lash and Sam Whimster, eds. Max 
Weber: Rationality and Modernity. — London: Allen ėc Unwin, 1987. Vis 
dėlto daugumoje iš septyniolikos šios rinktinės straipsnių apsiribojama 
siauru ir nuvalkiotu „racionalizacijos“ problemos apibūdinimu. Tik no- 
vatoriškame Wilhelmo Henniso skyriuje (tai dalies II skyriaus iš Max 
Webers Fragestullung: Studien zur Biographie des Werks. — Tūbingen: J. 
C. B. Mohr — Paul Siebeck, 1987, vertimas), Jeffrey Alexanderio užuominoje, 
p. 199—205, ir leidėjų apybraižose, p. 259—290 ir 355—377, pradedama 
aiškiau suprasti apie Weberio ryšį su „modernumu“ plačiausia kultūrine 
prasme. 


* Žr. Wolfgang Schluchter. „Value-Neutrality and the Ethic of 
Responsibility“. In Guenther Roth and Wolfgang Schluchter. Max Weber 's 


Vision of History: Ethics and Methods. — Berkeley: University of California 
Press, 1979, p. 110—112. 

ir kitus. Pasaulis, kuriame mes gyvename kaip mąstančios 
būtybės, iš esmės yra pasaulis, kuriame pėdsaką paliko Marxas 
ir Nietzsche““. 


„Istorijos filosofas“, kuriam skirta ši pastaba, Osvaldas 
Spengleris aiškiai neišlaikė šio išbandymo, pretenduodamas 
paneigti Nietzsche's filosofiją ir Marxo istorines prognozes 
savo madingomis ir nevykusiomis „akademinėmis prana- 
šystėmis“. Weberis negalėjo nuslėpti savo paniekos: jis 
atkirto, kad, susidūrę su tokiomis alternatyvomis, turėtume 
būti lojalūs ne tokiems kaip Spengleris, bet jo oponentams. 
Dėl Marxo, „jeigu jis šiandien prisikeltų iš kapo ir apsidairytų, 
tai, nepaisant kelių svarbių nukrypimų, nepatvirtinančių jo 
pranašysčių, jis turėtų tvirtą pagrindą pasakyti, kad tai tikrai 
„kaulas iš mano kaulų ir kūnas iš mano kūno“"'. Tą patį 
galima buvo pasakyti apie Nietzsche. 

Šitas pasakojimas iš 1920 m. tikrai gali būti abejotinas, 
bet jis vis tiek yra tikrai alegoriškas: kaip modernybės 
apmąstymas, kaip pareiškimas, kad mes, modernūs žmonės, 
gyvename postmarksiškame ir postnyčiškame pasaulyje, jis 
gali būti paties Weberio intelektualinio tapsmo išdėstymas. 
Trumpa akistata su istorijos filosofija leidžia nušviesti esminę 
Weberio mąstymo infrastruktūros dalį, be kurios nebūtų 
buvę galimi jo įnašai į mokslą. Šiuose apmąstymuose apie 
save yra svarbių praleidimų: Kantas ir Hegelis lieka šešėlyje. 
Atrodo, kad Weberį su Maru ir Nietzsche sieja ypatingi 
ryšiai, ryškūs jų mąstymo pėdsakai, nes tik per juos mes 
patenkame į Weberio pasaulio centrą — pasaulio, numatyto 
pačioje jo intelektualinės raidos pradžioje. Svarbu paklausti, 


10 Cituojama: Eduard Baumgarten. Max Weber: Werk und Person. — 
Tūbingen: J. C. B. Mohr (Paul Siebeck), 1964, p. 554—555. 
"| Ibid., p. 554, užuomina į Pradžios knygą 2, 23. 


8 


ĮVADAS 


ką Weberis galėjo įgyti susidūręs su abiem šiom antago- 
nistinėm dvasiom — dialektikos galiūnu ir galios dialektiku. 

Šios temos, pirmoji ir antroji, iškyla prie Weberio mąstymo 
pamatų. Jos sugestijuoja, kalbant jo paties terminais, pro- 
blemą: kaip po to, kai Nietzsche sukritikavo Kanto filosofiją, 
siūlyti tokį diskursą, kuris pajėgtų aprėpti pažinimo ir mokslo 
„prielaidas“. Mano tikslas yra atskleisti jo įkvėpimo šaltinius, 
idėjas, kurios skatino jį tyrinėti, ir šitaip atkurti Weberio 
intelektualinės klajonės jaudulį, originalumą ir pavojingumą, 
tuos neaiškius ir problemiškus aspektus, dėl kurių ją verta 
tyrinėti. 

Pirmieji du šios studijos skyriai pirmiausia skirti tam, 
ką galima pavadinti „ankstyvuoju Weberiu“, tai yra pas- 
kutiniesiems XIX a. dešimtmečiams ir tam svarbiam Weberio 
minčių masyvui, kurį jis sukūrė paskutiniajame XIX a. 
dešimtmetyje būdamas dvidešimtmetis ir trisdešimtmetis. 
Didelę šito masyvo dalį tebėra aktualu aptarti atsižvelgiant 
į jo gyvenimo ir kūrybos problemas. Išskyrus kelias išimtis, 
šis ankstyvasis periodas buvo visiškai ignoruojamas“, ir 
veikaluose apie Weberį vietoj jo pradiniu tašku buvo pa- 
sirenkami 1903—1904 metai, kai jam sukako keturiasdešimt 
ir kai jis paskelbė pirmąsias savo kūrinio „Roscheris ir 
Kniesas“ dalis, Protestantizmo etiką ir kapitalizmo dvasią (Pro- 
testantische Ethik und der Geist des Kapitalismus) ir platųjį 
Socialinio mokslo ir socialinės politikos archyvo leidėjo pareiš- 
kimą „Socialinio mokslinio ir socialinio politinio pažinimo 
„objektyvumas“ („Die Objektivitat sozialwissenschaftlicher 


12 Tipiškas Jeffrey C. Alexanderio teiginys knygoje The Classical Attempt | 
at Theoretical Synthesis: Max Weber (Berkeley: University of California Press, 
1983): „Nėra jokio „ankstyvojo Weberio ta prasme, kokia egzistuoja 
ankstyvasis Marxas ar ankstyvasis Durkheimas. Ankstyvuosiuose Weberio 
rašiniuose neaptinkame teorinio požiūrio, lemiančio brandžios teorijos 
sklaidą“ (p. 7). 

und sozialpolitischer Erkenntnis“). Pertrūkis ir tariamai 
nauja pradžia aiškinami Weberio liga, prasidėjusia 1898 m., 
o jo sugrįžimas prie rašymo ir produktyvaus mokslinio 
darbo maždaug po penkerių metų — pasveikimu, nors iš 
tikrųjų jis niekada nebuvo visiškai pasveikęs. Tačiau sutikti 
su tokiu skyrimu — vadinasi, ignoruoti, ką reiškia Marianne 
Weber prisiminimas, kad, pasak tų, kurie jį pažinojo, jos 
būsimo vyro „asmenybė intelektualiai ir moraliai susifor- 
mavo anksti“ ir, būdamas dvidešimt ketverių metų, jis 
„buvo iš esmės susiformavęs ir savarankiškas Žmogus, kurį 
įžvalgos ir patirtis galėjo praturtinti, bet neperformuoti“"*. 
Turint tai omenyje, reikia mėginti vėl suteikti ankstyviesiems 
darbams tą svarbą, kurią jie iš tikrųjų turėjo formuojantis 
Weberio mąstymui apie kapitalizmo kilmę ir moderniojo 
pasaulio raidą. 

Remdamiesi šiuo išeities tašku, trijuose viduriniuosiuose 
skyriuose, kur tyrinėjama Weberio kūryba iki jo sociologijos, 
aprėpiame platų spektrą klausimų: kaip Weberis plėtojo 
brandžias kultūros, sociologijos ir politikos sampratas, tai 
yra tuos jo kūrybos aspektus bei tekstus, kurie paprastai 
sulaukdavo daugiausia dėmesio, pradedant Protestantizmo 
etika ir baigiant veikalu „Politika kaip profesinis pašau- 
kimas“ („Politik als Beruf“) bei tyrinėjimais, kurie po jo 
mirties išleisti pavadinimu Ekonomika ir visuomenė. Šiuose 
skyriuose aš siekiau nustatyti to, ką Weberis vadina mo- 
dernia „subjektyvistine kultūra“, keblumą ir tada parodyti, 
kaip ir kodėl jis izoliuoja ir sutaiko istoriškai duoto žmonių 
pasaulio konkuruojančias „gyvenimo sąrangos“ bei „ver- 
tybių sritis“. Kadangi šie darbai yra labiausiai Žinoma 
Weberio palikimo dalis, aš taip pat pamėginau kiek tik 


5 Lebensbild, p. 90; angl. vert. p. 85. 

įmanoma vengti bastytis po gerai Žinomas vietoves, kad 
geriau ištirčiau kai kuriuos palyginti mažai žinomus land- 
šaftus. Brėždamas šį maršrutą, aš, savo paties nuostabai, 
atskleidžiau, kiek daug galima laimėti atidžiai panagrinėjus 
sudėtingus Weberio santykius su viso jo gyvenimo draugu 
bei kolega — filosofu ir sociologų Georgu Simmeliu. Toks 
teiginys gali sutrikdyti tuos, kurie kelrodžių ieškojo kitur, 
pavyzdžiui, tokio logiko kaip Heinrichas Rickertas'* vei- 
kaluose, bet aš įsitikinau, kad Simmelis yra svarbiausia 
figūra tarp visų Weberio amžininkų. Kiekvienu atveju, kai 
liečiamos Weberio problemos, reikalo esmė niekada negali 
būti vieno ar kito amžininko įtakos ar suartėjimo pėdsakų 
suradimas. Weberis, kaip ir Simmelis, troško būti originalus, 
ir viso to, apie ką galima įtikinamai sakyti, kad tai iš kažkur 
pasiskolinta, išvesta ar susintetinta, reikšmė yra menka 
palyginti su jo paties įnašų išradingumu. 

Paskutiniuosiuose dviejuose skyriuose aš praplečiu dis- 
kusiją aprėpdamas daug svarbių mąstytojų, kurie supo 
Weberį prieškario metais ir kurie drauge su Weberiu įvai- 
riopai įkvėpė dvidešimto šimtmečio diskurso apie „moder- 
nybę“ kalbą. Aišku, Weberį verta įtraukti į šių amžininkų 
intelektualinę aplinką, kad nustatytume, kokia buvo pro- 
bleminio dialogo, kuriame jis dalyvavo, terminija, koks buvo 
jo pažiūrų spektras ir kokia buvo paties Weberio atsakymų 
prasmė. Tik šitoks lyginimo būdas padaro Weberio pažiūras 
visiškai suprantamas ir kritiškai panaudojamas. 

O dėl šios studijos temų, tai savo įnašą suvokiau pir- 


“* Pagrindinis įnašas šiuo klausimu yra Thomo Burgerio knyga Max 
Weber's Theory of Concept Formation: History, Laws, and Ideal Types, 2d 
ed. — Durham: Duke University Press, 1987, kurią jis pradeda kalbėdamas 
apie Weberio ir Rickerto „konvergenciją“, mano nuomone, smarkiai 
perdėdamas Weberio sutarimą dėl reikšmingų dalykų su savo jaunesniuoju 
kolega ir vaikystės draugu. 

miausia kaip interpretuojantį ir sintetinantį požiūrį, kuris 
plėtojamas įaudžiant į dėstymą analizę ir komentarą. Beveik 
visoje knygoje aš neišskyriau kritikos į atskirus skirsnius, 
išskyrus paskutinį skyrių, kur tyčia šiek tiek nukrypau nuo 
šio sumanymo, pateikdamas keletą modernybę ir jos politiką 
liečiančių pastabų, kurios pranoksta Weberio svarstytas 
temas. Tačiau aš įsitikinęs, jos neprieštarauja Weberio svars- 
tymų klausimams. Jeigu mes apskritai norime ko nors 
svarbaus išmokti iš praėjusių šimto metų klasikų, mes turime 
tęsti jų problemas ir klausimus turėdami siekių, kuriuos 
jie patys pripažintų ir vertintų. 

Pagaliau reikėtų pridurti keletą žodžių apie mano nuo- 
statą rašant šią studiją. Mano pagrindinis tikslas buvo 
plėtoti, palaikyti ir sustiprinti tam tikrą kryptį apmąstant 
Weberį, tam tikrą jo kūrybos „perskaitymą“ (sakant per- 
nelyg madinga mūsų kalba) ir padaryti tai suprantant, ką 
jis rašė ir sakė savo laiko, kultūros ir amžininkų kontekste. 
Tai sakyti gali atrodyti akivaizdus dalykas, bet tai reikia 
pabrėžti dėl daugybės studijų apie Weberį, kur daroma 
visiškai priešingai: nagrinėjamos temos ar apibrėžiamos 
problemos, svetimos Weberio interesams, ir vis dėlto pre- 
tenduojama būti „apie“ Weberį. Tokios nuostatos gali duoti 
savaime įdomių rezultatų, bet jos nesuteikia progos pa- 
siklausyti Weberio ir iš jo pasimokyti. Aš stengiausi, kad 
Weberis kiek įmanoma daugiau kalbėtų mums tiesiogiai 
savo daugiatomiais veikalais ir savo laiškais, kurių dauguma 
nėra ligi šiol paskelbti. Interpretuodamas ir lygindamas aš 
dažnai naudojausi jo amžininkų, ypač kai kurių artimiausių 
jo kolegų ir draugų, kurių veikalus jis geriausiai išmanė, 
idėjomis. O dėl kitos kritinės ir interpretacinės literatūros, 
aš šiek tiek rėmiausi daugiausia svarbesnėmis ir palyginti 
naujomis Weberio interpretacijomis, kurios reikšmingos nu- 

šviečiant jo mąstymo problemas ir išryškinant mano paties 
požiūrį. Tačiau visai nemėginau apžvelgti ar įtraukti į savo 
temas didžiulę šalutinę literatūrą apie Weberį, nes, tai 
darydami, mano nuomone, tik trivialintume ir klaidintume 
mūsų supratimą. 

Reikia perspėti dėl paties Weberio veikalų. Jo kūrinių, 
ypač išverstų, būklė yra apgailėtina, sakant švelniausiai, 
blogesnė negu visų kitų didžiųjų prabėgusių šimto metų 
mąstytojų. Todėl vienas įžvalgus tyrinėtojas padarė išvadą, 
kad mūsų žinios apie Weberį turi esminių trūkumų“. 
Dauguma Weberio kūrinių, ypač tie, kurie buvo išleisti iki 
1900 m., nėra lengvai prieinami ir todėl paprastai nėra 
skaitomi. Daug veikalų, kurie prieinami vokiečių kalba, 
blogai išleisti, stokoja aiškaus konteksto, klaidingai pava- 
dinti; visa tai turėtų pataisyti dabartinis Max Weber Ge- 
samtausgabe*. Dėl kūrinių anglų kalba padėtis daug blogesnė: 
iš dalies išversti, iš dalies išleisti tekstai, nepilnos ir ne- 
sistemiškos antologijos. Be to, kai kurie iš garsiausių ir 
svarbiausių Weberio kūrinių nerūpestingai ir klaidingai 
išversti ir net geriausios angliškos versijos dažnai pasirodo 
esančios nepakankamai tikslios suprantamam interpretavi- 
mui. Tokių problemų, žinoma, dar padaugėja, kai pagalvoji, 
kad tūkstančiai laiškų ir archyvinių vienetų ligi šiol yra 
nepaskelbti jokia forma. Kol ši medžiaga netaps prieinama 
ir nebus ištaisyti tekstų trūkumai — o tai dar daug metų 
tebus ateities perspektyva, — nebus galima net pabandyti 
galutinai išnagrinėti Weberį ir jo kūrybą. 

Kai reikalai tokie, supratau, kad naudinga ieškoti in- 


5 Friedrich H. Tenbruck. „Wie gut kennen wir Max Weber? Ūber ' 
Masstabe der Weber-Forschung im Spiegel der Masstabe der Weber- 
Ausgaben“. In Zeitschrift fr die gesamte Staatswissenschaft 131, 1975, p. 
719—741; „The Problem of Thematic Unity in the Work of Max Weber“. 
In British Journal of Sociology 31, 1980, p. 316—351. 


2 13 


ĮVADAS 


formacijos man prieinamuose archyviniuose šaltiniuose, ir 
nutariau, kad besąlygiškai būtina grįžti prie Weberio ori- 
ginalių vokiškų tekstų. Cituodamas archyvinius dokumentus, 
aš visada laikiausi paties archyvo numeravimo sistemos; 
visą tokią medžiagą verčiau aš pats. O dėl išleistų Weberio 
veikalų, kai buvo įmanoma, citavau vokišką tekstą iš Rink- 
tinių raštų tomų, 0 po to citavau anglišką tekstą, jeigu 
toks egzistuoja. Siekdamas tikslumo, dažnai vartojau ori- 
ginalią Weberio terminiją. Kur galima, bandžiau naudotis 
esamų vertimų formuluotėmis, bet dažniausiai turėjau ci- 
tuotuose fragmentuose pakeisti jas savo paties vertimais, 
nors tai gali padaryti Weberio veikalus dar sunkiau su- 
prantamus. Žinoma, mano ketinimas yra kaip tik priešingas. 
Deja, atsižvelgiant į vertimų būklę, nėra kito, lengvesnio 
būdo, kaip išspręsti jo minčių prasmės supratimo problemą. 
Ko reikia labiausiai — tai iš naujo susitikti su Weberiu 
ir jautriai įvertinti tai, ką jis iš tikrųjų rašė ir sakė. 


Pirmas skyrius 


DIDŽIOJO AMŽIAUS EPIGONAI 


M 


Jeigu mūsų laikais aš į ką nors apskritai žvelgiau 
su simpatija, tai yra šių laikų herojizmo tipas, 
modemi herojiška gyvenimo forma ir nuostata, 
būdinga perkrautam, superdisciplinuotam darbo mo- 
ralistui, „dirbančiam ties išsekimo riba“. 

Thomas Mannas 


Intelektualinėje ir politinėje aplinkoje, supusioje Maxą 
Weberį devynioliktojo šimtmečio pabaigoje, dominavo ke- 
turios kryptys bei su jomis susijusios kritinės problemos: 
„liberalios“ politikos ir kultūros, ypač ankstesnės kartos 
fanatiško „nacionalinio liberalizmo“ mirtis; kartu vykstąs 
nuolatinis socializmo kaip ideologijos, mokslo, organizacijos 
ir kultūrinio sąjūdžio augimas; sociokultūrinių mokslų (juos 
plačiai suprantant) slinktis prie ekonominių kategorijų, są- 
vokų ir aiškinimų — taigi slinktis nuo jurisprudencijos ir 
filosofinių disciplinų prie politinės ekonomijos ir socialinės 
istorijos; ryškėjantis nerimas dėl „kultūros nuosmukio“ per- 
spektyvų, savotiškas Kulturpessimismuss*, kylantis iš didė- 
jančio moderniojo gyvenimo „racionalizavimo“. Visų pirma 
šios temos ir jų istorinės bei sociokultūrinės reikšmės in- 
terpretavimas užvaldė Weberio mąstymą nuo pat jo pradžios |. 
devintajame XX a. dešimtmetyje iki paskutinių jo pakopų 
tuoj po Pirmojo pasaulinio karo. Jos buvo tas esminis 
kontekstas, kuriame formavosi ir mokslinės jo idėjos. 


15 


Pirmas skyrius 


Iš visų šių problemų pati plačiausia ir kelianti didžiausią 
nerimą XIX a. pabaigos politikams buvo komplikacijos, 
susijusios su liberalizmu ir jo negandomis. Šiuos. konfliktus 
galėjo jausti visi politiškai sąmoningi Weberio kartos at- 
stovai, bet Weberis liberalizmo mirtį ir jo varžybas su 
alternatyvomis išgyveno asmeniškai, skausmingai ir labai 
tiesiogiai. Augdamas politiko šeimoje Berlyne, jaunasis We- 
beris, vyriausias žymaus Nacionalinės liberalų partijos nario 
sūnus, turėjo visas galimybes stebėti, ginčytis ir vertinti 
triukšmingą Bismarcko ir Vilhelmo eros viešąjį gyvenimą. 
Dar daugiau, jis darė tai būdamas visiškai įsitraukęs į 
miestietišką aukštesnės viduriniosios klasės ambicingą na- 
cionalinę kultūrą. Tikrai, tarp Weberio amžininkų būtų 
sunku rasti dar ką nors, kas būtų turėjęs dar geresnes 
sąlygas stebėti ir išgyventi pačią gyvo liberalizmo dvasią. 
Kaip pažymėjo amžininkai, „Weberio jaunystę gaubė ge- 
riausios liberalios viduriniosios klasės tradicijos“ ir politiniu 
požiūriu jis „tiesiog gimė liberalų partijos sluoksniuose“. 

Konkrečiau kalbant, Weberis išgyveno reiškinį, kurį vė- 
liau pavadino „buržuazinės dorybės sampratos evoliuci- 
ja“2. Ši evoliucija, kurios dalimi buvo pats Weberis, yra 
pirminė mūsų tyrinėjimų tema. Mūsų klausimai turėtų 
būti šie: kas buvo tos „geriausios tradicijos“, kurios atrodo 
suvaidino tokį svarbų formuojamąjį vaidmenį? Kokią evo- 
liuciją stebėjo Weberis ir kaip jis į ją reagavo? | 


' Albert Salomon (Recenzija: Karl Jaspers). Max Weber: Eine Gedenkrede, 
ir Marianne Weber. Max Weber: Ein Lebensbild. In Die Gesellschaft 3, 1926, 
p. 188; Kathe Leichter. „Max Weber als Lehrer und Politiker“. In Max 
Weber zum Gedūchtnis. Hrsg. R. Konig und J. Winckelmann. — Koln: 
Westdeutscher Verlag, 1964, p. 132. 


2 Frazė iš ilgo laiško Robertui Michelsui, kuriame Weberis apmąsto 


savo jaunatvišką susidūrimą su savo tėvo kartos liberalizmu, 1908 m. 
rugpjūčio 11 d. (AMW 60). — MWG II/5, S. 642. 

Buržuazinio liberalizmo nuosmukis 


Atskleisti Weberio sąsajas su Vokietijos viduriniąja klase 
ir „biurgeriška prigimtimi“ iki pat jų ištakų devynioliktojo 
šimtmečio juste milieu* — vadinasi, pripažįstant Rilke's 
pateiktą išryškėjančio modelio? apibūdinimą, atskleisti ku- 
piną konfliktų „ramaus nesąmoningo senesnės kartos gy- 
venimo ir nervingo savistaba grindžiamo jos palikuonių 
skubėjimo“ istoriją. Sąmoningai stodamas jaunesniosios kar- 
tos pusėn, Weberis neišvengė šio kultūrinio archetipo he- 
gemonijos. Šito archetipo apmatą jis pateikė savo darbų 
fragmentuose, primenančiuose jo paties sąmoningus susi- 
dūrimus kaip „nepaliaujamą ir sistemingą kovą su gyve- 
nimu“, vykstančią „didelėje dvasinėje izoliacijoje“*. Iš visų 
išvardytų krypčių buržuazinio liberalizmo krizė labiausiai 
paveikė Weberio mąstymą ir veiklą, nes visos jo orientacijos 
pagrindas buvo akį rėžiantis ir ironiškas tapatinimasis su 
socialine klase, iš kurios jis kilo. „Aš esu viduriniųjų klasių 
[būrgerliche Klassen| narys, jaučiuosi toks esąs ir esu išauk- 
lėtas pagal jų pažiūras bei idealus“, — tokiu pritrenkiančiu 
būdu jis tai pareiškė savo inauguracinėje kalboje Freiburge“. 
Ir šį teiginį jis daugybę kartų kartojo per kitus dešimtmečius. 


2 Iš Rilke's 1902 m. pastabų: „Thomas Mann's Buddenbrooks“. In 
Thomas Mann, ed. H. Hatfield. — Englewood Cliffs, N. J.: Prentice- 
Hall, 1964, p. 8. 


* „Die protestantische Ethik und der Geist des Kapitalismus“, GARS 
I: 97; PE, 107—108. 


* „Der Nationalstaat und die Volkswirtschaftspolitik, Akademische 
Antrittsrede“ (1985), GPS, 20; angl. vertimas: „The National State and 
Economic Policy (Freiburg Address)“, Economy and Society 9, 1980, p. 444. 
Iš vėlesnių tokio pobūdžio pareiškimų keli aptinkami laiškuose Michelsui, 
buržua-renegatui, kai Weberis ironiškai gynė savo 1907 m. pareikštą So- 
cialdemokratų partijos (SDP) biurokratėjimo kritiką kaip „turinčio klasinę 

Liberalizmo mirties tema turi kelis matmenis — tiek 
specifinį, tiek ir bendrąjį; tiek politinį, tiek ir kultūrinį. 
Daugelis jų būdingi Vokietijos socialinei-politinei situacijai 
aštuntajame ir devintajame XIX a. dešimtmečiuose, ypač 
„revoliucijai iš viršaus“, kurią vykdė Bismarckas socialinės 
politikos srityje. Weberis įžvalgiai suprato, kad šitų dešimt- 
mečių politikos permainos reiškė, jog galimybės augti par- 
lamentinei valdžiai praktiškai baigėsi, ir numatė neišven- 
giamą, sunkią konstitucinę ir socialinę krizę. Bet kai jis 
retkarčiais tiesiogiai samprotaudavo apie devynioliktojo šimt- 
mečio liberalų, viduriniosios klasės ir nacionalistų kartą, 
jis paprastai tai darydavo norėdamas surinkti prisiminimus 
apie jos seniai užmirštas viltis, aukas, laimėjimus ir pa- 
laužiančius nusivylimus, kartą netgi pažymėjo, kad socia- 
listų persekiojimas Bismarcko laikais buvo „niekis palyginti 
su tuo, su kuo susidūrė mūsų tėvai ir seneliai buržua kovoje 
su absoliutizmu““. Tokios pat buvo ir jo pastabos apie tos 
kartos lyderius, tokius kaip Rudolfas von Bennigsenas, 


sąmonę buržua kalbą“, adresuotą „savo klasės bailiams“ (1907 m. lap- 
kričio 6 d. laiškas, AMW 50, MGW II/5, S. 423). Be to, kai Marianne 
kaip palikimą paveldėjo šeimyninės tekstilės firmos Oerlinghausene ak- 
cijas, Weberis kandžiai pažymėjo, kad, tapę rantjė, „praradome dekla- 
suotųjų elementų statusą, ir įgijome labiausiai apgailėtinas buržua savy- 
bes“ (1907 m. rugpjūčio 12 d., AMW 47. — MWG II/5, 5. 355). 


* Laiškas Michelsui, 1908 m. rugpjūčio 4 d., AMW 59 — MWG II/ 
5, S. 617; Weberis pridūrė, kad šiuo požiūriu „Fritzas Reuteris yra tipiškas“. 
Reuterį (1810—1874), Jenos buršenšafto (studentų brolijos) narį, areštavo 
1833 m. po Hambacho festivalio, teisė ir nuteisė mirti 1836 m., bet vėliau 
bausmė jam buvo dovanota ir po septynerių metų jis buvo paleistas. 
Reuteris išgarsėjo kaip populiarus epų ir satyrų rašytojas, puikiai naudojęs 
Mecklenburgo dialektą; Weberis skaitė jo kūrinius sekmadieniniuose 
susibūrimuose (Marianne Weber, Lebensbild, p. 147; angl. vert. p. 139); 
apie jį netiesiogiai kalbama ir MGA 1/3 (1892), 96. Reuteris buvo artimas 
Gottfriedui Kelleriui, garsiam buržuaziniam Šveicarijos romanistui, kurį 
taip pat cituoja Weberis MWG 1/15:95, GARS 1:98; PE, 107. 

talentingas parlamentaras, kurį Weberis vėliau prisiminė 
kaip sektiną pavyzdį“. 

Weberis nepaprastai gerai pažinojo šiuos pirmtakus — 
politikus ir profesorius, atstovaujančius Bildunęs ir Besit- 
zbūrgertum*: be Bennigseno, istorikus Theodorą Mommse- 
ną ir Heinrichą von Treitschke, savo dėdes Hermanną 
Baumgarteną ir Juliusą Jolly ir savo tėvą Maxą Weberį 
vyresnįjį (minint tik keletą iš jų) — visi jie buvo „bur- 
žuazinio“ įsitikinimo pavyzdžiai sūnui atskalūnui. Kaip 
kartą Weberis pažymėjo: „Aš puikiai pažinojau senąją kar- 
tą ir, vertinant subjektyviai mano vidinės kovos su ja 
buvo pačios sunkiausios“, — tai tikrai svarbus prisipaži- 
nimas“. Pasinėrimas į šį ypatingą pasaulį kėlė Weberiui ne 
tik klausimą, kur krypsta viešasis gyvenimas, bet ir po- 
litinius bei dvasinius sunkumus, skatino reikšti vidines 
abejones bei nuogąstavimus. Netgi įspūdingiausia Weberio 
to laikmečio metafora atskleidė gilų supratimą: „Įspūdis 
toks, kad sėdi greitėjančiame traukinyje, bet nesi tikras, 


" Weberio tėvas buvo Bennigseno Reichstago nacionalliberalų frakcijos 
narys. Keliais dešimtmečiais vėliau, kalbėdamas istorijos klausimais, We- 
beris pažymėjo, kad šios figūros „nepaliko beveik jokių dokumentų, netgi 
toks Žmogus kaip Bennigsenas“ (laiškas 1908 m. rugpjūčio 16 d., AMW 
60 — MWG II/5, S. 641). Tuo metu Weberio kolega Hermannas Onckenas, 
užbaigęs studiją apie Lassalle'į, rašė galutinę Bennigseno biografiją Rudolf 
von Bennigsen: Ein deutscher liberaler Politiker nach seineu Briefen und 
hintergelassenen Papiereu, 2 Bd-e. — Stuttgart: Deutsche Verlags-Anstalt, 
1910; kaip ir Weberis, Onckenas pratarmėje nusiskundė, kad maža 
dokumentų ir kad pats Bennigsenas nebuvo linkęs rašyti liberaliojo sąjūdžio 
istorijos. 


* 1908 m. rugpjūčio 16 d. laiškas, AMW 60 — MWG II/5; S. 641. 
Knygoje Lebensbild Marianne Weber pasakoja apie vizitus Weberių namuose 
Charlottenburge, kur jaunajam Maxui po pietų buvo leidžiama vaišinti 
cigarais žymius svečius, nacionalliberalų deputatus (p. 41—42; angl. vert. 
p. 39—40). 

ar traukinys bus nukreiptas reikiamais bėgiais“?. Komenta- 
ras buvo skirtas XIX a. devintojo dešimtmečio pabaigos 
netikrumams, bet iš tikrųjų jis išreiškė nuolatinį nerimą, 
griaunantį išoriškai damų Weberio gyvenimą ir kūrybą. 

Tokias Weberio išlygas, kurios pirmą kartą pasirodo 
devintajame XIX a. dešimtmetyje, be abejo, iš dalies kurs- 
tė vis griežtesnė Reicho institucijų kritika, kurią skelbė 
istorikas iš Strassburgo Hermannas Baumgartenas'?. Šis 
gerbiamas giminaitis ir draugas, žymus Treitschke's „na- 
cionalinės istorijos“ oponentas, jaunajam Weberiui buvo 
svarbus tiek kaip puikus didėjančio devintojo dešimtme- 
čio liberalų pasitenkinimo savimi ir pasimetimo kritikas, 
tiek ir kaip nepaprastai toliaregiškas (ir savarankiškas) 
deformuojančių Bismarcko cezarinės demagogijos padari- 
nių analitikas. Baumgartenas, Frankfurto Parlamento lai- 
kų „senas liberalas“, kupinas atavistinių liberalių demok- 
ratinių vilčių, suprato, kad naujasis Reichas pakeitė poli- 
tinę aplinką: besiformuojanti nacionalinė politika vietoj 
ankstesnio idealių teisinių formų bei postuluotų teisių 
klausimo iškėlė klasių, statuso grupių bei jų organizuotų 
atstovų valdžios pozicijų gynimo ir jų politinės patirties 


* Laiškas Baumgartenui, 1889 m. gruodžio 21 d., JB, 324, pakartojimas 
p. 330, o prieš tai pastaba apie kampaniją prieš 1890 m. rinkimus: „Deja, 
atrodo, kad liberalizmas dar nepasiekė žemiausio savo smukimo taško“ 
(p. 323). 


' Baumgarteno reikšmę ypač pabrėžia Wolfgang J. Mommsen. Max 
Weber and German Politics, 1890—1920, trans. M. Steinberg. — Chicago: 
University of Chicago Press, 1984, chap. I. Jis visiškai teisingai nurodo, 
kad tik šis garbus šeimos narys, kurio paskaitas Weberis lankė atlikdamas 
karinę tarnybą, „darė Weberiui svarbią ir ilgalaikę įtaką studijų metais“ 
(p. 11). Mommseno kritinis tyrinėjimas apie Weberį kaip „politiką“, 
parašytas iš neoliberalizmo pozicijų, pirmą kartą buvo išleistas 1959 m., 
pataisytas leidimas išėjo 1974 m. 

klausimą. Kritikuodamas savo ankstesnę savikritiką!!, 
Baumgartenas šiame kontekste pradėjo ginti naująją kon- 
stitucinę sistemą, kuri iš tikrųjų įgyvendintų parlamenti- 
nį valdymą, o nebūtų tik jo regimybė. Tačiau po 1878 
m., pasikeitus valstybinei politikai, jis užėmė griežtai ne- 
gatyvią poziciją. Artėjančios pražūties vizijos ankstyvuo- 
siuose Weberio rašiniuose, sarkazmas dėl jo paties kartos 
istorinio neraštingumo, jo polemika su „apolitišku“ Biir- 
gertum* bei Bismarcko abejotino ir destruktyvaus „paliki- 
mo“ kritika tiksliai atitinka Baumgarteno kandaus kritiš- 
ko mąstymo stilių. 

Taigi, rašydamas savo dėdei iš Berlyno devintojo de- 
šimtmečio viduryje, Weberis pažymėjo, kad laikmečio at- 
mosferai būdingas „neįtikėtinas mano amžininkų šio šimt- 
mečio istorijos neišmanymas“. Triumfuojant „mistiniam tau- 
tiniam fanatizmui“ ir filisteriškai Realpolitik**, buvo garbs- 
tomi Bismarcko žygdarbiai suvienijant Vokietiją, Treitschke's 
nacionalistinė polemika buvo sutikta su „pamišėlišku džiū- 
gavimu“, o kitais atžvilgiais, pasak Weberio, visus, išskyrus 
gimusius Berlyne, „čia valdo tabula rasa“'?. Viduriniosios 
klasės liberalizmas ir jo laimėjimai įstatymų leidyboje per 
12 metų, pradedant Šiaurės Vokietijos sąjungos įkūrimu 
1866 m., buvo tiesiog ištrinti iš atminties dominuojant 
politiniam klimatui, „fatališkai užnuodytam Bismarcko 


"| Der deutsch Liberalismus: Eine Selbstkritik. — Frankfurt: Ullstein, 
1974, pirmą kartą knyga išleista 1866 m. Dėstydamas pažiūras, kuriomis 
vėliau suabejojo, Baumgartenas rašė, kad „vidurinioji klasė mažai tinka 
politinei veiklai“ (p. 42), ir pasisakė už stiprų lyderį bei gyrė biurokratiją, 
„kuri įkūnijo tikrąją Biūrgertum [buržuazijos, biurgerių] politinę jėgą“ (p. 
47). Baumgarteno ambivalentiškumas, išreikštas kategorijomis, kurias pe- 
rėmė Weberis, iškalbingai byloja apie liberalizmo silpnybes. 


'2 1885 m. liepos 14 d., 1887 m. balandžio 25 d., 1888 m. balandžio 
30 d. laiškai: JB, 174, 232, 289. 

cezarizmo“, kurį Weberis pavadino „pagrindine klaida“ *. 
Ir ne pagal metus subrendusio sūnėno, ir dėdės nuomone, 
liberalizmo, kaip politinės programos ir kultūrinės jėgos, 
ateičiai grėsė neginčijami pavojai, ir abu sutarė, kad svar- 
biausi įvykiai, nulėmę liberalizmo likimą, buvo ne Reich- 
sąrindung*, bet lemtingieji 1877—1878 m. sprendimai. 

Tai, kad Weberis nešabloniškai pabrėžia šį „posūkio 
tašką“ (kaip jis vadino jį) — O šį teiginį jis kartojo ir 
vėlesniuose savo politiniuose rašiniuose bei laiškuose, — 
daug atskleidžia. Kitaip negu daugelis jo amžininkų, kurie 
į politinę areną žvelgė kaip į nenutrūkstamą nacionalinę 
pažangą arba 1848 m. liberaliosios revoliucijos žlugimą, 
Bismarcko karines 1866—1870 m. pergales prieš Austriją— 
Vengriją ir Prancūziją ar netgi 1890 m. Bismarcko atsista- 
tydinimą laikė didžiąja moderniosios Vokietijos takoskyra, 
Weberis manė, kad visos sąlygos politiniam paralyžiui, 
biurokratijos įsiviešpatavimui Obrigkeitsstaat (autoritarinėje 
valstybėje) ir socialinės santvarkos „feodalizavimui“ susidarė 
tik po savavališkų 1877—1878 m. sprendimų. Jis pridūrė, 
kad tokią išvadą prieitų kiekvienas, „kuris išgyveno įvykius 
taip, kaip aš išgyvenau“““, tai yra dalyvaudamas liberaliųjų 
politinių sluoksnių veikloje Berlyne. 

Kritiškas ir niūrus Weberio vertinimas rėmėsi trimis 
įžvalgomis: pirma, tuoj po to, kai žlugo Bennigsėno ir 
Bismarcko derybos, per kelis mėnesius staiga atėjo galas 
visoms perspektyvoms, kad išaugs parlamento atsakomybė 
ir galia. Antra, nauja porinkiminė strategija, apeliuodama 
į daugumą dešiniau centro, reikalavo valstybės kišimosi, 
kartu ir kairiųjų slopinimo: protekcionizmo (įskaitant tarifus 


5 1884 m. lapkričio 8 d. laiškas, JB, 143. 


* 1908 m. rugpjūčio 4 d. laiškas, AMW 59. — MWG II/5, S. 619. 

grūdams ir geležiai), civilinės administracijos „reformos“ 
(iš tikrųjų tai buvo liberaliųjų elementų išvalymas iš biu- 
rokratijos), valstybės finansuojamų socialinės rūpybos pro- 
gramų ir įstatymo, nukreipto prieš socialistus. Trečia, ir 
svarbiausia, ekonominį pagrindą keisti politiką garantavo 
pramoninio kapitalizmo ir stambiųjų žemvaldžių, ypač pro- 
teguojamų junkerių dvarų Rytuose, „velniška“ interesų są- 
junga. Šis galingas blokas dominavo užsienio ir vidaus 
politikoje iki pat Pirmojo pasaulinio karo pabaigos ir dažnai 
sukeldavo Weberiui įtūžį iki ir po 1900 m. 

Tačiau esmingesni klausimai, į kuriuos gilinosi Weberis, 
lietė šio svarbaus posūkio priežastis ir padarinius. Kriti- 
kuodamas liberalizmą iš vidaus, jis manė, kad šį greičiau 
sužlugdė bukas pasitenkinimas savimi, o ne ideologinis 
nenuoseklumas. Artėjant šimtmečio pabaigai, septintojo de- 
šimtmečio „įkūrėjų“ karta atrodė pajėgi tik „pakęsti su beveik 
pasyviu nepasitikėjimu socialinius įstatymus“, kadangi ji 
„tiesiog m1epripažino tam tikrų problemų“: pavyzdžiui, „so- 
cialinio klausimo“ ir su juo susijusių socialinės struktūros 
permainų, paveikusių pramonės bei žemės ūkio darbininkų 
darbo santykius ir materialines gyvenimo sąlygas". Weberis 
prognozavo, kad liberalų veiklos sritis bus „apribota, kol 
ekonominiai ir socialiniai klausimai tebėra avanscenoje“, ir 
tikėjosi, kad tokia situacija truks neribotai ilgai“. Tačiau 
iš tikrųjų tokią baigtį lėmė svaresnė priežastis: ne tik 
Bismarcko politika ir palikimas, bet ir liberalams tenkanti 
atsakomybė už šitą politiką ir palikimą. „Visų dabartinių 
blogybių pagrindinė priežastis, ar viena iš pagrindinių 


"5 Laiškai Baumgartenui, 1888 m. balandžio 30 d.; Michelsui, 
1908 m. rugpjūčio 11 d., AMW 60. 


"“ Laiškas Baumgartenui, 1891 m. sausio 3 d., JB, 329. 

priežasčių, yra, žinoma, tai, kad Bismarckas pasibaisėtinai 
sunaikino savarankiškus įsitikinimus. Bet ar dėl to mes 
nesame kalti bent jau tiek pat, kiek ir Bismarckas?“''. Šio 
kandaus pareiškimo, Nietzsche's žodžiais kalbant, „jūs kalti 
dėl savęs pačių“ Weberis niekada neišsižadėjo, stengdamasis 
išsiaiškinti savo santykius su buržuazinio liberalizmo palikimu. 

O dėl padarinių, buvo galima bent jau tikėtis, kad mažės 
partijų apskritai reikšmė (išskyrus ypatingą socialdemok- 
ratijos, kuri visada priešiška visai sistemai, atvejį) ir kad 
bus bandoma valdyti naudojant protekcijas, remiantis in- 
teresų grupėmis ir nekonstituciškai manevruojant; kad pa- 
blogės politinis vadovavimas ir sunyks lyderių atrankos 
procesas; kad įsigalės paradoksali „apolitiško“ piliečio tipo 
politinė hegemonija, — o visa tai yra receptas, kaip įamžinti 
autoritarinę valstybę, sutvirtintą tariamu konstitucionaliz- 
mu. Praėjus keturiems dešimtmečiams po didžiojo „posū- 
kio“, Weberis manė, kad šie rezultatai galutinai įgyvendinti. 
„Nuo 1878 m. tauta nebuvo pratusi per savo išrinktus 
atstovus dalyvauti sprendžiant politinius jos reikalus. Galų 
gale toks dalyvavimas yra politinės nuovokos tobulinimo 
prielaida.“'* O pasak šios pasaulio sampratos, neturint 
politinės nuovokos, viskas prarandama. Reikia pradėti iš 
naujo, ieškoti naujo mąstymo būdo, netgi naujo mokslo, kuris 
atitiktų laiko poreikius. Weberis šito pradėjo ieškoti anks- 
tyvuosiuose savo kūriniuose. 


17 Laiškas Baumgartenui, 1892 m. balandžio 18 d., JB, 346. 


18 „Parlament und Regierung im neugeordneten Deutschland: Zur po- 
litischen Kritik des Beamtentums und Parteiwesens“ (Parlamentas ir vy- 
riausybė rekonstruotoje Vokietijoje: valdininkijos ir partijų kritikos klausi- 
mu, 1918 m.) — MWG I/15:449; angl. vert. EaS, 1391 — 1392. Weberis taip 
pat įrodinėjo, kad ši „vėlesnė raida visiškai patvirtino pamatines nacional- 
liberalų politines prielaidas“ (1388), turėdamas omenyje jų perspėjimus, 
kuriems jis pritarė, apie pražūtingus 1877—1878 m. posūkio padarinius. 

Liberalios kultūros krizė 


Nedera pernelyg išpūsti tą reikšmę, kurią Weberis teikė 
politinėms 1877—1878 m. permainoms, ar nagrinėti ją at- 
skirai. Po politinės krizės pamatais glūdėjo vis stipresnis 
iššūkis pačiai XIX a. liberaliai kultūrai, abejojimo nuotaika, 
tapusi nesuvaržoma jėga paskutiniajame dešimtmetyje, ypač 
ryškia tarp Europos didmiesčių — Paryžiaus, Londono, 
Vienos, Berlyno — inteligentų. Weberis iškilo iš paties 
Berlyno aukštesnės viduriniosios klasės intelektualinio gy- 
venimo centro, brendo ir studijavo čia kaip tik tais de- 
šimtmečiais, kai miestas iš provincialios administracinės 
sostinės virto kosmopolitiška, industrializuota modernia met- 
ropolija ir 1910 m. tapo penktuoju pagal dydį pasaulio 
miestu. Weberis priklausė ypatingai kartos grupei, tam 
tikram Zeitgeist“ dariniui, ar, Hughes žodžiais tariant, „ge- 
nijų spiečiui“". 

Tai XIX a. paskutiniojo dešimtmečio karta, kuri visuotinai 
įsisąmonino dinamišką ir skausmingą paveldėtų kultūrinių 
tradicijų destabilizaciją, gerai juto Žmogų formuojančios 
gyvenimo patirties trūkinėjimą, būdingą šimtmečių sandūrai 
ir nulėmusį jos tapatumą bei kolektyvinį likimą. 

Įžengti į fin de siėcle kultūros sūkurį — tai bauginanti 
avantiūra, bet jos pavojus šiek tiek galima sumažinti nau- 
dojantis kategorijomis, kurias neseniai apibrėžė ir ištyrinėjo 
kultūros istorikai. Patrauklų kelią į tokios rūšies supratimą, 
kokio mes ieškome, nutiesė Schorske, tyrinėdamas Freudo 
Vieną ir Vienos modemizmą, visapusiškai nagrinėdamas 


* H. Stuart Hughes. Consciousness and Society: The Reorientation of 
European Social Thought 1890—1930. — New York: Random House (Vintage 
Books), 1958, p. 17; Mary Gluck. Georg Lukūcs and His Generation, 1900— 
1918. — Cambridge: Harvard University Press, 1985, nagrinėjo šio periodo 
intelektualų „kartos“ apibūdinimo problemą (Žr. ypač p. 43—44). 

„visuotinės fragmentacijos“ ir „begalinės inovacijos“ kultū- 
rinį sąjūdį arba, Amoldo Schoenbergo žodžiais tariant, „prin- 
cipų mirties šokį“ ir besivaržančias vertybių sritis“. Įvertinus 
Vienos aplinką, išryškėja dvi įtaigios temos, kurios, atrodo, 
kartojasi visur kuriantis industrinei miesto civilizacijai: tai 
atotrūkis nuo XIX a. progresyvistinės istorinės pasaulėžiūros 
ir liberalaus racionalizmo pakeitimas istorijos arenoje nauju 
veikėju — „psichologiniu“ žmogaus tipu. Šios temos kartu 
ir sudaro vadinamosios liberalios kultūros?! visuotinę krizę. 

Kultūrinis sąjūdis visada virsta kolektyviniu kartos maiš- 
tu, kurį sukelia „die Jungen“*, jaunimo ir atsinaujinimo 
atstovai, pradedantys reikštis visame kultūros spektre — 
mene, poezijoje, muzikoje, dramoje, architektūroje, litera- 
tūroje, filosofijoje, sociokultūriniuose moksluose. Įdomu, kad 
ir Weberis šitaip aprašo paskutinįjį XIX a. dešimtmetį“. 


20 Carl E. Schorske. Fin-de-Siėcle Vienna: Politics and Culture. — New 
York: Rrandom House (Vintage Books), 1981, xix. 


?1 Šiame kontekste „kultūra“ aš paprastai vadinu gyvenimo būdą 
arba gyvenimo stilių apibūdinančias intelektualines, dvasines ir estetines 
sąlygas; ši žodžio „kultūra“ vartosena neprieštarauja Raymondo Williamso 
Key words: A Vocabulary of Culture and Society. — London: Croom Helm, 
1976, p. 76—82. Kultūros „liberalumas“ reiškia mažų mažiausiai (a) tikėjimą 
neabejojama istorijos „pažanga“; (b) tikėjimą, kad Žmonija gali tobulėti 
naudodamasi „protu“, dažnai kaip mokslo žiniomis; (c) specializuoto 
darbo laimėjimų etosą. 


?2 Savo pirmoje kalboje Verein fūr Sozialpolitik (Socialinės politikos 
sąjungoje) Weberis palygino „vyresniosios kartos“ ir „mūsų jaunųjų“ (wir 
Jiingėren) padėtį: „Die landliche Arbeitsverfassung“, Verhandlungėn des 
Vereins fiir Sozialpolitik. In SVSP (1893):84. Panašiai inauguracinėje kalboje 
Freiburge Weberis sakė: „Mes, jaunieji vokiečių istorinės mokyklos nariai“ 
ir kalbėjo apie „jaunystės teisę būti ištikimai sau ir savo idealams“ (GPS, 
16, 24; „The National State“, 440, 448). Įspūdingiausiai šią tendenciją 
išreiškė vieno iš Weberio draugų — Georgo Simmelio straipsniai, parašyti 
po 1897 m. Mūncheno žurnalui Jugend naujai jaunimo tribūnai ir 
Jugendstil [jaunimo stilius] arba „art nouveau“ [naujasis menas] — įkvėpimo 
šaltiniui. 

Prasidėjus maištui, intelektualai dažnai atsiriboja nuo po- 
litiškai dominuojančių grupių, kai kada ir nuo „visuomenės“ 
kaip visumos — prisiminkime čia Weberio vartotą posakį 
„Salon des refusės“*, kad aprašytų ir savo Heidelbergo 
būrelį, ir Vokietijos sociologų draugiją, — o daugelis bėga 
nuo politikos arba į „estetinės kultūros“ šilmamį, arba į 
šaltą ir aiškią „intelekto“ atmosferą. 

Tačiau mūsų tikslams svarbiausia kultūros krizės ana- 
lizės dalis yra dviejų konkuruojančių amžiaus pradžios 
kultūrų sugretinimas: išeities taškas — visuomeniška ir 
moralistinė kultūra, pasitikinti Žmogiškomis mokslo išga- 
lėmis ir kilusi iš dar senesnės XVIII-XIX a. liberalios 
istoristinės pasaulėžiūros, būdingos tokiems skirtingiems 
mąstytojams kaip Kantas, Hegelis ir Ranke. Antroje XIX 
a. pusėje jos tipiški atstovai buvo pilietiškai nusiteikusi 
„didžiojo nacionalinio susivienijimo amžiaus“ karta, bet 
vėliau, priekabios Bismarcko kontrolės metais, jos atstovai 
vis labiau nusivildavo, kaip kad Baumgartenas, ar nuslys- 
davo į pasitenkinimą savimi, kaip kad vyresnysis Maxas 
Weberis. Kaip priešybė šiai vertybių konfigūracijai forma- 
vosi „estetinė kultūra“, atstovaujanti naujajai, amoraliai 
Gefiihlskultur, arba „jausmo“ ir „patirties“ kultūrai, kuri 
ugdė ypatingą jautrumą menui, psichiniam niuansui, emo- 
cinėms būsenoms, išraiškingumui ir vidujiškumui. Tai buvo 
marginalinė, partikuliarizuojanti kultūra, glaudžiai susijusi 
su opoziciniu autsaiderių tapatumu arba su skelbiamu 
lozungu „menas menui“. Čia galima rasti Baudelaire'o 
dendžio kultūrą (pavyzdys ankstyvajam George's būreliui), 
Mallarmė simbolizmo kultūrą, jaunimo sąjūdį, urbanistinį 
modernizmą, Jugendstil** (art nouvenu***) mene ir architek- 
tūroje, Oscaro Wilde'o dramas ir Richardo Strausso operas, 
eksperimentus su naujomis terapeutinio gyvenimo formomis 
Schwabingo ir Monte Verita prie Asconos kontrkultūroje, 

Simmelio „sociologinį impresionizmą“, Lukacso flirtą su 
antimoderniu estetizmu, o vėliau — Weberio Mūnchene 
estetiškai stilizuotą apokaliptinę Rūterepublik* kontrpolitiką. 
Kaip tik su šia kultūra ir jos atstovais Weberis susiduria 
kritiškais momentais nuo paskutiniojo XIX a. dešimtmečio“. 

Visi šie fundamentalūs kultūros kontrastai — istorinės 
pasaulėžiūros priešprieša psichologinei, moralistinės ir moks- 
linės orientacijos priešprieša estetinei, nesuprantančio humo- 
ro ir tiesaus Buddenbrokų liberalizmo priešprieša eksperimen- 
tinio, nors labai rimto požiūrio į gyvenimą blaškymuisi — 
išryškėjo visuose Europos miestuose, ne tik Freudo imperijos 
sostinėje. Šie kontrastai yra išorinės Weberio gyvenimo kelio 
ribos: nepaprastai painus to kelio maršrutas, viena vertus, 
veda greičiau ne į naują kultūrinę erdvę, kurią apibrėžia 
subjektyvumas ir gilinimasis į save, o distancijos ir san- 
tūrumo link, bet, kita vertus, veda per intelektualinę sritį, 
kur Žavimasi moderniąja kultūrine inovacija, taip pat visą 
gyvenimą domimasi tokiomis figūromis kaip Wagneris ir 
Ibsenas, Richardas Straussas ir Stefanas Goerge Maeterlinc- 
kas, ir Dostojevskis. Pažvelgus į dalyką kitoje plotmėje, po 
Marxo ir Nietzsche's laikotarpio Weberis apsisprendė sekti 
subjektyviosios sąmonės avantiūrų pėdomis, bet išlaikyda- 
mas dominuojančios istorinės vaizduotės kuriamą atstumą. 
Tačiau tai dar ne viskas, kadangi Weberio šiaurinėje im- 
perijoje** reikšmingi pasikeitimai ir modifikacijos dar labiau 
komplikavo kultūros landšaftą. 

Weberio fin-de-siėcle pasauliui būdingas fundamentalus 
kultūros poliariškumas. Vis dėlto įspūdinga Vienos miesto 


2 Nedidelis pavyzdys: 1894 m. Weberis įsigijo ir rodydavo daug 
Maxo Klingerio Jugendstil graviūrų, kurias jis saugojo dvylika metų 
(Lebensbild, p. 213—215, 362; angl. vert. p. 201—204, 359). Klingeris buvo 
plačiai pripažįstamas kaip Nietzsche's idėjų įkūnytojas mene; jo kūrybai 
buvo skirta 1902 m. Vienos Secesija (Schorske. Fin-de-siėcle Vienna, p. 
254—255). Tai geras jo įtakos maištininkams įrodymas. 

elito vienybė bei tradicinis katalikiškos Austrijos kultūros 
estetizmas ir sensualumas nebuvo būdingas visai vokiškai 
kalbančiai Europai. Kaip pažymi Schorske, „kitaip negu 
šiaurinės Vokietijos kultūra, tradicinė Austrijos kultūra ne- 
buvo moralinė, filosofinė ir mokslinė“**. Nenuostabu, kad 
didelėje ir galingoje šiaurinėje kaimyninėje valstybėje buvo 
galima aptikti labiau diferencijuotą, palyginti su Vienos 
mikrokosmosu, kultūrinę aplinką, iš dalies pasireiškiančią 
griežtais dogmatinio (ir pietistinio) protestantizmo reika- 
lavimais, o iš dalies — ilgalaikiu ir tam tikra prasme 
tradiciniu potraukiu į Wissenschaft bei į „filosofinę kultūrą“, 
kaip kad pagrįstai pavadino savo didelę esė rinktinę We- 
berio žemietis iš Berlyno Georgas Simmelis. Šiuos kultū- 
rinius klodus paskutiniajame XIX a. dešimtmetyje užgožė 
neoliberalus apeliavimas į „etinę kultūrą“, iš kurio Weberis 
smagiai šaipėsi, galbūt erzindamas tuos savo kolegas ir 
draugus, kurie, kaip kad Ferdinandas Tėonniesas, Werneris 
Sombartas, Gerhartas von Schulze-Gawernitzas ir Robertas 
Michelsas, tuo ar kitu metu padėjo formuluoti jos idėjas“. 
Prie šių kultūros plotmių dar reikėtų pridurti specifiškai 
„politinę kultūrą“, kuri buvo tokia reikšminga formuojantis 
Weberio apmąstymams apie vita activa*; tai labai margas 
Bismarcko laimėjimų ir jų pamokų „užsienio politikos pri- 
oriteto“ klausimu su visomis jų nerimą keliančiais, ambi- 
valentiškais ir sunkiais padariniais palikimas. 

Mes turime nepraleisti, kokiu mastu šie konkuruojan- 
tys kultūros sluoksniai persidengė liberalioje Birgertum 


2 Fin-de-siėcle Vienna, p. 7. 
2 Tėnniesas buvo narys įkūrėjas, jis ir Sombartas skaitė paskaitas 


Steigiamajame tarptautiniame susirinkime Ziūriche 1896 m.; Schulze- 
Gavernitzas rėmė iniciatyvą kaip Weberio kolega Freiburge. 

kultūroje. Bet, surūšiavę įvairius sluoksnius, dar pamaty- 
tume, kad Weberio individualistinė sąžinė susiformavo ne 
tik šiuolaikiniame tėvų ir sūnų visuomeniniame pasaulyje, 
bet taip pat ikiliberaliojo, asketinio protestantizmo aplin- 
koje, universalizuojančio etoso, arba to, ką Thomas Man- 
nas, remdamasis Nietzsche, vykusiai vadino „etine atmos- 
fera“, terpėje, kur buvo rimtai žiūrima į tragišką istorijos 
prasmę, socialinės reformos teisingumą ir būtinumą, kur 
buvo atkakliai priešinamasi visoms eudemonistinėms gy- 
venimo sampratoms. Asketiškas požiūris į gyvenimą išra- 
do naują „modernią-herojišką gyvenimo formą“, kuriai at- 
stovauja perkrautas, superdisciplinuotas darbo moralistas, 
„Airbantis ties išsekimo riba““. Vargu ar galima įsivaiz- 
duoti labiau vykusią Weberio „herojiško“ individo charak- 
teristiką, vaizduojančią vieną jo kultūrinio tapatinimosi as- 
pektą. Dažnai, norėdamas pasijusti sutraiškytas darbo naš- 
tos, jis atvirai rašydavo Marianne apie „girnas mano vi- 
duje“, apie „desperatišką prisirišimą prie mokslinio darbo 
kaip prie talismano, nesugebant pasakyti, nuo ko tas ta- 
lismanas turėtų apsaugoti“*'. Vargu ar buvo koks nors šio- 
je atmosferoje klestinčių, moraliai pagrįstų idealų aspektas, 
kurio Weberis neperėmė. Tik prisiminkime nuo pat pirmų- 
jų tarpsnių Weberio kūriniuose išbarstytus raginimus būti 
„Aalykiškiems“ (Sachlichkeit) arba „objektyviems“, pateikti 
aiškiai pasaulį tokį, koks jis „yra“, atskleisti „proporcijos“ 
ir „distancijos“ prasmę, jo apeliavimus į asmeninį „sąžinin- 
gumą“, į disciplinuotą siekimą to, kas neįmanoma, į „ko- 
vos“ neišvengiamumą ir „atsakomybę“ istorijai (ji netgi bu- 


26 Reflections of a Nonpolitical Man (1918), trans. W. Morris. — New 
York: Ungar, 1983, p. 54, 103. 


?7 1898 m. rugpjūčio 4 d. laiškas iš sanatorijos Konstanzoje, NW 
30/1:66; Lebensbild, p. 249; angl. vert., p. 236. 

vo pakylėta iki ypatingo etoso, „atsakomybės etikos“). Be 
to, nei politika, nei pati kultūra neišvengė kalvinistiško We- 
berio žvilgsnio: politika buvo pavadinta „velniška“ ir „tra- 
giška“, o kultūra jo vizijoje tapo prislėgta „kaltės“. 
Tačiau, kalbant apie XIX a. paskutiniojo dešimtmečio kar- 
tą, atviriausiai ir viešai „etinis“ požiūris buvo ginamas kitoje 
vietoje — Etinės kultūros draugijoje, kuri Vokietijoje buvo 
įsteigta 1829 m. Iš esmės būdama anglų ir amerikiečių išra- 
dimas, ši sąjunga siekė palaikyti senesnę liberalią, moralią 
mokslinę pasaulėžiūrą naujomis socialinėmis sąlygomis, ku- 
rias sukūrė greita industrializacija ir urbanizacija“. „Etinė kul- 
tūra“ norėjo būti socialiniu sąjūdžiu, bet ji iš esmės liko idėja 
ir organizacija, parodanti gražiausią naivaus reformistinio li- 
beralaus idealizmo veidą. Jos 1892 m. Berlyno programa, kurią 
energingai gynė Tėonniesas, ragino „filosofinį mąstymo būdą“ 
įdiegti į tautos gyvenimą, kad būtų skatinamas visuotinis „mo- 
ralinis idealizmas“, pasisakė už darbininkų klasės „sielos gy- 
dymą“ ir „paprastesnį bei natūralesnį turtingųjų gyvenimo 
būdą“*. Tokio „etinio“ turinio prasmę puikiai pagauna kaip 
visada aistringa Michelso retorika: „Jeigu etika tikrai nori pel- 
nyti „etikos“ vardą, tai ji turi išsikovoti viso pasaulio sim- 
patijas, skambėti kiekvieno ausyse, priversti plakti kiekvieną 
širdį ir, ne paskutinis dalykas, plėšti šalin šydą, kuriuo prisi- 
dengęs neteisingumas“, o ką jau kalbėti apie veidmainystę!?? 


28 Žr: Horace L. Eriess. Felix Adler and Ethical Culture: Memories 
and Studies. — New York: Columbia University Press, 1981. 


22 Ferdinand Tėnnies. Ethische Kultur und ihr Geleite. — Kiel: Feincke, 
1893, p. 11—13. 


3 Robert Michels. „Endziel', Intransigenz, Ethik“. In Ethische Kultur 
11, 1903, p. 393; tai vienas iš aštuonių straipsnių serijos, kurią Michelsas 
paskelbė sąjūdžio žurnale 1903—1905 m., dar priklausydamas Vokietijos 
ir Italijos socialistų partijų radikalams. 


31 


Pirmas skyrius 


Tokie emocingi ir pamoksliški raginimai, kuriuos „etinės 
kultūros“ sąjūdžio šalininkai, priklausantys visam sociali- 
niam ir politiniam spektrui, laikė jo jėga, Weberiui iš pat 
pradžių kėlė susierzinimą ir išprovokavo kelias ironiškas 
pastabas. Jau 1895 m. jis savo broliui Alfredui rašė, kad 
savo „Inauguracinėje kalboje“, apeliuodamas į „valstybės 
interesą“ ir „kovos už būvį“ neišvengiamumą, jis „gerai 
įspyrė etinei kultūrai“*'. Panašiai savo darbe apie biržą 
Weberis perspėjo dėl tų, kurie, norėdami priversti ekono- 
mines institucijas būti dorovingas, siūlė „vienašališkai eko- 
nomiškai nusiginkluoti“: stipri birža „negali būti „etinės 
kultūros klubas“, bet turi pateisinamai funkcionuoti kaip 
instrumentinė „ekonominės kovos už galią priemonė““*. 
Weberis, kuriam niekada nebuvo labai patrauklus moralės, 
teisės ar mokslo „formalizmas“, kiek tik galima atribojo 
savo požiūrį nuo šios moralinio persiginklavimo politikos, 
pagrįstos grynųjų intencijų absoliutistine etika. Galbūt „etinė 
kultūra“ galėjo pasirodyti patrauklesnė, jeigu būtų suge- 
bėjusi geriau slėpti jei ne savo misijos moralinį pranašumą, 
tai bent noblesse oblige* kvapą. Bet kaip idėja ir elgesio būdas, 


31 1895 m. gegužės 17 d. laiškas, NW 30/4:15—6. Vėliau, karo metu, 
žymų draugijos atstovą ir jos leidybos kuratorių Friedrichą Wilhelmą 
Forsterį Weberis minėjo apmąstymuose apie „etinę problemą“ politiškai 
įtemptoje Mūncheno Rūterepublik [Tarybų respublikos] atmosferoje. Savo 
darbe „Politika kaip profesinis pašaukimas“ Weberis nurodo Fėrsterį kaip 
vieną „kosminio-etinio „racionalizmo“ pavyzdžių; to racionalizmo atstovai 
propaguoja morališkai bekompromisišką, bet, Weberio požiūriu, politiškai 
neatsakingą tezę „iš gėrio galįs kilti tik gėris, iš blogio — tik blogis“ 
(Politologija. — V., 1991, t. 2, p. 56), kuri tikrai buvo pagrindinė maksima 
populiariame Fėrsterio traktate apie etiką ir politinį auklėjimą: Politische 
Ethik und politische Pūdagogik; Mit besonderer Berūcksichtigung der komimenden 
deutschen Aufgaben, 3-as leidimas. — Mūnchen: Reinhardt, 1918, ypač 
„Makiavelizmo klaidos“, p. 192—210. 


32 „Die Bėrse“ (1896), GASS, 321—322. 

ji vis dėlto emociškai žavėjo tuos, kurie troško senesnių 
ir paprastesnių tiesų; ji buvo apreiškimas, kuris, tarp kitko, 
interpretavo kultūros krizę kaip iš esmės moralinės pri- 
gimties krizę, kaip „vertybių“ nuosmukio atvejį ir ieškojo 
sprendimų tiesiog „teisingame gyvenime“, „gamtos“ har- 
monijoje, moralinio pavyzdžio jėgoje ir etiniame perfekcio- 
nizme. Geriausiu atveju tokios pažiūros reprezentavo pas- 
kutinę geranoriško reformizmo bangą. Tai, kad jos pajėgė 
sukelti tik Weberio panieką, rodo, kaip smarkiai jis jau 
buvo nutolęs nuo patogių garbingojo biurgeriško kultūrinio 
palikimo prielaidų. 

Weberio, kaip „darbo moralisto“, dialektinis išeities taš- 
kas buvo ne etinės sistemos, bet „kultūros uždaviniai“ 
(Kulturaufgaben), su kuriais susidūrė dvi naujos kartos. 
Užbaigdamas savo kalbą Verein fūr Sozialpolitik (Socia- 
linės politikos sąjungoje), kuri daugiau negu kuris kitas 
įvykis nulėmė jo reputaciją, Weberis prabilo apie ypatingą 
epochos situaciją: kreipdamasis į auditoriją, kurią, jo Žo- 
džiais tariant, sudarė „daugiausia vyresni ir labiau patyrę 
žmonės“, jis pareiškė, kad po „nesuskaičiuojamų iliuzijų“, 
kurių anksčiau reikėjo netgi tam, kad būtų sukurta nacija, 
netruko prasidėti neišspręsti socialiniai konfliktai ir pra- 
dėta ieškoti naujų socialinės politikos krypčių, būtinų jiems 
išspręsti. Jis teigė: „Mes negalime vėl atgaivinti naivią ir 
entuziastingą energiją, kuri įkvėpė ankstesnę kartą, nes 
mes susiduriame su kitokiais negu mūsų tėvai uždavi- 
niais“, — jie gerokai pranoksta liberalizmą. Weberis pri- 
pažino, kad ateities akivaizdoje jaučia tam tikrą „rezigna- 
ciją“ ir, kalbėdamas savo kartos vardu, baimę, jog istorijos 
žaismas lemia jai „žiaurų epigoniškumo prakeikimą“, imi- 
tuojantį pilką mėgdžiojimą““. 


3 „Die lindliche Arbeitsverfassung“, SVSP 58 (1893):84—85. 

Šitos neįprastos retorinės figūros padeda suprasti savitą 
Weberio reakciją į Būrgerlichkeit* kančias. Pasakymą „epi- 
gonai“ Weberis pavartojo dar du kartus prieš platų pra- 
nešimą Verein fūr Sozialpolitik apie patriarchalinę valdžią 
ir po jo: norėdamas kartą apginti savo bendraamžį Paulių 
Gėhre“*, su kuriuo jį siejo „stipri jausminga draugystė“, ir 
kartą besigindamas pats. Abiem atvejais jis surado įvaizdžių, 
leidžiančių pakeisti kartų kaitos sampratą bei prisiderinti 
prie kultūros raidos. Weberis teigė: „mes esame didžiojo 
amžiaus epigonai, ir audringas idealizmo entuziazmas“ pa- 
sidarė nebeįmanomas, „nes aiškiau išmanome proziškus so- 
cialinio gyvenimo dėsnius““. Vyresniajai kartai „Vokietijos 
istorija atrodė pasibaigusi“, o kartu atrodė išsisėmusios ir 
geriausios nacionalinio liberalizmo viltys bei „buržuazijos 
politinio sprendimo galia [Urteilsfūhigkeit|“, tuo tarpu jau- 
nesniajai kartai istorinė atsakomybė tik prasidėjo: reikėjo 
„didžiuliu politinio auklėjimo darbu pašalinti iliuzijų šydą“““. 

Mįslingos Weberio kalbos prasmę lėmė vienas vienin- 
telis klausimas: Freiburge pasakytos kalbos žodžiais ta- 
riant, „Kaip išvengti sunkaus politinio epigono likimo“ ar- 


72 Taip teigia Ernst Troeltsch. „Max Weber“ (1920). In Max Weber 
zum Gedūchtnis, p. 44. 


3 „Zur Rechtfertigung Gėhres“. In Die Christliche Welt 6 (24 Novernber 
1892):1109. 


** GPS, 21, 24; „The National State“, p. 444, 447. Aš išnagrinėjau 
šį klausimą savo ankstyvajame straipsnyje „Max Weber's Politics and 
Political Education“. In American Political Science Review 67, 1973, p. 128— 
141, kuris dabar man atrodo iš esmės esąs to laikotarpio ir mano išsilavinimo 
kūrinys, nors jo problemos yra amžinos: jos liečia praktinį žinojimą ir 
praktinį sprendimą. Šiuo ir kitais atvejais aš vengčiau peikti ar plūsti 
Weberio politinio lavinimo sampratą, kaip kad daro Stephen P. Turner 
ir Regis A. Factor. Max Weber and the Dispute over Reason and Value: 
A Study in Philosophy, Ethics, and Politics. — London: Routledge 64 Kegan 
Paul, 1984, p. 87—89. 

ba, Nietzsche's žodžiais, kaip „užmiršti prietarą, kad jūs 
esate epigonai““. 
rasti jau Nietzsche's „ne laiku parašytuose“ ankstyvuo- 


siuose kūriniuose, kur patenkintiems savimi ir ramiems 


Šito klausimo prasmę iš tiesų galima 


„vėlesniems išlikėliams, paprastiems epigonams“ priešina- 
mi tie, kurie „tyrinėja istoriją kaip gyvenimo priemonę“: 
praeityje senovės graikai, o dabar — tie, kurie pasirengę 
paversti save „veidrodžiu, kuriame galėtų save išvysti 
ateitis“, arba visi tie, kurių biografijose užrašyta: „kovo- 


tojas su savo epocha““" 


„ Weberis girdėjo sirenų balsus, o 
jo pašaukimas įsikūnijo kaip tik tokiose kovose, opozicijoje 
epochai, prieštaraujant „techninės pažangos“ dvasiai arba, 
kaip jis kartą pasakė, „einant prieš materialių interesų 
pasiskirstymo srovę“. Atsakymo į jo paties klausimą rei- 
kia ieškoti alternatyvose įprastinėms smunkančio politinio ir 
kultūrinio liberalizmo prielaidoms. Ieškodamas intelektualiai 
adekvataus, kritiško ir konstruktyvaus atsakymo, iš pradžių 


4139 


37 GPS, 21; „The National State“, 444; Friedrich Nietzsche. „On the 
Uses and Disadvantages of History for Life“. In Untimely Meditations 
(1873—1876), trans. R. J. Hollingdale. — Cambridge: Cambridge University 
Press, 1983, p. 94 (pt. II, sec. 6); ši ir panašios nuorodos toliau bus 
čituojamos kaip „II, 6“. 


** Friedrich Nietzsche. Werke in drei Būnden, Hrsg. K. Schlechta. — 
Frankfurt: Ullstein, 1983, p. 1:145, 218, 237, 251, 248. „Epigonų“ problema 
ypač akivaizdi „Apie istorijos naudą ir žalą gyvenimui“, sk. 1, 5, 6, 
8 ir 10. Pavadinęs vokiečius „įpėdinių tauta“ ir pagyręs senovės Graikijos 
„aistorišką kultūrą“, Nietzsche rašo: „Ką aš tuo noriu pasakyti — ir 
tai viskas, ką aš noriu pasakyti, — yra tai, kad mintis, jog esame epigonai, 
kuri dažnai gali būti skausminga mintis, yra taip pat pajėgi sukelti svarbius 
padarinius bei dideles ateities viltis ir atskiram Žmogui, ir tautai, jeigu 
tik n:-< laikome save st::lIbinančių antikos galių įpėdiniais ir paveldėtojais 
ir laikome tai savo garbe ir stimulu sau“ (Hollingdale vertimas, p. 103). 
Weberio užuominas apie Epigonentum reikėtų interpretuoti šiuo požiūriu. 


3 „Zur Lage der būrgerlichen Demokratie in Russland“, Archiv 22 
(1906):348; taip pat GPS, 61; Selections, 282. 

Weberis susidūrė su nauja tyrinėjimo forma — palyginti 
jaunatvišku politinės ekonomijos mokslu. 


Weberio posūkis į politinę ekonomiją 


Per savo gyvenimą Weberis išbandė daugybę profesinio 
pašaukimo sričių ir daugybei įvairių žmonių tapo daugelio 
dalykų simboliu. Kaip kartą Robertas Michelsas, vienas iš 
labai nedaugelio kolegų, apie kuriuos Weberis sakė, kad 
jie jam „giminingi“, paaiškino, „Maxas Weberis buvo labai 
sudėtinga asmenybė: griežto ir tikslaus mokslo Žmogus, 
mokslininkas nuo galvos iki kojų, aistringai kaip jauną 
nuotaką mylėjęs mokslą, politinis ekonomistas, valstybės 
teisės specialistas, sociologas, religijos istorikas, bet taip pat 
praktinis politikas, organizatorius ir, verta pažymėti, tikrai 
demoniškos prigimties žmogus“*?. Šitos frazės iš nekrologo 
primena priešingą Weberio suformuluotą Michelso kaip 
„Moralisto“ apibūdinimą. Michelso asmeninis etosas išoriš- 
kai atrodė toks nepanašus į jo paties etosą“. Bet turbūt 
ir Weberis save laikė užsispyrusiu ypatingos dvasios įkvėp- 
tu radikaliu „autsaideriu“, paneigiančiu pasaulio bukagal- 
viškumą. Tačiau, laikinai atidėję į šalį „demoniškumo“ 
mįslę, priminsime, kad iš Michelso išvardytų apibūdinimų 
Weberio nuosekliausiai sau taikytas apibūdinimas buvo ne 


* Robert Michels. Bedeutende Mūnner: Charakterologische Studien. — 
Leipzig: Ouelle ėc Meyer, 1927, p. 109; pirmą kartą paskelbta Basler 
Nachrichten 1920 m., praėjus mėnesiui po Weberio mirties. 


*! Laiške Giselai Michels-Lindner 1909 m. gruodžio 25 d., AMW 
67, Weberis tęsė: „Nors aš dažnai nesutariu su juo dėl atskirų ir taip 
pat dėl savaime svarbių dalykų, aš vis atrandu ir atrandu daug mūsų 
pamatinės dalykų matymo ir supratimo manieros panašumų. Šitaip man 
būna taip retai“. 

tiek „sociologas“, kiek Nationalėkonom, arba politinis eko- 
nomistas. Būdingas santūrus pasisakymas pirmame jo darbo 
„Mokslas kaip profesinis pašaukimas“ sakinyje: „Mes, po- 
litiniai ekonomistai, turime pedantišką paprotį...“42 
Studijuodamas Weberis domėjosi humanitariniais moks- 
lais. Jis apskritai plačiai domėjosi filosofija, teologija, po- 
litine ekonomija, politikos mokslu (Staatswissenschaft) ir ypač 
jurisprudencija bei istorija, lankė kai kurių šių mokslų 
įžymybių paskaitas Heidelberge, Strassburge, Gėttingene ir 
Berlyne. Iš šių disciplinų savo išeities tašku jis pasirinko 
ne „naują“ politinės ekonomijos mokslą, bet visiškai res- 
pektabilius istorijos ir teisės dalykus. Savo disertaciją ir 
„habilitaciją“ Berlyno Humboldto universiteto filosofijos fa- 
kultete jis užbaigė siaurai apibrėžtais teisės istorijos klau- 
simais, liečiančiais viduramžių prekybos kompanijų istoriją 
bei Romos agrarinę istoriją“. Tai buvo tyrinėjimai, skirti 
nusimanantiems, ir, griežtai kalbant, vienintelės knygos, 
kurias Weberis kada nors parašė. Skaitant šiandien, jos 
turėtų atrodyti įkandamos daugiausia tik „faktų išalku- 
sioms dalyko specialistų ryklėms“, su kurių pomėgiais 
solidarizavosi Weberis**. Bet, kaip pažymėjo Kasleris, jis 


* Kalba; pasakyta Freistudentische Bund [Laisvųjų studentų sąjungoje] 
Mūnchene 1917 m. lapkričio 7 d., o ne vėliau, kaip dažnai buvo manoma: 
GAW, 582; G M, 129. Ją papildanti garsioji Weberio kalba „Politika kaip 
profesinis pašaukimas“ buvo pasakyta tai pačiai studentų sąjungai 1919 
m. sausio 28 d. ir, kaip ir ankstesnioji kalba, peržiūrėta prieš išleidžiant 
1919 m. pradžioje; apie šias datas žr. Wolfgango Schluchterio ekskursą 
studijoje, parašytoje drauge su Guentheriu Rothu. Max Webers Vision of 
History: Ethics and Methods. — Berkeley: University of California Press, 
1979, p. 113—116. 


*3 Darbai užbaigti 1889 ir 1891 m., vadovaujant atitinkamai profesoriams 
Levinui Goldschmidtui ir Augustui Meitzenui:. žr. dokumentaciją Max 
Weber zum Gedūchtnis, p. 10—12, ir aptarimą Guenther Roth. „Introduction“, 
EaS, xxxiv—xliv. 


37 


Pirmas skyrius 


taip pat smarkiai domėjosi „ta tema, kuri buvo visos jo 
kūrybos orientyras: „moderniojo“ kapitalizmo ištakos ir 
padariniai“*. 

Marianne Weber užrašė savo vyro ankstyvosios profe- 
sinės orientacijos bei siekių istoriją: 1886 m., būdamas 22 
metų įgijo Referendar (teisininko-stažuotojo) kvalifikaciją, 
po trejų metų gautas teisės daktaro laipsnis ir leidimas 
užsiimti advokato praktika, nuobodus neapmokamo teis- 
mo rūmų tarnautojo darbas, pasiruošimas advokato kar- 
jerai, ketinimai pretenduoti į teisės patarėjo vietą Bremene 
ir apskritai „nepaprastas troškimas praktinės veiklos“, tu- 
rinčios politinių perspektyvų“. Tačiau, plečiantis akademi- 
nės karjeros galimybėms, šiems troškimams nebuvo lemta 
išsipildyti: 1892 m. vietoj susirgusio Levino Goldschmidto 
Weberis Berlyno universitete pradėjo dėstyti komercinę 
teisę ir biržos teisę; kitais metais čia jam buvo pasiūlyta 
teisės ekstraordinarinio profesoriaus vieta ir pagaliau jis 
priėmė pasiūlymą vadovauti politinės ekonomijos katedrai 
Freiburge. Jam dramatiškai susidomėjus politine ekonomi- 
ja, ši paskutinė proga užvaldė Weberio vaizduotę, nors iš 
tikrųjų tai reiškė disciplinų pakeitimą ir naujus plačius 
parengiamuosius darbus. Būdamas trisdešimties metų, jis 
1894 m. rudenį persikėlė į Freiburgą kaip Ordinarius (tik- 
rasis profesorius). | 


4 „Die „Objektivitūt“ sozialwissenschaftlicher und sozialpolitischer 


Erkenntnis“, GAW, 214; SėcF, 112. 


* Dirk Kasler. Einfūhrung is das Studium Max Webers. — Mūnchen: 
Beck, 1979, p. 30—31. 


* Laiškas Baumgartenui 1891 m. sausio 3 d., JB, 326; šen bei ten 
Lebensbild, sk. 4—5; glaustai išdėstyta Wilhelm Hennis. Max Webers 
Fragestellunę: Studien zur Biographie des Werks. — Tūbingen: Mohr, 1987, 
p. 120—122. 

Kiek apskritai buvo reikšmingi Weberio posūkis į politinę 
ekonomiją ir Freiburgo pasirinkimas, ypač jo domėjimosi 
kultūros uždaviniais ir problemomis požiūriu, įspūdingai 
atskleidžia retrospektyvios Marianne pastabos apie vyro 
mintis: „Kaip mokslas politinė ekonomija dar yra elastiška 
ir „jauna“, palyginti su jurisprudencija; be to, ji yra pačių 
įvairiausių mokslo sričių sankirtoje; ji tiesiai nukreipia tiek 
prie kultūros ir idėjų istorijos, tiek ir prie filosofijos pro- 
blemų; ir pagaliau ji produktyvesnė politinei ir socialinei- 
politinei orientacijai negu labiau formali teisinės minties 
problematika“*'. Iš tikrųjų lėtas Žygiavimas į politinę eko- 
nomiją prasidėjo jau 1883 m., kai savo antrojo semestro 
Heidelberge metu Weberis lankė Karlo Knieso paskaitas 
apie „politinę ekonomiją“ ir „finansus“ — paskaitas, „kurias 
aš, Žinoma, turiu išklausyti“, — rašė Weberis laiške, — 
„nors jų dalykas neįdomus, vis dėlto jos labai išsamios“. 
Tačiau kitą semestrą jis toliau jas lankė susidaręs kur kas 
teigiamesnį įspūdį ir pažymėdamas Knieso „visai puikias 
pastabas““'. Dalyką aiškiau suprasti padėjo „Adamo Smitho 
ir kitų“ studijos, siekiant perimti kai kurias „pamatinės 
politinės ekonomijos sąvokas“. Netrukus po to Weberis 
ėmėsi Gustavo von Schmollerio „politinės ekonomijos apy- 
braižų“, išspausdintų Preussische Jahrbūcher, ir atskleidė, kad 
jos kur kas artimesnės savo dvasia, negu tikėjosi“. 

Weberio jaunystės laiškai lemiamais jo intelektualinio 
brendimo metais, kai jam dar nebuvo sukakę trisdešimt, ir 
toliau byloja apie besiformuojantį jo potraukį į politinę eko- 


* Lebensbild, p. 212; angl. vert., p. 200. 
** Laiškai tėvui 1883 m. vasario 23 d. ir gegužės 5 d., JB, 71, 74. 
* Laiškas tėvui 1883 m. rugsėjo 3 d., JB, 75. 

nomiją, atsiradus nepasitenkinimui senesniais mokslais. Tai- 
gi, aiškindamas, kaip vyko jo studijos, kandidatas į daktarus 
iš Berlyno pažymi, kad jis nenoromis prieinąs išvadą, jog 
tam tikros „praktinės“ epochos problemos „negalėjo būti 
perprastos mūsų mokslo [tai yra jurisprudencijos], tad mano 
užsidegimas dirbti mokslinį darbą dėl jo paties smarkiai 
sumažėjo“; patrauklią alternatyvą jis atrado „jaunų politinių 
ekonomistų, kurių dauguma, žinoma, buvo mančesterizmo 
priešininkai, draugijoje: aš manau, tai yra geras dalykas, nes 
aš dar menkai nusimanau apie politinę ekonomiją“. 

Kuo labiau plėtojosi politinė ekonomija, bent jau plačiai 
suprantama politinė ekonomija, kurią propagavo Schmol- 
leris tarp Kathedersozialisten (universitetinių „socialistų ka- 
tedros“) ir Vereine fr Sozialpolitik narių, tuo tvirčiau We- 
beris prie jos artėjo. Susidomėjęs nauja perspektyva ir jos 
radikaliu ir postliberaliu rūpinimusi „socialiniu klausimu“, 
Weberis užmezgė kontaktus su tuo, ką jis vadino naująja 
„Mokykla“. Ją sudarė „politiniai ekonomistai ir Sozialpoli- 
tiker“ , t.y. politikai — aktyvios socialinės politikos šalininkai. 
Praėjus maždaug aštuoneriems metams po pirmos pažinties 
su Kniesu ir Schmolleriu, Weberis suprato, kad „apytikriai 
vienu trečdaliu tapo politiniu ekonomistu“, kitas proto dalis 
tikriausiai vis dar palikdamas teisei ir istorijai?'. Ši intelek- 
tualinė kelionė tęsėsi užėmus postą Freiburge, kur Weberis 
ilgiausiai ėjo akademines pareigas (dvejus su puse metų); 
čia jis bendradarbiavo su kitu politiniu ekonomistu — Ger- 
hartu von Schulze-Gavernitzu; buvo pakviestas dirbti vietoj 
savo ankstesnio mokytojo Knieso Heidelberge; visą dešimt- 
metį aktyviai dalyvavo visuomeninėje veikloje. 


? Laiškas Baumgartenui 1887 m. rugsėjo 30 d., JB, 271—273. 


?! Laiškai Baumgartenui 1888 m. balandžio 30 d. ir 1891 m. sausio 
3 d., JB, 299, 327. 

Weberis gerai įsisąmonino, kokia permaina įvyko jo 
mąstyme: poslinkis ne tiek nuo istorijos prie sociologijos, 
kaip teigia Antoni““, kiek nuo senesniosios Mommseno ar 
Ranke's liberaliosios istoriografijos prie naujosios Katheder- 
sozialisten ir kitų, rimtai žiūrėjusių į „socialinį klausimą“, 
politinės ekonomijos. Jis taip pat puikiai suvokė, kad didėja 
ekonominių kategorijų ir aiškinimų patrauklumas: „Mes 
matome, kad ekonominės analizės būdas skverbiasi į visas 
sritis: vietoje politikos — socialinė politika [Sozialpolitik), 
vietoje juridinių santykių — ekonominiai galios santykiai, 
vietoje politikos istorijos — kultūros ir ekonomikos istorija“. 
Trumpai tariant, „ekonominis požiūris įėjo į madą““*. Pa- 
sisakydamas prieš tuos, kurie manė, jog tik ką įgytas 
populiarumas reiškė ekonominio faktoriaus autonomijos ir 
hegemonijos pergalę, arba aiškų „technologo grynai pla- 
toniško intereso triumfą““*, Weberis įspėjo, kad naujoji mada 
kelia pavojų, jog bus nekreipiama dėmesio į vertybių šaltinį, 


?2 Carlo Antoni. From History to Sociology: The Transition in German 
Historical Thinking, trans. H. White. — London: Merlin, 1962, chap. 4. 


3 GPS, 15; „The National State“, p. 439. 


4 GPS, 16; „The National State“, p. 440. Weberio frazė yra, švelniai 
kalbant, sunkiai suprantama. Kaip jis suprato „grynąjį platonizmą“, 
paaiškina Simmelio užuomina, suformuluota Nietzsche'i būdingais Žo- 
džiais: „Neturime leisti, kad mus suklaidintų didžiulė intelekto aprėp- 
tis — intelekto, kuris sukūrė teorinius moderniosios technologijos pa- 
grindus ir kuris iš tiesų atrodo praktiškai įgyvendinęs Platono svajonę 
padaryti mokslą svarbiausiu gyvenimo valdovu“. In The Philosophy of 
Money (1900), trans. T. Bottomore and D. Frisby. — London: Routledge 
64 Kegan Paul, 1978, p. 483. Šiuo atveju valdyti ir „determinuoti“ 
gyvenimą norėjo „ekonomikos mokslas“, ir iš tiesų atrodė, kad jis tai 
daro. Tačiau šiame džiugiame pasaulio vaizde slypėjo pavojingas mo- 
dernus sukeitimas ir krypties pakeitimas: žmonių tikslus ir pasirinkimus 
valdo ne epistėmė (arba refleksija), bet technė (arba techninės priemonės); 
tai modelis užsibaigiantis susvetimėjimu. Weberis grįžo prie šios temos 
ir Platono ryšio su ja darbe „Mokslas kaip profesinis pašaukimas“. 

vertybinio konflikto prigimtį ir politinių santykių bei galios 
realijas. Weberiui pagrindinė perspektyvos pakeitimo pras- 
mė išryškėjo aiškinant, kad politinė ekonomija, kaip moks- 
las, turi būti praktiška, politiška, nacionalinė ir pirmiausia 
moderni. Kiekvienas šių požymių buvo svarbus apibūdinant 
Weberio ankstyviausią Weltanschauung. 

Visų pirma Weberis piršo naująjį požiūrį kaip priemonę 
siekti modus vivendi“* tarp teorinio darbo ir praktinės veiklos, 
bent jau tiek, kad būtų pasiektas veiksmingas kompromisas. 
Weberio literatūrinė ir visuomeninė veikla paskutiniajame 
XIX a. dešimtmetyje buvo labai plati: jis sprendė akivaizdžiai 
praktinius politinius klausimus ir dirbo visuomeninį auk- 
lėjamąjį darbą, pradedant politinės ekonomijos kursais Fried- 
richo Naumanno protestantiškiems reformistams, baigiant 
darbu vidaus reikalų komisijoje biržai tirti bei paskaitomis 
darbininkų ir moterų klubuose“. Paskaitų kursai ypač gerai 
atskleidė Weberio tikslus, nes jis stengėsi liberalią auditoriją 
sudominti šiuo praktiškų mokslu. Naumannas įtikinėjo savo 
sekėjus, jog „Senasis estetinis-filosofinis pilietinės visuome- 
nės [biirgerliche Gesellschaft] lavinimas“ yra visiškai pasenęs; 
o Weberis aiškino, jog tuštumą dabar užpildysianti politinė 
ekonomija, kurios pagrindinis tikslas esąs užtikrinti, kad 
būtų deramai pripažintas „visas problemų mastas ir kad 


?* Apie du paskutinius dalykus žr., pavyzdžiui, Weberio pranešimą 
„Die Ergebnisse der deutschen Bėrsenenguete“, Zeitschrift fr das gesammte 
Handelsrecht 43—45 (1895—1896):83—219, 457—614; 29—74; 69—157; taip 
pat pranešimus apie jo kalbas „Agrarpolitik“ [agrarinės politikos] klausimu 
Frankfurte (Frankfurter Zeitung, 1896 m. vasario 17 d., kovo 8 ir 15 d.) 
ir apie „Die būrgerliche Entwickelung Deutschlands“ [Apie pilietinę 
Vokietijos raidą] Saarbrūckene (St. Johanner Zeitung, 1897 m. sausio 13 
d.), po kurios jis buvo pasiūlytas kandidatu į Reichstag nuo Saaro apygardos 
(Lebensbild, 236); šio pasiūlymo jis nepriėmė. Die Christliche Welt 8 (1894 
m. gegužės 10 d.):459 pranešė, kad Weberis kalbėjo Berlyno moterų 
sąjungoje pamėgta tema „Grundziūge der modernen sozialen Entwicklung“ 
[Pagrindiniai moderniosios socialinės raidos bruožaij. 

praktiniai klausimai būtų teisingai keliami'““. Įgyvendinda- 
mas šį tikslą, Weberis visada pasirinkdavo labiausiai gin- 
čytinas temas: darbo santykiai, junkerių galia ir valstybės 
politikos uždaviniai. Politinio ugdymo srityje jis pabrėžė, 
kad būtina kovoti su jo liberalių amžininkų, tikėjusių „na- 
tūraliais pažangos dėsniais“, polinkiais, ir įspėjo juos dėl 
jėgos realijų bei veiksmo, pamatuoto vien „gerais“ keti- 
nimais, naivumo ir paradoksų. Kaip ankstyvoji Marxo po- 
lemika buvo nukreipta prieš utopinį socializmą, taip, ga- 
lėtume sakyti, Weberio taikinys buvo „utopinio liberalizmo“ 
kraštutinumai. 

Po to, kai Maxas Weberis pavadino politinę ekonomiją 
mokslu apie Žmogų neįprasta prasme, ji įgijo dar vieną 
„praktinį“ komponentą: „klausimas, kuris mus veda toliau 
už mūsų kartos kapų, yra ne kaip jausis ateities Žmonės, 
bet kaip jie bus; šis klausimas tikrai yra viso ekonominio- 
politinio darbo pamatas“. Žinoma, būtent todėl politinė 
ekonomija siūlė Weberiui neprilygstamą epigoniškumo mįs- 
lės sprendimą. Ji buvo mokslas apie „būties“ pasaulį, 
mokslas, tiriantis pirmiausia „ekonomines ir socialines egzis- 
tavimo sąlygas |Daseinsbedingungen|“, kurios suformuoja „Žžmo- 
nių kokybę“. Netgi „kaip aiškinimasis ir analitinis mokslas 


3 Friedrich Naumann. „Der evangelisch-soziale Kursus in Berlin“. 
In Die Christliche Welt 7 (1893 m. lapkričio 2 d.):1083; Max Weber. „Die 
Evangelisch-sozialen Kurse in Berlin im Herbst dieses Jahres“. In Die 
Christlische Welt 7 (1893 m. rugpjūčio 3 d.):767. Weberis, vienas iš septynių 
pranešėjų, skaitė aštuonias valandas apie „Landwirischaft und Agrar 
politik“ (Žemės ūkis ir agrarinė politika). Kursai Berlyne truko savaitę 
maždaug 500 klausytojų auditorijai, kur buvo ir (pirmą kartą) dvidešimi 
trys moterys. 


*7 GPS, 12; „The National State“, 437. Šią temą įžvalgiausiai apsvarstė 
Hennis. Max Webers Fragestellung, sk. 3, „Eine 'Wissenschaft vom Menschen“: 
Max Weber und die deutsche Nationalėkonomie der Historischen Schule“, 
kur tyrinėjimui atveriami nauji keliai, įrodant, kad Weberį politinė eko- 
nomija ir ypač Karlas Kniesas paveikė labiau negu tuometinis neokantizmas. 

politinė ekonomija... kai daro vertybinius sprendinius, yra 
susaistyta tuo skiriamuoju Žmogiškumo bruožu, kurį at- 
randame savo pačių esmėje [Wesen]““. Šito „skiriamojo 
bruožo“, geismo, kad siela būtų tobula, prigimtis ir šių 
stulbinančių žodžių Dasein ir „esmė“ prasmė veda mus 
toli už šių atskirų fragmentų į giliausių Weberio apmąstymų 
šerdį, kurioje glūdi ir tai, ką jis vėliau vadino transcen- 
dentalinėmis savosios „mokslo“ kaip „Wissenschaft“* — 
pažinimo ir žinojimo siekimo — versijos prielaidomis. Ta- 
čiau kol kas pasakytume tik tai, kad Weberis manė, jog, 
šitaip mąstydamas, jis atrado priemones prasiskverbti pro 
bendrųjų sociokultūrinių formų šydą iki tų formų konkrečių 
vidinių padarinių individualiai Žmogaus egzistencijai. 
Be šių sampratų, politinė ekonomija (Nationalokonomie 
arba Volkswirtschaft), Weberio manymu, dar turėjo stiprų 
nacionalinį komponentą, kaip kad anksčiau teigė ir Fried- 
richas Listas. Priešingai negu klasikinė vertės ir mainų 
teorija, Listo „nacionalinės sistemos“ teorija pabrėžė nacio- 
nalinių „gamybinių jėgų“ plėtojimą ir iš principo pripažino 
valstybės vadybą ir ekonominį kišimąsi“*. Panašiai Weberis, 
analizuodamas realius užsienio ir vidaus reikalus, pabrėžė 


9 GPS, 13; „The National State“, 437. 


5? Norintiems susipažinti su istorija, siūlome puikią Haraldo Winkelio 
apžvalgą Die deutsche Nationalėkonomie imi 19. Jahrhundert. — Darmstadt: 
Wissenschaftliche Buchgesellschaft, 1977. Nors pats Weberis nepaskelbė 
nieko svarbaus apie ekonominio mąstymo mokyklas (nors ir ketino tai 
padaryti), jo kolega Schulze-Gavernitzas, su kuriuo Weberis vedė bendrą 
mokomąjį seminarą, kaip tik tuo metu rašė apie Listą ir naująją politinę 
ekonomiją: „Die gegenwartigen Mittel zur Hebung der Arbeiterklasse 
in Deutschland“. In Ethische Kultur 3 (1895):137—139, 149—152. Dar 
daugiau, savo seminare Weberis ir Schulze-Gavernitzas skyrė daug dėmesio 
„idealų“, siejamų su „tendencija“, problemai, naudodamiesi jais tiek 
„aiškindami“ ekonominius įvykius, tiek ir juos „vertindami“ (Weberio 
laiškas Lujo Brentano, 1897 m. sausio 1 d., NW 30/4:10). 

konfliktą bei priešingų materialių ir idealių interesų su- 
sikirtimą, niekada nepasibaigiančių susidūrimų ciklą, ku- 
riame svarbiausią vaidmenį vaidino pati valstybė. Weberis 
tiesiog nebuvo bendruomenės teoretikų šalininkas: nei Tėn- 
nieso ir socialistų, prisirišusių prie Gemeinschaft (bendruo- 
meninė asociacija), nei Otto von Gierke's ir „germanistų“, 
gynusių Genossenschaft (kooperatyvinė draugija) sekėjas. Ma- 
ža to, šitaip išdėstyti argumentai politinės ekonomijos nau- 
dai taip pat rodo, kad Weberio „nacionalizmas“ buvo 
logiškas jo ekonominio mąstymo politinis koreliatas. Tiks- 
liau, Weberis pajungė politinę ekonomiją tam, ką jis vadino 
„nuolatiniais ekonominiais ir politiniais nacijos galios in- 
teresais“, primygtinai teigdamas, kad įprastiniame „ekono- 
miniame požiūryje“ glūdi ne koks nors neginčytinas prak- 
tinio sprendimo matas, bet paprastai neįsisąmoninamas 
„vertybių matų chaosas“. Sprendimo mato reikėjo ieškoti 
kažkur kitur, ir tuo tarpu Weberis surado jį problemiškoje 
politikos srityje — būtent argumentuose, apeliuojančiuose 
į „valstybės interesus“ bei į „nekintamą nacijos interesą“. 
Tokio požiūrio reikėjo tam, kad būtų iškeltas ginčytinas 
teiginys, kurį Weberis ir iškėlė, jog „politinės ekonomijos 
mokslas yra politinis mokslas“““. 

Galų gale politinės ekonomijos, kaip tyrinėjimo formos 
ir pasaulio tvarkymo būdo, turinys remiasi modernybės 
bruožais. Šį netikėtą sąryšį Weberis nuodugniai išryškina 
Kategorienlehre, arba „konceptualiniame įvade“ į savo Hei- 
delbergo paskaitas. Šiame dokumente pirmą kartą prabė- 
gomis atskleidžiamos „ekonominio veiksmo sociologinės 
kategorijos“, kurios maždaug po dvidešimt metų išsamiau 
plėtojamos pirmojoje veikalo Ekonomika ir visuomenė dalyje, 
irgi pavadintoje Kategorienlehre. Nors istoriniu požiūriu 


“0 Žr. pirmiausia GPS, 14—18; „The National State“, 438—442. 


3 45 


Pirmas skyrius 


„ekonomikos“ ir „ekonominio veiksmo“ turinys visada labai 
keičiasi, Weberis primygtinai teigė, kad, jo nuomone, „abst- 
rakti ekonominė teorija pradeda nuo modernaus vakarietiško 
Žmogaus tipo ir jo ekonominio veikimo“. Ji taip daro, kad 
įsidėmėtų kaip „modelius“ labiausiai koncentruotus, papli- 
tusius ir „išvystytus“ ekonominio gyvenimo atvejus ir bruo- 
žus. Volkswirtschaft“ yra mainų ekonomikos — „prekių 
pasiūlos reguliavimo per mainus“ — „ypač modemi“ at- 
maina, nes ji suponuoja ekonominę veiklą, kuri grindžiama 
(a) formaliai „laisvu“ darbu; (b) mainų laisve; (c) privatine 
nuosavybe ir (d) gamybos, paskirstymo, biudžeto sudarymo 
ir reikmenų naudojimo „automatiškų“ reguliavimu per pre- 
kių mainus rinkoje. Tad reikiami apibrėžimai tapo logiškai 
darnūs, nors ir buvo šiek tiek supainioti: 


„Ekonominiu veiksmu“ mes vadiname specifinę išorinio ir 
tikslingo siekimo formą, t.y. sąmoningą, gamtos ir žmonių 
atžvilgiu gerai suplanuotą elgesį, kurio tikslas pasirūpinti at- 
eitimi; šį elgesį motyvuoja tie poreikiai, kuriems patenkinti reikia 
išorinių priemonių, nepriklausomai nuo to, ar tie poreikiai yra 
„materialūs“ ar „idealūs““!. 


Vėliau Weberis išvertė šią keverzišką kalbą-į tikslinės- 
racionalios (zweckrational) arba instrumentinės orientacijos 
gauti naudos idėją“?, kuri jo mąstyme tapo ne tik moderniojo 
pasaulio ekonominės santvarkos, bet ir modemiojo pa- 
saulio apskritai bei moderniosios savimonės pagrindiniu 


*! „Die begrifflichen Grundlagen der Volkswirtschaftslehre; Erstes 


Buch“ (Heidelberg, 1898), 1, 14—16, privačiai išspausdintas tekstas vasaros 
semestrui; kopija saugoma Miūnchene, Max-Weber-Arbeitsstelle. Panaši 
formuluotė yra šio laikotarpio Weberio politinės ekonomijos paskaitų 
užrašuose, NW 31/1:132. 


62 Žr. MUG, 43: EaS, 63. 

ir skiriamuoju bruožu. Ši orientacija yra priešinga kitoms 
galimoms veiksmo orientacijoms — tokioms kaip „tradi- 
cinė“, „vertybinė“ ar „jausminė“. Politinės ekonomijos moks- 
las atvėrė pagrindinį kelią suprasti šį pasaulį — tiek Weberio, 
tiek ir mūsų pasaulį. 

Weberis rimtai ketino perrašyti ir išleisti šią neapdorotą 
to, ką jis vadino savo Grundrisse — politinės ekonomijos 
paskaitų, parengtų Freiburge ir Heidelberge, — „bendrųjų 
metmenų“ medžiagą. Netgi 1899 m. vasarą, praėjus pil- 
niems dvejiems metams po šeimyninio ginčo, dėl kurio jis 
susirgo, Weberis vis dar reiškė norą užbaigti rankraštį ir 
išleisti jį kaip knygą“. Tačiau šie ketinimai tik sustiprino 
Weberio ligą ir turėjo daugeliui metų išnykti, kol visas 
platus Weberio apsiskaitymas pradėjo vėl atsispindėti vė- 
lesniuose jo darbuose, ypač nuo 1909 m., ruošiant ir rašant 
atskiras veikalo Ekonomika ir visuomenė dalis. Tuo metu 
Weberio pažiūros į politinę ekonomiją ir į sociokultūrinius 
mokslus apskritai, taip pat ir į sociologiją daugeliu atžvil- 
gių jau buvo susiformavusios; apie šitą raidą pasakojama 
kitame skyriuje. Tačiau ankstyvuosius ir vėlesnius tyrinė- 
jimus susiejo pradinė modernaus „racionalizmo“ tipo įžval- 
ga. Šiam tipui būdingas veiksmingas priemonių ir tikslų 
apskaičiavimas, sąmoningas ar suplanuotas manipuliavi- 
mas išoriniais objektais ir apsukrus, nors ir priverstinis, 
„poreikių“ tenkinimas. Ši įžvalga iš esmės liko nepakitusi. 
Daugelis laikė tai vienintele reikšminga Weberio įžvalga 


“* 1898 m. rugpjūčio 24 d. laiške Marianne (NW 30/1I:76), parašytame 
iš sanatorijos Konstanzoje, jis prašo ją atgabenti „paskaitų apie praktinę 
politinę ekonomiją užrašus“, kad galėtų „pakeisti pradžią“. 1899 m. liepos 
23 d. (NW 30/4:78—79) Weberis rašo savo motinai, kad kitais metais 
jis norįs parašyti „Grundriss“ rankraštį ir dar po metų išleisti jį. Tačiau 
tas pažadas nebuvo realistiškas, nes tame pačiame laiške jis dar praneša, 
kad tebėra nervingas ir nepajėgia aptarinėti arba skaityti savo paskaitų 
tekstų. 

dėl modernybės — įžvalga, kuri išsakoma teiginiu, kad 
modernybėje forma tariamai dominuoja turinio arba ben- 
drybė — atskirybės atžvilgiu“'. Iš tikrųjų, ji buvo išeities 
taškas labai sudėtingu ir kintamu būdu surandant Vakarų 
racionalizmo ištakas ir likimą. 

Apsvarstę politinę ir kultūrinę krizes, kurios formavo 
Weberio devyniolikto šimtmečio pabaigos mentalitetą ir 
turėjo įtakos jo požiūriui į sociokultūrinius mokslus, da- 
bar mes galime pasižiūrėti į jo mąstymo dinamiką. Kaip 
jis atsakė į liberalizmo mirtį ir politinės ekonomijos pa- 
žadus? Kokių esminių rezultatų pasiekė vėberiškoji poli- 
tinės ekonomijos versija, kai jis gilinosi į tą problemų 
kompleksą, su kuriuo susidūrė naujos politinės ir intelek- 
tualinės bendrijos? 


** Knygoje The Critigue of Pure Modernity: Hegel, Heidegger, and 
After. — Chicago: University of Chicago Press, 1986, p. 9—17, Davidas 
Kolbas būtent taip nusako tariamą Weberio poziciją, kad parodytų, jog 
Hegelis ir Heideggeris geriau ir išsamiau nušviečia modernybę. Iš tikrųjų 
tokie apibūdinimai tėra karikatūra: jie tikslingi tik tada, kai nesugebama 
ištirti viso Weberio mąstymo diapazono. 

IEŠKANT MODERNUMO: 
Iš PATRIARCHALIZMO 
Į KAPITALIZMĄ 


Visur, kur tik ji pasiekė valdžią, buržuazija 
sunaikino visus feodalinius, patriarchalinius, idi- 
liškus santykius (...) [Ji] verčia įsivesti vadinamąją 
civilizaciją (...) ji kuriasi pasaulį pagal savo pačios 
paveikslą ir panašumą. 

Karlas Marxas 


Iš pat pradžių Weberio darbai buvo glaudžiai siejami 
su interpretuojamąja, arba verstehende, sociologija, kurios 
objektas apibrėžiamas kaip „socialinis veiksmas“, 0 jos 
metodologija tapatinama su „subjektyvaus veiksmo inter- 
pretavimo“ postulatu. Tačiau vienas naujas tyrinėjimas pa- 
bandė paneigti šį pripažintą požiūrį, įrodinėdamas, kad 
Weberio „konkretūs tyrinėjimai“ ir „metodologiniai prin- 
cipai“ visiškai nesuderinami. Šį nesuderinamumą atsklei- 
džia tai, kad tie tyrinėjimai „kur kas glaudžiau susiję su 
marksistiniu struktūralizmu negu su verstehen principais“! 
Toks Weberio „struktūralisto“ atradimas rodo sumanymą 
parodyti, kad „prasmingą socialinį veiksmą“ visada galime 
„Struktūriškai“ arba „objektyviai“ apriboti, kad Weberio 


' Bryan S. Turner. For Weber: Essays on the Sociology of Fate. — London: 
Routledge Kegan Paul, 1981, p. 9. 


49 


Antras skyrius 


sociologiją ir marksizmą sieja viena „deterministinė per- 
spektyva“, turinti nuo individualios sąmonės nepriklausomą 
vidinę logiką, ir kad ši sociologija yra epistemologiškai 
„autonomiška“. Toks Weberio interpretavimas gali būti 
naujas, ginčytinas arba ir toks, ir toks. Kiekvienu atveju 
jis įstabus kaip kovos už Weberį dalis — kovos, kuri svarbi 
todėl, kad manome, jog Weberis šiuolaikiniuose socialiniuo- 
se moksluose užima svarbiausią vietą. Kas kontroliuoja 
Weberio interpretavimą, gali puoselėti viltis kontroliuoti ir 
mokslinį aktyvumą“. 

Tačiau turi būti pasakyta, kad šis argumentas mus kaip 
tik klaidina. Mes esame verčiami rinktis tarp dviejų tariamai 
išsiskiriančių Weberio mąstymo krypčių, kurių pačiam We- 
beriui kažkodėl nepavyko konceptualizuoti terminais, ati- 
tinkančiais mūsų dabartinį supratimą. Neaišku, koks yra 
pasirinkimo pagrindas: ar tas pagrindas yra Weberio tekstai, 
ar jis yra teorinis, poleminis, ar politinis? Be to, pasirinkimas 
nėra derinamas su visa Weberio mąstymo dinamika, o tik 
iš dalies remiamasi jo mąstymo būdais. Jis išskaido Weberio 
melodiją į dvi disonuojančias melodijas, priešindamas We- 
berį Weberiui. Apsispręsti 11ž Weberį yra taip pat apsispręsti 
prieš jį; pripažinti „struktūralistinį“ Weberį — vadinasi, at- 
mesti sociologiją, kurią įprasta vadinti jo vardu. Šis pa- 
radoksas nesukurs produktyvesnės orientacijos, o tik-nuves 
klystkeliais. Reikia kelti ne klausimą, kieno pusę turime 


* Reikia pabrėžti žodį viltis, kad būtų išvengta įspūdžio, kurio aš 
nenoriu sukelti: neva tie Weberio įpėdiniai, kuriuos mielai pripažintų 
pats Weberis, užvaldė reikšmingas socialinių mokslų sritis. Aš nemanau, 
kad taip yra, ką įtikinamai ir netyčia rodo tokios interpretacijos kaip 
Jeffrey C. Alexander. The Classical Attempt at Theoretical Synthesis: Max 
Weber. — Berkeley: University of California Press, 1983. Šiuo klausimu 
esu tos pačios nuomonės kaip ir Friedrich H. Tenbruck. „Das Werk 
Max Webers: Methodologie und Sozialwissenschaften“. In Kėlner Zeit- 
schrift fūr Soziologie und Sozialpsychologie 38, 1986, ypač p. 13. 

remti, bet veikiau klausti: kokių reikia prielaidų, kad toks 
pasirinkimas iš viso būtų įmanomas? 

Atrodo, kad tam būtinos dvi prielaidos: tai, ką iš tikrųjų 
nori pasakyti Weberis, turi būti galima atskirti nuo to, ką 
jis tik sako, ir turi būti galima tuo pakartoti tai, ką jis 
sako; antra, turi būti galima išgauti tikrąją prasmę įsprau- 
džiant Weberio mąstymą į interpretatoriaus jau sukurtas 
kategorijas. Tad galima įsivaizduoti, kad Weberis atlieka 
„moderniojo kapitalizmo Jeremijo“ vaidmenį — galima 
spėti, kartu su Izaijo vaidmeniu, kurį vaidina Marxas*. Deja, 
nė viena prielaida negali būti pripažinta. Vis dėlto tokio 
pobūdžio argumentavime glūdi rimta problema, ir ją galime 
performuluoti šitaip. Konkrečiuose Weberio tyrinėjimuose 
nuo pat pradžių esama dviejų analitiškai atskiriamų ten- 
dencijų. Viena iš jų analitinį branduolį apibrėžia kaip statuso 
grupes, socialines klases, dominavimo modelius ir mate- 
rialius interesus; kita iš jų turi gerokai kitokią pagrindinių 
sąvokų grupę, kurią sudaro religinė etika, normatyvinės 
tvarkos, legitimavimo būdai ir idealūs interesai. Šis skir- 
tumas glūdi pačiuose konkrečiuose tyrinėjimuose, jis nėra 
tų tyrinėjimų ir „metodologinių principų“ skirtumas. Jis 
susijęs su pačiu Weberio mąstymo turiniu ir neturi nieko 
bendra su turinio ir formos, retorikos ir reikšmės, struk- 
tūralizmo ir subjektyvizmo, materializmo ir idealizmo prie- 
šingybėmis. Problema ne ta, kad rastume pamatą, kuriuo 
remdamiesi galėtume nusviesti Weberį arba arčiau „mark- 
sistinio struktūralizmo“, arba toliau nuo jo; problema ta, 
kad turime atskleisti, koks šių dviejų jo mąstymo tendencijų 
santykis, kodėl šis santykis yra svarbus ir kokių padarinių 
gali iš jo iškilti. 


3 Turner. For Weber, p. 352, 354, kur jis teigia, kad „Weberis nesilaikė 
savo interpretacijos principų“. 

Weberio tyrimų strategija, toli gražu negrįsdama socio- 
logijos, Kaip tyrimų srities, autonomijos, buvo apgalvotai 
ir sąmoningai susieta su bendrų idėjų apie istorijos, vi- 
suomenės ir Žmogaus proto prigimtį kontekstu. Turi būti 
apmąstytos kaip tik šitos pamatinės idėjos, o ne tariami 
prieštaravimai tarp turinio ir metodo. Šitos idėjos, kaip ir 
minėtos dvi analitinės tendencijos, glūdėjo jau ankstyviau- 
siuose Weberio intelektualiniuose laimėjimuose, todėl pir- 
miausia turime atkreipti dėmesį į jo darbus iki 1900-ųjų. 

Žvelgdami iš šios perspektyvos, mes galime pasakyti, 
kad pats bendriausias ankstyviausių Weberio rašinių klau- 
simas, vienijęs jo antikos, viduramžių Europos ir devynio- 
liktojo šimtmečio Vokietijos tyrinėjimus, buvo toks: koks 
ryšys tarp ekonominės struktūros pokyčių (ypač kapitalo 
formavimosi, gamybos proceso ir darbo organizavimo po- 
kyčių), socialinės struktūros ir politinės valdžios bei val- 
dymo pokyčių? Ir kokius tokie „struktūriniai“ pokyčiai lėmė 
padarinius skirtingų socialinių sluoksnių gyvenimo būdui? 
Klausimus reikia formuluoti šitaip siekiant pabrėžti anks- 
tyvą Weberio domėjimąsi vystymosi transformacijomis ir 
jų kultūrine reikšme. Žinoma, šiandien žodžiai „vystymasis“ 
ir „Struktūra“ įgijo visokiausių konotacijų, kurios menkai 
susijusios su Weberio klausimais. Man rūpi ne išnarplioti 
šias reikšmes, bet pasižiūrėti, ko galima pasimokyti iš to, 
kaip Weberis vartojo „vystymosi“ ir „struktūros“ kalbą tuose 
savo naujosios „politinės ekonomijos“ tyrinėjimuose, kurie 
yra jo pirmoji kapitalizmo vystymosi analizė“. 


* Pirmoji analizė labai panaši į „paskutinę“, išdėstytą 1920 m. Weberio 
paskaitose universitete: Ūkio istorija (Wirtschaftsgeschichte) (vertė J. Pa- 
jaujis. — Kaunas, 1929). Ją išnagrinėjo Randall Collins. Weberian So- 
ciological Theory. — Cambridge: Cambridge University Press, 1986, sk. 
2; šis skyrius yra Collinso ankstesnio straipsnio modifikacija. 

Retai atsižvelgiama į tai, kad Weberio viso gyvenimo 
darbas prasidėjo tada, kai jis susidomėjo agrarinėmis sis- 
temomis ir jų istoriniu vaidmeniu atsirandant kapitalizmui. 
Weberio ankstyvųjų kapitalizmo tyrinėjimų svarbius tiesio- 
ginius išeities taškus galima rasti daugiausia dviejose vie- 
tose: tai G. F. Knappo — politinių ekonomistų agrarininkų 
vadovo ir, iki Weberio tyrinėjimų, autoriteto Rytų Elbės 
(septynios Vokietijos provincijos į rytus nuo Elbės upės) 
klausimais — tyrinėjimai ir tokių teoretikų kaip Carlas 
Rodbertusas ir Karlas Būcheris, kurie stengėsi ryžtingai 
permąstyti istoriją remdamiesi materialinės gamybos sąvo- 
komis, evoliucinė schema. 

Knappas buvo svarbus todėl, kad jis kėlė seną Marxo 
klausimą apie esminius kapitalizmo bruožus, bet toliau, 
užuot tyrinėjęs pramoninę revoliuciją ar formalias ekono- 
mikos „dėsnių“ savybes, bandė suprasti kapitalistinio vys- 
tymosi prigimtį per istorinius santykius. Šiuo požiūriu 
atsakymą į klausimą: kas yra kapitalizmas, lengviausia 
gauti klausiant: kada ir kur kapitalizmas prasidėjo? Knap- 
pas nurodė, kad visi pirmiausia galvoja apie maždaug 
1750-ųjų Anglijos pramonę; tačiau iš tikrųjų, pasak Knap- 
po, pradžios reikia ieškoti XVI a. žemės ūkyje, ir ne 
valstiečių žemės ūkyje, o angliškoje nuomos sistemoje arba, 
kaip kad Vokietijos atveju, rytinių provincijų stambiajame 
Gutswirtschaft*, iškilusiame ant patriarchalinės Grundher- 
rschaft** pamatų. Čia buvo galima stebėti didelių įmonių 
formavimąsi, pelno kaupimą verslininkų rankose ir prekių 
gamybą rinkai — tai, ką Knappas laikė pakankamomis 
kapitalistinio vystymosi — nesvarbu, agrarinio ar pramo- 
ninio, — sąlygomis. Knappas, sąmoningai palikdamas atvi- 
rą darbininko statuso klausimą, įtikinėjo, kad kapitalistinė 

įmonė suderinama ir su „laisvu“ darbu, ir su įvairiomis 
„nelaisvo“ darbo formomis (pavyzdžiui, priverstiniu dar- 
bu, baudžiavine priklausomybe). Anglijoje laisvo agrarinio 
darbo būta jau XVI a., tuo tarpu Prūsijoje laisvas sam- 
domasis darbas buvo vėlesnis Žingsnis einant ekonominio 
racionalizavimo keliu. Jis atsirado tik po teisinio valstietijos 
išlaisvinimo 1807 m? Domėtis šia „agrarine teze“ vėl pa- 
skatino Immanuelis Wallersteinas ir jo sekėjai, tiesa, ne- 
pripažindami Knappo nuopelnų. Weberis tikrai perėmė šią 
problematiką, vadindamas Knappo tyrinėjimus „nepapras- 
tai reikšmingais“ ir girdamas šio politinio ekonomisto iš 
Strasburgo ir jo mokyklos „puikius tyrinėjimus““. 


? Žr. Georg F. Knapp. Die Bauern-Befreiung und der Ursprung der 
Landarbeiter. — Leipzig: Duncker ė Humblot, 1887; taip pat „Die Er- 
buntertūnigkeit und die kapitalistische Wirtschaft“, 1891. In Die Landarbeiter 
in Knechtschaft und Freiheit: Gesammelte Vortrūge, 2. Aufl. — Leipzig: Duncker 
6 Humblot, 1909, p. 45—64; Plg. Anglijos ir Grundherrschaft bei Gut- 
swirtschaft Prūsijoje palyginimą Weberio „Entwicklungstendenzen in der 
Lage der ostelbischen Landarbeiter“, In Archiv 7 (1894):14. Įdomioje Martino 
Riesebrodto esė „From Patriarchalism to Capitalism: The Theoretical 
Context of Max Weber's Agrarian Studies“. In Economy and Society 15 
(1986):476—502, iš esmės teisingai nušviečiami Weberio ankstyvųjų rašinių 
teoriniai šaltiniai, klystama tik pernelyg pabrėžiant idėjų apie Genossenschaft 
ir Schmollerio darbų svarbą; man atrodo, kad nei vienas, nei.kitas dalykas 
pats savaime lemiamos reikšmės neturėjo. 


* Die Lagė der Landarbeiter im ostelbischen Deutschland (1892); MGW 
1/3:67, n. 2; „Capitalism and Rural Society in Germany“ (1904). In GėM, 
374. Kitas svarbus šaltinis „agrarinės tezės“ klausimu yra vėlesnis R. 
H. Tawney darbas apie padėtį Anglijoje: The Agrariau Problem in the 
Sixteentli Century. — New York: Franklin, 1912. Žinoma, pats Marxas 
nevisai ignoravo permainas žemės ūkyje, nors ir manė, kad jas sukėlė 
industrializacija: „žemdirbystės sferoje stambioji pramonė veikia nepa- 
prastai revoliucingai ta prasme, kad ji panaikina senosios visuomenės 
ramstį, „valstietį“, ir į jo vietą iškelia samdomąjį darbininką. Tuo būdu 
socialinio perversmo reikalingumas ir socialiniai priešingumai kaime 
pasidaro tokie pat, kaip ir mieste. Į labiausiai rutiniško ir labiausiai 
neracionalaus gamybos tvarkymo vietą stoja sąmoningas technologinis 
mokslo pritaikymas“ (Kapitalas. — V., 1957, I, p. 448). 

Kita vertus, Rodbertusas, o vėliau Būcheris pamėgino 
imtis evoliucijos pakopų ir sekų problemos, kuri taip pat 
buvo liečiama Marxo kūriniuose ir kurią paties Weberio 
laikais pabrėžė Engelsas. Nepaisydamas vienpusiškų ir kar- 
tais klaidinančių formuluočių, Weberis gyrė Rodbertuso at- 
liktą oikos* ir antikinės ekonomijos rekonstrukciją, vadin- 
damas ją „nepaprastai produktyvia ir stimuliuojančia“ jo 
darbą bei „vystymosi“ problemą apskritai'. Weberis savo 
tyrinėjimais stengėsi iš dalies kritiškai tęsti Rodbertuso ban- 
dymą nagrinėti antiką jos pačios požiūriu, prieštaraudamas 
Eduardo Meyerio požiūriui į antikos pasaulį kaip į „visiškai 
modernią kultūrą“ su pinigų ekonomika, gamyba rinkai, 
pramonės sektoriumi, prekybininkų klasėmis, miesto pro- 
letariatu ir prasidedančiu kapitalizmu“. Užtat Weberis pa- 
brėžė unikaliai nemodernius bruožus pasaulio, kurio nebuvo 
galima suprasti taikant analizę, grindžiamą „rinkos“ sąvoka. 
Tai jis darė dažniausiai naudodamas „oikos ekonomikos“ 
sąvoką, kuri buvo analogiška Vokietijos patriarchalinių dvarų 


" Laiškas Brentano, 1893 m. vasario 20 d., JB, 363—365, atsakant į 
Brentano esė „Die Volkswirthschaft und ihre konkreten Grundbedingun- 
gen“. In Zeitschrift fūr Sozial-und Wirthschaftsgeschichte 1 (1893):77—148. 
Sprendžiant iš šio laiško ir to, kas žinoma apie Weberio ankstyvąją lektūrą, 
mes galime būti tikri, kad jam buvo žinoma 1884 m. Engelso pratarmė 
„Filosofijos skurdui“, kurioje Engelsas ginčijo Rodbertuso socialistinius 
kredencialus, šiam polemizuojant su Marxu dėl prioriteto, ir tų pačių metų 
kūrinys „Šeimos, privatinės nuosavybės ir valstybės kilmė“. Kitų teigiamų 
pastabų apie Rodbertusą esama „Agrarverhaltnisse im Altertum“. In Hand- 
worterbuch der Staastswissenschaften, Hrsg. J. Conrad. — Jena: Fischer, 1897, 
18, ir 2-me pataisytame 1898 m. leidime, 1:85. 

8 Žr. argumentus E. Meyerio „Die wirtschaftliche Entwicklung des į 
Altertums“ (1895). In Kleine Schriften, 2. Aufl., 3 tomai (Halle: Niemeyer, 
1924), t. I; apibendrindamas savo pažiūras, Meyeris rašo, kad „septintasis 
ir šeštasis šimtmečiai (pr. Kr.) Graikijos istorijoje atitinka moderniųjų laikų 
raidos keturioliktąjį ir penkioliktąjį šimtmečius, o penktasis — šešioliktąjį 
(118—119)! 

„izoliuoto namų ūkio ekonomikos sąvokai“?. Savo antikos 
ir modemiojo pasaulio tyrinėjimuose Weberis ėjo beveik 
tokiu pat keliu, perimdamas Būcherio idėjas, kurios iš dalies 
buvo Rodbertuso darbo tąsa. Kūrybingas atradimas jam visų 
pirma buvo Būcherio terminija, kurios pamatas buvo evo- 
liucionistiškai interpretuojama trinarė tipologija — namų ūkio 
ekonomika, miesto ekonomika, nacionalinė ekonomika (Volks- 
wirtschaft); šią terminiją Weberis skolinosi analizei ir dės- 
tymui, nors kartais ją ir kritikuodavo, keisdavo ir naudojo 
atmesdamas prielaidas apie pažangos pakopas“. 

Ką Weberis išlaikė iš šių pradmenų — sudėtingas klau- 
simas. Pavyzdžiui, savo ankstyvuosiuose darbuose apie 
Rytų Elbės teritorijas jis daugiausia pripažino Knappo pa- 
žiūras apie XVI a. transformaciją ir pamatinius kapitalistinės 
gamybos bruožus, taip pat stengėsi iš naujo suformuluoti 
kapitalizmo vystymosi problemą tokiomis sąvokomis, kad 
būtų galima suvokti ekonominį ir politinį tradicinės patriar- 
chalinės valdžios sistemos galą Rytuose. Norėdamas įgy- 


ž „Didžiųjų (Rytų Elbės) dvarų organizacijoje glūdėjo izoliuoto namų 
ūkio ekonomikos griaučiai, arba, tiksliau, tai, ką Rodbertusas vadina 
oikos ekonomika“ („Entwicklungstendenzen“, Archiv, 4). Iš to meto 
mokslininkų Weberio pusėn prieš Meyerį stojo M. I. Finley: Žr. The 
Ancient Economy. — Berkeley: University of California Press, 1975, ypač 
sk. 5; ir Ancent Slavery aud Modern Ideology — New York: Viking, 1980, 
p. 42—48; taip pat Alfred Heuss. „Max Webers Bedeutung fiir die Geschichte 
des griechich-romischen Altertums“. In Historische Zeitschrift 201, 1965, 
ypač p. 539—542. 


10 Žr. „Agrarverhaltnisse im Altertum“ (1897), 4, 18; taip pat skyrius 
darbe „Grundriss zu den Vorlesungen ūber Allgemeine (theoretische') 
Nationalėkonomie“ (Heidelberg, 1898), 7—8, 11, 12, kur Būcherio knyga 
cituojama ryšium su „Die typischen Entwicklungsstufen des Gewerbes“, 
„Die typischen Vorstufen der Volkswirtschaft“, „Die Stadtwirtschaft und 
der Ursprung der modemen Unternehmungsformen“, „Die Entstehung 
der Volkswirtschaft“. Robertuso kūriniai taip pat plačiai cituojami p. 9, 
16, 18, 19, 23. 

vendinti šį projektą, Weberis turėjo atidžiau nei Knappas 
ir kiti įsižiūrėti į sisteminius ryšius tarp ekonominės ga- 
mybos, socialinio susisluoksniavimo ir politinės galios. Be 
to, Weberis atmetė visokį tų ryšių sisteminimą, paremtą 
mechanistine ar dialektine „pakopų“ teorija — nesvarbu, 
ar šią teoriją dėstytų Rodbertusas, Būcheris, Marxas ar 
Engelsas. Klausimai, kurie iškilo šiose diskusijose, iš dalies 
buvo istoriniai, iš dalies teoriniai. Tad, kaip nurodė Me- 
veris', Weberis, remdamasis istoriniais argumentais ir duo- 
menimis, performulavo Rodbertuso tezę apie besąlygišką 
„Oikos autarkiją“, bet jis taip pat revizavo ir pačią būtinosios 
pažangos, vykstančios pakopomis, panašiomis į žingsnius, 
idėją. Kartu jis, plėtodamas „tipų“ sąvokas, savo istorijos 
tyrinėjimuose išlaikė vystymosi perspektyvą. Teorinei di- 
lemai, atsiradusiai dėl naivaus istorinių ir konceptualinių 
formų sutapatinimo, Weberis pasiūlė sprendimą in nuce?, 
pereidamas nuo „realių“ istorinių pakopų (t.y. pakopų, 
laikomų realiomis), kurias randame, pavyzdžiui, pas Bū- 
cherį ir Engelsą, prie hipotetinių ir euristinių tipų. 
Kaip tik atsižvelgdami į šiuos pagrindus, mes turime 
suprasti tą jaunosios kartos „enfant terrible“ reputaciją, 
kurią skelbėsi turįs pats Weberis"“. Paprastai manoma, kad 
šis epitetas atsirado dėl radikalių ir nešabloniškų praktinių 
politinių Weberio pažiūrų, bet iš tikrųjų dar yra ir svarbus 
teorinis-mokslinis jo šaltinis. Pats Knappas anksti pripažino 
Weberio naujovių mastą. Komentuodamas išsamų Weberio 


!| "Die wirtschaftliche Entwicklung des Altertums“. In Kleine Schriften, 
1:83, n. 1. Apie Weberį, Meyerį, Būcherį ir apskritai apie jų kartos antikos 
tyrinėjimus žr.: M. I. Finley. Economy and Society in Ancient Greece. — 
London: Chatto 6 Windus, 1981, p. 3—23. 


12 Pranešimai apie Rytų Elbės tyrimą, „Die Landliche Arbeitsverfas- 
sung“. In Verhandlungen des Vereins fūr Sozialpolitik, SVSP 58 (1893), 62. 


57 


Antras skyrius 


tyrinėjimą Verein fūr die Sozialpolitik*, Knappas pareiškė: 
„Pirmiausia šis darbas padėjo suvokti, kad mūsų kompe- 
tencija pranokta ir kad mes turime pradėti mokytis iš 
Faktinės detalės, kurių Weberis prikaupė savo 


1113 
. 


naujo 
sistemingoje Vereino anketų analizėje, nebūtų nustebinusios 
Knappo, nes tokie faktai buvo gerai žinomi problemos 
tyrinėtojams, bet interpretacijos perspektyva, kuria remda- 
masis Weberis tvarkė savo stebėjimų duomenis, turėjo 
nustebinti ir sukelti ginčą. Ir tikrai, ji ir toliau skatino 
polemiką; kaip po trejų metų Weberis pasakė apie „Inau- 
guracinės kalbos“ poleminius aspektus, pasiryžimą paskelbti 
savo pažiūras sužadino ne „pritarimas, bet prieštaravi- 
mas““. Prieštaravimo elementas taip pat buvo labai bū- 
dingas didžiajai jo mokslinės tų metų kūrybos daliai ir 
skatino polemiškai atsakinėti į jos publikavimą. 
Neįprastai dosnias Knappo pagyras, ko gero, lėmė keli 
nauji Weberio teorinių rezultatų aspektai: naujos analitinės 
terminijos sukūrimas, pasinaudojant vokiečių istorinės mo- 
kyklos sąvokiniais ištekliais bei nuo jos besiskiriančiomis 
klasikinėmis politinės ekonomijos tradicijomis, taip pat ir 
tomis, kurios siejamos su Marxu; agrarinio gyvenimo sąlygų 
samprata, suformuluota remiantis „darbo organizavimo“, 
arba Arbeitsverfassung, terminais, ir jo mėginimas sukurti 
patenkinamą tam tikrų visuomenės „vystymosi“ modelių 
paaiškinimą. Ko gero, vargu ar reikia sakyti, kad nauja 
Weberio metodologija sudarė tą ypatingą mąstymo būdą, 


5: Iš Knappo įvadinių pastabų dėl Weberio kalbos, „Die ldndliche 
Arbeiterfrage“. In SVSP 58 (1893), 7; taip pat Die Landarbeiter in Knechtschaft 
und Freiheit, p. 90—91. 


14 „Der Nationalstaat und die Volkswirtschaftspolitik, Akademische 
Antrittsrede“, GPS, 1. 

kurį mes dabar vadiname „vėberišku“. Dėl jo reikia pa- 
žymėti, kad Weberio „developmentalizmo“ (developmen- 
talism)* pradžios taškas buvo modernioji Europa, bet galų 
gale jo perspektyvoje atsidūrė netgi visa antika ir didelė 
pasaulio civilizacijos dalis. Kiekviena iš nurodytų naujovių 
turi lemiamą reikšmę norint suprasti, kaip formavosi We- 
berio mąstymas, tad primygtinai reikia jas visas aptarti. 


Vėberiškasis struktūralizmas 


Weberio ankstyvųjų tyrinėjimų terminijai būdingi keli 
intriguojantys ir problemiški bruožai. Atsivertę 1892 m. 
tekstą, apie kurį kalbėjo Knappas, sužinome, kad Weberis 
pradeda tyrinėjimą išdėstydamas bendro „transformacijos 
proceso“, „ekonominio vystymosi pakopų“, susisluoksnia- 
vimo pokyčių, „socialinių klasių susidarymo“ ir kovos bei 
konkuruojančių „materialių“ ir „subjektyvių“ (idealių) in- 
teresų problemą“. Toliau pirmame dalykiniame skyriuje 
pradedama rytinių teritorijų agrarinės socialinės struktūros 
klasinė analizė, atskleidžianti santykių (Verhūltnisse), ypač 
dominavimo santykių, morfologiją ir priešingybes (Gegen- 
sūtze) tarp ekonomiškai ir politiškai reikšmingų sluoksnių. 
Pabrėžiami sąryšiai, konfliktai ir dinamiški procesai. Šiame 


15 „Vorbemerkung“, In Die Lage der Landarbeiter imi ostelbischen Deut- 
schland (1892), MWG 1/3:61—67. Verta pabrėžti, kad garsiajame Weberio 
teiginyje iš jo „brandžių“ „Religijos sociologijos“ tyrinėjimų: „Ne idėjos, 
bet idealūs ir materialūs interesai tiesiogiai valdo Žmonių veiksmus, bet 
„pasaulėvaizdžiai“, kuriuos sukūrė idėjos, labai dažnai lyg iešmininkai 
lėmė, kuriais bėgiais interesų dinamika stūmė veiksmus“ (GARS I:252; 
G8:M, 280), glūdi sąvokinė kalba ir požiūris, kurie jau atrandami anksty- 
viausiuose Weberio kūriniuose. Trumpa Dirko Kaslerio parašyta ankstyvosios 
Weberio kūrybos apžvalga Einfūhrunę in das Studiumi Max Webers. — 
Mūnchen: Beck, 1979, p. 30—77, turi tą privalumą, kad čia parodomi 
ryšiai tarp šios kūrybos ir vėlesnių jo darbų. 

analizės lygmenyje Weberio vartojamos sąvokos gali būti 
pavadintos sąveikinėmis (santykinėmis), nes jos gali vieną 
socialinį vienetą susieti su kitu arba nurodyti tam tikro 
pavidalo socialines sąveikas, arba turėti skiriamųjų savybių, 
kurios nustatomos nurodant kitų sąvokų savybes, — kaip 
matyti, pavyzdžiui, kai „darbas“ laikomas „kapitalo rentos“ 
referentu"“. 

Šita santykių terminija išlaikoma ir papildoma vėlesniuo- 
se tekstuose: mes dar daugiau išgirstame apie darbo jėgą 
ir kapitalą, gamybą ir mainus, materialius ir idealius in- 
teresus, darbo pasidalijimą, klasių kovą ir prieštaravimus, 
dominavimo santykius ir „proletarizaciją“. Kartkartėmis, 
nors visada tik kritiniame kontekste, taip pat vartojama 
ir antstato (Uberbau) bei bazės (Unterbau, Basis) terminija 
kaip tam tikras santykių konfigūracijų skyrimo būdas. Ga- 
lima pasakyti, kad santykių sąvokos sudaro Weberio ana- 
lizės branduolį, mat jos smarkiai nesikeičia įvairiuose ty- 
rinėjimuose, kad ir koks būtų laikas, vieta, aplinkybės ir 
analizuojama problema. Tad „klasės“ sąvoką galima nau- 
dingai pritaikyti tiek antikai, tiek devynioliktojo šimtmečio 
Europai — taip pat kaip galima pritaikyti materialių ir 
idealių interesų, dominavimo formų, įvairių „nelaisvo“ ir 
„laisvo“ darbo rūšių ir panašias sąvokas. Šių santykių 
sąvokų konkrečios istorinės išraiškos, žinoma, keičiasi, bet 
tai niekada nevyksta atsitiktinai, nes jos visada lokalizuotos 
„Vystymosi“ procese. 

Labiausiai intriguoja ankstyvųjų Weberio kūrinių termi- 
nai, kuriais jis kalba apie vystymąsi. Nuo 1889 m. diser- 


"6 „Entwicklungstedenzen in der Lage der ostelbischen Landarbeiter“ 
(1894), GASW, 477, į anglų kalbą išvertė Keithas Tribe „Developmental 
Tendencies in the Situation of East Elbian Rural Labourers“. In Economy 
and Society 8, 1979, p. 182. Tai antroji, pataisyta esė, išspausdintos Archiv, 
versija, turinti tą patį pavadinimą, nurodytą išnašoje nr. 5. 

tacijos iki 1896—1898 m. esė apie antiką atsiranda tokios 
sąvokos kaip „vystymosi pakopa [arba lygis]“, „fazė“, arba 
„tendencija“ (Entwicklungsstufe, Entwicklungsstadium, Entwic- 
klungstendez), civilizacijos ir „kultūros pakopa“ (Kulturstufe), 
„pereinamoji pakopa“ ir „technikos pažanga“". Weberio 
požiūriu šitos vystymąsi nusakančios sąvokos turi būti 
suprantamos ne kaip istorijos dėsniai, „būtinos“ ir „realios“ 
esybės arba kaip bandymo užimti tam tikrą epistemologinę 
poziciją aspektai, bet veikiau kaip dalis terminijos, kuri 
laikoma tinkama sisteminti reikšmingus aiškinimo klausi- 
mus. Šitos sąvokos iliustruoja tai, kas gali būti pavadinta 
„Vėberiškąja euristika“, tai yra saikingai nominalistines jo 
pažiūras į sąvokų statusą istorinės kaitos procesų pažinime. 

Vėliau, apmąstydamas šių sąvokų vartojimą, Weberis 
norėjo šį požiūrį galutinai atskleisti, teigdamas, kad tokios 
sąvokos kaip „kultūros lygis“ ar „vystymosi pakopa“ buvo 
ne daugiau kaip reprezentavimo, palyginimo ar mąstymo 
analogijomis konceptualinės priemonės, pravarčios mėgi- 
nant išryškinti „kiekvieno priežastingai determinuoto in- 
dividualaus vystymosi istorinį savitumą“. Jos buvo tik są- 
vokos ir niekada — „realios esmės“ ar kas nors panašaus 
į „Hegelio Idėją“, tik pažinimo priemonės ir niekada — 


1 Guy OUakes, versdamas į anglų kalbą Roscher and Knies: The Logical 
Problems of Historical Economics. — New York: Free Press, 1975, šiems 
terminams versti pasirinko žodį evolution, o ne development [vystymasis]. 
Aš vartoju development, nes jo konotacijos anglų kalboje platesnės, nurodo 
reikiamus ryšius tarp Weberio analizės, devynioliktojo šimtmečio „vys- 
tymosi“ teorijų ir pačių naujausių ginčų dėl „vystymosi“ ir „modemi- 
zacijos“. Terminas evoliucija dažnai turi darvinistinių arba sociobiologinių 
konotacijų, kurių Weberis norėjo išvengti, išskyrus tuos atvejus, kai jis 
kritikavo biologinių metaforų taikymą visuomenės analizėje. Be to, Weberio 
vokiečių kalba leido jam vartoti evoliucijos terminą, kur jo reikėjo, pa- 
vyzdžiui, straipsnyje „Was heisst Christlich—Sozial?“ In Die Christliche 
Welt 8 (1894 m. gegužės 17 d.):477, — čia jis apmąsto „technikos (Technik) 
evoliucijos“ pabaigą Vakaruose. 

„kultūros istorijos tikslai“'*. Taigi, Weberio arsenale niekada 
neatsiranda nei istoricistinė, nei marksistinė „vystymosi dės- 
nio“ sąvoka su jos universalistinėmis ir realistinėmis kono- 
tacijomis, nei kokia nors Žingsnis po Žingsnio vykstančio 
vystymosi nuo „Žemesnių“ prie „aukštesnių“ pakopų kla- 
sifikacija, paremta tam tikru galutiniu kriterijumi — tokiu 
kaip „laisvė“, „klasių kova“ ar „prisitaikymas“. Weberis iš 
karto atmetė pastarąją procedūrą, būdingą hėgelininkams, 
socialdarvinistams, Auguste'ui Comte'ui, Herbertui Spen- 
ceriui ir tokiems istoricistams kaip Wilhelmas Roscheris, 
Bruno Hildebrandas ir Carlas Lamprechtas, nes ji galėjo 
maskuoti politines iliuzijas arba asmenines preferencijas ir. 
šitaip iškreipti istorinių santykių supratimą. 

Žinoma, būtent dėl „Santykių“ ir „vystymosi“ terminijos 
kai kurie autoriai Weberio ankstyviausiuose tyrinėjimuose 
išvydo nesunkiai įžvelgiamą Marxo ranką“. Tad Lowithas 


'8 „Der Streit um den Charakter der altgermanischen Sozialverfassung 
in der deutschen Literatur des letzten Jahrzehnts“ (1904), GASW, 517, — 
tai Weberio pranešimo „Kapitalizmas ir Vokietijos kaimo visuomenė“, 
kurį jis parengė moksliniam kongresui St. Louise 1904 m. Pasaulinės 
parodos metu, referatas; ir referatas, ir pranešimas pagrįstas Knappo 
tyrinėjimais ir lietė tuos klausimus, kuriais Weberis domėjosi paskutiniuoju 
XIX a. dešimtmečiu. Kaip ir „Agrarverhaltnisse im Altertum“, šitie tekstai 
yra tiltas į vėlesnius Weberio tyrinėjimus. Atvira „vystymosi dėsnio“ 
sąvokos kritika pateikiama darbe: Roscher und Knies, GAW, p. 22—30, 
angl. v. p. 73—80. 

W* Tokios sąvokos, kaip Verhūlinis (santykis) ir Entwicklungsstufe 
(vystymosi pakopa) svarbios kai kuriuose geriausiai žinomuose Marxo 
veikaluose, pavyzdžiui, Komunistų partijos manifeste; šis faktas dažnai 
apeinamas vertimuose. Daugiau nebegali būti abejonių, kad Weberis iki 
1900 m. buvo tikrai susipažinęs su Marxo darbais: pavyzdžiui, jo ran- 
kraštinėse pastabose nebaigtam politinės ekonomijos Grundriss planui 
(saugomas Max-Weber-Arbeitsstelle, Mūnchenas) esama išrašų iš ginčytino 
skirsnio apie „pelno procentą“ iš: Das Kapital: Kritik der politischen Okonomie, 
Bd. 3, Hrsg. F. Engels. — Hamburg: Meisner, 1894, p. 132—151; akivaizdu, 
kad šios pastabos buvo dalis sumanytos išsamios Marxo vertės teorijos 
kritikos socialistinės minties kontekste. Esu dėkingas Dr. Karl-Ludwigui 
Ay už galimybę susipažinti su šiomis pastabomis. 

atsargiai pažymėjo, kad tam tikri duomenys rodo, jog 
Weberis mėgo „laisvai taikyti istorinio materializmo me- 
todą“, naudodamasis „prieštaravimu tarp gamybinių jėgų 
ir gamybinių santykių kaip aiškinimo principu““. O Fleis- 
chmannas, atmesdamas į šalį Lowitho atsargumą, nuėjo taip 
toli, kad pareiškė, jog ankstyvasis Weberis buvo Marxo 
sekėjas, „tikrino“, ar teisinga markistinė teorija“, o vėliau, 
tikriausiai dėl Nietzsche's įtakos, nuo jos nusigręžė*!. Tiesa 
yra tai, kad, viena vertus, „Weberis rimtai Žiūrėjo į Marxą 
ir iš jo mokėsi“, bet, antra vertus, jis buvo pabrėžtinai 
nepanašus į savo kolegą Sombartą, turėjusį „vokiečių vi- 
suomenės tyrinėtojų Protėjaus“** reputaciją, kurį, kaip jauną 
socialistą ir mokslininką, Engelsas šykščiai pagyrė kaip „šiek 
tiek eklektišką marksistą““?. Palyginti su kai kuriais am- 
Žininkais, Weberis nebuvo maitinamas marksistine dialek- 
tika, ir būtų klaidinga taip jį vaizduoti. 


20 Karl Lėwith. „Die Entzauberung der Welt durch Wissenschaft“. 
In Merkur 18, 1964, p. 504. 


*! Eugėne Fleischmann. „De Weber a Nietzsche“. In Archives europėennes 
de sociologie 5, 1964, p. 194. 


22 Frazės iš Vernon K. Dibble. „Social Science and Political Commitments 
in the Young Max Weber“. In Archives europėennes de sociologie 9, 1968, 
p. 98; Paul Honigsheim. O1 Max Weber, trans. J. Rytina. — New York: 
Free Press, 1968, p. 9. 

2 1895 m. vasario 26 d. Engelso laiškas L.afargue'ui (Karl Marx 
und Friedrich Engels. Werke. — Berlin: Dietz, 1973, 39:414) atsakant į 
Sombarto „gerą straipsnį“ apie trečią Das Kapital tomą, „Zur Kritik des 
okonomischen Systems von Karl Marx“, Archiv 7, 1894, p. 555—594; 
straipsnis paskelbtas, kai Archiv leidėjas buvo socialistas ir buvęs Freu- 
do bendraklasis Heinrichas Braunas. Engelsas parašė ir pačiam Som- | 
bartui (1895 m. kovo 11 d., 427—430), girdamas recenziją ir tik pri- 
mindamas, kad Marxo mąstymą reikia laikyti „ne doktrina, bet meto- 
du“. Engelsas mirė nespėjęs paskelbti savo paties atsakymo į debatus 
dėl „vertės“ sąvokos trečiajame Kapitalo tome; jis dabar skelbiamas 
Werke, 25:895—917. 

Aiškiausiai išvysti Weberio naujoves ir atstumą tarp jo 
pažiūrų ir tų laikų marksizmo galime iškeldami du klau- 
simus: pirma, ar egzistuoja pagrindinė sąvoka, mazgas ar 
idėja — tokia kaip Tocgueville'o „lygybė“, Marxo „susve- 
timėjimas“, Durkheimo „anomija“, Freudo „pasąmonė“, — 
kuria remdamasi plėtotųsi Weberio mintis? Ar jo anksty- 
vuosiuose kūriniuose yra kas nors, ką būtų galima pavadinti 
konceptualiniu prasiveržimu? Antra, kaip Weberis supranta 
socialinį ir istorinį aiškinimą? Ar galima sakyti, kad jis 
pripažįsta pamatinę „marksistinio struktūralizmo“ formą ir 
dirba apsiribodamas šitos formos prielaidomis? 

Kalbant apie Weberį, į pirmą klausimą atsakyti sunkiau, 
negu kalbant apie kitus didžiuosius XIX a. socialinius 
teoretikus. Į galvą ateina tokios sąvokos kaip dominavimas 
(Herrschaft), racionalizacija ir biurokratizacija. Nors visos jos 
pasidarė reikšmingos po 1905 m., nė viena nėra paten- 
kinama kaip išeities taškas. Užtat viena sąvoka atrodo 
pakankamai tinkama: Arbeitsverfassung — pagrindinis te- 
orinis svarbesnių 1892—1894 m. Wėberio kūrinių terminas. 
Politiniai ekonomistai, taip pat Weberis, šį terminą, kurį 
sunku tiksliai išversti, buvo įpratę vartoti trumpai apibū- 
dindami istoriškai susiformavusią darbo arba darbo san- 
tykių „struktūrą“, „padėtį“ ar „organizaciją“. Tai nebuvo 
grynai formali kategorija, kokios buvo vartojamos klasikinėje 
politinėje ekonomikoje, todėl šis terminas buvo pamėgtas 
„Istorinėje politinės ekonomikos mokykloje“. Vartojama pla- 
čiausia prasme, ši sąvoka buvo neįprasta dėl savo dvejopos 
kilmės ir prasmės. Ši sąvoka, derinanti juridines ir socio- 
kultūrines konotacijas, legalistinę ir aristoteliškąją perspek- 


2 Apie vertimo problemas žr. Keitho Tribe'o pastabas jo vertimui 
„Developmental Tendencies“, p. 203. 

tyvas, galėjo reikšti tiek „aplinkos“ sąlygas (taip pat ir teisės 
normas), veikiančias individą kaip „darbo vienetą“, tiek 
ir apskritai „materialinę“ ir „dvasinę“ darbininkų klasės 
padėtį. Taigi buvo galima kalbėti apie „darbą“ ir kaip apie 
konkrečią veiklą, ir kaip apie abstraktų potencialą, 0 apie 
„darbo struktūrą“ — kaip apie konkrečios materialinių są- 
lygų, socialinės struktūros, teisinių principų ir net psicho- 
loginių ar etinių motyvacijų konfigūracijos išdavą; trumpai 
tariant — kaip apie gyvenimo būdo įsikūnijimą. 

Weberis vartojo sąvoką šia bendrąja kultūrine prasme, 
bet su dviem svarbiomis jos standartinės prasmės modi- 
fikacijomis. Pirma, jis stengėsi sąvokai Arbeitsverfassung su- 
teikti konkrečią prasmę, kuri padarytų šią sąvoką naudingą 
priežastiniams aiškinimams. Tam reikėjo postuluoti, kad 
egzistuoja skirtumas tarp skirtingų aiškinančių faktorių 
rūšių: pavyzdžiui, Rytų Elbės tyrinėjimuose apie darbo jėgos 
padėtį pasakyta, kad ją įvairiapusiškai „determinuoja“ to- 
kios ekonominės jėgos kaip „verslo būdas“ (Betriebsweise); 
tokios politinės-psichologinės paskatos kaip darbininkų „lais- 
vės troškimas“, vadinamasis idealusis interesas, kuris vi- 
šiškai „iracionalus“ (kaip pažymėjo Weberis) „materialisto“ 
požiūriu; be to, egzistuojanti socialinio susisluoksniavimo 
sistema. Kaip nuolat matyti iš fragmentų, kuriuose Weberis 
pasveria gausių priežastinių faktorių reikšmę, naujoviškiau- 
sias Weberio pasiūlymas buvo konkrečiai tapatinti Arbeit- 
sverfassunę su socialinio susisluoksniavimo „santykiais“ pla- 
tesnėje socialinėje-ekonominėje sistemoje: 


Taigi, apie iki šiol svarstomus faktorius — verslo apimtį * 
[Betriebsgrosse| ir ūkio intensyvumą [Wirtschaftsintensitūt] — 
mes sužinojome, kad jie darė mažesnį poveikį darbininkų pa- 
dėčiai negu paveldėta Arbeitsverfassung (kuri tuo pačiu metu 
apima visų didžiųjų dvarų gyventojų socialinį susisluoksniavimą, 

arba sutampa su juo) ir mažesnį poveikį negu tradicinis 
darbininkų pragyvenimo standartas, pagrįstas šita Arbeitsver- 


fassung“". 
Arba pataisytos „Vystymosi tendencijų“ versijos kalba: 


Kaip mes nuolat matome, darbininkų materialinę padėtį 
lemia Arbeitsverfassung tipas, taigi, koks yra kaimo darbininkų 
susisluoksniavimo ir susigrupavimo tipas. Ir jeigu toliau iš- 
aiškėja, kad, egzistuojant kaime dabartiniams galios santy- 
kiams [Machtverhūltnissen], monetarinis Arbeitsverfassung reor- 
ganizavimas yra labai pavojingas darbininkų materialinei pa- 
dėčiai, tai tokie pat pavojai gresia ir keičiant verslo būdą 
[Betriebsweise], kas daugiau ar mažiau turi tendenciją sukelti 
šį monetarinį reorganizavimą. Bet kaip tik tai ir įvyksta 
intensyviai ūkininkaujant?". 


Šitos gana sunkios ištraukos yra dalis įrodinėjimo, kuriuo 
Weberis mėgina įtikinamai parodyti santykinę aiškinamąją 
Arbeitsverfassung autonomiją, mat dabar, kaip lemianti ag- 
rarinio darbo „materialinę padėtį“, Arbeitsverfassung apibrė- 
žiama siejant ją su ekonominiais (pavyzdžiui, Betriebsgrosse, 
Betriebsweise) ir politiniais faktoriais (pavyzdžiui, Machtver- 
hiiltnisse). Trumpai tariant, Weberis siekia parodyti, kad joks 
ekonominis kintamasis dydis pats savaime negali paaiškinti 
darbininkų materialinės padėties; kaip nepriklausomas kinta- 
masis dydis (kalbant šiuolaikiniais terminais) visada turi būti 
įtraukiama Arbeitsverfassung (t.y. socialinio susisluoksniavimo 


22 „Entwicklungstedenzen“, Archiv, 28; beje, šis straipsnis atsitiktinai 
paskelbtas tame pačiame numeryje kaip ir Sombarto recenzija apie trečiąjį 
Kapitalo tomą. 


28 „Entwicklungstendenzen“, GASW, 498. Aš išverčiau šį fragmentą 
labiau pažodžiui (plg. „Developmental Tendencies“, p. 169), kad išlaikyčiau 
kiek galima tikslesnę paties Weberio terminiją ir priežastines inkriminacijas. 
[Į lietuvių k. išversta iš vokiško originalo.) 


66 


IEŠKANT MODERNUMO 


sistema) ir jos „vystymosi tendencijos“; šio požiūrio ne- 
suprato netgi kai kurie išmintingiausi Weberio kolegos“. 

Čia pat iškyla ir antroji naujoviška modifikacija, nes 
Weberis aiškiai siūlė visokią konkrečią Arbeitsverfassung 
laikyti „tipu“, tai yra logiškai nuosekliu konkrečios socia- 
linių ir ekonominių santykių sistemos būdingų savybių 
išdėstymu. Atrodo, Weberis teigė, kad visokio vystymosi 
modelio prigimtį ir padarinius galima išaiškinti tik smulkiai 
apibūdinant ir lyginant euristinius tipus. (Skliausteliuose 
pažymėsiu, kad vėlesnis vadinamasis metodologinis We- 
berio komentaras apie „idealius tipus“ yra šios ankstyvosios 
praktikos apmąstymas, o ne normatyvinis nurodymas bū- 
simiesiems tyrinėjimams.) Kalbant abstrakčiai, galėtume pa- 
sakyti, kad Weberio požiūriu neegzistuoja jokios naudingos 
teleologinės kategorijos, leidžiančios paaiškinti neišvengia- 
mą darbininkų klasės kūrimąsi ir persikūrimą vykstant jos 
kovoms. Egzistuoja veikiau tik loginiai „tipai“, kuriais aiš- 
kinamos tikėtinos ir istoriškai atsirandančios susisluoksnia- 
vimo ir gamybos konfigūracijos. 

Priešingai ankstyvajam Marxui, čia nėra jokių ontolo- 
ginių teiginių, grindžiančių šią darbo analizę prielaidomis 
apie „esminę būtį“. Bet tai nereiškia, kad Weberis išvengia 
paradokso, kybančio virš Marxo svarstymų: ar pasukti 
„gamtos“ ar Žmogaus istorijos ir kultūros kryptimi. Nors 
ir negindamas požiūrio, kuris smerktų konkrečios socialinės- 
kultūrinės formos atitrūkimą nuo to, kas vadinama „au- 
tentiška Žmogaus prigimtimi“, Weberis ragina išryškinti tuos 
kritinius „vertybinius standartus“, kuriais politinė ekono- 
mija vertina socialines santvarkas ir postuluoja jų gerinimo - 


*/ Žr. visų pirma Weberio pataisas klaidingai šių tezių interpretacijai, 
kurios autorius buvo Kaergeris; tos pataisos išspausdintos tik pirmojoje 
„Entwicklungstendenzen“ versijoje, paskelbtoje Archiv. 

idealus. Kartą išsakytą norą daugiau laiko praleisti tarp 
„filosofijos puodų su mėsa““ galbūt paaiškina poreikis 
kritikuoti pažinimo standartų ir tikslų heteronomiją. 
Šitos idėjos, kuriomis patikslinama Arbeitsverfassung pras- 
mė ir vartosena, vadintinos vėberiškuoju struktūralizmu. 
Nors šiuo pavadinimu tiek piktnaudžiauta, jas verta vadinti 
struktūralizmu, nes Weberis mano, kad veikla iš dalies yra 
pavaldi materialioms (t.y. ekonominėms) jėgoms, išorinėms 
individo atžvilgiu. Ši veikla iš dalies pavaldi net „vystymosi 
tendencijoms, prieš kurias individas yra bejėgis“; 0 šis 
struktūralizmas yra vėberiškas, nes atsisakoma pripažinti 
ekonominio racionalumo monopoliją žmonių reikaluose bei 
garantuoti to, ką galima būtų pavadinti grindžiančiąja on- 
tologija (foundational ontology), hegemoniją moksle apie žmo- 
gų. Ir vis dėlto mums dar gali būti įdomu, ar galima 
konkrečiau apibūdinti Weberio pažiūras priežastingumo 
klausimu. Ar jo pasaulio supratimą riboja gamybinių jėgų, 
gamybinių santykių ir antstato sąvokos? Ar jis siūlo gerai 
žinomos „materialistinės“ terminijos modifikacijas? 
Weberio kalba rodo, kad jis mėgino iš esmės modifikuoti 
terminiją. Viena, jis privengia būtinos gamybinių jėgų ir 
santykių (Produktivkrifte, Produktionsverhūltnisse) terminijos; 
savo ankstyvoje kapitalizmo analizėje jis kur kas daugiau 
dėmesio skiria darbui, interesui ir socialinei struktūrai, arba 
susisluoksniavimui (soziale Struktur, soziale Schichtung). Be 
to, kai jis tiesiogiai pasisako mums rūpimu klausimu, jis 
propaguoja tai, ką galima pavadinti abipusiu priežastingu- 


28 Laiškas Marie Baum, 1908 m. vasario 4 d., NW 30/7:57—58. — 
MWG II/5. — S. 430. 


2 Laiškas Friedrichui Naumannui, tikriausiai 1897 m., MWE archyvas. 

mu. Pavyzdžiui, viename įprastame fragmente, kur api- 
bendrinami antrojo Rytų Elbės tyrinėjimo rezultatai, Weberis 
teigė, kad, aiškinant darbininkų „lemtį“ bei gyvenimo są- 
lygas Rytuose, „lemiamas faktorius“ buvo ne „geležinis 
darbo užmokesčio dėsnis“, t.y. Lassalle'o modifikuota Ri- 
cardo darbo užmokesčio teorija, ir ne „ūkio intensyvumas“, 
bet, ko gero, „istoriškai besiformuojantis kaimo gyventojų 
socialinis susisluoksniavimas“': 


Priežastinis sąryšis čia bent iš dalies yra atvirkščias. Mūsų 
modernusis mokslinis metodas įpratino mus laikyti technines- 
ekonomines sąlygas [Bedingungen] ir interesus pirminiais, iš 
kurių kildinama tautos socialinė struktūra bei politinė forma 
[Gestaltungę)..., bet čia mes visiškai aiškiai matome, kad tai 
yra abipusės įtakos dalykas, kur ekonominis faktorius jokiu 
būdu nevaidina lemiamo vaidmens. Palyginti su galimais 
palankių arba nepalankių ekonominių sąlygų agrariniam ver- 
slui tam tikrose srityse skirtumais ar pelno, kurį duoda viena 
gamybos forma, ir pelno, kurį duoda kita forma, santykiu, 
kur kas didesnę reikšmę žemės ūkio darbininko materialinei 
ir socialinei-etinei padėčiai, visuminiam jo pragyvenimo lygiui 
turi gyventojų pasiskirstymas, profesijų ir Žemės pasidalijimas, 
teisinės darbo organizavimo formos [Arbeitsverfassung| atski- 
ruose rajonuose. Kaip tik šie socialinio susisluoksniavimo 
santykiai [soziale Schichtungsverhaltnisse] beveik visiškai nule- 
mia darbininkų pragyvenimo lygį, ir kaip šio pragyvenimo 
lygio rezultatas — o ne atvirkščiai — beveik visiškai nulemia 
jų darbo užmokestį, jų visą ekonominę padėtį“. 


Ir vėl svarbiausias akcentas tenka socialiniams susi- 
sluoksniavimo santykiams, Arbeitsverfassung, jų konkrečia 
prasme. Tad matyti, kaip Weberis pasikliauja kategorijomis, 


“0 Iš pranešimo, tęsiančio Verein fūr Sozialpolitik tyrinėjimą apie 
agrarinį darbą, kurį Weberis parengė Naumanno protestantų socialiniam 
kongresui ir perskaitė po Paulio Gėhre's. Bericht ūber die Verhandlungen 
des 5. Evangelisch-sozialėn Kongresses. — Berlin: Rehtwisch 6 Langewort, 
1894, p. 66. 

turinčiomis specifiškai istorinę ir socialinę pritaikymo sritį. 
Be to, kalbėdamas apie „atvirkštinumą“ ir „abipusiškumą“, 
Weberis leidžia suprasti, kad jis revizuoja įtakingą mark- 
sistinį priežastinį modelį. Ką mes galime pasakyti apie jo 
alternatyvą, kuri vis dar toli gražu nėra savaime akivaizdi? 

Cituotame fragmente po aiškiu Weberio nedogmatiškos 
priežasties ir padarinio sampratos paviršiumi slypi sudė- 
tingas samprotavimas, prasidedantis tariamai banaliu „tech- 
ninių-ekonominių sąlygų bei interesų“, kuriuos marksistinis 
mokslas laiko pirminiais, ir „socialinės struktūros bei po- 
litinės organizacijos“, skelbiamos epifenomenu, skyrimų. 
Toks priežastinių faktorių atskyrimas implikuoja, kad We- 
berio, kaip ir daugelio šiuolaikinių interpretatorių požiūriu, 
Marxas buvo griežtas deterministas, t.y. „gamybines jėgas“ 
(technologines ir ekonomines) laikė „lemiamu istorinio vys- 
tymosi faktoriumi“*!. Tačiau savo paties tikslams Weberis 
specialiai atskiria „socialinį susisluoksniavimą“, kaip san- 
tykius, nuo visuomenės gamybinės „bazės“ ir tokiems s0- 
cialiniams santykiams suteikia savarankišką priežastinę reikš- 
mę. Tad šitame pataisytame modelyje egzistuoja trijų rūšių 
santykiai: ekonominiai, socialiniai ir politiniai, ir Weberis 
visus juos savo nuožiūra gali naudoti kaip nepriklausomą 
priežastinį veiksnį. Reikia pabrėžti, kad Marxo „gamybos 
santykius“ Weberis iš naujo apibrėžia kaip „socialinio su- 
sisluoksniavimo santykius“; kitaip sakant, ekonominis tu- 
rinys „gamybos“ pavidalu pašalinamas iš socialinės srities 
konceptualizavimo. 

Be to, turime matyti, kad Weberis atsižada priežastinio 
modelio, turinčio kylančia tvarka išsidėsčiusius struktūros 


?1 Cit. William Shaw. Marx's Theory of History. — Stanford: Stanford 
University Press, 1978, p. 53; Žr. taip pat „prioriteto tezę“ kn.: G. A. 
Cohen. Karl Marx's Theory of History: A Defence. — Princeton: Princeton 
University Press, 1978, ypač p. 134. 

lygius, idėjos ir atiduoda pirmenybę tam, ką galima vadinti 
tinkliniu priežastingumo modeliu. Kitaip sakant, hierarchijos 
metafora, dominuojanti Marxo kūriniuose, pakeičiama ciklo 
metafora. Tinklo, arba ciklo, metafora išreiškia idėją, kad 
santykinė bet kurios rūšies — ekonominio ar kitokio — 
faktoriaus įtaka turi būti laikoma galimybe, kurią reikia 
patikrinti patyrimu. Tad Romos tyrinėjimuose, kitaip negu 
gausiai aukščiau cituotuose samprotavimuose apie Rytų 
Elbę, Weberis svarbiausiais priežastiniais faktoriais, paaiš- 
kinančiais politinį Romos imperijos nuosmukį, laiko komer- 
cijos išnykimą, natūralios kaimo ekonomikos išsivystymą 
ir pabrėžia ekonominių pakitimų pirmumą“. Tokia priežas- 
tingumo samprata apima ir simboliką, kuri Weberį vėliau 
įgalino kalbėti apie „priežastines grandines“ ar pajuokti 
„antstato teoretikų“ įsitikinimą, kad galima postuluoti „ga- 
lutines“ ar „esmines“ priežastis, kuriomis galima pagrįsti 
istorijos teoriją“. 

Taigi nebus teisinga, ir ne vien dėl hėgeliškų užuominų, 
tarti, kad Weberis norėjo prisidėti prie Marxo gindamas 
teisiąją pusę ar pakeisti intelektualinę aplinką galėdamas 


32 „Die sozialen Griinde des Untergangs der antiken Kultur“ (1896), 
GASW, 308; labai netikslus šios svarbios Freiburge skaitytos paskaitos 
angliškas vertimas „The Social Causes of the Decline of Ancient Ci- 
vilization“ kaip priedas išspausdintas kn.: The Agrarian Sociology of Ancient 
Civilizations, trans. R. I. Frank. — London: NLB, 1976, p. 389—411; tai 
Weberio „Agrarverhaltnisse im Altertum“ galutinė 1909 m. versija, kurios 
vertimo pavadinimas šiek tiek klaidina (senesnį ir tikslesnį „Die sozialen 
Grūnde des Untergangs der antiken Kultur“ galima rasti: Journal of General 
Education 5, 1950, p. 75—88). Nepriklausomi „faktoriai“, kuriuos Weberis 
pripažįsta ankstyvuosiuose tyrinėjimuose, gali būti ekonominiai, socialiniai, 
politiniai, teisiniai, technologiniai, kultūriniai, ideologiniai, netgi biologiniai 
(pavyzdžiui, mityba, mitybos režimas) ir geografiniai. 

3* Žr. jo teiginį 1910 m. pirmajame Vokietijos sociologų draugijos 
susirinkime. Verhandlungen des Ersten Deutschen Soziologentagės. — Tū- 


bingen: J. C. B. Mohr (Paul Siebeck), 1911, p. 101; GASS, 456. 

Marxo sekėjus pamokyti ko nors panašaus į Althusserio 
sąmonėjimo misterijas. Iš tikrųjų Weberis norėjo pakeisti 
diskurso terminus ne tiesiog atkurdamas iš pradinių ele- 
mentų, jo paties žodžiais sakant, „subyrėjusią Marxo teorinę 
sistemą““*, bet pakeisdamas juos savo paties naujais sąvokų 
dariniais. 


Agrarinės ekonomikos tipologija 


Weberio atlikti teritorijų į rytus nuo Elbės tyrinėjimai 
buvo ne tik jo istorinių agrarinių santykių tyrinėjimų serijos 
dalis. Jie iliustravo platesnę teorinę schemą — agrarinės 
ekonomikos tipologiją, kurią Weberis taikė, siekdamas su- 
sisteminti savo mintis apie tariamai nesusijusias agrarinės 
socialines-ekonomines formas. Kadangi šioje schemoje dau- 
giausia dėmesio skiriama istoriniam agrarinės ekonomikos 
transformavimuisi, ji buvo tiesiogiai susijusi su moderniojo 
kapitalizmo kilmės, skiriamųjų bruožų, tik jam būdingos 
gamybos dinamikos, sisteminio vystymosi ir galiausiai su 
paradoksalaus ir problemiško „racionalumo“ problema. Ti- 
pologijos kūrimas sugestijavo istorinės kaitos sampratą, 
pasak kurios, „vystymasis“ buvo suprantamas kaip sudė- 
tinga ekonominių, socialinių, psichologinių ir politinių-tei- 
sinių faktorių sąveika arba, konkrečiau, kaip labiau „ra- 
cionalizuoto“ gamybos, administravimo ar socialinio vei- 
kimo būdo įsiskverbimo į egzistuojančias „tradicines“ Žžmo- 
nių organizacijos formas ir jų transformavimo rezultatas. 

Weberio pradinei nuostatai buvo būdingos dvi naujo- 
viškos tezės. Pirma, jis tvirtino, kad, priešingai paplitusiam 


** Pranešimas Die Hilfe 2 (1896 m. gruodžio 6 d.):5; taip pat „Zur 
Grūndung einer national-sozialen Partei“ (1896), GPS, 26. 

įsitikinimui, visuotinis Arbeiterfrage (pažodžiui, darbininko 
klausimas) buvo ne tik industrinio samdomojo darbo mies- 
tuose, taigi ir ten prasidėjusio eksproprijuojamos darbo jėgos 
ir eksproprijuojančio kapitalo „klasinio konflikto“ problema. 
Veikiau tai buvo platesnis „socialinis“ klausimas, kuris ne 
tik apėmė žemės ūkio darbininkų padėtį, bet ir atsirado 
dėl jos; iš dalies jis atsirado dėl kiekybinių priežasčių (1890 
m. Vokietijoje buvo daugiau negu šeši milijonai žemės ūkio 
darbininkų, kurie sudarė septyntadalį šalies gyventojų) ir — 
o tai kur kas svarbiau — dėl kokybinių priežasčių. Kaip 
pažymėjo Weberis, agrarinis darbas, kaip produktyvumo, 
darbo jėgos miestams, rekrutų armijoms šaltinis ir ypač 
kaip sociokultūrinių normų perdavėjas, didžiąją Vakarų 
istorijos dalį buvo platus „valstybės ir tautos pamatas“*. 
Ginčas dėl agrarinių klasių ir agrarinės gamybos visose 
Vakarų industriją kuriančiose šalyse ir Weberio Vokietijoje, 
žemvaldžių optimistinio požiūrio į darbininkų padėtį su- 
sikirtimas su socialistų priekaištais dėl „modernios baudžia- 
vos“ buvo tiek pat svarbūs kaip ir disputai apie miesto 
„proletariato“ padėtį ir industrializacijos reikšmę““. 
Antra, Weberis manė, kad, norint suprasti darbo pro- 
blemas agrariniame sektoriuje, reikia ne taikyti bendras for- 
muluotes, tokias kaip darbininko atskyrimas nuo gamybos 


** „Die Erhebung des Vereins fiir Sozialpolitik ūber die Lage der 


Landarbeiter“. In Das Land 1, 1893, p. 8. 


** Weberis tikrai vartoja posakį „modernes Leibeigenschūftsverhaltnis“ — 
pažodžiui, „Modernus asmeninės priklausomybės santykis“ ar „baudžia- 
va“ (ibid., 8). Kaip jis būtų galėjęs Žinoti, frazė yra nuoroda į Engelso | 
pastabas apie „antrąją baudžiavą“ (dažnai klaidingai priskiriamas Mar- 
xui) 1882 m. gruodžio 15 d. laiške Marxui, kur Engelsas cituoja savo 
paties esė apie agrarinių santykių istoriją Vokietijos „markoje“: žr. Mar, 
Engels. Werke, 35:128. Engelso darbas buvo patogus Weberio rašinių apie 
agrarinę istoriją taikinys. 

priemonių, bet pripažinti, kad žemės ūkio gamyba, reika- 
linga daug darbo, susiduria su „natūraliu“ neišvengiamų 
sezoninių darbo jėgos poreikio svyravimų faktu, kuris pa- 
liečia ir darbo jėgos kiekį, ir jos rūšis bei daro įtaką ver- 
tikaliam ir horizontaliam darbo pasidalijimo susiskirstymui. 
Į kiekvieną konkrečią agrarinę Arbeitsverfassunę buvo galima 
žiūrėti tiesiog kaip į bandymą atsakyti į tokių atsitiktinių 
aplinkybių iškeliamą klausimą: kaip visuomenė sprendžia 
nepastovaus darbo poreikio agrarinėje ekonomikoje proble- 
mą? Weberis primygtinai teigė, kad tai, kaip sprendžiama 
ši „pati sunkiausia — darbo jėgos poreikio svyravimų — 
problema“, turi toli siekiančių padarinių ne tik žemės ūkio 
gamybai ir ją apimančiai socialinei-ekonominei sistemai, bet 
ir pačios kultūros bei civilizacijos raidai“". 

Labiau teoriškuose paskutiniojo XIX a. dešimtmečio svars- 
tymuose Weberis į savo paties klausimą atsakė dvejopai, 
arba greičiau atsižvelgdamas į sąlygas, vyravusias „dviejose 
iš esmės besiskiriančiose ekonominėse Vokietijos srityse“: 
„Viena žvelgia į Vakarus, kita — į Rytus; viena jau seniai 
yra „industrinė valstybė“, kita ligi šiol tebėra „agrarinė 
valstybė“. Pamatinė mūsų visos nacionalinės ekonomikos 
politikos problema yra šių dviejų pusių nesubalansuotas 
santykis... tos pusės derinasi politiškai, bet išsiskiria eko- 


nomiškai'** 


„ Taigi vakariniame ir pietiniame žemės ūkio 
regionuose, kuriuos tyrė Weberio bendradarbiai iš Verein 
fūr Sozialpolitik, Weberis stebėjo Arbeitsverfassung „tipą“, 


kuriam būdingas smulkaus savininko „nepaprastas individu- 


37 Die Lage der Landarbeiter, 68; „Die Erhebung des Vereins“, 24. 


*ė Iš pasisakymo svarstant Karlo Oldenbergo paskaitą. Verhandlungen 
des 8. Evangelisch-sozialen Kongresses. — Gėttingen: Vandenhoeck, 1897, 111. 

alizmas“, egoizmas ir santykinė „laisvė“? 


smulkiosios nuosavybės sistema susiformavo kaip ryškus 
kontrastas dideliems Rytų dvarams, naudojantiems priklau- 
somą darbą; į šio kontrasto reikšmę jau buvo atkreipęs 
dėmesį Tocgueville'is: 


„ Čia vyraujanti 


Daugiausia kaip tik prie Reino aštuonioliktojo amžiaus 
pabaigoje Vokietijos valstiečiai buvo savo dirbamos žemės 
savininkai ir turėjo beveik tiek pat laisvės kaip ir smulkieji 
savininkai Prancūzijoje; ir taip pat kaip tik čia prancūzų 
revoliucinis užsidegimas greičiausiai susilaukė sekėjų ir darė 
nuolatinį poveikį. Kita vertus, tose Vokietijos dalyse, kurios 
ilgiausiai atsilaikė prieš naujų idėjų srautą, valstiečiai dar 
neturėjo tokių privilegijų — ir tai, mano nuomone, yra labai 
iškalbingas faktas““. 


Po keturiasdešimties metų Tocgueville'io „labai iškalbin- 
gas faktas“ išniro pačiame Weberio tyrinėjimų centre, kai 
jis pastebėjo, kad, priešingai negu Rytuose, žemės ūkio ra- 
jonuose prie Reino negalima aptikti nieko panašaus į „darbo 
klausimą“. Jo nebuvo todėl, kad senoji kaimo Feldgemeinschaft* 


 * Šias idėjas Weberis išsakė savo pranešimo Verein 1893 m. pradžioje, 

SVSP 58:64—66; taip pat „Capitalism and Rural Society in Germany“. 
In GėM, 367—368. Dibble straipsnyje „Social Science and Political 
Commitments in the Young Max Weber“ parodė, kad Weberis vienintelis 
iš šešių Verein agrarinių tyrinėjimų autorių pateikė išvadas tokioje 
lyginamojoje apibendrinimo plotmėje; apie tyrinėjimus ir Weberio da- 
lyvavimą pirmiausia žr. Martin Riesebrodt. „Einleitung“ ir „Editorischer 
Bericht“. In MWG 1/3:1—33. 


* Alexis de Tocgueville. The Old Rėgime and He French Revolution 
(1856), trans. S. Gilbert. — Garden City, N.Y.: Doubleday (Anchor 
Books) 1955, p. 25. Weberis niekada necitavo šio klasikinio veikalo, 
tačiau fragmentas visiškai atitinka jo pažiūras, kurios neabejojamai apė- 
mė ir žinias apie Prancūzijos ir Anglijos raidą. Kaip pranešama, vienoje 
viešoje paskaitoje jis „apibūdino demokratinius agrarinius santykius Pran- 
cūzijoje ir feodalinius santykius Didžiojoje Britanijoje“ (Frankfurter Zei- 
tung, 1896 m. kovo 8 d.). 

buvo individualistiškai racionalizuota, nuolatos skaidėsi Že- 
mės nuosavybė teisiškai dalijant ją visiems paveldėtojams 
(taigi, nebuvo pirmagimystės teisės, majorato ar kitokių kva- 
zifeodalinių įpročių), egzistavo santykinė socialinė lygybė 
tarp smulkiųjų savininkų ir stambiųjų žemvaldžių, nebuvo 
vietinės arisiokratijos su teisinėmis-administracinėmis galio- 
mis. Toks darbo organizavimas turėjo tam tikrų padarinių 
vystymosi požiūriu. Ekonominiu požiūriu žemėvaldos skai- 
dymas turėjo tendenciją įamžinti gamybos neefektyvumą, 
kurį vis dėlto buvo galima įveikti keliant darbo kokybę ir 
didinant jo intensyvumą, kaip dažnai ir būdavo. Socialiniu 
požiūriu smulkusis savininkas pasiekdavo tam tikrą lygybę 
būdamas gamybos priemonių savininkas ir Žiūrėdamas į 
savo darbą ne kaip į primestą „pareigą“, bet kaip į laisvai 
pasirinktą veiklą, grindžiamą materialiu interesu, ir todėl 
išvengdamas „susvetimėjimo“ ir „išnaudojimo“ kaip svarbių 
dalykų. Politiškai ši sistema buvo susieta su autonomiška 
vietos administracija bei silpna organizacija, tad ji pasirodė 
esanti netvirta centralizuotos nacionalinės valstybės atrama. 

Bet kuriuo atveju paskutiniajame XIX a. dešimtmetyje 
svarbių agrarinio darbo problemų vieta buvo kitur — Rytų 
Elbės provincijose. Weberis sprendė dilemas, su kuriomis 
čia susidūrė, nubrėždamas keturių pagrindinių agrarinės 
ekonomikos tipų Vakarų civilizacijoje metmenis; darbo or- 
ganizacija, tad ir visa socialinė sistema tų tipų ekonomikoje 
labai skyrėsi“'. „Vergovinė valstybė“ bandė užtikrinti ne- 
nutrūkstamą darbo jėgos tiekimą kariniais užkariavimais 
ir griežtai kontroliuodama tokias dirbančiųjų socialines 


E Zr visų pirma santrauką veikale „Die Erhebung des Vereins“, 
p. 24—26. 

institucijas kaip santuoka, šeima ir privatinė nuosavybė. 
Egzistuojant valstybinės darbo kontrolės kontinuumui, prie- 
šingame jo gale esančios kai kurios „kolonijinės“ sistemos, 
siekdamos panašių žemės ūkio gamybos tikslų, pasikliovė 
ypatingomis pertekliaus sąlygomis: „nomadiniu“ darbu, vic- 
netiniu apmokėjimu ir žemės gausa. Kažkur viduryje tarp 
šių dviejų sistemų yra „patriarchalinė“ sistema, būdinga 
Europos kvazifeodalinėms santvarkoms ir „antrajai baudžia- 
vai“; ji sėkmingai pririšo darbo jėgą prie žemės, primesdama 
įvairias sudėtingas ekonominės, socialinės ir teisinės pri- 
klausomybės formas. Pagaliau sprendimas, kuris labiausiai 
būdingas „modernėjančiai valstybei“, buvo pagrįstas for- 
maliai „laisvu“ darbu, darbo užmokesčiu, intensyviu ūkiu, 
technologine inovacija ir labai racionalizuotu kapitalo kau- 
pimu — tai atsirandantis „kapitalistinis“ tipas. 

Šią įtaigią ketveriopą tipologiją galima iš naujo inter- 
pretuoti ir apibendrinti, nors ir glausčiau, negu tai išdėstė 
pats Weberis, išryškinant kategorijas, kuriomis remiamasi 
skiriant ir lyginant tipus: gamybos faktoriai, svarbiausias 
gamybos socialinis vienetas, būdinga socialinė struktūra, 
kiekvieną tipą atitinkantys valdžios santykiai, politinio ak- 
tyvumo pobūdis, dirbančių grupių „kultūrinis lygis“, tech- 
nologinės inovacijos lygis ir „vystymosi tendencija“, bū- 
dinga visiems dariniams. Kiekvienam tipui būdinga ten- 
dencija racionalizuoti savo kategorijas, tad visos jos yra 
sistemiškai susijusios: pavyzdžiui, gamybos faktoriai, vei- 
kiantys vergovinėse sistemose (nelaisvas darbas, dideli dva- 
rai, nereguliarus kapitalo formavimasis), yra logiškai susiję 
su tam tikru socialiniu gamybos vienetu, tam tikra socialine | 
struktūra ir panašiai. Glausta tipų lentelė gali padėti 1š- 
ryškinti šiuos santykius (žr. lentelę p. 104). 

Lyginamieji antikos oikos ekonomikos, tuometinės Ar- 
gentinos*? ir Vakarų Europos ekonominės ir socialinės struk- 
tūros tyrinėjimai įtikino Weberį, kad „vergoviniam“, „ko- 
lonijiniam“ ir „patriarchaliniam“ tipui nebuvo galima ne- 
paliaujama „technologinė“ inovacija ir ekonominė „racio- 
nalizacija“. Viską lėmė tam tikros ypatingos istorinės są- 
lygos, pavyzdžiui, nepaliaujami kariniai užkariavimai, nuo- 
latinis laisvos Žemės prieinamumas, nuolatinis izoliavimasis 
nuo rinkos jėgų. Šias sąlygas buvo sunku išlaikyti moder- 
niame pasaulyje ir jos jokiu būdu nebuvo palankios plėtoti 
„Tacionalią“ gamybą ir mainų sistemą. Kitaip tariant, ne- 
galėjo būti jokių abejonių, kad ketvirtajame, „kapitalisti- 
niame“, tipe glūdėjo pačios galingiausios ekonominio ra- 
cionalizavimo jėgos. Tačiau paradoksalu, kad išsamus te- 
orinis „vystymosi tendencijų“ šio tipo viduje apibrėžimas 
pabrėžtų socialinius-ekonominius ir politinius konfliktus, 
klasių ir interesų priešingybes, iš kurių būtų galima kildinti 
galimus padarinius ar paties šito tipo „objektyvias trans- 
formavimosi galimybes“. 

Interpretuojant šią tipologiją, visai tinka įprasti perspė- 
jimai. Ji tyčia perdeda kiekvieno tipo skiriamuosius bruožus, 
pabrėždama tai, kas būdingiausia loginiu požiūriu siekiant 
darnumo, vidinio nuoseklumo ir norint tiksliai palyginti 
su realiais istoriniais atvejais. Kaip Weberis nuolatos pa- 
brėždavo tokiose vėlesnėse metodologinėse esė kaip „So- 
cialinio mokslinio ir socialinio politinio pažinimo „objek- 
tyvumas“, svarbiausia yra ne konstruoti tipus dėl jų pačių, 
bet išryškinti tai, kas tipiška, neišleidžiant iš akių istorinės 


** Daugiausia trumpų pastabų apie Argentiną yra „Die Erhebung 


des Vereins“, 25; „Argentinische Kolonistenwirthschaften“. In Deutsches 
Wochenblatt 7 (1894):20—22, 57—59; ir B. Lehmanno knygos Die Recl- 
tsverhūltnisse der Fremden in Argentinien recenzijoje žurnale Zeitschrift fiir 
das gesamiute Handelsrecht 42 (1894):326—327. 

analizės. Geriausiu atveju tipai atlieka orientavimo funkciją 
ir įteigia tyrimui klausimus, hipotezes bei santykius; jų 
niekada nedera painioti su „istorijos“ duomenimis“. Pats 
Weberis šitaip taiko juos savo ankstyvuosiuose darbuose. 
Čia tikrai mažai svarstomi patys tipai, bet daug rašoma 
apie jų vidinę dinamiką ir istorines transformacijas, ypač 
labiausiai jį dominusių istorinių atvejų — Vokietija nuo 
šešioliktojo šimtmečio iki dabarties, antikinė Roma ir ko- 
lonijinė Argentina — atžvilgiu. 

Ankstyvuosiuose Weberio kūriniuose mes susidūrėme su 
konkrečiu analizės, pagrįstos „idealiu tipu“, taikymu ir su 
pradine racionalizacijos samprata. Kad taip yra, galutinai 
įrodo pagrindinis „pereinamasis“ tekstas „Agrarverhaltnisse 
im Altertum“, vienas iš dviejų Weberio skelbtų kūrinių, 
kurie apima ankstyvąjį ir vėlesnįjį jo mąstymo tarpsnius“. 
Reikia atminti, kad ši esė apie „agrarinius santykius“ pa- 
rašyta ne 1909 m. (galutinė forma), bet 1897—1898 m. (pir- 
moji ir antroji versijos) ir ji atsirado kaip straipsnio „An- 
tikinės civilizacijos nuosmukio socialinės priežastys“, pa- 


* Atkreipkime dėmesį į Weberio pastabą, kad visos „teorinės Kon- 
strukcijos“ yra „grynai mintiniai dariniai [gedankliche Bildungėu], kurių 
santykis su empirine to, kas tiesiogiai duota, tikrove yra problemiškas 
kiekvienu individualiu atveju“ („Die „Objektivitat' sozialwissenschaftlichcr 
und sozialpolitischer Erkenntnis“, GAW, 205; SėF, 103), arba į svarbią 
„natūralizmo“ nuo Platono iki Hegelio i Marxo kritiką: „Tačiau nėra 
nieko pavojingesnio už teorijos ir istorijos supainiojimą, kylantį iš na- 
tūralistinių prietarų, šis supainiojimas atsiranda tikint, jog tie teoriniai 
konceptualiniai vaizdai [Begriffsbilder| užfiksavo istorinės tikrovės „tikrąjį“ 
turinį, „esmę“, arba naudojant juos kaip Prokrusto lovą, į kurią turi 
būti įsprausta istorija, arba netgi taip, kad idėjos hipostazuojamos kaip 
„tikroji“ realybė, kaip „realios“ jėgos anapus reiškinių srauto, kurios 
pasireiškia istorijoje“ (GAW, 195; SėcF, 94). 


** Visos trys šio teksto versijos buvo paskelbtos Haudwūrterbuch der 
Staatswissenschaften, Hrsg. J. Conrad; paskutinioji, maždaug aštuonis kartus 
ilgesnė už pradinę, perspausdintą GASW, 1—288. 

rašyto 1896 m., papildymas. Šių versijų palyginimas rodo, 
kad paskutiniajame tekste atsiranda aiškiai apibrėžti „or- 
ganizacinių pakopų“, būdingų agrarinėms antikos visuo- 
menėms, „idealūs tipai“. Weberis dabar gina tokių tipų 
taikymą ne tik klasifikuojant ir lyginant, bet ir racionaliai 
rekonstruojant atskiras „vystymosi pakopas“. Iš tikrųjų We- 
berio sąmonėje „pakopų“ ir „tipų“ terminija yra taip glau- 
džiai susijusi, kad tie Žodžiai vartojami vienas vietoj kito“. 
Be to, 1909 m. tekste terminai „racionalizacija“ ir „racio- 
nalizavimo procesas“ („Rationalisierungs“ — Prozess) varto- 
jami, dažnai kabutėse, stengiantis apibendrinti ir paaiškinti 
struktūrinius santykius bei pakitimus tiek tam tikro tipo 
viduje, tiek ir išorėje, tarp skirtingų tipų“. Weberis dabar 
aptaria racionalizaciją funkcinės specializacijos, esant darbo 
pasidalijimui, socialinio ir ekonominio gyvenimo struktū- 
rinės diferenciacijos ir (viename trumpame nukrypime) kul- 
tūros sekuliarizacijos požiūriu. Tai kaip tik ankstesnių 1897— 
1898 m. tekstų terminija ir teorinė perspektyva, tik ilgainiui 
„Idealūs tipai“ tapo apibrėžtesni, metodologiniai pagrindai 
aiškiau įsisąmoninti, o „racionalizacijos“ problema, paaiškinta 
vėlesniuose Weberio darbuose, buvo tiksliau formuluojama. 

Weberis siūlė naudotis tipais ne tik stengiantis išspręsti 
Methodenstreit (ginčą dėl metodų) tarp „istorinės“ ir „te- 
orinės“ ekonomikos arba tarp Schmollerio deskriptyvinių 
monografinių metodų ir Mengerio abstrakčių „ribinio nau- 
dingumo“ modelių, bet ir remtis jais kaip strategija kovojant 
su objektyvistinės istorijos filosofijos hėgeliškuoju palikimu, 


**5 Kaip iliustracija, viename svarbiame fragmente „Stadien“ (pažodžiui, 
„pakopos“) į anglų kalbą netgi verčiami žodžiu „types“: plg. GASW, 
44, ir Agrarian sociologų, 78. 


* GASW, 38—39; Weberio teiginiai rodo, kad „vystymosi“ terminiją 
papildo ir išstumia „racionalizacijos“ terminija. 

kuris darė tokią didelę įtaką Marxui. Ši filosofija „ema- 
natiškai“ supranta sąvokas ir suponuoja būtiną, dėsningą 
judėjimą pirmyn pereinant visuotines pakopas. Atrodo, 
Weberis tai turėjo omenyje, kai kartą pažymėjo: „Atviri 
du būdai žvelgti į dalykus: Hegelio arba mūsų... kadangi 
kiekvienas iš mūsų turi savo versiją, koks buvo „auten- 
tiškas“ Hegelis, mane domins tik tos versijos tobulumas“*'. 
Vėberiškoji versija pavadinta „emanatizmu“, kuris apibrė- 
žiamas kaip bandymas „įveikti Kiatus irrationalis* tarp są- 
vokos ir realybės vartojant visuotines sąvokas, kurios, kaip 
metafizinė realybė, aprėpia ir kuria iš savęs atskirus daiktus 
ir procesus kaip jų realizavimo atvejus““*. Tačiau vartoti 
tokias sąvokas reiškė aprioriškai spręsti apie istoriją, įvy- 
kiams, baigtims ir reikšmėms primesti schemas. Weberis 
manė, kad „tipo“ sąvoka, negarantuodama tiesos, palengvins 
teorinius sprendimus esant atvirai interpretavimo galimybių 
struktūrai. 

Kaip gerai žinoma, Weberis taip pat manė, kad galima 
aiškiau interpretuoti Marxo istorinius apibendrinimus — 
šį, pasak Weberio, „neabejojamai svarbiausią dalyką“, jeigu 
Marxo, šio „didžiojo mąstytojo“, sukurtos sąvokos ir „vys- 
tymosi dėsniai“ būtų laikomi „idealiais tipais“, galinčiais 
pasiūlyti sąlygines socialinių ir istorinių santykių „hipo- 
tezes“, patikrinamas tyrinėjant. Apmąstydamas savo paties 
patirtį paskutiniajame XIX a. dešimtmetyje, jis sveikino 
„didžiulę, net neprilygstamą šių idealių tipų euristinę reikš- 
mę, kai jie naudojami palyginimui su tikrove“, ir, kita vertus, 
nurodė „jų pavojingumą, kai jie laikomi turinčiomis em- 
pirinę galią arba netgi realiomis (iš tiesų — metafizinėmis) 


* Laiškas Franzui Eulenburgui, 1909 m. gegužės 11 d., NW 30/ 
7:125—126. 


4 GAW, 15; Roscher and Knies, p. 66. 

„veikiančiomis jėgomis“, „tendencijomis“ ir t.t., — tai Žino 
visi, dirbę su marksistinėmis sąvokomis“*?. Bet, priešingai, 
savo paties praktikoje vartodamas būtinas politinės eko- 
nomijos sąvokas: „miesto ekonomika“, „valstybė“, „vysty- 
masis“ ir t.t, Weberis primygtinai laikėsi neapibrėžtesnės 
ir sudėtingesnės, bet intelektualiniu požiūriu labiau patei- 
sinamos nominalistinės „tipų“, „tendencijų“ ir „veiksmo 
tikimybių“ terminijos. 

Weberio svarstymus galima interpretuoti kaip alternaty- 
vą tai šiurkščiai darbo pasidalijimo raidos pakopų ir gamy- 
bos būdų schemai, kurią Marxas pasiūlė Vokiečių ideologijoje 
ir rankraščiuose, pavyzdžiui, „Grundrisse“ (apie tai Weberis 
negalėjo Žinoti): nuo gentinės ir bendruomeninės — į ver- 
govinę sistemą, feodalizmą, kapitalizmą, nukrypėlišką „azi- 
jinį“ gamybos būdą ir t.t. Iš palyginimo matyti, kad Weberio 
veikaluose nėra tam tikrų tipų; pavyzdžiui, „agrarinio ko- 
munizmo“ kaip ankstyviausios žemės ūkio gamybos formos 
ar ko nors panašaus į galutinį „visiškai racionalų“ privatinės 
nuosavybės ir kapitalistinio darbo pasidalijimo transcenda- 
vimą. Žinoma, Weberis gerai suvokė tokias galimybes, nes 
skaitė Rodbertusą ir Būcherį, antropologijos klasikus Lewisą 
Henry Morganą ir Johanną Jakobą Bachofeną, o ką jau kal- 
bėti apie pačius Marxą ir Engelsą“". Bet Weberis, abejodamas 


* „Die “Objektivitat““, GAW, 204—205; S4F, 103. Daug pavyzdžių, 
iliustruojančių šį „tipų“ aptarimą, kuris šiame straipsnyje yra ilgesnis 
negu kuriame nors kitame Weberio darbe, paimta iš jo ankstyvųjų rašinių: 
„Miesto ekonomika“, „namų ūkio ekonomika“, „vertė“, „mainai“, „vys- 
tymasis“, „individualizmas“, „liberalizmas“ ir, žinoma, „feodalizmas“ bei 
„Kapitalistinė kultūra“. 


* Žr. bibliografijas 1898 m. Weberio „Grundriss“, ypač 8 skirsnyje 
„Die altesten Existenzbedingungen der menschlichen Wirtschaft“ [Seniau- 
sios Žmonių ekonomikos egzistavimo sąlygos], skr. 2 „Die primitiven 
menschlichen Gemeinschaftsformen“ [Primityvios žmonių bendruomenės 
formos). 

dėl jų istoriškumo, savo paskelbtuose ankstyvuosiuose kū- 
riniuose tų galimybių nenagrinėjo, tardamas tik tai, kad Vo- 
kietijoje visi kiti specifiškesni atvejai tilptų į tą alternatyvų 
diapazoną, kuris jau buvo numatytas kaip įvairūs Arbeit- 
sverfassung tipai. Įdomu, kad klausimas vėliau iškilo „Ūkio 
istorijoje“, po Weberio mirties išleistuose jo 1920 m. paskaitų 
užrašuose, kur jis vėl labai skeptiškai vertina papildomų 
žemės ūkio organizacijos ikikapitalistinių ar postkapitalis- 
tinių tipų kūrimą. Viską apibendrinus, atrodo, kad egzis- 
tuoja dvi šio skepticizmo priežastys: tokiuose svarstymuose 
nėra konkrečių istorinių duomenų, ir jie yra susiję su tvirtais 
socializmo ir Manchesterio liberalizmo ideologinio ginčo da- 
lyvių įsitikinimais; tikrieji klausimai yra ideologiniai, o ne 
istoriniai. Be to, Weberis buvo įsitikinęs, kad „agrarinio ko- 
munizmo“, suprantamo kaip kapitalistinio išnaudojimo pa- 
naikinimas, „modernios“ formos buvo ne Žingsnis einant 
ekonominio racionalizavimo keliu, bet ekonominio raciona- 
lizmo pakeitimas politiniais tikslais (pavyzdžiui, socialiniu 
teisingumu, solidarumu) ir kad jos tikriausiai grąžintų prie 
priklausomybės formų, kurias primestų naujasis „patriar- 
chas“, valstybė. Šiuo požiūriu „kolektyvizacija“ reikštų ne 
ką daugiau kaip „patriarchalizmo“ atgaivinimą, galbūt pa- 
darant jį lengviau virškinamą dėl kai kurių nuolaidų „ka- 
pitalistinėms“ komercinėms normoms. 

Taip pat reikia pasakyti, kad „agrarinis komunizmas“, 
kaip sąvoka, atrodo prasmingas tik iki tų agrarinių ekono- 
minių tipų, kuriuos Weberis nori aprašyti, ir visai kitoje 
analizės plotmėje. Taip yra todėl, kad agrarinis komunizmas 
nepagrįstas jokiais mainų mechanizmais, kaip tai matyti net 
iš pačių fundamentaliausių Weberio įžvalgų apie savo 0b- 
jektą. Kaip mes jau pažymėjome, Weberio požiūriu, politinė 
ekonomija kaip Volkswirtschaft* tyrimas yra modernus moks- 
las, grindžiamas prielaidomis apie ekonominį veiksmą, kuris 

kildinamas iš moderniosios ekonomikos patyrimo. Weberis 
teigia, kad pati Volkswirtschaft yra mainų ekonomikos at- 
maina, arba, konkrečiau, ekonomika ir mokslas apie ją, grin- 
džiami „aprūpinimo reikmenimis reguliavimu per mainus“. 
Todėl loginiu ir istoriniu požiūriu tai, ką Weberis vadina 
jos priešingybe, turi būti „aprūpinimas reikmenimis primi- 
tyviame namų ūkyje nesant mainų“ arba „visos visiškai 
komunistinės socialinės organizacijos“?'. Šias autarkiškų ben- 
druomenių, kurios „tik gamina ir naudoja vartojimo reik- 
menis“, sąvokas galima racionaliai suprasti tik peržengus 
moderniosios politinės ekonomijos ribas ir net suvokiant jas 
kaip ankstesnes už Rodbertuso „oikos ekonomikos“ sąvoką. 

Galima daryti išvadą, kad Weberio tipologija buvo atvira 
papildyti ir pataisyti tyrinėjant istoriją ir didėjant socialinei 
patirčiai, ypač subtipų lygmenyje. Turint omenyje viso istorijos 
pažinimo laikinumą, ji nebuvo išsami, bet ji nebuvo ir nepilna. 


Vystymosi problema 


Iš ankstesnių svarstymų aišku, kad Weberis ankstyvuo- 
siuose tyrinėjimuose labiausiai domėjosi patriarchalinės ir 
kapitalistinės santvarkų susidūrimo stichija. Nors šie dalykai 
yra sudėtingi, iš daugybės detalių gali būti rekonstruota 
monumentali tema: tai ne tiktai „duonos ir sviesto klau- 
simas“ (Engelsas)** arba kiekybiniai darbo užmokesčio lygių, 


?1 „Die begrifflichen Grundlagen der Volkswirtschaftslehre, Erstes 
Buch“. — Heidelberg, 1898, p. 14. 


*2 „Die Messer-und Gabelfrage“, iš Engelso nuorodos į čartizmą: MWG 
1/3:920; taip pat „Privatenguėten“ ūber die Lage der Landarbeiter“. In 
Mitteilungen des Evangelisch-sozialen Kongresses, 5, 1892, p. 4; „Die deutschen 
Landarbeiter“, p. 81—82. 

grūdų kainų ir žemės rentos santykių pokyčiai, bet ko- 
kybinis „nemodernios patriarchalinės darbo organizacijos“ 
(Arbeitsverfassung)* transformavimas modernizuotos, „racio- 
nalios“, neasmeniškos, didelio masto kapitalistinės versli- 
ninkystės rankomis. Weberio manymu, ši transformacija yra 
negrįžtama „vystymosi tendencija“ ir todėl reikia klausti 
ne to, ar ji gali būti sustabdyta arba pasukta atgal, bet — 
kokie yra jos socialiniai, politiniai ir kultūriniai padariniai“. 

Iš tikrųjų kaip tik šis klausimas uždegė Weberio vaiz- 
duotę, nes jis kur kas aiškiau negu kiti jo kartos atstovai 
matė, kad tradicinė socialinė Rytų struktūra su jos „tingiais 
rantjė ir apatiškomis, tradicionalistinėmis masėmis“, besi- 
remianti pusiau feodalinėmis atgyvenomis, darbo ir žemė- 
valdos „interesų bendrumu“, neginčijamomis tradicinės val- 
džios hierarchijomis bei teisinėmis-administracinėmis dvarų 
prerogatyvomis, buvo sistema, pasmerkta užmarščiai. Ge- 
riausiu atveju ja buvo galima tik gėrėtis „istorinėje este- 
tinėje“ atmintyje“. Iš jos pelenų kilo apsukrūs verslininkai, 
susirūpinę vien „ekonominiu efektyvumu“, ir darbininkai, 
„išplėšti iš kolektyvinės šeimos vienybės“, pasidarę ir „sa- 
vininkui, ir savo pačių akyse vien darbo jėga“““. Agrarinės 


5 MWG 1/3:895. 


4 Reinhard Bendix. Max Weber: An Intellectual Portrait, 2d ed. — 
Berkeley: University of California Press, 1977, sk. 2; ir Wolfgang Schluchter. 
„Der autoritar verfasste Kapitalismus: Max Webers Kritik am Kaiserreich“. 
In Rationalismius der Weltbeherrschung: Studien zu Max Weber. — Frankfurt: 
Suhrkamp, 1980, p. 134—169, daugiausia pabrėžia socialinius padarinius, 
o Keith Tribe. „Prussian Agriculture — German Politics: Max Weber 
1892—1897“. In Economy and Society 12, 1893, p. 181—226, akcentavo 
politinius Weberio Rytų Elbės tyrinėjimų aspektus. 


5 Verhandlungen des 8. Evangelisch-sozialen Kongresses, p. 109; debatai 
dėl „Die landliche Arbeitsverfassung“, SVSP 58:129. 


* „Entwicklungstendenzen“. In Archiv, 23. 

visuomenės ateitis žadėjo tai, ką Weberis vadino šių dviejų 
sluoksnių „latentine“ klasių kova“. Vienoje pusėje buvo 
verslininkų, paprastai negyvenančių dvaruose, klasė, per- 
sekiojama baimės, kad smunka jos statusas, palyginti su 
užduodančia varžybų tempą miesto buržuazija, kuriai leng- 
viau nei kaimo turtuoliams buvo pasiekiamas „modernusis 
gyvenimo būdas (Lebensfiihrung), reikalingas nuolat didė- 
jančių išlaidų grynais pinigais““*. Kitoje pusėje buvo vis 
labiau sutelkta Žemės ūkio darbo jėga, kurios pasikeitusi 
padėtis rytinėse provincijose reiškė ne tik proletarizavimąsi 
ar „pramonės rezervinės armijos“ rekrutų šaltinio atsira- 
dimą, bet ir „polonizaciją“, dvarams prarandant savo vo- 
kiškuosius gyventojus, kuriuos viliojo miestų „laisvė“, „šita 
varomoji moderniojo pasaulio jėga““?. Formaliai „laisvų“, 
išsivadavusių nuo priklausoniybės ryšių darbininkų statusas 
atrodo labai paradoksalus: „intensyvesnis ūkininkavimas 
išėjo jiems į naudą tik vn atžvilgiu — ir tikrai tik 
kultūriniu, bet ne materialiniu atžvilgiu: jie pažino laisvę, 
dėl jos jie buvo pasirengę aukoti netgi savo gerovę“. Weberis 
padarė išvadą, kad, vyraujant tokiems dominavimo santy- 
kiams, „benamystė ir laisvė yra viena ir tas pat““. Bėgimas 


?7 „Zum Presstreit iber den Evangelisch-sozialen Kongress“. In Die 
Christliche Welt 8 (1894 m. liepos 12 d.):672. 


sš „Entwicklungstendenzen“. In Archiv, 4. 


5 MWG 1/3:920. 


* „Entwicklungstendenzen“. In Archiv, 41; „Privatenguėten““, 6 


(1892):4; ir „Die deutschen Landarbeiter“, 68, kur Weberis kalba apie 
modernias laisvės „psichologines iliuzijas“, kurios lemia žemės ūkio dar- 
bininkų gyvenimą ir kurių galios ekonominiame gyvenime neįmanoma 
suprasti „materialistiniu ekonominiu požiūriu“. 


86 


IEŠKANT MODERNUMO 


strimgalviais nuo švelnios partriarchalizmo tironijos kaime 
baigėsi pramoninio darbo miestuose nelemtu geležiniu narvu. 

Atsirandanti konfliktiška socialinių-ekonominių santykių 
sistema suardė „autoritarinės valstybės“ pamatus abiejuose 
socialinės santvarkos poliuose: ir patikimi valstiečiai, ir sa- 
vimi pasitikintys junkeriai tapo išmirštančiomis rūšimis. Pa- 
sak Weberio „išstūmimo tezės““', tiems, kurie dar pasiliko 
dvaruose, įsipainioję į tradicionalizmo voratinklį, migruojan- 
čios sezoninės darbo jėgos antplūdis irgi lėmė garantuotą 
bendrą gyvenimo lygio nuosmukį ir, dar svarbiau, senojo 


4 


gyvenimo būdo kultūrinį „dekadansą“ arba „nelemtį“, nes 
tas gyvenimo būdas būtent savo nacionalinėmis politinėmis 
pergalėmis „iškasė kapo duobę savo paties socialinei orga- 
nizacijai““*. Weberio tipologijos sąvokomis sakant, „moder- 
nusis nomadizmas“ grasino, kad iš patriarchalizmo bus per- 
eita į „kolonijinį“ tipą. O dėl atsirandančios naujos santvar- 
kos, tai Weberis nuolatos pabrėždavo, kad nei buržuazija, 
nei miesto darbininkų klasė nėra pajėgios užpildyti didėjan- 
čią tuštumą politikos centre. Tariamai regioninė ar net vie- 
tinė agrarinės Arbeitsverfassung krizė grasino suardyti visos 
nacijos gyvenimo organizaciją. Tai, kas prasidėjo kaip pa- 
lyginti ribotas empirinis tyrinėjimas, Weberio rankose virto 
radikalia moderniojo vystymosi ir ateities perspektyvų kritika. 

Vienas iš šio svarstymo tikslų buvo parodyti, kad pa- 
prastas klausimas — ar Rytų Elbės teritorijų Gutswirtschaft* 
yra „kapitalistinis“, ar „feodalinis“ — buvo klaidinantis ir 

6! „Verdrūngungsthese“ yra suteikiama sociokultūrinė reikšmė, prie- 
šingai represijos psichikoje sampratai, kurią tais pačiais žodžiais išsako 
Freudas. 


9. „Entwicklungstendenzen“. In Archiv 3 ir 5, kur Weberis vartoja 


Nietzsche's terminus Decadence ir Verhūugnis (lemtis, likimas); MWG 1I/ 
3:927, 

galėjo iškelti daugybę netikrų problemų. Weberio pateiktas 
labai diferencijuotas socialinių, ekonominių ir politinių są- 
lygų Rytuose vaizdas rodė, kad XIX a. buvo galima stebėti, 
kaip atsiranda kapitalistinės gamybos formos, kurių bruožai, 
vystymosi tempai ir išsidėstymas priklausė nuo daugelio 
faktorių. Be abejo, patriarchalinė sistema buvo ekonominės 
racionalizacijos stabdis, bet kapitalistinės ir patriarchalinės 
darbo santykių formos tebeegzistavo vienos šalia kitų net 
po 1900 m. Nacionalinio vystymosi ir galios atžvilgiu 
kiekvienai valstybei geriau, kai nebėra patriarchalizmo; jei 
jis vis dėlto tebeegzistavo, tai dėl politinių priežasčių, 
paprastai dėl to, kad buvo „reakcingai“ ginami ekonominio 
racionalumo požiūriu „iracionalūs“, įsigalėję ir tradiciona- 
listiniai materialiniai interesai. Buvo galima numatyti, kad, 
artėjant „kapitalistinės“ vystymosi formos triumfui kaime, 
čia klasės formuosis ir darbas bus „išnaudojamas“ taip, 
kaip tai būdinga miesto industrializmui““?. 


“* Lygindama Rusijos ir Prūsijos agrarinius santykius, Theda Skocpol. 
States and Social Revolutions. — New York: Cambdrige University Press, 
1979, p. 109, 144—147, perdeda perėjimo nuo feodalinių prie kapitalistinių 
formų Rytų Elbėje tempą ir mastą. Tikrai klaidinga teigti, kad po Steino- 
Hardenbergo 1807 m. reformų Rytų Elbės valstietijos „didžioji dauguma“ 
buvo priversta tapti samdomaisiais darbininkais. Jei Weberis ką nors 
įrodė, tai būtent, kad valstietija transformavosi į „samdomuosius dar- 
bininkus“ visai pamažu ir pereidama daugelį „mišrių“ ir tarpinių formų. 
Weberis tą permainą laikė „vystymosi tendencija“, ir tikrai ji „baigėsi“ 
tik po I Pasaulinio karo. Skocpol linkusi argumentuoti dviem skirtingais 
būdais: jeigu formaliai „laisvas“ samdomasis darbas Rytų dvaruose buvo 
tikrai reikšminga jėga 1848—1849 m., tai reikėtų tikėtis kokių nors agrarinių 
maištų per tuos du revoliucijos metus. Vietoj to, ten tvyrojo mirtina 
tyla, „palyginti bent jau su vienu kitu protrūkiu vakarinėje Vokietijoje. 
Kodėl? Į klausimą atsakoma (147) nurodant, kad po Steino-Hardenbergo 
reformų valstietija liko tokia pat ekonomiškai ir politiškai silpna kaip 
ir XVIII a. Kaip tik taip! 1848—1849 m. senoji „patriarchalinė“ sistema 
vis dar buvo nepažeista ir dominavo regione, nors ją jau ir spaudė 
naujos darbo apmokėjimo formos. 1892 m. ji jau visiškai traukėsi eko- 
nomiškai, bet buvo vis dar palaikoma politinėmis ir teisinėmis priemonėmis. 

Weberio pateikta agrarinio darbo „išnaudojimo“ (Aus- 
beutung) — šį terminą jis pavartojo tik atsitiktinai““, ar jo 
„Materialinės padėties“ — šį terminą jis dažniau vartoda- 
vo, kritika gali priminti mums ankstyvuosius Marxo ap- 
mąstymus apie „susvetimėjusį darbą“ arba trikdančius Toc- 
gueville'io fragmentus apie darbininkų degradavimą vis 
labiau racionalizuojant darbo pasidalijimą. Tačiau Webe- 
riui ši sunki problema yra pasikartojantis ir pažįstamas 
dalykas: „Dabar mes vėl susiduriame su sena problema“, 
būtent „Žemiausio senosios visuomenės sluoksnio išlaisvi- 
nimo“, arba „darbo išlaisvinimo nuo nuosavybės“, proble- 
ma, kuri pirmąkart buvo išspręsta antikoje, lemtingiausiu 
būdu — Romoje, bet vėl kartojasi esant naujoms aplin- 
kybėms““. Žiūrint iš šios perspektyvos, Weberis antika 
susidomėjo todėl, kad ir ji, panašiai kaip Rytų Elbė XIX 
a., kėlė klausimus apie agrarinės ekonomikos transforma- 
vimąsi, egzistuojant mišrioms socialinėms-ekonominėms ir 
politinėms formoms, kurioms būdingi feodalinės priklau- 
somybės ir kapitalistinio pasisavinimo bruožai. Tačiau 
abiem istoriniais atvejais rezultatai radikaliai skyrėsi. Klausti 
kodėl — tai perkelti analizę nuo Aistoire ėvenėmentielle* į 
aukštesnį teorinės konceptualizacijos lygį. 

Dabar Weberis nepamiršo pabrėžti, kad, tyrinėjant istoriją, 
negalima gauti jokių tiesioginių pamokų nei paguodžian- 


Žinoma, tai ir buvo „svarbiausias prieštaravimas“, nulėmęs Weberio 
analizę, jį suvokė ir socialdemokratai savo pirmoje rimtoje diskusijoje 
dėl „agrarinio klausimo“ XIX a. pabaigoje. Kaip liudijimą žr. Max Rolfes. 
„Landwirtschaft, 1850—1914“. In Haudbuch der deutschen Wirtschafts - und 
Sozialgeschichte, Bd. 2, Hrsg. H. Aubin und W. Zom. - Stuttgart: Klett, 
1976, apie samdomąjį darbą Žr. ypač p. 508. 


** Pavyzdžiui, „Entwicklungstendenzen“. In Archiv, 18; ir MGW 1/ 
3:923, 925, šito didelio darbo pabaigoje. 


6 MWG 1/3:923; „Agrarverhaltnisse im Altertum“ (1897), 1. 

čioms pažangos teorijoms, nei politinio veiksmo strategi- 
joms. Jo žodžiais tariant, antikos tyrimas gali turėti tik „is- 
torinę reikšmę“, nes „modernus proletaras ir Romos vergas 
tiek pat nepajėgtų suprasti vienas kito, kiek ir europietis 
bei kinas. Mūsų problemos yra visiškai kitokios“““. Vargu 
ar atsitiktinumas, kad tame pačiame įvadiniame straipsnio 
„Antikos civilizacijos nuosmukio socialinės priežastys“ frag- 
mente Weberis pakartoja Marxo epigramą iš pirmosios vo- 
kiškos pirmojo Kapitalo tomo pratarmės: „Apie tave čia pa- 
sakojama (de te narratur fabula)“ — kontekstas tapatus, bet 
prasmė visiškai priešinga“. Weberio nuomone, istorija duo- 
da sunkesnę pamoką: ji niekad nėra tiesiog pasakojimas apie 
mus pačius, bet greičiau yra skirtumų, atsitiktinumų, ne- 
numatytų padarinių ir paradoksalių reikšmių dokumentas. 
Skirtumo retorika gali padėti sukurti būtiną atstumą tarp 
praeities ir dabarties, antikos ir modernybės, teksto ir skai- 
tytojų, Marxo ir paties Weberio — atstumą, kuris būtinas 
kaip išankstinė didžiosios transformacijos reikšmės vertini- 
mo sąlyga. 

Bet kartu toks vertinimas sudaro galimybę ištirti kai 
kurias sugestyvias istorines analogijas. Kaip pažymi We- 
beris, tirti antikos civilizaciją — tai stebėti „vidinio iširimo“ 
(innere Selbstauflėsung) procesą, o tirti patriarchalinę sistemą 
devynioliktojo šimtmečio Vokietijoje — tai stebėti šito pro- 
ceso pasikartojimą. Pavyzdžiui, antikinėje Graikijoje ir Ro- 
moje kova už darbo išlaisvinimą reiškėsi kaip vergovinės 
ir rinkos ekonomikos, nelaisvo ir laisvo darbo susidūrimas. 
Antikinė civilizacija patyrė atsirandantį „agrarinį kapitaliz- 


“6 „Die sozialen Griinde des Untergangs der antiken Kultur“, GASW, 
291. In Agrarian Sociology, p. 397. 


67 Iš Horacijaus Satyrų, 1. 1, 69—70. 

mą“, „mainų ekonomikos“ užuomazgas, panašias į vidu- 
ramžių miesto „mainų ekonomiką“, netgi tai, ką Weberis 
vadino „aukštesnės viduriniosios klasės politika“ (9rossbiir- 
gerliche Politik), grindžiamą komercijos ir žemėvaldos in- 
teresų derinimu. Bet antikos laikais gamyba rinkai ir laisvas 
darbas prarado savo pozicijas, antikinis polis iš esmės buvo 
vartojimo, o ne gamybos centras, ir „mainų ekonomikos 
antstatas“ galų gale tapo subordinuotas „(natūralios) eko- 
nomikos bazei be mainų“. Pasak Weberio, Romoje polis 
galiausiai netgi transformavosi į „didžiulį oikos“. Ši trans- 
formacija reiškė, kad ekonominės jėgos nugalėjo politines 
jėgas, o ši pergalė reiškė antikinės civilizacijos galą ir 
pamažu atsirandant sąlygas tam, ką Weberis numatė kaip 
„naują agrarinės visuomenės pagrindą““. 

Todėl aš dabar teigiu, kad šių Weberio darbų apie 
Vokietijos Rytus ir antikos agrarinę visuomenę tema yra 
abipusė polio ir oikos sąveika antikoje, abipusė politikos ir 
ekonomikos sąveika moderniaisiais laikais. Plėtodamas an- 
tikinės Graikijos ir Romos temą, Weberis stengėsi doku- 
mentiškai parodyti, kaip Vakarų kultūroje oikos užgožė ir 
pakeitė polį ir kokie dviprasmiški buvo šito proceso pa- 
dariniai antikos civilizacijai: viena vertus, nuosmukis į 
feodalizmą, kita vertus — šeimos, kaip gyvybingo socia- 
linio ir gamybinio vieneto, atkūrimas““. Šis istorinis procesas 


68 Šios idėjos ir citatos yra iš MGA 1/3:923; GASW, 291—294; „Ag- 
rarverhaltnisse im Altertum“ (1897), 7—10, 16. Žymiausi antikos ir mo- 
dernybės sugretinimai atsirado paskutiniame „Agrarverhaltnisse“ 1909 m. 
versijos paragrafe, kur Weberis aptaria „visuomenės biurokratizavimą“, 
kuris „anksčiau ar vėliau įveiks kapitalizmą, kaip kad įvyko antikoje“ 
(GASW, 278; Agrarian Svciology, 365). Panašiai samprotaudamas, jis taip 
pat pažymi, kad „savo funkcijos atžvilgiu migruojančių darbininkų barakai 
monetarinėje ekonomikoje yra analogiški antikos vergų barakams“ („Ent- 
wicklungstendenzen“, GASW, 492). i 


*? Žr.: Die rėmische Agrargeschichte. — Stuttgart: Enke, 1891, p. 275. 

užsibaigia patriarchaline „darbo organizacija“ su jai būdin- 
gomis socialinės-ekonominės priklausomybės ir politinio 
dominavimo formomis, kurios vėl susiduria su ardančiomis, 
revoliuciją skatinančiomis ir dabar nugalinčiomis kapita- 
listinės gamybos ir mainų jėgomis. Tad šiuolaikinėje Vakarų 
kultūros epochoje iškyla toks klausimas: ar įmanoma pa- 
sakyti, kuriuo vystymosi keliu moderniąją visuomenę nu- 
kreips dinaminių jėgų susidūrimas? 

Svarstant šią temą filosofiškai, galima pridurti, kad 
panašiai suformuluotą istorijos prasmės problemą randame 
meistriškoje Nietzsche's esė „Apie istorijos naudą ir žalą 
gyvenimui“ („Vom Nutzen und Nachteil der Historie fūr 
das Leben“, Unzeitgemūsse Betrachtungen), su kuria Weberis 
anksti susipažino. Šitos esė pabaigoje pagrindžiami visi 
antikos tyrimai ar apmąstymai apie ją. Panašiai kaip We- 
beris, Nietzsche supranta, kad graikų kultūriniai laimėjimai 
suponuoja naują „istorijos“ interpretaciją. Jis rašo, kad grai- 
kams, kurių kultūra irgi buvo kovojančių pradų „chaosas“, 
„grėsė“ pavojus paskęsti svetimybėse ir senienose, būti 
„pražudytiems istorijos“. Bet jie, vadovaudamiesi Delfų 
orakulo pamokymu („pažink save“), ilgainiui „išmoko or- 
ganizuoti chaosą apmąstydami save, tai yra savo tikruosius 
poreikius... jie vėl pasidarė savo pačių šeimininkais; jie 
neilgai buvo prislėgti, visų Rytų įpėdiniai ir epigonai“. 
Išvertus iš simbolinės Nietzsche's kalbos, graikai įveikė 
laimės etikos sekėjų, vertinančių kultūrą kaip „gyvenimo 
puošmeną“"“, būseną. Prisiminę vėberiškąją „eudemonistinės 
etikos“ ir „etinės kultūros“ kritiką, mes čia matome prad- 
menis to kandaus atsiribojimo nuo „paskutinių Žmonių, 
kurie išrado laimę“ ir „modernių intelektualų“, kurie „Žai- 


"0 Untimely Meditations, trans. R. J. Hollingdale. — Cambridge: 
Cambridge University Press, 1983, p. 122—123 (II, 10). 

džia puošdami kažką panašaus į ... namų koplytėlę“. Su 
šiuo atsiribojimu susiduriame veikalo „Mokslas kaip pro- 
fesinis pašaukimas“ puslapiuose“. Juk tiek Weberio, tiek 
ir Nietzsche's viena iš mąstymo problemų buvo vertybių 
„chaosas“ ir egzistencinis konfliktas, tikimybė, kad kultūros 
prasmė neišryškės vykstant istorinei evoliucijai, ir, žinoma, 
abejojimas tikėjimu, kad laimė gali būti laikoma kylančia 
iš būtinai „pažangios“ neribotų galimybių visuomenės. To- 
kios abejonės apibrėžia vieną iš tikslų, kurių siekia vėbe- 
riškoji šios modemiausios transformacijos interpretacija. 


Weberio pesimizmas 


Viena iš temų, liudijančių Nietzsche's įtaką Weberio 
kūrybai, yra skeptiškas Weberio atsiribojimas nuo to, kas 
veikale Protestantizmo etika vadinama religinio asketizmo 
dvasios „kvatojančio įpėdinio — Švietimo — rožiniu rau- 
doniu“'*. Bet pačią gretinimo su Nietzsche prasmę patikslina 
bent jau kai kurie aiškūs Weberio politiniai argumentai. 
Nors ir svarbi tiesa, kad Weberis nebuvo „nei kapitalistinės 
sistemos kritikas iš principo, nei jos apologetas“, nebuvo 
galima jo ir „aiškiai priskirti kuriai nors egzistuojančiai 
mokslinei mokyklai ar politinei partijai“/?, bet vis dėlto taip 


"" „Wissenschaft als Beruf“, GAW, 598, 611; G6:M, 143, 154; Pro- 
blemos. — V., 1990, nr. 42, p. 73, 81. „Paskutiniai žmonės, kurie išrado 
laimę“ yra citata iš Nietzsche. Štai taip Zaratustra kalbėjo, I dalis (Įvadas), 


5 skirsnis. 

"2 GARS, 1:204; PE, 181—182. „Rosige Stimmung“ (rosy blush) reiškia 
malonią „nuotaiką“ ar „dvasios pakilumą“, kurį Weberis sieja su eu- 
demonistinėmis moralinėmis Švietimo pažiūromis [Vokiškame originale: 
die rosige Stimmung ihrer lachenden Erbin: der Aufklarung|. 

"3 Riesebrodt. “From Patriarchalism to Capitalism“, p. 498. 

pat dera pabrėžti, kad, kalbant apie ilgalaikę perspektyvą, 
Weberis neabejojo nei kapitalistinio vystymosi jėga, nei 
poreikiais didinti socialinį ir kultūrinį „demokratinimą“. 
Todėl jam, politiškai jautriausiam iš visų mokslininkų, didelį 
nerimą kėlė ne tariama „demokratijos problema“, bet pa- 
dariniai tų raidos tendencijų, kurias jis įžvelgė naujos 
industrinės valstybės klasinėje struktūroje ir vadovybėje. 
Kai kuriais atžvilgiais Weberio orientacija sutapo su nė- 
daugelio panašiai mąstančių visuomenės mokslininkų nuo- 
statomis. Pavyzdžiui, jo jaunas kolega Schulze-Gavemitzas 
taip pat kėlė klausimą, kaip politikoje galėtų būti sustip- 
rintos darbininkijos pozicijos. Ankstesni radikalūs mąstytojai 
mažai prisidėjo prie šio klausimo. Kaip Schulze-Gavemitzas 
rašė: „Marxas padarė didelę klaidą“ tardamas, kad Vokie- 
tijoje „buržuazijos klasinis įsiviešpatavimas“ reiškė tą patį, 
ką ir Anglijoje; Vokietijos valstybė, ko gero, sukūrė „jun- 
kerišką-feodalinį, o ne buržuazinį-liberalinį antstatą““. Eg- 
zistuojant tokiai atsilikusiai, palyginti su Anglija, klasinei 
struktūrai, adekvačiausia Sozialpolitik* būtų industrializacija, 
aljansas tarp darbininkų ir viduriniosios klasės ir tam tikros 
teisinės reformos (pavyzdžiui, sąjungų laisvė) bei įstatymi- 
niai aktai (pavyzdžiui, valstybinės žemės panaudojimas re- 
kolonizacijai Rytuose, programa „Žemė masėms“). Toks pat 
ir Weberio požiūris, bet jam būdingas kur kas radikalesnis 
skeptiškumas. dėl galimos darbo santykių ateities, dėl per- 
spektyvų, kad naujoje valstybėje atsiras „katiliniška veiksmo 
energija“ ar kurioje nors klasėje — tinkami lyderiai“. 


74 „Die gegenwartige Mittel zur Hebung der Arbeiterklasse in Deut- 
schland“. In Ethische Kultur 3, 1895, p. 151. 


"> GPS, 22; „The National State“, p. 446. Šitaip vertino ne tik Weberis; 
atkreipkime dėmesį į ankstyvojo Marxo pastabą jo 1844 m. veikale „Kritik 
der Hegelschen Rechtsphilosophie“: „Bet Vokietijoje jokia klasė neturi 

Be to, šis ankstyvojo Weberio mąstymo neišdildomas skep- 
ticizmas įgyja teorinę formą ir yra argumentuojamas. Tuos 
argumentus galima apibendrinti šitokia teiginių apie prieš- 
taravimą tarp „ekonominio“ ir „politinio“ dominavimo seka: 

Pirma. Šiuolaikinėje Vokietijoje politinė galia, kurią kon- 
soliduoja junkeriai ir jų vykdoma valstybės biurokratijos 
kontrolė, panaudojama palaikyti tos pačios aristokratų kla- 
sės ekonominę viršenybę. Arba, Weberio žodžiais tariant, 
„politinė galia, užuot sugebėjusi remtis tvirtu materialiniu 
pagrindu, dabar, atvirkščiai, turi būti pajungta ekonomi- 
niams interesams““. Taigi egzistuoja tam tikras „politinis 
determinizmas“. 

Antra. Tačiau dėl šiuolaikinių vystymosi tendencijų re: 
alus rytinių dvarų ekonominės jėgos nuosmukis suardys 
ir galiausiai sunaikins tų dvarų prisiimtą politinę jurisdik 
ciją, nacionalinę galią ir vadovaujančią padėtį valstybėje. 
Šitaip gali būti pagrįstas „ekonominis determinizmas“. 

Trečia. Ir vis dėlto visi visuomenės sluoksniai yra „idealiai 
suinteresuoti“, kad nacionalinė politinė valdžia 17 vadova 
vimas būtų pertvarkyti atsižvelgiant į ilgalaikius įvairių 
klasių „ekonominės galios“ arba „materialinės padėties 
pasikeitimus. Šiuo atžvilgiu egzistuoja politinių ir ekono- 
minių faktorių „Kkodeterminizmas““. 

Ketvirta. Kaip įvykdyti tokį pertvarkymą? Kaip Weberis 
visai tiesiai sakė Freiburgo kalboje: be revoliucijos. Jis turi 


logikos, įžvalgos, drąsos ir aiškumo, kurie ją padarytų negatyviu vi- 
suomenės atstovu. Dar daugiau, jokia klasė čia neturi... to genijaus, kuris 
materialią jėgą išstumia į politinę valdžią, tos revoliucinės drąsos, su 
kuria priešui sviedžiama provokuojanti frazė: aš esu niekas ir aš turiu 
būti viskas“ (The Marx-Engels Reader, 2d ed., ed. R. Tucker. — New York: 
Norton, 1978, p. 63). 1 


"* „Entwicklungstendenzen“. In Archiv, 4. 

būti įgyvendintas per politinę iniciatyvą ir ugdymą. Tai 
žinoma, yra aiškiai vertybinis politinis argumentas, bet jis 
taip pat gali būti laikomas filosofiniu teiginiu — tokios 
pat rūšies kaip ir tie, kuriuos Weberis dėsto vėlesniuose 
kūriniuose, gindamas santykinę politikos „autonomiją . 
Weberio argumentai atskleidžia ypatingą samprotavimo 
būdą, kuris persmelkia visus jo ankstyvuosius kūrinius. Bet 
argumentų jėga niekur nėra akivaizdesnė kaip 1897 m. ginče 
su Karlu Oldenbergu, priešingo požiūrio atstovu, roman- 
tišku ir nepataisomu agrarinės visuomenės išskirtinių mo- 
ralinių privalumų, solidarumo ir produktyvumo gynėju. 
Oldenbergas numatė, kad teks rinktis tarp „kosmopolitiško“ 
ir rizikingo eksporto politikos ir autarkiško agrarinio vys- 
tymosi bei nacionalinės nepriklausomybės politikos, tarp 
„Industrializacijos bei kraštutinio individualizmo“ ir „ag- 
rarinės civilizacijos, senojo mokytojo“. Pasirinkdamas ag- 
rarinę alternatyvą, jis dėstė ankstyvąją „priklausomybės 
teorijos“ versiją, bet ironiškai, gindamas agrarinį konser- 
vatizmą arba „feodalinį-junkeriškąjį antstatą“. Weberio 
akimis žiūrint, ši analizė buvo verta dėmesio kaip „filipika“ 
prieš industrializaciją ir kapitalizmą, mitinis paveikslas, 
nurodantis, kad ikikapitalistinio, patriarchališko solidarumo 
„Idiliška politika“ tebėra aktuali; tai, kas ta analize norima 
pasakyti moderniajam jaunimui, reikėtų išsakyti taip: „Aš 
noriu taikos ir ramybės, tad eikime ieškoti kitos tėvynės“. 


"" Žr. Karl Oldenberg. Deutschland als Industriestaat. — Gėttingen: 
Vandenhoeck, 1897, ypač p. 41, kalba Evangelisch-sozialen Kongress su- 
sirinkime 1897 m. birželio 10 d., po jos posėdyje iškart pasisakė Weberis. 


7 Iš Weberio pastabų apie Oldenbergo paskaitą. Verhandlungen des 8. 
Evangelisch-sozialen Kongresses, p. 105, 108. Kaip tik kapitalizmo kritika 
vienijo kairiuosius literatus, tokius kaip jaunasis Robertas Michelsas ir Ge- 
orgas Lukūcsas, su Oldenbergu; žr., kaip Michelsas rėmėsi Oldenbergu 
savo knygoje Probleme der Sozialphilosophie. — Leipzig: Teubner, 1914, p. 81. 

Tai, ką Weberis vadino savo „jeremiada“, aprėpė visus 
būtinus ir priešingus elementus: kapitalizmo vystymasis, 
kaip politinė kova, buvo „mums neišvengiamas“ ir „mūsų 
likimo“ dalykas; „ekonomiškai galima paveikti tik būdą, 
kuriuo jis vyksta“. Vokietijoje bandymai priešintis baigėsi 
keistai iškrypėliškomis apraiškomis: viduriniųjų klasių „biu- 
rokratiniu religingumu“, „buržuazinio kapitalo feodaliza- 
cija“, filisteriška politika bei politine aplinka“. Užbaigdamas 
vieną iškalbingiausių savo kalbų, Weberis pridūrė: 

Į Vokietijos ateitį vieni Žiūri optimistiškai, kiti pesimistiškai. 

Aš nepriklausau optimistams. Ir aš pripažįstu didžiulę riziką, 

kuri gula ant mūsų dėl neišvengiamos išorinės Vokietijos 


ekonominės ekspansijos. Bet aš laikau riziką neišvengiama 
ir todėl sakau: „Juk nuo savęs dar nepabėgo niekas“““. 


Žinoma, tai tikrai aistringa ir galbūt išpūsta retorika, 
bet jos reikšmė toli gražu nėra savaime akivaizdi. Turint 
omenyje gerai žinomą Weberio ryžtingą atsidavimą nacio- 
nalinei naujų uždavinių ir plačių horizontų Machtpolitik*, 
taip sakant, golistinės didybės stiliaus politikai““, galima 
stebėtis tapatinimosi su „likimu“, „neišvengiamumu“, „pe- 
simizmu“ ir „vystymusi“ priešpriešinimu filisteriškiems li- 
teratams ir epigonams. Ką, griežtai kalbant, Weberis turi 
omenyje? 


“ Weberio pasisakymas apie Oldenbergo paskaitą. Verhandlungen des 
8. Evangelisch-sozialen Kongressės, p. 109—111. Čia verta prisiminti, kad 
dėl Nietzsche's pagyrų „valiai valdyti“ Weberis ir jį apkaltino filisteriškumu, 
kaip Weberis yra pažymėjęs Simmelio knygos Nietzsche und Schopenhauer 
paraštėse; šis knygos egzempliorius dabar saugomas Max-Weber-Arbeit- . 
sstelle bibliotekoje Mūnchene. Žr.: Wolfgang J. Mommsen. Max Weber: 
Gesellschaft, Politik und Geschichte. — Frankfurt Suhrkamp, 1974, p. 261, 
pastaba 125. 


* Weberio pasisakymas apie Oldenbergo paskaitą, p. 123. 

Nedaug ankstyvųjų Weberio kūrinių ištraukų yra reikš- 
mingesnės ar sudėtingesnės, mat šiose ištraukose ataidi 
idėjų, kurių ištakos yra Nietzsche bei Burckhardtas ir kurios 
siekia Goethe, aidas. Weberis buvo pasiruošęs dalį kelio 
nueiti su Nietzsche, palaikyti „pesimizmą“ prieš naivius 
evoliucionistus, tuos „istorinius Žmones“, kurie įsivaizdavo, 
kad šis pasaulis yra arba geriausias iš visų galimų pasaulių, 
arba tuoj bus karūnuotas laime. Bet kokia šio ypatingo 
„pesimizmo“ esmė? Toje simbolinėje ir netikėtai diferen- 
cijuotoje kalboje, kurią Weberis pasirinko tam, kad perteiktų 
savo prasmę, pripažindamas „riziką“, susijusią su „istoriniu 
neišvengiamumu“, buvo randamas būdas paneigti Olden- 
bergo „romantinį pesimizmą“, kaip kad Nietzsche „pesi- 
mizmo iš jėgos pozicijų“ dėlei atmetė šopenhaueriškąjį gyve- 
nimo neigimą. Iš tiesų Nietzsche romantišką pesimizmą — 
„paskutinį didelį įvykį mūsų kultūros likime“ — sutapatino 
su Schopenhauerio filosofija ir Wagnerio muzika ir prieš- 
priešino jį klasikiniam, „gdionisiškam pesimizmui“, tragedijos 
valiai, tam, ką Platonas (ir, sekdamas juo, Weberis) vadino 
manija“'". Weberio požiūriu, nusigręžimas nuo pilko ir ret- 
rospektyvaus inteligentijos romantizmo buvo, kaip dažnai 
atsitikdavo, atsigręžimas į Goethe's olimpinės dvasios kla- 
sikinį spindesį. Norėdami suprasti Weberio požiūrį, spren- 
dimą galime surasti paskutiniame sakinyje: „Juk nuo savęs 
dar nepabėgo niekas“ — tai eilutė iš posmo apie „Demoną“ 
(Dimon) iš Goethe's ciklo „Orfiniai prožodžiai“ (Urworte, 


*! Šitos kalbos pavyzdžių žr. pirmiausia 1886 m. Nietzsche's pratarmę 
The Birth of Tragedy; or, Helenism and Pessimism, trans. W. Kaufmann. — 
New York: Random House (Vintage Books), 1967, p. 17—27; idem, The 
Gay Science, trans. W. Kaufmann. — New York: Random House (Vintage 
Books), 1974, p. 327—331 (sk. 370); idem, Werke in drei Būnden, 1:9— 
10; 2:244—246; Max Weber. „Wissenschaft als Beruf“, GAW, 591; Gė:M, 
136; plg. Mommsen. Max Weber: Gesellschaft, Politik und Geschichte, 134. 

Orphisch); tai citata iš garsios poemos, kurią tučtuojau turėjo 
atpažinti Weberio auditorija, ir, be to, tai eilutė, kuri pateikia 
vieną didžiųjų ir problemiškųjų jo mąstymo leitmotyvų“*. 

Goethe'i, kaip ir Weberiui, „demonas“ — das Dimonische — 
buvo „likimas“, būdinga ir iš anksto suformuota indivi- 
dualaus tapatumo esmė, nekintamas ir autonomiškas likimo 
„dėsnis“. Kaip ir graikų tragikai, jie matė, kaip individai 
yra genami pirmyn sulig jų vidinėmis vystymosi „formo- 
mis“, kurios „pažymėjo“ juos amžinybei, kurios paradok- 
saliai yra ir riba, ir begalybė, ir aktualybė, ir galimybė. 


*2 Akivaizdu, kad Weberis mėgo poemą, nes jis dar kartą citavo 
šitą eilutę tik ką mirusio gero draugo ir kolegos iš Heidelbergo Georgo 
Jellineko atminimui skirtoje kalboje, pasakytoje Jellineko dukters Doros 
vestuvėse 1911 m. kovo 21 d. (Max Weber zum Gedūchtnis, 13). Visas 
posmas skamba taip: 


Džmon 


Wie an dem Tag, der dich der Welt verliehen, 
Die Sonne stand zum Grusse der Planeten, 

Bist alsobald und fort gediehen 

Nach dem Gesetz, wonach du angetreten. 

So musst du sein, dir kannst du nicht entfliehen, 
So sagten schon Sibyllen, so Propheten; 

Und keine Zeit und keine Macht zerstūckelt 
Gepragte Form, die lebend sich entwickelt. 


Demonas 


Kaip tau užgimstant, saulė įsiplieskus 
Spindėjo, žvaigždės kaip dangum keliavo, 
Kol gyvas, taip erdvių slaptingos jėgos 
Kasdien valdys tave galybe savo. 
Juk nuo savęs dar nepabėgo niekas, — 
Tatai mums jau sibilės pranašavo. 
Ir jokios galios per ilgiausią laiką 
Judrių gyvybės formų neįveikia. 
(Vertė A. Bernotas) 


Pirmąjį kartą Weberis Goethe's eilutę skyrė „Ilemtingam“ nacijos 
vystymuisi, antrąjį — asmeniui ir asmenybės formavimuisi. 

Apeliuodamas į pranašišką Goethe's vaizduotę ir atskleis- 
damas jos turinį netikėtame istorinio nacionalinio „vysty- 
mosi“ kontekste, Weberis nusprendė pabrėžti, kad tie ant- 
laikiškai ir šiuolaikiškai reikšmingi paradoksai susidaro 
konjunkcijų pavidalu: riziką lydi tikrumas, kovą — būti- 
nybė. Šioje diskusijoje „likimas“ tapo simboliu tos prasmės, 
kuria galima apie istorinį vystymąsi pasakyti, kad jį riboja 
„Struktūra“, nors jis ir lieka, priešingai negu mechaniška, 
šabloniška „evoliucija“, atviras tam, kas „gyva“. Kiek kitaip 
sakant, jeigu kada nors buvo prasminga drauge su Marxu 
skelbti, kad Žmonės „daro savo pačių istoriją“, tai Weberio 
požiūriu taip daryti būtų prasminga todėl, kad „tai, kas 
galima, labai dažnai būdavo pasiekiama tik siekiant to, kas 
negalima ir yra už pasiekiamumo ribų'**. Ir vis dėlto, pasak 
šio požiūrio, „likimas“, o ne tiesiog „valia“ buvo atsakingas 
už dažnai skausmingai indiferentiškus istorijos rezultatus. 

Ar Weberis, apeliuodamas į Goethe's tikėjimą tuo, kas 
„demoniška“ Žmonių reikaluose, susiejo savo likimą su 
iracionalizmo ir nevilties jėgomis istorijoje? Ar tas apsi- 
sprendimas buvo iš nevilties? Šie klausimai išveda mus 
už madingos pesimizmo koncepcijos ribų prie didžiausių 
Weberio įsipareigojimų, netgi prie politinės ekonomijos vė- 
beriškosios versijos prielaidų. Mat Weberiui „lemtingas“ 
pesimizmo šaltinis — tai ne gandai apie kultūros dekadansą, 
apie kurį tiek kalbėta, ir netgi ne „nenumatytų istorijos 
padarinių“ paradoksas, bet „istorinio neišvengiamumo“ pa- 
tirtis ir Žmogiškojo veiksmo bei žmogiškosios prasmės 
nubloškimas į tarp begalinės galimybės ir ribotos nega- 
limybės. Weberis galėjo perimti šią mintį iš Goethe's ir 
ją pritaikyti, bet iš amžininkų, kurie jai irgi pritarė, Weberiui 


* „Der Sinn der 'Wertfreiheit' der soziologischen und ėkonomischen 
Wissenschaften“ (1917), GAW, 514; SčcF, 24. 

artimiausias buvo Burckhardto ir Nietzsche's revizionistinis 
graikiškas „klasicizmas“. Weberio, kaip ir Burckhardto, 
pesimizmas buvo klasikinis ir heleniškas, ir, kaip ir Niet- 
zsche's pesimizmo, Weberio pesimizmo provaizdis buvo 
rūsčios Tukidido politikos pamokos. Komentuodamas Burc- 
khardto Graikų kultūros istoriją (Griechische Kulturgeschichte), 
Weberis kartą rašė: 


Nekintamas pirminis faktorius graikų. valstybėms buvo visų 
kova prieš visus užsienio politikos srityje (Burckhardtas ją 
supranta kaip nukreiptą išorėn agoną). Ir aš manau, kad 
atmosfera, kūrusi šią nuolatinės grėsmės visam egzistavimui 
būklę („gyvenimo viduryje mus pasiglemžia mirtis“), stipriau- 
sia nata nuskamba savitame graikiškame pesimizme, kurį 
Burckhardtas taip gerai vaizduoja““. 


Tai, ką Weberis įžvelgė Burckhardto antikos kultūros 
interpretacijoje, taip pat — „gerai matomą ir neribotą viso 
gyvenimo viešumą [Ofentlichkeit]“ polyje, priešingai negu 
moderniame mieste, lėmė paties Weberio mąstymas ir ago- 
nistinis impulsas — ir ne tik svarstant antikos prasmę, bet 
ir apibrėžiant pesimizmą. 

Vėberiškasis „demoniško“ aš objektyvavimas turėjo bū- 
ti pateiktas kaip malonių lūkesčių arba, dar griežčiau, 


4 Laiškas, parašytas Romoje Carlui Neumannui, 1900 m. lapkričio 
11 d., NW 30/4:82—83. Kitame laiške Neumannui (1898 m. kovo 14 
d.) Weberis užsimena, kad jį labiausiai domina Burckhardto „visuotinė 
istorija“, ypač dėl kultūros vystymosi ir nuosmukio aiškinimo. Burckhardto 
veikalas minimas todėl, kad jame svarstomas „demoniškumas“ ir „pe- 
simizmas“ graikų kultūroje: Griechische Kulturgeschichte, 2 Bd. — Berlin: 
Spemann, 1898, 2, p. 70—76, 373—393. Weberis taip pat apibendrino 
šią antikos kultūros interpretaciją, pritaikydamas ją asketiniam protes- 
tantizmui, kur jis atrado „blaivų pesimistinį Žmonijos ir visko, kas žmogiška, 
vertinimą“, glaudžiai susijusį su visiška „vidine individo izoliacija“; 
tai — ypatinga vėberiška interpretacija („Kirchen“ und "Sekten“ in 
Nordamerika“. In Die Christliche Welt 20, 1906, p. 581). 

„begalinio žmogiškos laimės troškimo“, paplitusių tarp jo 
liberaliųjų amžininkų, kritika. „Tik mes vieni nedalyvaujame 
Sozialpolitik, siekdami sukurti žmogišką laimę“, — nuolat skel- 
bė Weberis. Be to, jis samprotavo: „Kaip tik mūsų pesi- 
mizmas nukreipia mus ir mane asmeniškai prie požiūrio, 
kuris man atrodo daug idealistiškesnis“ — tiek, kad ide- 
alistiškesnis už „didžiausios laimės“ principą: 


Aš manau, kad mes turime išsižadėti tikslo, leisdami kokius 
nors socialinius įstatymus, sukurti pozityvų laimės jausmą. 
Mes norime kažko kitko ir galime norėti tik kažko kitko. 
Mes norime apginti ir palaikyti viską, ką Žmogus turi vertinga: 
atsakomybę už save, stiprų potraukį į laimėjimą, į Žmogiškąjį 
moralinį ir dvasinį [geistig| tobulumą net ten, kur su juo 
susiduriame pačiu primityviausiu būdu. Kiek tai priklauso 
nuo mūsų, mes norime pertvarkyti išorinius santykius ne taip, 
kad Žmonės jaustųsi patenkinti, bet taip, kad neišvengiamos 
kovos už būvį būtinybės akistatoje atsiskleistų tai, kas ge- 
riausia, tos Žmogaus kūno ir sielos [seelisch] savybės, kurias 
mes norime matyti nacijos išlaikytas“““. 


Iš šių eilučių sužinome, kokia Weberio pesimizmo iš jėgos 
pozicijų prasmė, čia atrandame ir pozityvų tiek vėberiškojo 
politinės ekonomijos mokslo, tiek ir praktinio dalyvavimo 
socialinėje reformoje prielaidų išdėstymą. Šį naujosios aretė 
(dorybės) agonistinį idealizmą Weberis vadino „iracionaliu“ 
ta prasme, kad jis rėmėsi praktiniu sprendimu ir buvo 
keliamas prieštaraujant pasauliui, koks šis „yra“, neatsi- 
žvelgiant į vidinę, mašininę „materialios“ ir „techninės 
pažangos“ logiką, — taigi, turint dar daugiau prielaidų 
ginti tą idealizmą su nežabota energija. 

Praėjus maždaug istorijos šimtmečiui, Weberio „pesimis- 
tinės“ argumentacijos kontūrai ir jo pirmųjų didžiosios 


8 „Die deutschen Landarbeiter“, p. 80—81; plg. GPS, 13. 

Vakarų kultūros transformacijos tyrinėjimų turinys gali 
sukelti be galo daug reakcijų — tiek į pranašiškus perspė- 
jimus, konceptualines naujoves, tiek ir į karčiai saldų visiems 
laikams prarasto pasaulio vertinimą ar į aistringą pasisa- 
kymą už „Žmonijos tobulumą“ ir nacijos didybę. Kad ir 
koks būtų mūsų požiūris, frazės apie „nuolatinę grėsmę 
visam egzistavimui“ ir „demoną, kuris laiko pačių mūsų“ 
gyvybių „gijas“, branduoliniame amžiuje turi itin blaivi- 
namą poveikį. Jos pakartojamos paskutiniuose apmąstymuo- 
se apie modernųjį amžių, dabar — nukreipiamos prieš 
skundus dėl „atkerėjimo“. Išlieka nepakitusios senos ana- 
logijos su antika: mes vėl gyvename „visai kaip senovės 
pasaulyje“, pažymi Weberis, „tik kita prasme“; „daugybė 
senų dievų, be apžavų ir todėl įgijusių beasmenių jėgų 
pavidalą, kyla iš savo kapų, siekia užvaldyti mūsų gyvenimą 
ir vėl pradeda amžiną tarpusavio kovą“. Šitų „dievų“ kova, 
klausimas, kaip mes galime gyventi šioje „amžinojo su- 
grįžimo“ gyvenimo sąrangoje, traukia mus prie kito Weberio 
tyrinėjimų aspekto — kaip skleidėsi Vakarų kultūros gy- 
venimo istorija. 


8 „Wissenschaft als Beruf“, GAW, 604—605;: G8:M, 148—149: Pro- 
blemos. -— V., 1990, nr. 42, p. 77. 

KULTŪRA IR JOS NEGALĖS 


Tik duokite man gyvenimą, ir aš iš jo sukursiu 
jums kultūrą! 


Friedrichas Nietzsche 


Tamsiausi Weberio gyvenime buvo 1898—1903 metai. 
Tai buvo ligos, nusivylimo, kelionių į pietus ir atkaklių 
pastangų bent iš dalies pasveikti metai. Marianne Weber 
savo knygoje Lebensbild pateikia vienintelę paskelbtą, tiesio- 
giai paliudytą savo vyro žlugimo — jos žodžiais tariant, 
„kryčio“, arba „sudužimo“, — versiją; ligą sukėlė, vaizdin- 
gai sakant, ilgai brandintas tėvažudiškas kivirčas, įvykęs jų 
namuose Heidelberge 1897 m. birželio 14 d. Jos pasakojimas, 
varžomas diskretiškumo ir išdidumo, yra atsargus, ir čia 
tik užsimenama apie Weberio būsenos pasikeitimo priežastis. 

Bet šį svarbų epizodą iš tiesų galima rekonstruoti re- 
miantis pačiu Weberiu. Birželio 10 d. aistringa „jeremiada“ 
ką tik sunaikinęs Karlą Oldenbergą ir patriarchalinio so- 
lidarumo gynėjus, Weberis, įkūnijantis maištingą jaunimą, 
antrą kartą stojo prieš įkūrėjų kartą, bet šį kartą pačioje 
pavojingiausioje, kokią tik galima įsivaizduoti, situacijoje 
ir pačiu pavojingiausiu asmeniniu būdu. Maxas vienintelis 
iš keturių brolių šeimoje įsikišo į tėvo ir motinos santykius, 
gindamas Helene Weber teises į laisvę ir griežtai bardamas 
Maxą Weberį vyresnįjį už „groteskišką įžūlumą“ ir 

„patriarchališkus“ reikalavimus. Apkaltinęs tėvą, kad šis yra 
„apgavikas“, „melagis“, „pavyduolis“, „netolerantiškas“ ir 
„egoistas“, jaunesnysis Maxas parodė jam duris paskutinį 
kartą. Pasiteisindamas, kad dabar jaučiasi „geriau“ ir „lais- 
viau“, sūnus pareiškė, kad nebenori daugiau matyti senojo 
patriarcho „nei dabar, nei ateityje“. Savo broliui Alfredui 
jis rašė: „Man absoliučiai įgriso šis Žmogus“; „nuo šiol 
tėtušis mums neegzistuoja (Marianne ir man)“'. Norėdamas 
apginti savo garbę, Maxas vyresnysis kitą savaitę praleido 
su Žmona netoli Heidelbergo, o savo vedybų trisdešimt 
ketvirtųjų metinių dieną jis išvažiavo vienas. Kaip tarpi- 
ninkas išklausęs tėvą Berlyne, Alfredas pranešė Maxui, kad 
jų tėvas jaučiasi „labai įžeistas“; šio atsakymo Weberis 
nepaisė ir pavadino jį „tipišku manevru'*. Bet, kai, praėjus 
keturioms savaitėms po šių laiškų, tėvas rugpjūčio 10 d. 
staiga mirė, nepaisyti jau buvo per maža. Mirties geismas 
tapo neatšaukiamu faktu. 

Kaip tik Friedrichas Meinecke, buvęs Weberio kolega 
Freiburge, recenzuodamas Marianne Weber biografiją, pir- 
mas prasitarė apie Weberio šeimoje glūdinčią „tragišką“ 
grėsmę. Šitie nepaprasti įvykiai ir santykiai jam priminė 
klasikines, mitines šeimos, genealogijos, panašios į Tantalo, 


" Visi cituoti žodžiai ir frazės yra iš dalinių Marianne išrašų iš penkių 
laiškų, kuriuos „Maxas Weberis parašė Alfredui birželio 15, 19, 23, (?) 
d., liepos 13 d., NW 30/4:60—67, apie tai, ką jis birželio 15 d. vadina 
vakarykščios dienos įvykiais. Rašydama savo vyro biografiją, Marianne, 
kuri pati buvo sprogimo liudytoja, nusprendė necituoti šių iškalbingų 
dokumentų, išskyrus vieną, neaišku kam priskiriamą ir švelnų atpasakojimą 
(Lebeusbild p. 243; angl. vert. p. 231). Tačiau jos nuorašai, saugomi Nachlass 
Weber [žr. santrumpų sarašą. — Vert. pastaba], leidžia patikslinti jos pačios 
skelbtus komentarus bei Arthur Mitzman. The Iron Cage: An Historical 
Interpretation of Max Weber. — New York: Knopf, 1970, chap. 4, netiksliai 


nustatytą įvykių seką. 
* Laiškas Alfredui, 1987 m. liepos 13 d., NW 30/4:66—67. 

dimensijas, kai vyriausias sūnus pasmerkiamas negrynos 
sąžinės furijų persekiojimams*. Galbūt padrąsintas sėkmingo 
susirėmimo kitoje vietoje, vienas iš sūnų pakėlė Edipo lazdą, 
ir grubus, nesantūrus, nesiteisinantis įnirtis, su kuriuo jis 
įsikišo į seną tėvų kivirčą, kartu su sukrečiančia šito įsi- 
kišimo baigtimi lėmė katastrofišką rezultatą. 

Išsekimas konfrontacijos Heidelberge metais ir pasikar- 
tojanti depresija išmušė Weberį iš jo įprastinio darbo režimo 
ir lėmė jam ne tiesiog naują „grynai žmogiškos gyvenimo 
pusės supratimą““, kaip jis iš pradžių naiviai vylėsi, bet gana 
ilgą smukimą į prarają. Ar kolapsas buvo neišvengiamas? 
Ar simboliškas Weberio poelgis buvo būtinas jo vėlesniems 
laimėjimams? Ar jo apmąstymai apie „gyvenimo sąrangas“ 
ir modernųjį „likimą“ buvo galimi be tokios aukos? Ar jo 
krytis ir sugrįžimas atitinka Nietzsche's mintį, kad „visų 
„gerų dalykų“ priežastis yra tik kraujas ir žiaurumas““, arba 
Freudo ekstrapoliaciją, kad visa „kultūra“ grindžiama tė- 
važudyste? Kas gali bent kiek tvirčiau pasakyti? Mes galime 
taip niekada tiksliai ir nežinoti, ką Weberiui reiškė šis „nu- 


3 Friedrich Meinecke. „Max Weber“ (1927). In Max Weber zum Gedūchtnis, 
Hrsg. R. Konig und J. Winckelmann. — Kėln: Westdeutscher Verlag, 
1964, p. 143—147. Vėliau šios galimybės buvo išvardytos negrabiai 
demaskuojančioje Mitzmano knygoje The Iron Cage, kurios skyrių pa- 
vadinimai primena pranešimus iš kautynių laukų: „junkerių hegemonijos 
puolimas“ ir „atsitraukimas nuo asketinio racionalizmo“. Pusiausvyros 
ieškoma Guentherio Rotho straipsnyje „Max Weber's Generational Re- 
bellion and Maturation“, jo ir Reinhardo Bendixo darbų rinktinėje Scho- 
larship and Partisanship: Essays on Max Weber. — Berkeley: University 
of California Press, 1971, p. 6—33. 


* Laiškas Marianne, 1898 m. rupjūčio 4 d., NW 30/1:65—66, Lebensbild, 
p. 249; angl. vert. p. 236. 


? On the Genealogy of Morals, trans. W. Kaufmann. — New York: 
Random House (Vintage Books), 1967, p. 62 (Essay II, sec. 3). 

žengimas į pragarą“ (Marianne posakis), arba, kaip jis pajėgė 
bent iš dalies pasveikti. Bet visada atrodo, kad Meinecke's 
spėjimas yra arti tiesos: antrasis Weberio gyvenimo ir kū- 
rybos periodas, šis „visiškai neprilygstamas gyvenimo lai- 
mėjimas“, prasiveržė, nepaisydamas nieko, iš problemiškos 
vidinės įtampos tarp „galingo patoso“ ir „griežtos vidinės 
drausmės““. Kartais Weberis pajėgdavo pakinkyti šią įtampą 
kūrybiniam darbui, kai kada — ne. 

Tačiau mus domina ne tik šio nepastovaus ritmo detalės. 
Konkrečiau mus domina tai, kaip Weberis savo patirtį 
objektyvavo kultūros moksle. Tad paklauskime, kaip We- 
beris iš naujo pradėjo eiti keliu į šį supratimą. 


Tyrimo prielaidos 


Kai Weberis 1902—1903 m. pajėgė tęsti kažką panašaus 
į normalų darbą, jis pirmiausia susidomėjo vokiečių politinės 
ekonomijos „istorinės mokyklos“, kuriai atstovavo Karlo 
Knieso, jo vėlyvojo mokytojo Heidelberge, bei Wilhelmo 
Roscherio kūriniai, pagrindais. Rezultatas buvo nekilnia- 
širdiška ir sunkiai paskaitoma apybraiža, „fragmentas“, kaip 
jį vadino Weberis. Šį „fragmentą“ jis rašė ilgiau negu trejus 
metus ir vis dėlto jo neužbaigė. Čia Weberis kankinančiai 
kruopščiai bandė išdėstyti „emanatistines“ prielaidas, pra- 
radusias mokslinę reikšmę. Tam tikru atžvilgiu šitas at- 
sigavimo ir kritikos projektas davė Weberiui progą sunai- 
kinti tos mokslinės mokyklos, su kuria jis glaudžiausiai 
tapatinosi, įkūrėjus. Henniso vertinimu, tai buvo „tikra 
tėvažudystės forma“, intelektualinis buvusio šeimyninio epi- 


* Meinecke. „Max Weber“, p. 145. 

zodo pakartojimas'. Bet, kita vertus, visas šis nebaigtas 
darbas tiesiog glumina; dabar jį skaitant, susidaro įspūdis, 
lyg autorius būtų apsėstas neaiškių idėjų, priskiriamų seniai 
užmirštiems mokslininkams; šis įspūdis sustiprėja, pereinant 
prie kitų Weberio „metodologinės“ (arba geriau: mokslo 
filosofijos) kritikos objektų — Eduardo Meyerio, Rudolfo 
Stammlerio, Wilhelmo Ostwaldo. 

Keistai atrodo, kad Weberis, didžiuodamasis tuo, jog 
pagrindinės jo intelektualinės skolos liko paslaptimi, nutarė 
pažymėti savo sugrįžimą, atsidėdamas kruopščiam savo 
neiškilių amžininkų tyrinėjimui. Netgi Edgaras Jaffė ir 
Werneris Sombartas, su kuriais drauge Weberis leido Archiv, 
jeigu ne tiesiai Weberiui į akis, tai vienas kitam nusiskundė 
dėl šių neaiškių darbų: 


Žinoma, man [Jaffė] dešimt kartų labiau patiktų iš paties 
Weberio sulaukti tokios apybraižos kaip esė apie protestan- 
tizmo etiką negu tris logines-epistemologines esė apie Eduardą 
Meyerį, Stammlerį ir t.t. Bet situacija tokia, kad mane džiugina 
visokie Weberio darbai, ir aš galiu tik netiesiogiai skatinti 
jį skirti savo dėmesį pozityvesniam, o ne kritikos darbui. 
„Liaudies kreipimąsi“ aš saugosiu tokioje vietoje, kur jo ne- 
užmiršių; galbūt jis dar pravers““. 


" Wilhelm Hennis. Max Webers Fragestellung: Studien zur Biographie 
des Werkes. — Tūbingen: J. C. B. Mohr (Paul Siebeck), 1987, p. 161; 
Henniso nuomone, gerai, kad apybraiža apie Kniesą, priešingai pradiniams 
Weberio ketinimams, liko neužbaigta, nes jos argumentacija buvo ne- 
sąžininga ir irzli. 


š Jaffė atsako į Sombarto „raštą“ 1907 m. balandžio 24 d., NWS 
17:83—84. Laiške Sombartui 1907 m. birželio 19 d., NWS 17:93—94, Jaffė 
jau rašė, kad jam „šimtą kartų“ labiau patiktų, ir patarė būti „diskretiškiems“ 
trečiajam triumvirato nariui. Nėra abejonių, kad „situacija“ — tai ir Weberio 
protrūkiai dėl įprastinių keblumų, kuriuos lemia leidėjo pareigos, ir 
pavojinga psichinė jo būklė dėl sunkaus darbo. 

Atvirai neraginamas, Weberis iš tikrųjų vis labiau keitė 
savo kūrybinius interesus, pereidamas nuo negatyvios kri- 
tikos prie sisteminės tematikos, net neužbaigdamas žadėtųjų 
esė apie Meyerį ir Stammlerį tęsinių. Kita vertus, jis niekada 
galutinai neatsisakė tikslo ištirti kai kurias mąstymo ka- 
tegorijas ir logines problemas, ką jis ir darė 1898 m. 
„Pagrindų apybraižoje“, 1913 m. esė apie „Kategorijas“ bei 
jų tęsinyje — pirmoje veikalo „Ekonomika ir visuomenė“ 
dalyje, kuri išmušė iš pusiausvyros jo studentus Mūnchene, 
nors ir tapo vienu iš labiausiai nusisekusių Weberio šio 
žanro tekstų. Ir vis dėlto Weberis nebuvo visiškai saugus 
nuo kolegų kritikos: kodėl jis ėmėsi šių užmojų? 

Geriausią atsakymą, vienintelį tikrai išsamų atsakymą 
pasiūlė Lowithas, pažymėdamas, kad visa Weberio mokslo 
filosofija, taip pat ir tai, ką jis išdrįsta pavadinti „pavyz- 
diniu“ traktatu apie „Roscherį ir Kniesą“, siekia „radikaliai 
sugriauti „iliuzijas“. Tai dera su „pripažinimu, kad ne tik 
modernusis mokslas ir kultūra, bet ir mūsų dabartinė 
gyvenimo orientacija apskritai yra abejotinas dalykas““. 
Weberis tobulai suvokia šią situaciją, suvokia paradoksą, 
glūdintį jo mėginime „apmąstyti tas bendrąsias prielaidas, 
kuriomis grindžiamas mūsų mokslinis darbas“!“, kai Žinių 
siekimas traktuojamas tik kaip viena iš daugelio galimų 
gyvenimo orientacijų ir yra vienintelė nerimą kelianti iš- 
ankstinė išvada, kad tokios prielaidos nėra pagrįstos ir kad 
„mūsų mokslas“ nepagrįstas jokia „galutine“ prasme. Tai 
iš tiesų specifinis modemus keblumas, takoskyra, atskirianti 


* Karl Lėwith. Max Weber and Karl Marx (1932), trans. H. Fantel. — 
London: Allen 6 Unwin, 1982, p. 34. 

10 GAW, 1; į anglų kalbą išvertė Guy Oakes. Roscher and Knies: The 
Logical Problems of Historical Economics. — New York: Free Press, 1975, 


p. 53. 


110 


KULTŪRA IR JOS NEGALĖS 


Weberio perimtą po Nietzsche's vyravusį požiūrį į mokslą 
ir jo prielaidas nuo, tarkime, Marxo pozityvistinių liekanų. 
Aš noriu pasakyti, kad šiam keblumui Weberis neturėjo 
jokio „sprendimo“ kaip galutinės priemonės, nes šis keb- 
lumas yra įsitvirtinęs mūsų kultūroje, todėl neįmanoma jo 
išspręsti ir net apibrėžti remiantis archimediškuoju atramos 
tašku, esančiu anapus šitos kultūros. Kaip negalima viltis 
nepriklausomai išrasti kultūros vertybių neįpuolus į absur- 
dą, lygiai taip negalima tikėtis, kad tokios problemos iš- 
sprendžiamos išvengiant solipsizmo prabangos, o solipsiz- 
mas, tariant iš Weberio pasiskolintais terminais, yra „ne 
iš šio pasaulio“. Bet Weberis, padėdamas suprasti mūsų 
sunkumus, siūlo pastabas apie veikiantį Žmogų, kuris turi 
valią ir renkasi, pateikia tyrimo ar paties mokslo (plačiausia 
Wissenschaft, arba Žinių siekimo, prasme) projektą ir, svar- 
biausia, platesnės Vakarų kultūros problemos analizę. 
O dėl veikiančio Žmogaus ir mokslo, tai Weberis ragino 
vertinti juos aiškiai, be apgaulių, mitų ar iliuzijų paguodos. 
Tai nebuvo iš kur nors pasiskolinta mintis; ji išreiškė jo 
paties patirtį, kaip kiekviename žingsnyje matyti iš jo 
pastabų apie save: „aš geidžiu neturėti iliuzijų visą likusį 
gyvenimą“, „aš trokštu paprastumo arba kuklumo [Schlich- 
theit] ir tvirtos tikrovės pagavos“'!'. Pavyko Weberiui as- 
meniškai įgyvendinti šiuos retus troškimus ar ne, jis tikrai 
objektyvavo ir generalizavo savąjį realiai egzistuojančio 
pasaulio, vienintelio pasaulio, kuriame esame, ilgesį, su- 
kurdamas modernią asmenybės ir modernią pažinimo ga- 
limybės sampratą. Kultūra, nepajėgianti ginti objektyviai 
galiojančios substancinės prasmės, dabar paleido laisvėn 


"| Laiškai seseriai Lili, tikriausiai 1915 m. gruodis, NW 30/14:26—- 
27, ir Hansui Ehrenbergui, 1919 m. balandžio 10 d., NW 30/8:119-—120. 

modernią asmenybę, kad ši pažindama ir veikdama pa- 
sikliautų tik savo pačios išgalėmis. „Objektyvumas“ buvo 
siejamas su „empirinių duomenų“ rekonstravimu remiantis 
„vertybių idėjomis [Wertideen]“, o ne su empiriniais daiktais 
pačiais savaime, kurie niekada negalėjo įrodyti, kad tokios 
idėjos pagrįstos. Weberis teigė, kad taip turi būti, nes, viena 
vertus, „iracionali gyvenimo tikrovė ir jo galimos prasmės 
yra neišsemiamos“, o kita vertus, „konkretus siejimo su 
vertybėmis“ [Wertbeziehung] pavidalas nuolat keičiasi, vi- 
sada gali pasikeisti tamsioje žmogiškosios kultūros ateityje“. 
Dabar sukurti tų rekonstrukcijų ir tų vertinimų, kurie būtų 
mūsų „egzistencijos [Dasein] inkaras“, prasmę buvo mūsų 
uždavinys“. Taip Weberio „tikrovės mokslas“, jo Wirklich- 
keitswissenschaft su savo kategorijomis, „idealiais tipais“ ir 
vertybiniais postulatais tapo būtinu kiekvieno tikrovės il- 
gesio koreliatu, valia pažinti „neturintiems iliuzijų“, kurie 
išsiveržę iš „riboto, nuolat besikeičiančio fragmento — laike 
tekančio didžiulio chaotiško įvykių srauto dalies“ ". 

Požiūris, kurį gina Weberis, matyti net pačiose prozaiš- 
kiausiose pastabose. Štai, pavyzdžiui, vienas „pozityvių“ 
jo straipsnio „Apie kai kurias supratimo sociologijos ka- 
tegorijas“ („Uber einige Kategorien der verstehenden So- 
ziologie“) pateisinimų: 


'* Iš svarbaus apibendrinimo priešpaskutiniame puslapyje „Die 'Ob- 
jektivitat“ sozialwissenschaftlicher und sozialpolitischer Erkenntnis“ (pa- 
žodžiui: „Socialinio mokslinio ir socialinio politinio pažinimo „objekty- 
vumas“, 1904), GAW, 213; S6cF, 111. Weberis laikė šį pareiškimą pakankamai 
svarbiu ir rėmėsi jo autoritetu daugelį kartų vėliau. Žodį „objektyvumas“ 
Weberis beveik visada rašydavo kabutėse, lyg norėdamas atkreipti dėmesį 
į ltiatus irrationalis Įiracionalią prarają], kuri skiria idėją nuo tikrovės. 
Jeigu tai nebūtų gremėzdiškas posakis, visada turėtume pasakyti apie 
„tai, ką mes nusprendėme vadinti objektyvumu“. 


5 Ibid, GAW, 214: S4-E, 111. 

„Supratimo sociologija“ — nesuprantama? ... Tai bandymas 
atmesti viską, kas „organicistiška“, panašu į Stammlerį, 
neempiriška, galioja priklausomai nuo normų, ir kurti „vals- 
tybės sociologinę teoriją [Stantslehre]“ kaip grynai empirinių, 
tipiškai žmogiškų veiksmų teoriją — mano nuomone, tai yra 
vienintelis kelias į tokią teoriją; o klausimas apie atskiras 
kategorijas yra tikslingumo klausimas [Zweckmiūssigkeitsfrage)“. 


Pradžiai Weberis siūlė verstehende Soziologie ir apskritai 
„empirizmą“ suprasti kaip „prigimtinių“ esybių bei tele- 
ologijų paieškų kritiką, reiškiamą orientacijos į subjektyviai 
prasmingą veiksmą dėlei. Tai buvo orientacija, kuri įgalino 
Weberį abstrakčiai kalbėti apie modernią valstybę, kad ši 
be formalių jos charakteristikų yra tik veiklos tikimybė". 
Be to, perėmę šią orientaciją, mes neturėtume vengti sub- 
ordinuoti to, kas grynai formalu ir tipiška, tyrimo tikslams, 
kuriuos detaližuoti yra tyrinėtojo dvasios prerogatyva. Ne 
bendra „dalykų prigimtis“, bet veikiau tam tikrų konkrečių 
klausimų pobūdis nulemia, koks yra pasaulis. Dar daugiau, 
netgi išsakydami šį teiginį, patenkame tiesiai į moderniosios 
kultūros dilemą; pati ši kultūra ir padarė tokį teiginį 
autentišką. 


4 Atsakymas Hermannui Kantorowiczui 1913, NW 30/11:49, kuris, 
matyt, parašė laišką Weberiui ir uždavė klausimų dėl esė „Kategorijos“, 
paskelbtos žurnale Logos; ši esė dabar perspausdinta GAW, 427—474 ir 
pavadinta „Ūber einige Kategorien der verstehenden Soziologie“. 


5 WuG, 40; EaS, 56; laiškas Robertui Liefmannui 1920 m. kovo 9 
d., NW 30/8:76—80, kur jis rašo: „Sociologiniu požiūriu valstybė yra 
ne daugiau negu tikimybė [Chance), kad įvyks tam tikrų rūšių veiksmai, 
tam tikrų individų veiksmai. Antraip jos iš viso nėra. Taip aš rašiau 
ir aiškinau daugelį metų. „Subjektyvu“ čia yra tai, kad veiksmas yra 
orientuotas į tam tikras idėjas ar vaizdinius |Vorstellungen]. „Objektyvu“ 
čia yra tai, kad mes, stebėtojai, sprendžiame, kokia yra tikimybė, kad 
veiksmas, orientuotas į šiuos konkrečius vaizdinius, įvyks. Jeigu jis 
neįvyksta, tai „valstybė“ nustoja egzistavusi“. 

Taigi Weberio sugrįžimas į mokslo ir „mokslo filosofijos“ 
pasaulį sugrąžino jį prie problemų, kurias jis buvo palietęs 
pirmojoje kapitalizmo vystymosi analizėje ir bendrame ty- 
rime, koks yra „mums skirtas likimas“. Ir jo tyrinėjimai, 
ir klausimai, kuriuos aš noriu iškelti, yra iš esmės modernio- 
sios, po Nietzsche's vyravusios patirties stresų bei siekių 
išraiška; patirties, kurią Weberis išgyveno, stebėjo ir kritikavo. 
Kai kurie Weberio indėlio šiais klausimais aspektai yra 
žinomi, bet daug kas apie jo mąstymo nuorodas, plėtojimąsi, 
vidinę logiką bei modelį — tai, ką aš pabrėšiu, — liko 
paslėpta. Šis modelis atsiskleidžia jam vertinant, kuo tapo 
modernioji, racionalistinė Vakarų kultūra, o tai savo ruožtu 
neatskiriama nuo klausimo apie modernybės reikšmę, pa- 
darinius ir negales. 


Subjektyvistinės kultūros amžius 


Ar galima kalbėti apie moderniosios kultūros „proble- 
mą“? Ir jeigu taip, kokia ta problema? Koks jos „politinis“ 
turinys, arba santykis su politika? Gali būti daugybė kelių 
priartėti prie šių klausimų, kad jie pasidarytų suprantami, 
bet mano tikslams du atrodė itin tinkami. Pirma, pradedant 
Kierkegaard'u ir Marxu, tęsiant Nietzsche, Tolstojumi bei 
Freudu ir baigiant tokiais skirtingais amžininkais kaip Bel- 
las, Habermasas ir Lyotard'as"““, dominuojančia Vakarų mąs- 
tymo tema tampa atsirandančios įvairiausių pavidalų moder- 


'* Daniel Bell. The Cultural Contradictions of Capitalism. — New York: 
Basic Books, 1976; Jūrgen Habermas. The Philosophical Discourse of Modernity: 
Twelve Lectures, trans. F. Lawrence. — Cambridge: MIT Pres, 1987; Jean- 
Francois Lyotard. The Postmodern Condition: A Report on Knowledge, trans. 
G. Bennington and B. Massumi. — Minneapolis: University of Minnesota 
Press, 1984. 

niosios kultūros (taip pat materialistinės kapitalizmo kul- 
tūros) kritika. Tema iškyla įvairiomis formomis: kaip po- 
litinis maištas prieš „modernumą“; kaip liberalios istori- 
cistinės pasaulėžiūros ir moralinės tvarkos išsižadėjimas; 
kaip bėgimas iš politikos į kultūros „sritį“, estetiką ar 
erotiką, o kartais — kaip grįžimas atgal į „naująją“ politiką; 
kaip bandymas transcenduoti tai, kas egzistuoja istoriškai, 
per grįžimą prie religinio tikėjimo, utopinės vizijos kerų 
arba „proto“ restauravimo švietimo dialektikoje; arba kaip 
apmąstymai apie tai, ką Freudas ir Nietzsche vadino ati- 
tinkamai Žmonijos „gynimosi nuo kančios technika“ ir 
asketišku „gyvenimo prieš gyvenimą“ naudojimu". Bet, kad 
ir kaip ji būtų konkrečiai formuluojama, svarbiausia pro- 
blema visada atrodo esanti ta pati: jausmas, kad moder- 
niajam aš nepasiekiama patirties vienybė ir kad su „kultūra“ 
sudėtingai susipynė negalė ir kaltės sąmonė. Paties Weberio 
apmąstymai turi būti įvertinti šios bendros problemos ir 
mąstymo slinkties kontekste. 

Antrą, artimesnį ir savitesnį problemos kontekstą ran- 
dame paties Weberio laikų specifiškai miestietiškoje, este- 
tinėje, aistorinėje ir amoralioje Gefiihlskultur, iš kurios išaugo 
ypatingas jautrumas Žmonių jausmams, psichologijos tie- 
soms, jausmo autentiškumui ir „asmenybės“ bei asmeninio 
stiliaus viešoji galia, — visi šie dalykai glaudžiai susipynė 
klestint „vėlyvajam romantizmui“. Ši kultūra skatino tokį 
smulkmenišką subjektyvaus aš nagrinėjimą, kad skleistų du 
dialektiškai susijusius rezultatus. „Šiandien modernūs atro- 
do du dalykai“, — pažymėjo Hugo von Hofmannsthalis 


V Sigmund Freud. Civilization and Its Discontents, trans. J. Strachey. — 
New York: Norton, 1961, p. 26; Friedrich Nietzsche. On Hhe Genealogy 
of Morals, trans. W. Kaufmann. — New York: Random House (Vintage 
Books), 1967, p. 120 (III, 13). 

paskutiniajame XIX a. dešimtmetyje, tai — „gyvenimo ana- 
lizė ir bėgimas nuo gyvenimo“. Tad jis tęsė: 


Arba plėtojama savo sielos vidinio gyvenimo anatomija, 
arba svajojama. Refleksija arba fantazija, vaizdas veidrodyje 
arba vaizdas sapne. Seni baldai yra modernūs, ir tokios yra 
dabarties neurozės... Paulis Bourget yra modernus, ir Buda 
taip pat: atomų skaidymas ir žaidimas kamuoliu su kosmosu. 
Nuotaikos, atodūsio, skrupulo analizė yra moderni; ir mo- 
dernus yra instinktyvus, beveik lunatiškas pasidavimas vi- 
sokiam grožio apreiškimui, spalvų harmonijai, žėrinčiai me- 
taforai, žaviai alegorijai'?. 


Siekiant subjektyvistinio patvirtinimo, kaip autentiškas 
modernios kultūros dirbinys galėjo būti atjauninta ir tai, 
kas sena, senoviška, nudėvėta. Iš įžvalgiausių ir protin- 
giausių Weberio „moderniųjų“ draugų geriausiai suprato 
ir plėtojo šias svarbias idėjas, be abejonės, Simmelis, kuris 
manė, kad modernybės esm: sudaro rūpinimasis „vidiniu 
aš“ bei decentracijos, išskaidymo, pasidavimo vidujybės 
galiai patirtis. Tad Weberiui kilo klausimas, kokias išraiškos 
formas įgis šis „posūkis vidun“ — tiek „gyvenimo“ link, 
tiek ir nuo jo, — po Nietzsche's įgijęs tokį greitį? 

Pirmajame Vokietijos sociologų draugijos susirinkime 
Weberis ėmėsi kaip tik šito klausimo. Atsakydamas į Som- 
barto kalbą apie „techniką [Technik] ir kultūrą“, jis pir- 
miausia pažymėjo, kad šiandienį pasaulį valdo „technikos“ 
plėtojimasis, vykstantis koja kojon su kapitalizmo vysty- 
musi; taip Weberis išsakė idėją, kad Technik yra „pagrindinis 
mūsų kultūros raidos elementas“. Šiomis sąlygomis iškilo 
klausimas, ar moderni „technika“, arba „technologija“, su 


'* Iš 1893 m. straipsnio apie Gabriele d'Annunzio, jis cituojamas 
knygoje Modernism 1890—1930, ed. M. Bradbury and J. McFarlane. — 
New York: Penguin, 1976, p. 71. 

kuria susiduriame, pavyzdžiui, modernioje sostinėje, galėjo 
kiek nors paveikti „formaliai estetines vertybes“ tokiose 
skirtingose srityse kaip poezija, muzika, tapyba, architek- 
tūra ir netgi mokslas. Weberis neabejojo, kad galėjo. Jis 
nurodė „laukinį garsinių ir spalvinių įspūdžių šokį, įspū- 
džius, darančius poveikį seksualinėms fantazijoms, sielos 
sąrangos įvairovės patyrimą... [ir] visokiausias, atrodytų 
neišsemiamas gyvenimo būdo ir malonumų galimybes“, 
būdingas moderniam miestui. Kadangi asmenybė, aš su- 
siduria su tokiomis galimybėmis, kultūra dabar randasi arba 
kaip „protestas“, arba kaip „prisitaikymas“, kaip bandymas 
surasti „ypatingus būdus pabėgti iš šios tikrovės“ remiantis 
„aukščiausiomis estetinėmis abstrakcijomis, giliausiomis sva- 
jonių būsenomis ar stipriausiais apsinuodijimo būdais“, 
arba kaip pastanga išrasti priemones „apsisaugoti nuo šios 
realybės fantastiškų, apnuodijančių ritmų“. Weberis teigia, 
kad tokiose meno srityse kaip muzika, tapyba, poezija 
kultūros situacija lemia „naujos vienybės, glūdinčios anapus 
senų, fiksuotų formos elementų, paieškas“"'. Trumpai ta- 
riant, ši kultūra kuria akcentuoto subjektyvumo ir „vi- 
dujiškumo“ ar „vidujybiškumo“ (Innerlichkeit) karaliją su 


19 Šias ištraukas žr. Weberio atsakyme į Sombarto kalbą: „Technik 
und Kultur“. In Verhandlungen des ersten Deutschen Soziologentages. — 
Tūbingen: J. C. B. Mohr (Paul Siebeck), 1911, p. 98—100; perspausdinta 
GASS, 453—455. Gerai žinomoje Weberio esė „Laisvė nuo vertinimų“ 
(Der Sinn der 'Wertfreiheit" der soziologischen und 6konomischen Wis- 
senschaften“), pirmą kartą pateiktoje Verein fūr Sozialpolitik 1914 m., 
ta pati perspektyva įkvepia jo neįprastą „pažangos“ sąvokos, kuri var- 
tojama diskutuojant apie subjektyvaus „jausmo“ sritį (Gefiihlssphūre) arba 
apie architektūrą, muziką, tapybą ir intelektualinės disciplinas, analizę: 
GAW, 518—526; S6F, 27—35; pradinę versiją, „Gutachten zur Wertur- 
teilsdiskussion im Ausschuss des Vereins fiir Sozialpolitik“, žr. Eduard 
Baumgarten. Max Weber: Werk und Person. — Tūbingen: Mohr, 1964, p. 
127—129. 

visomis jos paslėptomis bei sprogstamosiomis ir naikinimo, 
ir originalumo galimybėmis. 

Kaip aukščiau pasakyta, Weberio ir jo amžininkų ga- 
limybių diapazoną glausčiausiai galime apibūdinti, pava- 
dindami jį naujojo estetizmo maištu prieš liberaliąją isto- 
ricistinę „pažangos“ kultūrą. Būtų klaida teigti, kad Weberio 
kūriniai atspindėjo visus šio maišto aspektus. Tačiau ši tema, 
kilusi iš kultūros krizės, mus tikrai atveda į Weberio 
intelektualinę aplinką, atskleidžia mums netgi jo labiausiai 
išgarsėjusios 1909 m. Vienos deklaracijos, dėl kurios „mo- 
dernistinio“ turinio neįmanoma suklysti, šerdį: 


Mes nežinome jokių moksliškai įrodomų idealų. Tikrai, 
mūsų triūsas tapo sunkesnis, nes turime išgauti savo idealus 
iš savo pačių krūtinės subjektyvistinės kultūros amžiuje. Mes 
tik neturime žadėti pasakų šalies [Schlaraffenland*] ir išgrįsto 
kelio į tą šalį nei šiapus, nei anapus, nei mąstant, nei veikiant; 
ir mūsų žmogiškojo orumo ženklas yra tai, kad mūsų sielų 
ramybė negali būti tokia tvirta, kaip svajotojo apie pasakų 
šalį sielos ramybė“". 


Kadangi Weberis Burgtheater** ką tik buvo matęs spek- 
taklį Faustas, kyla pagunda skaityti šį monologą kaip fin 
de siėcle apmąstymą apie Goethe's kūrinį, apmąstymą, kuris 
byloja apie sustiprėjusią mūsų (mūsų „sielų“) kovą, kurią 
sukėlė šaknis praradęs „subjektyvistinės kultūros amžius“. 
Pabrėžti patys rimčiausi modemūs motyvai: sąmoningas 
prasmės kūrimas, psichologinio suvokimo, kad „esame 


20 Iš Weberio pastabų debatuose „produktyvumo“ klausimu, Ver- 
handlungen des Vereins fiir Sozialpolitik. In SVSP 132 (1910):585; GASS, 
420. Guentheris Rothas ir Wolfgangas Schluchteris sutrumpintą šio pa- 
sisakymo versiją be komentarų pasirenka savo knygos Max Weber's Vision 
of History: Ethics and Methods. — Berkeley: University of California Press, 
1979, tituliniu epigrafu. 

modernūs“, žymės, subjektyvumo proveržis, save apribo- 
jantis pošvietiminis mokslas, kova tarp besivaržančių „die- 
vų“ ir mūsų silpnos pastangos pasirinkti tarp jų išlaikant 
orumą, kai „valia tiesai“ pasidarė problema. 

Weberis plėtojo šias idėjas pastabose, išmėtytose po visus 
svarbesnius jo kūrinius; tokių pastabų pavyzdžiai yra gerai 
žinomi, įspūdingi fragmentai apybraižose apie „objektyvu- 
mą“ ir „laisvę nuo vertinimų“, kur kalbama apie „kultūros, 
paragavusios pažinimo medžio vaisiaus, epochos lemtį“. 
Kaip ir Vienos deklaracijoje, ši lemtis — tai 


būti priverstiems Žinoti, kad mes negalime sužinoti pasaulio 
prasmės iš to pasaulio tyrinėjimo rezultatų, kad ir kokie tobuli 
tie rezultatai būtų, bet turime patys būti jos kūrėjai; Žinoti, 
kad „Weltanschauungen“ niekada negali būti augančio em- 
pirinio pažinimo rezultatas ir kad dėl to aukščiausi idealai, 
kurie mus stipriausiai įkvepia, visais laikais yra veiksmingi 
tik kovojant su kitais idealais, kurie kitiems Žmonėms yra 
taip pat šventi, kaip mūsų idealai mums*'. 


Būtų sunku įsivaizduoti dar labiau į išpažintį panašius 
teiginius, kurie tuo pat metu yra kultūros analizė, iš esmės 
modernistinė savo tonu, sąlygojama geismo „pažinti“, bet 
siejama į vieną visumą ryžto išsaugoti paradoksus, kuriuos 
atskleidžia ši analizė. Žinoma, tai labai koncentruoti frag- 
mentai, kurių reikšmė pasidarys aiškesnė juos aptarinėjant. 
Jie iliustruoja svarbiausią klausimą, kuris iškyla susidūrus 
su modernia kultūra: kokios nuostatos esame pasirengę 
laikytis ir ginti, susidūrę su nauja „pojūčio“ ir „patirties“ 
kultūros estetika? Kaip tik šis klausimas atidengia gilesnius | 
Weberio kūrybos klodus. 


21 GAW, 154, 507; SAF, 57, 18. 

Kaip mokslininkas, kuris pasirinko politinės ekonomijos 
discipliną, bet kuris dar domėjosi humanitariniais mokslais 
apskritai, Weberis savo brandžius apmąstymus grindė po- 
žiūriu, kad čia tyrimo sritys buvo „mokslai“ dviem glaudžiai 
susijusiomis prasmėmis: jie buvo (vartojant jo terminus) 
Wirklichkeitswissenschaften, arba, pažodžiui, „tikrovės moks- 
lai“, ir Kulturwissenschaften, arba „kultūros mokslai“. 

Be jokios abejonės, geriausiai žinomą atskirą šių pama- 
tinių teiginių išdėstymą randame 1904 m. apybraižoje apie 
„objektyvumą“, paskelbtoje kaip deklaracija apie Archiv 
leidėjų tikslus, bet ji yra kur kas svarbesnė kaip huma- 
nitarinių mokslų tyrinėjimo prielaidų sukonkretinimas. (Iš 
tikrųjų visa apybraiža yra skirta nepagrįstos „mokslo be 
prielaidų“ sampratos kritikai.) Deja, standartiniame angliš- 
kame vertime iškreipiamas tikrasis Weberio požiūris, kuris 
būtų toks: 


Socialinis mokslas, kurį mes norime plėtoti, yra mokslas 
apie tikrovę. Mes norime suprasti mus supančios gyvenimo 
tikrovės, kurioje esame, savitumą — viena vertus, atskirų jos 
reiškinių, jos esamų konfigūracijų sąryšį ir kultūrinę reikšmę, 
kita vertus, pagrindus, kodėl ji istoriškai tapo tokia, o ne 
kitokia“?. 


Negatyviu požiūriu Weberis šiuo teiginiu apie gyvenimo 
„tikrovę“, ar „realybę“, norėjo pareikšti, kad socialinis moks- 
las nėra kuriamas vien iš bendrų, abstrakčių, grynai logiškų 
dėsningumų ir teiginių, panašių į dėsnius. Kitaip negu jo 
priešingybė — “dėsnių mokslas“, šis mokslas siekė suprasti 
istoriškai egzistuojančio pasaulio „individualumą“ ar „savitu- 


2 GAW, 170—171; S6€F, 72; plg. GAW, 237; S6F, 135. 

mą“. Šis „individualumas“ ir „savitumas“ buvo suprantami 
dvejopai: (a) šiuolaikinių kultūrinių prasmių požiūriu ir (b) 
istorinių priežasčių, kodėl egzistuoja kaip tik ši kultūrinė 
tikrovė, o ne kokia nors kita, požiūriu. Minties slinktis šiuose 
sakiniuose yra absoliučiai lemiamas dalykas norint suprasti 
Weberio samprotavimą: „tikrovės“, ar „realybės“, mokslas, 
gyvenimo formos „savitumas“, kultūrinė prasmė ir istorinis 
aiškinimas yra būtinai susiję tuo atžvilgiu, kad kiekvieno 
elemento realizavimo galimybė priklauso nuo to, ar yra 
visi kiti elementai. 

Mažai žinomoje „Pratarmėje“, kurią taip pat parašė 
(nepasirašydamas) Weberis, kai drauge su Sombartu ir Jaffė 
perėmė Archiv leidimą, net dar labiau pabrėžiama, kad 
„tikrovės“ mokslo sąvoka neatskiriama nuo mėginimo nu- 
statyti specifiškai kultūrinį turinį. Lygindamas žurnalą su 
kitais socialinio mokslo periodiniais leidiniais, Weberis pri- 
minė svarų šio žurnalo indėlį 1888—1904 m., kai žurnalą 
leido jo įkūrėjas socialistas Heinrichas Braunas, pažymė- 
damas, kad 


Archiv išsiskyrė iš savo pirmtakų tuo, kad problemos, va- 
dinamos „darbo klausimu“, čia buvo svarstomos pačiame 
bendriausiame kontekste, kad jis užčiuopė „darbo klausimo“ 
kultūrinę prasmę, suprasdamas šį klausimą kaip išoriškai 
aiškiausiai matomą daug platesnio reiškinių komplekso iš- 
raišką; šis reiškinių kompleksas — tai fundamentalus trans- 
formacijos procesas, kurį, stiprėjant kapitalizmui, patiria mūsų 
ekonominis gyvenimas ir visa mūsų kultūrinė egzistencija“. 


O visuotinį darbo klausimą nagrinėjanti „nauja kryptis“, 
kurią paskelbė Weberis ir jo kolegos, buvo net dar tvirčiau 
susieta su kultūros problematika: 


23 „Geleitwort“. In Archiv 19, 1904, p. I-ii. 

Pirmiausia šiandien -Archiv tyrinėjimų sritis turi būti iš 
pagrindų išplėsta, o taip ligi šiol būdavo daroma tik atsitiktinai 
ir kartkartėmis. Mūsų žurnalas istorinį ir teorinį bendros ka- 
pitalistinio vystymosi kultūrinės prasmės pažinimą turės laikyti 
moksline problema ir turės padėti ją suprasti“*. 


Neįmanoma įsivaizduoti, kad įmanoma nusakyti dar 
glausčiau ir nedviprasmiškiau konkrečią kryptį, kurią kaip 
„kultūros mokslas“ brėžė šis naujas „tikrovės“ mokslas. Ši 
pažinimo forma pretendavo būti pranašesnė, pirmiausia tuo, 
kad susiejo jau žinomus klausimus su „kultūrine reikšme“ 
ir „kultūrine egzistencija“. 

Bet kokios yra Kulturwissenschaft, kultūros mokslo, prie- 
laidos? Tai tikrai tas klausimas, į kurį krypsta Weberio 
mąstymas; į jį atsakoma ištisomis teiginių salvėmis; tuos 
teiginius, kurių ypač daug pribarstyta esė „Objektyvumas“ 
socialiniame moksle ir socialinėje politikoje“, galima išsa- 
mumo dėlei interpretuoti kaip loginę seką: 

Pirma. Kultūra pirmiausia yra nesantarvės, vertybių kon- 
flikto ir konkuruojančių Weltanschauungen sritis. Kovojama 
už „pačius vertinimus reguliuojančius matus... nes problema 
apima bendrų kultūros klausimų sritį“. Kuo problema ben- 
dresnė arba „kuo toliau siekia jos kultūrinė reikšmė“, tuo 
kontliktas stipresnis ir platesnis. Kultūroje vyrauja nuosek- 
„lus perspektyviškumas. Tačiau paradoksalu, kad be tokio 
perspektyviškumo, be „vienpusiškų požiūrių“ negali būti 
„objektyvios“ kultūros analizės. Ši skirtingų idealų kova 
negali būti išpręsta ir pažinimo darbu, nes jis pats yra 
šitos kovos dalis“. 


24 Ibid., v. 
2 GAW, 153, 170, 181; S4-E, 56, 72, 81; visos citatos čia yra iš Weberio 


esė apie „objektyvumą“: „Die 'Objektivitaūt' sozialwissenschaftlicher und 
sozialpolitischer Erkenntnis“. 

Antra. Pati kultūros sąvoka yra „aksiologinė sąvoka“, 
todėl jos prasmė ir turinys atviri interpretacijai. Kitaip 
tariant, tai, kas yra atsiradę istoriškai, tampa kultūra ne 
dėl savo tariamai pagrįsto (valid) turinio, įgimto prasmin- 
gumo ar ontologinio statuso, bet todėl, kad mes ribotai 
to, kas atsiradę istoriškai, daliai priskiriame reikšmę (Be- 
deutunę). Reikšmės priskyrimas yra „beprasmiškos pasaulio 
vyksmo begalybės“ pavertimas „intelektualiniu požiūriu“ 
sutvarkytais empiriniais duomenimis“*“. Kultūra yra kuria- 
ma remiantis mūsų idėjomis apie reikšmę. 

Trečia. Socialiniame gyvenime kultūra atstovauja tam, 
kas atskira, savita ir individualu, — konkretumo ir pa- 
skirumo lygmeniui, kuris išryškinamas ir pabrėžiamas, nau- 
dojantis „idealiais tipais“. Šių pagrindinė paskirtis yra 
„aiškiai įsisąmoninti ne rūšines kultūros reiškinių bendry- 
bes, bet jų savitumą“". Lyginimo, grindžiamo idealiais 
tipais, paskirtis — įsisąmoninti skirtumą. 

Ketvirta. Vis dėlto visos mokslo Žinios yra pačios kultūros 
produktas, ir todėl yra ne natūralus, būtinas ar galutinis, 
bet veikiau galimas būdas vaizduoti pasaulį: neabejojamai 
„tikėjimas mokslinės tiesos verte yra tam tikrų kultūrų 
produktas, o ne gamtos duotas dalykas“*“. Be to, mokslo 
sąvokos būna naudingos priklausomai nuo problemų, o 
problemos savo ruožtu priklauso nuo kultūros ir keičiasi 
kartu su neišvengiama kultūros kaita. Weberio įvaizdžiais 
kalbant, „bet vieną kartą spalva pasikeičia... Didžiųjų kul- 
tūros problemų šviesa slenka tolyn“; ir tada, cituojant 
Goethe: 


2 GAW, 156, 175, 180; S64-F, 59, 76, 81. 
27 GAW, 202; S4F, 101. 
2 GAW, 213; SF, 110. 

Antai šviesos nešėja amžina 

Už horizonto tyliai nusileido, 

Bet aš ilgiuosi dar labiau jos veido, 
Aš noriu džiaugtis jos liepsna, 
Žiūrėti apačion į jūrų plynę, 

Beribį dangų jausti viršuje, 

Matyti priešais rytmečio Žydrynę 

Ir naktį iš paskos...?? 

Penkta. Galutinis Kulturwissenschaft tikslas yra „kultūriš- 
kai reikšmingos tikrovės“ pažinimas, o kultūrinė reikšmė 
gali būti nustatoma tik remiantis vertinimo idėjomis, ne 
dėsniais ar empiriniais dėsningumais. Bet kultūros mokslo 
„transcendentaline prielaida“ Weberis vadina ne tai, kad 
kultūra mums „vertinga“. Iš tikrųjų ši prielaida yra tai, 
kad mes esame „kultūrinės būtybės, arba Kulturmenschen*, 
apdovanoti sąmone — sugebėjimu įprasminti pasaulį?“. 

Šešta. Bandymas atsakyti į neempirinį klausimą „kokia 
yra kultūros prasmė?“ priklauso mokslui ir yra vienas 
labiausiai provokuojančių ir stimuliuojančių klausimų kul- 
tūros gyvenimui, kurio pagrindinę dalį moderniojoje epo- 
choje sudaro mokslas*!. Šis klausimas savo esme yra re- 
fleksyviai susijęs su moksline veikla, kuri yra moderniosios 
kultūros gyvenimo aspektas, galbūt. svarbiausias aspektas. 

Visi šie aspektai liečia ne tik „kultūros mokslą“ kaip 
mokslą apie „tai, kas yra“, bet jie apibūdina ir Weberio 
pažinimo sampratos metateorinius pagrindus. Visi kartu jie 


?? Faustas, I dalis, I veiksmas, 4 paveikslas, eilutės 1084—1088 (Vertė 
A. Churginas); GAW, 214, taip pat 152, 207; S6F, 55, 105, 112. 

3 GAW, 174, 176, 180; SAF, 75, 77, 80—81. 

31 GAW, 156, SėcF, 59. 

rodo, kad Weberis pateikė ypatingą kultūros problemos 
sampratą, išvengdamas įprastinės modernybės psichologijos, 
kultūros sociologijos ar Kulturkritik* terminijos. Kalbant iš 
esmės, Weberis teikė pirmenybę ypatingai kultūros klau- 
simo formuluotei: būtent, kaip atsitiko, kad tik Vakaruose 
tam tikra aplinkybių kombinacija ar „grandinė“ (Verkettung) 
sukūrė „kultūros reiškinius“, kurių „raidos kryptis yra 
visuotinai reikšminga ir galiojanti“?2. Šis teiginys pačiame 
pirmajame esė apie „religijos sociologiją“ paragrafe, kurį 
Weberis, kaip „moderniojo Europos kultūros pasaulio sū- 
nus“, parašė 1920 m., yra ir retrospektyvus apibendrinimas, 
ir kvietimas ateities mąstytojams, ir „universaliai-istoriškų“ 
kultūros problemų susumavimas, ir raginimas ištirti jų 
reikšmę gyvenimui. 

Turime klausti, kokie ypatingi klausimai ar koks ypa- 
tingas turinys glūdi monumentaliuose Weberio idealaus ir 
materialaus komplekso, vadinamo kultūra, tyrinėjimuose. 
Formuluojant šiek tiek kitaip, kas sudaro paties Weberio 
kultūros sampratos „savitumą“? Koks būtent yra mąstymas, 
pažymėtas vėberiško kultūros mokslo Žyme? 


Lemtingiausia mūsų modernaus 
gyvenimo jėga 


Geriausiai Weberio mąstymo vidinę dinamiką atskleidžia 
atsakymas į šiuos klausimus. Jis pradeda moderniojo kapi- 
talizmo „faktu“ ir imasi interpretuoti tai, ką aš vadinsiu 


2 „Vorbemerkung“, GARS, 1:1; PE, 13; Weberis šiame fragmente 
kalba apie galiojimą (Giūltigkeit), o ne „vertę“ (value), kaip kad verčia 
[į anglų kalbą] Parsonsas. Kaip priežastinis terminas Verkettung turi 
susiejimo ar sujungimo į grandinę prasmę, iš čia — „aplinkybių grandinė“. 

kultūrinėmis modernybės negalėmis. Šis besiskleidžiantis 
interpretavimo ir argumentavimo modelis turi daug sudė- 
tingų formų ir krypčių. Tačiau kiekvienu atveju, kaip sako 
Weberis, tai yra ypatingo ir savito Vakarų kultūros „ra- 
cionalizmo“ bei reakcijos į jį klausimas“**. Paradoksalu, kad 
šis „racionalizmas“ visai nebūtinai yra „racionalus“, bet yra 
nuolatos abejojamas, atsiprašius Hegelio, keičiant formulę: 
kas yra racionalu, nėra tikra, ir kas yra tikra, yra iracionalu. 

Kaip aš sakiau, pirmos Weberio „bendros kapitalistinio 
vystymosi kultūrinės reikšmės“ analizės, kaip ir daugelio 
jo minčių aspektų, užuomazgų randame Rytų Elbės teritorijų 
agrarinių darbo santykių organizavimo tyrinėjimuose pas- 
kutiniajame XIX a. dešimtmetyje. O dėl vėlesnės kultūrinės 
problematikos nustatymo, tai jos kontekste svarbu pažymėti, 
kad šiuose tyrinėjimuose atsigręžiama į tradicionalistinį 
pasaulį, kuris žlunga, puolant naujoms kapitalistinėms ga- 
mybinėms jėgoms; jie pasakoja fin-de-siėcle sociokultūrinės 
ir todėl politinės suirutės istoriją. Kapitalistinio racionali- 
zavimo procesas ne tik padaro galą daugiabriauniams, 
istoriškai artikuliuotiems socialinio susisluoksniavimo san- 
tykiams Rytuose, bet ir sukuria naują, neturinčią nuosa- 
vybės, „formaliai laisvo“ darbo klasę ir sunaikina valdžios 
centrus, kurie anksčiau padėjo skleisti kultūrą. Weberis 
tvirtina, kad tokio masto pakitimas paveiks visą socialinę 
ir politinę santvarką. Bet jis savo ankstyvųjų agrarinio 
pasaulio tyrinėjimų išvadoje tiksliai neapibūdino kultūros, 
kuri galėtų atsirasti vykstant šitam „negrįžtamam“ procesui. 

Kapitalizmo kultūrinės reikšmės apibūdinimas, kaip We- 
berio plėtojamos argumentacijos kertinis akmuo, aiškiausiai 
ir išraiškingiausiai pirmą kartą pasirodė Weberio 1905— 


3 GARS 1:11; PE, 26. 

1906 m. esė, tiksliau, antroje veikalo Protestantizmo etika 
ir kapitalizmo dvasia dalyje, kurią jis užbaigė sugrįžęs iš 
Amerikos, ir jo esė apie Rusiją. Svarbiausi fragmentai yra 
gerai Žinomi, nors tai, ką nori pasakyti Weberis, aptemdo 
standartinis vertimas: 


Puritonas norėjo būti Žmogumi, kuriam rūpėtų tik jo pro- 
fesija [wollte Berufsmensch sein]; mes priversti būti tokie. Mat 
kai askezė buvo perkelta iš vienuolio celės į profesinį gyve- 
nimą ir pradėjo užvaldyti pasaulietinę dorovę, ji padėjo su- 
kurti milžinišką moderniosios ūkinės santvarkos kosmosą. Šis 
kosmosas, sąlygojamas techninių ir ekonominių mechaninės- 
mašininės gamybos prielaidų, šiandien yra kaip prievarta, ku- 
riai neįmanoma atsispirti, ir lemia visų gimusiųjų šiame kos- 
mose — ne vien tiesiogiai dalyvaujančių ekonominiame ver- 
sle — gyvenimo stilių ir galbūt lems jį, kol bus sudegintas 
paskutinis degiosios anglies centneris. Baxterio įsitikinimu, rū- 
pestis dėl išorinių gėrybių turėtų gulti ant šventojo pečių kaip 
lengvas apsiaustas, kurį kiekvienu momentu galima nusimesti. 
Bet lemtis [Verhingnis] apsiaustą pavertė geležiniu narvu““. 


Nelemtasis „geležinis narvas“ — tai galbūt pati iška!- 
bingiausia Weberio epimetėjiška metafora — tai materialios 
kultūros objektyvavimas ir jos „nepermaldaujama galia“, 
bet taip pat asketizmo projektavimas į išorinį gamybos, 
darbo pasaulį ir pirmiausia į „gyvenimo stilių“ pačia pla- 
čiausia prasme, kokią tik galima įsivaizduoti. Juk modernaus 
individo veiklą ir egzistenciją reglamentuoja profesinės veik- 
los, nuo kurios dabar nuplėštos ją palaikančios prasmės 
struktūros, būtinumas. Mes tarytum esame universalizuotos 
profesinės kultūros nesavanoriški dalyviai, mūsų horizontai 
apsiriboja racionalizuotomis, begalinėmis ir vidujai beprasmiš- 
komis „profesionalaus žmoniškumo“ (Berufsmenschentum) tik- 
renybėmis. Bandyti „plėtoti“ šią kultūrą, remiantis jos pačios 


34 GARS 1:203; PE, 181. 

prielaidomis, kaip „kultūros žmogui“ (Kulturmensch) — va- 
dinasi, tik toliau žengti moderniųjų negalių keliu. Pasau- 
lietinio asketizmo etosą, „protestantizmo etiką“, įveikia ne 
jos moralūs priešininkai, bet materialios kapitalistinio vys- 
tymosi jėgos. Šis etosas sukuria pasaulį, kuris po to atsisuka 
prieš savo kūrėją ir jį sunaikina. Tad Weberio, kaip ir 
Nietzsche's, požiūriu, asketizmaš yra ne tik mūsų „lemtis“ 
(fate), bet ir mūsų „nelemtis“ (fatality)“. Asketizmo pa- 
leidimo į pasaulį padariniai tokie, kad mes priversti patys 
susikurti savo idealus, iš naujo įvertinti vertybes. Šiuo 
atžvilgiu kas nors kita yra silpnumas. 

Karštai besiginčydamas su dviem ekonomikos istorikais, 
H. Karlu Fischeriu ir Felixu Rachfahliu, dėl to, ką jis iš 
tikrųjų norėjo pasakyti „Protestantizmo etikoje ir kapita- 
lizmo dvasioje“, Weberis buvo tvirtas ir tikslus. Jo klau- 
simai lietė „etinio „gyvenimo stiliaus“ raidos analizę“; šis 
stilius „dvasiškai atitiko“ modernaus kapitalizmo formavi- 
mąsi, laimėdamas įspūdingą ir tvirtą „pergalę Žmonių „sie- 
lose'“**. Šis gyvenimo stilius įkūnijo profesinio pašaukimo 


*> Verhingnis (vokiečių kalboje) turi šias dvi svarbias reikšmes tiek 
Nietzsche's veikale The Gay Science, trans. W. Kaufmann. — New York: 
Random House (Vintage Books), 1934, 5-ji knyga, 371 skirsnis, tiek ir 
Nietzsche'i aptariant asketizmą kaip „mūsų likimą“, „nelemtį“ ar „ne- 
"gandą" knygoje The Genealogy of Morals (pvz., I, 11; III, 14). Šį tekstą 
Weberis gerai žinojo. Žr. komentarus: Alexander Nehamas. Nietzsche: Life 
as Literature. — Cambridge: Harvard University Press, 1985, p. 125, ir 
provokuojančias pastabas apie šias idėjas Hennis. Max Webers Fragestellung, 
sk. 4. 


36 Iš „Bemerkungen zu der vorstehenden "Replik““ (1908) ir „An- 
tikritisches Schlusswort zum "Geist des Kapitalismus““ (1910), abu paskelbti 
Archiv ir perspausdinti Die protestantische Ethik II: Kritiken und Antikritiken, 
Hrsg. Johannes Winckelmann. — Mūnchen: Siebenstermn, 1968, 55, 286. 
Deja, dalinis Wallace M. Davis vertimas „Anticritical Last Word on The 
Spirit of Capitalism“. In American Journal of Sociology 83, 1978, p. 1110— 
1130, neapima visos pirmosios Weberio esė pusės, kur yra šios pastabos. 

etosą, sistemingai disciplinuoto pasaulietiško darbo, pajė- 
gaus pertvarkyti visą „pasaulį“ — buržuazinės visuome- 
nės pasaulį, — etosą. Be to, šis etosas faktiškai išplito už 
jo atsiradimo vietos — asketinio protestantizmo — ribų, 
kad įgytų „visuotinę“ reikšmę Žmonijos, priverstos profe- 
sionaliai specializuotis, kultūros istorijoje. „Mano argumen- 
tai“, — primygtinai pabrėžė Weberis, — „buvo atvirai ir 
sąmoningai apriboti Berufsmenschentum, kaip kapitalizmo „dva- 
sios“ komponento, vystymosi tema. Aš niekuo dėtas, jeigu 
neatidūs skaitytojai mano, kad galima tai ignoruoti'“?. 
Tačiau dabar profesinio pašaukimo etosas yra atitrūkęs 
nuo savo dvasinių grandinių, arba, pasak Weberio meta- 
foros, jis „klaidžioja po mūsų gyvenimus kaip nebegyvų 
religinių tikėjimų šmėkla“; jį nugalėjo materialinės civili- 
zacijos masinės gamybos jėga ir nepasotinamas vartojimas, 
besiremiantis vien „mechaniškais“ pagrindais. Individas ar- 
ba visiškai atsisako mėginti „pateisinti“ gyvenimą, arba (o 
tai yra tas pat) pasiduoda „pasaulietiškų aistrų“ prievartai, 
vaikydamasis malonumų, pramogų, pasitenkinimo arba (vie- 
nu žodžiu) pinigų. Šiais atžvilgiais Weberiui nepaprastai 
svarbi tapo Amerika, nes jos socialinė santvarka atskleidė 
kapitalizmo dvasios „didžiausią laisvę ir emancipaciją (Ent- 
fesselunę)“, kuri šiandien, Žinoma, jau praradusi bet kokią 
„Teliginę ar etinę prasmę“ ir veikiau įgijusi „sportinį pobūdį'**. 


37 „Antikristisches zum "Geist' des Kapitalismus“, 137. Galima pridurti, 
kad Fischeris ir Rachfahlis buvo tik pirmieji iš daugybės interpretatorių, 
priskiriančių Weberiui priešingus ketinimus. 


2 GARS 1:204; PE, 182; GAW, 605; GšcM, 149; En!fesselung turi energingo 
ir destruktyvaus atpalaidavimo (pažodžiui, „atpančiojimo“) prasmę. Ga- 
lima lyginti su panašiu bendru požiūriu Thorsteino Vebleno knygoje The 
Theory of Business Enterprise. — New York: Scribner's, 1904, ypač sk. 
9: „Mašininio proceso kultūrinio poveikio sfera“ („The Cultural Incidenče 
of the Machine Process“); šia knyga Weberis labai Žavėjosi. 

Amerika buvo šio naujojo profesiniu požiūriu specializuoto 
žmogiškumo didysis kultūrinis eksperimentas; kitaip sakant, 
ji simbolizavo išlaisvintą Prometėją, pasišovusį įgyvendinti 
„tokius didžiausius ir pirmapradiškiausius dalykus“, ir gal- 
būt galėjo susilaukti tokio pat likimo, koks ištiko nemirtingą 
žmonijos geradarį. Mažų mažiausiai Amerikoje buvo galima 
stebėti „kultūros prieštaravimų“, lydinčių kapitalizmą jo gy- 
vavimo istorijos viršūnėse, galimybes““. 

Kaip tik gyvenimo kryptingumo modernybės sąlygomis 
problema, tokia būdinga vėberiškajam tikrosios kapitalizmo 
kultūrinės reikšmės aiškinimui, įkvepia taip pat ir jo esė 
apie Rusiją ir parodo, kaip šios esė susisieja su apmąstymais 
apie Ameriką. Dėl istorinių ir kultūrinių priežasčių Rusijos 
pavyzdys itin aiškiai atskleidė konfliktą, kuris įvyksta visur, 
kur kapitalistinis racionalumas kaip „ekonominis būtinu- 
mas“ susiduria su kultūros vertybėmis, tvirtai įsišakniju- 
siomis ikimoderniose, religiškai įkvėptose tradicijose. Ame- 
rikoje tai — „demokratinio individualizmo“ vertybės, Ru- 
sijoje — bendruomeninės ir „egalitarinės“ visai kitokia 
prasme miro* vertybės. 

Žinoma, šios tradicijos turi radikaliai skirtingus atramos 
taškus: Amerikoje tai, ką Weberis pavadino „iš puritonizmo 
paveldėtomis demokratinėmis tradicijomis“, gali būti sie- 
jama su asketiniame protestantizme įsigalėjusių antiauto- 
ritarinių doktrinų palikimu, o Rusijoje visai kitokios de- 


*? Weberio idėjų tąsą Žr. Bell. Cultural Contradictions of Capitalism, 
ypač p. 21—22, 83—84, kur teigiama, kad modernus kapitalizmas sunaikino 
savo „legitimiškumą“, arba moralinį „transcendentalinį saitą“, kuriuo jis 
save ribojo; šiuos dalykus jis pakeitė „hedonizmu“ kaip pateisinimu, o 
vieninteliu savo kognityviniu standartu padarė „funkcinį racionalumą“ — 
tai Weberio Zweckrationalitūt sąvoka; kartu „modernistinė kultūra“ tyčia 
griovė buržuazinę visuomenę ir propagavo išraiškos būdus, priešingus 
funkciniam racionalumui. Bello nuomone, „kultūrinius kapitalizmo prieš- 
taravimus“ mažų mažiausiai lemia šių elementų sąveika. 

mokratinės Gemeinschaft* samprata kildintina iš „mistinės“ 
religinės ortodoksijos formos. Pasak Weberio, abi tradicijos 
tapo vis labiau puolamos, kai susidūrė su racionalizacijos 
dinamikos iššūkiu. Viename fragmente jis pažymi: 


Tegul pagaliau nusiramina tie, kurie gyvena nuolatinėje 
baimėje, kad ateityje pasaulyje galėtų būti per daug „demok- 
ratijos“ bei „individualizmo“ ir per mažai „autoriteto“, „aris- 
tokratijos“, „pagarbos valdžios įstaigoms“ ir panašiai; pernelyg 
pasirūpinta, kad demokratinio individualizmo medžiai neaug- 
tų iki pat dangaus... Labai juokinga nuomonė, kad egzistuoja 
atrankinė giminystė tarp šiandieninio išvystyto kapitalizmo, 
dabar importuojamo į Rusiją ir egzistuojančio Amerikoje, šios 
mūsų ekonominės raidos „neišvengiamybės“, ir „demokrati- 
jos“, ir net „laisvės“ (visokia prasme). Klausimas gali skambėti 
tik šitaip: kaip, jam įsiviešpatavus, šie dalykai apskritai „ga- 
limi“ ilgam laikui?“ 


Weberio požiūriu, niekas negali būti atleistas nuo šio 
lemtingojo klausimo: „visur paruoštas naujos baudžiavos 
narvas“, ir visos „vystymosi tendencijos“ rodo, kad jis 
tobulės ir bus visados. 

Tačiau ar galima iš principo atsakyti į Weberio iškeltą 
klausimą — šią labiausiai politišką kultūros dilemos iš- 
raišką? Tuo tarpu pasakykime tik tiek, kad, Weberio nuo- 
mone, norint adekvačiai ir, svarbiausia, sąžiningai atsakyti, 
reikia, pasak jo žodžių, „plaukti prieš materialaus vystymosi 
srovę“. Atsakymas negali turėti nieko bendra su nuolankiu 
judėjimu maršrutu, kurį lemia nepermaldaujamas „istorinių 
dėsnių“ srautas. 

Taigi, Weberio kapitalizmo analizė pasiekia savo apo- 
gėjų „geležinio narvo“ įvaizdžiu. Bet kaip kultūros analizė, 


*“ „Zur Lage der būrgerlichen Demokratie in Russland“. In Archiv 


22 (1906):347; iš dalies išversta Selections, p. 282. 

unikalaus proceso reikšmės paieškos, ji čia nesustoja. 
Modernybei būdingas ne tik tam tikras išorinių gyvenimo 
sąlygų sąstingis ir suvienodėjimas, bet ir neišvengiamas 
pačių įvairių vertybinių sričių, gyvenimo sarangų ir gy- 
venimo galių (Weberio terminais, Wertsphūren, Lebensord- 
nungen ir Lebensmūchte) bei jų autonomiškų ir vidujai nu- 
oseklių „dėsningumų“ (Eigengesetzlichkeit) turinių konflik- 
tas, apie kurį nuolat kalbama svarbiausiose Weberio darbų 
vietose. Nėra tapačios ne tik įvairios vertybių sritys, tokios 
kaip politinė ir etinė arba etinė ir estetinė. Taip pat ir 
vertybių srities viduje (pavyzdžiui, asmeninio elgesio eti- 
koje) negalima rasti vienodų normų, pavyzdžiui, kantiškojo 
tipo, sistemos, kuri vieną kartą visiems laikams „išspręstų“ 
veiksmo ir pasirinkimo problemas. Vietoj to, „galų gale 
visur ir visada tarp vertybių ne tik yra alternatyvos, bet 
tarp jų vyksta nesutaikoma mirtina kova, kaip kad tarp 
„dievo“ ir „velnio“. Tarp jų nėra jokių reliatyvumų ar 


kompromisų“*!. Pirmoji tema — kapitalistinio vystymosi 
kultūrinė reikšmė — susipynusi su Marxo problematika, 
o ši antroji — „dievų kova“ — išausta iš Nietzsche's 


„Žaliavų“. Pirmosios minties gijos implikacijos yra išorinės 
ir politinės, o antrosios — gijos implikacijos yra vidinės 
ir etinės; pastarosios kalba apie tai, kaip gyventi. 

Be to, įdomu pažymėti, kad tai, ką galima pasakyti apie 
„etiką“, galima pasakyti ir apie „moderniąją kultūrą“: ir 
ji nėra išskirta iš Weberio samprotavimų grandinės, bet, 
ko gero, tampa tik „mirtinos kovos“ dalimi. Štai kodėl 
Webėris teigia, kad asmeniui, kuris kildina savo tapatumą 
ir gyvenimo prasmę tik iš kultūros, „kultūros Žmogui“, 
kuris surizikuoja laikyti kultūrą pašaukimu, ji iš tikrųjų 


41 „Der Sinn der "Wertfreiheit'“, GAW, 507; SėcF, 17—18. 

niekad nebūna asmeninio „išganymo“ šaltinis. Iš tikrųjų 
ji visada turi būti siejama su „kalte“ arba, konkrečiu es- 
tetinės kultūros atveju, su „nuolatiniu sąžinės buvimu Nar- 
cizo šventykloje“**. 

Tad galutinė kapitalistinio vystymosi kultūrinės reikš- 
mės išraiška yra moderniojo gyvenimo didžiosios įtampos 
ir konfliktai — vienu Žodžiu, jo negalės. Viską pasvėrus, 
atrodo, kad Weberis, suvokęs šią išvadą, reagavo į ją 
dvejopai. Viena vertus, žvelgdamas iš skeptiškos ir kritiškos 
perspektyvos, jis pasirengęs išnagrinėti kai kuriuos ban- 
dymus pačios modernybės kultūros viduje įveikti jos pro- 
blematiką arba nuo jos pabėgti, nors Weberiui yra nenu- 
neigiama tiesa, kad visi šie bandymai yra paradokslūs ir 
abejotini nepriklausomai nuo to, ar galima juos laikyti 
„autentiškais“, ar ne. Bet, kita vertus, pats Weberis indi- 
vido, susidūrusio akis į akį su tokia kultūra, vardu padarė 
išvadą, kad galų gale „kiekvienas pavienis svarbus veiks- 
mas ir galiausiai gyvenimas kaip visuma... reiškia galutinių 
apsisprendimų grandinę, per kuriuos siela, kaip pas Pla- 
toną, renkasi savo pačios likimą — tai yra savo veiksmų 
ir būties prasmę“. Ši užmaskuota nuoroda į Fedrą atskiria 
egzistencinio pasirinkimo, vėberiškojo autentiškumo sritį. Bet 
abiejų atsakymų — alternatyvų „geležiniam narvui“ ieško- 
jimas ir „demono, laikančio Žmogaus gyvenimo giją“““, 
ieškojimas — prasmė bei derinimas toli gražu nėra savaime 
akivaizdūs. Kaip galima juos suprasti atsižvelgiant į kul- 
tūros problemą, kurią iškėlė kapitalizmo analizė? 


*2 Carl E. Schorske. Fin-de-siėcle Vienna: Politics and Culture. — New 
York: Random House (Vintage Books), 1981, p. 10. 

43 „Der Sinn der 'Wertfreiheit'“, GAW, 507—508; S4F, 18. 

“4 „Wissenschaft als Beruf“, GAW, 613; Gė:M, 156. 

Aš norėčiau pareikšti, kad atsakymą į šį klausimą ga- 
lima atrasti pačiame Weberio apmąstymų branduolyje — 
veikalo „Ekonomika ir visuomenė“ skyriuje „Religinė etika 
ir „pasaulis“ ir ypač „Zwischenbetrachtung“*, o angliška- 
me vertime jis pavadintas „Religiniai pasaulio neigimai ir 
jų kryptys“ („Religious Rejections of the World and Their 
Directions“). Šis kūrinys pirmą kartą buvo paskelbtas 1915 
m., O po to pridėtas prie pačios veikalo Religijos sociologija 
pirmojo tomo pabaigos. Temos ir problemos atžvilgiu šuo- 
lis nuo 1905—1906 m. esė iki šių tekstų, parašytų po 1909 
m., yra apgaulingai trumpas, nes būtent pastaruosiuose 
Weberis pradeda prieštarauti rimčiausiems atsakymams į 
grėsmingus „geležinio narvo“ suvaržymus. Pasak Weberio 
užrašų ir Lukacso užuominos apie jam palikusį „didžiulį 
įspūdį“, Weberio Heidelbergo būrelyje prieš I Pasaulinį 
karą buvo skaitomos bent jau „Tarpinio apmąstymo“ iš- 
traukos, o 1913 m. Marianne Weber žinutė apie šiuos 
epizodus tikrai įrodo, kad Weberis tikėjosi, jog šis tekstas 
iš dalies bus atsakymas į Lukacso ir kitų „eschatologines 
viltis“, kad „pasaulis bus išganytas“, sukuriant naują „so- 
cialistinę visuomenę, pagrįstą brolybės etika““. Šis kon- 
tekstas atskleidžia pagrindinį Weberio „Apmąstymo“ - tiks- 
lą — būtent pakomentuoti nepaliaujamas kovas, kuriose 
grumiasi įvairių gyvenimo sąrangų ir vertybių sričių gy- 
ventojai, mėginantys susidoroti su istoriškai atsiradusiu 


* GARS 1:273; Lukūcso laiškas Weberiui, 1915 m. gruodžio vidurys, 
išspausdintas: Georg Lukūcs: Selected Correspondence, 1902—1920, ed. and 
trans. Judith Marcus and Zoltin Tar. — New York: Columbia University 
Press, 1986, p. 253. 


46 Lebensbild, p. 747; angl. vert. p. 466. 

„pasauliu“ prisitaikydami, racionalizuodami, manipuliuo- 
dami, bėgdami. Nors galima dešifruoti kitus teksto aspek- 
tus, tokius kaip įtakingą asketizmo ir misticizmo tipologiją 
ar implicitinę schemą, padedančią suprasti veiklos orien- 
tacijas, jie yra mažiau svarbūs palyginti su didžiąja kul- 
tūros tema — milžiniška įtampa tarp įvairių gyvenimo 
sąrangų pasitinkant „mūsų laikų lemtį“, atsakymų ir pa- 
bėgimo kelių iš pačios kultūros vidaus ieškojimu — visų 
Weberio tyrinėjimų pagrindu“. 

„Apmąstyme“ glūdi ne tik šeimyninės, religinės, eko- 
nominės, politinės, estetinės, erotinės ir intelektualinės (moks- 
linės) gyvenimo sąrangų ar gyvenimo veiklos bei vertybių 
sričių „vidinės ir teisėtos autonomijos“ pagrindiniai išsamios 
analizės elementai, kurių yra ir vėlesnėse Weberio esė (ypač 
antrosiose darbų „Mokslas kaip profesinis pašaukimas“ ir 
„Politika kaip profesinis pašaukimas“ dalyse); čia glūdi ir 
paties Weberio kiekvienos iš šių sričių įvertinimo užuo- 
mazgos atsižvelgiant į kultūros — ypač moderniosios kul- 
tūros, problemą. „Religiniai“ pasaulio neigimai Weberio 
terminijoje apibūdinami „brolybės etikos“ (Briiderlichkeitset- 
hik) požiūriu; šita etika yra absoliutistinės grynųjų intencijų, 
įsitikinimų ar „galutinių tikslų“ etikos (Gesinnungsethik) 
atmaina. Nors nevienareikšmė kategorija „etika“ negali pati 
savaime būti vertybinė sritis, turinti savo pačios „teisėtą 
autonomiją“, visą vėberišką religinės veiksmo ir vertinimo 
srities traktavimą turime interpretuoti kaip nurodymą, jog, 
egzistuoja ypatingi „absoliutistiniai etiniai“ keliai, artimi 
asketiniam religiniam gyvenimui, kuriuos kai kurie Žmonės 


2 Neatsižvelgdamas į šį kontekstą ir į Nietzsche's reikšmę, Rogers 
Brubaker. The Limits of Rationality: An Essay on the Social and Moral Thought 
of Max Weber. — London: Allen Unwin, 1984, gali teigti, kad vėberiškasis 
nesutaikomo vertybių sričių konflikto traktavimas yra „sunkus ir neaiškus 
samprotavimas“ (p. 69). 

renkasi, kad neutralizuotų gyvenimo šiame pasaulyje di- 
lemas. O dėl veiksmų, kurie pretenduoja į politinių veiksmų 
rangą, tokiai etikai priklauso, pasak Weberio, tam tikri 
socializmo variantai ir ypač sindikalizmas: jie susidoroja 
su egzistavimo pasaulyje reikalavimais, vaizduotėje pakeis- 
dami esamą gyvenamą pasaulį ir pirmiausia reikalaudami 
disciplinuoti save. Jie atstovauja tam, kas, atskirai imant, 
yra apolitinės etinės pažiūros, įsibrovusios į politikos sritį, 
„politinės“ savo padariniais, bet siūlomos siekiant trans- 
formuoti pačią politikos sritį, priversti ją būti „moralią“. 

Nors absoliutistinės etikos sritis yra fundamentali, ji toli 
gražu nėra vienintelė; egzistuoja ir alternatyviniai atsakymai 
„geležiniam narvui“, ypač estetinių, erotinių ir intelektu- 
alinių vertybių srityse. Pirmosioms dviem, kurias Weberis 
labiau negu kas nors kitas traktuoja „vystymosi“ požiūriu, 
būdinga tendencija, joms vis labiau diferencijuojantis, ištirpti 
eskapistinėje (escapist) psichologinės refleksijos, grynosios 
patirties ir „vidujybės“ „jausmo kultūroje“. Tad, pasak 
Weberio idiomos, „menas perima šiapusinio išganymo funk- 
ciją“, muzika tampa „vidujiškiausia“ iš visų menų“, o 
erotizmas pasirodo esąs „vartai į iracionaliausią ir todėl 
realiausią, palyginti su racionalizacijos mechanizmais, gy- 
venimo branduolį'**. Taip atsitikus, intelektualistinė kultūra, 
tokia būdinga modernybei, linksta pakeisti vieną vertybių 
sritį kita, vieną gyvenimo sąrangą kita, remdamasi principu, 
kad pats subjektyviausias sprendimas yra pats autentiškiau- 
sias ir turi didžiausią „galią“ (valid). Pacituokime Weberio 
pavyzdį: „Modernus žmogus, atsisakydamas prisiimti at- 
sakomybę už moralinius sprendimus, linksta moralinius 
savo intencija sprendimus paversti į skonio sprendimus 
(„blogas skonis“ pakeičia „tai, kas smerktina“)“. Tokio 


4 GARS 1:555—556, 558; G8cM, 342, 345; WuG, 468: EaS, 607. 

poslinkio padarinys, kaip ir jo tikslas, yra sustiprinti trans- 
cendentines subjektyvumo pretenzijas, nes „estetinio spren- 
dimo neapskundžiamumas padaro diskusiją negalimą“*?. Tai 
yra jo funkcija. Su šia formuluote mes pasiekiame visišką 
estetinės kultūros pergalę intelektualizacijos amžiuje. 

Ką galima pasakyti apie ekonominę ir politinę gyvenimo 
sąrangas, pačias beširdiškiausias ir velniškiausias galias? 
Galima pasakyti, kad jos šioje schemoje reprezentuoja pa- 
vyzdinius prisitaikymo atvejus, kai veiksmo sąlygas nustato, 
viena vertus, abstraktus piniginės ekonomikos racionaliz- 
mas, O kita vertus — “neišvengiama prievartos pragmatika 
[Pragma|'““?. Ekonominė sritis tik pakartoja kapitalizmo kul- 
tūrinės reikšmės problemą: vienu sakiniu, „pinigai yra pats 
abstrakčiausias ir „beasmeniškiausias“ elementas, koks tik 
egzistuoja Žmogaus gyvenime“, ir todėl jie yra Weberiui, 
kaip ir Simmeliui jo veikale Pinigų filosofija, svarbiausias visų 
objektyvacijų, Žmogaus susvetimėjimo sau, materialinio pa- 
sitenkinimo ir tiesiog gryno vargo šaltinis?!. Jeigu pelno 
vaikymasis turi „prasmę“, tai ją galima atrasti tiesiog pagal 
analogiją su Žaidimais ir sportu. Ne taip yra Weberio ago- 
nistinėje politikos srityje, kur dedasi daug rimtesni dalykai; 


9 GARS 1:555; GėcM, 342 (kursyvas mano. — L. S.). 
0 GARS 1:544; GėcM, 336; plg. WuG, 464; EaS, 600—601. 


1 GARS 1:544; GėM, 331. Knygoje The Philosophy of Money (1900), 
trans. T. Bottomore and D. Frisby. — London: Routledge 6 Kegan Paul, 
1978, kurią Weberis skaitė 1902 m., Simmelis aiškina, kad „pinigai yra 
abstrakčios vertės atstovas. Iš ekonominio santykio, t.y. daiktų išmai- 
nomumo, yra išskiriamas šio santykio faktas ir jis įgyja, priešingai negu 
tie objektai, sąvokinį egzistavimą, susietą su regimu simboliu. Pinigai 
yra to, kas bendra ekonominiams objektams, ypatingas sutikrovinimas... 
ir visuotinį Žmogaus gyvenimo vargingumą puikiausiai atspindi šis 
simbolis, būtent nuolatinė pinigų stoka, nuo kurios kenčia dauguma 
žmonių“ (p. 120). Akivaizdu, kad panašios idėjos pasirodo ir Marxo 
kūriniuose. 

jie rimtesni ir dėl organizuotos prievartos grėsmės, ir dėl 
prieštaringų moralinių tikslų bei sublimuoto eroso įsiverži- 
mo — dėl veiksmų tų Žmonių, kurie, Weberiui parafrazuo- 
jant Machiavelli, savo gimtąjį miestą myli labiau už savo 
sielų išganymą. Modernieji maištininkai, bjaurėdamiesi de- 
humanizuota pelno vaikymosi ir biurokratinės valstybės tvar- 
ka, gali ne tik bėgti nuo politikos, bet taip pat bėgti į politiką. 
Ten jie niekada neras išganymo, bet jie gali rasti labai panašų 
dalyką, „patosą ir bendruomenės jausmą““*. 

Mums gali būti įdomu, ar Weberis siekė, kad „auto- 
nomiškų“ sąrangų skirstymas būtų išsamus. Nors yra duo- 
menų pagrįsti dvejopą atsakymą, viską pasvėrus, labiausiai 
įtikinantis atrodo tas, kad iš moderniosios patirties galima 
sukurti bet kokį skaičių konkuruojančių sąrangų ar ver- 
tybinių sričių, besiskiriančių savo visuotinumu. Iš tiesų 
moderniesiems Žmonėms būdingas sugebėjimas kurti tokius 
darinius. Mažų mažiausia taip yra dėl to, kad patirtis 
nevienalytė ir diferencijuota; paradoksalu, bet šie jos bruožai 
egzistuoja kartu su vartojamos „masinės“ kultūros stan- 
dartizavimu, kartu su prieštaringu naujų, originalių, išskir- 
tinių, autentiškų ir esminių dalykų ilgesiu. 

Lemiamas išsamumo patikrinimas yra pati „kultūros“ 
idėja, kuri vienu aspektu tėra tik viską aprėpianti sąvoka, 
neturinti pastovaus turinio. Ji praverčia, kai reikia nurodyti 
tam tikrą ypatingą gyvenimo būdą ar „gyvenimo stilių“, 
bet kitu aspektu ji yra visai savitas kateksio* ar fetišizmo 
objektas, vartojant Freudo ir Marxo žodžius, arba, pasak 
paties Weberio, — „šventas uždavinys, pašaukimas [Be- 
ruf|“?*. Weberio Kulturmensch gali būti įtrauktas į kultūrą 


?2 „Politik als Beruf“ („Politika kaip profesinis pašaukimas“) (1919), 
GPS, 546; GARS 1:98, 548; GėcM, 126, 335; PE, 107. 
 GARS 1:57; GM, 357. 

ir taip nukreipti savo veiklą, kad paverstų kultūrą ypatinga 
vertybės sritimi. Gyvenimas tampa „prasmingas“, arba ti- 
kima, kad jis toks yra, tik dalyvaujant ir disponuojant 
naujausiomis, madingiausiomis ir keisčiausiomis išraiškos 
ir tapatumo formomis, atmetant visa kita, juodinant tą „visa 
kita“ kaip nederamą ir pasenusį dalyką. Kalbant truputį 
kitokiais žodžiais, tai, ką Octavio Pazas vadino „tikrojo 
buvojimo troškuliu“, išsilieja tarsi nesuskaičiuojamais „trium- 
fuojančiais abipusiais gestais, kad viena pusė pranoko kitą“, 
kurie taip erzinančiai būdingi avangardu?*. Didžiausia iro- 
nija, kad siekti „kultūros“ šia prasme reiškia taip pat sprukti 
iš jos gniaužtų, bandyti ją aplenkti negatyvios dialektikos 
blyksniu. Tačiau tai tuščios pastangos, nes negalima tikėtis, 
kad toks siekimas ar bėgimas pasieks galutinį tikslą. 
Turėdami omenyje šią gyvenimo sąrangą ir vertybių 
sričių bei jose galimų veiklos krypčių interpretaciją, apsvars- 
tykime pagrindinius pabėgimo kelius, atsiveriančius We- 
berio apmąstymuose apie jo paties moderniosios kultūros, 
kurią vis dar turime suprasti kaip mūsų kultūrą, savitumą. 


Etinė alternatyva 


Svarbiausios pirminės problemos yra tos, su kuriomis 
susiduriame plačioje ir įvairialypėje etikos teritorijoje. Pri- 
klausydamos „brolybės etikos“ kategorijai, jos yra centrinis 
taškas, kurio santykiai su visomis vertybių sritimis yra 
įtempti, ir Kuris smarkiai lemia įvairių gyvenimo sąrangų 
prasmę. Iš tikrųjų Weberis daug kartų domėjosi „mora- 
lizmo“ klausimu, tiek pradėdamas ankstyvosiomis kritinė- 
mis pastabomis apie „etinę kultūrą“, tiek ir baigdamas 


** Cituojama iš Habermas. Philosophical Discourse of Modernity, 


p. 53, 59. 

vėlesniais ginčais apie vertybinius sprendimus ir mokslą. 
Turint omenyje jo 1909 m. pareiškimą Vienoje, kad „moks- 
liškai įrodomų [etinių] idealų“ nėra, galime dar labiau 
pabrėžti šį klausimą, atsižvelgdami į galingą Weberio iššūkį, 
mestą Michelsui ta pačia tema. Verta jį visą pacituoti: 


Yra dvi galimybės: arba (1) „mano karalystė yra ne šio 
pasaulio“ (Tolstojus, arba sindikalizmas, mąstomas iki galutinės 
išvados, kuri yra niekas daugiau kaip sakinys „tikslas man yra 
niekas, judėjimas — viskas“, paverstas revoliucine etine, asmenine 
deklaracija, bet jūs tikrai jos neapmąstėte iki galo! Galbūt aš 
kada nors apie tai ką nors parašysiu), arba (2) kultūros (tai 
yra objektyviosios kultūros, pasireiškiančios techniniais ir kito- 
kiais „laimėjimais“) teigimas, prisitaikant prie visokiausios „tech- 
nikos“ [Technik] — ar tai būtų ekonominė, politinė ar kokia 
nors kitokia technika, sociologinių sąlygų. (Toks prisitaikymas 
dažniausiai įgyvendintas būtent „kolektyvistinėse visuomenė- 
se“.) Antruoju atveju visos kalbos apie „revoliuciją“ yra farsas, 
visokia mintis apie „Žmogaus pavergimo žmogui“ pakeitimą 
bet kokios rūšies „socialistine“ visuomene ar sumaniai sukonst- 
ruotomis „demokratijos“ formomis yra utopija. Šiuo atžvilgiu 
jūsų paties kritika tikrai nepasistūmėjo pakankamai. Kas nori 
gyventi kaip „modernus Žmogus“, kad ir tik šia prasme, jog 
jis kiekvieną dieną turi laikraščius, geležinkelius, tramvajus 
ir t.t., tas atsižūda visų tų idealų, kurie paslaptingai sklando 
aplink jus, kai tik jis visiškai atsisako laikyti revoliucingumą 
savitiksliu dalyku, neturinčiu jokio „tikslo“, tokiu dalyku, kurio 
„tikslo“ net neįmanoma suvokti. Jūs esate visai doras vyrukas 
ir pats (tai rodo Jūsų straipsnis) užbaigsite kritiką, kuri jau 
seniai atvedė mane į šį mąstymo kelią ir šitaip padarė mane 
„buržuaziniu“ politiku, su ta sąlyga, kad tas minimumas, kurio 
toks politikas gali norėti, nenukeliamas į beribę tolumą““. 


?? 1908 m. rugpjūčio 4 d. laiškas, AMW 59; Weberis atsako į Michelso 
straipsnį „Die oligarchischen Tendenzen der Gesellschaft“. In Archiv 27 
(1908): 73—135; šis straipsnis yra ankstyviausias viešas tezės, nuodugniai 
išplėtotos knygoje Political Parties (1911), trans. E. and C. Paul. — New 
York: Collier, 1962, išdėstymas. Weberis pakartotinai išdėstė savo požiūrį 
rugpjūčio 21 d. laiške (AMW 62 ir NW 30/7:96):"arba—arba! kreipimasis, 
arba sausa istorija“. Visai panašias, bet trumpesnes Weberis pateikė pastabas 
profesoriui Goldsteinui 1918 m. lapkričio 13 d. laiške, NW 30/10:125—126. 

Visuose Weberio kūriniuose tikriausiai nėra kritiškes- 
nio griežtai disjunktyvių alternatyvų, apmąstytų iki jų l0- 
ginės pabaigos, išdėstymo. Svarbiausia, kad ši „alternaty- 
vų logika“ buvo būtinas jo viešų pasisakymų elementas, 
ypač jam vėliau formuluojant „atsakomybės“ principą vei- 
kale „Politika kaip profesinis pašaukimas“ ir iškalbingame 
tekste „Tarp dviejų įstatymų“, kur aptinkame puikius ir 
gąsdinančius paveikslus, vaizduojančius individą, įstrigusį 
tarp prieštaravimų: tarp asmeninio išganymo poreikio ir 
autonominės socialinio pasaulio traukos, o tas pasaulis 
suprantamas kaip „kultūros čia ir dabar Įdiesseitige Kultur) 
pasaulis — taigi kūrinijos grožio, orumo, garbingumo ir 
didybės pasaulis“. Neįmanoma vienu metu paklusti abiem 
įstatymams; to ypač negali individas, kuriam mestas iš- 
šūkis prisiimti atsakomybę už istoriją, taigi ir už ateitį 
susidūrus su „galios pragmatika [Macht-Pragma|“, domi- 
nuojančia visoje politinėje istorijoje“. 

Reikia pažymėti, kad manoma, jog alternatyvų išdės- 
tymas galioja dvejopai. Kaip tvirtina Weberis, pirmiausiai 
turime rinktis iš dviejų gyvenimo būdo apskritai galimybių, 
kurios yra iš esmės priešingos: atmesti ar neigti pasaulį 
(Weltablehnunę) arba teigti pasaulį ar jo objektyvią kultūrą 
(Kulturbejahung). Šiame kontekste „objektyvi kultūra“ (prie- 
šingai negu „subjektyvi kultūra“) reiškia Weberiui lygiai 
tą patį, ką ji reiškė Simmeliui, — tai autonominė vertybių 
tvarka, kuri yra išoriška asmeniui [self], nors ir jo sukurta, 
o šitos tvarkos turinių prielaida yra erdvinio ir laikinio 
mūsų „atsitolinimo“ nuo mūsų veiklos formų procesas''. 
Kas renkasi pirmąją galimybę, t.y. paneigia pasaulį, turi 
būti pasirengęs gyventi „fikcijomis“, kad pasiektų etinę 


* „Zwischen zwei Gesetzen“ (1916), MWG, 1/15:98. 
37 Žr. Simmel. Philosophy of Money, p. 59—78, 446—448. 

tikėjimo vienybę. Antruoju atveju reikia būti pasirengusiam 
gyventi „antinomiškai“ ir „įtemptai“ (Spannungen), kad būtų 
aiškiai suvoktas pasaulis, koks jis „yra“. Be to, tenka rinktis 
tarp vertybių sričių: arba rinktis absoliučią brolybės etiką, 
žadančią padaryti galą visoms dominavimo formoms, arba 
pripažinti reliatyvias politinio elgesio aplinkybes. Pirmuoju 
atveju reikia būti pasirengusiam gyventi kraustantis iš proto 
dėl neatitikimų tarp to, kas „idealu“ ir to, kas „realu“. 
Antruoju atveju reikia būti pasirengusiam patirti velnišką 
netikrumą, kurį lemia atsakomybė už veiksmo padarinius. 
Weberis pabrėžia neišvengiamą šių alternatyvų išsilyginimą: 
tarp pasaulio neigimo ir absoliučios etikos, tarp pasaulio 
teigimo ir (politinės) atsakomybės egzistuoja, taip sakant, 
„atrankinė giminystė“. Pastangos kitaip suderinti alterna- 
tyvas yra ta terpė, iš kurios kyla ir intelektualinė painiava, 
ir praktinės katastrofos. 

Tuo tarpu nekreipdami dėmesio į Weberio apgaulingą 
ir ironišką „buržuazinį“ modernios kultūros teigimą, mes 
lengvai galime, naudodamiesi jo formuluotėmis, pavaizduo- 
ti solidžiausias pasaulį neigiančias etines alternatyvas: tai 
pacifizmas (Tolstojus); revoliucinis sindikalizmas ar etiškai 
orientuotas įsipareigojimas „grynajai demokratijai“ (nuosta- 
ta, kurios rimtai netraktavo Michelsas); tam tikras „socia- 
listinis“ credo, kai tikima, kad galima pašalinti visus do- 
minavimo santykius (ankstyvasis Lukacsas). Taip pat egzis- 
riose radikalaus feminizmo atmainose, kaip kad patvirtino 
Marianne Weber keliose savo esė ir susirašinėdama su Sim- 
meliu apie autonomiškos „moterų kultūros“ galimybę. Juk 
jeigu feminizmą buvo galima suvokti kaip alternatyvą kas- 
dienio gyvenimo, kurį organizuoja profesionalus darbas, varž- 
tams, tai buvo galima manyti, kad jis yra ir kokybiškai ki- 

tokio pasaulio pranašas. Maxas Weberis šią ketvirtąją ga- 
limybę iš esmės patikėjo savo žmonos ir Simmelio uolumui"“, 
bet jis, kaip ir žadėjo, bandė susidoroti su pirmomis trimis 
kaip su „pasaulio neigimo kryptimis“ arba kaip su „galu- 
tinių tikslų“ ar įsitikinimų ideologine etika. 

Anot Weberio, šių etinių pažiūrų sine gua non* buvo 
absoliutus vidinis nuoseklumas, o jis buvo reikalingas tvir- 
to ryžto atsisakyti visokių „kompromisų“ su egzistuojančio 
pasaulio realijomis. Visos nuoseklios etinės alternatyvos 
tiek kolektyvinės, tiek ir individualios etikos plotmėje pri- 
pažino tam tikrą absoliutų teisuoliškumo ar teisingumo 
postulatą — iš esmės fiat justitia, pereat mundus**. Jas taip 
pat vienijo visiškas abejingumas racionaliems „tikslams“, 
arba kokiam nors racionaliam veiksmo padarinių apskai- 
čiavimui. Pateisinimo kriterijus buvo moralinio įsitikinimo, 
motyvo ar ketinimo tyrumo demonstravimas. Weberio ter- 
minijoje etinis pabėgimo kelias visada buvo padabintas 
absoliutaus ir nepalenkiamo įsitikinimo bruožais. 

Bet ką bendra visa tai turi su kapitalizmo vystymosi 
kultūrine dinamika? Weberis ir jo amžininkai kapitalizmo 
vystymąsi siejo su „technine pažanga“, su tikslingai ra- 
cionalių (zweckrational) ar instrumentinių veiklos orientacijų 
ugdymu, su gyvenimo standartizavimu ir rutinizavimu, su 
egzistavimo sąlygų kontroliavimu apskaičiuojant. Palyginti 
su tuo, ką Tolstojus (ir, sekdamas juo, Weberis) laikė 
„organiniu gyvenimo ciklu“, šios jėgos sukūrė be galo 
„progresuojantį“ specializacijos, pasimetimo, fragmentacijos 
ir „įtampų“ gyvenimą. Kiekviena opozicinė. etinė mąstymo 
mokykla siekė iš naujo sukurti pasaulį kaip „organinę ir - 


?8 Vieną iš nedaugelio paskelbtų Weberio pastabų galima rasti pirmoje 
esė apie Rusiją. „Zur Lage der būrgerlichen Demokratie in Russland“, 
p. 325—326. pastaba 72, kur jis aptaria stiprią feminizmo įtaką inteligentijai. 

natūralią visumą“ (Tolstojus), „būties visumą“ (Lukdcsas) 
arba etiškai „racionalią“ vienybę (Michelsas). Šių pažiūrų 
dvasią labai gerai pagavo Lukūcsas vėliau prisipažindamas, 
kad iki 1917 m. jo pažiūros, apibendrintos veikale Romano 
teorija, išreiškė „viltį, kad natūralus, Žmogaus vertas gy- 
venimas gali atsirasti irstant kapitalizmui ir sunaikinant 
negyvas, gyvenimą neigiančias socialines ir ekonomines 
kategorijas, o tas sunaikinimas laikytinas tapačiu kapita- 
lizmo žlugimui““?. Turi būti sunaikinta ne tik kapitalistinė 
gamybos sistema, bet taip pat ir jos būdai kalbėti, mąstyti 
ir būti. Lukacsas buvo bent jau pakankamai sąžiningas ir 
tokiose pažiūrose įžvelgė „labai naivų ir visiškai nepagrįstą 
utopizmą“. Taip pat tokio absoliutistinio angažavimosi, 
kurio atžvilgiu pats Weberis neturėjo pakankamo imuniteto, 
pavyzdys buvo aktyvistas Michelsas, „moralistas“ nuo gal- 
vos iki kojų“, kaip pažymėjo Weberis: „Savo politiniuose 
vertinimuose jis taip vadovaujasi tik savo didžiai asmenišku 
etosu, kad sykį jis visiškai nepajėgė suprasti mano kartą 
ad hoc* paminėto skirtumo tarp profesijos (dalykų, Sache) 
ir „gyvenimo““. Kita vertus, „didelės vidinės įtampos ir 


*? Georg Lukdcs. The Theory of the Novel, trans. A. Bostock. — Cambridge: 
MIT Press, 1971, p. 200. Weberis buvo susipažinęs su šiuo darbu ir 
išsakė dėl jo savo išlygas; kaip ir „Zwischenbetrachtung“, šito teksto 
dalys Heidelberge prieš karą galėjo būti skaitomos Weberio ir Lukacso 
pažįstamų būreliui: Žr. Weberio—Lukacso susirašinėjimą 1915—1916 m. 
In Georg Lukdcs: Selected Correspondence, p.253—259, 263—265. 


0 Laiškas Giselai Michels-Linder, Roberto žmonai, 1909 m. gruodžio 
25 d., AMW 67; panašiai kalbama 1907 m. sausio 11 d. laiške, AMW 
31: „Jūs, Žinoma, pats esate „moralistas“ nuo galvos iki kojų, Žinoma, 
įžvalgesnis, negu „filisteris“. Kodėl to nepripažinti?“ Plg. mano esė „Max 
Weber and Robert Michels“. In American Journal of Sociology 86, 1981, 
ypač p. 1269—1273. Ankstyvame feministiniame straipsnyje „Das Dilemma 
des Weibes in der Liebe“. In Die Frauenbewegung 9, 1903, p. 82—84, 
Michelsas bent jau matė aiškią „įtampą“ tarp darbo ir šeimos, ypač 
modernios moters atžvilgiu. 

konfliktų tarp „profesinio pašaukimo“, „gyvenimo“ (kaip 
mes šiandien sakytume) ir „etikos“ nulemtą „psichologiją““! 
Weberis laikė specifine pasaulietinio asketizmo savybe, ku- 
rią paveldėjo modernusis pasaulis. 

Griežtos ir nuoseklios etinės alternatyvos utopizmas, 
žinoma, paaiškina vieną iš Weberio prieštaravimų mora- 
lizmui (nors galbūt mažiausiai įtikinamą). Galų gale „tik- 
rovės mokslas“ jau kaip projektas buvo istoriškai atsiradusio 
pasaulio mokslas, o ne atskirtas nuo jo. Be to, žiūrint iš 
politinės srities perspektyvos, utopizmas reiškė „neatsakin- 
gumą“ ir visišką „atsakomybės etikos“, kuriai Weberis teikė 
pirmenybę, išsižadėjimą. Antra vertus, Weberis vis dar 
galėjo jausti pagarbą absoliučiai nuoseklaus Gesinnungset- 
hiker (grynųjų intencijų moralisto) kilnumui — tai, be jokios 
abejonės, paskatino jį domėtis Tolstojumi ar Lukacso apo- 
kaliptiniais bei Michelso sindikalistiniais įsitikinimais. Ta- 
čiau, duodamas atkirtį moralizmui, Weberis pagrindinį smū- 
gį nukreipė kitur: Tolstojaus paveiktas, jis įspūdingai kri- 
tikavo modernios kultūros prasmę, vykstant „techninei pa- 
žangai“, kurios variklis yra tai, ką Tolstojus vadino „eks- 
perimentiniu mokslu“. 

Tolstojaus požiūriu, modernus mokslas sureikšmino „be- 
prasmiškumo“ problemą, parodydamas, kad vieninteliai jos 
„Sprendimai“ yra neigimas arba nežinojimas, epikūrizmas 
arba hedonizmas, gyvenimo sunaikinimas gamtos užval- 
dymu arba savižudybe“*. Jo nuomone, absoliutistinės etinės 
nuostatos labui turime atsikratyti racionalistinio mokslo ir 
besąlygiškai rinktis „Kalno pamokslo“ moralinį mokymą. 


6! „Antikritischen zum 'Geist des Kapitalismus“, p. 167. 


92 Žr. ypač „Kuo aš tikiu“ („My Confession“) ir „Tad ką gi mes 
darysime?“ („What Shall We Do Then?“). Tolstoy. Complete Works. — 
New York: AMS Press, 1968, t. 13, p. 3—90; t. 14, p. 3—340. 

Esminis Weberio apmąstymų apie Tolstojaus išplėtotą morali- 
nę scientizmo kritiką dalykas buvo parodyti, pirma, kad 
etiniu požiūriu pastangos rasti „pažangos“, „naujumo“ ir 
viso to, kas su šiais dalykais susiję ir kuo rūpinasi modernus 
„kultūros Žmogus“, prasmę visada bus nesėkmingos, mat 
kultūra, „neišvengiamai prislėgta kaltės“, darytųsi „vis la- 
biau beprasmė [sinnlos]““*. Tačiau, antra, Weberis norėjo 
parodyti ir tai, kad lygiai taip pat tikrai iliuziškas atrodytų 
alternatyvinis „prasmės“ kūrimas, einant tolstojiškuoju eti- 
nio pabėgimo keliu; jo žodžiais tariant, jis „galų gale 
pasiduotų pasaulietiniam nebroliškumo dominavimui“. 
Kodėl taip yra? Įdomiausius argumentus randame ar- 
tėdami prie rašinių „Apmąstymas“ bei „Mokslas kaip pro- 
fesinis pašaukimas“ pabaigos“. Gyvenimo visumą apiman- 
čios etikos prielaida yra tikrieji pranašai, kurių, kaip pri- 
mygtinai tvirtina Weberis, „tiesiog nėra“ ir negali būti „dėl 
grynai išorinių priežasčių“, kurias lemia „techninės ir so- 
cialinės racionalios kultūros sąlygos“. (Kiekvienu atveju 
gerai Žinoma, kad Weberis atmetė visas modernios pra- 
našystės formas — nesvarbu, ar ji kildintina iš Marxo, 
Wagnerio, Nietzsche's, ar net iš jo egocentriško kolegos 
Wernerio Sombarto.) „Sąlygos“, kurias Weberis turi ome- 
nyje, aiškiai yra objektyvios, materialios kultūros sąlygos; 
ši kultūra visada suniekina kokio nors apeliavimo į me- 
tafizinę transcendenciją rimtumą, užginčydama jo pagrin- 
dus, kvestionuodama jo motyvus, paveikdama jo rezultatus, 
imituodama jo turinius ir netgi (paprastai naudodamasi 
demistifikuojančiomis mokslo galimybėmis ar padedama 


6 GARS 1:571; Gė-M, 357. 


“4 GARS 1:569—571; GAW, 594—595, 609—613; Gė:M, 139—140, 152— 
156, 355—357. 

pinigų) jį propaguodama. Visuotiniam demaskavimui pri- 
lygsta visuotinis to, kas „šventa“, suteršiamumas. 

Šioje situacijoje vidinius subjektyvumo poreikius ne tiek 
pakeičia, kiek išstumia imituojantys objektai, kurių pavir- 
šutiniškumą įrodo nenuginčijama pamoka, kad visos ver- 
tybės, taip pat „moralus gyvenimas“, turi rinkos kainą. 
Weberis pabrėžia, kad mūsų moderniai objektyviai kultūrai 
tai vienu aspektu reiškia, jog moralizmas turi ekonomines 
prielaidas: jis gali tapti viską apimančia ir nuoseklia gy- 
venimo sąranga tik tiems privilegijuotiesiems, kurie nepri- 
klauso profesinio darbo pasauliui, yra ekonomiškai nepri- 
klausomi, kaip rantjė ar kitaip, — tai aiški užuomina apie 
Tolstojų ir kai kuriuos George's būrelio narius (ypač patį 
Stefaną George), o ką jau kalbėti apie patį rantjė Weberį. 
Bet šis Žavus privilegijuotųjų būrys, priešpriešintas Beruf 
smensch*, pats parazituoja tos santvarkos, kurią jis radikaliai 
neigia, atžvilgiu — tai neigimas, kuris turi paneigti save. 

Pagaliau tiek, kiek ji siekia visuotinumo, etinė alternatyva 
kaip doktrina turi sužlugti dėl socialinio prieštaravimo: 
Weberio žodžiais tariant, ji „1ėra pasiekiama kiekvienam“ 
ir todėl „aiškiai reiškia aristokratizmą““'. Taigi moralizmas 
susiduria su nepavydėtinu ir neišsprendžiamu uždaviniu 
įgyvendinti naują lygaus teisingumo santvarką (t.y. pasiekti 
tikslą — panaikinti „Žmogaus pavergimą Žmogui“) pripa- 
žįstant aristokratiško dominavimo privilegijas. Pakartosime: 
kad ir kokia būtų etinė alternatyva, ji, atrodo, susiduria 
su savotišku „realybės principu“, įsitvirtinusiu kapitalisti- 
nėje raidoje. Ši alternatyva yra galimas pasirinkimas, nors 
įmanomas nedaugeliui; jį pajėgia atnaujinti kiekviena karta, | 
bet jis visuomet priklauso nuo nepaliaujamo „Ilemtingų“, 
nuolatos jį kvestionuojančių kultūros jėgų spaudimo. 


6 GARS, 1:571; G6EM, 357. 

Estetinę ir erotinę vertybių sritis Weberis apibūdina kaip 
„pasaulietiškas gyvenimo jėgas“, kurios savo esmine pri- 
gimtimi yra „neracionalios arba antiracionalios“ ir todėl iš 
pažiūros yra priešiškos ir akosminei „brolybės etikai“, ir 
pasaulio racionalizavimui, vykstančiam dėl intelektualizmo 
ir techninės „pažangos“, arba visokioms kitokioms įvairioms 
jėgoms, kurios lygiuojasi į modernias gamybos sistemas ir 
instrumentinį racionalumą. Šiuo požiūriu, kuris aiškiai yra 
dvidešimto šimtmečio meno intelektualizavimo pirmtakas, 
vaizduojamieji menai, muzika ir estetinių vertybių sritis 
apskritai plėtojasi turėdami ypatingą sąsają su modernybe: 


Menas tampa vis sąmoningiau suvokiamų savarankiškų, 
savaiminių vertybių kosmosu. Jis perima pasaulietinio išgn- 
nymo — nesvarbu, kaip šis interpretuojamas, — funkciją. Jis 
suteikia išganymą nuo kasdienybės ir ypač nuo didėjančio 
teorinio ir praktinio racionalizmo spaudimo““. 


Įgiję tokią neprilygstamą reikšmę, estetiniai dalykai tam- 
pa atskira, autonomine vertybės sritimi. Atrodo, kad We- 
beris nori pabrėžti kaip tik šį momentą, ypač svarstydamas 
negalių išraiškos klausimą. 

Svarbu ir pamokoma pažymėti, kad Weberio samprota- 
vimo maniera su jai būdingais sugretinimais ir dialektika yra 
labai tipiška visai fin-de-siėcle aplinkai. Daug panašių ko- 
mentarų pateikia ir kiti Weberio amžininkai, besigilinantys 
į estetiką, pavyzdžiui, Simmelis, ypač aptardami konkrečius 
menininkus. Imkime, pavyzdžiui, Simmelio paskutinės ir di- 
džiausios esė apie Rodiną baigiamąjį apibendrinimą: 


66 GARS 1:555: G8:M, 342. 


148 


KULTŪRA IR JOS NEGALĖS 


Bet jeigu esminiu meno tikslu laikome išganymą nuo 
gyvenimo painiavos ir triukšmo, ramybę ir susitaikymą anapus 
gyvenimo permainų ir prieštaravimų, tai galima manyti, kad 
menui pavyksta išlaisvinti nuo kažko, kas trukdo gyventi arba 
padaro gyvenimą nepakenčiamą, ne tik skrendant į viso to 
priešingybę, bet taip pat kaip tik tobuliausiai stilizuojant ir 
ypatingai nudailinant gyvenimo turinį... Rodinas mus atperka, 
nes jis tobuliausiai pavaizduoja šį gyvenimą... Jis mus atperka 
kaip tik nuo to, ką mes patiriame tikrovės srityje, nes jis 
leidžia mums dar kartą patirti stipriausią gyvenimo jausmą 
meno srityje“. 


„Išganymas“ ir „atpirkimas“, „skrydis“ ir „išlaisvinimas“ 
iš to, kas nepakenčiama, per meną ir mene, arba menas 
kaip asmenybės „gelmės“ (Tiefe) ir tikrai intensyvios „iš- 
gyvenimo patirties“ (Erleben) šaltinis bei aplinka — visi 
šie terminai ir vaizdiniai Simmelio, kaip ir Weberio, mąs- 
tyme yra lyg ir užkeikimai, kuriais iškeliama ypatinga 
vertybinė sritis kaip kultūros darinys. Kitaip tariant, es- 
tetiniams dalykams suteikiama tokia reikšmė todel, kad 
protas juos suvokia kaip dialektiškai priešiškus viską ma- 
lančioms rutinizavimo ir racionalizavimo jėgoms. Išvertus 
į filosofinio idealizmo kalbą, šie dalykai nuo šiol įkūnija 
pozityvųjį momentą, kai modemi asmenybė, kultūros žŽmo- 
gus iškeliamas iš niūraus narvo į šviesią transcendentinės 
būties sritį Bet sąvoka „transcendentinis“ dabar yra ne 
filosofinės refleksijos, bet estetinės kultūros kategorija, o 
„tikroji būtis“ yra judėjimas pačios būties link, pats skrydis, 
o ne kokia nors apšviesta poilsio vieta. 

Simmelis galėtų būti vienas geriausių estetizmo kultū- 
rinės prasmės ir autonomijos, Vart pour Vart* reikalavimų 
liudytojų ir atstovų, nes estetinė tendencija labai ryški jo 
darbuose, taip pat ir esė rinktinėje Sociologija, kur sąmoningai 


6 Philosophische Kultur. — Berlin: Wagenbach, 1983, p. 153. 

orientuojamasi į „išgyventą patirtį“ ir „sąveiką“. Vis dėlto 
Weberio amžininkams buvo būdinga estetinius kriterijus 
taikyti moksle, politikoje ir kitur, o tai byloja ne tik apie 
tai, kad jau modernieji laikai, bet ir apie tai, kad estetizmas 
bandė užkariauti kitas vertybines sritis. Vadinasi, svarbi 
problema buvo ne tik perimti estetinius dalykus kaip „iš- 
ganymą“ nuo pasaulio racionalizavimo, bet, ko gero, ban- 
dyti iš naujo sukurti estetinių dalykų sritį ir paversti ją tikrąja 
atpirkimo sritimi, turinčia kosminę reikšmę visam gyvenimo 
būdui. Estetizmas tapo pakeičiančiu etosu. Weberio nuomone, 
šiuo pastaruoju aspektu egzistavo dvi meninės kūrybos sritys 
ir dvi asmenybės, kurios rodė pribloškiantųį naujojo etoso 
žavesį: muzikoje — Richardo Wagnerio draminės, kompo- 
zicinės naujovės bei jo pavyzdys, o poezijoje — akinantis 
Stefano George's iškilimas ir nuostabūs dalykai, kurie dėjosi 
jo būrelyje, ypač po 1904 m., kai būrelis priėmė „Maximino“ 
apreiškimą, paauglio Maximiliano Kronbergerio asmenybės 
kultą. Pasklidę už entuziastų bendruomenės ribų, šie skry- 
džiai į aukštojo meno paguodą tapo originaliais gyvenimo 
modeliais ištisoms kartoms. 

Estetiniame regione būtent muzika, „vidujiškiausia“ žmo- 
gaus raiškos forma, puikiausia ir tobuliausia amoralaus ir 
iracionalaus vidujiškumo išraiška, gali net kaip „velniška“ 
jėga pasipriešinti moralinei ir mokslinei kultūrai. Galbūt 
"reikėtų pasakyti, kad iš visų menų kaip tik muzika pajėgi 
tiesiogiai žadinti vidinį autentišką ir plastišką išraiškingumą 
ne tik kaip ryškų kontrastą monotoniškam techninės ra- 
cionalizacijos ir profesinio gyvenimo pasaulio bildesiui, bet 
ir kaip „pradinės religinės patirties surogatą“, „ekstazės 
ir egzorcizmo priemonę““"! Arba, Nietzsche's žodžiais ta- 
riant, muzika tapo „nepriklausomu menu, ne pateikiančiu 
reiškinijos vaizdus, kaip kiti menai, bet kalbančiu pačios 


68 GARS 1:556; GėM, 343; WuG, 468; EaS, 607. 

valios balsu, tiesiai iš autentiškiausio, gaivališkiausio, be- 
tarpiškiausio valios apreiškimo, „prarajos““. 

Aiškiausią šių Schopenhauerio idėjų išraišką ir „moder- 
nios“ muzikos pradžią Weberis rado Wagnerio mene, kurį 
jis gerai išmanė nuo jaunystės, kai supažindino savo seserį 
„Su visomis Wagnerio operomis“, iki paskutiniųjų savo 
gyvenimo mėnesių, kai viešai skaitė Valkirijos tekstą“. Tris- 
tanas ir Izolda buvo ypatinga muzikinės išraiškos viršūnė, 
nes čia pavyko puikiai harmoniškai prasiveržti į atonalinį 
chromatizmą, išlaikomą visoje partitūroje. Šia problema 
Weberis pradėjo savo neužbaigtą traktatą apie muziką, 
minėdamas savo terminijoje „įtampą“, be kurios „negalėtų 
egzistuoti jokia modermi muzika“, tarp harmonijos naujovių 
(t-y., „akordų racionalizavimo“, kuris savo chromatinėje 
skalėje turi savo iracionalumus, kuriais taip įspūdingai 
naudojosi Wagneris) ir „melodijos, iracionalumo — to mu- 
Zikos elemento, kuris labiausiai priklauso nuo įkvėpimo"'. 
Atkartodamas ankstesnius Nietzsche's samprotavimus, We- 
beris teigė, kad Tristanas yra „didžios žmogiškos tiesos ir 
negirdėto muzikinio grožio kūrinys“, suteikiantis tam tikrą 
„Aidžią patirtį, kuri labai retai išgyvenama“; išskyrus Meis- 
terzingerį, tai yra „vienintelis tikrai „amžinas“ Wagnerio 
kūrinys“, priešingai visokioms pretenzijoms į „religinę pa- 
tirųį“ operoje Parsifalis““. 

9? Genealogy of Morals, p. 103 (III, 5). 

“0 Lebensbild, p. 178, 700; angl. vert. p. 168, 686. 

"1 The Rational and Social Foundations of Music, trans. and ed. D. 
Martindale et al. — Carbondale: Southern Illinois University Press, 1958, 

10, 128, n. 7. 

"2 Laiškas motinai, tikriausiai 1912 m. rugpjūtį, NW 30 / 6:161, parašytas 


pabuvojus operose Bayreuth ir Mūnchene; taip pat Lebensbild, p. 510; 
angl, vert. p. 502. 

Wagneriui pavyko išgauti tokią tonaciją, harmoninę įtam- 
pą ir svyravimą, kurie tobulai tiko tam tikriems estetinės 
išraiškos tikslams siekti: išreikšti stipraus ilgesio, kliedinčio 
nuolankumo, neribotos ekspansijos jausmus — visi šie 
jausmai kerėjo ir kėlė abejones. Turėdamas omenyje mo- 
dernybės Gefiihlskultur, Weberis užsiminė, kad tokie tikslai 
glūdėjo Baudelaire'o „sielos šventosios prostitucijos idėjoje“; 
šie tikslai — besąlygiškas pasidavimas emocinei „kapitu- 
liacijai“ kaip šventam savaiminiam tikslui, bėgimas iš pa- 
saulio“?. Wagnerio opera-drama, labiau negu kitos meno 
formos, galėjo paskatinti tokią kapituliaciją. Panašiai kaip 
Thomas Mannas, kuris prisipažino jaučiąs „ambivalentišką 
entuziazmą“ Wagnerio „diletantizmui, pakylėtam iki ge- 
nialumo““*, Weberis reiškė ir susižavėjimą, ir abejones: 


Aš norėčiau dar kartą išgirsti didįjį burtininką [Hexenmeis- 
ter]... nes aš labai dėl jo dvejoju. Didžiai žavėdamasis jo talentu, 
aš jaučiu didelę antipatiją daugeliui netikrų ir dirbtinių dalykų. 
Aš norėčiau suvokti, kuris jausmas vyrauja“. 


Tiesa ta, kad vyravo abu — arba nė vienas. Weberis 
tęsė: 


Aš tikriausiai parašysiu ką nors apie muzikos istoriją, tai 
yra tik apie tam tikras socialines sąlygas, kuriomis galima būtų 
paaiškinti faktą, kad tik mes turime „harmoninę“ muziką, nors 
kitoms kultūroms būdinga daug subtilesnė klausa ir daug 


" WuG, 456; EaS, 589; GARS 1:546; GėM, 333. 

“* Iš pasisakymų 1933 ir 1951 m., knygoje Pro and Contra Wagner, 
trans. A. Blunden. — Chicago: University of Chicago Press, 1985, p. 
103, 222. 


"5 Laiškas seseriai Lili, 1912 m. rugpjūčio 5 d., NW 30/6:158—159, 
ir NW 26:45—46. 

stipresnė muzikinė kultūra. Įsidėmėtina! Kaip bus parodyta, 
„harmoninė“ muzika yra vienuolynų kūrinys““. 


Weberio nuomonė apie vagneriškąją estetiką, apie, Man- 
no žodžiais tariant, „paties modernizmo problemą“, taip 
ir liko dviprasmiška: tai jį traukė jos neprilygstama išraiškos 
jėga, tai jam kėlė įtarimą jos nugrimzdimas į subjektyvistinę 
kultūrą. Tačiau, žvelgiant iš Weberio išpažintų interesų 
„Istorinės“ perspektyvos, Wagneris priklausė Vakarų mu- 
Zikos harmoninės inovacijos tradicijai, jo kūryba — tarsi 
posūkio taškas, panaudojant įvairias harmonijos išraiškas; 
o harmonija, kaip ir daugelis kitų „kultūros reiškinių“, 
priklauso „visuotinai reikšmingai ir galiojančiai vystymosi 
krypčiai“"*. Ir ši muzikos vystymosi kryptis tikrai neuž- 
sibaigs Wagneriu. Ir jo menas su visu jo „modernizmu“ 
buvo tos „aplinkybių grandinės“, kuri sukūrė modernųjį 
kultūros pasaulį, dalis. 

O dėl poezijos estetikos, tai grupė entuziastų, susibūrusių 
aplink Stefaną George, pavertė poeziją kultu, išpažinimo 
šventykla, o pats maestro buvo pranašas, vyriausiasis šven- 
tikas ir išganytojas. Apie George, kaip poetą, labiausiai verta 
pažymėti tai, kad jis, priešingai negu, pavyzdžiui, „mistikas“ 
Rilke, derino estetizmą su siekimu asketiškai valdyti pasaulį. 
Weberio nuomone, George's poezija parodė, kad jis „išeina 
iš estetinio vienuolyno tam, kad atnaujintų ir valdytų 
pasaulį, iš kurio jis pirma buvo pabėgęs kaip asketas 


“ Ibid; plg. Lebensbild, p. 509; angl. vert. p. 501. 

"7 Pasisakymas 1909 m. In Pro and Contra Wagner, p. 41. 

78 GARS 1:11—2; PE, 13—15; problema, siejant ją su „technine pažanga“ 
ir vienuolynų vaidmeniu Vakarų muzikos istorijoje, suformuluota esė 


„Laisvė nuo vertinimų“, GAW, 521—523; SėcF, 30—32. 

(kuriam būdingi estetiniai, o ne etiniai bruožai), šitaip 
pakartodamas daugelio kitų asketų kelią“. Bet kelias į 
„džiaugsmo ekstazę“ per estetinių „formų“ sklaidą atvedė 
ne prie kokio nors realaus apreiškimo apie išganymą nuo 
objektyvios kultūros, kurį būtų galima įvertinti jo turinio 
požiūriu, bet greičiau prie „grynai formalios pranašystės“, 
kuri „neturi nieko pozityvaus pasiūlyti“, išskyrus įprastinės 
banalybes apie (formalų) būtinumą įveikti „racionalizmą, 
kapitalizmą ir taip toliau“. Parafrazuodami Simmelį, mes 
galėtume pasakyti, kad tai yra modernizmo kvintesencija: 
viso turinio išnykimas sielos takume. 

Pasak Weberio vertinimo, pats bandymas pakeisti turinį 
forma pakenkė pradiniams estetiniams tikslams; be jokios 
abejonės, šis vertinimas remiasi jo įspūdžiais apie George, 
Friedrichą Gundolfą ir kitus būrelio narius, „ekstatiškus“ 
poetus [Ekstatiker], kaip juos vadino Weberis: 


Kaip smarkiai šis turinio išslydimas paveikia meninę formą, 
suvoki, kai išgirsti, kaip šio žanro eilėraščius (pavyzdžiui, 
įvadą „Der Teppich des Lebens“*) meniškai taisyklingu stiliumi 
skaito mokyklos sekėjas — būtent liturgiškai monotonišku 
balsų, kuris akustiškai sukrečia. Tai savavališkos ir visiškai 
nemeniškos pastangos. Čia meno kūrinys visiškai nuskęsta 
tiksle, pranokstančiame patį meno kūrinį, — tai labai ironiškas 
komentaras apie pradinį griežtą visų nemeninių tikslų pa- 
šalinimą““. 

Atrodė, kad tokios ambicijos pranašauti galiausiai kilo 


"“? Iš programinio pobūdžio laiško Dorai Jellinek, 1910 m. gegužės 
9 d., su praleidimais ir klaidomis perspausdinto Lebeusbild, p. 465—467; 
angl. vert. p. 457—459; originalo mašinraštis yra NW 30/6:6—8. Dora 
Jelinek, Weberio kolegos Heidelberge duktė, o ne Margarete Susman 
(kaip teigia Harry Zohn) yra ta „talentinga moteris“, kuri paskatino šį 
susirašinėjimą. 


0 NW 30/6:6—8. 

ne iš tų įkvėpimo šaltinių, kaip poetas tikėjosi: patirties, 
mistinio apreiškimo, mito, atminties; jos greičiau atsirado 
iš vidinio poreikio, „būtinybės“, ar netgi savavališko „įno- 
ringumo“, kuris iš esmės buvo reaktyvus, įjudintas kon- 
trsmūgis naujoms objektyvios kultūros jėgoms. Visas es- 
tetinis George's skrydis buvo judesys ir judėjimas, tarsi jis 
imituotų tą pasaulį, kurį paneigė. Nenugalėjęs racionali- 
zacijos jėgų, šis naujasis estetizmas spirale įsisuko į jas ir 
tapo nelaimingu jų kaliniu. Gajausia iš šių jėgų buvo, 
žinoma, intelektualizacija. 

Šio aptarimo pabaiga gali būti pastaba, kad procesas, 
kurį Weberis juto vykstant George's būrelyje, trunka iki 
pat mūsų dienų. Avangardistinis menas pradėjo „funkcio- 
nuoti kaip nepriklausomo filosofinio mąstymo sritis“ kartu 
su nuostata, kad „tai, kas svarbu, yra idėja“, o ne vaizdas 
ar regima forma“'. Kai menas tikrai pasidaro konceptualus 
ir vadovaujasi „propozicinio mąstymo“ logika, apie jo in- 
telektualizavimą galima pasakyti, kad jis visiškas. Štai ką 
reiškia „meno pabaiga“, apie kurią tiek kalbėta; Weberio 
žodžiais tariant, ji yra numatomas estetinės srities racio- 
nalizavimas. Šioje niūrioje situacijoje tebėra galima rinktis 
estetizmą; tik tas pasirinkimas iš aukštojo meno nukrei- 
piamas į kitas kultūros sritis, taip ruošiant kerštą namuo- 
se. Belieka tik pridurti, kad šių pasiruošimų rezultatai dar 
nežinomi. 


ė! Suzi Gablik. Progress in Art. — New York: Rizzoli, 1977, p. 8, 
45—46. Pasak Weberio, vienas iš ypatingo meno žavesio (palyginti su 
mokslu) šaltinių buvo tai, jog, nors jis galėtų „tobulėti“ „technikos“ 
vystymosi prasme, jo kūriniuose nematyti „pažangos“ ta prasme, kad 
jie stokotų „užbaigtumo“ ir ragintų bandyti juos „pranokti“. Neatrodo, 
kad stimuliuojantis Piaget kognityvinės teorijos pritaikymas tapybai Gablik 
knygoje paneigtų šį požiūrį; jis greičiau taikytinas interpretacijoms, kurios 
meno „pažangą“ laiko pasyvaus ir tikslaus „vaizdavimo“ klausimu. 

Iš visų gyvenimo jėgų erosą, arba „seksualinę meilę“, 
Weberio nuomone, verta vadinti pačia iracionaliausia jėga, 
o jo sublimuota išraiška — erotizmas — labiausiai pajėgus 
išsiveržti už kasdienybės prie tų ribų, kur prasideda ne- 
paprasti dalykai. Weberio žodyne pabėgimą iš kasdienybės 
reikia suprasti kaip regimą didėjimą atsiskyrimo nuo eg- 
zistencijos, pririštos prie organinių „gamtinių“ procesų, ir 
jis profesiniu pagrindu organizuotos Žmonijos „intelektu- 
alistinėje kultūroje“ galiausiai tampa ypatingu moderniosios 
eros bruožu: erotizmas tampa „vartais į patį iracionaliausią 
ir kartu realiausią, palyginti su visais racionalizacijos me- 
chanizmais, gyvenimo branduolį“. Šiuo požiūriu jis tampa 
pirminiu „pasaulietiško išganymo nuo racionalumo“ šaltiniu 
arba vienintele jėga, kuri dar sieja „Žmoniją su gamtiniu 
viso gyvenimo šaltiniu“*?. 

Kalbos pasirinkimas, norint apibūdinti erotizmą kaip 
specifinį modernybės bruožą, reikšmingas pirmiausia todėl, 
kad joje ryškiau, negu aptariant kitas vertybių sritis, iš- 
skiriamos Erotik racionalizavimo ir intelektualizavimo rai- 
dos pakopos: pirmiausia platoniškasis erosas kaip „smar- 
kiai sutramdytas jausmas“, kuris išveda sielą į filosofijos 
kelią; po to — tragiškas ir feodalinės garbės saistomas 
kultūros erosas, kurį iliustruoja Tristano ir Izoldos pasa- 
kojimai; toliau — Renesanso salonų kultūros subtilybės, 
kada erosui buvo atiduodama duoklė paverčiant „lyčių 
bendravimo kūrybinę galią“ literatūros objektu (pavyz- 
džiui, Diderot, Rousseau); galiausiai — sublimuotas mo- 
derniojo pasaulio, kuriam būdinga profesinė specializacija 


2 GARS 1:558, 560; G4:M, 345—346. 

ir technikos valdžia, erotizmas. Šita erotikos genealogija 
prasideda tolstojiškąja „paprastos valstiečio egzistencijos 
organinio ciklo“ fikcija ir baigiasi paradoksaliu „intelek- 
tualizmo erotizmu“. Nesvarbu, ar ji istoriškai pagrįsta, ar 
ne, bet fiktyvi „organiško gyvenimo“ galimybė, pasisko- 
linta iš Karo ir taikos, Prisikėlimo ir kitų romanų, logiškai 
tinka būti Weberio argumentavimo būdo inkaru: ji rep- 
rezentuoja „natūralų“ erosą (ir jo neigimą, Hhanatos) be 
padidinto erotizmo jautrumo bei įtampos. 

Egzistuojant tokioms genealogijos formoms, Weberis to- 
liau aprašo mūsų belaikę dabartį, griežtai priešpriešinda- 
mas „racionalios tvarkos šaltas skeleto rankas“, bukinančią 
„kasdienybės banalybę“ ir tai, kas „natūralu“, „realu“, 
„Iracionalu“ ir „tikrai gyvybinga“. Pastaroji keturių api- 
būdinimų konfigūracija, pakeičianti apibūdinimą „organiš- 
kas“, gali būti suformuluota tik modemios sąmonės tig- 
lyje: erotizmas yra išgyvenamas kaip artimiausias tam, kas 
realu ir natūralu, nes erosas buvo iš naujo suprastas kaip 
galutinis „gyvenimo“ šaltinis — būtent kaip iracionaliausia 
gyvenimo jėga. Kaip tik šios mąstymo sąsajos, kurios at- 
rodo tokios akivaizdžios moderniajai Žmonijai atskleidžia 
jau nepaprastai modernią „gyvenimo“ sampratą: tik slap- 
toje, vidinėje iracionalumo srityje, toli nuo rutiniškos kas- 
dienės egzistencijos banalybių, galima tiesiogiai justi pul- 
suojančias gyvenimo jėgas. Kad įgytų savo pilnutinę pras- 
mę, „gyvenimas“ šiame pasaulyje, vieninteliame, kuris eg- 
zistuoja, turi būti gyvenamas „anapus gėrio ir blogio“. Tik 
tokiomis sąlygomis galima įsivaizduoti, kad iracionalus 
gyvenimo branduolys — erotizmas — yra amžinojo atsi- 
naujinimo kelias ir priebėga. O šis — Weberio — požiūris 
į erosą pasirodo esąs visiškai priklausomas nuo fin-de-siėcle 

desublimavimo patirties, nuo pažadų išlaisvinti iš repre- 
syvios kultūros“*. 

Kuo paradoksalus šis paskutinis, „intelektualistinei kul- 
tūrai“ būdingas erotizmo pavidalas? Nors viskas raciona- 
lizuojama vykstant „techninei pažangai“, „intelektualizmo 
erotizmas“ su jam būdingu mirtinu rimtumu „vėl teigia 
seksualinės srities natūralumą, bet sąmoningai, kaip įkūnytą 
kūrybinę galią““**. Šio paties moderniausio iš visų erotizmų 
esmė yra galimybė sąmoningai teigti tai, kas natūralu, są- 
moningai, apgalvotai, užsispyrus nepaisyti išorinės ir ma- 
terialinės kultūros, kuri yra istoriškai tokia, o ne kitokia. 
Bet kaip Weberis gerai žino, modernioji Žmonija kaip tik 
dėl savo tapatumo šaltinių prarado galimybę pažinti bet 
kokį tiesioginį „natūralumą“ kaip imanentišką kūrybinę 
galią. Mūsų teigianti sąmonė yra vaizduotės ir valios pa- 
sireiškimas, ir, kad ir kokią prasmę ji gali įgyti, toji prasmė 
yra generuojama kaip maištingas atsakas į to, ką vadiname 
„gamta“, neigimą. Vienintelis požymis, kuris dar paliekamas 
žmonijai, yra išgryninta savimonė — tai subjektyvi vidu- 
jybės ir sustiprinto išgyvenimo sritis. Reikšminga tai, kad 
šiai sričiai būdingas erotizmas, kuriam Weberis gali pritarti 
jau vien todėl, kad jis išreiškia tai, ką galima pavadinti 


** Neseniai H. N. Fūgenas. Max Weber. — Hamburg: Rowohlt, 1985, 
p. 118—122, interpretavo šiuos fragmentus apie erotizmą, kuriuos Weberis 
1919—1920 m. daugiausia už kitas „Tarpinio apmąstymo“ dalis taisė, 
kaip sublimuotą Weberio santykių su Else Jaffė-Richthofen išraišką; tai 
tikėtina hipotezė, kurią norint išsamiau svarstyti, reikės palaukti, kol Max 
Weber Gesamtausgabe bus paskelbtas Weberio susirašinėjimas. Dėl biog- 
rafinių detalių Žr. taip pat įdomias pastabas apie Weberį, moteris ir 
feminizmą Guenther Roth. „Marianne Weber and Her Circle: Introduction 
to the Transaction Edition“; tai įvadas naujam Marianne Weber knygos 
leidimui: Max Weber: A Biography, trans. H. Zohn. — New Brunswick, 
N. J.: Transaction Books, 1988, p. X—LXI. 


84 GARS 1:561; GėM, 347. 

herojišku didžiausio asmeniškumo patosu; distancijos patosą, 
kuris įsisąmonina pasikartojimą, susijusį su prigimtinio ne- 
kaltumo praradimu, — „vėl, bet sąmoningai“. 

Weberio bandymas suteikti tam tikrą kilnumą gyvenimą 
palaikančiai, bet kaltės apsunkintai erotizmo vertybinei 
sričiai kyla iš jo patirties ir iš jo didelių išlygų tų laikų 
erotinio Lebenskult* atžvilgiu. Nuo Schwabingo Mūnchene 
iki Monte Verita aukščiau Asconos Šveicarijoje ir pagaliau 
iki Heidelbergo eroso sekėjai pradėjo propaguoti naują 
išsilaisvinimo Weltanschauung?*, kilusią iš konkrečios kli- 
nikinės praktikos. Kiekviename žingsnyje Weberis susidur- 
davo su naujomis doktrinomis: diskutuodamas su tokiais 
kolegomis kaip Simmelis ir Michelsas, tarp draugų ir pa- 
žįstamų Heidelberge ir Mūnchene, buvodamas du kartus, 
1913 m. ir 1914 m., Asconoje ir net susitikdamas su kai 
kuriais svarbiausiais naujos pasaulėžiūros personažais, to- 
kiais kaip „froidistas“ renegatas Otto Grossas ir jo Žmona 
Frieda, tapytojas anarchistas Ernstas Frickas, seserys von 
Richthofen ir grafienė Franziska von Reventlow; visus juos 
Weberis pažinojo asmeniškai ir vienu ar kitu metu draugavo“. 

Čia, kaip ir kitais Weberio susitikimų su modernu at- 
vejais, negali būti abejonės, kad Weberis ir žavėjosi, ir jautė 
antipatiją. Bet viską pasvėręs, jis, užuot žadėjęs seksualinį 
asmeninį išsilaisvinimą naujoje „brolybės“ ir „meilės“ ben- 
druomenėje, numatė, kad tarp įsitikinusių erotizmo sekėjų 
įsiviešpataus sąmyšis, nusivylimas ir saviapgaulė. Tai nu- 
matydamas, Weberis rėmėsi įsitikinimu, jog itin skeptiškai 


> Weberio laiškuose po 1906 m. pribarstyta komentarų šia tema. 
Kai kurias biografines detales galima atskleisti: Martin Green. The von 
Richthofen Sisters: The Triumphant and the Tragic Modes of Love. — New 
York: Basic Books, 1974, ir Mountain of Truth: The Counterculture Begins, 
Ascona, 1900—-1920. — Hanover, N. H.: University Press of New England, 
1986. 

reikia žvelgti į kiekvieną mintį apie asmenybės dorovės 
ar praktinės pasaulėžiūros pagrindimą moksliniu tyrimu, 
kad ir kokia išradinga ta mintis būtų. Dėl naujos terapijos 
jis pažymėjo: 

Kategorinis imperatyvas „eik pas Freudą arba pas mus, 
jo mokinius, kad sužinotum istorinę tiesą apie save ir savo 
veiksmus, nes antraip tu esi bailys“, ne tik demonstruoja tam 
tikrą vaikišką psichiatro ir modernaus profesionalaus „directeur 
de Vūme“* žinybinį patriotizmą, bet taip pat visiškai pažemina 
save etiniu požiūriu — dėl lemtingos grynai „higieniškų“ 
motyvų priemaišos““. 


Be to, erotiškumo kaip vertybės vaikymasis su devizu 
„pažink save“ užsibaigė ne beribe žmonių brolybe, bet 
greičiau griežta jos priešingybe — išimtiniu ir nekomu- 
nikabiliu kito individo valdymu: žmogiškosios brolybės 
vertybinė sritis ir erotizmo vertybinė sritis neįveikiamai 
konfliktuoja. Be jokios abejonės, rekomenduojamą išsiva- 
davimo iš psichinių „represijos“ mechanizmų terapiją, kad 
būtų sustiprinta „sveikata“ (ar tokie moraliniai bruožai kaip 
sąžiningumas ir charakterio tvirtumas), buvo galima inter- 
pretuoti kaip maištą prieš pasaulietinį asketizmą tout court“*. 
O klausimas buvo toks: ar naujoji „laisvė“, pagrįsta sek- 
sualumo kritika ir erotiniu gyvenimu, gali būti kas. nors 
daugiau negu senoviškas hedonizmas? Tarp pabėgimo į 
erotizmą ir nihilistinio mėgavimosi grynuoju jusliškumu 
būtų galima įžvelgti tik nežymią ribą. Erotizmas, kaip 
malonumų vaikymasis, vedė ne prie didesnės savižinos, 
bet pas tuos „paskutinius žmones, kurie išrado laimę“, 
„beširdžius sensualistus“, griežtai kritikuojamus paskuti- 


86 Baumgarten. Max Weber, Werk und Person, p. 647; Weber. Selections, 
p. 386. 

niuose veikalo Protestantizmo etika puslapiuose. Šitoks ero- 
tizmas, kaip pabėgimas nuo racionalumo ir kasdienybės, 
nustojo būti tik Žmogiškai įdomus ir pasidarė tragiškas. 
Turbūt tinkamas ir nelaimingas šios baigties simbolis buvo 
narkomanu tapusio Otto Grosso asmenybės žlugimas ir 
mirtis, sulaukus keturiasdešimt dvejų metų. 
Apibendrinant, lemtingas to, ką Weberis vadino „sub- 
jektyvistine kultūra“ su jai būdingais visuotiniais ieškojimais 
ir neaiškia arogancija, bruožas buvo rūpestingai puoselė- 
jamas atperkantysis vidujiškumas. Modernybei buvo bū- 
dingi ne tik pasaulinę istorinę reikšmę turintys technikos 
laimėjimai, bet ir, kaip reakcija į tuos laimėjimus, skrydžiai 
į tamsias vidines moderniojo subjekto — asketo, esteto, 
moralisto, erotomano — erdves. Nubraižyti šias psichines 
erdves naujoje „vidujybės“ soteriologijoje tapo įsitikinusiam 
„kultūros žmogui“ aukščiausiuoju pašaukimu, paskata gyven- 
ti, pasak Ortegos y Gasseto žodžių, „laikų aukštumoje“ — 
lygyje, kuris pats yra moderniosios negalės simptomas ir 
nėra atskiriamas nuo jos. Taip moderniąją kultūrą ištiko 
skilimas, atsigręžęs prieš ją pačią: radosi objektyvistinė 
tendencija, griaunanti „subjektyvistinio“ įkvėpimo šaltinius, 
o šis įkvėpimas egzistavo kaip nuolatinė priešprieša visai 
vien tikslingai racionaliai Technik. Interpretuojant Weberio 
diagnozę sociologiškai, didžiausias paradoksas buvo tai, kad 
subjektyvistinė kultūra iš esmės priklauso nuo jos objek- 
tyvistinio antrininko. Taigi, kultūrinio atpirkimo vidujišku- 
mo suklestėjimą buvo sunku įsivaizduoti be naujų pub- 
likavimo ir komunikacijos technologijų, be moderniojo mies- 
to kultūrinio šiltnamio, be naujų ekonomiškai nepriklau- 
somo gyvenimo mieste galimybių — arba, trumpai tariant, 
be visiško net pačių švenčiausių subjektyvumo vertybės 
sričių intelektualizavimo. Privilegijuotiems „subjektyvistinės 

kultūros“ kūrėjams ir sargams tai buvo tiesiog paradoksas, 
kuris negalėjo būti išspręstas. 

Bet ką pats Weberis mano apie šį paradoksalų rezultatą? 
Kaip suprasti jo užuominas apie savo paties likimo pa- 
sirinkimą, atsidavimą „nūdienos reikalavimams“ ir kultūros 
„teigimą“, prisitaikant prie jos egzistavimo sąlygų, — užuo- 
minas, kurios skamba paslaptingai, bet yra išsakomos ati- 
džiai pasirinktose vietose? Ką pasirinko Weberis ir kodėl? 


Intelektualizmas: pašaukimas mokslui 


Kūrinyje „Mokslas kaip profesinis pašaukimas“ Weberis 
pats neigė, kad jis gali išsamiai atsakyti į senąjį klausimą, 
kurį vėl iškėlė Tolstojus: kaip mes turime gyventi ir ką 
mes turime daryti? Tai buvo klausimas apie „sielos“ likimą 
racionalizuotame pasaulyje, reikalingas naujų pranašiškų 
atsakymų, kuriuos Weberis laikė iliuziškais. Bet, atsižvelg- 
damas į kultūros kritiką ir mokslo padėtį mūsų XX a., 
jis siekė išsiaiškinti, kaip galima preliminariai atsakyti į 
šį klausimą, egzistuojant tai pasirinkimo ekonomijos struk- 
tūrai, kurią nustatė modernios kovos tarp konkuruojančių 
vertybių sričių ir gyvenimo sąrangų. Šio preliminarinio 
atsakymo dinamiką lėmė stipriai pabrėžtas kontrastas. tarp 
„modernybės“ sąlygų ir „organiško“ pasaulio. Kalbant tie- 
siai, „organiškam“ pasauliui pasirinkimas niekada neatrodė 
esąs problema, nes prasmę teikė etinės vienybės, kurios 
iš tikrųjų buvo modernių prisiminimų apie tai, kas galėjo 
būti, jeigu Vakarų kultūra būtų ėjusi kitu keliu, projekcijos. 
O tų, kurie stengėsi kurti ir turėti racionalų pažinimą bei 
kultūrą, pareiga buvo rinktis vertybinių sričių pliuralizmo 
kontekste, kur nė vienos srities pranašumas negalėjo būti 
visuotinis. Šis vėberiškasis „perspektyvizmas“ rėmėsi ne 

metaetiniais ar metafiziniais postulatais, bet veikiau prie- 
laida apie veiklos ir patirties prigimtį modernioje kultūroje. 
Neabejojamai jam reikėjo griežtos disciplinos, nes šiuo 
požiūriu Žmogus aiškiai privalėjo prisidėti prie istorinio 
pasaulio, koks šis tapo, prie „atkerėtos“ tikrovės, iš kurios 
nebuvo galima magiškai pabėgti, bet iš kurios atsitiktinai 
galėjo iškilti viltinga ateitis. 

Tačiau kodėl būtent šis ypatingas pasirinkimas? Kokios 
yra Weberio pasirinkimo priežastys? Į šį paskutinį ir patį 
fundamentaliausią klausimą galime išsamiai atsakyti tre- 
jopai, arba, jeigu patinka, galime atsakyti trim „lygiais“: 
psichologiniu, politiniu ir moksliniu. 

Visų pirma Weberis pakankamai dažnai pareikšdavo, 
kad jis asmeniškai pasirinko suprasti, kaip jis sakė, „tai, 
kas yra“: „Aš nesu būrėjas ir nesu tiek neatsargus, kad 
mėginčiau pasotinti alkanuosius. Mano svarbiausias vidinis 
poreikis yra „intelektualinis sąžiningumas [integrity*|: aš 
sakau, „kas yra““". Šis „svarbiausias vidinis poreikis“, kurį 
Weberis taip stipriai pabrėžė visuose svarstymuose apie“pa- 
šaukimą“, pradedant religiniu ir baigiant pašaukimu moks- 
lui bei politikai, tikrai pagrindžia „distancijos patosą“, bū- 
dingą patiems geriausiems jo darbams. Bet ir apie Weberio 
asmeninį gyvenimo būdą reikia pasakyti, kad tos vertybės, 
kurias Weberis objektyvavo sau ir kitiems, ypač „sąžinin- 
gumo“ ir „dalykiškumo“ (Sachlichkeit) reikalavimas, kūrė 
tokius pačius „atitolinančius“ padarinius. 

Negalime rasti puikesnės to, ką galima būtų pavadinti 
„terapinėmis“ tokio savęs objektyvavimo, ypač modernybės 
atžvilgiu, implikacijomis, iliustracijos negu Weberio pata- 
rimas savo seseriai Lili: 


57 Laiškas Elisabeth Gnauck-Kūhne, 1909 m. liepos 15 d., NW 30/ 
4:85—86. 

Objektyviai jai būtų geriau, jeigu ji tiesiai priimtų gyvenimą 
ir likimą ta prasme, kad gyvenimas ne tik nori, kad gyventume 
jį tokį, koks jis yra, bet taip pat labai dažnai būna vertas 
būti gyvenamas ne emocionaliai, bet tiesiog nuoširdžiai žmonių 
ir daiktų atžvilgiu, paprastai, be komplikacijų, su visomis jo 
„problemomis“ — trumpai tariant, visai priešingai, palyginti 
su moderniuoju „išgyvenimų“ vaikymusi““. 


Šios formuluotės dualizmas — nepretenzingas tiesumas 
priešpriešinamas emocionaliai patraukliems ir sekinantiems 
tikros, gyvos patirties ieškojimams — suponuoja raginimą 
gintis (ir stiprią tokios gynybos strategiją) nuo vidujiškumo 
ir subjektyvumo demonų, kurie dėl kultūrinių priežasčių 
turi sklandyti aplink kiekvieną modernų individą (bent jau 
aplink tuos, kurių „siela gyva“)*? ir nulemti visą gyvenimo 
tikslų problemą. Tad asmeninė „sąžiningumo“, susitaikymo 
su tuo, „kas yra“, reikšmė glūdi kovoje už savęs valdymą 
pasaulyje, kuriame patirties (ja paprastai tikrinama savi- 
raiška) įvairovė metė iššūkį pačiai „integruoto“ aš galimybei. 
Vėberiškasis pasaulio, kuris istoriškai yra, „koks jis yra“, 
pasirinkimas čia gali reprezentuoti tam tikrą būdą susidoroti 
su negale, kurią sukėlė toks fundamentalus prieštaravimas. 
Tik nepripažįstant Weberio analizės prielaidų, galima tikėtis, 
kad ši analizė būtų kitokia. | 

Be asmeninių priežasčių, Weberio pasirinkimą lėmė ir 
su jo politikos samprata susijusios priežastys. „Objektyvios 
kultūros“, išreikštos „technikos laimėjimais“, teigimas turėjo 
praktinių politinių padarinių: pirmiausia šito teigimo išdava 
buvo politinis nusistatymas (ir reputacija), kurį daug kas, 


* Laiškas Lili draugei Lisai von Abisch 1917 m. sausio 1 d., NW 
30/8:8—9, atsakant apie Lili ištikusius depresijos priepuolius; 1920 m. 
ji nusižudė. 


8 GPS, 547; G8M, 127; Politologija. — V., 1991. t. 2. p. 59. 

nors ir klaidingai, vadino „buržuaziniu“. Bet jeigu Weberis 
pripažino istorinius sociokultūrinės transformacijos, kurią 
pradėjo asketinis protestantizmas, rezultatus, tai ne todėl, 
kad ramiai tikėjo pažanga, vykstančia dėl technologijos vys- 
tymosi, ar todėl, kad perėmė savimi patenkintą įsitikinimą 
vidiniu naujų ekonominės racionalizacijos formų pranašumu 
arba jų išganingais politiniais ir kultūriniais padariniais. Tai 
tikrai būtų buvę „buržuaziška“. Ko gero, jo poziciją iš esmės 
pagrindžia „atsakomybės politikos“ už būsimą istoriją pa- 
sirinkimas bei politinės dinamikos, pritaikytos modernybės 
kultūrai, ieškojimas; tad jis ieškojo tokios galių ir santvarkų 
sąrangos, kuri skaitytųsi ir su institucijų „biurokratizavimo“ 
faktu, ir su „demokratizavimo“ reikalavimu. Kaip aš vėliau 
parodysiu plačiau, šios dvi argumentavimo atramos impli- 
kavo politiką, įsitvirtinusią istoriniame priežasčių ir pada- 
rinių, priemonių ir tikslų, faktų ir aiškinimų pasaulyje. We- 
beris net radikalizavo šį vertinimą tiek, kad įžvelgė, jog 
labiausiai tikėtinos „politinės“ alternatyvos-apsišaukėlės, to- 
kios kaip revoliucinis socializmas, yra veidrodinis dabarties 
atvaizdas: revoliucijos šūkis dažnai reiškė tik valstybinio 
socializmo įvedimą (t.y. valstybės pavertimą „racionaliu“ 
verslininku), taigi ir socialinę santvarką, vis dar suvaržytą 
„geležinio narvo“ grotomis, bet dabar jau net be tų „laisvių“, 
kurias leido savanoriška asociacija. Tie, kurie pasirinko po- 
litiką Kaip profesiją, nepriklausomai nuo ideologinių savo 
įsitikinimų, pasak Weberio posakio, buvo pasmerkti naštai 
veikti pasaulyje, koks jis yra, vadovaudamiesi „tragišku“ 
žmogiškųjų dalykų žinojimu. Visi mėginimai per politiką 
visai atsikratyti šios naštos, lemtų, kaip galima numatyti, 
tiesiog priešingą rezultatą ir padarytų valstybės valdžią net 
dar pilnesnę, dar labiau nepakeliamą ir neatsakingą. 
Pagaliau Weberis, susidūręs su šimtmečio pradžios kul- 
tūros problematika, ieškojo aiškumo pirmiausia mokslinės 

refleksijos diagnostinėse- ir kritinėse galiose, arba ten, ką 
buvo galima pavadinti „intelekto sritim“ ir „teoriniu pa- 
žinimu“ — tai tikrai jo atviriausiai išreikštos aistros objektas. 
„Tarpinio apmąstymo“ ir „Mokslo kaip profesinio pašau- 
kimo“ terminijoje pažinimas, arba Intellekt, buvo supran- 
tamas, kaip ir politika, estetika bei erotika, kaip ypatinga 
vertybinė sritis, turinti vidinę logiką ir autonomišką „in- 
telektualinio sąžiningumo“ įsipareigojimą, kuris priešprie- 
šino ją visokiai „brolybės etikai“; tačiau savo pačios prie- 
laidų ši sritis galiausiai negalėjo pateisinti: 


Racionalus pažinimas, paklusdamas savo autonomiškoms 
ir pasaulietiškoms normoms... sukūrė tiesų kosmosą, kuris ne- 
beturi nieko bendra su racionalios religinės etikos sistemų 
teiginiais... Ir nors mokslas, sukūręs šitą gamtinio priežastin- 
gumo kosmosą, atrodė negalės pasakyti nieko tikra apie savo 
prielaidas, jis „intelektualinio sąžiningur .o“ vardu iškėlė pre- 
tenziją būti vienintele galima mąstomo požiūrio į pasaulį for- 
ma. 44 intelektas, kaip ir visos kultūros vertybės, taip pat 
sukūrė nebrolišką racionalių kultūros savininkų aristokratiją 
(unbriiderliche Aristokratie des rationalen Kulturbesitzes), kuri yra 
nepriklausoma nuo visų asmeninių etinių žmonių savybių“. 


Be abejonės, vienas svarbiausių Weberio pasirinkimų — 
skrydis į racionalios mokslinės kultūros „nebrolišką aris- 
tokratiją — buvo savitas, nekintamas ir išsamus atsakas 
į įvairius moderniajai negalei būdingus pabėgimo kelius. 

Weberis keliais skirtingais būdais tyrė, kokia yra intelekto 
gyvenimo sąrangos pasirinkimo esmė ir padariniai. Veikale 
„Mokslas kaip profesinis pašaukimas“ jis sąmoningai ir 
provokuodamas pateikė savo atsaky.ną aršios kultūrinės 
polemikos tarp „gyvenimo“ ir mokslo (Wissenschaft), tos 
niūrios, abstrakčios, asketinės galios, kontekste. Nietzsche's 


2 GARS 1:569; G8:M, 355. 

klausimas —- kokia asketinių idealų reikšmė gyvenimui? — 
buvo performuluotas šitaip: ką gali užsiėmimai (teoriniu) 
pažinimu ar mokslu duoti „praktiniam ir asmeniniam „gy- 
venimui“? Tai buvo „vidinis“ klausimas, kuris tikrai labiau- 
siai rūpėjo Weberiui ir jo auditorijai". Tiems, kurie atsakė: 
„Visai nieko!“ (kaip padarė jaunimo ir reformų sąjūdžių 
nariai 1917 m. Lauensteino pilyje svarstydami šias idėjas), 
Weberis atsakė sau taikomomis eilėmis, kurias Mefistofelis 
ištarė jaunatviškiems studentams, „gyvenimo“ entuziastams, 
atsisakiusiems kelti ovacijas, kai Mefistofelis įrodė savo 
intelektualinį pranašumą: 


Nors jūs senam šėtonui abejingi, — 
Kaip su vaikais jam linksma su jumis, 
Kas trokšta jį suprasti, lai netingi 
Pasukti galvą, kol pasens kaip jis.“ 


Šis nepaprastas ta; atinimosi su Faustu momentas, Fausto 
poza Weberiui turi rizikingo dramatiško žaidimo galią kaip 
ir pati mokslinė veikla. Jis yra ir iššūkis, ir padrąsinimas 
įžengti į ginčijamą sritį, kad 5uvoktum jos ribas ir jos 
instrumentinės galias. 

“Tam tikras laimėjimas yra tai, kad mokslas duoda in- 
strumentinių žinių, kurių reikia gyvenimui kontroliuoti, 
loginių mąstymo įrankių, metodų apskaičiuoti priemones, 
kurių reikia tam tikram tikslui pasiekti, ir taip toliau, bet 
tai — ne vienintelis laimėjimas. Pažinimo rizika duoda 


21 GAW, 588, 607; GėeM, 134, 150; Problemos. — V., 1990, nr. 42, 
p. 78—79. 


?2 Faustas, II dalis, 2 veiksmas, 6817—6818 eilutės (vertė A. Churginas); 
cituojama GAW, 609; GPS, 546; G6cM, 126, 152; Problemos. — V., 1990, 
nr. 42, p. 80; Politologija. — V., 1991, t. 2. p. 59. Dar lakoniškiau Machiavelli 
priminė Guicciardini'ui, kad „tikrasis kelias į rojų būtų pažinti kelią į 
pragarą, siekiant jo išvengti“. 

kažką daug reikšmingesnio: nors beasmeniškas, atkerintis 
pažinimo racionalumas, išlikdamas ištikimas savo kritinėms 
prielaidoms, ir negalėjo išspręsti savo paties galutinės pra- 
smės problemos, vis dėlto filosofinės refleksijos pavidalu 
jis pajėgė minimaliai įvykdyti „pareigą ugdyti aiškumą ir 
atsakomybės jausmą“. Kompetentinga diskusija dėl principų 
galėjo priversti individą „duoti sau ataskaitą apie galutinę 
jo veiklos prasmę“. Tad mokslas tarnavo „dorovinėms [s1t- 
tliche] jėgoms“. Weberis primygtinai teigia, kad todėl ir 
tik todėl pažinimas ir mokslas gali būti „pateisintas“ visoje 
žmogiškojo pasirinkimo struktūroje. 

Bet, kaip mokslas, egzistuojant daugybei gyvenimo są- 
rangų, galėjo tikėtis suvienyti jėgas su etika? Ką numatė 
tokia sąjunga? Weberis atsakė neįprastu teiginiu, paskelb- 
damas tik ką cituoto fragmento pabaigoje, kad mokslo 
moraliniai laimėjimai tampa labiau tikėtini ir tikresni ne 
kuo atkakliau remiantis mokslo autoritetu, kada reiškiama 
savo nuomonė, bet priešingai, „kuo sąžiningiau (dėstytojui) 
vengiant primesti arba įteigti klausytojui savo (moralinę) 
nuostatą“. „Laisvės nuo vertinimų“ postulatas buvo tai- 
komas situacijai, susiklosčiusiai mokslininkų bendruomenės 
viduje, atsižvelgiant į kultūrinę krizę — į mokslinio pažinimo 
padėtį, universiteto prigimtį, akademinę laisvę ir daugelį 
kitų klausimų, kurie mūsų pačių dienomis yra kasdienybė. 
"Savo darbe „Laisvės nuo vertinimų“ prasmė sociologiniuose 
ir ekonominiuose moksluose““*, poleminiame tekste, kurį 


* GAW, 608; G8£M, 152; Problemos. — V., 1990, nr. 42, p. 79. 


** Žodžio Wertfreiheit vertimas į anglų kalbą žodžiu „ethical neutrality“ 
[etinis neutralumas], kurį pasiūlė Shilsas ir Finchas, yra nevykęs, nes 
jis gali įteigti, kad Weberis norėjo skatinti mokslo abejingumą, nesikišimą 
ar vidurio kelio taktiką moralės klausimams. Gausūs pasisakymai byloja 
visiškai priešingai, pavyzdžiui: „Tarp moralinio indiferentiškumo [Gesinnungs- 
losigkeit] ir mokslinio „objektyvumo“ nėra jokio vidinio ryšio“ (GAW, 157; 
SėF, 60). 

jis parengė specialiam Verein fūr Sozialpolitik posėdžiui 
1914 m., Weberis netgi tiksliai nurodė taikinį: tai Gustavas 
von Schmolleris. Išreikšdamas vyraujančias pažiūras, Schmol- 
leris gynė (a) profesinę dėstytojo teisę mokslo vardu skleisti, 
reikšti asmeninius polinkius ir kitokius „subjektyvius rei- 
kalavimus kultūrai“; (b) pasisakė ir už marksistų, ir už 
mančesteriečių* pašalinimą iš universiteto fakultetų tuo 
pagrindu, kad jų pažiūros moksliškai paneigtos*; (c) gynė 
požiūrį, kad praktinio vertinimo (ar tam tikra dalykų padėtis 
pageidautina, ar ne?) pagrįstumas yra tapatus empirinio 
teiginio teisingumui (ar tam tikras teiginys yra teisingas, 
ar klaidingas?); (d) pasisakė už tezę, kad etikos vertybių 
sritis sutampa su kultūros vertybėmis apskritai“. 
Nesutikdamas su visomis šiomis pažiūromis, Weberis 
norėjo pasipriešinti joms, nustatydamas didelius reikalavi- 
mus mokslui ir mokslinio diskurso standartams; tai jis darė 
ne tik tam, kad apsaugotų tiriantį protą nuo prievartos 
ar išspręstų metodologinę problemą, bet ir tam, kad paliestų 
labai jaudinančius kultūros trūkumus. Jis argumentavo taip: 
„Kultūrinis susitarimas ugdymo srityje gali būti pateisintas 


*5 Šiuo klausimu kalbama susirašinėjime su Michelsu, kurio univer- 
sitetinei karjerai sutrukdė atvirai reiškiamos socialistinės pažiūros; Žr., 
pavyzdžiui, Weberio pastabą: „Universitetiniuose sluoksniuose... egzistuoja 
kvaila nuomonė, kad socialdemokratijos „pasibjaurėtina prigimtis“ gali 
būti ir jau yra moksliškai „įrodyta“; taip pat ir jūsų partijoje yra toleruojama 
ir skatinama nuomonė apie „buržuazinį“ pseudomokslą“ (1907 m. vasario 
1 d. laiškas, AMW 35). 


* GAW, 492, 495, 501, 504; S6cE, 4, 7, 12, 15. Schmolleris, tikriausiai 
įžymiausias ir įtakingiausias to meto socialinis mokslininkas, Althoffo 
politikos paveldėtojas, nuo 1890 m. iki savo mirties 1917 m. buvo Verein 
pirmininkas. Pradiniame Weberio 1913 m. tekste „Gutachten zur Wer- 
turteilsdiskussion“. In Baumgarten. Max Weber: Werk und Person, p. 102— 
139, geriau matyti, kur glūdi ištakos jo požiūrio Verein ginčuose po 
1905 m., kuriuose dalyvavo Schmolleris. 

tik su ta sąlyga, kad bus griežtai laikomasi mokslo ir 
išsimokslinimo kanonų“. Toliau jis reikalavo: „jeigu norime 
šito sutarimo, turime atsisakyti minties apie kokius nors 
nurodymus galutinių vertybių ir tikėjimų klausimais“. 
Vienintelė priemonė šiam tikslui siekti — Ranke's didysis 
sokratiškas išradimas moderniajam universitetui — semi- 
naras, kai jis buvo rengiamas be prietarų, padėjo institu- 
cionalizuoti bendro diskusijos ir-.-atrankos pagrindo auto- 
ritetą: kaip aiškino Weberis, ten „užduodami nepatogiausi 
klausimai, kol atsiranda aiškumas, kol išmokstama taip skirti 
kieno nors nuomonę nuo jo mokslinio darbo, kad galime 
pasakyti: štai mąstytojas, todėl jis priklauso mokslo ben- 
druomenei, nesvarbu, kokie absurdiški mums atrodytų jo 
asmeniniai ar religiniai įsitikinimai“ “. Šių dalykų „laisvė“, 
kaip griežtai neapibrėžtas ir trapus kultūros kūrinys, buvo 
išankstinė sąlyga valiai siekti tiesos moralinių padarinių: 
savęs atskleidimo atsakingumo, sąžiningumo. O kas buvo 
pati mokslinė tiesa Weberiui? — „Tik tai, kas nori galioti 
visiems tiems, kurie mori tiesos“??. 

Išskyrę trejopas Weberio pasirinkimo „subjektyvistinės 
kultūros amžiuje“ priežastis, baigdami turime pabrėžti visų 
šitų priežasčių loginę darną ir esminę vienybę. Visuose 


*" „The Academic Freedom of the Universities“ (1909). In Max (Weber 
on Universities, ed. E. Shils. — Chicago: University of Chicago Press, 
1974, p. 22. 


*5 Iš vieno Weberio pasisakymo universitetų dėstytojų konferencijoje 
Leipzige (1909). In Verhandlungen des III Deutschen  Hochschulleh- 
rertagęs. — Leipzig: Verlag des Literarischen Zentralblattes fūr Deut- 
schland, 1910, p. 16, kopija yra MWE. 


*? GAW, 184; S4-F, 84; aktyvios valios prasmę, verčiant Weberio 
deklaraciją, sunku perteikti:“Denn wissenschaftliche Wahrheit ist nur, was 
fūr alle gelten will, die Wahrheit wollen“. Tik Nietzsche taip radikaliai 
formulavo „tiesos problemą“. 

lygmenyse Weberis nuolat sugrįžta prie tos pačios principų 
konfigūracijos: atsakomybė už save ir kitus, intelektualinis 
sąžiningumas, žiūros aiškumas, distancijos ir objektyvumo 
sau bei pasauliui patosas, patenkinant, Goethe's žodžiais 
tariant, „nūdienos reikalavimus“. Aptardami šias idėjas, mes 
palietėme Weberio vertinimų, kurie išreiškė jo reakciją į 
modernųjį subjektyvistinės kultūros amžių, pagrindus. Ne- 
atrodo, kad, be jų, čia galima atrasti dar ką nors funda- 
mentalesnio. | 

Tad ar Weberis davė mums tik kultūros ir jos negalių 
diagnozę, bet ne „terapiją“?'“ Ar šis savanoriškas apsispren- 
dimas būti santūriam ir skiria jį nuo Hegelio ar Marxo? 
Jeigu terapiją laikytume atvirų rekomendacijų, kaip, remian- 
tis pamatine ontologija, transformuoti gamtą ir istoriją, 
rinkiniu, tai skirtumas atrodytų neabejojamas. Bet, jeigu 
terapiją laikome praktika, kai, remiantis kritine teorija apie 
pažinimo sąlygas, tikrinamos iliuzijos, šalinami Bacono „proto 
stabai“ ir kvestionuojamos metafizinės prielaidos, tai išryš- 
kėja svarbus kontrastas tarp dviejų besivaržančių korekcijos 
pasiūlymų. Weberio socialiniam istoriniam kultūros ir „tik- 
rovės“ mokslui pavyko diagnostiškai suprasti Vakarų ra- 
cionalizmo kryptį ir kovą tarp skirtingų gyvenimo ir ver- 
tybių plotmių. Vis dėlto kaip bilosofinė vertinimo nuostatų 
analizė, kurią Weberis laikė neatsiejama mokslo dalimi, šis 
mokslas davė trijų lygių strateginį požiūrį drąsiai pasitikti 
mūsų racionalistinės kultūros negales. 

Žinoma, aiškiai pasakytą Weberio perspektyvą galima 
kritikuoti kitų gyvenimo sąrangų ar vertybių sričių požiūriu, 
bet jos jėga yra kaip tik tai, kad čia šitos alternatyvos, 


100 Terminai iš Lowith. Max Weber aud Karl Marx, p. 25; Erik Wolf. . 
„Max Webers ethischer Kritizismus und das Problem der Metaphysik“. 
In Logos 19, 1930, p. 363. 

jų prielaidos bei paradoksai jau išaiškinti. Galima sakyti, 
čia nebėra jokių nenumatytų siurprizų, kurie sutrikdytų ir 
paklaidintų modernaus tyrinėtojo dvasią. Ar mes pritariame 
vėberiškiems klausimų formulavimams, egzistencijos anti- 
nomijų ir ironijos sugretinimams, mokslo pasirinkimui, ar 
mus patraukia konkuruojančios alternatyvos, priklausys ne 
tik nuo tų „demonų“, kurie „laiko mūsų gyvenimo gijas“ 
ir kurie minimi paskutiniajame rašinio „Mokslas kaip profe- 
sinis pašaukimas“ sakinyje, bet ir nuo to, kaip mes suprantame 
ir kaip mes vertiname mus supančią kultūrą, — 0 tai yra 
visų pirma intelekto uždavinys. 

Bet, kiek didžioji kultūros ir jos negalių problema tebėra 
ir Weberio bei jo fin-de-siėcle kartos, ir mūsų problema, 
kiek mes vis dar susiduriame su modernybe ir jos nulemtais 
manevrais stengdamiesi prisitaikyti bei protestais, tiek mes 
turėtume sugebėti bent jau tobulinti savo supratimą atgai- 
vindami analizę, kuri atsižvelgtų į Goethe's eilėse glūdintį 
perspėjimą: 


Diena virš mūsų, kai esame aktyvūs; 
Bet prisiartina naktis, kur niekas nebegali būti kūrybingas. 


Norėtųsi manyti, kad prisiminimas apie tai, kas buvo 
ir vėl galėtų būti, gali paskatinti žengti bent žingsnelį iš 
užmaršties ir saviapgaulės šešėlių. 


Ketvirtas skyrius 


KULTŪROS SOCIOLOGIJA 
IR SIMMELIS 


Nors kultūra tikrai yra užbaigtas arba tobulas 
žmoniškumas, kiekvienas toks užbaigtumas jokia 
prasme nėra tikra kultūra. 


Georgas Simmelis 


Iš tų intelektualų, kurie drauge su Weberiu per dešimt- 
mečius po 1890 m. pasidarė įžymybės, turbūt nė vienas 
nepranoksta Georgo Simmelio mąstymo gilumu ir platumu. 
Būtų sunku nustatyti, kieno dar laimėjimai lemiamais mo- 
derniosios socialinės teorijos formavimosi metais galėtų 
prilygti šių dviejų naujosios kartos atstovų laimėjimams. 
Kai kurie jų amžininkai prisimenami iš esmės dėl vieno 
vienintelio jų tyrinėjimo: Tėnniesas — dėl rašinio Bendruo- 
menė ir asociacija (Gemeinschaft und Gesellschaft) arba Michel- 
sas — dėl veikalo Politinės partijos (Political Parties). Kiti — 
Werneris Sombartas, Ernstas Troeltschas, Heinrichas Ric- 
kertas — beveik pranyko iš akiračio, o Lujo Brentano, 
Leopoldas von Wiese, Heinrichas Herkneris buvo visai 
užmiršti. Bet Weberio ir Simmelio dvasios pernelyg tebe- 
domina ne tik sociologijos istoriją ir praktiką, bet ir ap- 
mąstymus apie pastarojo šimtmečio Vakarų intelektualinę | 
tradiciją. Weberio įtaka mūsų vaizduotei tikrai niekada 
nebuvo sumažėjusi, o Simmelio — iš tikrųjų vis didėja (kaip 
rodo naujausių tyrimų kryptys). 

Atsižvelgiant į jų statusą dabar ir tarp jų kartos atstovų, 
tuo labiau stebina tai, kad tebėra aktualūs šie neseniai iš- 
sakyti teiginiai: „analizuojant sociologijos istoriją ir koncep- 
tualinius pagrindus, vienas didžiausių nepadarytų darbų te- 
bėra tai, kad stokojame „išsamaus Simmelio darbų kaip vi- 
sumos ir Weberio darbų kaip visumos santykio tyrimo“, kad 
„Nėra sistemingos lyginamosios analizės“'; galime tik pri- 
durti, kad tai liečia ne vien sociologiją. Nebuvo patenkina- 
mai atsakyta netgi į atrodytų paprastus klausimus: kada ir 
kokiomis aplinkybėmis prasidėjo Weberio ir Simmelio in- 
telektualinis bendravimas? Ką jie žinojo apie vienas kito dar- 
bą? Kokias jie vienas kito idėjas perėmė ar atmetė ir kodėl? 
Ar galima kalbėti apie abipusę įtaką, skolinius ar pėdsakus? 
Kokia buvo jų abiejų kontaktų su moderniosios kultūros at- 
stovais ir sąjūdžiais, tokiais kaip George būrelis, pobūdis? 
Kokio pobūdžio buvo jų veikla tokioje ikikarinėje mokslinėje 
bendruomenėje kaip Vokietijos sociologų draugija ar Archiv 
fiir Sozialwissenschaft und Sozialpolitik ir Logos? Ir šios temos 
dar iškelia neaptartų reikšmingų teorinių problemų: kas bu- 
vo Simmelis ir Weberis vienas kitam kaip mąstytojai? Kaip 
plėtojosi jų, atrodytų visiškai skirtingi, klausimai ar „pro- 
blematikos“; kokios intelektualinės srovės ir temos joms tu- 
rėjo įtakos? Kokia jų rezultatų prasmė ir reikšmė? 

Kad būtų išsklaidyti tam tikri elementarūs nesusipra- 
timai, kurių galima išvengti dėl dabar prieinamų duomenų, 
ir kad mūsų tyrinėjimai aiškiai pranoktų metodologijų 
palyginimą, šiuos klausimus būtina apsvarstyti trim aspek- 


' Citatos iš: David Frisby. „Introduction to the Translation“. In Georg 
Simmel. The Philosophy of Money. — London: Routledge ėc Kegan Paul, 
1978, p. 14; Jim Faught. „Neglected Affinities: Max Weber and Georg 
Simmel“. In British Journal of Sociology 36, 1985, p. 155; Donald N. Levine. 
„Introduction“. In Max Weber. „Georg Simmel as Sociologist“. In Social 
Research 39, 1972, r. 157—158. 

tais: asmeniniu, praktiniu, teoriniu. Pradedant senu Tenb- 
rucko straipsniu ir baigiant naujausiais Levine'o esė?, We- 
berio ir Simmelio santykiai buvo suvokiami vien metodo- 
loginiu panašumų ir skirtumų požiūriu, atsižvelgiant į 
interpretaciją, Verstehen*, grynąsias sąvokas, idealų tipą, 
sąveiką, socialinį veiksmą, „sociacijos“ (Vergesellschaftunę) 
formas, „bendrų dėsnių“ statusą, vertinimo sprendinius arba 
„pozityvizmo“ bei „istorinio materializmo“ kritiką. Nuo- 
monę, kad Simmelis patraukė Weberį pirmiausia savo „epis- 
temologiniais darbais“?, kurstė prielaida, kad nuoširdūs jų 
santykiai prasidėjo po 1902 m. (vienas autorius teigė, kad 
net 1908 m.!)“, kai Weberis skaitė „Pinigų filosofiją“ bei 
„Istorijos filosofijos problemas“ , ir pasinaudojo pastaruoju vei- 
kalu per kančią parašytoje esė apie „Kniesą ir iracionalumo 
problemą“ (1905—1906). 

Tačiau aš noriu parodyti, kad Weberis buvo gerai su- 
sipažinęs su Simmeliu ir jo kūryba iki 1902 m., tada, kai 
itin dominavo tik ką paminėtos sociokultūrinės temos, 
kurios buvo nagrinėjamos ir abiejų autorių kūriniuose. Mūsų 
supratimas apie Weberio ir Simmelio intelektualinių pa- 
sirinkimų prasmę turi būti taip praplėstas, kad toli per- 
žengtų metodo ar net tikrųjų socialinės teorijos pagrindų 
bei tikslų svarstymą. Kad atrastume Simmelio ir Weberio 


? Friedrich H. Tenbruck. „Formal Sociology“. In Georg Simmel, 1858-- 
1918, ed. K. H. Wolff. — Columbus: Ohio State University Press, 1959, 
p. 61—99; Donald N. Levine. „Ambivalent Encounters: Disavowals of 
Simmel by Durkheim, Weber, Lukūcs, Park, and Parsons“. In The Flighl 
from Ambigutty: Essays in Social and Cultural Theory. — Chicago: University 
of Chicago Press, 1985, p. 89—141. 


3 Levine. Elight from Ambiguitų, p. 95. 


* Yoshio Atoji. „Georg Simmel and Max Weber“. In Sociology al 
the Turn of the Century. — Tokyo: Dobunkan, 1984, p. 47. 

vietą jų pačių diskurso kontekste, turime pasižiūrėti, kaip 
jie abu buvo įtraukti į iš esmės kultūrinių problemų, susijusių 
su „mModemnybe“, sūkurį: urbanizacija; miesto gyvenimas; 
darbo ir profesinio pašaukimo problema; religinės, etinės 
ir estetinės gyvenimo orientacijos likimas; laisvos indivi- 
dualybės perspektyvos jai susiduriant su tuo, ką Weberis 
simbolizavo „geležinio narvo“ įvaizdžiu, o Simmelis vadino 
„Socialiniu-technologiniu mechanizmu“, ir visų pirma — 
objektyvūs ir subjektyvūs kapitalizmo bei Vakarų kultūros 
„Ypatingo racionalumo“ padariniai. Tai yra pamatinės pro- 
blemos, suvedusios Weberį ir Simmelį, tikrieji jų bendrų 
interesų ir lygiagrečiai keliamų klausimų šaltiniai. Aš noriu 
pasakyti, kad, jeigu mes ketiname įsiterpti į jų dialogą, 
turime tai daryti atsižvelgdami į kultūros sociologiją bei 
daugybę modernių problemų, kurios galų gale dar tebėra 
tos mūsų problemos, kurias turime bandyti suprasti. 


Berlynas ir XIX a. paskutiniojo 
dešimtmečio karta 


Simmelis net kur kas labiau negu Weberis buvo Berlyno 
kūrinys. Jis gimė ir užaugo šiame mieste, kaip ir Weberis, 
baigė aukštuosius mokslus Humboldto universiteto filoso- 
fijos fakultete, net neparagavęs studentiško gyvenimo kur 
nors kitur. Abu studijavo filosofiją ir istoriją; pastarąjį dalyką 
drauge su kitais jie studijavo pas Theodorą Mommseną, 
bet Simmelis (jis buvo šešeriais metais vyresnis už Weberį) 
standartinį meniu papildydavo neortodoksiniais dalykais: 
meno istorija, senąja italų kalba ir tuo, ką galima pavadinti 
„etnopsichologija“ (Vėlkerpsychologie). Disertacijos ir „habi- 
litacijos“ tema jis pasirinko Kanto filosofijos aspektus, bet, 

plėtojantis politinei ekonomijai, jis pamažu pradėjo domėtis 
ja (kaip. ir Weberis) ir perskaitė pranešimą garsiajame 
Gustavo Schmollerio politinės ekonomijos seminare?; iš to 
pranešimo išaugo geriausias jo darbas Pinigų filosofija. At- 
sižvelgdami į tą plačią politinės ekonomijos sampratą, kurią 
propagavo Schmolleris ir jo mokykla“, galėtume jai priskirti 
ir ankstyvuosius Simmelio profesinius interesus, nors jiems 
ir buvo būdingas polinkis į psichologinio pobūdžio mąs- 
tyseną. Tuo metu, kai Weberis, atėjęs į politinę ekonomiją 
iš teisės, istorijos ir politikos mokslo (Staatswissenschaft), 
plėtojo politinės ekonomijos versiją, kurioje, kaip parodėme 
aptardami Rytų Elbės tyrinėjimus, buvo daugiausia akcen- 
tuojami istoriniai ir socialiniai-ekonominiai arba „struktū- 
riniai“ faktoriai, Simmelis plėtojo „struktūralizmą“ visai kita 
prasme — kaip abstrakčias logines kategorijas, skirtas ana- 
lizuoti sąveikos formas ir konsteliacijas“. 

Šie intelektualiniai išeities taškai ir konverguojančios bei 
diverguojančios kryptys jau atskleidžia tam tikrus dalykus, 
svarbius brandžiam Simmelio ir Weberio santykiui. Nors 
abu iškilo iš Berlyno aukštesnės viduriniosios klasės in- 
telektualinio gyvenimo, svarbiausi Simmelio polinkiai bei 
proto instinktai anksti susiformavo estetinės kultūros, jaut- 
rios menui, psichiniam niuansui, emociniam išraiškingumui, 
šiltnamyje — toje marginalinėje, partikuliarizuojančioje, amora- 


> „Zur Psychologie des Geldes“. In Schmollers Jahrbuch 13, 1889, p. 
1251—1264. 


*€ Žr: Gustav Schmoller. „Volkswirtschaft, Volkswirtschaftslehre 
und-methode“. In Handzvėrterbuch der Staatswissenschaften, vol. 6, ed. J. 
Conrad et al. — Jena: Fischer, 1894, p. 527—563. 


" Žr.: Brigita Nedelmann. „Strukturprinzipien der soziologischen: 
Denkweise Georg Simmels“. In Kėlner Zeitschrift fūr Soziologie und So- 


zialpsychologie 32, 1980, p. 559—573. 

lioje Gefiihlskultur, arba jausmo kultūroje, kuri buvo taip 
glaudžiai susijusi su žydų intelektualų sukurtu „opoziciniu 
tapatumu“ bei su XIX šimtmečio pabaigos ypatinga Vienos 
buržuazijos aplinka“. Rafinuota, meniška tapytojo Gustavo 
Graefo namų atmosfera padėjo Simmeliui nusitiesti kelią 
į vėlesnę sąjungą su Berlyno Sezession* menininkais ir 
poetais, su George's būreliu ir su ankstyviausia „narcisizmo 
kultūros“ literatūrine išraiška, žurnalu Jugend“*, — o ką 
jau kalbėti apie potraukį prie Gertrud Kinel, jaunos ta- 
pytojos, kuri studijavo garsiojoje Acadėmie Julien ir kurią 
jis vedė?. Visą savo gyvenimą Simmelis didžiavosi, kad 
ugdė savo este!'nius polinkius bei jautrumą, ir sąmoningai 
naudojosi jais kaip savo paties „mokslinės“ refleksijos šal- 
tiniais ir perkėlė juos į savo „filosofinės kultūros“, kaip 
jis pavadino savo pagrindinę esė rinktinę, versiją. 

Nors Weberį irgi Žavėjo estetizmas kaip gyvenimo 54- 
ranga ir vertybinė sritis, jis, kitaip negu Simmelis, asmeniškai 
liko anapus užkerėto estetizmo ribų, vietoj jo puoselėjo 


* Žr.: Dirk Kasler. Die frilhe deutsche Soziologie 1909 bis 1934 und 
tre Entstehiungs-Milieus. — Opladen: Westdeutscher Verlag, 1984, p. 357— 
385; Carl E. Schorske. Fin-de-siėcle Vienna: Politics and Culture. — New 
York: Random House (Vintage Books), 1981. Kaslerio tezė (Žr. ypač p. 
235—257), kad naują sociologų sluoksnį daugiausia sudarė Besitzbiirgertum 
[nuosavybės buržuazijos] atstovai ir jie įsitraukė į Bildungsbiirgerbum 
[išsilavinimo buržuaziją], stengdamiesi įgyti statusą ir „respektabilumo“, 
geriau tinka, kaip atrodo, aiškinant Simmelio, o ne Weberio brendimą. 
Simmelio tėvas ir senelis buvo verslininkai, o meninis ugdymas jo globėjo 
Julius'o Friedlanderio pastangomis bei Graefų namuose (jie jaunajam 
Georgui pakeitė šeimą) prasidėjo palyginti vėlai, mirus tėvui, kai Georgui 
buvo šešiolika. Ir nors Weberio tėvas buvo kilęs iš savininkų klasės, 
Bildungsbiirger aplinka, atrodo, buvo užpildžiusi tiesioginę Weberių šeimos 
gyvenimo kultūrą, prasiskverbusi į politikų bei mokslininkų, lankiusių 
šeimą Charlottenburge, būrį, kuriam priklausė Weberio tėvas. 


? Apie tai geriausiai informuoja Sabine Lepsius autobiografija Ein 
Berliner Kiūnstlerleben un: die Jahrhundertwende. — Mūnchen: Gotthold Miller, 


1972, p. 62—65, 137—141, 179—183. 

orientaciją, glaudžiai susijusią su tokiu socialinės atsako- 
mybės jausmu, kurį skatino asketinis protestantizmas. Prie- 
šingai negu Weberis, Simmelis buvo visiškai „nemuzikalus“ 
politikos srityje. Pavyzdžiui, Simmelio karo metų „politi- 
traktatai, palyginti su Weberio nepermaldaujamais, 


4 


niai 
aštriais kaip skustuvo ašmenys politiniais vertinimais, turėjo 
atrodyti kaip viltingos ir naivios estetinės sąmonės chimeros, 
kaip apolitiškas saugomo „vidujiškumo“, kurį Weberis kitais 
atžvilgiais galėjo vertinti, produktas''. Tačiau net klestinti, 
šitaip globojama kultūra negalėjo išvengti kalvinistiško We- 
berio Žvilgsnio: Simmelio požiūriu, kultūra radosi iš nuo- 
latinio prieštaravimo tarp subjektyvaus gyvenimo ir objek- 
tyvios formos, o Weberio požiūriu, ji visų pirma buvo 
vertybės sritis, kurią „beprasmę“ darė siekimas nuolatos 
atnaujinti ir tobulinti išraiškingumą, kuris niekada negalėjo 
būti pasiektas. Tai, kas Simmeliui buvo „tragiška“, Weberio 
akyse tapo „apsunkinta kaltės“. 

Verta pažymėti, kad Simmelis beveik visą savo gyvenimą 
praleido Berlyne, kur jis galėjo stebėti, dalyvauti ir aukštinti 


0 Machtgeschitzte Innerlichkeit [jėga saugomo vidujiškumo] dinamiką 
gerai perteikė Maxo Horkheimerio ir T. W. Adomo komentaras (Ie 
Dialectic of Eulightenment, trans. J. Cumming. — New York: Continuum, 
1987): „Vokietijoje demokratinės kontrolės nesugebėjimas persmelkti gy- 
venimą baigėsi paradoksalia situacija. Daugelis dalykų buvo nepavaldūs 
rinkos mechanizmui, užvaldžiusiam Vakarų šalis. Vokietijos švietimo 
sistema, universitetai, teatrai su meniniais standartais, dideli orkestrai 
ir muziejai buvo proteguojami. Politinės jėgos, valstybė ir municipalitetai, 
kurie paveldėjo tokias institucijas iš absoliutizmo, paliko joms tam tikrą 
laisvę nuo rinkoje viešpataujančių jėgų... Tai šioje vėlyvojoje fazėje davė 
menui jėgų prieš pasiūlos ir paklausos nuosprendį ir padarė jo pasi- 
priešinimą daug stipresnį, negu leido tikrasis protegavimo mastas“ (p. 
132—133). Šios „paradoksalios laisvės“ erozija tiesmukiškų politinių ir 
ekonominių švietimo politikos kriterijų naudai buvo pagrindas principinei 
Weberio opozicijai prieš sumanų Friedricho Althoffo, kuris ketvirtį šimt-. 
mečio buvo Prūsijos švietimo ministras (1882—1907), Vokietijos aukštųjų 
mokyklų valdymą. 

daugiabriaunę estetinę modernizmo kultūrą. Simmelis buvo 
ištikimiausias modernios kultūros tarnas, neprilygstamas jos 
daugybės nuotaikų, galimybių ir malonumų, kurie visi 
tobulai perteikti Pinigų filosofijoje, vertintojas. Tai buvo ne 
sociologinis ar ekonominis traktatas, bet knyga apie Zeit- 
geist*. Simmelio draugas ir kolega filosofas Karlas Joėlis 
visiškai tiksliai pažymėjo, kad ji galėjo būti parašyta tiktai 
„tais laikais ir Berlyne“; čia „didelės turgavietės triukšme 
nugirstas slapčiausias modernaus gyvenimo tonas“!'. We- 
beris taip pat girdėjo tuos balsus, bet kaip jaunas profesorius 
nusprendė palikti Berlyną dėl „laisvesnės atmosferos“ Ba- 
dene. Šis pasirinkimas pasirodė esąs visam laikui. Weberis 
prisimenamas kaip „Heidelbergo — miesto, simbolizuojan- 
čio liberalią mokslinę opoziciją bei „racionalios“ politinės 
kultūros gynimą Bismarcko Reiche — mitas“. Weberio pa- 
šaukimo šerdimi tapo nepaliaujamos pastangos apginti kaip 
tik šį kultūros palikimą ir daryti tai remiantis nepripažįs- 
tančiu jokių kompromisų giliu pesimizmu dėl išlaisvinančio 
modernybės potencialo. Kitaip negu Simmelis, Weberis buvo 
nusistatęs prieš laiko dvasią, prieš dabartį, „prieš interesų 
materialių konsteliacijų „srovę“'“. Simmelis šiuo atžvilgiu 
buvo aplinkos veidrodis, o Weberis daužė jos iliuzijas. 

Nėra abejonės, kad Simmelį prie Weberio, šio „kovotojo 
su savo laikmečiu“, traukė demoniška Weberio prigimtis, 
užvaldyta aistros mokslui, kuris „paragavo vaisių nuo 
pažinimo medžio“ ir sukūrė „racionaliai“ valdomą pasaulį. 
Weberis, „nepaisydamas nieko“, kaip jis mėgdavo sakyti, 
užėmė vietą vertybinėje „pažinimo“ srityje, darydamas tai 
naikinančiai radikaliai. Atrodo, kad jo devizas buvo toks: 


"! Cituojama Frisby. „Introduction“, p. 8. 


12 Weber.“Zur Lage der būrgerlichen Demokratie in Russland“. In 
Archiv 22, 1906, p. 348; Selections, p.282; GAW, 540; SKF, 47. 

„Aš noriu pažiūrėti, kiek aš galiu pakelti“, — jis toks 
panašus į vieną iš paties Simmelio mėgstamų posakių: „Iš 
ko padarytas Žmogus, geriausiai pamatome iš to, ką jis 
daro, kad iš viso pakeltų gyvenimą“. Abiems vyrams ti- 
riančios dvasios gyvenimas buvo panašus į vivisekciją, 
pilnas Nietzsche's obertonų, nes „vivisekcija yra išbandymas: 
kas negali ištverti, nepriklauso mums““*. „Taip, taip, ką 
galima apie jį pasakyti?“ — kartą, kaip pasakoja jų abiejų 
artima draugė Sophie Ricket, apie Weberį pasakė Simmelis: 
„Kitaip nepasakysi — jis buvo tiesiog genijus“'*. Marianne 
Weber buvo linkusi į savo vyrą Žiūrėti kaip į Vokietijos 
amžinosios praeities nemirtingą riterį; Simmelio nuomone, 
jis galėjo tik priartėti prie universalaus Fausto žmogiškumo. 

O kas Simmelis buvo Weberiui? Esama lengvų atsakymų: 
kultūros filosofas ir kultūros kritikas, istorijos filosofas ir 
socialinis psichologas. Bet visų pirma Simmelis buvo mo- 
dernus Kulturmensch, arba „kultūros būtybė“, kaip iškiliai 
minima svarbiausiose Weberio kūrinių vietose; iš esmės nau- 
jas Žmogiškasis aš, visiškai įtrauktas į estetinio modernizmo 
gyvenimo sąrangą, aistoriškasis aš, aktualizuotas beribių ga- 
limybių pasaulyje. Šykštūs Weberio pagyrimai Simmeliui jo 
veikaluose gali būti suprasti tik šiuo požiūriu: Simmelio 
teoriniai nuopelnai ir stimuliuojančios įžvalgos nepaprastai 
vertingos dėl jo, kaip stebėtojo, vidinių savybių, kurių negali 


5 Lebensbild, p. 690; angl. vert. p. 678; Michael Landmann. „Arthur 
Steins Erinnerungen an Georg Simmel“. In H. Bėhringer, K. Grūnder, 
eds., Asthetik und Soziologie um die Jahrhundertwende: Georg Simmel. — 
Frankfurt: Klostermann, 1976, p. 275; Friedrich Nietzsche. Werke: Kritische 
Gesamtausgabe, Hrsg. G. Colli und M. Montinari. — Berlin: de Gruyter, 
1974, 7/2:85; aushalten [ištverti] yra veiksmažodis, kuriam atiduoda pir- 
menybę visi trys. 


t Cituojama K. Gassen ir M. Landmann (leidėjai). Buch des Dankes. 
an Georg Simmel: Briefe, Erinnerungen, Bibliographie — Berlin: Duncker 
6 Humblot, 1958, p. 212. 

pakartoti kiti. Šiuo aspektu nagrinėti Simmelio darbus ieš- 
kant panaudotino „metodo“, būtų visiškai tuščias darbas. 
Simmelis Weberio akyse užėmė ypatingą vietą ir pelnė jo 
pagarbą, skiriamą labai nedaugeliui, tik dėl ypatingo ir uni- 
kalaus suvokimo būdo, pagrįsto nepakartojama laikine ir 
erdvine patirties konvergencija „modernybėje“. Visa Sim- 
melio „sociologija“, jo „sociologinis impresionizmas“ — kaip 
kad ją vadino kritikai nuo Lukacso iki Frisby“ — yra nu- 
tviekstas šio požiūrio. Ir kaip tik šis požiūris Simmelį padarė 
tuo amžininku, kuris Maxui Weberiui buvo pats svarbiausias. 

Bet šių įvadinių pastabų neketinu priešpriešinti istorijos 
duomenims. Ką galima pasakyti apie ankstyviausius Sim- 
melio ir Weberio kontaktus? 


Nietzsche's reikšmė 


Mes negalime tiksliai Žinoti, kada pirmą kartą susikirto 
Weberio ir Simmelio keliai. Jie galėjo susipažinti Berlyno 
universitete „jaunųjų politinių ekonomistų“ ir „istorikų“ 
būrelyje, kuriame Weberis sakosi dalyvavęs 1887 m.“. Pir- 
moji aiški Weberio užuomina apie Simmelį randama 1894 
m. liepos 26 d. laiške Marianne Weber, kuri tada Freiburge 
ieškojo naujo buto. Kontekstas nepaprastai įtaigus: 


Tavo laiškelis tikrai vis dar byloja apie smarkiai prislėgtą 
nuotaiką, bet tai yra geras bei sveikas dalykas, ir tikiuosi 


"5 Pirmasis pavartojo šią frazę Georgas Lukūcsas 1918 m., vertindamas 
Simmelį: ibid., p. 171—176; taip pat David Frisby. Sociological Inpressionism: 
A Reassessment of Georg Simmel's Social Theory. — London: Heinemann, 
1981; vėliau, Fraginents of Modernity: Theories of Modernity in the Work 
of Simmel, Kracauer and Benjamin. — Cambridge: Polity press, 1985, chap. 
2, su hėgeliškąja „modernybės, kaip amžinosios dabarties“, žyme. 


16 Laiškas Hermannui Baumgartenui, 1887 m. rugsėjo 30 d., JB, 273. 

taip bus, kol sugrįš čionai, pas mane, į šiuos kultūringus 
kraštus, tad mano smegenų nervai, išvarginti apklausų, Kier- 
kegaard'o, Nietzsche's ir Simmelio, pagaliau galės šiek tiek 
atsigauti". 


Anksčiau Weberis klausė savo Žmonos, ar ji norinti, kad 
jis jai atsiųstų papildomos lektūros, turėdamas omenyje, 
be jokios abejonės, Štai taip Zaratustra kalbėjo: „ar „antžmo- 
gis“ per tą laiką dar nenukamavo Tavęs?“ Jis pridūrė, kad 
„Tau čia atkeliavo keli tikrai kvaili moralistiniai traktatai 
(„Vyriškumo prakeikimas“ ir panašūs dalykai), kuriuos aš 
išsiųsiu tik prašomas“!*. Weberis taip pat pranešė, kad liepos 
25 d. dalyvavo jo paskyrimo į Freiburgą proga surengtuose 
nedideliuose pietuose, kuriuose dalyvavo Simmelis, Schmol- 
leris, Adolphas Wagneris, Otto von Gierke, Augustas Meit- 
zenas, Heinrichas Brunneris ir Ernstas Eckas; per šiuos 
pietus kalbėjęs pats Simmelis. 

Tad negali būti jokios abejonės, kad Weberis 1894 m. va- 
sarą gerai pažinojo Simmelį — asmeniškai ir kaip moksli- 
ninką; tai buvo semestras, kai Simmelis pradėjo skaityti pa- 
skaitas apie „sociologiją“ ir pradėjo ruošti kursą rudens 
semestrui, pavadintą „Apie pesimizmą“, kurio tema — Scho- 
penhaueris bei Nietzsche. Dar daugiau, kaip parodė Lichtblau“, 


" NW 30/1:50. Weberio minimos „apklausos“ tikriausiai yra Rytų 
Elbės žemės ūkio darbininkų apklausos; jos lakštus platino Evangelinis 
socialinis kongresas; apie preliminarinius apklausos rezultatus Weberis 
perskaitė pranešimą penktajame metiniame susirinkime 1894 m. gegužės 
mėn.; plg. Wilhelm Hennis. Max Webers Fragestellung: Studien zur Biographie 
des Werks. — Tūbingen: J. C. B. Mohr (Paul Siebeck), 1887, p. 172. 


18 1894 m. liepos 12 d. laiškas, NW 30/1:47—48. 


19 Klaus Lichtblau. „Das 'Pathos der Distanz“, Praliminarien zur 
Nietzsche-Rezeption bei Georg Simmel“. In Georg Sirimel und die Moderne, 
Hrsg. H.—J. Dahme und O. Rammstedt. — Franfurt: Suhrkamp, 1894, 
p. 240—249 

tai buvo kaip tik tas Simmelio intelektualinės raidos momen- 
tas, kada jis, paveiktas Nietzsche's, išsižadėjo Herberto Spen- 
cerio bei Gustavo Fechnerio mechanistinių ir evoliucionis- 
tinių teorijų, ketindamas tyrinėti Nietzsche's vertybės teoriją 
ir kultūros kritiką. Weberis, suprasdamas Simmelį, vadova- 
vosi ne „metodologija“ ar „epistemologija“, bet „etine atmos- 
fera“, kurią sukūrė klausimai apie „vertybių pervertinimą“, 
„asketinių idealų“ prasmę ir feminizmo atsiradimą. Webe- 
riui šios temos buvo politinės, nes tie patys dalykai rūpėjo 
socialiniam protestantų sąjūdžiui, kuris paskutiniajame XIX 
a. dešimtmetyje buvo pagrindinė jo dalyvavimo viešajame 
gyvenime vieta. Antra vertus, Simmeliui tai buvo daugiau 
filosofinės psichologijos temos, o jų kulminacija buvo Lebensp- 
hilosophie*, plačiai besiremianti Nietzsche's kategorijomis“. 

Šis triumviratas — Kierkegaard'as, Nietzsche ir Sim- 
melis — galėjo būti tik didžiulis iššūkis Weberiui, o in- 
terpretatoriui tai gali pateikti gundančių galimybių inter- 
pretuoti. Ne pati menkiausia iš šių galimybių yra hipotezė, 
kad tekstai, kuriuos skaitė Weberis, buvo susiję tarpusavyje 
sudėtingais santykiais. Užuominą apie šią sąsają galima 
atrasti dviejose vėlesnėse Weberio pastabose apie „etinę 
problemą“ veikale Protestantizmo etika ir kapitalizmo dvasia. 
Vienoje vietoje teigiama, kad „konfliktas tarp individo ir 
etikos (kaip jį suprato Sorenas Kierkėgaard'as) neegzistuoja 
kalvinizmo požiūriu, nors jis užkrauna individui visą at- 
sakomybę dėl religijos reikalų“?!. Konfliktas, kuris egzistavo 


*0 Bryan S. Turner. „Simmel, Rationalisation and the Sociology of 
Money“. In Sociological Review 34, 1986, p. 108. Jis pateikė panašią pastabą: 
„Nietzsche's suformuluota vertybių nuvertinimo nihilistinėje kultūroje 
problema ir Simmeliui, ir Weberiui turėjo daug bendrų reikšmingų teorinių 
padarinių, kurie ligi šiol nebuvo sistemingai įvertinti“. Į toliau dėstomus 
komentarus galima žiūrėti kaip į bandymą atlikti tokį įvertinimą. 


21 GARS 1:101; PE, 109. 

kalvinizmui, — tai konfliktas tarp loginių ir psichologinių 
predestinacijos padarinių — vėliau (kaip teigiama sakiniuo- 
se, kuriais veikalas buvo papildytas 1920 m.) nukreipė prie 
Nietzsche's, arba veikiau prie zimeliškosios Nietzsche's 
interpretacijos, kurią Weberis išdėstė šiuose papildymuose“*. 
Weberis teigė, kad dėl psichologinių priežasčių, panašių 
į tas, kurios iškyla kalvinizme, „Nietzsche's sekėjai aiškina, 
kad amžinojo sugrįžimo idėja turi pozityvią etinę prasmę. 
Tačiau šiuo atveju kalbama apie atsakomybę už būsimą 
gyvenimą, kuris su veikančiu individu nėra susijęs jokiu 
nepertraukiamu sąmonės siūlu, o puritonui tai buvo tua 
res agitur*“, dalykas, liečiantis jo paties sielą“. Kaip tik šis 
etinis turinys — būtent atsakomybės etika — buvo zime- 
liškojo pozityvaus potencialiai paties „metafiziškiausio“ Niet- 
zsche's teorijų aspekto vertinimo branduolys, su kuriuo 
Weberis susidūrė paskutiniajame veikalo Schopenhaueris ir 
Nietzsche skyriuje. 

Kitaip sakant, Kierkegaard'as ir Nietzsche, tyrinėdami 
sąmonę, kaip turėjo suprasti Weberis, į aš [self] Žiūrėjo 
kaip į pasirinkimų bei siaubo sukurtą galimybių bei ne- 
apčiuopiamybių sąrašą, priešingai negu kalvinizmas, kuris 
teigia gyvenimo, profesinio pašaukimo ir moralinės pareigos 
vienybę. Šiame rūškaname kalvinistiškai suprantamo pa- 
saulio fone Weberis atrado moderniojo „aš“ problemą, arba 
veikiau aš tapo Weberiui problema, nes jis naikinančiai 
kvestionavo tai, kas iki to laiko buvo savaime suprantami 


22 Žr.: Georg Simmel. „Nietzsche und Kant“ (1906). In Das Individuum 
und die Freiheit. — Berlin: Wagenbach, 1984, p. 41—47; apie „amžinąjį 
sugrįžimą“ žr. Simmelio Schopenhauer und Nietzsche: Ein Vortragszyklus. — 
Leipzig: Dunker 6 Humblot, 1907, p. 246—261, bei anglišką Helmuto 
Loiskandlio ir kitų vertimą (Amherst: University of Massachusetts Press, 
1986), p. 170—179; plg. Lichtblau, p. 260—261. 


3 GARS 11111, pastaba nr. 4; PE, 232, pastaba 66. 


185 


Ketvirtas skyrius 


dalykai. (Iš tikrųjų Weberio susižavėjimas asmeninės at- 
sakomybės ir apvaizdos, vienatvės ir malonės kalvinistišku 
subalansavimu yra kažkaip susijęs su šiomis moderniomis 
negrįžtamo skilinėjimo įžvalgomis.) Mąstydama apie šią bei 
panašias problemas, XIX a. paskutiniojo dešimtmečio karta 
be išimties rėmėsi visų pirma Nietzsche. Pagrindinis klau- 
simas turi būti toks: kokia buvo ankstyvoji Nietzsche's 
reikšmė Weberiui ir Simmeliui? 

Trumpiausio atsakymo į šį apgaulingai paprastą klau- 
simą, tinkamo šiems abiem Berlyno aplinkos atstovams, 
reikia ieškoti Simmelio raštuose, nes būtent jie atskleidžia 
ir perteikia tiek paties Weberio, tiek ir jo amžininkų kartos 
Nietzsche's supratimą“. Be to, nors aiškių Weberio pastabų 
apie Nietzsche yra nedaug ir jos mįslingos, Simmelio ko- 
mentarai apie Nietzsche yra gausūs ir labai iškalbingi — 
pradedant keturiais straipsniais 1895 m. ir baigiant įtakinga 
1907 m. studija Schopeniiaueris ir Nietzsche. Ši knyga dabar, 
atrodo, daugiausiai prisimenama dėl Weberio pastabų jo 
turėto egzemplioriaus paraštėse (skliausteliuose pažymėsi- 
me, kad pirmąją Simmelio nuorodą į Nietzsche randame 
garsios Juliuso Langbehno knygos Rembra. tas kaip ugdytojas 


“* Kaip būdingus pavyzdžius galima paminėti Thomasą Manną, Emilį 
Hammacherį ir Georgą Lukūcsą. „Argi Simmelis nėra teisus, teigdamas, 
kad po Nietzsche's „gyvenimas“ tapo pagrindine visų modemių pasau- 
lėvaizdžių sąvoka? Kiekvienu atveju visa Nietzsche's moralės kritika yra 
paženklinta šios idėjos“, — rašo Mannas. (Reflections of a Nonpolitical 
Mau (1918), trans. W. Morris. — New York: Ungar, 1983, p. 58), tiksliai 
apibendrindamas visos kartos mintis. Apie tai, kaip pats Weberis suvokė 
Nietzsche ir žvelgė į jį žr. įtaigias analizes: Hennis. Max Webers Fragestellung, 
ch. 4; taip pat Georg Stauth, Bryan S. Turner. „Nietzsche in Weber oder 
die Geburt des modernen Genius im professionellen Menschen“. In 
Zeitschrift fiir Soziologie 15, 1986, p. 81—94; Robert Eden. Political Leadership 
and Nihilismu: A Study of Weber and Nietzsche. — Tampa: University Presses 
of Florida, 1984, — yra naudinga kaip priedas, nors tai, kaip šis autorius 
formuluoja pagrindinius klausimus, remdamasis Amerikos politiniu mąs- 
tymu, padaro analizę šiek tiek nevykusią. 

[Rembrandt als Erzieher| recenzijoje 1890 m.). Tirdami Sim- 
melio pateiktą Nietzsche's interpretaciją, galime daug ką 
pasakyti apie mįslingą Weberio susikurtą šio filosofijos 
eretiko vaizdinį. Iš tikrųjų tiek Simmelio, tiek ir Weberio 
vaizdinių pamatinė konstrukcija yra beveik ta pati net iki 
specifinių detalių. 

Simmelio argumentaciją, kuri buvo plėtojama, viena 
vertus, kaip atkirtis Nietzsche's sekėjams-apsišaukėliams 
(taip pat ir grupei, susibūrusiai apie Elisabeth Forster- 
Nietzsche), o antra vertus — „Nietzsche 5 kulto“ kritikarns 
(taip pat ir Tonniesui), galima apibūdinti trimis tezėmis: 
Nietzsche buvo ne dekadentas ar egoistas, bet greičiau 
moralistas, kurio mokymo šerdis buvo „moralės“ proble- 
ma; jis nebuvo nei cinikas, nei miesčionis, bet greičiau 
savo epochos, jos „modemumo“ bei užgimstančio nihiliz- 
mo kritikas; ir jį reikėjo suprasti ne kaip pranašą ar poetą, 
kaip kad manė daugelis jo „mokinių“, bet kaip didį žmo- 
gaus egzistencijos psichologą“. Atsakydamas Tėnniesui, 
Simmelis ypač pabrėžė atsakomybės už save sampratą, 
Nietzsche's „valią įveikti save“ bei „griežtumą“ sau, pa- 
dedantį „gyvenimo augimui“. Šios idėjos, nurodančios tai, 
ką Simmelis vadino „kilnumo“ moralės „objektyvia verte“, 


?> Apie šias pažiūras žr.: Georg Simmel. „Elisabeth F6rsters Nietzsche- 
Biographie“. In Berliner Tageblntt, 1895 m. rugpjūčio 26 d., p. 481; „Friedrich 
Nietzsche, Eine moralphilosophische Silhouette“. In Zeitschrift fiir Phi- 
losophie und philosophische Kritik 107, 1896, p. 292—215; Ferdinando Tėnnieso 
knygos Der Nietzsche - Kultus recenzija Deutsche Litteraturzeitung 42, 1897, 
p. 1645—1651, ir jo „Zum Verstandnis Nietzsches“. In Das Freie Worl 
2, 1902, p. 6-—11. Palyginimui — panašus Thomaso Manno dėl ankstyvos 
Nietzsche's įtakos jam paskutiniajame XIX a. dešimtmetyje prisipažinimas: 
„Bet jeigu ši pagrindinė nuotaika mane padarė dekadanso psichologu, 
tai į Nietzsche aš žiūrėjau kaip į mokytoją, nes iš pradžių jis man buvo 
ne tiek kažkokio neaiškaus „antžmogio“ pranašas, koks jis, būdamas 
madingas, buvo daugumai Žmonių, kiek neprilygstamas didžiausias ir 
labiausiai patyręs dekadanso psichologas“ (Reflections, p. 54—55). 

sudėtos trečiojoje veikalo Moralės genealogija esė „Kokia 
asketinių idealų prasmė“ — viename įspūdingiausių Niet- 
zsche's tekstų, kuriam būdingi „nuovokus jautrumas, prie- 
žastinės analizės gelmė ir išraiškos tikslumas — visa tai 
buvo visiškai nauja vokiečių psichologijoje“. Friedrichas 
Nietzsche, moralistas ir psichologas, — tokia galėtų būti 
visų kritinių Simmelio apmąstymų šiuo klausimu antraštė. 

Atrodo, kad Weberis, stengdamasis suprasti Nietzsche, 
ėjo tuo pačiu keliu. Pavyzdžiui, visiškai neįtikėtina, kad 
Weberis „religijos sociologijoje“ būtų galėjęs atsekti visas 
svarbios asketizmo istorijos subtilybes nesiremdamas Niet- 
zsche's atradimais Genealogijoje, toje „puikioje esė“, Weberio 
žodžiais tariant“, kurioje „asketiško gyvenimo“ praktika 
paverčiama pasauline-istorine problema, kuri galėjo būti 
nagrinėjama pranokstant „psichologiją“. Tai ne atsitiktinu- 
mas, kad Nietzsche's įtaka — jo citatos, pamėgdžiojimas 
bei kritika — labiausiai jaučiama šioje Weberio kūrybos 
dalyje, ir ypač tose vietose (tokiose kaip trys paskutinieji 
veikalo Protestantizmo etika ir kapitalizmo dvasia puslapiai), 
kur jo mąstymas prasiveržia iki sintetinių mūsų „modernaus 
likimo“ vertinimų (ir būtent tokiais momentais Weberis 
atmeta epigonų skelbiamą „Nietzsche-pranašą“). Be to, kaip 
ir Simmelis, Weberis aiškiai pabrėžė, kad ne „biologiniai 


26 Simmelio recenzija apie Tėnnieso darbą Der Nietzsche-Kultus; apie 
Tėonnieso knygą Wolfgangas J. Mommsenas rašo: „Iš tų nedaugelio 
biografinių duomenų, kuriais disponuojame, matyti, kad Maxo Weberio 
Nietzsche's sampratą stipriai paveikė susilaukusi nepaprasto pasisekimo 
Ferdinando Tėonnieso knyga apie Nietzsche“ („Įvadas“, knygoje Max Weber 
aud His Contemporaries, ed. Mommsen ir J. Osterhammel. — London: 
Allen 6c Unwin, 1987, p. 15). Bet tai tikrai nėra tiesa, nes, priešingai, 
būtent tuos elementus, kurių Tėnniesas neįžvelgė ir kuriuos nurodė Simmelis, 
kritikuodamas Tėnniesą, Weberis laikė savais. Šiais klausimais autoritetas 
Weberiui buvo Simmelis, o ne Tėnniesas. 


27 GARS 1:241; Gė<M, 270. 

papuošalai“, bet greičiau „kilnumo moralė“ turėjo būti 
laikoma Nietzsche's įnašu, turinčiu „išliekamąją vertę“*. Ko 
gero, ši Nietzsche's įtaka, o ne kas kita gali paaiškinti 
Weberio kritiškos retorikos sustiprėjimą apie 1894—1895 m., 
jo išpuolį prieš paviršutinišką hedonizmą ir beatodairiškai 
ryžtingą požiūrio į gyvenimą kaip į nuolatinę „sunkią kovą“ 
gynimą „Inauguracinėje kalboje“ Freiburge 1895 m. 

Šios pastabos padeda nustatyti tam tikrą Simmelio ir 
Weberio interpretacijų bei interesų lygiagretumą: Nietzsche's 
asmenyje abu mato tą pačią aistringą ir nepripažįstančią 
kompromisų dvasią, tuos pačius nenuolaidaus griežtumo 
sau bei pasauliui reikalavimus. Kai jie perima iš Nietzsche's 
kokią nors idėją, tai būna „prasmės“ „subjektyvistinėje“ 
kultūroje problema arba, kiek kitokiais terminais kalbant, 
modernaus „perspektyvizmo“ problema. Nepaisant keistai 
individualizuotos kalbės, kuria parašytas Simmelio kūrinys 
Pinigų filosofija, paskutiniojo skyriaus ištrauka išreiškia vieną 
šios problemos versijų: 


Moderniųjų laikų subjektyvizmui būdingas tas pats pa- 
matinis motyvas kaip ir menui: intymiau ir autentiškiau 
susiliesti su objektais, atsiribojant nuo jų ir pasitraukiant į 
save, arba sąmoningai pripažįstant neišvengiamą distanciją 
tarp mūsų ir objektų. Susidurdamas su stipresne savimone, 
šis subjektyvizmas neišvengiamai pabrėžia mūsų vidinę pri- 
gimtį, bet, kita vertus, jis susijęs su nauju, gilesniu ir są- 
moningesniu kuklumu, delikačiu santūrumu galutinių dalykų 
išreiškimo atžvilgiu?“ 


28 Šį svarbų teiginį galima rasti 1907 m. rugsėjo 13 diena datuotame 
paskutiniajame Weberio kritikos Otto Grosso esė, pateiktos Archiv, pa- 
ragrafe; žr. Eduard Baumgarten. Max Weber: Werk und Person. — Tūbingen: 
J. C. B. Mohr (Paul Siebeck), 1964, p. 648. 


2? The Philosophy of Money (1900), trans. T. Bottomore and D. Fris- 
by. — London: Routledge 6 Kegan Paul, 1978, p. 475. 

Simmelio nuomone, Nietzsche tokį atsigręžimą vidun, 
rūpinimąsi psichiniu aš suvokė kaip „išgyvenamos patirties“ 
(Erleben) arba „gyvenimo“ kaip „tikslo savyje“ sąvokos 
paiešką. Simmelio pasitenkinimui, Nietzsche'i pavyko savo 
kritika parodyti, kad mums, moderniesiems, „pats gyve- 
nimas tampa gyvenimo tikslu““?. Atitinkamai menas tampa 
„patirties“, suskilusio, atsigręžusio į save subjekto modeliu. 
Nietzsche smerkė tokius subjektyvistinius polinkius, o Sim- 
melis į tai reagavo sukonstruodamas jų pagrindu vitalistinę 
gyvenimo filosofiją. Weberio pagyros „puikiems Simmelio 
veikalo Pinigų filosofija paskutiniojo skyriaus įvaizdžiams 
[B:Ider|'““' gali būti suprastos taip, kad Weberis iki galo 
išrutuliojo šiuos moderniosios savimonės padarinius, nu- 
spręsdamas laikytis distancijos, susilaikyti nuo įvairiausių 
patogių modemių pabėgimo būdų. Kaip ir Simmelio ko- 
mentarai, melancholiškos Weberio meditacijos apie „mo- 
dernią sielą“ suponuoja tuos kelius, kuriais ėjo Nietzsche. 

Tačiau sugretinimai bei sutarimai dėl kultūros reikšmės 
neįrodo tapatumo. Vėberiškąjį Nietzsche's suvokimą nuo 
zimeliškojo skyrė du nesutarimai: vienas — filosofinis, 
kitas — politinis. Juk Weberis nusprendė abejoti Simmelio 
„gyvenimo filosofija“, kurioje tariamai susilaikoma nuo 
„Vertinimų“ arba, o tai yra tas pat, pasyviai pasitenkinama 
„modernybe“. Tikriausiai į nieką Weberis nežvelgė skep- 
tiškiau negu į šį paranojišką nugrimzdimą išgyvenančioje 
savastyje: „Kas sunku šiuolaikiniam Žmogui, o ypač jau- 
nesniajai Kartai — tai būti subrendusiam kasdienybei. Vi- 
suotinis „išgyvenimų“ vaikymasis kyla iš šios silpnybės. 
Mat silpnybė yra nesugebėjimas žvelgti į griežtą epochos 


30 Schopenhauer und Nietzsche, p. 5; pataisyta angl. vert. p. 6. 
“1 GARS 1:34, pastaba 1; PE, 193, pastaba 6. 

likimo veidą“, — toks nuskambėjo perspėjimas darbe 
„Mokslas kaip profesinis pašaukimas““*. Kaip tik dėl tokio 
išsižadėjimo Nietzsche's „distancijos patoso“ dvasia Webe- 
riui buvo artimesnė negu Simmeliui, bet Weberio „poli- 
tinė“ kritika atstūmė jį toliau nuo Nietzsche's: turintys 
politinį atspalvį Nietzsche's apmąstymai apie „valią“, kaip 
kad Simmelis juos išdėstė knygoje Schopenhaueris ir Niet- 
zsche, stokoja to „jautrumo“, kurį randame visose jo kū- 
rinių vietose, jie — veikiau banalūs miesčionio apibendri- 
nimai — šio trūkumo galėjo nematyti arba galėjo dėl jo 
dovanoti Simmelis, bet ne Weberis“. Tačiau šis nepasta- 
bumas buvo būdingas, nes Simmelis savo kultūrinį rafi- 
nuotumą įgijo savo politinės nekaltybės sąskaita. Zimeliš- 
koji Nietzsche's versija menkai tiko politinei kovai. 


41 


Psichologizmo problema 


Antras svarbus šaltinis, atskleidžiantis, kaip Weberis 
suvokė Simmelį iki 1900 m., — tai labai svarbi jo 1898 m. 
Bendrosios (teorinės) politinės ekonomijos paskaitų apybraiža 
(Grundriss zu den Vorlesungen iiber allgemeine [„theoretische“ ] 
Nationalokonomie), privačiai išspausdinta pirmoji (iš planuotų 
šešių) jo knyga ir neskelbtos Weberio rankraštinės pastabos 
apie šį planą. Šiame ambicingame traktate sistemingai, 
istoriškai-kritiškai dėstoma viskas, kas tais laikais buvo susiję 
su „politinės ekonomijos“ mokslu. Skyriuje, pavadintame 


32 GAW, 605; G4M, 149. 


33 Žr. Wolfgang J. Mommsen. Max Weber: Gesellschaft, Politik und 
Geschichte. — Frankfurt: Suhrkamp, 1974, p. 261—262, pastaba 125, kur 
komentuojamos Weberio pastabos jo Schopenhauerio ir Nietzsche's egzem- 
plioriaus, dabar saugomo Miūinchene Max-Weber-Arbeitsstelle bibliotekoje, 
paraštėse. 

„Visuomenės ir socialinio mokslo sąvoka“, Weberis ketino 
aptarti Simmelio kūrinius Apie socialinę diferenciaciją (1890) 
ir „Sociologijos problema“ (1894) — šis straipsnis buvo 
ankstyviausia garsiojo 1908 m. paskelbtos Simmelio Socio- 
logijos (Soziologie) pirmojo skyriaus versija. Apybraiža ir jai 
parengtos pastabos iškalbingai atskleidžia, kaip Weberis 
vertino Simmelį, — būtent tą jo vertinimo aspektą, kuris 
iki šiol patraukdavo dėmesį: šiuose tekstuose akcentuojamas 
ne ryšys su Nietzsche ir „modernybės“ problema, bet 
veikiau kelias į „sociologiją“ ir žinojimo problema. Tačiau 
tai nėra heterogeniškos problemos. Turime būti pasirengę 
matyti, kad dvi santykio pusės negali būti atskirtos viena 
nuo kitos dėl priežasčių, kurios tuoj bus akivaizdžios. 
Turime klausti ne to, kokią „įtaką“ Simmelis padarė Weberio 
apmąstymams apie „metodologiją“, bet, ko gero: ką praeito 
šimtmečio pabaigoje Simmeliui reiškė sprendimas rašyti 
„sociologiją“ ir „epistemologiją“? 

Weberio pateiktos Simmelio interpretacijos raktą pačiame 
„visuomenės moksle“ arba „sociologijoje“ (ji, reikia pabrėžti, 
buvo tik nedidelė plačios Apybraižos (Grundriss) dalykinės 
medžiagos skiltis) atrandame sugretindami fundamentalias 
teorines kategorijas. Pirmiausia politinės ekonomijos (We- 
beriui ji buvo Nationalokonomie arba Volkswirtschaft) orien- 
 tacija atskiriama nuo sociologijos, arba Gesellschaftswissens- 
chaft („visuomenės mokslo“ — šiam terminui Weberis čia 
teikia pirmenybę) orientacijos. Antra, Weberio tekste ir pasta- 
bose kiekviena iš šių orientacijų istoriniais-analitiniais tiks- 
lais suskirstoma į „mokyklas“, kurios atrodo maždaug taip: 


I. Politinė ekonomija 
A. Individualistinė mokykla: klasikinis liberalizmas (Ada- 
mas Smithas, Davidas Ricardo); 
B. Mokslinis socializmas (Karlas Marxas); 

C. Istorinė mokykla 
1. Senoji (Wilhelmas Roscheris, Karlas Kniesas); 
2. Naujoji (Gustavas Schmolleris); 
3. Naujausioji (Weberis); 

D. Ribinis naudingumas (Karlas Mengeris); 


II. Sociologija 
A. Racionalizmas arba pozityvizmas (Auguste'as Com- 
te'as); | 
B. Psichologizmas (Georgas Simmelis). 


Ši schema smarkiai suprastina Weberio sampratą Apy- 
braižoje, bet joje išlieka pagrindinės jos kategorijos ir ji 
padeda padaryti dvi greitas pastabas: pirma, paskutiniojo 
XIX a. dešimtmečio viduryje Weberis laikė Simmelį teore- 
tiku, išsiveržusiu už politinės ekonomijos ribų, bei svarbiu 
autoriumi, kurio savitą orientaciją buvo verta atskirai pa- 
minėti; antra, Weberio schemoje zimeliškajai sociologijos 
versijai teikiama ypatinga reikšmė, palyginti su ankstesne 
racionalistine Comte'o pakopų teorija, su jo įsitikinimu, kad 
istorija yra pažangus judėjimas, paklūstantis „dėsniams“ bei 
„vienodumams“. Weberio teigimu, Simmelio alternatyva toli 
nukrypo priešinga kryptimi ir savo dvasia tapo aistoriška 
„psichologine“ sociologija, pabrėžiančia bendras socialinės 
sąveikos savybes bei tipiškas vidinės patirties kategorijas. 
„Psichologizmo“ etiketė, kuri yra pagrindinis Weberio kri- 
tikos ginklas vėlesnėje esė apie „Roscherį ir Kniesą“ (1903— 
1906), taikoma jau 1898 m. Kadangi šiuo terminu, be jokios 
abejonės, apibendrinamas Weberio zimeliškosios „sociolo- 
gijos“ mokslo versijos įvertinimas, iškelkime klausimą, kokią 
prasmę jis teikė šiam terminui? Ką galima pasakyti už ir 
prieš Simmelio kitokią alternatyvą? 

Žinoma, Weberis tiek pat mažai, kiek ir Simmelis, ža- 
vėjosi racionalistų bandymu nustatyti „istorijos dėsnius“, 

globojamus evoliucinės „pažangos“; tai yra neginčijamas 
išorinis panašumas, kuris gali paskatinti paviršutinišką po- 
žiūrį, kad Weberis sutarė su Simmeliu dėl pamatinių da- 
lykų?*. Tačiau paskelbtose Weberio pastabose apie Simmelį 
nuolatos pabrėžiamos dvi charakteristikos, kurios abi tapo 
kritikos pagrindu: Simmelio „psichologistinė terminija“, ar- 
ba „būdas formuluoti“ klausimus, ir jo nepakartojamas 
personalizuotas „stilius““. Štai tipiškas pirmosios charak- 
teristikos pavyzdys iš Weberio esė apie Kniesą. Čia kalbama 
apie Simmelio veikalo Istorijos filosofijos problemos“ sąvoką 
„Supratimas“ (Verstehen): 


Simmelis savo psichologistinėje terminijoje tai artikuliuoja 
šitaip: „Per ištartą Žodį kalbančiojo mentaliniai procesai [Se- 
elenvorginge] sukeliami ir klausytojui“. Pačios mintys iš šio 
proceso yra „pašalintos“. Lieka tik šnekos turinys, kurį klau- 
sytojas supranta, lygindamas su savo paties šneka“. 


Weberis linkęs vadinti šį Simmelio pateiktą Verstehen 
aprašymą „netiksliu“. Pagrindas priekaištauti yra tai, kad 
Simmelis nuolatos vartoja posakį Seelenvorgūnge, verčiant 
pažodžiui — vyksmai sieloje, giliausiuose, vidujiškiausiuose 
ir nepasiekiamuose asmenybės užkaboriuose. Pasirinktais 
terminais specialiai pabrėžiamas skirtumas tarp dvasios ir 


** Kaip teigia Tenbruck. „Formal Sociology“, p. 80—83. 


35 GAW, 94; Roscher and Knies: The Logical Problems of Historical Economics, 
trans. Guy Oakes. — New York: Frec Press, 1975, p. 153. 


?* Die Probleme der Geschichtsphilosophie: Eine erkenntnistheoretische Studie 
(2-as pataisytas leidimas). — Leipzig: Dunker 6 Humblot, 1905, p. 28; 
The Problems of the Philosophy of History, trans. Guy Oakes, — New York: 
Free Press, 1977, p. 64. 

37 GAW, 94; Roscher and Knies, p. 153. 

sielos, Geist ir Seele. Posakis „mental process“ [mentalinis 
procesas|, vartojamas angliškame vertime, vargu ar perteikia 
tai, ką Simmelis nori pasakyti šia formuluote, kuri yra geras 
tos „vidujiškumo“ terminijos bei „gelmės“ metaforų, tokių 
dažnų visuose jo kūriniuose, pavyzdys. Tik remiantis tokiu 
skyrimu* (ir, pažymėsime skliausteliuose, abejotina kalbos 
teorija), buvo galima kalbėti apie tai, kaip pašalinti „mintis“ 
iš supratimo ir palikti tik pirminį prasmingų šnekėjimo 
„turinių“ sluoksnį. | 

Terminijos pasirinkimas paprastai būna glaudžiai susijęs 
su mąstymo būdu, ir šiuo atžvilgiu Simmelis yra labai 
ryškus pavyzdys. Joks Simmelio sociologinių esė bei darbų, 
pavadintų filosofiniais, skaitytojas negali atsikratyti įspū- 
džio, kad susiduria su dvasia, besiveržiančia į sąmoningai 
didinamą jautrumą, rafinuotus niuansus bei akinančias įžval- 
gas. Weberis netgi savo 1908 m. „fragmentą“ apie Simmelį 
pradeda tokiomis pastabomis: „puikios“, „subtilios įžval- 
gos“, „labai stimuliuojančios“ — trumpai tariant, „dėstymo 
būdas... pasiekia rezultatų, kurie neatsiejami nuo šito dės- 
tymo būdo ir kurių niekaip neįmanoma pamėgdžioti“, nors 
pats dėstymo būdas ir yra „keistas“ bei „nekongenialus““*. 
Mes turim aiškiai Žinoti: tai labai savotiškos pagyros, at- 
siribojantis ir ironiškas Žvilgsnis į tą „vietą“ tarp kultūros 
herojų, į kurią pretendavo Simmelis, o ne įrodymai, kad 
Simmelis darė Weberiui „metodologinę“ ar „epistemologi- 
nę“ įtaką. Juk Weberio požiūriu, Simmelis niekada neturėjo 
(arba nenorėjo netgi turėti) neasmeniško „tyrimo metodo“, 
kuriuo, tinkamai elgdamiesi, galėtų pasinaudoti iš principo 
visi naujokai. Žinojimo problema Simmeliui niekada nebuvo 


* Max Weber. „Georg Simmel as Sociologist“, trans. D. N. Levine: 
In Social Research 39, 1972, p. 158; plg. Levine. Flight from Ambiguity, 
p. 95. 

vien tik proto operacijų problema, dekartiška praktinių 
„pažinimo“ taisyklių suformulavimo problema; ji buvo 1š- 
raiškos problema. 

Weberis pastebėjo šį faktą: straipsnyje „Roscheris ir 
Kniesas“ jis tariamai gyrė Simmelio „kaip visada rafinuotas 
ir artistiškai suformuluotas tezes“, taip pat pripažino jo 
„nuostabias“ įžvalgas, jų „nepaprastą jautrumą“. Pagiria- 
masis Weberio žodis Simmeliui buvo fein arba Feinheit — 
tai būtinas subtilaus, artistiško, rafinuoto, pastabaus, ele- 
gantiško, jautraus estetinio vertinimo požymis. Neįmanoma 
suklysti dėl to, ką būtent Weberis nori pasakyti šitaip 
kalbėdamas: Simmelis estetinį įžvalgos ir intuicijos asme- 
niškumą, tobuliausio „supratimo“ žinojimą traktavo tik kaip 
autentiškos vidinių individualios sielos procesų pagavos re- 
zultatą. Tad štai ką galų gale turėjo reikšti „psichologizmas“. 

Šiek tiek paprasčiau kalbant, Simmelio „psichologinę“ 
sociologiją galima apibendrinti kaip kylančią iš (a) jo prieš- 
taravimo, kad galima nustatyti „istorijos dėsnius“, (b) įsi- 
tikinimo, kad moderniame gyvenime dėl „socialinių“ pa- 
žinimo objektų sudėtingumo bei įvairialypumo neįmanoma 
išsiversti be „psichologijos“; (c) įsitikinimo, kad „sąveikos“ 
(Wechselwirkung) bei „sociacijos“ (Vergesellschaftung) pažini- 
mo prielaida buvo tam tikras psichologinis metodas, o tai 
kartu su (d) domėjimusi gilesne, subjektyvia prasme, kurią 
individams turi objektyvios socialinės formos, pari passu* 
yra sociologijos objektas. Weberis anksti susidūrė su šiais 
įsitikinimais Simmelio kūriniuose — įsitikinimais, kurie iš 
esmės nepakito. Jau savo rašinyje „Sociologijos problema“ 
Simmelis primygtinai teigė, kad tokių pirminių reiškinių 
kaip meilė ir neapykanta, konkurencija ir kooperacija, egoiz- 


3? GAW, 97, 101, 124; Roscher and Knies, p. 238, 259, 272. 

mas ir altruizmas supratimo „prielaida yra pirminiai psi- 
chiniai procesai“; kad „metodai, kuriais turi būti tyrinėjamos 
sociacijos problemos, yra tie patys kaip ir visuose lygi- 
namuosiuose psichologijos moksluose““?. Atsižvelgiant į to- 
kius teiginius, atrodo, kad Weberis interpretuoja Simmelio 
antipozityvistinę sociologiją visiškai teisingai. 

Svarbu pažymėti, kad tos charakteristikos, kurias We- 
beris laikė „psichologizmu“, iš tikrųjų yra susijusios su 
Simmelio potraukiu prie Nietzsche's ir susižavėjimu mo- 
dernybe. Pats Simmelis suvokė šį ryšį. Kartą jis pažymėjo: 
„Modernybės esmė visų pirma yra psichologizmas“; tai 
„pasaulio išgyvenimas ir interpretavimas pagal mūsų vi- 
dinių savasčių reakcijas... stabilių turinių ištirpdymas sielos, 
kurioje nebeliko jokios substancijos ir kurios formos tėra 
judėjimo formos, judrume““!. Nors frazeologija čia tipiškai 
zimeliška, jos prasmę nesunku suprasti: Simmelis pats as- 
meniškai norėjo prasiskverbti ligi šio subjektyvumo lyg- 
mens, susiliesti su Innerlichkeit* svyravimais, rezonuojančiais 
su modernybe. Jo posūkį į sociologiją, modernų mokslą 
apie abipusį veiksmą ir patirtį, lėmė šis planas užčiuopti 
ėsminius reiškinius. Be jokių pasiteisinimų Simmelis pa- 
verčia sociologiją cum“** psichologizmu įrankiu susidoroti 


Šš“ 


su trikdančiu pasaulio ir savojo „aš“ takumu. Ir jeigu taip, 
tai Nietzsche's iškeltos problemos — moralinės, kultūrinės, 
psichologinės — yra medžiaga, iš kurios turi kilti sociacijos, 
sąveikos procesų ir jų subjektyvių padarinių pažinimas 
Simmelio stiliumi. 


+“ „Das Problem der Sociologie“. In Schmollers Jahrbuch 18, 1894, 
p. 275—276. 


*“ Philosophische Kultur. — Berlin: Wagenbach, 1983, p. 152; pirmą 
kartą išleista 1911 m. 

Ir Weberį, ir Simmelį žavėjo modernios kultūros maišatis, 
tai, ką kai kurie pavadino „specifiniais modernybės bruo- 
žais“ arba, didingiau, „modernybės metafizika““*. Skaity- 
dami Marianne Weber parašytą jos vyro biografiją, suži- 
nome, kad šis žavėjimasis buvo pagrindinis Weberio ir 
Simmelio draugystės bei bendrų intelektualinių interesų — 
nuo diskusijų apie estetiką bei Stefano George's būrelio 
poetus iki domėjimosi muzika arba „moterų klausimu“ — 
aspektas. Nėra jokios abejonės, kad draugystė brendo dėl 
tokio bendravimo ir augo, įtraukdama Marianne ir Gertrud 
Simmel. 

Gera iliustracija gali būti ginčas dėl Stefano George's. 
Dešimtmetį artimai ir intensyviai bendravęs su George's 
būreliu, Simmelis, kaip ir Weberis (jis šiuo būreliu pradėjo 
domėtis daug vėliau), pradėjo nerimauti dėl to, kad George's 
poetiniai impulsai ėmė transformuotis į profetinius“. We- 
beris 1910 m. savo Žmonai pranešė, kad Simmeliai padarė 
išvadas, panašias į jų pačių: „Jis ir ji, kuri aiškiai labai 
gerai pažįsta George, vertina svarbiausias George's savybes 
iš esmės ne kitaip negu mes. Jie irgi mano, kad jo noras 
pasidaryti pranašu yra svetimas dalykas“, tai yra nukry- 
pimas nuo meno tikslo“. Panašiai, čia pasitaiko tokių empatiš- 


*2 Nedelmam. „Strukturprinzipien“, p. 561; Turner. „Simmel, Ra- 


tionalisation and the Sociology of Money“, p. 108. 


1ę Apie šio bendravimo detales žr.: Michael Landmann. „Georg Simmel 
und Stefan George“. In Dahme, Rammstedt. Georg Simmel und die Moderne, 
p. 147—173. 


** 1910 m. sausio 16 d. laiškas, NW 30/1:152—153; tuo metu Gertrud 
buvo asmeniškai artimesnė George'i negu jos vyras. 

ko muzikos supratimo blyksnių, kuriuos labai įvertintų 
zimeliškoji sociologija: kartu su Simmeliu pabuvojęs kon- 
certe Berlyne, Weberis pažymėjo, kad „akivaizdu, jog Sim- 
melis yra labai muzikalus“; „buvo matyti, kaip muzika 
spiralėmis ėjo per jo kūną““, — tai nepaprastai vykęs 
įvaizdis, atsižvelgiant į tai, kokį svarbų vaidmenį vaidino 
„Spiralės“ forma Simmelio mąstyme ir vizualiniam idėjų 
reiškimo stiliui dramatiškais gestais bei kūno kalba. 

Weberis pakankamai skvarbiai perprato Simmelio cha- 
rakterį ir galėjo pamėgdžioti savo vyresniojo kolegos prozos 
stilių, bet darė tai tik privačiai susirašinėdamas su Marianne 
(o jų susirašinėjimas iki šiol nebuvo skelbtas): 


Daugybė tamsiai žalių, pilkai žalių, alyvos spalvos ir pilkų 
atspalvių, kurie yra viską išryškinantis fonas, nudažo vėlyvo 
rudens šiek tiek melancholiškomis spalvomis ir pavasarį, kuris 
tėra tik sidabrinių vestuvių nuotakos vainikas ant brandaus 
grožio kaktos. Tačiau kažkiek vertinga ir jauna nebejauno, 
nebelaisvo ir suvaržyto kūno siela bei džiugi širdis, gal net 
daugiau negu paikas jaunystės, kuri yra tik jaunystė ir niekas 
daugiau, šėlsmas. Tačiau aš jau darausi kone Zimeliškas, o 
tam šiandien lauke per gražus oras“““. 


Paversdamas šį pavasario pradžios išgyvenimą (jis il- 
sėjosi Prancūzijoje po alinančio darbo, kurio prireikė už- 
baigiant veikalą Agrariniai santykiai senovėje (Agrarverhūltnisse 
im Altertum) asmeniniu pokštu, jis kartu parodė, kad rimtai 
vertina Simmelio estetizmą — jo labai išugdytą spalvos, tono, 
šviesos, garso, ritmo, metaforos, gyvenimo ir jo formų prasmės 
niuansų pajautą -— ir estetizmo realizavimo sąlygas. Kitą kartą 
Weberis pažymėjo, kad Simmeliui „reikia ne tik „publikos“, 


* Laiškas Marianne 1911 m. sausio 22 d., NW 30/1:149—196; PE 
Lebensbild, p. 504; angl. vert. p. 496. 


* 1908 m. balandžio 2 d, NW 30/1:132. 

bet šilumos bei supratimo jausmo“*'. Tarp nenušlifuotų We- 
berio eilučių taip pat galima išskaityti netgi pavydo bei ap- 
gailestavimo dėl savo paties saviraiškos impulsų išpažinimą. 

Šį bendrą domėjimąsi įvairių modernios kultūros sričių 
naujovėmis rodė ne tik asmeniniai ryšiai, bet taip pat ir 
pradinės Weberio ir Simmelio pastangos Vokietijos socio- 
logų draugijoje. Abu jie visada laikė „visuomenės mokslą“, 
tiriantį, pasak Weberio, „tą ypatingą darinį [Gebilde], kurį 
mes vadiname visuomene““*, „kultūros mokslu“. Kaip mes 
matėme, Weberis labiausiai pabrėžtinai tai darė pagrindi- 
niuose savo 1904 m. esė apie „Objektyvumą“ fragmentuose, 
o Simmelis — tirdamas įvairiausius kultūros darinius bei 
klausimus gausiuose tekstuose, taip pat traktate Sociologija, 
daugiausia sudarytą iš esė, pirmą kartą paskelbtų Socialinio 
mokslo ir socialinės politikos archyve (Archiv fūir Sozialwissens- 
chaft und Sozialpolitik), kurio vienas iš leidėjų buvo Weberis. 
Laikyti „sociologiją“ „kultūros mokslu“ jiems abiem reiškė 
ne tiek raginimą pasirinkti tyrimų temas, remiantis kultūros 
interpretacija arba kultūrinėmis prielaidomis, kiek skatinti 
tyrinėti kultūros reikšmes ir prasmės klausimus. Sociologija 
turėjo išaiškinti bendrų, išorinių, neasmeniškų, „objektyvių“ 
asociacijos formų prigimtį tam, kad imtųsi jų reikšmės 
subjektyviam gyvenimui tam tikroje kultūroje problemos. 

Iš esmės naujoje Sociologų draugijoje tokie įsitikinimai 
ir skatino juos bandyti svarstyti ir nagrinėti pagrindines 
kultūros problemas — tai, ką Weberis nevilties akimirkomis 
vadino „šituo supainiotu mokslu“, o Simmelis, būdamas 


* 1910 m. sausio 16 d. laiškas Marianne, NW 30/1:152—153; šiose 
pastabose jis taip pat turėjo omenyje ir Gertrud Simmel, kuri, kaip jis 
pažymėjo, „aiškiai vėl galėjo ištverti Simmelio elgsenos manierą“. 


* Išspausdintame jo kviečiamajame laiške „Einladung zum Beitritt 
zur Deutschen Gesellschaft fūr Soziologie“, 1909, 2 (kopija yra NWS 
18b:1—4). 

panašios dvasinės būsenos, vadino „vargana sociologijos 
padėtimi“*'. Pasiūlymų, derybų, nesusipratimų ir tyrinėjimų 
šiais klausimais istorija yra sudėtinga ir trikdanti, bet, 
žiūrėdami į ją Simmelio ir Weberio akimis, įžvelgiame 
nepaliaujamą kultūrinės tematikos gvildenimą. 1910 m. 
spalio mėnesį pačioje pirmoje sesijoje pradėjęs energingu 
„draugingumo“ [Geselligkeit], kaip kultūros „Žaismingo ir 
išradingo [Spielform] socijavimosi formos“““, gynimu, Sim- 
melis toliau kitus dvejus metus skatino tyrinėti esmines 
kultūros problemas ir vengti „formalių“ disputų. Pavyz- 
džiui, patardamas dėl antrojo susirinkimo 1912 m., jis pasakė 
tai, kas ir dabar skamba aktualiai. Jis išsakė išlygas dėl 
grynai abstrakčių konceptualinių klausimų ir pasiūlė alter- 
natyvą (kaip paaiškėjo, nesėkmingai): 


Mano nuomone, susirinkimuose, kuriuose diskutuojama, 
reikia vengti visko, kas gali ar net turi sukelti ginčus dėl 
sąvokų ir apibrėžimų. Sociologijoje mes juk nuo to prisiken- 
tėjome iki uždusimo, ir diskusija apie tai, kas „iš tikrųjų“ 
yra tauta, nacija, rasė, būtų mirtina mūsų sesijai. Aš manau, 
mes turėtume parinkti tokias temas, kad plepiai diletantai 
turėtų tylėti... Ką ponai mano apie tokią temą: amatų santykiai 
su atskiromis kultūros sritimis? Būtent su politine organizacija, 
su menu, su užsienio santykiais, su šeimos sąranga, eto?!. 


+ Weberis laiške Franzui Eulenburgui, 1910 m. spalio 10 d., NW 
30/6:22; ir Simmelis 1912 m. birželio 10 d. laiške draugijos Vykdomajam 
komitetui, NWS 18b:86. Mano analizė iš dalies remiasi susirašinėjimu 
dėl ankstyvosios Vokietijos sociologų draugijos istorijos. Jį randame 
Sombarto popieriuose Nr. 18b; kiek aš Žinau, tai plačiausia prieinama 
dokumentacija, kurioje daug 1909—1914 m. Simmelio ir Weberio laiškų, 
adresuotų arba Vykdomajam komitetui (jam priklausė ir jie patys), 
susidedančiam iš septynių narių, arba berlyniečiui Hermannui Beckui, 
kuris buvo sekretorius-korespondentas. 


0 „Soziologie der Geselligkeit“. In Verhandluugen dės Ersten Deutschen 
Soziologentages. — Tūbingen: J. C. B. Mohr (Paul Siebeck), 1911, p. 4. 


"1 1911 m. lapkričio 10 d. laiškas, NWS 18b:56. 

Inauguracinei šios sesijos paskaitai skaityti Simmelis siūlė 
vieną iš daug žadančių Kultursoziologie šalininkų — Alfredą 
Weberį, kuris galėtų išnagrinėti „nacijos ir ekonomikos“ 
klausimus, arba, jeigu šis atsisakytų, jo vyresnįjį brolį Maxą, 
kuris galėtų aptarti „nacijos ir kultūros“?? temą (iš tikrųjų 
buvo paskirtas Alfredas, kuris kalbėjo -apie „Sociologinę 
kultūros sąvoką“). Tam tikru atžvilgiu Simmelio įsikišimai 
buvo strateginio pobūdžio: pabrėždamas įvairių kultūros 
sričių „sociologiją“, jis tikėjosi įtraukti geriausius ir dau- 
giausia žadančius darbus bei išvengti vieną sąvokinį arba 
sisteminį apibrėžimą taikyti visai tematikai. Zimeliška moks- 
linio tyrimo samprata inovaciją ir atvirumą arba įvairovę 
traktavo kaip tarpusavyje priklausomus dalykus. Kaip Sim- 
melis aiškino viename iš laiškų, galutinis asociacijos tikslas 
turi būti parama „Žmonėms, o ne standartams“““. 

Weberio požiūris šiais klausimais buvo netgi dar aiš- 
kesnis negu Simmelio. Pavyzdžiui, pirmame sociologų su- 
sibūrime jis ėmėsi nustatyti specifinę modernios kultūros 
problemą, laikydamas ja santykį tarp, viena vertus, tech- 
nologijų ir objektyvios kultūros formos, ir, antra vertus, 
subjektyvaus „gyvenimo būdo“. O antrame susirinkime jis 
vėl reikalavo, kad, jo žodžiais tariant, „tema: kultūra“ būtų 
įtraukta į temos esmės apibrėžimą“. Bet dar svarbiau, jog 
Weberis daugiausia prisidėjo prie to, kad padrikas galimų 
draugijos tyrinėjimo krypčių sąrašas buvo perorientuotas 
į iš esmės dvi kultūriškai svarbias tyrinėjimų temas: „asoci- 


?* Vykdomojo komiteto posėdžio 1912 m. kovo 2 d. protokolai, NWS 
18b:62—63. 


?? 1912 m. kovo 26 d. ir birželio 10 d. laiškai, NWS 18b:80—81, 86. 

** Žr. jo pastabas apie Sombarto paskaitą „Technik und Kultur“. 
In Verhandlungen des Ersten Deutschen Soziologentages, p. 95—101; GASS, 
449—456, ir 1911 m. lapkričio 8 d. laišką, NWS 18b:55. 

juoto gyvenimo“ sociologija ir, ypač labai svarbi ir am- 
bicinga, moderniosios spaudos kultūrinės reikšmės tyrimas. 
Pastaroji iniciatyva buvo tikras Weberio intelektualinis kū- 
dikis: jis organizavo ir apibrėžė tikslus, ieškojo lėšų, skirstė 
tyrimo užduotis. Kaip detaliai parodė Hennisas, sociologinė 
spaudos apžvalga buvo sumanyta kaip kultūrinė tour de 
force*, kaip spaudos įtakos modemiam „gyvenimo būdui“ 
ir „subjektyviai individualybei“ tyrimas“'. Iškalbingi yra 
Weberio įvairių pranešimų posakiai: „galų gale“, pabrėžė 
jis, „spaudos tyrimo objektas turi būti didžiosios kultūrinės 
dabarties problemos“““. Savo kolegoms Sociologų draugijoje 
Weberis pasiūlė tokius „svarbiausius klausimus“: „Koks 
spaudos indėlis į moderniosios Žmonijos formavimąsi?“ 
„Kokius masių įsitikinimus bei viltis, „gyvenimo pajautas“ 
[Lebensgefiihle|, kaip šiandien sakoma, įmanomus požiūrius 
ji sugriaus visiems laikams arba sukurs iš naujo??? 

Su tokiu pat rūpesčiu dėl kultūros Weberis tuo pat metu 
dalyvavo karštuose debatuose nacionalinės švietimo poli- 
tikos, aukštojo mokslo sistemos reformos ir dėstymo uni- 
versitetuose standartų klausimais. Šie debatai iš tikrųjų 
prasidėjo Vokietijos universitetų dėstytojų konferencijoje ir 
buvo tęsiami Sociologų draugijoje bei Socialinės politikos 
sąjungoje (Verein fūr Sozialpolitik)“*. Tuos pačius klausimus 


> Max Weber's Fragestellung, p. 50—53. 


9 Weberio „Vorlaufiger Bericht ūber eine vorgeschlagene Erhebung 
ūber die Soziologie des Zeitungswesens“ (1910—1911), 1; mašinraštis yra 
NWS 18b:200—210. 


57 „Geschaftsbericht der Deutschen Gesellschaft fiir Soziologie“. In 


Verhandlungen des Erstenh Deutschen Soziologentages, 51; GASS, 441. 


"** Weberis kalbėjo profesorių asociacijos susirinkimuose 1909 ir 1911 
m., puldamas „Althoffo sistemą“ bei švietimo biurokratizavimą ir gindamas 
savo paties polemišką požiūrį į profesinį pašaukimą mokslui. 

dėl spaudos, kuriuos buvo galima kelti susiejant juos su 
„Moderniosios žmonijos formavimusi“, buvo galima kelti 
ir dėl modernaus universiteto atsiradimo. Žinijos srityje tai 
buvo klausimas apie institucinės organizacijos bei tyrimo 
standartų subjektyvių padarinių „intelektualiniam sąžinin- 
gumui“ bei „jaunos asmenybės vidinei disciplinai bei do- 
roviniam [sittlich] požiūriui'““?. Visa Weberio profesinio pa- 
šaukimo mokslui samprata ir jos „laisvės nuo vertinimų“ 
postulatas turėjo kultūrinę paskirtį apginti švietimą nuo 
spaudimo, kuris „nepaprastai susiaurintų studento intelek- 
tualinį horizontą“, paversdamas universitetą techninių pra- 
tybų, statuso legitimacijos, politikavimo ir karjerizmo are- 
na“. Nepaliaujami Weberio išpuoliai prieš „Althoffo sis- 
temą“, kuri valdė profesūrą, kaip tik buvo nukreipti prieš 
Prūsijos ministro veiklos normų bei politikos korumpuojan- 


*? „Gutachten zur Werturteilsdiskussion im Ausschuss des Vereins 
fūr Sozialpolitik“ (1913). In Baumgarten. Max Weber. Werk und Person, 
p. 105; „Der Sinn der „Wertfreiheit“ der soziologischen und 6konomischen 
Wissenschaften“ (1917). In GAW, 491; S6-F, 3. 


* „Denkschrift an die Handelshochschulen“ (1911 m. gruodžio 7 
d.), iš mašinraščio kopijos NWE. Dabartinio literatūros apie švietimo krizę 
antplūdžio sąlygomis Weberio nuogąstavimai (dar iki I Pasaulinio karo) 
dėl Amerikos ir Europos universitetų likimo atrodo įžvalgūs ir protingi. 
Jo nuomone, artėjančios krizės Amerikoje šaltinis bus perėjimas nuo (a) 
klasikinio švietimo modelio, kada siekiama „formuoti charakterį, remiantis 
savo orumo gynimo patirtimi būnant panašios padėties studentų drau- 
gijoje, formuoti brandžius piliečius ir ugdyti nuostatas, kurios yra Ame- 
rikos valdymo bei socialinės sistemos pagrindas“, prie (b) visuotinio 
formalios kvalifikacijos bei profesinių įgūdžių akcentavimo, atmetant visa 
kita. O dėl steigiamų universitetų, Weberis galėjo tik reikšti „viltį, kad 
jie galės geriau ginti savo nepriklausomybę negu Vokietijos universitetai 
ir galės ginti savo švenčiausias vertybes“ („Amerikos ir Vokietijos uni- 
versitetai“, kalba Deutscher Hochschullehrertag, 1911. In Max Weber on 
Universities, ed. E. Shils. — Chicago: University of Chicago Press, 1974, 
p. 24). Kokia bergždžia ši viltis tapo šiandien, galime matyti visose 
diskusijose dėl šių dalykų, kai „nepriklausomybė“ bei „šventos vertybės“, 
jeigu apie jas kalbama iš viso, yra ne daugiau negu lozungai arba sąmyšio 
ir nesupratimo priežastis. 

čius padarinius — ši politika kūrė ne auklėtojus ir moks- 
lininkus, bet akademikus, panašius „į tuos amerikiečius, 
kurie darbuojasi biržoje““'. Trumpai tariant, šios sistemos 
sukeltos transformacijos padariniai buvo Kultur demorali- 
zavimas ir kolonizavimas pinigų valdžios jėgomis. Ar reikia 
dar papildomai aiškinti, kad šiandien, prisidedant valstybei, 
šita valdžia visiškai laimėjo? 

Tokie klausimai apie „objektyvių“ socialinių „formų“ 
„Subjektyvią prasmę“ buvo tipiški klausimai, parodantys, 
kaip Weberis ir Simmelis suprato kultūros sociologiją. Ta- 
čiau Sociologų draugijoje jų naujos organizacijos intelek- 
tualinės misijos bei tyrimo srities vizija iš tikrųjų niekada 
neįsivyravo, mat abu ikikarinius 1910 ir 1913 m. susirin- 
kimus paraližavo ginčai dėl „vertybinių sprendinių“ ir to, 
kas šiandien būtų pavadinta „sociobiologija“. Žinoma, pa- 
čiam Weberiui tenka dalis atsakomybės už pirmąjį ginčą, 
už nesusipratimus dėl jo kultūrinės svarbos ir už nesu- 
gebėjimą įtikinamiau ginti mokslą apie tai, „kas yra“, 
orientuotą į istoriškai atsiradusį kultūros pasaulį. Vos pa- 
sibaigus antrajam susirinkimui, jis atsistatydino iš Vokietijos 
sociologų draugijos, kandžiai nurodydamas temperamentų 
nesuderinamumą ir nepakantumą salon des refusės, kuriuo 
pasidarė draugija: 


Aš atsistatydinau iš „sociologų“ vykdomojo komiteto. Ne 
mano nervams kova su tokiais įkyriais vabzdžiais kaip ponas 
[Rudolfas] Goldscheidas, ne mano nervams visi jo gerieji 
„Nuopelnai“ ir jo „idealizmas“! Dabar aš vis dar bandau 
organizuoti mokslinę veiklą — tai aš galiu daryti ir be jų. 
Tegul tie ponai, iš kurių nė vienas negali ištverti (nes apie 
tai kalbama!), neįgrysdamas publikai su savo subjektyviais 
„vertinimais“, kurie visi man visiškai neįdomūs; tegul tie 


*! "American and German Universities“. In Max Weber on Universities, 
p. 27. 

ponai, kurie visi dar turi padengti savo pranešimus brangiuoju 
metalu (taip Socialinės politikos sąjungoje nebūna!), laimingai 
pasilieka vieni, o man jau visiškai įgriso vaidinti Don Kichotą, 
ginantį tariamai „neįgyvendinamus“ principus, bei kelti „ne- 


. 4162 
malonias scenas ““. 


Weberio išraiškingas savęs palyginimas su Cervanteso 
herojumi, suvokimas, kad nuo to, kas kilnu, nelauktai 
nuslystama prie to, kas juokinga, jo požiūriu rodo, kaip 
smarkiai žlugo moksliškai pagrįstas eksperimentas. Be to, 
jo akademinės kultūros sociologija atskleidė, kad pati so- 
ciologija, kaip naujas mokslas, pritraukė neprivilegijuotųjų 
sluoksnį — vietos ir pajamų neturinčius mokslininkus, 
kuriuos kova už būvį skatino elgtis demonstratyviai bei 
reikšti subjektyvius vertybinius sprendinius. Tai paradok- 
salu, bet pati sociologijos ir jos publikos struktūra buvo 
priešinga tiems profesiniams apribojimams, kurių laikytis 
reikalavo Weberis. 

Praėjus metams po Weberio atsistatydinimo, Simmelis 
pasekė jo pavyzdžiu, mandagiai teisindamasis kitais ir 
nesuderinamais intelektualiniais interesais: „Metams bėgant, 
mano interesai ir mano darbas visiškai nukrypo prie gry- 
nosios filosofijos ir taip radikaliai, jog net pats nustebau, 
kad taip atitolino mane nuo sociologijos; tad aš pasielgčiau 
vidujai negarbingai, likdamas Draugijos vadovybėje“. Bū- 
dinga, jog Simmelis nurodė ne tiek viešas priežastis, kiek 
greičiau subjektyvų jausmą, kylantį iš to, „kad jis turi 
plaukti, taip sakant, prieš vidinę srovę““. Kiekvienu atveju 
Simmelis ir Weberis, nusivylę ir regėdami, kad jų bendromis 


62 1912 m. lapkričio 9 d. laiškas Michelsui, AMW 102; atskiri šio 
laiško fragmentai skelbiami Lebeusbild, 430 (angl.vert. p. 424—425), bet 
su klaidomis, praleidimais ir be nuorodos, kad cituojama. „Oficialus“ 
Weberio atsistatydinimo laiškas datuotas 1912 m. spalio 22 d., NWS 
18b:122. 


6 1913 m. spalio 11 d. laiškas, NWS 18b:183. 

jėgomis remti kultūros projektai, į kuriuos abu jie dėjo savo 
viltis, nejuda iš vietos, toliau ėjo savo atskirais keliais, kurie 
jau buvo nutiesti ankstesniais dešimtmečiais. 


Feminizmas kaip kultūros kritika 


Ir Simmelis, ir Weberis anksti atkreipė dėmesį į moters 
socialinio statuso ir politinių teisių klausimą bei į platesnes 
„Teminizmo“ problemas. Pirmoji Simmelio esė šia tema 
pasirodė 1890 m., vienu metu su veikalu Apie socialinę 
diferenciaciją. Pritaikydamas minėto sociologinio veikalo so- 
cialines-psichologines kategorijas, Simmelis šioje filosofinėje 
esė bando plėtoti argumentą apie moters „ypatingą būtį“ 
arba lyties determinuotą „skirtumą“ tuo gana silpnu pa- 
grindu, kad „moters sielos gyvenimas [Seelenleben]“ esąs 
palyginti „mažai diferencijuotas““*. Kai šis „skirtumo“ ar- 
gumentas vėl pasirodė svarbiose didesnėse darbo Filosofinė 
kultūra (Philosophical Culture) esė, jis buvo perfiltruotas per 
ankstyvąsias Nietzsche's analizes, kur Simmelis aptiko „ap- 
riorines“ prielaidas, prieštaraujančias gerai žinomiems Niet- 
zsche's teiginiams“", bei per jo paties besiformuojančią kul- 
tūros teoriją, ir šitaip tapo daug griežtesnis (ir, beje, mažiau 
priklausomas nuo nekritiškų patriarchalinių prielaidų). 

Nors Simmeliui visą gyvenimą rūpėjo lyties filosofija 
ir sociologija, jis negalėjo būti pavadintas feministu; kaip 


** „Zur Psychologie der Erauen“. In Schriften zur Philosophie und 


Soziologie der Geschlechter, Hrsg. H.-J. Dahme und K. C. Kėhnke. -- 
Frankfurt: Suhrkamp, 1985, p. 36. 


“> Žr. ypač „Elisabeth Forsters Nietzsche-Biographie“, kur Simmelis 
atvirai kvestionuoja Nietzsche's požiūrį į moteris. Klausimo svarbą „XIX 
a. paskutiniajame dešimtmetyje parodo įžvalgi Hedwig Dohm feministinė 
kritika „Nietzsche und die Frauen“. In Die Zukunft 25 (1898 m. gruodžio 
24 d.):534—543. 

visada, jis labiau domėjosi intriguojančia socialine-kultūrine 
ir intelektualine problema, o ne praktiniais politinio tei- 
singumo reikalais. Weberis, priešingai, politiškai rėmė tą 
„Liberalų“ feminizmą, kuris atitiko jo reformistines pažiūras 
„Socialiniu klausimu“ ir pritarė jo kartos maištui prieš 1871 
m. žmones. Jo pažiūros šmėsteli XIX a. paskutiniajame 
dešimtmetyje, pavyzdžiui, pasakojime apie „pokalbį su 
dama iš Šveicarijos, kuris tuoj ir natūraliai nukrypo prie 
„Moterų klausimo“. Ji tikrai nebuvo „gera višta“, ir aiškiai 
daug radikalesnė už mane“““. Tad nėra joks atsitiktinumas, 
kad Weberis rėmė ankstyvųjų liberalių feminisčių siekius 
Friedricho Naumanno protestantų reformų sąjūdyje, ypač 
Evangeliniame-socialiniame kongrese (Evangelisch-sozialer Kon- 
gress); kad jis drąsino pirmąsias moteris — kandidates į 
daktarus Vokietijos universitetuose (ypač savo žmoną Ma- 
rianne Freiburge ir Else von Richthofen Heidelberge) ar 
gynė tas moteris, kurios, kaip jo protežė Marie Baum, bandė 
imtis vyriškų darbų vienu iš būdų, kuris tuo metu buvo 
prieinamas moteriai kaip profesija, — tapdamos fabrikų 
inspektorėmis“'. Kultūros atžvilgiu XIX a. pabaigos Klingerio 


6 Laiškas Marianne, 1898 m. liepos 30 d., NW 30/1:62. Netrukus 
po to Weberis pamini, kad iš naujo skaito Faustą ir bando skaityti Madame 
Bovary, nors Flaubert'as ir nebuvo jam įdomus! 


*" Weberio išlygas dėl Naumanno mėginimo įkurti naują partiją (žr. 
GPS, 26—29) lėmė ne tik tai, kad Naumannas neturėjo politinių šalininkų, 
bet ir iš dalies tai, kaip jis sprendė feminizmo klausimus: „Pirmadienį 
Erfurte Naumannas sugadino reikalą, pasiūlydamas visiškai naują projektą, 
iš kurio jis išbraukė moterų klausimą ir opoziciją stambiesiems [Rytų 
Elbės] žemvaldžiams. Todėl aš ryžtingai puoliau jį ir visą „partiją“, 
sakydamas, kad šitaip jie pasidarys politiniai „pajacai“ (laiškas Marian- 
ne,1886 m. lapkričio 23 d., NW 30/1:56). Kaip Weberis gynė Marie Baum, 
tapusią po Else von Richthofen fabrikų inspektore Badene, žr. : „Zur 
Stellung der Frau im modernen Erwerbsleben“. In Frankfurter Zeitung, 
1906 m. rugpjūčio 13 d.,22, ir „Die badische Fabrikinspektion“. In Frankfurter 
Zeitung, 1907 m. sausio 24 d. 

graviūros tikrai sudomino Weberių šeimą androginiškų 
figūrų bei nesuvaržytos, „laisvesnės“ moters vaizdavimu. 
Galbūt kaip tik drąsus eksperimentavimas su moteriškuoju 
erotizmu padeda paaiškinti tą fin-de-siėcle tiek Weberiui, 
tiek ir avangardui būdingą Žavėjimąsi Oscaro Wilde'o ir 
Richardo Strausso Salomė. „Publika išėjo iš salės prislėgta 
ir lyg būtų pagauta nusikaltimo vietoje... Šeši žmonės ir 
aš plojome““*, — papasakojo Weberis, apsilankęs operoje. 

Šiems dviem atidiems epochos stebėtojams modernusis 
feminizmas reiškė daugelį dalykų: protestą prieš patriar- 
chalizmą ir vyrų privilegijas, reikalavimą, kad vidurinio- 
sios klasės moterys galėtų įgyti prasmingą profesiją, po- 
litinio demokratizavimo jėgą. Tačiau iš esmės tai buvo kul- 
tūrinio protesto sąjūdis prieš šiuolaikinio „vyriškojo“ „pro- 
fesionalizuotos žmonijos“ pasaulio ribotumus ir manijas. 
Kaip ir modernusis socializmas, jis rėmė galimybę, alterna- 
tyvą, kokybinį šuolį iš istorijos, bet šį kartą suvokiamą uni- 
kaliai — lyčiai būdingos „būties“ požiūriu. Savo geriausioje 
feministinėje esė, kurioje esama ir tyčia supainiotos dia- 
lektikos, Simmelis nagrinėjo šio išganymo kelio kultūrinio 
ekvivalento prasmę. Jis pradėjo teiginiu, kad „mūsų ob- 
jektyvioji kultūra, išskyrus tik keletą sričių, yra iš esmės 
vyriška“, ir toliau klausė, ar feminizmas gali „sukurti ob- 
jektyviai naujas vertybes““'. Ar galėtų egzistuoti „specifiš- 
kai moteriškos“ meno, medicinos, literatūros, istoriografi- 


** Laiškas Marianne, 1911 m. sausio 24 d., NW 30/1:195—196; plg. 
Lebensbild, p. 504—505; angl. vert. p. 497, kur Marianne, kas įdomu, 
praleidžia paskutinį ir svarbiausią savo vyro liudijimo sakinį. Grožio, 
siaubo ir erotikos derinys Salomė, kaip ir Franzo von Stūck'o paveiksluose 
šia tema, buvo tipiškas fin-de-siėclė motyvas. 


6 „Weibliche Kultur“. In Philosophische Kultur, p. 208—209; „Female 
Culture“. In Georg Simmel: On Women, Sexuality, and Love, trans. Guy 
Oakes. — New Haven: Yale University Press, 1984, p. 66—67. 

jos, mokslo, politikos ar kitų kultūros sričių „formos“? Sim- 
melis suprato, kad į šį klausimą jis galėtų atsakyti tik ta- 
riamąja nuosaka — ta, kuria jis ir buvo suformuluotas. 
Galbūt besivystanti „kultūros istorija“ ir galėtų išryškinti 
lygiagrečiai egzistuojančią „objektyvią moterišką kultūrą, ku- 
ri panaikintų ir transcenduotų [aufhebend]“ vyriškos kultū- 
ros primetimą mūsų istoriškai susiformavusiam pasauliui: 


Moteriškoji egzistencijos forma būtų kitokia, autonomiška 
savo giliausios esmės pagrindu, nepamatuojama vyriškojo 
principo standartais, su kitokios formos turiniu. Tad jos reikš- 
mė priklausytų jau ne nuo lygiavertiškumo objektyviosios 
kultūros bendros formos viduje, bet greičiau nuo egzistencijos 
būdų, turinčių visiškai kitokius ritmus, lygiavertiškumo““. 


Šis rezultatas turėtų būti pats radikaliausias visos pa- 
tirties, pagrįstos skirtumo prielaida, išplėtojimas. 

Maxas Weberis pats niekada neparašė esė atsakydamas 
į Simmelio apmąstymus apie feminizmą, bet tai padarė 
jo žmona, kurios griežta kritika, kaip galima buvo numatyti, 
deja, nesulaukė dėmesio?'. Turint omenyje mūsų kultūros 
problemą, Marianne esė įdomi, nes ji čia įtraukia, perdirba 
ir išplečia kai kurias savo vyro idėjas kaip feministinį atsaką 
į aiškų Simmelio pateiktą vyrų laimėjimais sukurtos „ob- 
jektyviosios kultūros“ sugretinimą su alternatyvinėmis kul- 


"0 „Weibliche Kultur“, p. 240; „Female Culture“, p. 100—101. 


"1 Marianne Weber esė „Die Frau und die objektive Kultur“ (1913). 
In Frauenfragen und Frauengedanken: Gesammnelte Aufsūtze. — Tūbingen: 
J. C. B. Mohr (Paul Siebeck), 1919, p. 95—133, pirmą kartą buvo išspausdinta 
tame pačiame Logos numeryje kartu su gerai žinoma jos vyro esė „Uber 
einige Kategorien der verstehenden Soziologie“ (1913), GAW, 427—474 
(„Some Categories of Interpretive Sociology“, trans. Edith Graber. In 
Sociological Ouarterly 22, 1981, p. 151—180). Marianne esė ištisus de- 
šimtmečius buvo ignoruojama ir tik neseniai buvo grąžinta viešumon 
Suzanne Vromen dėka. In „Georg Simmel and the Cultural Dilemma 
of Women“. In History of European Ideas 8, 1987, ypač p. 574—576. 

tūros formomis, pagrįstomis „moters būtimi“. Jos kritika 
iš esmės pagrįsta dviem tezėmis. Pirma, kaip Maxas savo 
esė „Kategorijos“ atmetė Simmelio tyčia sugalvotą „sub- 
jektyviai menamos“ ir „objektyviai galiojančios“ prasmės 
derinį“, taip Marianne abejojo psichologinio aprašymo dirb- 
tiniu supynimu su metafizine spekuliacija, arba normaty- 
vinių teiginių kildinimu iš tariamos „esminės būties“. Ji 
teigė, kad Simmelio „psichologinė analizė ir normatyvinis 
filosofinis mąstymas yra... taip glaudžiai susiję, kad moters 
likimo nurodymą atrandame jos būties aprašyme“, 0 „psi- 
chologija yra suraizgyta su lyties metafizika“. Antra, Ma- 
rianne Weber, kaip ir jos vyras, norėjo pabrėžti, jog di- 
džiosios gyvenimo (ir ypač modernaus gyvenimo) „antino- 
mijos“, „įtampos“ ir „dualizmai“ yra neišvengiami, kad ir 
kokia vientisa Simmelis laikytų „moterišką būtį“. Weberių 
šeimos nuomone, „moteris“ neatstovavo autonominei gyve- 
nimo sąrangai ar vertybių sričiai. Marianne aiškino: 


Savo esmės kūrimas kultūroje taip pat ir moterį verčia 
kovoti, išgyventi įtampą, rinktis tarp skirtingų, konfliktuo- 
jančių galimybių kurti savo išorinį ir vidinį gyvenimą. Ir ji 
negali tapti kultūrine būtybe, neišsižadėdama gamtinės būties 
vienybės. Kiekvienas žingsnis anapus gamtos jėgų rato primeta 
jai būties ir idėjos dualizmą, pasirinkimą tarp vienos vertybės 
ir kitos vertybės““. 


Taigi, Simmeliui „objektyvios moteriškos kultūros“ sąvo- 


72 „Uber einige Kategorien der verstehenden Soziologie“, GAW, 427, 
pastaba 1 („Some Categories of Interpretive Sociology“, 179, n. 1), buvo 
parašytas tuo metu, kai Marianne darbavosi prie Simmelio kritikos; taip 
pat EaS, 4. 


"3 „Die Frau und die Objektive Kultur“, p. 98--99. 
“2 Ibid., p. 113. 

ka reiškė galimą intriguojančią išeitį, o Weberiams tokia 
kultūra galėjo būti tik moderniojo gyvenimo kaip visumos 
belytės patirties dalis. Ji negalėjo būti autonomiška gyve- 
nimo sąranga arba savo pačios normų valdoma vertybių 
sritis, nes, jų požiūriu, kultūra visur buvo kultūra, o pa- 
sirinkimas modernioje epochoje visur buvo varžomas tų 
pačių varžtų. 

Tam tikru atžvilgiu Marianne kritika tiksliai nurodė 
pavojus, būdingus feminizmui, pagrįstam lyčių skirtumu, 
ypač natūralistinės formos feminizmui, nes „skirtumas“ galėjo 
būti suderinamas ne tik su pretenzijomis į savitumą, bet 
ir su patriarchaliniais argumentais už lyčių subordinaciją. 
Vis dėlto ir ji norėjo pripažinti ypatingą, nors ir ribotą 
moters paskirtį modernios kultūros visumoje. Šiai kultūrai 
grėsė, pasak Marianne žodžių, primenančių baigiamuosius 
veikalo Protestantizmo etika ir kapitalizmo dvasia fragmentus, 
„užsibaigti paralyžiumi ir žmoniškumo specializacija [Fach- 
menschtum]“ dėl „pasibaisėtino žinijos [Wissen] mechanizmo, 
kurio joks individas daugiau nebegali kontroliuoti“. Tą 
paskirtį lėmė ypatinga moters socialinė, vadinasi, ir asme- 
ninė istorija, bet ją lėmė ne atskira gyvenimo sąranga, O 
bendros objektyvios formos: „Galbūt moteriai gali geriau 
pavykti įveikti disonansus tarp Žinojimo ir veiksmo, tarp 
aukštesnės intelektualinės kultūros ir kuklesnės dorovinės 
[sittliche] kultūros“". Tačiau šis abejojantis „galbūt“ negalėjo 
būti paverstas tikrybe vien argumentais. 

Marianne Weber nuomone, norint galutinai patikslinti 
Simmelio entuziazmą, reikia patirti, kaip moters „aš“ ati- 
tolsta nuo prievartinės grynojo asmeniškumo ir subjektyvu- 
mo jėgos: „Daugybei moterų kūrybiškas dalyvavimas kur 
nors, kas yra objektyvu [Sachlichen]... yra išganymas, būdas 


"> Citatos iš: „Die Beteiligung der Frau an der Wissenschaft“. In 
Frauenfragen und Frauengedanken, p. 9. 

„pakilti virš savęs“ [iiber sich selbst hinauszukommen], o tai 
visada reiškia siekti asmenybės tobulėjimo, siekti vidinės har- 
monijos priemonių““. Tad siekti šios autentiškos savasties 
lygmens — vadinasi, judėti į naują viešo pripažinimo plotmę. 

Ir kaip Simmelis reagavo į jos kolegišką kritiką? Su 
riterišku nuolaidumu jis, „tarsi austrų kareivis“, padėkojo 
Marianne už „malonią bausmę“'? ir po to dedikavo jai savo 
knygą apie Goethe. 


Prasmės paieškos 


Ir Simmeliui, ir Weberiui visą gyvenimą rūpėjo prasmės 
problema. Bet Simmelį domino „pasaulis“, visuma, iš be- 
galinės įvairovės sudaryta forma. Ši forma pretendavo į 
universalumą, bet istoriškumo sąskaita; Simmelio modernios 
kultūros versijoje tiesiog nebuvo istorinės sąmonės. Tam 
tikru svarbiu požiūriu „metodai“, kuriems Simmelis teikė 
pirmenybę, puikiai atitiko šiuos bruožus: santykių tarp 
„daiktų“ logika, dažnas analogijų naudojimas, domėjimasis 
„abipusiu veiksmu“ arba „sąveika“ ir rūpinimasis „išgy- 
venamos patirties“ detalėmis buvo tobulos kategorijos jo 
siekiams. Jos neturėjo specifinio turinio, pabrėžė erdvinių 
ir laikinių ryšių kintamumą ir, ypač paskutinės dvi ka- 
tegorijos, iš tikrųjų tapo kategorijomis, kuriomis rėmėsi 
asmenybės, visuomenės ir sociologijos Kūrimas. 

Weberio darbuose, priešingai, kitame analizės lygmenyje 
domimasi pasauliais, kuriuos apibrėžė ir apribojo istorija. 
Jo minčių leitmotyvas yra apeliavimas į tai, ką „rodo visa 
istorinė patirtis“. Labiausiai jo lemtingą domėjimąsi istorija 
skatino didžiulė divergencija laike ir kultūroje tarp gyve- 


** „Die Frau und die objektive Kultur“, p. 114. 


"7" Gassen and Landmann. Buch des Dankes an Georg Simimel, p. 132. 

nimo sąrangų, vertybių sričių ir bendrų gyvenimo būdo 
modelių. Labiausiai įkvėptų ir įdomių Weberio rašinių, taip 
pat ir tų, kuriuos atrandame plačiuose lyginamuosiuose 
istoriniuose tyrinėjimuose, objektas yra ne visumos, bet 
veikiau didžiosios „įtampos“ ir „antinomijos“, kylančios iš 
šių sąrangų ir sričių. Galimybę sudaryti bendrą vaizdą lėmė 
aiškios ir tikslios sąvokos, pavyzdžiui, „idealūs tipai“, kurie 
buvo Weberio mėgstami loginiai istoriniai ir euristiniai 
įrankiai tikrovei analizuoti. 

Kitais žodžiais sakant, Weberis norėjo sužinoti, kaip 
pasaulis, mūsų pasaulis su „jam būdingų unikalumu“, 
pasidarė toks, koks jis yra, — ši „tikrovė, kurioje mes 
egzistuojame“; kokiu pagrindu ji yra „istoriškai tokia, kokia 
yra, 0 nepasidarė kitokia“. Tad kai mes matome, kaip 
Weberis apeliuoja į „intelektualinį sąžiningumą“, išpažįsta 
poreikį „sakyti, kas yra“, ir smerkia sacrificium intellectus“, 
tai visai pritinka jo rimtam nusiteikimui. Bet Simmelis norėjo 
pažinti pasaulį jo begalybėje, koks jis galėjo tapti; jo pa- 
grindinė tema buvo ne racionalizacija, bet vis didesnė 
diferenciacija. Šiuo klausimu Luk4csas užrašė tokį stulbi- 
nantį ir labai iškalbingą nusiskundimą: „Čia kategorijų, kaip 
ir lyčių, yra per mažai“"“*. Dėl šio kontrasto Weberis ir 
galėjo kalbėti apie tragediją istorijoje, o Simmelis — apie 
kultūros tragediją. Tikrai, jų abiejų požiūriu mūsų pasaulis 
tapo kalkuliavimo, grynojo funkcionalumo ir instrumentinio 
racionalumo pasauliu: Weberio žodžiais tariant, dabar „iš 
principo visus daiktus galima valdyti apskaičiuojant“, o 
Simmelio nuomone, instrumentinė kultūra linkusi laikyti 
„pasaulį didžiule aritmetine problema““. Tačiau Simmelio 


"Šš Ibid., p. 174. 


"3 GAW, 594; G8:M, 139; Problemos. — V., 1990, nr. 42, p. 70; Philosophy 
of Money, p. 444. 

vaizduotę uždegė tam tikros galimybės, kurias jis įžvelgė 
šiuolaikinėje kultūroje, „laisvės“, kaip „negatyvios socia- 
cijos“, vizija. O Weberis niūriai perspėjo apie „geležinį 
narvą“, apie Nietzsche's „paskutinių žmonių“, kurie „išrado 
laimę“, įsiviešpatavimą. 

Vis dėlto ir Weberis, ir Simmelis kėlė panašų klausimą 
apie „mūsų laikų likimą“, tai yra apie žmogiškosios patirties 
prigimtį „subjektyvistinės kultūros“ amžiuje. Tai yra ga- 
lutinis ir neabejojamai svarbiausias jų „kultūros sociologijų“ 
klausimas. Simmelis „specifinę problemą“ kildina iš didžių- 
jų konfliktų psichologiniame laike tarp „gyvenimo“ ir „for- 
mos“, tarp, viena, subjektyvios individų patirties ir, antra, 
didėjančio objektyvios kultūros turinio; ši problema skatino 
suprasti, kad modernioje, materialioje kultūroje „individui 
tenka nereikšminga arba iracionali dalis“**. Weberio „kul- 
tūros Žmogus“ irgi gyvena šiomis problemomis, jis įsivėlęs 
į didžiuosius istorinio laiko konfliktus tarp gyvenimo są- 
rangų ir vertybių sričių. Problema atrodo ta pati: „Kultūros 
žmogus [Kulturmensch], kuriam dalyvaujant civilizacija nuo- 
lat turtėja minčių, Žinių, problemų, gali „pavargti nuo 
gyvenimo“, bet ne pasisotinti juo“, tad pačiu savo pažan- 
gumu „kultūros gyvenimas [Kulturleben| pats savaime yra 
beprasmis“ arba „kiekvienas jo Žingsnis pirmyn atrodo 
pasmerktas lemti vis didesnę beprasmybę““!. 

Šie žodžiai negailestingi: galimybes atsveria trivializacija, 
pasirinkimus — nusivylimas. Galų gale mes atsiduriame 
spąstuose kultūros, kurią sukūrėme ir kurios dalis patys 
esame, tačiau nebegalime suvaldyti. 


*0 Philosophy of Money, p. 449—450. 


81 GAW, 594—595; Problemos. — V., 1990, nr. 42, p. 150; GARS 1:570; 
G6M, 140, 357. 

Kodėl Simmelis ir Weberis nepaliaudami tyrinėjo kul- 
tūros prasmę, gali paaiškinti tai, kad intelektualinės pro- 
blemos (taip pat ir naujame sociologijos moksle) keliamos 
paribiuose dvejopa prasme: prie nusitrynusių socialinės 
santvarkos ir mokslininkų bendrijos ribų, ir prie ribos, 
skiriančios tradicionalistinę patriarchalinę socialinę santvarką 
ir kapitalistinę santvarką, kurią lemia techninis racionalu- 
mas. Jai būdingi greiti darbo pasidalijimo, laiko ir erdvės, 
ritmo ir distancijos, socialinio susisluoksniavimo pokyčiai. 
Tai tikrai yra pasaulis po Marxo ir Nietzsche's — „atke- 
rėtas“ pasaulis. O Weberio ir Simmelio klausimas yra 
tiesiog — kas bus toliau? Ar mes turime laukti, kad 
modernioji kultūra įsitvirtins, prisitaikys prie daugelio sa- 
vo formų, nuodugniai ieškos alternatyvų, šauksis naujų 
pranašų, sugrįš prie senųjų religijų, kad išliktų jau pažįs- 
tama išmintis („atitinkant laiko reikalavimus“), individu- 
alus išradingumas („sukuriant idealus mūsų pačių krūti- 
nėse“), arba tiesiog nieko? 

Šis klausimas iki šiol vis dar apibrėžia modernybės 
keblumą. Jis toliau kreipia mus prie Weberio pažiūrų į 
politiką, o dar toliau — prie atviros diskusijos Weberio 
aplinkoje apie modernybę ir jos negales. 

POLITIKA SUBJEKTYVISTINĖS 
KULTŪROS AMZIUJE 


Ir, be to, politika... yra mano sena „Slaptoji 
meilė“. 


Maxas Weberis 


Weberio palikime maža dalykų, dėl kurių būtų ginči- 
jamasi smarkiau negu dėl jo politinių pažiūrų ir bendros 
politikos sampratos. Iš pat pradžių kilo dideli ginčai, kaip 
suprasti tai, ką jis vadino politinės gyvenimo sąrangos arba 
vertybių srities „vidine ir teisėta autonomija“, bei tai, kad 
jis pats dalyvavo Vilhelmo laikų Vokietijos viešajame gy- 
venime. Jeigu „demonas“, laikydamas Weberio gyvenimo 
gijas, vedė jį į intelekto sritį, tai jis privertė Weberį įžengti 
ir pro politikos vartus, virš kurių buvo Dante's žodžiais 
išsakytas griežto realizmo devizas: „lasciate ogni speranza“*. 
Mat Weberis primygtinai teigė, kad anapus tų vartų dunk- 
sojo ne „svajonė apie taiką ir žmonių laimę“, bet, ko gero, 
„galios pragmatika“, kuriai paklūsta visa politikos istorija“. 
Palikuonims, trokštantiems, kad tolesnė istorija būtų visai 
kitokia, be tokių kančių, kokios ištiko šį šimtmetį, kartais ' 


' Iš fragmentų, parašytų 1895 m. ir 1916 m.: GPS, 12; MWG I/ 
15:98; „The National State and Economie Policy“ (kalba Freiburge). In 
Economy and Society 9, 1980, p. 437. 

būdavo sunku suprasti šį primygtinį teiginį, juo labiau 
pritarti Weberio realistiniam požiūriui arba jį pripažinti, 
kad ir koks „teisingas“ jis būtų. 

Šituos politinius ginčus padeda suprasti kai kurie We- 
berio mąstymo bruožai, kurie akivaizdžiai būdingi jam, 
visuomenės veikėjui. Iš tikrųjų Weberis kadaise turėjo pel- 
nytą reputaciją kaip „nepaperkamas ir nenuilstantis tiesos 
sakytojas, kaip Žmogus, kurio žinioms ir dvasiai [Geist| nėra 
lygių“ (Frankfurter Zeitung žodžiais tariant) ir kuris tikrai 
neturėjo tokių politinių įgūdžių kaip kantrybė, taktas ir 
pataikavimas. Pavyzdžiui, jo karo laikų esė, daugelis kurių 
pirmą kartą buvo paskelbtos masinėje spaudoje, išsiskyrė 
tokiu griežtu, hiperkritišku, nepripažįstančiu kompromisų 
tonu, kurį angliškai skaitanti publika gali tik įsivaizduoti, 
nes ne visos šios esė yra jau išverstos. Toks „intelektualinis 
kietaširdiškumas“ negalėjo padaryti ilgalaikės žalos mokslo 
pasaulyje, bet politikoje jis visada sukeldavo tiesiogines ir 
stiprias, teigiamas ir neigiamas reakcijas, pavyzdžiui, po 
kalbos 1919 m. sausyje nacionalinės rinkimų kampanijos 
metu kilo „nedidelės peštynės kėdžių kojomis“?. Žodinės 
peštynės buvo dažnos tais laikais ir trunka ligi šiol. 

Tačiau po skausmingo Weimaro respublikos atsiradimo 
labiausiai provokuojančiu veiksniu tapo ta mįslingumo ir 
paradoksalumo aura, kuri buvo laikoma būdinga Weberio 
pažiūroms kai kuriais svarbiais ir populiariais mūsų šimt- 
mečio politikos klausimais: būtent pažiūroms į liberalizmą, 
demokratiją ir „konstitucionalizmą“. Mums turėtų būti aiš- 
ku, koks čia reikalas: Weberio pastabos apie kiekvieną iš 
šio triumvirato narių — nesvarbu, ar jis suprantamas kaip 
buržuazinė ideologija, politinis principas, institucijų sąranga, 


? Frankfurter Zeitung, 1917 m. gruodžio 23 d.; Nordbayrische Zeitung, 
1919 m. sausio 15 d., pranešimas apie Weberio kalbą Fūrthe. 

socialinė-istorinė doktrina ar ekonominė teorija, — yra 
negausios, padrikos ir fragmentiškos. Weberis nusprendė 
plačiau nesvarstyti šių dalykų, juo labiau nerašyti didesnio 
traktato apie jų teoriją, prasmę, pagrindinius šalininkus arba 
istorinius laimėjimus. Tiesą sakant, veikale Ekonomika ir 
visuomenė jis ėmėsi šiek tiek paaiškinti terminiją, vadindamas 
konstituciją „valdžios paskirstymo būdu, kuris lemia ga- 
limybę reguliuoti socialinį veiksmą“; o demokratiją — 
praktika, kurios tikslas yra (1) išlaikyti „tarnybų prieina- 
mumą visiems“ ir (2) kiek įmanoma labiau išplėsti „viešosios 
nuomonės“ įtakos sferą“*. Rašydamas politines esė po 1917 
m. ir būdamas Hugo Preusso rinktinio komiteto Weimaro 
Konstitucijos projektui sudaryti narys, jis taip pat gynė 
konkretų institucinį „valdžios padalijimą“ pokario Vokie- 
tijoje. Be to, daugelyje kontekstų jis įžvalgiai komentavo 
„demokratijos“ reiškinio „modernųjį likimą“. Bet, kaip nu- 
rodo griežčiausi Weberio kritikai, jis visa tai dažniausiai 
darydavo pakankamai dviprasmiškai ir su tokiomis išly- 
gomis, kad jį galima bent jau apkaltinti mąsčius priešta- 
ringai, nacionalistiškai ar neliberaliai, apsiribojant „antino- 
miška struktūra““. 


3 WuG, 249, 725; EaS, 330, 985. 


* Wolfgangas J. Mommsenas yra beveik visiškai atsakingas už tai, kad 
sukėlė ir palaikė šią polemiką maždaug tris dešimtmečius, nors jo nuo- 
monę, jog Weberis buvo pavojingas nacionalistas, kuris kažkaip įsigudrino 
susilpninti vokiečių publikos atsparumą fašizmui, pakeitė palankesnė nuo- 
monė apie Weberį — tai buvęs paskutinis didis „liberalas ribinėje situ- 
acijoje“ arba „neviltyje“ ar pagaliau mąstytojas, kuris bandė „dialektiškai 
derinti prieštaringas pažiūras, siekdamas „atviros“ socialinės ir politinės 
santvarkos, — visos šios interpretacijos nepranoksta „liberalizmo proble- . 
mos“: Max Weber aud German Politics, 1890--1920, trans. M. Steinberg. — 
Chicago: University of Chicago Press, 1894, pirmas leidimas 1959; Max 
Weber: Gessellschaft, Politik und Geschichte. — Frankfurt: Suhrkamp, 1974, 
p. 21—43; The Age of Bureaucracy: Perspectives on the Political Sociology of 
Max Weber. — Oxford: Blackwell, 1934, chap. 5; “The Antinomian Structure 

Mes turime pripažinti, kad pati „demokratijos“ ar „li- 
beralios“ politikos problema — kokią mes ją perėmėme 
dvidešimto šimtmečio pabaigoje, mėgindami išskleisti nuo- 
seklius įvairių „teorijų“ pagrindus arba bandydami suba- 
lansuoti „elitistinę“ ir „pliuralistinę“ demokratijos sampra- 
tas, arba stengdamiesi kritikuoti santykį tarp tam tikros 
„teorijos“ ir tam tikrų politinių „realijų“, — tiesiog nebuvo 
Weberio išeities taškas ir net nepriklausė tiems dalykams, 
kuriais jis labiausiai domėjosi. Įdomu, kad šitas „problemas“ 
anksčiausiai suformulavo geras Weberio draugas ir kolega 
Georgas Jellinekas bei Robertas Michelsas, kadaise buvęs 
Weberio protežė; jie abu susilaukė Weberio pagyrimų ir — 
kritikos. Jellineko konstitucinės-politinės teorijos veikalai, 
autoritetingasis Allgemeine Staatslehre* (1900) ir trumpesnis 
Verfassungsūnderung und Verfassungswandlung** (1906), pa- 
skatino Weberį susidomėti „valstybės teorijos“ raida nuo 
Aristotelio iki Montesguieu ir J. S. Millio bei naujesne 
prancūzų, britų ir amerikiečių literatūra, taip pat tokiais 
autoriais kaip Albertas Venn Dicey, Jamesas Bryce'as, Sid- 
ney Low, Moisei Ostrogorskis ir Woodrow Wilsonas. Antrąjį 
Jellineko veikalą Weberis pagyrė kaip „labai artimą“ jo 
pažiūroms, rimtą „mokslinio „politikos“ tyrinėjimo pradžią“, 
nes čia analizuojama „konstitucinė“ kaita, kurioje Jellinekas 
išskiria „teisės pasikeitimą“ ir „politinę transformaciją“?. Bet 


of Max Weber's Political Thought“. In Current Perspectives in Social Theory, 
vol. 4, ed. Scott G. McNall. — Greenwich: JAI Press, 1983, p. 298— 
311. Ši pastaroji terminija primena Luk4cso buržuazinio mąstymo „an- 
tinomijų“ kritiką, kuri tikriausiai buvo. nukreipta prieš Weberį ir Simmelį, 
bet neturėjo jokių pozityvių „pliuralistinių“ implikacijų. David Beetham. 
Max Weber and the Theory of Modern Politics. — London: Allen Unwin, 
1974, kritika panaši į ankstesnes Mommseno pažiūras. 


? 1906 m. rugpjūčio 17 d. laiškas, NJ 31. 

Weberis taip pat kritikavo siauras legalistines ir formalis- 
tines prielaidas, būdingas Jellineko politinės analizės me- 
todui: „Kad ir kokie geri būtų Jellineko ketinimai, jo straips- 
nis yra būdingas pavyzdys, kaip teisininkai traktuoja politikos 
dalykus. Kuo jie protingesni, tuo labiau juos apakina for- 
malizmas““. Pataisydamas jį, Weberis gynė socialinę-kul- 
tūrinę, palyginamąją ir istorinę diskurso formą. 
Michelsas knygoje Politinės partijos, kurios pirminis pa- 
vadinimas buvo Zur Soziologie des Parteiwesens* (1911), iš- 
vengė teisinio formalizmo spąstų, bet suklupo prie kitos 
kliūties. Weberis, nors ir gyrė šį tyrinėjimą „kaip aktą didelės 
moralinės drąsos ir moralinės savidisciplinos, nevengiančios 
žvelgti į veidą tikrovei, kad ir kaip ši atrodytų“, vis dėlto 
prieštaravo jo išvadai, kad „demokratinė“ valdžia neįgy- 
vendinama sudėtingose, organizuotose santvarkose arba 
situacijose, kurioms būdingas atstovavimas, administravi- 
mas arba lyderystė. Priešingai negu Michelsas, Weberis 
buvo pasirengęs „demokratizavimą“ (t.y. mažiausiai — 
tradicinių statuso skirtumų „nutrynimą“ ir „teisių“ sutei- 
kimą anksčiau jų neturėjusiems socialiniams sluoksniams) 
laikyti moderniųjų visuomenių „raidos tendencija“, o Vo- 
kietijos socialdemokratų partiją, kurią tyrė Michelsas, api- 
būdino kaip „griežtai disciplinuotą ir centralizuotą, tačiau 


* Laiškas Alfredui Weberiui, 1907 m. gegužės 22 d., NW 30/7:18, 
kuriame kalbama apie Georgo Jellineko straipsnį „Bundesstaat und par- 
lamentarische Regierung“. In Neue Freie Presse (Vienna), perspausdintą 
Ausgeswūhlte Schriften und Reden, 2 Bd-e. — Berlin: Haring, 1911, Bd. 
2, p. 439—447. Tas straipsnis buvo parašytas ryšium su Gustavo Schmollerio 
ir Alfredo Weberio ginču Vienos spaudoje svarstant klausimą, kaip 
garantuoti Vokietijos Reichsverfassunę [imperijos konstitucijoje] vykdomo- 
sios valdžios atskaitingumą įstatymų leidžiamajai valdžiai. Apskritai šiame 
ginče broliai Weberiai rėmė stiprų parlamentarizmą. 


' Laiškas be datos Michelsui, parašytas tikriausiai 1911 m. pabaigoje. 
Čia nuodugniai kritikuojamos Politinės partijos (Political Parties), AMW 126. 

išlaikančią „demokratines formas“*. Paprastai kalbant, Mi- 
chelso rusoistinių tyrinėjimų yda buvo „dominavimo“ (arba, 
šiurkščiai kalbant, „valdžios“) sąvokos neaiškumas, kylantis 
iš radikalaus įsitikinimo, kad valdžia pati savaime visada 
yra „nedemokratiška“. Weberis rašė: „Jūsų darbe neišaiš- 
kinta „dominavimo“ [Herrschaft] sąvoka. Jūsų pateikta [jos] 
analizė per daug paprasta“?. Pats Weberis pateikė gerai žinomą 
alternatyvą — „teisėtos valdžios“ tipologiją, kurią iš dalies 
detalizavo veikale Ekonomika ir visuomene. 

Visai kitoks Weberio požiūris į šiuos dalykus ir jo 
„tuštumos“ tikrai yra ne neapsižiūrėjimas, bet sąmoningas 
pasirinkimas ir politikos vertinimas. Tai susiję su jo anks- 
tyvu posūkiu į politinę ekonomiją ir su platesniu „kultūros 
mokslo“ projektu, orientuotu į modernios kapitalizmo kul- 
tūros plačiausia prasme problemas: tai specializuoto ir 
rutiniško darbo varžomo žmogaus tipo (Berufsmenschentum) 
formavimasis, „racionalizuotas“ profesinės specializacijos ir 
biurokratizacijos pasaulis, politinės santvarkos „depersona- 
lizavimas“, „geležinis narvas“ ir kankinančios kelių pabėgti 
nuo jo sukeliamų suvaržymų paieškos, kurios tokios bū- 
dingos moderniam gyvenimui. Tai, ką mes linkę vadinti 
„liberaliosios demokratijos teorija“ ir „konstitucionalizmu“, 
Weberį domina tik kaip pagalbiniai dalykai, susiję su šiomis 
svarbiausiomis problemomis, su socialinės modernybės te- 
matika, ir net tada — tik kaip „atkerėtas“ modernybės 
fragmentas. Vadinasi, nors senieji kitokios, geresnės poli- 
tinės santvarkos „pasaulėvaizdžiai“ išliko, jie dabar taps 
neparankiais ir pramanytais idealais. Mus turėjo sukrėsti 


* MWG 1/15:530; EaS, 1445. 

* AMW 126; išsamiau šie klausimai svarstomi mano straipsnyje „Max 
Weber and Robert Michels“. In American Journal of Sociology 86, 1981, 
p. 1269—1286. 

moderniosios socialinės-kultūrinės raidos jėga, kad pabus- 
tume iš savojo lokiškojo [Locke] snaudulio ir rusoistinių 
[Rousseau] svajonių. Šis nubudimas taip pat skelbia utopijos 
kaip socialinės kritikos, o ne tik paprastos fantazijos mirtį. 

Šiuo požiūriu šalutiniai politikos klausimai išryškėja 
Weberio darbuose dvejopai. Pirma, tai palyginti tiesmu- 
kiški praktiniai konstituciniai klausimai, kuriems skirti jo 
pasiūlymai dėl Vokietijos „naujos politinės santvarkos“; šie 
klausimai išsamiai svarstomi jo ilgiausiame ir svarbiausia- 
me karo laikų traktate „Parlamentas ir vyriausybė pertvar- 
kytoje Vokietijoje“ bei daugelyje kitų esė ir kalbų. Šie 
klausimai — tai plebiscitinis ar parlamentinis valdymas, 
proporcinė ar mažoritarinė rinkimų sistema, federalinis ar 
unitarinis valdymas, biurokratinė santvarka ar partijų va- 
dovavimas ir t.t. Vienu požiūriu šie klausimai yra sąlygoti 
tam tikro laikmečio, potencialiai nebeaktualūs ir įdomūs 
pirmiausia „Vokietijos klausimo“ bei Weimaro respublikos 
žlugimo istorikui. Bet kitu požiūriu juos galima abstrahuo- 
ti ir iš naujo rasti jiems vietą dabartiniu metu Vakaruose 
vykstančiuose ginčuose, kuriuos paprastai varžo naciona- 
liniai savitumai, apie faktinius (ir pageidautinus) politinių 
„fTormų“ ir materialių rezultatų santykius, apie formalų ir 
materialų racionalumą, efektyvumą ir lygybę, kompeten- 
ciją ir teisingumą, lyderystę ir dalyvavimą. Čia glūdi viena 
versija apie politiškai „reikšmingą“ Weberį, įžvalgiai kal- 
bantį apie plebiscitinio valdymo privalumus bei pavojus, 
biurokratinio politinių sprendimų uzurpavimo padarinius 
arba proporcinio atstovavimo politines išdavas. 

Antra, tokia pat svarbi ir ginčytina tema yra ir Weberio 
kritiniai pasisakymai „individualizmo“, „sąžinės laisvės“ 
„vertybių“ klausimais bei apie XVIII a. Švietimo „prigim- 
tinių teisių“ doktrinas. Vienoje vietoje, kur Weberis tiesiogiai 

nagrinėjo šiuos dalykus, pirmojoje esė apie Rusiją, jis atvirai 
tapatinosi su „individualistais“ ir „demokratinių institucijų“ 
rėmėjais, tačiau ne kaip savimi patenkintas šalininkas, kad 
jie neišvengiamai laimės. Jo nuomone, „senamadiški“ ir 
„išėję iš mados“ Vakarų kultūros idealai, į kuriuos Žiūrima 
kaip į savaime suprantamus, „kaip sotus Žmogus Žiūri į 
juodą duoną“, iš tikrųjų kovoja už savo išlikimą. Jų at- 
siradimo prielaida buvo „unikalių ir nepakartojamų sąlygų 
sutapimas“: Europos ekspansionizmo sėkmė, socialinė-eko- 
nominė ankstyvojo kapitalizmo struktūra, mokslo pergalės 
kasdienio gyvenimo pasaulyje ir „etosas“, kurį skelbė pro- 
testantų sektų pasaulietinis religinis asketizmas“. Weberiui 
šie idealai buvo ne autonominė ir įdomi pati savaime 
problematika, bet greičiau svarbi vėlyvoji buvusios heroikos 
liekana, „savaime akivaizdi griežtojo asketizmo mokyklos 


valda“ — idealai, kurie uždėjo savo ypatingą antspaudą 
moderniosios Žmonijos „etiniam“ charakteriui ir „kultūros 
vertybėms“! 


Neturėtų būti sunku nustatyti šių Weberio fragmentų 
teiginių prasmę, nors ji ir pasirodė esanti itin sunkiai 
pagaunama. Mažų mažiausiai galima pasakyti, kad We- 
beriui svarbiausios politinės problemos galėjo būti tik anapus 


W „Zur Lage der būrgerlichen Demokratie in Russland“. In Archiv 
22, 1906, p. 347—348; Selections, p. 282—283. Jeigu kas nors labai nori 
klasifikuoti Weberio mąstymą susiedamas jį su liberalizmu, šias ištraukas 
galima interpretuoti kaip įrodymą, kad šis mąstymas buvo „voliunta- 
ristinis“: argumentų žr. Wilhelm Hennis. Max Webers Fragestellung: Studien 
zur Biographie des Werks. — Tūbingen: J. C. B. Mohr (Paul Siebeck), 
1987, p. 220—222. 


"" 1905 m. sausio 12 d. ir 1906 m. vasario 5 d. laiškai šia tema 
Adolfui von Harnackui, kopijos yra MWE,; antrajame laiške Weberis pažymi: 
„Visko, ko aš nekenčiu mūsų tautoje ir savyje, šaltinis yra tai, kad ji 
„niekada neturėjo griežto asketizmo mokyklos jokia forma“. Jis teigia, jog 
skelbti tuos idealus „savaime akivaizdžiais“ nereiškia sakyti, kad jie yra 
savaime suprantami. 

šių paveldėtų dogmų ir formų, anapus „buržuazinio li- 
beralizmo“ nuosmukio ir anapus devynioliktojo šimtmečio 
istoricistinės pažangos kultūros. „Anapus“ šiuo atveju reiškė 
nūdienos instrumentiškai orientuotos civilizacijos mechani- 
nius ir materialius pagrindus bei jos palydovę — į psi- 
chologiją linkusią „jausmo“ ir „išgyvenimo“ kultūrą. Po- 
litikos atžvilgiu Weberis ją laikė „subjektyvistine kultūra“ 
pirmiausia dėl to, kad ji įteisino vertinimo matą, pagrįstą 
„Vidinio aš“ būsena, sielos gyvenimu; subjektyvaus išgy- 
venimo autentiškumu. Autonominė politinė gyvenimo są- 
ranga ar vertybių sritis, kaip ją suprato Weberis, yra 
nukreipta prieš šią kultūrą kaip reakcija į ją. Mums tebėra 
reikšmingi Weberio apmąstymai apie politikos subjektyvis- 
tinėje kultūroje pobūdį ir jos pašaukimą, nes šią kultūrą 
mums iki šiol reikia išgyventi ir suprasti, o jos „politika“ 
bus su mumis iki kitokių laikų. 


Kultūra ir politika 


1918 m., ruošdamas spaudai 1917 m. laikraštyje Frank- 
furter Zeitung paskelbtą straipsnį „Parlamentas ir vyriausybė 
pertvarkytoje Vokietijoje“, kuriam jis dabar davė paantraštę 
„Valdininkijos ir politinių partijų politinė kritika“, Weberis 
pratarmėje aptarė savo politikos objekto bei kritinio požiūrio 
problemą. Imdamasis konstitucinių klausimų, su kuriais 
susidūrė jo auditorija, jis spėliojo, kad „tikriausiai galima 
skųstis, jog tokie biurgeriški ir proziški dalykai“ svarstomi 
„sąmoningai apsiribojant ir atsiribojant nuo visų didžiųjų 
mūsų kultūros turinio problemų“ **. Jis pridūrė, kad „techniniai 


 MWG 1/15:436; EaS, 1384; ši Weberio esė, nors ilgiausia iš parašytų 
karo metais, pirmą kartą penkiomis atskiromis dalimis buvo paskelbta 
Frankfurter Zeitung 1917 m.; visos jos dalys, išskyrus paskutinę, kaip 
priedas paskelbtos FEaS, 1381—1469. 

valstybės formos“ pakeitimai, deja, pasidarė vieša tema, ir 
pavadino savo darbą „nežymiu“, atsitiktiniu, „tik atitin- 
kančiu laiko poreikį“ rašiniu. Ir jis atsiliepė į tuos poreikius 
labai plačiai samprotaudamas apie tiesiogines, atsiradusias 
1871 m. konstitucines problemas, kurias Jellinekas ir kiti (taip 
pat ir Weberis) pradėjo svarstyti debatuose po 1906 m. ir 
kurios dėl karo domino visuomenę. Tačiau Weberis aiškiai 
nuogąstavo dėl šių proziškų dalykų, nes jo intelektualinių 
vertybių schemoje formalūs motyvai ir politikos, ir mokslo 
srityje visada buvo išvestiniai ir priklausė nuo istorinės ir 
socialinės-kultūrinės „gyvenimo tikrovės“ turinio reikšmės. 
Konstitucionalizmas politiniame gyvenime buvo tai, kas 
metodologija buvo mokslinėje veikloje, — vien tik įrankis 
siekiant aukštesnio turiningo ir praktiško tikslo. 

Ką galima pasakyti apie nuolatinius klausimus — „di- 
džiąsias esmines kultūros problemas“, kurias Weberis nu- 
sprendė atidėti? 1917—1918 m. rašiniuose Weberiui pa- 
prastai būdavo sunku neperžengti tos ribos, kurią jis pats 
sau nusibrėžė, ypač keliuose svarbiuose ekskursuose apie 
„biurokratizacijos“ reikšmę. Iš tikrųjų Weberis anksčiau 
kultūros problemas nagrinėjo dviejose visiškai skirtingose 
vietose: 1917 m. tekste „Rinkimų teisė ir demokratija Vo- 

kietijoje“ („Wahlrecht und Demokratie in Deutschland“), 
"kuris prasideda nuo to, ką jis vadino „plačia demokratijos 
problema“ (šis tekstas daugelį dešimtmečių buvo vienin- 
telė karo metų esė, iš dalies išversta į anglų kalbą), o ligi 
tol — kai kuriose iš anksto parašytose pastabose pirmie- 
siems Vokičtijos sociologų draugijos susirinkimams. Abie- 
jose vietose stengiamasi prasiskverbti pro nūdienos poli- 
tinių reikalų paviršių iki jų kultūrinių pamatų. 

Pradėdami visur esančia „demokratijos problema“, ma- 
tome, kad tai, ką Weberis dar kitaip vadina demokratijos 

procesu, jis nagrinėja dvejopai: kaip formalaus palyginamojo 
konstitucinių struktūrų tyrimo objektą ir kaip kultūros 
„problemą“, susijusią su ištisų politinių bendrijų kolekty- 
vinio „etoso“ formavimusi. Reikšmingiausia, aišku, yra ši 
antroji idėja, atspindinti svarbiausią veikalo „Protestantizmo 
etika ir kapitalizmo dvasia tematiką, nes ji nulemia tai, ką 
Weberis vienoje vietoje provokuojančiai pavadina „būsimos 
Vokietijos politikos dvasia“? — arba apskritai visokią po- 
litiką. Be to, daugiausia dėmesio šiai antrajai idėjai turi 
būti skiriama ir dėl to, ką jis (kartu su Simmeliu) laikė 
modernios kultūros, kuriai būdinga nenusakoma greitų 
inovacijų įvairovė, intensyvumu ir ekstensyvumu. Tos ino- 
vacijos pasiekia visus socialinius sluoksnius, pasidaro „ma- 
siniais“ reiškiniais ir daro didelę įtaką politikai. Tokius 
esminius bruožus galima matyti daugelyje kultūros sričių, 
o kai kuriuos iš jų Weberis aptaria: būtent modernias 
komunikacijos priemones, naujausią monumentalųjį „vie- 
šąjį" meną ir modernių asociacijų veiklą. 

Štai Weberio pastabos apie modernaus laikraščio po- 
veikį, kurias verta pacituoti ištisai. Jis teigia: „Prieš im- 
-damiesi savo kasdienių reikalų, modernūs žmonės įprato 
paragauti ragu, sudalyvauti lenktynėse visose kultūros gy- 
venimo srityse, pradedant politika, baigiant teatru ir vis- 
kuo, ką tik galima įsivaizduoti“. Spaudos puslapyje atsi- 
randa neišgalvotas pasaulis, kuriam būdingos „nepaliau- 
jamos permainos“, „didžiuliai viešosios nuomonės poky- 
čiai“, „universalios ir neišsemiamos pažiūrų ir interesų 
galimybės“ — visa tai „nepaprastai paveikia moderniajai 


5 „Wahlrecht und Demokratie in Deutschland“ [The Suffrage and 
Democracy in Germany] (1917), MWG 1I/15:351; tik maždaug ketvirtadalis 
šios svarbios esė buvo išverstas į anglų kalbą pavadinimu „National Character 
and the Junkers“, GėM, 386-—395 (atitinka MWG I/15:381—392). 

žmonijai būdingus bruožus“ ir skatina „didžiules pertur- 
bacijas to modelio ir viso būdo, kuriuo modernus indi- 
vidas gauna informaciją iš išorės“. Kalbant tų laikų ter- 
minais, kuriuos, be kitų, plėtojo ir Weberio brolis Alfredas, 
objektyviosios kultūros dirbtinis kūrinys smarkiai paveikia 
bendrą „gyvenimo jausmą“ (Lebensgefiihl)“. 

Panašių idėjų yra netikėtame Weberio komentare apie 
nacionalinės Geschmackskultur“, arba „gero skonio kultūros“ 
ir rafinuotumo mene ugdymą ir demokratinimą. Šiame 
komentare, kaip ir Nietzsche's „grynai dekoratyvinės kul- 
tūros“ kritikoje, menas iš dalies yra suprantamas kaip 
ironiškas ir madingas papuošalas, bet kartu ir kaip rimtas 
civilizacijos laimėjimų standartas. Vizualiai parodydami pub- 
likos būseną, šitos kultūros laimėjimai, pradedant Berlyno 
memorialine pergalės alėja, pergalės kolona ir „siaubingu 
Bismarcko paminklu“, baigiant „tuščiu „terza Roma““** te- 
atrališkumu ir blogu skoniu“ su pretenzingu ir neskoningu 
paminklu Victorui Emmanueliui II Kapitolijuje, neteikė jo- 
kios paguodos. Weberis teigė, kad Vokietijoje „vienintelė 
adekvati memorialinė struktūra“ buvo Hamburgo patriciato 
paminklas Bismarckui. Priešingu atveju reikėjo arba grįžti 
prie patikimos „aristokratinės“ tradicijos „klasikinių“ eu- 
ropietiškų modelių bei jų „demokratiško“ plėtojimo tokiuose 
miestuose kaip Mūnchenas, Zūrichas, Viena, arba susipa- 
žinti su meninės kūrybos ir „estetinio ugdymo intymiais 


4 Iš Weberio 1910 m. pranešimo Vokietijos sociologų draugijai, 
„Geschaftsbericht der Deutschen Gesellschaft fūr Soziologie“. In Verhand- 
lungen des Ersten Deutschen Soziologentages. — Tūbingen: J. C. B. Mohr 
(Paul Siebeck), 1911, p. 50—51; GASS, 440—441; Alfred Weber. „Der 
soziologische Kulturbegriff“. In Verhandlunngėen des Zweiten Deutschen 
Soziologentages. — Tūbingen: J. C. B. Mohr (Paul Siebeck), 1913; pasak 
jo, „kultūros sociologinio apmąstymo uždavinys yra... išaiškinti gyvenimo 
jausmo kilmę ir dinaminę reikšmę“ (p. 15). 

būreliais“, labiausiai būdingais Prancūzijai“. Weberis įžvel- 
gė, kad „mūsų geriausias menas yra intymus, 0 ne mo- 
numentalus“ ir, kai mes bandome „išrasti monumentalų 
stilių mene, sukuriamos tokios pasigailėtinos baisybės, ko- 
kios yra daugelis pastarųjų dvidešimties metų paminklų“. 
Meninė Geschmackskultur byloja mums, kad „galutinės ir 
tauriausios vertybės pasitraukė iš viešojo gyvenimo“““. Ji 
vizualiai įrodo pilietiškumo ir politinio ugdymo krizę, kuri 
davė impulsą Weberio kritinėms galioms. 

Weberis manė, kad modernios valstybės šešėlyje egzis- 
tuojantis viešasis gyvenimas, asociacijos, klubai ir sektos taip 
pat parodo viską, kas svarbu norint suprasti modernaus 
individo kultūros idealų ir charakterio tipo, mąstysenos arba 
pasaulėvaizdžio — Gesamthabitus* — formavimąsi. Aso- 
ciacijos nustatinėjo išorinius ir vidinius apribojimus. Jos bu- 
vo kaip „atrankos“ mechanizmai nustatyti „verslo, politikos 
arba kokios kitos „valdžios“ [Herrschaft] vietą socialiniame 
gyvenime ir kaip socialinės modernaus „aš“ formavimosi 
formos. Klausimai, kuriuos tada kėlė Weberis, buvo sa- 
vaime iškalbingi: „Kaip, kokiomis sąlygomis, pagal kokias 


15 „Wahlrecht und Demokratie“, MWG I/ 15:375—376; be to, būdingas 
ekskursas laiške Michelsui (1915 m. birželio 20 d., NW 30/14:13—14), 
kuris 1911 m. tapo Italijos piliečiu ir Baselyje jau įsitraukė į spaudos 
kampaniją prieš Vokietijos karo meto politiką: „Aš atleidžiu italams jų 
barbariškai blogą skonį meno srityje, pirmiausia pretenzingą bjaurybę 
Kapitolijuje [Romoje], prieš kurią mūsų pergalės alėja [Berlyne] yra vaikiškas 
žaidimas“. Weberis pridūrė: „Tai, kad Sombartas niekada negali nusiraminti 
ir visada turi būti „dernier cri“ [madingiausias], nereiškia, kad kiekvienas 
turi daryti panašiai“. Michelsas tiesiog negalėjo paisyti Weberio patarimo 
„tylėti orumo ir gero skonio“ dėlei, ir Weberis rudenį nutraukė su juo 
santykius (1915 m. rugsėjo 9 d. ir spalio 21 d. laiškai, NW 30/14:15— 
16, 24). 


'6 „Wissenschaft als Beruf“ (Mokslas kaip profesinis pašaukimas) (1919), 
GAW, 612; G6M, 155; Problemos. — V., 1990, nr. 42, p. 160. 

„Žaidimo taisykles“ (kaip aš norėčiau pasakyti) vyksta ly- 
derių atranka?“ „Kaip narystė tam tikros rūšies asociacijoje 
paveikia asmens vidujybę, pačią asmenybę?“ „Koks spe- 
cifinis „vyriškumo“ idealas sąmoningai ir tyčia arba nesą- 
moningai ir tradiciškai puoselėjamas, viena vertus, vokiečių 
brolijoje arba, kita vertus, anglų sportiniame klube ar ame- 
rikiečių studentų asociacijoje?“ Kas dėl išorės poveikio „da- 
rosi su individo savigarba ir poreikiu būti asmenybe?“!? 
Weberis nuosekliai kritikavo politiškai reikšmingą aljan- 
są, kuris pilietinėje visuomenėje vienijo valstybės biurok- 
ratiją, junkerius, studentų brolijas, parveniu kultūrą ir vi- 
suomenės normų „feodalizavimą“. Geriausiai Žinoma šios 
kritikos išraiška yra „Rinkimų teisė ir demokratija Vokie- 
tijoje“, tačiau iš tikrųjų ji kildintina iš XIX a. paskutiniojo 
dešimtmečio. Šitos kritikos tikslas buvo nustatyti, kokia yra 
aiškiai neherojiško, plebėjiško idealo atavistinės socialinės- 
kultūrinės hegemonijos vieta. Weberiui ši destruktyvi kon- 
figūracija kėlė didelį nerimą. Jis nusiskundė Friedrichui 
Naumannui, kad ji skelbė mentalitetą, kuriam buvo žinoma 
tik „Kaprališka valdžios forma“: „Komanda, prie linijos, 
ramiai, pasigyrimas“". Toks plačiai paplitęs etosas, popu- 
liarus lyderių viršūnėse ir priimtinas piliečių apačioms, rodė 
politinį nekompetentingumą, kurį reikėjo laikyti „faktoriu- 
mi, turinčiu svarbiausią „pasaulinę-politinę“ reikšmę“'?. Tai 
nebuvo vien nekalta ar žavinga kultūrinė „nuostata“. 


" Weber. „Geschaftsbericht“, p. 55—56; GASS, 443—445. 


5 Laiškas Naumannui, 1908 m. lapkričio 12 d., MWE; laisvai išversti 
terminai („Komimando, Parierėn, Strammstehen, Renomimage“) perimti iš 
dvikovų praktikos, kuri Weberiui reprezentavo šio mentaliteto institucinę 
atramą. 


* Laiškas Naumannui, 1906 m. gruodžio 14 d., MWE; aptartas taip 
pat mano straipsnyje „Max Weber's Politics and Political Education“. 
In American Political Science Review 67 (1973 m. kovas), p. 128—141. 


230 


POLITIKA SUBJEKTYVISTINĖS KULTŪROS AMŽIUJE 


Mažiau žinomą ir drąsesnę Weberio pažiūrų išraišką 
randame komentaruose apie tuos iškilius atvejus, kada 
politiniai padariniai yra bent jau numatomi; pavyzdys gali 
būti choro draugija ir ją įkvepianti subjektyvistinė kultūra. 
Kiekvienai Žmonių asociacijai, netgi tokiai, kuri yra voliun- 
taristinė ir meninė, būdingas turinys, svarbus Weltanschau- 
ung ir gyvenimo organizacijai. Šiuo atveju, kaip savo ko- 
legoms Sociologų draugijoje Weberis pareiškė: 


Asmuo, kuris kasdien pratinamas išgyventi stiprias emo- 
cijas, besiveržiančias per jo gerklas iš krūtinės ir niekaip 
nesusijusias su jo veiksmais, nepatiriantis išreikštų stiprių 
jausmų, prasiveržiančių tokiais pat stipriais veiksmais, ka- 
tarsio — O tai yra choro meno esmė, — yra asmuo, kuris, 
trumpai kalbant, labai lengvai tampa „geru piliečiu“ pasyviąja 
šio žodžio prasme“. 


Šio estetinio idealo požiūriu meninė vaidyba yra gy- 
venimo būdas, kuris gali būti plačiai paskleistas kultūroje, 
kuri patikėta „dainavimo klubui“ ir kurią gina „tvarkos“ 
šalininkai, besivadovaujantys lūkesčiu: „Ten, kur Žmonės 
dainuoja, jie nusiramina“. Toks elgesys ir etosas yra proceso, 
kurį Weberis kritikavo kaip pasyvią demokratizaciją, esmė. 

Kitos asociacijos rūšys turi panašių padarinių praktiniam 
elgesiui ir „vidiniam santykiui“ su gyvenimu. Išraiškingas 
modernus atvejis yra panaši į sektą asociacija, susidaranti 
ypatingu „idėjų“ arba „teorijų“ pagrindu. Vienu tokios 
dinamikos pavyzdžiu Weberis, remdamasis savo patirtimi, 
laikė George's būrelį, kurį vienijo estetinis idealas ir ti- 
kėjimas, kad idealas „įkūnija tai, kas šventa“. Weberis manė, 
kad, jo žodžiais tariant, „tarp kai kurių garsaus Vienos 
psichiatro“ Freudo sekėjų irgi ryškėjo tokia tendencija — 
jie buvo „besirengią sukurti sektą“. Apie juos buvo galima 


20 „Geschaftsbericht“, 57; GASS, 445. 

pasakyti, kad „šios sektos veiklos objektas — Žmogus, 
idealiai laisvas nuo kompleksų (der 'komplexfreie Mensch), 
bei būdas, kuris gali sukurti ir išsaugoti šį idealų Žmogų“*!. 
Tad šiuo atveju medicinos arba psichiatrijos „teorija“ pa- 
sidarė, kaip ir pasaulietinis protestantizmo etikos asketiz- 
mas, autoritetingu sistemingo praktinės veiklos reguliavimo 
šaltiniu, lemiančiu tiktai visiškai priešingą rezultatą — 
„visišką hedonizmą“, kaip kad kartą jį pavadino Weberis**. 
Galų gale, teigė Weberis, moderniųjų entuziastų asociacinio 
gyvenimo laukia „tragiškas“ likimas, labai panašus į Sim- 
melio nustatytą „kultūros tragediją“. Juk kai iš pradžių 
įkvepiantys idealai ir „didžiosios pasaulėžiūros“ pasisavina- 
mos intelektualiniams tikslams, naudojamos patraukti pub- 
liką, paverčiamos kasdiene praktika ir ypač verslininkiškos 
veiklos, propagandinių raginimų ir viešo įtikinėjimo ob- 
jektais, neišvengiamai nugali rutinos kontrolės mechaniz- 
mai. Kaip teigė Weberis, asociacijos aparatas „objektyvuo- 
jasi, jį užgrobia profesionalai specialistai (Berufsmenschen- 
tum)“, ir tuo pačiu metu jis sukuria „piniginį Žmonių 
pragyvenimo pagrindą“*. Kiek toli gali siekti ši tendencija, 


21 „Geschaftsbericht“, 58; GASS, 446. 


*? Laiške Michelsui 1907 m. sausio 11 d., MWG II/5, p. 211. Weberis 
užsipuola Moters gynimo ir seksualinės reformos sąjungą, į kurią jis 
iš pradžių įstojo, bet išėjo, kai sąjungos vadovybė pradėjo skelbti terapinius 
laisvosios meilės privalumus. „Ką Jūs veikiate vienoje kompanijoje su 
tais pašėlusiais miesčionimis?“ — klausė Weberis Michelso, kuris tik ką 
paskelbė jų Žurnale pikantišką straipsnį — savotišką erotinio gyvenimo 
Paryžiuje, Italijoje ir Vokietijoje lyginamąją sociologiją. „Šita Mutterschutz 
gauja yra visiškai neaiškios padugnės. Aš išstojau, išgirdęs [Helene] Stocker, 
[Walther] Borgius, etc. tauškalus. Visiškas hedonizmas ir, kaip moters 
tikslas, tokia etika, iš kurios naudos gautų tik vyrai, — tai tiesiog nesąmonė“ 
(cituojama be nuorodų ir Lebensbild, p. 376; angl. vert. p. 373, pataisyta 
pagal originalą). Michelsas gana daug rašė apie feminizmą ir seksualumą 
ir kiekviena proga svarstė šiuos klausimus su Weberiu. 


23 „Geschaftsbericht“, 57; GASS, 445. 

rodo akivaizdus ir trikdantis sistemingo, organizuoto ero- 
tinio gyvenimo išnaudojimo pavyzdys, jo transformacija iš 
gamtinės sferos į — Weberio žodžiais tariant — „keblią 
ir delikačią problemą“, kuri šiandien, virtusi pornografijos 
industrija, yra dar didesnė. 

Bet ką visi šie modernios kultūros pavyzdžiai pasako 
apie politikos „dvasią“? Kodėl „tauriausios vertybės“ turi 
pasitraukti į intymią privataus gyvenimo sritį? Kas atsitinka, 
kai šitai įvyksta, ir kokie padariniai. gali būti kultūros 
politikai? Turiningiausias atsakymas į šį klausimą Weberio 
komentaruose yra nurodymas į prieštaravimą tarp neišse- 
miamų kultūros, kurioje „viskas leista““, galimybių bei 
susijaudinimo ir neišvengiamos profesinės specializacijos 
kultūrinių apribojimų. Kalbėdamas apie šią kultūrą rašinyje 
„Rinkimų teisė ir demokratija Vokietijoje“, Weberis pasi- 
stengė pakartoti savo tezę iš Protestantizmo etikos ir kapi- 
talizmo dvasios, kad modernus „kapitalizmas“ neturėjo nieko 
bendra su paprastu „pelno“ arba „grobio“ troškimu, kuris 
egzistavo visur ir visomis sąlygomis, bet buvo pagrįstas 
„racionaliu etosu“, jo žodžiais tariant: „profesinės pareigos 
ir garbės etika sukūrė ir palaiko tą geležinį narvą, kurio 
dėka mūsų dienų ekonominė veikla įgyja savo ypatingą 
pobūdį ir likimą“. Iš sistemingo ir nuolatinio „pelningumo“ 
(Rentabilitūt) vėliau išaugo ekonominė santvarka, „valdanti 
kasdienį Žmonijos likimą“*“. Nuo to laiko mes esame subjek- 
tyvistinės kultūros paradokso spąstuose: iš vienos pusės — 
„nepaliaujami stimulai bei permainos, iš kitos — objektyvis- 
tiniai geležinio narvo suvaržymai. Ir, beje, kad ir kurią 
paradokso pusę imtume — o svarbu matyti, kad modernus 


4 „Pūnta moi ėxestin“, cituojama ryšium su chiliastinės pranašystės 
„Tadikaliu anomizmu“: „Zwischenbetrachtung“, GARS 1:554; G6ėEM, 340. 


23 MWG 1/15:356—357. 

individas turi rinktis abi, — „tauriausios viešumo vertybės“ 
yra visiškai nustumiamos nuo scenos. 

Weberis tai pabrėžia iš dalies tam, kad griežtai sukri- 
tikuotų „romantiškas fantazijas“, „absurdišką nesąmonę“, 
ir visišką „specifiškai modernios probleminės situacijos“ ven- 
gimą, kuris toks būdingas „literati“* pastangoms pakeisti 
mūsų „likimą“. Ši kritika yra viena iš sarkastiškiausių ir 
pikčiausių, kokią tik galime rasti jo kūriniuose. Iš pirmo 
žvilgsnio ši kritika atrodo tiesmukiška, bet iš tikrųjų čia 
esama svarbios asmeninės ir politinės painiavos ir iš dalies 
dėl to, kad pats Weberis neturėjo imuniteto literati iliu- 
zijoms. Pavyzdžiui, nepaprastai atvirame laiške Weberis 
įspėjo Robertą Michelsą kaip patį geriausią „to likimo, 
kuris laukia Žmonių, dirbančių ir gyvenančių kaip Jūs“, 
pavyzdį. Tarp kitko, Weberio žodžius gaubė lengvas sa- 
vikritikos šydas: 


Jūs „mažiau“ dirbate naktį? Ir manote, kad tai padės? Jūs 
keliaujate į Paryžių „pasigydyti“ (!!), ir tai — gydymasis nuo 
nuovargio naujais dirginimnis [Reize] — visai nepadėjo (kaip 
keista!)? Patikėkite manimi: man labai gerai pažįstamas Jūsų 
gyvenimo būdo, taip sakant, bohemiškas žavesys [Reiz]. Bet 
tas, kuris nori Jūsų amžiuje toliau taip gyventi, turi būti vienui 
vienas pasaulyje ir tą akimirką, kai ištiks neišvengiamas 
žlugimas, turi sugebėti pasitraukti iš pasaulio — ne savo noru 
arba taip pat ir savo noru — niekam už tai neprivalėdamas 
atsiskaityti: Atsisakykite vieneriems metams visų paskaitų 
užsienyje ir visokio neatidėliotino darbo; eikite miegoti pusę 
dešimtos kiekvieną (kiekvieną!!) vakarą; vasarą išvažiuokite ke- 
lioms savaitėms poilsiauti be knygų (be jokių knygų) į tolimą 
Vokietijos mišką (...) ir paskui, po metų, Jūs žinosite, kick 
sugebėjimo dirbti dar turite. Jūs vėl jausitės tikrai sveikas 
ir galėsite sėkmingai dirbti ir, beje, Jūs tikrai žinosite, kiek 
Jūs galite dirbti. Bet tik tada. Ir kadangi Jūs viso to nedarote, 


26 Ibid., p. 358, 366, 371. 

dalinės nuolaidos neduoda visiškai jokios naudos ir tik gadina 
Jūsų nuotaiką?. 


Michelsui teko išgyventi tiek profesijos suvaržymus, tiek 
naujų pagundų apžavus. Egzistenciniu požiūriu tai ir reiškia 
būti susiskaldžiusios moderniosios kultūros paradokso spąs- 
tuose. 

Politikos problema, kaip išlaisvinti „likimą“ iš kultūros 
paradokso gniaužtų, vėl iškilo Weberio karo laikų esė, 
pradedant komentarais apie intelektualų bandymą pasisa- 
vinti „Vokietijos klasiką“, baigiant pastabomis apie tų in- 
telektualų iš naujo atrastą ypatingą moralinį Sonderweg 
[atskirą kelią] „aristokratijos“ tradicijų dvasia. Weberio nuo- 
mone, visi šie manevrai vyksta klystkeliuose: „moderniosios 
parlamentinio valdymo ir demokratijos problemos bei es- 
minė mūsų moderniosios valstybės prigimtis apskritai yra 
visiškai anapus Vokietijos klasikos horizonto““?. „Aristok- 
ratiškos“ ir „kilnios [vornehm|“ tradicijos iš tikrųjų yra 
klastotė, jos yra parveniu tradicijos ir neturi jokio „pilietinio 
[birgerlich|“ pobūdžio, negali būti „sudemokratintos“. 

Tačiau būtų klaida manyti, kad Weberio tikslai buvo 
vien kritiniai, nes svarbiausiuose darbo „Rinkimų teisė ir 
demokratija“ fragmentuose kritika baigėsi raginimu laikytis 
„Aistancijos“ subjektyvistinės jausmo kultūros „emociona- 
lizmo“ atžvilgiu bei raginimu atitikti „laiko reikalavimus“, 


*/ 1909 m. gegužės 12 d. laiškas, AMW 66. Vieną šių pastabų prasmių 
atskleidžia Lukacso fin-de-siėclė pagyrimas Vokietijos miškams, kad jie 
„Jaukūs ir svetingi“, gali „kantriai ištverti viską“, kas juose atsitinka“, 
ir tinkami rašyti „poetiškas ilgesio dainas“, — kaip tik 1911 m. esė apie 
Charles-Louis Philippe, pavadintoje „Ilgesys ir forma“ („Longing and 
Form“). In Soul and Form, trans. A. Bostock. — Cambridge: MIT Press, 
1974, p. 91. i 


2 „Wahlrecht und Democratie“, MWG I/15:390; G8rM, 394. 

nepasiduodant eschatologinės politikos pagundoms. Webe- 
ris brėžė ginčų ir kultūros paradokso linijas ne tik kritiniais 
tikslais, bet ir norėdamas išryškinti skirtumus ir patikslinti 
alternatyvas, padaryti jas labiau įpareigojančias. „Demok- 
ratizavimas“ iš tiesų galėjo „išvalyti kelią „autentiškų“ ir 
kilnių vertybių [vornehme Formwerte] formavimuisi“, nors 
ir yra tiesa tai, kad tokios vertybės „gali būti „išrastos“ 
ne daugiau negu stilius“*. Jas reikia papildyti „atsakomybės 
istorijai“ supratimu. 

Tačiau šios idėjos priklauso jau paskutiniam Weberio 
mąstymo tarpsniui. Aptarę atskirų „kultūros“ aspektų 
reikšmę moderniai politikai, prieš pradėdami nagrinėti šį 
tarpsnį, turime imtis tų apmąstymų apie politikos sritį, kurie 
yra svarbiausi mūsų temai. 


Politinė gyvenimo sąranga 


Weberis svarsto politiką kaip vieną iš gyvenimo sričių, 
taikydamas jai adaptacijos prie istoriškai susiklosčiusio pa- 
saulio kategoriją. Jo nuomone, ji „tvirtai pririšta“ prie 
egzistavimo pasaulyje sąlygų ir prie galios bei jos panau- 
dojimo „objektyvaus pragmatizmo““?. Darbe „Religiniai 
pasaulio neigimai ir jų kryptys“ (Zwischenbetrachtung) ir 
pirmajame veikalo Ekonomika ir visuomenė variante savitas 
politinis adaptacijos būdas yra apibūdinamas neįprastai, 
gretinant jį su religine „brolybės etika“, kuri suprantama, 
kaip mes matėme, ne kaip tam tikra teologinė dogma, bet 
veikiau kaip absoliutistinė grynojo įsitikinimo etika, Gesin- 
nungsethik. Weberis šitaip apibrėžė „etinį veiksmą“, iš dalies 


22. MWG 1/15:389; G8cM, 393. 
3 „Zwischenbetrachtung“, GARS 1:547, 552; GėcM, 334, 339. 

norėdamas išryškinti unikalią politikos „teisėtą autonomiją“, 
arba Eigengesetzlichkeit, bei prieštaringus reikalavimus, kurie 
persmelkia jos sritį. Tai yra veiksmo prieštaravimai, kurių 
neįmanoma išspręsti arba transcenduoti postuluojant kokią 
nors hipotetinę visumą. 

Koncepcija, išplėtota šiuose religijos sociologijos tekstuo- 
se, yra verta dėmesio todėl, kad čia nagrinėjamas ne po- 
litikos paviršius, bet gelminės „įtampos“, kylančios dėl 
etikos reikalavimų, ir tai, ką galima pavadinti tokių įtampų 
vystymosi išraiškomis, kai politika racionalizuojama tarpi- 
ninkaujant modemiai valstybei. Aš vartoju terminą „vys- 
tymosi“ („developmental“), kad pabrėžčiau konkrečiai is- 
torinį, lyginamąjį ir sociologinį Weberio analizės pobūdį. 
Jo apmąstymai apie politiką pasidaro įdomūs ir suprantami 
tik dėl šio vystymosi lygmens, o ne dėl pasisakymų prak- 
tiniais klausimais ar dėl tos politikos „teorijos“, kurios 
kūrėju jis laikomas. 

Politinės santvarkos problemose ir dilemose glūdi iš- 
liekantis ir teminis branduolys, kurį galima dramatiškai 
nusakyti šiais griežtais žodžiais: galia visada yra „velniška“ 
ir niekada — neutrali ar gera. Tačiau politikos problemos 
irgi keitėsi istoriškai, arba, tiksliau, įtampa tarp „brolybės“ 
ar „meilės“ (dabartine kalba) „poreikio“ ir „galios prag- 
matikos“ sustiprėjo, atsiradus ir išaugus moderniai valstybei. 
Weberio teiginiu, „Kuo racionalesnė darėsi politinė santvar- 
ka, tuo ryškesnė darėsi šių įtampų problema““'. Šiandien 
šios įtampos pasiekė aukščiausią vystymosi tašką, ir šis 
faktas savo ruožtu nušviečia esminius bruožus, kurie po- 
litinei santvarkai suteikia ypatingą modernų atspalvį arba 
toną. Svarbiausius bruožus galima trumpai apibūdinti šitaip: 


31 GARS 1:546; GGM, 333. 

Pirma. Moderniai valstybei būdingas beasmeniškumas. 
Kitaip negu Weberio tyrinėta patriarchalinė sistema Rytų 
Elbės teritorijose, kur „dvaras“ užtikrino asmeninį valdymą, 
grindžiamą įasmenintais valdžios santykiais, modernus vals- 
tybės aparatas funkcionuoja „dalykiškai, „neatsižvelgdamas 
į asmenis“, sine ira et studio*, be neapykantos ir todėl be 
meilės“. Homo politicus“*, kaip ir homo economicus***, veikia 
„be asmeninių polinkių ir todėl be gailesčio, bet griežtai 
pagal neasmenišką pareigą, o ne dėl kokių nors konkrečių 
asmeninių ryšių. Jis geriausiai atlieka savo pareigas, kai 
kuo griežčiausiai laikosi racionalių modernios valdžios sis- 
temos nuostatų““*. Veikale Ekonomika ir visuomenė pateiktos 
„Teisės sociologijos“ analizės požiūriu tai reiškia, kad ko- 
deksų ir normų formalus racionalumas, taigi ir „teisingu- 
mas“, apibrėžiamas kaip „normų laikymasis“, sustiprinamas 
materialaus racionalumo sąskaita — tai yra „teisingumo“, 
kuris suprantamas kaip absoliučios arba „galutinės“ ver- 
tybės įgyvendinimas, sąskaita““. 

Antra. Moderni valstybė yra santvarka, pagrįsta įstaty- 
mais, arba, Weberio terminais kalbant, „jėgos panaudojimas 
politinės bendrijos viduje vis labiau objektyvuojasi „Rech- 
tsstaat**** santvarkoje“. Šita valstybė, pagrįsta įstatymo val- 
džia, atsirado „eksproprijavus“ - finansavimo, karo ir ad- 
ministravimo priemones. Pasak Weberio, tokie istoriniai 


32 GARS 1:546; GGM, 333—334; WuG, 463—464: EaS, 600. 


“* WuG, 60—61, 506—507; EaS, 85—86, 655—657. „Materialiajam 
[materiale] racionalumui“ Weberis priskiria „etinius imperatyvus arba 
utilitarines ar kitokias tikslingumo taisykles [Zweckmūssigkeitsregeln], po- 
lLitines maksimas“. Terminas zweckmiūssię, suprantamas pažodžiui, reiškia 
tinkamumą tam tikram paskelbtam tikslui, rezultatui ar galutinei būsenai 
pasiekti; pavyzdžiu gali būti radikali egalitarinė paskirstymo maksima 
iš Marxo Gotos programos kritikos: „Iš kiekvieno pagal sugebėjimus, 
kiekvienam pagal poreikius“. 

procesai reiškia, kad „moderni valstybė“ — tai prievartinė 
asociacija, kuri organizuoja valdymą (anstaltsmūssiger Her- 
rschaftsverband)“. Jos racionalios teisinės institucijos, apiman- 
čios ir rinkimus bei partijas, yra „modernios racionalios 
valstybinės politikos ar valios [staatliche Willensbildunę| for- 
mos“ ir „viešosios nuomonės“ formavimo pagrindas. For- 
muojant „viešąją nuomonę“, dažnai vadovauja partijų ly- 
deriai ir spauda arba kitos masinės informacijos priemonės““. 

Trečia. Moderni valstybė yra biurokratinė valstybė, ir 
jos biurokratinis veikimo būdas reprezentuoja tikslingai 
racionalios technikos triumfą, „objektyvuotą dvasią [geron- 
nener Geist|“ viešajame gyvenime. Tęstinumo ir pastovumo 
atžvilgiu ji funkcionuoja kaip „racionaliai pertvarkyta pa- 
triarchalizmo priešingybė“. Weberio nuomone, „ateitis pri- 
klauso biurokratizacijai“ tiek, kad netgi „modernūs par- 
lamentai yra visų pirma biurokratijos valdinių atstovavimo 
organai““*. Tačiau administracinis veiksmas yra pasmerktas 
tam tikram susvetimėjimui ir neatsiskaitomybei, Žmonių 
veiklos priemonių atskyrimui nuo pačių Žmonių, o tai 
Hannah Arendt kartą vykusiai pavadino „Niekieno val- 
džia““. Weberis teigė, kad „šiandieninėje valstybėje — ir 
tai yra esminis dalykas jos konceptualizavimui — valdymo 
aparatas (administracijos valdininkai ir tarnautojai) visiškai 
„atskirti“ nuo materialių administravimo priemonių“. Tad 
revoliucinė politika įgyja ypatingą prasmę: „Čia prasideda 


4 „Wahlrecht und Demokratie“, MWG 1/15:368; „Politik als Beruf“ 
[Politika kaip pašaukimas] (1919), GPS, 499; Politologija. — V., 1991, t. 
2, p. 30; WuG, 464, 721; GėM, 82; EaS, 600, 980. 


* „Parlament und Regierung“, MWG 1/15:462, 464, 472; WuG, 832; 
EaS, 1111, 1401—1402, 1407. 


*“ Hannah Arendt. Crises of the Republic. — New York: Harvest, 
1969, p 437. 

pati naujausia istorija — mūsų akyse bandoma pradėti 
eksproprijuoti šį politikos priemonių, o kartu ir politinės 
valdžios ekspropriatorių““?. Tariamai nauja revoliucinė vals- 
tybė nepakeičia modernaus vystymosi krypties, bet tik 
pratęsia ją ir racionalizuoja. 

Ketvirta. Moderni valstybė kaip tik dėl to, kad ji turi 
veikti suverenių nacionalinių valstybių sistemoje ir todėl 
susiduria su „užsienio politikos pirmenybė“, sužino, jog 
visas jos politikos spektras turi būti orientuotas į „vals- 
tybės interesą“. Taip yra, nepaisant visų įstatymų dėl so- 
cialinės gerovės ar Sozialpolitik, kuri pati yra pateisinama 
„objektyvaus valstybės intereso pragmatizmo“ požiūriu, 
taigi, valstybės pretenzijų į „legitimiškumą“, teritorinį su- 
verenumą ir į „teisėtos prievartos priemonių“ monopolį 
požiūriu“*. Juk moderniai valstybei, nepaisant jos hegemo- 
niškos ideologijos, „legitimacija“ tampa neišvengiama ir 
nuolatine problema, kuri turi būti sprendžiama valstybės 
veikla. Šiandien tokia veikla dažnai tampa nepolitinių sri- 
čių, tokių kaip mokslas ir kultūra, perėmimu legitimacijos 
tikslams siekti. 

Penkta. Ypatingomis aplinkybėmis, tokiomis kaip karo 
ar revoliucijos pakilimo laikais, moderni valstybė ir jos 
simboliai gali tiesiogiai papildyti arba pakeisti e etiką 
ir tapti alternatyviu „patoso ir bendruomenės jausmo“ kaip 
„Masinio reiškinio“ šaltiniu. Šiuo ribiniu ir paprastai trum- 
pai trunkančiu atveju politizuota valstybės santvarka darosi 
panaši į uždaras religinių sąjūdžių „išganymo aristokra- 

" „Politik als Beruf“, GPS, 499; G8M, 82; Politologija. — V., 1991, 
t. 2, p. 30. 

38 „Zwischenbetrachtung“, GARS 1:547; „Politik als Beruf“, GPS, 
494; Politologija. — V., 1991, t. 2, p. 27; WuG, 464; G6-M, 78, 334; Eas, 
600—601. 

tijas“, tiktai dabar paradoksaliu būdu jos beasmeniška san- 
tvarka tampa visapusiško pasišventimo objektu ir įgyja 
charizmos savybių, kurios kitais atvejais priskiriamos tik 
asmeniniams sugebėjimams ir pranašystei''. Akivaizdu, kad 
ši tendencija bus dar stipresnė, jeigu valstybei vadovaus 
tikras charizmatinis sąjūdis. 

Šešta. Modernios valstybės politikoje dominuoja nauji 
profesiniai tipai, kurių daugelis gyvena „iš politikos“, o 
ne dėl „politikos“: advokatas, žurnalistas, intelektualas, 
technokratas, administravimo specialistas. Šie veikėjų tipai 
ir jų pretenzijos į autoritetą, atsakomybę, išmanymą bei 
kompetenciją, pagrįstą patirtimi ir specialiu apmokymu, 
suteikia moderniajai politikai savitą Žmogišką ir dvasinę 
kultūrą. 

Šie reikšmingi „vystymosi“ apibendrinimai parodo, kad 
Weberis politikos prigimtį traktavo kaip gyvybiškai svar- 
bią Žmonijos istorinės patirties dalį. Tačiau tiesa ir tai, kad 
labiausiai jam rūpėjo ištirti politinės srities „racionalizavi- 
mą“ ryšium su žmogiškos veiklos etika. Aptardamas kitas 
gyvenimo plotmes, tokias kaip estetinė ar erotinė, Weberis 
iš tikrųjų vadovavosi klausimu: kokios yra tipiškos reak- 
cijos, pabėgimai į arba nuo beasmenės, objektyvios, „be- 
dvasės“ santvarkos, kurią valdo „galios pragmatika“? Ypač 
šiandien, kai ši politinė santvarka seniai jau prisitaikė prie 
profesinės specializacijos „geležinio narvo“ arba, keldama 
nerimą, ėmė rengti „ateities baudžiavos narvą“ kaip al- 
jansą tarp biurokratijos, ekonomikos ir socialinių statusų 
hierarchijos“. Jeigu Weberis niekada nebūtų padaręs pra- 
nešimo „Politika kaip profesinis pašaukimas“, kurio jis 


id „Zwischenbetrachtung“, GARS 1:548; Gė:M, 335. 
* „Parlament und Regierung“, MWG 1/15:464; EaS, 1402. 

neplanavo, šio organizuojančio klausimo reikšmė būtų bu- 
vusi akivaizdesnė. Tačiau kiekvienu atveju į jo įtakingus 
politikos ir valstybės apibrėžimus, taip pat į jo „dviejų 
etikų“ sugretinimą ir sutaikymą reikia žvelgti šio klausi- 
nėjimo perspektyvoje. 

Apskritai kalbant, ši perspektyva, kurią numato šios 
pastabos, spiralėmis skleidžiasi socialinės ir estetinės mo- 
dernybės sąveikose arba, paties Weberio žodžiais tariant, 
sąveikose tarp modernios politinės gyvenimo sąrangos „ra- 
cionalios autonomijos“ ir „stiprėjančios tendencijos pabėgti 
į įvairaus lygio bei formos apolitiško emocionalizmo ar 
jausmo [apolitischen Gefiihls|] iracionalybes“*!. Paskutinioji 
tendencija stiprėja dėl vis didėjančio „[teisėtos] prievartos 
racionalizavimo [Gewaltsamkeitsrationalisierung|, tolstant nuo 
„asmeninės nuostatos“ socialiniuose-politiniuose santykiuo- 
se ir artėjant prie abstrakčių, beasmeniškų santykių do- 
minavimo modernioje „racionalioje“ valstybėje. Ši tenden- 
cija reprezentuoja maištaujantį estetinį jausmingumą. 

Šiose sąveikose atsirandančių įtampų negalima panai- 
kinti, bet jas, kaip teigia Weberis, galima šiek tiek susilpninti, 
jeigu kultūroje dominuos „pasaulietinio asketizmo profesinė 
etika“, mat tik ši etika yra „vidujiškai adekvati“ visiškai 
„problemiškam“ „valdžios struktūros [Gewaltherrschaft]“ vals- 
tybėje objektyvavimui. Kodėl šis teiginys įtikina? Todėl, kad 
jis dalykiškai aiškus dėl asmenybės ir pasaulio, asketizmas, 
orientuotas į čia-ir-dabar, labiau, negu anapusinio pasaulio 
arba mistinės alternatyvos, pajėgus surasti priimtiną modus 
vivendi su egzistuojančia santvarka. Tačiau atitinkamai mes 


*! Žr. įspūdingą ir turiningą aptarimą WuG, 464; EaS, 601. Arendt 
savo komentare šias idėjas išreiškia dar tiesiau: „Kuo didesnis viešojo 
gyvenimo subiurokratėjimas, tuo patrauklesnė prievarta“ (Crises of the 
Republic, p. 178). 

galime pasakyti: kiek asketizmo forma, panaši į protestan- 
tizmo etiką, praranda savo kultūrinius švartovus — O šis 
procesas vyksta jau ilgai, — tiek politinis jėgų laukas vis 
labiau poliarizuosis apie objektyvius ir subjektyvius sim- 
bolius ir taps ginčų dėl to lauko ribų objektu. Tad modernus 
klausimas skambės šitaip: ar politika turėtų skatinti ap- 
dairumą, ar įkvėpimą? Ar teroras yra tiktai dar viena 
priemonė ilgame politinių priemonių sąraše? 

Vadinti mūsų apibūdintą valstybę „racionalia“ nereiš- 
kia nei pritarti jai, nei neigti tuos iracionalumus, kurie 
glūdi jos instrumentiškai racionalioje praktikoje. Kaip tik 
noras suvokti šiuos iracionalumus kursto politiką ieškoti 
įkvėpimo ir nepaprastų dalykų. Galima tikėtis, kad mo- 
dernybė reaguos į tuos iracionalumus labai įvairiai: We- 
berio žodžiais tariant, tikėtinas „bėgimas į misticizmą ir 
aksominę absoliutaus „gerumo“ etiką“““; pasitraukimas į 
„nereliginę jausmų sritį [Gefiihlssphūre), pirmiausia į ero- 
tizmą“; arba galimybė, kurią svarstyti jis buvo priverstas 
palikti nūdienai, kur šita galimybė, kaip Žinia, buvo de- 
valvuota, — būtent paklusimas „charizmai“. Šios seniau- 
sios valdymo formos — valdymo kaip asmeninio atsida- 
vimo — sugrįžimas, paprastai įvykstantis didžiausio mo- 
derniojo amžiaus entuziazmo — revoliucijos — dėlei, ro- 
do, kad beasmenė, racionali valstybė yra pažeidžiama cha- 
rizmos reiškinio ir stiliaus, žadančio tą bendruomeninių 
santykių autentiškumą ir betarpiškumą, kuris buvo pra- 
rastas dėl modernios politinės santvarkos „racionalumo“. 

Aišku, visi tokio tipo veiksmai grindžiami pažadu tikėtis 
stipresnių išgyvenimų ir susitaikyti su savimi ir pasauliu. 
Turėtume paklausti: kaip reikėtų vertinti šiuos pažadus? 


42 WuG, 464: EaS, 601. 

Weberio svarstymai apie politiškai reikšmingas reakcijas 
į gyvenimo santvarką, kuriai atstovauja modernioji politika, 
yra tarsi jungiantis siūlas, įaustas į politinius ir į kitus 
tekstus, tokius kaip „Mokslas kaip profesinis pašaukimas“ 
ir „Laisvės nuo vertinimų“ prasmė sociologiniuose ir eko- 
nominiuose moksluose“. Weberio požiūriu, daugelis šių 
reakcijų savo esme yra apolitiškos, todėl greičiausiai žlugs 
dėl neišvengiamo politinės srities „vidinės ir teisėtos au- 
tonomijos“ spaudimo. Kaip parodė 1917 m. susitikimai 
Lauensteino pilyje, jų šaltinis iš tiesų buvo intelektualizuotas 
kultūrinis romantizmas kaip „išgyvenimų [Erlebnis] vaiky- 
masis“. „Išgyvenimas“ buvo pirminė Simmelio sociologijos 
analitinė kategorija ir egzistavimo būdas, kuris dabar iš 
tikrųjų pasidarė „dabartinės Vokietijos paskutine mada“. 
Weberiui jis buvo „silpnėjančios vidinės jėgos pakelti „kas- 
dienybę“ padarinys“ ir įsikūnijo „tame viešume, kurį su- 
teikia savo „išgyvenimui“ individas, vis stipriau jaučiantis 
būtinumą tai daryti. Mūsų jusliškoje, vizualioje, egocen- 
triškoje kultūroje tai reiškė „distancijos jausmo [Distanz- 
gefiihls], taigi, ir padorumo bei orumo praradimą““. Vargu 
ar reikia pridurti, kad šis reiškinys buvo būdingas ne tik 
Weberio laikų Vokietijai. Šiandien jo požymių regime visur. 

Lauensteine Weberis asmeniškai susidūrė su įvairiais nau- 
jojo romantizmo ir jausmo kultūros atstovais: su organizato- 
riumi ir leidėju Eugenu Diederichsu, veikliuoju Maxu Mau- 
renbrecheriu, idealistu socialistu Ernstu Tolleriu, kurį „Die- 
vas supykęs padarė politiku“ ir apskritai su „principo poli- 


* „Der Sinn der „Wertfreiheit“ der soziologischen und 6konomischen 
Wissenschaften“ (The Meaning of „Value—Freedom“ in the Sociological 
and Economic Sciences) (1917), GAW, 519; S6-F, 28; „Wissenschaft als 
Beruf“, GAW, 605; G6:M, 149; Problemos. — V., 1990, nr. 42, p. 77. 

tikais“ (Gesinnungspolitiker), dešiniaisiais ir kairiaisiais patrio- 
tinės „1914 m. draugijos“, jaunimo sąjūdžio ir revoliucionie- 
rių atstovais**. Šie ginčai išryškino argumentus, kurie buvo per- 
formuluoti kalboje „Mokslas kaip profesinis pašaukimas“, ku- 
rią Weberis pasakė gana greitai, 1917 m. lapkričio mėn., ir dar 
kartą šiuos argumentus jis pateikė po keturiolikos mėnesių, 
1919 m. sausio mėn., savo kalboje „Politika kaip profesinis pa- 
šaukimas“. Su tais pačiais Gesinnungspolitiker, arba politikais, 
kuriuos skatina absoliutus įsitikinimas ir grynoji intencija, vėl 
susiduriame pačioje antrosios kalbos, pasakytos revoliucinia- 
me Miūnchene, pabaigoje. Čia Weberis suformulavo pagrin- 
dinę savo kultūrinės-politinės kritikos problemą: svarbiausias 
yra ne klausimas, kokia nepaprasta asmenybė turi būti tas, ku- 
ris „kiša ranką tarp istorijos rato stipinų“, — apie šį klausimą 
jis mąstė jau seniai, — bet, ko gero, „kuo „pavirs“ tikrąja šio 
žodžio prasme“ tie, „kurie dabar jaučiasi esą tikrieji „Gesin- 
nungspolitiker“ ir dalyvauja tame svaigulyje [Rausch], koks yra 
ši revoliucija“. Kas bus pasirinkta „sunkioje ir aiškioje atmos- 
feroje“, „poliarinėje naktyje“, su kuria Weberis savo audito- 
rijai pabrėžtinai prilygino esamą politinę situaciją“. Ar tie, 


* MWG 1/15:701—707. Apie susitikimus Lauensteine Marianne Weber 
rašė: „Pagrindinė diskusijų tema buvo kultūros ir politikos klausimų ryšys. 
Pagrindinis organizatorius [Diederichsas| tikėjosi daugiau — būtent, kad 
susitikimai paskatins naujos vokiškos dvasios, įsitvirtinusios religijoje, raidą 
(Lebensbild, 608; angl, vert. p. 597). Tollerio charakteristiką, kurią Marianne 
priskiria savo vyrui, žr. p. 673 (angl. vert. p. 661). Apie bendrą šių 
diskusijų kontekstą ir svarbą žr.: Gangolf Hūbinger. „Kulturkritik und 
Kulturpolitik des Eugen-Diederichs-Verlags im Wilhelminismus, Auswege 
aus der Krise der Modeme?“ In Troeltsch-Studien 4, 1987, p. 92—114. 


45 „Der Nationalstaat“ (1895), „Zur Grūndung einer national-sozialen 
Partei“ (1896) ir „Politik als Beruf“. In GPS, 25, 28, 547—548; „The National 
State“, 448; Gė-M, 127—128; Politologija. — V., 1991, t. 2, p. 60; panašiai 
pareiškė Weberis rinkimų kampanijos metu pasakytoje kalboje „Die 
Wiederaufrichtung Deutschlands“ (atpasakota Heidelberger Zeitung, 1919 
m. sausio 3 d.). Beveik po keturių savaičių jis pasakė kalbą „Politika 
kaip profesinis pašaukimas“. 

kurie išvengs visiško žlugimo, įpuls į „tūžmastį“, „filisteriš- 
kumą“, „tiesiog bukai prisitaikys prie pasaulio ir savo profe- 
sijos [Beruf]? Ar jų iliuzijų praradimas virs „dvasine proleta- 
rizacija“ ir numarins sielą kolektyvo galios dėlei?“. O ar jie 
priešinsis politinės gyvenimo sąrangos kasdienybei ir vėl 
įžengs į ją su įžūliu „nepaisant nieko!“? 

Atsakymas į šiuos klausimus glūdi perskyroje, kuri tik- 
riausiai yra pati garsiausia iš visų, aptinkamų Weberio kū- 
riniuose: tarp absoliutaus įsitikinimo, arba grynosios inten- 
cijos etikos (Gesinnungsethik), ir atsakomybės etikos (Verant- 
wortungsethik)*". 

Perskyros prasmė dažnai atrodydavo visiškai aiški, ta- 
rytum būtų kalbama apie lengvą pasirinkimą tarp karšto 
katarsio ir šalto racionalumo. Akivaizdu, kad Weberis teikė 
pirmenybę „atsakomybės“ politikai, bet šiame pasirinkime 
glūdėjo svarbios komplikacijos. 

Viena vertus, jį nuvylė bandymo „išganyti“ savo ir kitų 
„Sielas“, einant politikos keliu, padariniai: „Politikos demo- 
no santykiai su meilės dievu (...) yra įtempti. Šita įtampa 
bet kada gali prasiveržti neišsprendžiamu konfliktu““*. 


** Veikale „Politika kaip profesinis pašaukimas“ Weberis kalba apie 
Entseelung ir geistige arba seelische Proletarisierunę, sugestijuodamas ironišką 
atsakymą marksiškajai nuskurdimo tezei (GPS, 532, 545; GėcM, 113, 125; 
Politologija. — V., 1991, t. 2, p. 50, 58. 


* Standartinis Gesinnungsethik vertimas kaip „galutinių tikslų“ („ul- 
timate ends“) etika gali suklaidinti, įteigdamas, kad ji yra orientuota 
į tikslus; tačiau Weberio nuomone, šioje etikoje specialiai atsisakoma mąstyti 
„Tacionaliomis“ priemonių-tikslų kategorijomis: pavyzdžiui, „krikščionis 
daro tai, kas teisinga, o padarinius palieka Dievo nuožiūrai“ (GARS 1:553; 
GPS, 539; GėM, 120. 339; Politologija. — V., 1991, t. 2, p. 55). Kaip 
ir žodis Stiiummiung, Gesinnung turi „emotyvinių“ konotacijų, kurių negalima 
tiksliai perteikti anglų kalba. 


* „Politik als Beruf“, GPS, 545; Gė:M, 126; Politologija. — V., 1991, 
t 2, p. 59. 

Sunkumų dėl eschatologinės ar milenarinės politikos iškyla 
todėl, kad ji specialiai ir būtinai neigė šią patirties taisyklę, 
kuri, suformuluota bendresniais terminais, reiškė, jog tarp 
„pasaulio ir iracionalios metafizinės [hinterweltich| išgany- 
mo karalijos egzistuoja nuolatinė įtampa““*. Įsivaizduoti, 
kad mūsų realiai egzistuojantis istorinis pasaulis yra išga- 
nymo vieta, — vadinasi, pasiduoti rafinuotai, nors ir supran- 
tamai iliuzijai. Tai reiškė ignoruoti seną helenistiško pesi- 
mizmo tiesą — „gyvenimo viduryje mūs pasiglemžia mir- 
tis“, o ką jau kalbėti apie papildomas priežastis, kurias nuo- 
dugniai katalogavo modernieji mąstytojai, pradedant Niet- 
zsche ir baigiant Freudu. Be to, Weberis manė, kad nėra 
beveik jokių perspektyvų paveikti įsitvirtinusį tikėjimą gry- 
nosiomis intencijomis: „Visuomet labai sunku ginčytis su įsi- 
tikinusiais socialistais ir revoliucionieriais. Kaip rodo mano 
patyrimas, jų įtikinti niekada nepavyksta““?. Šiuo atžvilgiu 
Gesinuungsethik apibrėžia prasmingo politinio diskurso ribas. 

Tačiau tiesa yra ir tai, kad Weberis buvo pasirengęs 
gerbti absoliučiai nuoseklius Gesinnungspolitiker — ir tai, 
be abejo, buvo pagrindinė priežastis, kodėl jis domėjosi 
ir draugavo su tokiais aktyvistais kaip Lukacsas, Michelsas, 
Ernstas Tolleris, Erichas Mūhsamas, Paulius Ernstas, Paulius 
Gėhre, Otto Neurathas ir daugeliu kitų iš Schwabingo ir 
Asconos kontrkultūros, įvairių eksperimentinių kultūrinių 
ir politinių to meto sąjūdžių, taip pat ir su į Heidelbergą 
atvykusiais iš Rusijos ir Rytų Europos. Nors šių būrelių 
patirtis parodė, kad, nesileisdami į jokius kompromisus, 

* „Zwischenbetrachtung“, GARS 1:554; G4kM, 340. 

* „Der Sozialismus“ (1918). In MWG 1/15:633; pilnas vertimas į 
anglų kalbą knygoje: Max Weber: The Interpretation f Social Reality, ed. 
J. Eldridge. — London: Joseph, 1970, p. 219. 

„aukščiausiai vertybei“ gali likti ištikimi tik nedaugelis 
šventųjų, „gryniesiems įsitikinimams“ galima priskirti tą 
nuopelną, kad politikos neišsėmė, Weberio žodžiais tariant, 
„to, kas įmanoma, menas“: politika pasiekdavo savo pil- 
natvę tik tada, kai buvo „siekiama neįmanomo'““*!. Štai kodėl 
kūrinio „Politika kaip pašaukimas“ pabaigoje įsitikinimo 
ir atsakomybės sutaikymas yra vienintelio visiškai priimtino 
politinio atsakymo į mūsų klausimus pagrindas. 

Buvo labai susidomėta šitaip interpretuojamomis dviem 
Weberio „politinėmis etikomis“ dėl jų loginio neprieštarin- 
gumo, politinio pritaikomumo ir moralinių padarinių?*. Bet 
reikia pridurti, kad politika, besivadovaujanti absoliučiu 
įsitikinimu, buvo dar ir viena ryškiausių subjektyvistinės 
kultūros pretenzijų į naują pasaulį, projektuojamą anapus 
„kasdienybės“ ir anapus „istorijos“. Šią pretenziją reiškė 
du konverguojantys diskursai, įžvelgiami Weberio apmąs- 
tymuose: vienas iš jų buvo biblinis, chiliastinis, milenaris- 
tinis, eschatologinis su tolstojiško nuobodulio ir širdgėlos 
atgarsiais, o kitas buvo paniręs į modemistinį ilgesį. UŽ- 
tenka tik atkreipti dėmesį į tuos kilnius žodžius, kuriais 
Weberis apibūdino šventųjų jausmų politiką: „susijaudini- 
mas“, „Svaiginimasis“, „romantiškas jausmas“, „grynųjų 
intencijų liepsna“, „žygdarbio troškimas“, „to, kas intelek- 
tualiai įdomu, romantizmas“, „kosminis-etinis „racionaliz- 
mas“ ir, svarbiausia, tikėjimas, kad arba „meilė“ nugalės 
prievartą, arba „galutinė prievarta“ „sunaikins visokią prie- 


*! „Der Sinn der Wertfreiheit“, GAW, 514; „Politik als Beruf“, GPS, 
548; S8F, 23—24; GėzM, 128; Politologija. — V., 1991, t. 2, p. 60. 


?2 Pavyzdžiui, Wolfgang Schluchter. „Value-Neutrality and the Ethic 
of Responsibility“. In Guenther Roth and Wolfgang Schluchter. Max Weber 's 
Vision of History: Ethics and Methods. — Berkeley: University of California 
Press, 1979, chap. 2; pirmą kartą paskelbta 1971 m. 

vartą““. Pradedant Dostojevskio metafiziniais maištinin- 
kais ir Georges Sorelio sindikalistais, būtų sunku sugalvo- 
ti — žodžiu ar veiksmu — stipresnį antlaikiško, mitinio „re- 
ligingumo“ ir modernaus, pragmatiško „idealizmo“ derinį. 

Šis derinys ir jo kalba yra daugiau negu vien politinė 
etika. Jis tapo nauja politine estetika, pakankamai stipria 
ir įtakinga, kad išprovokuotų tas stulbinančias deklasuo- 
tos, „laisvai plūduriuojančios inteligentijos bei „ortodoksų“ 
idėjinių simpatijų permainas, kurias Weberis laikė esant 
tokias būdingas revoliucinei Rusijai ir jo paties kartai Vo- 
kietijoje. Politika, orientuota vien į aukščiausias vertybes, 
grynuosius įsitikinimus ir „galutinius dalykus“, buvo ne- 
tikra ir abejotina ne tik dėl to, kad čia išganymo buvo 
ieškoma einant klaidingu keliu (tai vis dar buvo moralinė 
ir politinė problema), bet dar ir dėl to, kad visas etikos 
ir politikos santykių klausimas buvo subordinuojamas es- 
tetiniams kriterijams ir vertinimo standartams. 

Kilo grėsmė, kad tie, kurie apibrėžė modernią pasirin- 
kimo situaciją, pradėdami alternatyva arba-arba, kuri ati- 
tiko politikos sritį ir jos savitus rūpesčius, pakeis tą ver- 
tinimo standartą visai kitokiu. Dėl tokios transformacijos 
ir pakeitimo iškilo pavojus reikalavimams veikti atsakingai 
ir paaiškinamai, taip pat ir visiems kruopštiems Weberio 
apmąstymams apie tariamą politinės gyvenimo sąrangos 
autonomiją. Tačiau, prieš pradėdami analizuoti idėjas, ku- 
riomis galima atsakyti į šį iššūkį, verta žengti dar vieną, 
galutinį, samprotavimo žingsnį — įsigilinti į socializmo 
plonybes. 


53 „Politik als Beruf“, GPS, 533—534, 540—541, 547; „Zur Lagė der 
būrgerlichen Demokratie in Russland“, 322; Gė:M, 115, 121, 127—128; 
Politologija. — V., 1991, t. 2, p. 51, 55, 59—60. 

Socializmą Weberis laikė ypatingu reiškiniu ir negalėjo 
jo atmesti vien tik kaip absoliutistinės ideologijos. Žinoma, 
kai kam Weberis pirmiausia buvo „buržuazijos Marxas“, 
kurio pagrindinis politinis lozungas buvo „dinamiškas ka- 
pitalizmas, o ne biurokratinis socializmas“ ir pagrindinis 
jo mokslinis tikslas — nukalti „buržuazinės sociologijos“ 
ginklus „istorinio materializmo“ drakonui nukauti. Vienas 
iš kritikų pareiškė, kad, be šios Weberio pradėtos kam- 
panijos, jo mąstyme, „atrodo, buvo maža vietos socializ- 
mui“*. Tačiau aš noriu pasakyti, kad socializmas We- 
beriui toli gražu nebuvo šalutinis reiškinys, į kurį jis būtų 
žiūrėjęs su „buržuazine“ panieka. Socializmas domino 
Weberį nuo gyvenimo pradžios iki pabaigos, nes jis buvo 
potencialiai priešingų elementų — organizacinių impera- 
tyvų, tariamai „mokslinių“ principų, pranašiškos moralinės 
vizijos, neriboto kapitalizmo sukurtos „susvetimėjusios“ kul- 
tūros kritikos — sprogstamasis mišinys, be to, Weberis 
suprato, kad tai buvo kultūrinis sąjūdis, siūlęs alternatyvą 
kapitalistinio racionalizmo „geležiniam narvui“. 

Jau 1892 m. Weberis teigė, kad socializmas buvo ne 
tik „tam tikrų socialinių sąlygų padarinys“, bet jį lėmė ir 
„Ypatingi miestietiško gyvenimo psichologiniai padariniai, 
būtent tai, kad nunyko tam tikri normalaus Žmogaus dva- 
sios ir sielos gyvenimo aspektai““". Ir po daugelio metų 
jis kalbėjo apie apsisprendimą ginti proletariato „intere- 

34 Albert Salomon. „Max Weber“. In Die Gesellschaft 3, 1926, p. 144; 
Mommsen. Age of Bureaucracy, chap. 3; Gert H. Mueller. „Socialism and 


Capitalism in the Work of Max Weber“. In British Journal of Sociology 
33, 1982, p. 151. 


?* „Privatengučten“ ūber die Lage der Landarbeiter“. In Mitteilungen 
des Evangelisch-sozialen Kongresses 6 (1892 m. liepos 1 d.), p. 2. 

sus“ ne kaip „empiriškai duotus siekius, bet kaip tai, kas 
žmoguje yra giliausia ir aukščiausia““*“. Tiek kapitalistinės 
gamybos materialinės kultūros, tiek ir modernybės subjek- 
tyvistinės kultūros kritika buvo gyvybinis socializmo stip- 
rybės ir patrauklumo šaltinis kaip tik tuo metu, kai jis 
pasiūlė objektyvias gamybos ir mainų formas, kurios buvo 
alternatyva viešpataujančiai rinkos ekonomikai"'. 

Aišku, ne vien Weberis šitaip manė. Pačius socialistus, 
ypač tuos, kuriuos veikė Lassalle'o ir revizionistinės idėjos, 
tokius kaip Heinrichas Braunas, Davidas Koigenas, Eduardas 
Bernsteinas ir Maxas Adleris, traukė moderniojo socializmo 
samprata, išreiškianti bendrą kultūros problemą. Bernsteinas 
teigė, kad „plačiausia socializmo samprata visada yra kul- 
tūrinė, ji socializmą supranta kaip kultūros problemą ir avans- 
cenoje atsiduria jo, kaip kultūros faktoriaus arba atramos, 
funkcija“. O Vienoje Adleris pareiškė, „kad jau nebėra pa- 
radoksalu teigti, jog socializmas nėra pirmiausia darbininkų 
sąjūdis, bet tai — kultūrinis sąjūdis“, kurio reikšmė „yra ta, 
kad socializmas per darbininkų klasės sąjūdį įgis naują kul- 
tūrą“. Netgi tokiam įžvalgiam ir socializmui simpatizuojan- 
čiam stebėtojui, koks buvo Durkheimas, socializmas iš esmės 
buvo kultūrinio protesto forma. Jo garsiausio pasisakymo 
šiuo klausimu žodžiais tariant, tai „ne mokslas, ne miniatiū- 
rinė sociologija“, bet „nelaimės, kartais pykčio šauksmas tų 
žmonių, kurie stipriausiai jaučia mūsų kolektyvinę malaise*“*8. 


*ė Laiškas Tėnniesui, 1909 m. gegužės 9 d., NW 30/7:124. 
*/ Tas alternatyvas Weberis aptarė WuG, 78—82; EaS, 109—113. 


?** 1903 m. Bernsteino pastaba cituojama pagal Emil Hammacher.. 
Das philosophisch-6konomische System des Marxismus. — Leipzig: Duncker 
ė Humblot, 1909, p. 690; Adler. Socialismi and the Intellectuals (1910), 
cituojama: Austro-Marxism, ed. T. Bottomore and P. Goode. — Oxford: 
Clarendon, 1978, p. 262; Emile Durkheim. Socialism and Saint-Simon (1895-— 
1896), ed. A. Gouldner. -— London: Routledge 82 Kegan Paul, 1959, p. 7. 

Weberis socializmo. kaip kultūros kritikos problemą iš- 
kėlė pirmajame Vokietijos sociologų draugijos susirinkime 
komentuodamas moderniąją kultūrą apskritai. Socializmas 
buvo ne tik organizacija, kuri iš Weltanschauung turinčios 
partijos transformavosi į rinkimų mašiną; jis taip pat ir 
pirmiausia buvo proletarinė „kultūros bendrija“ (Kulturge- 
meinschaft), kurios „didingiausias uždavinys“ yra įgyven- 
dinti „ekstazišką viltį, kad ji pajėgs buržuaziniam pasau- 
liui priešpriešinti visiškai naujas vertybes visose kultūros 
srityse“. Weberis pareiškė, kad „mums tai buvo pats įdo- 
miausias šio sąjūdžio aspektas“, arba „vienas svarbiausių 
tyrinėjimų, kurio galėtume imtis“. Nors nauja kultūrinė 
bendrija nesukūrė ypatingų kultūrinės ar estetinės „for- 
mos“ sąvokų (Formwerte), ji atkreipė dėmesį į anksčiau 
ignoruotus dalykus ir iškėlė klausimą apie „kultūros“ reikš- 
mę ir jos vaidmenį, „kurį turės apsvarstyti būsimos dis- 
kusijos apie materialistinę istorijos sampratą“??. Iš tikrųjų 
Vakarų marksizme tokią diskusiją stengėsi plėtoti teore- 
tikai, pradedant Lukacsu ir baigiant Herbertu Marcuse. Jos 
pagrindinis klausimas buvo toks: koks gali būti marksis- 
tinės estetikos metodas ir turinys? 

Socializmo kaip „kultūrinės bendrijos“ sampratą Weberis 
įtraukė į konkrečiausius savo paties pasiūlymus empirinei 
kultūros sociologijai — būtent į tyrinėjimų projektus, kurie 
išvardyti IV skyriuje ir kuriuos jis plėtojo 1909—1910 m. bei 
pateikė Sociologų draugijai: modernios spaudos tyrimą ir 
asociacinio gyvenimo modernioje visuomenėje prasmės ty- 
rimą — ypač į pirmąjį. Šių pasiūlymų aktualumas stulbina. 
Kaip mes matėme, laikydamas spaudą „objektyvaus moder- 
nios kultūros savitumo komponentu“ ir „viena iš subjektyvaus 


24 Diskussionbeitrag in der Debatte ūber Werner Sombart, „Technik 
und Kultur“. In Verhandlungen des Ersten Deutschen Soziologentages, 97— 
98; GASS, 450—451. 

moderniosios žmonijos charakterio formavimo priemonių“, 
Weberis, be kitų dalykų, norėjo ištirti, koks buvo socialistinės 
spaudos indėlis ugdant specifinį jos auditorijos mentalitetą, 
taigi, ir apibrėžiant specifinę kairiųjų kultūrinę bendriją“. 

Nors spaudos tyrimo projekto rezultatai buvo menki, 
tačiau, kaip visada, Weberis niekaip neužmiršo savo klau- 
simų apie socializmą ir kultūrą ir įtraukė juos į monu- 
mentalios Socialinės ekonomikos apybraižos tematiką. Žmogus, 
į kurį jis kreipėsi šiuo reikalu, buvo turbūt geriausias to 
laikmečio socialdemokratijos kritinis stebėtojas — Robertas 
Michelsas. Parengiamosiose savo knygos Politinės partijos 
esė Michelsas, žinoma, pabrėžė, kad socialistiniame sąjūdyje 
demokratinį tikslą pakerta būtinybė turėti organizaciją. Iš 
dalies tai buvo atsakymas į atkaklius Weberio klausimus. 
Bet, kai Weberis paprašė Michelsą parašyti straipsnį apie 
„tarptautinį socialistų sąjūdį“ Socialinės ekonomikos apybraižai, 
kaip ir tada, kai jis anksčiau ragino jį tirti socialistinę spaudą, 
Weberis pirmenybę teikė kultūros problemai: 


Aš manau, kad Jūs... analizuosite socialdemokratų arba 
socialistų sąjūdžio poziciją visų pirma kaip kultūros partijos 
[Kulturpartei| poziciją. Šis sąjūdis tikrai norėjo susikurti ir 
tikėjo, kad susikūrė kultūrinį turinį, 0 ne vien visuomenines 
pozicijas. Kokį turinį? Kokias galutinės (etines arba kitokias) 
aporijas jis sprendė? Jis norėjo būti religijos pakaitalu, net 
pačia religija. Kokia prasme? Ar taip tebėra ligi šiol? Kodėl 
(dažniausiai) jau nebėra šitaip? Kodėl to nebėra kai kuriose 
šalyse, o kitose — mažiau negu anksčiau?“' 


60 Citatos iš Weberio vienuolikos puslapių „Vorlaufiger Bericht ūber 
eine vorgeschlagene Erhebung ūber die Soziologie des Zeitungswesens“ 
(Preliminarinis pranešimas apie pasiūlytą spaudos sociologijos tyrinėjimą). 
Jis be datos, bet tikriausiai buvo parašytas 1910 m. pabaigoje arba 
1911 m. pradžioje, NWS 18b:200—210. 


*! Weberis Michelsui 1914 m. gegužės 30 d., AMW 116a. Kai: kurie 
tokio tipo Weberio raginimai datuoti 1910 m. vasario mėn. (žr. AMW 
70, 71, 72), paskutinis terminas pasiūlytas 1911 m. lapkričio 1 d.! 

Nors Michelsas turėjo kritinių polinkių, vis dėlto jis 
buvo per daug įsitraukęs į socialistinį sąjūdį, kad iki galo 
nagrinėtų šiuos klausimus. 

Žinoma, iš to, ką Weberis vadino „visuotine kultūros 
istorija“, labiausiai jam rūpėjo ne tik partijų programos ir 
organizacinės formos, bet tikroji „socializmo dvasia“. Iš 
tikrųjų savo pasiūlymu jis ragino imtis ne mažesnių da- 
lykų, o tyrinėti socializmą panašiu būdu kaip kad anks- 
čiau pats kultūriškai tyrinėjo „kapitalizmo dvasią“. Kaip 
paaiškėjo iš tų kitų tyrimų, jeigu socializmas apskritai 
prarastų savo savitą „dvasią“, kurią įkvėpė kapitalizmas, 
surevoliucindamas realiai egzistuojančią kultūrą, jis tik- 
riausiai taip pat prarastų savo ypatingą patrauklumą bei 
kritinę galią ir klaidžiotų po „mūsų gyvenimus kaip ne- 
gyvų religinių tikėjimų šmėkla“““. 

Kas galėjo sudaryti tokį socializmo tyrimą, tebėra spe- 
kuliacijos objektas, nes Weberis neužbaigė darbo šia tema 
ir netgi parengiamųjų 1920 m. Mūncheno paskaitų apie 
socializmą. Tačiau tuose išsibarsčiusiuose fragmentuose, 
kur liečiami šie klausimai, matyti aiški argumentavimo 
linija: kaip kultūros kritikos sąjūdis, socializmas yra ir 
ypatingas jėgų, sukūrusių moderniąją kultūrą, rezultatas, 
ir tyčinis tų jėgų neigimas. Tad, kai jis rimtai imasi 1gY- 
vendinti savo kritiką, jis pakerta savo paties egzistavimo 
ir patrauklumo sąlygas. Bet šis formalus paradoksas, nors 
ir įdomus, yra mažiau reikšmingas negu realus socialis- 
tinis ekonominio gyvenimo turinio racionalizavimas. Mat 
visoks socializmo stilius, kiek jis prisitaiko prie „techninės 
pažangos“, nepaisant „etinių“ ar „istorinių“ obertonų, bus 
linkęs materializuoti industrializacijos jėgas, kurias kapi- 
talizmas paleido nuo grandinės kasdienėje kultūroje. 


62 GARS 1:10, 204; PE, 23, 182. 


254 


POLITIKA SUBJEKTYVISTINĖS KULTŪROS AMŽIUJĖ 


Šiuo atžvilgiu „didžiu eksperimentu“ Weberis laikė Ru- 
siją: iš dalies dėl to, kad čia dėl kultūrinių priežasčių 
konvergavo moderni „socialistinė“ ideologija ir „nemodernus 
agrarinis komunizmas“, arba „istorinio miro kaimo komu- 
nizmas““. Ši konvergencija buvo socializmo patrauklumo 
liaudžiai šaltinis, kartu naudingų jam būdu slėpė moder- 
nizuojančias jo tendencijas. Tačiau Weberis teigė, kad tokie 
eksperimentai „bent jau dabartiniu metu artina valdininko, 
o ne darbininko diktatūrą“““ ir, galima pridurti — ne tik 
dabartiniu metu! Galima pacituoti Habermaso mintis: 


Maxas Weberis ėmėsi šios (pilietinės visuomenės ir vals- 
tybės santykio) kritikos ir išryškino ją; jo prognozė, kad 
privataus kapitalizmo sugriovimas visai nereiškia, jog bus 
sudaužytas modernaus industrinio darbo geležinis narvas, 
pasirodė esanti teisinga. Mėginimo ištirpdyti pilietinę visuo- 
menę [birgerliche Gesellschnft] „realiai egzistuojančio socializ- 
mo“ politinėje visuomenėje rezultatas buvo tik tos visuome- 
nės biurokratizavimas; šis mėginimas tik pavertė ekonomi- 
nius apribojimus administracine kontrole, apimančia visas 
gyvenimo sritis“?. 


Weberio nuomone, pilietinės visuomenės pajungimas vals- 
tybei kartu su „klusnumu“ ir „dvasine apatija“, kas atsiranda 
iš dalies dėl nesėkmingos sąjūdžio „eschatologinės“ politikos“, 


63 Zur Lage der būrgerlichen Demokratie in Russland“, p. 320—321. 
** MWG 1/15:621, 628; „Socialism“, p. 209, 215. 


* The Philosophical Discourse of Modernity: Twelve Lectures, trans. F. 
Lawrence. — Cambridge: MIT Press, 1987, p. 70; tokį pat požiūrį dėsto 
Albrecht Wellmer. „Reason, Utopia and The Dialectic of Enlightenment“. 
In Habermas aud Modernity, ed. R. Bernstein. — Cambridge: MIT Press, ' 
1985, p. 43. 


6 Frazės iš „Zur Lage der būrgerlichen Demokratie in Russland“, 
p. 349; Selections, p. 283. 

yra gatava formulė profesinio gyvenimo suvaržymams gau- 
sinti. Šio ypatingo revoliucinio socializmo politika toli gražu 
nėra dabarties paradoksų sprendimas — juos, priešingai, 
gausina „geležiniame narve“. 

Weberis žvelgė į socializmą abejodamas dėl jo perspek- 
tyvų ir ateities: kuo, esant modernioms sąlygoms, gali 
tapti projektas padaryti galą tam, kad „Žmonės valdo 
žmones“? Weberis manė, kad šis projektas yra patrauklus, 
netgi žavus, kai jo prisilaikoma nuosekliai, tačiau jis tėra 
tik beviltiškas savęs apgaudinėjimas, kai jį sukompromi- 
tuoja moderniojo politinio ir socialinio gyvenimo reikala- 
vimai. Jis nuogąstavo, kad moderni revoliucija bus ne tokia, 
kokia ji ketino būti. Kaip jis rašė antrojoje esė apie Rusiją, 


Moderni revoliucija panaši į modernias karo kautynes, 
praradusias visą senovinių riterių kovų romantinį žavesį: ji 
atrodo kaip mechaniška sąveika tarp laboratorijose ir dirb- 
tuvėse atliekamo intelektualinio darbo rezultatų, kurie objek- 
tyvuoti kaip įrankiai ir kaip šalta pinigų galia, ir yra baisi, 
nuolatinė vadų ir šimtų tūkstančių šalininkų nervų įtampa. 
Viskas yra — bent jau žiūrovo akimis — „technikos“ ir 
geležinio nervų tvirtumo klausimas““. 


Tai turbūt yra pats svarbiausias Weberio teiginys apie 
moderniosios revoliucinės politikos materialines ir psicho- 
logines sąlygas. Revoliucijos sėkmės formulė galėtų at- 
rodyti taip: technikos (taip pat socialinės „organizavimo“ 
technikos) įvaldymas plius ideologinio atsidavimo galia; ši 
formulė jau yra tikslingas „spontaniškos“ sąmonės racio- 
nalizavimas bei visų „vystymosi dėsnių“ įveikimas. Todėl 
po Marxo revoliucijos genealogija verčia „suinstrumentin- 
ti“ ir „sumokslinti“ revoliuciją, arba, kalbant Hegelio ter- 


67 „Russlands Ubergang zum Scheinkonstitutionalismus“, Archiv 23 


(1906):396. 

minais, kuriuos pasiskolino Weberis, priverčia „Dvasią su- 
grįžti pas save“ — tai yra racionalizuoti revoliucijos tech- 
niką per sąmoningą savirefleksiją““. Revoliucinė politika, 
kiek ji irgi buvo racionalizuota, galėjo tik iš naujo įtvirtinti 
ir materializuoti valstybės dominavimą bėi bendras indust- 
rinės, technologinės civilizacijos sąlygas. 

Trumpai tariant, viskas, ką (gero) iš tikrųjų padarė 
socializmas, yra naujos kultūros temos ir problemos. Bet 
jis nesukūrė ir niekada nesukurs naujų kultūros formų, nes 
reikėtų išsižadėti „objektyvios“, tikslingos — racionalios 
kultūros pasaulio, kurio paveldėtoju socializmas nori būti. 
Kaip pozityvus sąjūdis, socializmas yra priešiškas pats 
sau, jis pakliuvo į spąstus to, ką Weberis (sekdamas Som- 
bartu) kartą pavadino marksizmo „dvisieliškumu““?. Stip- 
riausias jis yra kaip kultūros kritika. 


Atsakomybė istorijai: pašaukimas 
politikai 


Weberio politinio mąstymo dialektiką apibrėžia dvi ka- 
tegorinių perskyrų grupės: išorybė versus vidujybė, kasdie- 
nybė (arba normalybė), priešpriešinta tam, kas nepapras- 
ta“. Weberio didžiausio suinteresuotumo rodiklis gali būti 
tai, kad jo geriausias samprotavimas apie profesinį pašau- 
kimą politikai (taip pat ir mokslui) prasideda išoriniais 


6 Zur Lage der būrgerlichen Demokratie in Russland“, 283, 348; 


Selections, p. 282. 


6 „Zur Lage der būrgerlichen Demokratie in Russland“, 282; Werner 
Sombart. Socialism aud Social Movement. — London: Dent, 1909, p. 69. 


"0 Weberio terminai: aisser ir inner; alltūglich ir ausseralltūglich (arba 
ausserordentlich). 

faktoriais, o po to pereina prie to, kas iš tikrųjų svarbiau- 
sia: prie vidinių gyvenimo „sąlygų“ arba prie specifinio 
elgesio būdo „Žmonijos gyvenimo visumoje““'. Weberio 
teiginį, kad „valdymo forma“ visada yra „dalykinis [sach- 
liche| klausimas“, nes šių formų „techniniai pakeitimai“ 
patys savaime niekada negali „padaryti nacijos stiprios 
arba laimingos, arba vertingos“““, paaiškina jo didelis 5u- 
sirūpinimas „vidine prasme“, o ne kokia nors išpūsta 
išlyga dėl Rechtstaat (konstitucinės valstybės) ar aistringas 
atsidavimas nacionalistinei retorikai. Tokiems fundamen- 
taliems klausimams tinka tik pašaukimo politikai ir jo 
poveikio kultūrai analizė. 

Visose gyvenimo sąrangose tipišką ir nepaliaujamą gy- 
venimo tėkmę pertraukia staigūs trumpi transcendencijos 
momentai. Weberis cituoja Thomaso Carlyle'o posakį: 
„Tūkstantmečiai turėjo praeiti, kol tu įžengi į gyvenimą 
ir dar tūkstantmečiai tebelaukia tylėdami“. Mąstyme ir 
mene proveržį į originalumą, aistrą, įkvėpimą arba „pa- 
klaikimą“, į platoniškąją „sielos“ mania“ visada lydi kruopš- 
tus apskaičiavimas, lėtas racionalios technikos įvaldymas, 
monotoniška kasdienybės rutina. Taip ir politikoje po cha- 
rizmatinio pakilimo apžavų visada ateina laikas, kai reikia 
kantriai ir nuobodžiai, „stipriai ir pamažu gręžti kietas 
lentas“. Weberis primygtinai teigia, kad politika yra „sun- 
kus darbas“, kuris vyksta „šaltu ir giedru oru“; jos „esmė“ 


"1 „Politik als Beruf“, GPS, 493; „Wissenschaft als Beruf“, GAW, 595; 
G6:M, 77, 140; Politologija. — V., 1991, t. 2., p. 51; Problemos. — V., 
1990, nr. 42, p. 71. 


"2 „Parlament und Regierung“, MWG 1/15:435—436; EaS, 1383—1384. 


3 „Der Sinn der "Wertfreiheit'“ ir „Wissenschaft als Beruf“, GAW, 
508, 589, 591; G6-M, 135—136; Weberio nuoroda į Fedrą 244—245, kur 
Platonas teigia: „iš tikrųjų didžiausia palaima ateina beprotybės dėka, 
žinoma, tokios beprotybės, kuri yra dangaus siųsta“. 

yra „kova“, kurią modernioje konstitucinėje valstybėje lydi 
„Kompromisai“; „politika daroma galva, o ne kitomis kūno 
arba sielos dalimis“. Bet ir politika daroma, „Žinoma, ne 
vien galva“, ir jos refleksyvi praktika reikalinga „aistros 
ir apdairumo“, atsidavimo ir distancijos, intelekto ir sie- 
los“. Visos politikos vidinės prasmės problemos ir „įtam- 
pos“ plaukia iš šių dialektinių derinių, kuriuos Weberis 
specialiai analizuoja. Be to, tai deriniai, įmontuoti į pačią 
politikos sampratą. 

Dabar turime klausti: kokio požiūrio esame pasirengę 
laikytis ir jį ginti, matydami, kaip pikmaudžiaujama politine 
gyvenimo sąranga, kaip ją, viena vertus, užvaldo „neša- 
liško“ administravimo nuobodulys ir banalybė, o antra 
vertus — naujoji „jausmo“ ir pakilaus išgyvenimo estetika? 
Viena, nepaisant viso Weberio nacionalinio patoso, popu- 
liarus to laikmečio nacionalizmas nebuvo priimtinas jam 
požiūris — šis „tuščias, lėkštas ir grynai zoologiškas na- 
cionalizmas“, pasak jo vertinimo, „būtinai sukelia neprin- 
cipingumą visų didžiųjų kultūros problemų atžvilgiu“. Dėl 


"* Weberio 1895—1919 m. frazės: „Der Nationalstaat“, „Zur Grūndung“ 
ir „Politik als Beruf“, GPS, 25, 28, 534, 546, 548; „Wahlrecht und Demokratie“ 
ir „Parlament und Regierung“, MWG 1/15:367, 537; „The National State“, 
448; EaS, 1450; GėckM, 115, 127—128; Politologija. — V., 1991, t. 2, p. 
51, 59—60. 


"> Laiškas Freiburgo kolegoms 1911 m. lapkričio 15 d., NW 30/ 
6:98—102. Apmąstydamas savo autonomiškų gyvenimo sąrangų sampratą, 
Weberis tęsė: „Tam tikrų politinių idealų, kad ir kokie kilnūs jie būtų, 
kritikos pavadinimas moralinių galių ardymu kiekvienu atveju tikrai turi 
sukelti teisėtą protestą. „Etikoje“ pacifistai, be abejo, yra pranašesni už 
mus. Tuo metu, kai didžioji dauguma mano kolegų pasidavė vadinamosios 
„Socialinės monarchijos“ apgaulei, aš savo Inauguracinėje kalboje Freiburge, | 
nors ji daugeliu atžvilgių nebuvo brandi, kuo ryžtingiausiai pasisakiau 
už nacionalinių idealų nepriklausomybę praktinės politikos, taip pat ir 
vadinamosios socialinės politikos srityje. Bet ir tada aš visiškai sąmoningai 
pabrėžiau, kad politika nei yra, nei kada nors bus morale grindžiama 
profesija“. 


Ža 

arogantiško aklumo šiam nacionalizmui būdingas neprilygs- 
tamas neatsakingumas ir griaunamasis potencialas. Tą patį 
galima pasakyti ir apie pretenzijas, paprastai keliamas galios 
vardu. Nors galia pati savaime ir gali kelti, Weberio žodžiais 
tariant, „stiprius efektus“, „Žavėti“ ir „džiuginti“, tikrojo 
galios politiko laimėjimai yra išorės atžvilgiu bereikšmiai, 
o iš vidaus — silpni ir tušti, atskleidžia veikėjo, kurį pakerėjo 
regimybė, „grynai asmeninį svaigulį'"*. Antra, nors Weberis 
„Individualistus ir demokratinių institucijų“ rėmėjus, taip 
pat ir save patį, laikė politinio vertinimo kriterijumi, jis 
manė, kad beatodairiškas kliovimasis vien šiuo kriterijumi 
gali duoti tik paviršutiniškus rezultatus. Tad „Demokratija“ 
niekada nebuvo tikslas savaime“, bet pasidarė gintina dėl 
jos „vidinės“ svarbos ir padarinių. Štai kodėl Weberis savo 
politiniuose raštuose skiria daug dėmesio (jis kitaip ne- 
paaiškinamas) pilietinio ugdymo bei „politiškai vertingų 
socialinių formų ar vertybių demokratizavimui““. 
Palikęs nuošaly šiuos galimus konkurentus pačioje po- 
litinių vertybių srityje, Weberis, atsakydamas į mūsų klau- 
simą, atsigręžė į atsakomybės arba atskaitingumo, kaip 
profesinio etoso, sampratą. Tai buvo politinis atsakymas, 
nes atsakomybė, vos pasirodžius šiam žodžiui Weberio 
veiksmo aprašymo terminijoje, buvo reikšminga ne vien 
asmens atsakomybe, bet ir ateities, būsimų kartų atžvilgiu 
bei „istorijos akivaizdoje“ — tai, kaip sakė Weberis, „ku- 


"6 „Politik als Beruf“, GPS, 534—535; G4zM, 116—117; Politologija. — 
V., 1991, t. 2, p. 52; kyla asociacijos su kritika Machiavelli'o Valdove, 
kuriai galėtų pritarti ir pats Machiavelli. 


* O dėl paskutinės frazės, Weberis kalba apie gesellschaftliche Formwerte; 
citatos iš: „Zur Lage der būrgerlichen Demokratie in Russland“, 347; 
„Das preussische Wahlrecht“ [The Suffrage in Prussia] (1917) ir „Wahlrecht 


und Demokratie“, MWG 1I/15:234, 389; Selections, p. 282; GėM, 393. 

pinas patetikos pareiškimas“ ir sąsaja su jo kultūros moks- 
lu apie tai, „kas yra““. Atsakomybė, kalbant įprastais 
terminais, reikalavo atsižvelgti į „padarinius“, taip pat į 
jautrų ilgalaikės istorijos raidos supratimą: 


Nacionalinis politikas tikrai atkreips žvilgsnį į tas uni- 
versalias vystymosi tendencijas, kurios ateityje valdys išorinį 
masių gyvenimo likimą... . Jeigu jis daro kitaip, tai jis yra 
vienas iš literatų, o ne politikas. Tada tegul jis domisi am- 
žinomis tiesomis ir sėdi prie savo knygų, bet nesirodo kau- 
tynių dėl einamųjų politinių reikalų laukuose““. 


Išsireikšdamas neįprastai abstrakčiai, Weberis baigiamo- 
siose rašinio „Politika ir vyriausybė pertvarkytoje Vokie- 
tijoje“ pastabose reikalavo iš „lyderių“ įžvalgiai vertinti 
mūsų ' „atkerėto pasaulio likimą“. Ir jis išlaikė tą patį 
diskurso lygmenį dar neįprastesnėse pastabose apie šį reiklų 
politinį etosą, pavaldų „distancijai“. 

Įžvalgiausias politinės gyvenimo sąrangos dilemų spren- 
dimas, apimantis „šio pasaulio etinių paradoksų bei at- 
sakomybės už tai, kuo, jų veikiamas, tapsi pats, įsisąmo- 
ninimą““", glūdi Distanz — „distancijos patoso“ savęs, kitų 
ir pasaulio atžvilgiu — idėjoje. Ši formą kurianti galia 
Weberio apmąstymuose neturi nieko bendra nei su „klai- 
dingai suprastomis Nietzsche's „pranašystėmis“, kurios pa- 
brėžia „aristokratišką“ kontrastą tarp savojo aš ir tų, kurių 
yra „daug, per daug“, Zaratustroje, nei su intelektualų 


"8 „Der Nationalstaat“ ir „Politik als Beruf“, GPS, 24, 537; „Zwischen 
zwei Gesetzen“ (Between Two Laws) (1916) MWG I/15:95; „The National 
State“, 447; G6:M, 118, Politologija. — V., 1991, t. 2, p. 53. 


" „Parlament und Regierung“, MWG I/15:595—596. 


*0 „Politik als Beruf“, GPS, 545; GėcM, 125; Politologija. — V., 1991, 
t. 2, p. 58. 

herojišku autentiškumo rodymu, kylančių iš „poreikio pa- 
sigirti ir išreikšti savo asmeninius „išgyvenimus“ — ero- 
tinius, „religinius“ ar kokius nors kitokius“. Priešingai, 
tos galios pagrindas buvo „vidinės distancijos ir santūrumo 
nuostata“, o ją išbandė istorija, „demokratizacijos“ raidos: 
tendencijos, kurios galėjo išsižadėti tikrų ir vertingų kultūros 
vertybių. Weberio žodžiais sakant, „galbūt būtinybė išlikti 
savimi demokratinio pasaulio viduryje gali būti distancijos 
autentiškumo patikrinimas““!. 

Kaip Nietzsche pateikė paradoksą „gyvenimas prieš 
gyvenimą“, kad paaiškintų moralės atsiradimą, taip We- 
beris pasiūlė nukreipti savają Nietzsche's reviziją prieš 
klaidinantį Nietzsche's kultą, kad rastų galimybę išsaugoti 
ir pajungti politikos demoną per „atsakomybę“ ir „distan- 
cijos patosą“. Pasiskolinta iš Nietzsche's mąstymo figūra 
buvo perkelta į modernų ir demokratinį kontekstą, trans- 
formuota ir padaryta praktiška. Netgi vėlesniuose politi- 
niuose pasirodymuose, taip pat ir 1919 m. rinkimų kam- 
panijoje pasisakydamas už Vokietijos demokratų partiją, 


Šš „Das preussische Wahlrecht“ ir „Wahlrecht und Demokratie“, 


MWG, 1/15:231, 389—390; Gė-M, p. 393; plg. fragmentą, pridėtą 1917 
m. prie „Der Sinn der "Wertfreiheit““, GAW, 519; S6F, 28; Selections, 
93, kur Distanzgefiihl klaidingai išverstas kaip „sense of privacy“ ar 
„feeling of detachment“! Weberio žodžiais tariant, „neturime ignoruoti 
to fakto, kad išgyvenimų [Erlebnis] vaikymasis — tikrai madingas da- 
lykas šiuolaikinėje Vokietijoje — daugiausia gali būti mažėjančios vidinės 
jėgos pakelti „kasdienybę“ rezultatas; o viešumas, kurį suteikti savo 
„Išgyvenimams“ individas jaučia vis stipresnį poreikį, gali būti įvertintas 
kaip distancijos jausmo [Distanzgefiihl| ir tam tikru atžvilgiu stiliaus 
jausmo [Stilgefiihl] bei orumo praradimas“. Apie Nietzsche's „Viel-zu- 
Vielen“ žr.: „Thus Spoke Zarathustra“. In The Portable Nietzsche, ed. W. 
Kautmann. — New York: Viking, 1954, p. 156—157; „distancijos patosas“ 
žr: On the Genealogy of Morals, trans. W. Kaufmann. — New York: 
Random House (Vintage Books), 1967, p. 26, 125 (I, 2; III, 114); Beyond 
Good and Evil, trans. W. Kaufmann. — New York: Random House 
(Vintage Books), 1967, p. 201—202 (pt. 9, „What is noble?“, sec. 257). 

Weberis nepraleido progos pasinaudoti šiuo savo spren- 
dimu, kritikuodamas „jausmų politiką“ ir gindamas po- 
litinį veiksmą, orientuotą į ateitį, besivadovaujantį orumu 
ir Distanz, besipriešinantį „nepaisant nieko“ ateinančiai „le- 
dinės tamsos ir atšiaurumo poliarinei nakčiai““*. Tokia 
politika būtų skiepai nuo moderniųjų „sielos proletariza- 
vimosi“ pavojų — nesvarbu, ar jie kyla dėl nuobodaus 
administravimo, ar „sterilaus“ susijaudinimo“““. 
Ankstyviausi Weberio intelektualiniai įspūdžiai, apie ku- 
riuos turime liudijimų, susiję su politika ir kaip tik su 
pačiu politiškiausiu iš visų šaltinių, aistringiausiu politinės 
gyvenimo sąrangos „autonomijos“ advokatu — Machiavel- 
li'u ir Valdovu, kurį jis skaitė 1876 m. Galėtume pasakyti, 
kad jie baigėsi 1919 m. tokioje pačioje atmosferoje, kokia 
gaubė Machiavelli'o Florencijos piliečius, minimus pasku- 
tiniuosiuose „Politikos kaip profesinio pašaukimo“ pusla- 
piuose. Tiems piliečiams „gimtojo miesto didybė buvo 
svarbiau už sielos išganymą“““. Pavyzdinis atsidavimo ir 
distancijos patosas skatino juos prisiimti atsakomybę už 
savo pačių likimą. Juos valdęs politikos „genijus arba 


*2 „Deutschlands weltpolitische Lage“ ir „Die Wiederaufrichtung 


Deutschlands“ — kalbos, atpasakotos: Miinchener Neueste Nachrichten, 1916 
m. spalio 28 d.; Heidelberger Neueste Nachrichten ir Heidelberger Zeitung, 
1919 m. sausio 3 d. 


8 „Politik als Beruf“, GPS, 533, 545—546; Gė:M, 115, 125, 127; 
Politologija. — V., 1991, t. 2, p. 51, 58—59. Aprašydamas „tam tikrą 
rusų intelektualų tipą“, Weberis frazę „sterilus susijaudinimas“ priskiria 
Simmeliui. 


84 Pasak pirmojo Weberio laiško, 1876 m. rugpjūčio 21 d. (savo motinai), . 
JB, 3; GPS, 546; GARS 1:98; GėM, 126; PE, 107; ten  atpasakojama 
Florencijos istorija (The History of Florence), 3 knyga, 7 skyrius, ir Machiavelli'o 
laiškas Vettori, 1527 m. balandžio 16 d. Plg: Hennis. Max Webers 
Fragestellung, p. 120, 230, 235, kur ryšys su Machiavelliu sugestyviai 
suprantamas kaip „sprendimo galios“ (Urteilskraft) ugdymas. 

demonas“ galėjo nebūti vienintelė Weberio aistra, bet jis, 
be jokios abejonės, buvo jo seniausia ir didžiausia „slaptoji 
meilė“. Kaip ir visoks sublimuotas erosas, jis sukūrė gryną 
ir stiprų etosą, profesinį pašaukimą politikai su atsakomy- 
bės už istoriją jausmu, tai yra asmeninę atsakomybę už 
visas gyvenimo sąrangas. Nietzsche vadino tokią atsako- 
mybę „šita reta laisve“, „šita valdžia sau ir savo liki- 
mui“**. Būtent šią koncepciją Weberis perėmė kaip savą, 
tarytum sakydamas, kad moderniajame subjektyvistinės kul- 
tūros amžiuje politinė gyvenimo sąranga negali pasiūlyti 
nieko nepaprastesnio, nieko tauresnio. 


* Genealogy of Morals, p. 59—60 (II, 2). 


264 


Šeštas skyrius 


WEBERIO BŪRELIS IR MODERNIOJO 
GYVENIMO PROBLEMA 


Ir mes galime su palengvėjimu atsidusti Ži- 
nodami, kad nedaugeliui individų yra lemta leng- 
vai išgauti iš savo jausmų srauto giliausias įžval- 
gas, kurių kitiems reikia be paliovos, su kanki- 
nančiu netikrumu ieškoti. 


Sigmundas Freudas 


Kelerius metus iki rugpjūčio patrankoms sudaužant Eu- 
ropos taiką, tarp susibūrusių apie Maxą Weberį literatų 
ir mokslininkų vyko svarbi diskusija apie „kultūrą“ ir 
„modernų gyvenimą“. Kultūros klausimai, kurie iškilo čia, 
„Weberio būrelyje“ — kaip kad vėliau pavadino kai kurie 
jo nariai heidelbergiečiai, — buvo tikrai platūs: etiško elgesio 
problema epochoje, kurioje vis labiau vyravo „techninė 
pažanga“ ir „instrumentinis racionalumas“; socializmo ir 
viduriniosios klasės priešprieša; specialiosios estetinių gy- 
venimo sričių, tokių kaip muzika arbą poezija, sociologijos; 
kultūrinių sąjūdžių, turinčių apokaliptinių įsitikinimų, po- 
litika; ginčas dėl to, ką Paulius Honigsheimas vadino „prie- 
žastiniu ryšiu tarp ekonomikos ir dvasios gyvenimo [Geis- 
tesleben|“ arba religinio gyvenimo!. Dialogas šiais klausimais | 
įgijo savo kontūrus Marianne „jours“* Weberių rezidencijoje 


' Paul Honigsheim. „Der Max-Weber-Kreis in Heidelberg“. In Kėluer 
Vierteljahrshefte fiir Soziologie 5 (1926):274. 

Ziegelhūuser Landstrasse, tokiose viešose vietose kaip Hei- 
delbergo Cafe Haberlein, pirmuose dviejuose Vokietijos 
sociologų draugijos susirinkimuose 1910 ir 1912 m., iš dalies 
(tai pasakytina bent jau apie Maxą ir Alfredą Weberį) 
Socialinės politikos asociacijos (Verein fūr Sozialpolitik) 
susirinkimuose ir Vokietijos universitetų dėstytojų konfe- 
rencijoje (Deutscher Hochschullehrertag), šios labai literatū- 
rinės intelektualų grupės publikacijose ir, Žinoma, nesu- 
skaičiuojamų neformalių susitikimų ir kontaktų metu. Šių 
diskusijų Maxo Weberio būrelyje sūkuryje nebuvo pasiekta 
pažiūrų vienovė ir neatsirado nieko panašaus į mąstymo 
„mokyklą“, bet šitos diskusijos, kaip vėliau pripažino jų 
dalyviai, sukūrė kur kas daugiau: smarkiai angažuoto mąs- 
tymo atmosferą ir jausmą, kad gyvenama glaudžiai susi- 
siejus su pagrindiniais prasidedančio moderniojo amžiaus 
klausimais ir su sunkiai pagaunama jo dvasia. 

Diskusija apie moderniąją kultūrą, prasidėjusi tarp Ma- 
xo Weberio amžininkų ir jo tiesioginių kolegų iki 1914 m.., 
vargu ar buvo vieningas, aiškus ir teoriškai nedviprasmiš- 
kas pasikeitimas nuomonėmis, tikriausiai dėl to ji buvo 
dar gyvesnė ir labiau pamokoma. Tačiau ši diskusija ne- 
buvo beprecedentinė, jos šaltiniai buvo trejopi. Pirmiausia 
Weberio būrelio nariai tęsė daug senesnę XIX a. diskusiją 
dėl darbo ir „socialinio klausimo“ problemos, kurioje pa- 
prastai buvo atvirai kritikuojamas pramoninio kapitalizmo 
sukurtas dikensiškasis pasaulis. Nuomonių spektras šioje 
diskusijoje buvo platus: ji apėmė tiek romantinių nacio- 
nalistų, tiek ir utopinių socialistų pažiūras. Kaip mes pa- 
rodėme, darbo problema taip pat užėmė svarbią vietą 
Weberio ankstyvuosiuose rašiniuose apie Rytų Elbę, be to, 
jį paakino jį imtis politinės ekonomijos studijų. 

Kalbant aiškiau, būrelis atgaivino ir pratęsė XIX a. 
paskutiniajame dešimtmetyje prasidėjusią diskusiją apie 
naujus, modernistinius literatūrinius ir estetinius sąjūdžius 

bei atitinkamą jų kultūrinę-politinę reikšmę: buvo disku- 
tuojama apie modemiojo gyvenimo kvestionavimą tokių 
rašytojų kaip Kierkegaard'as, Tolstojus ir Dostojevskis kū- 
ryboje; apie kelius, kuriais ėjo kompozitoriai ir poetai po 
Wagnerio ir Mallarmė; apie ginčus, kuriuos išprovokavo 
tokių inovacijų kaip Jugendstil" atotrūkis nuo meno tradi- 
cijos. Weberis ne be pagrindo norėjo rašyti apie rusų 
romanistus ir rašė apie socialinę ir istorinę harmonijos bei 
melodijos estetikos raidą Vakaruose. Nenuostabu ir tai, 
kad jį ir jo būrelį domino daugelis svarbių kultūrinio 
atsinaujinimo figūrų, kaip kad Charles Baudelaire'as, Au- 
guste'as Rodinas,. Ėmile'is Zola, Augustas Strindbergas, 
Henrikas Ibsenas, Oscaras Wilde'as, Maurice Maeterlinc- 
kas, Charles-Louisas Philippe'as, Stefanas George, Raineris 
Maria Rilke, Ricarda Huch, Leopoldas von Andrianas, 
Richardas Straussas, Gerhartas Hauptmannas, Paulius Ern- 
stas, Arnoldas Bėocklinas, Maxas Klingeris, Peteris Behren- 
sas. Šį domėjimąsi rodo ir dažnos nuorodos į šias figūras 
ir jų kūrybą paties Weberio asmeniniame susirašinėjime“. 


* Geras ankstyvųjų Weberio pažįstamų pavyzdys yra Carl Neumann. 
Der Kampf um die neue Kunst. — Berlin: Walther, 1897. 


* Pirmiausia aš turiu omenyje nuorodas daliniuose Weberio laiškų 
nuorašuose, kuriuos padarė Marianne Weber. Dauguma originalų, su- 
kataloguotų kaip šimtai vienetų: Nr. 30/1 — 30/14 Nachlass Weber, 
vėliau buvo prarasti. Vienas iškalbingas pavyzdys yra Weberio pranešimas 
apie Philippe'o 1904 m. erotinę novelę Marie Donadieu, kurią jis skaitė 
Prancūzijoje, Asconoje, ir įsitikino, kad ji „nuostabiai parašyta, nuodugni 
[Tiefe] ir puiki [Feinheit]“ (laiškas Marianne, 1913 m. balandžio 14 d.). 
Po to jis skaitė šia tema Lukacso esė „Ilgesys ir forma“, iš knygos Siela 
ir forma (Soul and Form). Baigęs skaityti, jis paskolino knygą Friedai Schloffer 
Gross mainais už neseniai išleistą kitos Asconos gyventojos kūrinį — 
grafienės Franziskos zu Rewentlow nediskretišką autobiografinį roman 
a clef [užšifruotą romaną] apie Schwabing. Herrn Dames Aufzeichnungen 
oder Begebenheiten aus einemi merkwiirdigen Stadtteil, kur Mūncheno bohemos 
stiliumi vaizduojami Andrianas, Stefanas George, Karlas Wolfskehlis ir 
Ludwigas Klagesas. Žinoma, Simmelis ir Lukdcsas paskelbė esė apie iškilius 
moderniosios kultūros atstovus. 

Pagaliau tiek pat svarbaus abejojimo šaltinio reikėjo 
ieškoti kai kuriuose Marxo veikaluose ir ypač, kaip mes 
anksčiau pažymėjome, pas Nietzsche. Gali keistai atrodyti, 
kad šie du monumentalūs kritikai minimi kartu, — juk 
jie galų gale yra daugeliu akivaizdžių ir svarbių aspektų 
visiškai priešingi mąstytojai, — bet viena jų konvergencijos 
zona sudomino XIX a. paskutiniojo dešimtmečio kartą: 
būtent kapitalistinio susvetimėjimo ir „bedvasiškumo“ kri- 
tika. Tad socialistai eklektikai, tokie kaip Maxas Maurenb- 
recheris, su kuriuo Weberis susipažino Lauensteino pilyje, 
ėmėsi sintetinti abiejų mąstytojų teorijas, bandydami per- 
imti Nietzsche's „naująjį Žmogų“ (Maurenbrecherio žo- 
džiais tariant, „ein neuer Typus Mensch“*) revoliuciniams 
socialistų tikslams“. Kiti filosofai ir sociologai, tokie kaip 
Simmelis ir Tonniesas, patys kūrė savo paradoksus, mė- 
gindami remtis šiais abiem devynioliktojo šimtmečio mąs- 
tytojais socialinės kritikos srityje. Paprastai Weberis laikėsi 
kitokios orientacijos. Jis formulavo to, ką vadino „kapita- 
listine kultūra“, „idealius tipus“, t.y. logines „utopijas“, 
kurios sukuriamos atrenkant „individualius, skirtingus uni- 
kalios moderniosios materialios intelektualinės kultūros 
bruožus““, vadovaujantis kultūrinės reikšmės kriterijais. We- 
beriui ir Marxas, ir Nietzsche buvo svarbūs dėl šio ypa- 
tingo domėjimosi moderniojo pasaulio objektyvia ir sub- 
jektyvia kultūra. | 

Trys Weberio būrelio debatų šaltiniai konvergavo filo- 
sofiniame ir sociologiniame modernybės tyrime, kurio 
pradinis klausimas mums turi skambėti taip: kokią tema- 


* Žr. Maurenbrecher. Die Gebildeten und die Sozialdemokratie. — Leipzig; 
Leipziger Buchdruckerei, 1904, ypač p. 18. 


? „Die 'Objektivitat': sozialwissenschaftlicher und sozialpolitischer 


Erkenntnis“ [pažodžiui: „Socialinio mokslinio ir socialinio politinio pa- 
žinimo „objektyvumas“] (1904), GAW, 192; SF, 91. 

tiką atskleidžia gyvenimo refleksija esant modernioms są- 
lygoms ir kodėl modernus gyvenimas — arba tiesiog „mo- 
dernybė“ — apskritai turi būti problema? 


Svarbiausias modernybės klausimas 


Kaip ir dauguma didžiųjų klausimų, svarbiausias mo- 
dernybės klausimas nėra toks, į kurį galima atsakyti grei- 
tai arba vienu balsu. Tolesnė diskusija dažnai prie jo 
sugrįš kaip savotiškas opozicijų dialogas tarp Weberio ir 
tų jo amžininkų, kurių pasisakymai šiuo klausimu reikš- 
mingi. Ir vis dėlto, papildant tai, kas jau buvo pasakyta, 
ypač apie Weberį, verta pabandyti pasiūlyti bendrą išanks- 
tinį atsakymą, nors šis būtų tik apytikris orientyras šioje 
ginčijamoje teritorijoje, kuri driekiasi priešais mus. Atsa- 
kymo iš dalies galima ieškoti Marxo politinės ekonomijos 
bei naujojo nuosavybės ir gamybinių jėgų pasaulio kriti- 
koje, veikaluose, kuriuos parašyti skatino ne tik socialinio 
neteisingumo ir Žmogaus susvetimėjimo sau suvokimas, 
bet ir aiškiai destruktyvus kapitalizmo poveikis egzistuo- 
jančiai kultūrai ir socialiniams santykiams bei nepatvarūs 
ir antipatiški paties išsivysčiusio kapitalizmo sukurti so- 
cialiniai kultūriniai pakaitalai. Neįmanoma nuginčyti, kad 
Marxo veikaluose, netgi svarbiausiuose Manifesto fragmen- 
tuose, glūdi kultūrinis kritinis turinys, ir jis padeda pa- 
aiškinti, kodėl ir po to, kai Marxo ekonominės prognozės 
jau seniai paskelbtos nebegyvos ir palaidotos, jo kūryba 
tebesidomima — pradedant tokiais revizionistais kaip We- 
berio pažįstamas Eduardas Bernsteinas ir baigiant tokiais 
šiuolaikiniais modemistais kaip Marshallas Bermanas“. 


* Marshall Berman. All That Is Solid Melts into Air: The Experience 
of Modernity. — New York: Simon 6c Schuster, 1982. Jis Marxą vadino 
„pirmuoju ir didžiausiu modernistu“, p. 129, ypač sk. 2. 

Tačiau atsakymo reikia ieškoti ir kitur, pavyzdžiui, reikš- 
mingų Nietzsche's idėjų, išdėstytų jo veikale Apie moralės 
genealogiją (On the Genealogy of Morals) interpretacijoje. Šis 
Nietzsche's tekstas sudomino Weberį, Simmelį, Tėnniesą ir 
kitus savo nepaprastai trikdančiais svarbiausiais klausimais 
apie asketinių idealų kultūrinę ir socialinę-psichologinę pras- 
mę'. Šiek tiek schemiškai dėstant, Nietzsche asketizmo pra- 
smės ieškojo „gamtos“ sklaidoje „prieš kažką, kas irgi yra 
gamta“, arba, anksčiau cituotais terminais sakant, psicho- 
loginėje „gyvenimas prieš gyvenimą“ sąveikoje, kuri yra „pa- 
rengiamoji formuluotė... gyvenimo išsaugojimo įrankis“. Pa- 
sirodo, kad, rinkdamiesi šį požiūrį, teigiame, kad priešta- 
raujantis sau gyvenimo gynimas nuo jo paties, „gyvenimo“ 
slopinimas „kultūros“ labui yra atsakymas į kančias, ne- 
laimę, troškimą „būti kitoje vietoje“ arba išsilaisvinti iš savojo 
aš. Tačiau kultūra tėra alternatyvinė gyvenimo forma, ir 
būdami taip, kaip esame, jos apibrėžtame, baigtiniame čia- 
ir-dabar pasaulyje, mes niekada negalime įveikti egzisten- 
cinio nepasitenkinimo arba patenkinti tokius radikalius troš- 
kimus. Užuot tai daręs, mūsų protas kaltina, nukreipdamas 
išduoto gyvenimo srautą vidun: Nietzsche priekaištauja, kad 
gamtos savineigos vykdytojai esame mes patys kaip kul- 
tūrinės būtybės, nes mes „vieni esame dėl to kalti — tik 
jūs kalti dėl jūsų pačių“?. Tai yra vartai į didįjį asketizmo, 


+ Iš „kitų“ verta pažymėti Heinricho Rickerto „Lebenswerte und 


Kulturwerte“. In Logos 2, 1912, p. 131—166. Jis daugiausia dėmesio, deja, 
skiria Nietzsche's „biologizmui“, kurį Weberis ir Simmelis deramai laikė 
silpniausiu jo mąstymo aspektu; taip pat Emil Hammacher. Hauptfragen 
der modernen Kultur. — Leipzig: Teubner, 1914, p. 248—270. 


? Iš The Will to Power, sec. 228, kaip cituoja Alexander Nehamas. 
Nietzsche: Life as Literature. — Cambridge: Harvard University Press, 1985, 
chap. 4; On the Genealogy of Morals, trans. W. Kaufmann. — New York: 
Random House (Vintage Books), 1967, p. 210 (III, 13). 

* Genealogy of Morals, p. 128 (II, 15). 

kaip „pozityvios kūrybinės gyvenimo jėgos“, laimėjimą: jis 
kaip kultūrinė forma, nukreipta prieš gyvybines galias, nuo 
kurių kultūra ironiškai turi priklausyti, gina gyvenimą nuo 
jo paties, konstruodamas sąmoningą aš, priešingą jo gam- 
tiniams polinkiams ir atsidavusį „savęs disciplinavimo, savo 
priežiūros ir savęs įveikimo“? tikslui. 

Tačiau ką bendro turi šios, atrodytų, neaiškios idėjos 
iš meistriškos Nietzsche's trečiosios esė „Kokia asketinių 
idealų prasmė?“ su moderniojo gyvenimo problema? Ne- 
hamas, neseniai komentuodamas svarbiausius Genealogijos 
fragmentus, daro (netyčia) šių, atrodytų, neaiškių idėjų 
sąsają su moderniojo gyvenimo problema lengviau suvo- 
kiamą: Nietzsche's asketizmo samprata, kurioje „kaltu dėl 
kančių laikomas pats kenčiantysis ir bruožai, kurių neįma- 
noma pašalinti“, 


nežada pasiekti to, ko neįmanoma pasiekti: ji nežada pašalinti 
pačių kančių, bent jau šiame gyvenime... Bet ji žada, kad kan- 
čios gali sumažėti, kai kuo toliau laikomasi nuo tų bruožų, 
kuriuos asketizmas laiko kančių priežastimis. Bet... mes ne- 
galime atsikratyti šių bruožų; norėti jų atsikratyti — vadinasi, 
norėti atsikratyti savęs pačių. Štai kodėl Nietzsche primygtinai 
teigia, kad asketinis idealas, šis „pasibaisėjimas juslėmis, pačiu 
protu, ši laimės ir grožio baimė, šis troškimas atsikratyti visų 
reiškinių, kaitos, tapsmo, mirties, norų, pačių troškimų, — visa 
tai reiškia -— turėkime drąsos tai suprasti — valią nebūti (a 
will to uothingness), kontrvalią gyvenimui, maištą prieš fun- 
damentaliausias gyvenimo prielaidas“!'. 


Jeigu mes pripažįstame šį samprotavimą psichologiškai 
įtikinamu ir pagrįstu, tada kultūra ir mąstymas po Niet- 
zsche's turi klausti: o kas, jeigu už mūsų kančias atsakinga 
moderni objektyvioji, išorinė, materialinė kultūra? Ar mes 

1 Ibid., p. 128 (III, 16). 

"| Nehamas. Nietzsche, p. 123; cituojama Genealogy, p. 162—163 (III, 28). 

tada neturėtume tikėtis, kad „gyvenimo labui“ veiks tas 
pats atsitolinimo mechanizmas, kad gali būti kontroliuoja- 
ma ne asmenybė arba charakteris, bet, ko gero, išorinės 
mūsų kentėjimo sąlygos? Ar mes neturėtume tarti, kad 
vidinis subjektyviosios kultūros — grožio, laimės, jusliš- 
kumo — siekimas būtų vaistas nuo mūsų negalių, valia 
kažkam, grįžimas į „gyvenimą“, pagaliau „une promesse de 
bonheur“? Kaip turėjo suprasti Weberis ir Simmelis, le- 
miamas žingsnis yra „distancijos“ laikymasis: „laikomasi 
kiek galima didesnės distancijos“ nuo negalės šaltinių, o 
žengiant šį žingsnį, įžengiama į kiek kitokią moralės ir 
politikos sritį, kur asketizmas „iš naujo įvertinamas“ to, 
kas laikoma „fundamentaliausiomis gyvenimo prielaido- 
mis“, labui. Mat tai yra modernybės problema: kaip mes 
galime maištauti prieš pasaulį, kultūrą, civilizaciją, kurią 
sukūrėme mes, bet daryti tai mūsų gyvenimo idealų var- 
du? Ką tai mums reiškia? Naikinti save, kultūrai priešinti 
kultūrą? Ir ar šis agonistinis maištas ir naikinimas yra tik 
ekstravagantiškas savęs apgaudinėjimas? 

Tai, ką aš pateikiau kaip modernybės ir ypač moder- 
niosios kultūros „tematiką“, tiesiai ir įžvalgiai (be to, ją 
apibendrindamas ir nagrinėdamas Nietzsche's iššūkio per- 
spektyvoje) suformulavo 1914 m. Emilis Hammacheris kny- 
goje Pagrindiniai moderniosios kultūros klausimai [Main Ou- 
estions of Modern Culture], kuri, Thomaso Manno nuomone, 
„atrodė, apibendrino šiuolaikinę Vokietiją“. Tai šalutinis 


'2 [Laimės pažadas.] Tai garsusis Stendhalio grožio apibrėžimas: 
Nietzsche. Genealogy of Morals, p. 104 (III, 6); Georg Simmel. The Philosophy 
of Money, trans. T. Bottomore and D. Frisby. — London: Routledge 6c 
Kegan. Paul, 1978, p. 328. 


5 Reflections of a Nonpolitical Man, trans. W. D. Morris. — New 
York: Ungar, 1983, p. 173. 

Weberio būrelio darbas. Šią knygą parašė jaunas Niet- 
zsche's ir Marxo interpretatorius, filosofas, Vokietijos so- 
ciologų draugijos narys, Weberio Socialinio mokslo ir socia- 
linės politikos archyvo (Archiv fir Sozialwissenschaft und So- 
zialpolitik) bendradarbis, kurio gyvenimas nutrūko Vakarų 
fronte 1917 m. lapkritį Hammacheriui rūpi išskirti du 
kontrastingus kultūros apibrėžimus: „gamtos ir jos jėgų 
valdymas“ ir tai, ką jis vadina „autonomišku dvasingumu 
[autonome Geistigkeit] ir vertybių realizavimu““*. Apie mo- 
derniąją kultūrą galima pasakyti, kad ji priešpriešina vieną 
kitam arba, paprasčiau kalbant, iškelia „antagonizmo tarp 
racionalizmo ir gyvenimo klausimą“. Hammacherio nuo- 
mone, „pats veiksmingiausias mūsų kultūros faktorius, ski- 
riantis ją nuo praeities, yra neabejojamai (dėl jo masto) 
racionalistinė dvasia, tai yra stipri valia sukurti naują 
Weltanschauung* ir gyvenimo praktiką, remiantis nepriklau- 
somos dvasios refleksijos jėgomis““. Weberio įvardytos 
„intelektualizavimo“ ir „racionalizavimo“ jėgos sukuria nau- 
ją „gyvenimo formą“, kuri yra apskaičiuojanti, abstrakti, 
mechanistinė, instrumentinė. Šias jėgas Hammacheris tie- 
siogiai tapatino su kapitalistine gamybos sistema, „kuri 
ardo paveldėtus socialinius ryšius ir pakeičia juos nesibai- 
giančia maišatimi... Ši visą substancialumą pakeičia prie- 
žastingumu, visus tikrus dalykus — santykiais“; tad, jeigu 
„Kas nors nori pabėgti nuo savęs, jis vaikosi naujų, ne- 
girdėtų galimybių ir troškimų patenkinimo, kad pabaigoje 
tikrai, net dar stipriau pajaustų visų malonumų vidinį 
tuštumą ir nepastovumą“. Ši socialinė-ekonominė sistema 
sukuria naujovišką laisvę ir stipresnę sąmonę, bet Ham- 
macherio pagrindinis klausimas yra toks: kokia Žmogiškąja 


* Hauptfragen der moderner Kultur, p. 79—80. 
5 Ibid., p. 97. 


273 


Šeštas skyrius 


kaina? „Vienu žodžiu, ką tai reiškia, kad mes tikrai gy- 
vename labiau sąmoningai?“'* Jis įtaria, kad kokia nors 
„prasmė“ tokiomis sąlygomis yra apgavikiška pretenzija, 
kad ji, kaip ir pati modernioji kultūra, gali palikti mus 
tik su „didžiuliu klaustuku“ arba, sakant žodžiais, kuriuos 
Nietzsche būtų noriai pavadinęs savais, su troškimu pa- 
bėgti nuo mūsų pačių. 

Atitinkamai Hammacherio kelionė po „moderniąją kul- 
tūrą“ savaime baigiasi neatsakytais klausimais arba, taip 
pat labai deramai, „modernia“ mintimi, kad „vienintelė 
viltis“ dėl „autonomiškos dvasios“ kultūros ateities, esant 
dabartinėms sąlygoms, yra „asmenybės gilėjimas dėl prieš- 
priešos, kurią ji jaučia viešpataujančioms jėgoms“"', — tai 
tikrai viltis, nors ir silpna. Tačiau pagrindinis Hammache- 
rio tikslas yra apžvelgti, aprašyti, apibrėžti, pasakyti, o ne 
pateikti išsamią modernaus gyvenimo ir jo negalių filo- 
sofiją ar sociologiją. Tokių mėginimų turime ieškoti pa- 
grindinių Weberio būrelio atstovų kūryboje bei jų ginčuose. 


Kultūra tarp gyvenimo ir formos: 
Simmelis 


Iš visų klasikinių sociologų Simmelis yra kaip tik ta 
figūra, apie kurią galima pasakyti, kad jis ne tik prisidėjo 
prie kultūros sociologijos, bet ir sąmoningai plėtojo mo- 
demniojo gyvenimo ir kultūros teoriją, kurią suprantame 
kaip rišlią konceptualinę kalbą bei perspektyvą, padedan- 
čią sutvarkyti, suprasti bei įvertinti mūsų patirtį. Simmelis 
visą gyvenimą stengėsi plėtoti ir tobulinti šią teoriją, daž- 


“ Ibid., p. 8, 9, 3. 
V Ibid., p. 295. 

nai keitė jos formą bei akcentus, bet visada ketino nu- 
šviesti modernaus subjekto vidinę reakciją į išorinį, Žmo- 
nių sukurtą materialios kultūros pasaulį. Jo mąstymas da- 
rydavo ypatingo išradingumo įspūdį, kuris būdavo pasie- 
kiamas sugretinant materialias ir nematerialias savybes ar- 
ba, pasak vieno iš jo pavyzdžių, derinant „pinigų principą 
su vidinio gyvenimo raida ir vertinimais“ ir kartu apsvars- 
tant pinigų „poveikį vidaus pasauliui — individų gyvy- 
bingumui, jų likimų sąsajai, kultūrai apskritai“"*. Simmelio 
tikslo originalumas, platumas ir didelis patrauklumas pel- 
nė jam fundamentalaus šių dalykų mąstytojo reputaciją 
(galų gale ne be pagrindo sklido gandai, kad studentai, 
atvykę į Berlyną iš St. Peterburgo, puldavo tiesiai į Sim- 
melio paskaitų auditoriją, net nesutvarkę buitinių reikalų). 
Dar daugiau, kaip nurodė Lukacsas, kultūros sociologija, 
kokią plėtojo Maxas Weberis, Troeltschas, Sombartas bei 
kiti (ir pats Lukacsas) iš tikrųjų pasidarė galima tik dėl 
pamatų, kuriuos padėjo Simmelis“"'. Prisiminę tai, kas jau 
buvo pasakyta apie Simmelio ir Weberio kultūros socio- 
logijas, ženkime dar vieną žingsnį modernybės problemos 
teorinių klausimų link. 

Modernioji kultūra iškelia Simmeliui klausimą, kuris 
pirmą kartą brandžiai suformuluojamas svarbiame pasku- 
tiniajame veikalo Pinigų filosofija skyriuje, kur Weberis ra- 
do tokių „puikių įvaizdžių“. Klausimo esme tapo suvoktas 
prieštaravimas tarp tuo pat metu vykstančio materialios, 
arba objektyvios, kultūros „augimo“ ir individualios, arba 
subjektyvios, kultūros „smukimo“: tuo metu, kai pirmoji 
moderniaisiais laikais darosi vis įmantresnė, sudėtingesnė, 


'Š Philosophy of Money, p. 54. 


* „Georg Simmel“ (1918). In Buch des Dankes an Georg Sinunel, Arsg. 
K. Gassen, M. Landmann. — Berlin: Duncker 8 Humblot, 1958, p. 175. 

rafinuotesnė, ekspansyvesnė, platesnė ir despotiškesnė, ant- 
roji, palyginti su pirmąja, darosi vis šiurkštesnė, papras- 
tesnė, trivialesnė, ribotesnė, fragmentiškesnė ir anarchiš- 
kesnė. Čia Simmelis kalba apie „fragmentišką individų 
gyvenimo turinį“ ir „nereikšmingą arba iracionalią objek- 
tyvios kultūros dalį“, kuri tenka individui“. Kultūra, kurią 
mes sukūrėme, stoja prieš mus ir prieš Žmonių tikslus; 
mes nebegalime jos kontroliuoti, esame jos puolami ir 
triuškinami ir galime atsakyti tik maištu. Šita kultūros 
dvilypumo, jos „dviveidiškumo“ įžvalga iškelia Simmeliui 
sociologinę ir filosofinę problemą: ne tik, kaip įmanoma 
šita kultūra, bet ir ką ji reiškia gyvenimui? 

Kultūrinio prieštaravimo sociologiją gana lengva įsi- 
vaizduoti: objektyvacijos priežastys yra tokie „svarūs“ fak- 
tai, kaip kad „darbo pasidalijimas“, tai yra uždavinių ir 
funkcijų ekonominėje santvarkoje specializacija, kuri plinta 
visur ir „didina susvetimėjimą tarp subjekto ir jo produk- 
tų“, o vėliau „įsiveržia netgi į intymesnes mūsų kasdienio 
gyvenimo sritis“*'. Nenuostabu, kad kai kas tokiuose frag- 
mentuose įžvelgė Marxo ranką, bet ta ranka beveik ne- 
matoma, nes Simmelis primygtinai teigia, jog objektų fe- 
tišizavimas yra tas pat kaip ir fiksacija dėl psichologinės 
priklausomybės nuo mados, nuo „tempo, kuris atspindi 
judesius mūsų pačių psichikoje“, nuo permainų bei judė- 
jimo pačių savaime — vienu žodžiu, galima sakyti, nuo 
stiliaus. Ir stiliaus, kuris, pasak Simmelio, „pats yra vienas 
reikšmingiausių atsitolinimo atvejų“““, pirmenybė tėra vie- 
nas iš požymių, kad vis labiau įsisąmoninama, jog dis- 
tancija tarp aš ir objektų, aš ir kitų buvo estetinės kultūros 


?0 Philosophy of Money, p. 449. 
21 Ibid., p. 459. 


22 Ibid., p. 461, 473. 


276 


WEBERIO BURELIS IR MODERNIOJO GYVENIMO PROBLEMA 


„posūkio vidun“ ir jos nugrimzdimo į absoliučiai takią 
psichologinės patirties sritį padarinys. Tai, ką Simmelis 
savo pagaulia kalba vadina „tokia naujo aukšto po isto- 
riniu materializmu statyba, kad išliktų aiškinamoji ekono- 
minio gyvenimo priskyrimo intelektualinės kultūros prie- 
žastims vertė, o pačios šios ekonominės formos būtų pri- 
pažįstamos kaip gilesnių psichologinių ar netgi metafizinių 
sąlygų vertinimų bei srovių rezultatas“?, ir yra, Žinoma, 
šis nugrimzdimas. Simmelis, galima sakyti, Nietzsche's pa- 
galba griovė Marxą. 

Kur kas sunkesnis klausimas apie moderniosios kultū- 
ros „prasmę“ gyvenimui, kuris, būdamas toks, kokį jį 
suformulavo Nietzsche, sudaro keblumų visokiam grynai 
kantiškam dualizmui, nebuvo išspręstas veikale Pinigų fi- 
losofija, nors ir neliko nepastebėtas, nes Simmelis savo 
labai atsargiu „stiliumi“ grįžta prie jo vėlesnėse esė. Kaip 
visada, Simmelio požiūris yra „filosofinis“, o tai jo kalba 
reiškia, kad to požiūrio pagrindas yra galimybė „kiekvie- 
noje gyvenimo detalėje atrasti jo prasmės visumą““*. Lo- 
ginis išeities taškas yra „dualistinis“ dvejopa prasme — 
„asmuo“ versus „pasaulį“, subjektas versus objektą: 


Žmonės, kitaip negu gyvūnai, neleidžia sau būti tiesiog 
įtrauktiems į natūralią pasaulio tvarką. Priešingai, jie ati- 
trūksta nuo jos, priešpriešina save jai, reikalauja, kovoja, 
prievartauja ir būna prievartaujami. Iš šio pirmojo didžiojo 
dualizmo kyla nesibaigiantis bylinėjimasis tarp subjekto ir 
objekto. Jo antroji instancija yra pačioje dvasioje [Geist]?. 


3 Ibid., p. 56. 


2 Ibid., p. 55. 


25 Philosophische Kultur. — Berlin: Wagenbach, 1983 (1911), p. 183; 
„On the Concept and Tragedy of Culture“. In The Conflict in Modern 
Culture and Other Essays, trans. K. Peter Etzkom. — New York: Teachers 
College Press, 1968, p. 27. 

Prievartinis, agonistinis skaidymasis vyksta kaip objek- 
tyvacijos procesas: 


Dvasia sukuria nesuskaičiuojamą daugybę struktūrų [Ge- 
bilde], kurios toliau egzistuoja savarankiškai, nepriklausomai 
nuo jas sukūrusios sielos [Seele], taip pat nuo kokios nors 
kitos sielos, kuri jas priima arba atmeta. Tad subjektas mato 
save priešpriešintą menui ir teisei, religijai ir technikai, mokslui 
ir papročiui — ne tik ta prasme, kad jį tai patraukia, tai 
atstumia jų turinys, kad jis tai susilieja su jais, lyg su savojo 
aš dalimi, tai darosi jiems svetimas ir jų nepaliečiamas. Šitaip 
objektu tapusi dvasia pačia pastovumo, nutolimo, nuolatinio 
egzistavimo forma priešstato save tekančiam gyvenimui, vi- 
dinei atsakomybei už save, nepastoviai subjektyvios sielos 
įtampai. Dėl šitos didelės formų priešingybės [Formgegensatz] 
tarp subjektyvaus gyvenimo, kuris nenustygsta, bet yra ap- 
ribotas laike, ir jo turinių, kurie, kartą sukurti, yra nekintami, 
bet galioja antlaikiškai, dvasia... išgyvena nesuskaičiuojamas 


tragedijas“. 


Šitas turiningas fragmentas su jo egzotiška „dvasios“ 
ir „sielos“ terminija prilygsta Simmelio pateiktai hėgeliškos 
dvasios objektyvavimosi versijai. Žmogus, pasirodantis kaip 
subjektas, kaip subjektyvus egzistavimas ir gyvenimas, sto- 
vi priešais objektyvųjį „gamtos pasaulį“, ir. ši priešstata 
sukuria „gyvenimo“ ir jo „objektų“ turinį bei formą. Es- 
mingiausias Žmogaus sąmonės ir „pasaulio“ dualizmas, 
kuriame glūdi ir Weberio religinės etikos genealogijos šak- 
nys, virsta dualizmu tarp Žmogaus sąmonės ir gyvenimo 
turinių. Sąmonė yra nepastovi, baigtinė, besikaitaliojanti, 
susijusi su subjektais, vidinė ir tiesiogiai išgyvenama, o 
turiniai yra pastovūs, antlaikiški, statiški, objektyviai ga- 
liojantys, išoriški ir distancijos įtarpinti. O „kultūros idėja“, 
pareiškia Simmelis, „gyvuoja šio dualizmo viduryje“. 


28 Philosophische Kultur, p. 183; „Concept and Tragedy of Culture“, 
p.. 27. 

Ką galėtų reikšti ši drąsi tezė, apie kurią vos užsime- 
nama ankstesnėje Simmelio teorijoje veikale Pinigų filoso- 
fija? Atrodo, kad iš šių pastabų iš esmės kyla dvi kultūros 
prasmės. Pirmuoju atveju plėtojama kultūros „kaip sielos 
kelio į save“ metafora; tai lyg ir kritinis atsakymas Niez- 
tsche's asketinio požiūrio į gyvenimą kritikai, kuri tą po- 
žiūrį supranta „kaip klaidingą kelią, kuriame galų gale 
tenka sugrįžti į tą tašką, kur jis prasideda“. Šiai vien- 
pusiškai asketizmo kaip gyvenimo neigimo interpretacijai 
Simmelio kultūros idėjoje priešpriešinama išraiška, vysty- 
masis ir to, kas esminga Žmogui, realizavimas: kultūra 
visiškai tiesiogiai tampa 


tokiu sielos išbaigtumu... kuris pasiekiamas einant aplinkiniu 
keliu per dvasinio-istorinio žmonių giminės darbo [Gattungs- 
arbeit] padarinius: subjektyvios dvasios kultūros kelias, ku- 
riuo ji sugrįžta į save kaip į aukštesnę ir tobulesnę dvasią, 
eina per mokslą ir gyvenimo formas, meną ir valstybę, pro- 
fesiją ir pasaulio pažinimą““. 


Bet „gyvenimas“ privalo turėti ir formą, ir kultūra gali 
suteikti jam „sielos vienybę“ — gundančią perspektyvą 
„Išspręsti subjekto-objekto dualizmą, žadėdama sudaryti 
sąlygas tokioms savybėms, kurios gali būti pavadintos 
saviraida (self-development) ir asmenybe. Simmelio požiū- 
riu, mes atrodome taip, lyg įkūnytume „pluoštą vystymosi 
linijų“, kurios visos turi įvairių galimybių; tačiau tai tik 
regimybė, „nes Žmogus neugdo savęs, pasiekdamas tobu- 
lybę atskirose srityse, bet tik tiek, kiek ta tobulybė padeda 
ugdyti neapibrėžiamą jo asmens vienybę“. Kaip Simmelis 
paaiškina savo savitais terminais, „kultūra yra kelias iš 


27 Genealogy of Morals, p. 117 (III, 11). 


28 „Die Krisis der Kultur“ (1916). In Das individuelle Gesetz: Philosophische 
Exkurse, HRrsg. M. Landmann. — Frankfurt: Suhrkamp, 1968, p. 232. 

uždaros vienovės per atsiskleidžiančią įvairovę į atskleistą 
vienovę“*'. Arba, o tai yra tas pat, „kultūra egzistuoja tik 
tada, kai Žmogus įtraukia į savo vystymąsi kažką tokio, kas 
yra jam išoriška. Individas tampa tobulas, kai subjektas ir 
objektas ypatingu būdu susiderina ir teleologiškai susipi- 
na“. Trumpai tariant, kultūra yra neišvengiamai dualis- 
tiška, neišvengiamai objektyvi ir subjektyvi ir ji daro ga- 
limą aš (šios „atsiskleidžiančios vienovės“) formavimosi 
procesą sąveikaujant objektyvumui ir subjektyvumui. 
Šitaip suprastoje kultūroje gausu paradoksų, nes, vie- 
na vertus, kultūrai reikia neįveikto dualizmo, o, antra 
vertus, ji siūlosi būti tarpininke tarp dviejų patirties polių 
arba jų sinteze. Tam tikru atžvilgiu ji be išlygų pripažįsta 
lyčių skirtumą (subjektas yra „vyras“ ir jo pasirinkimai), 
o kitu — ji skatina vystymąsi, į kurį kaip tarpininkas 
įtraukiamas kitas (tai yra „moteris“ ir jos būtis). Subjek- 
tyvus gyvenimas, besiveržiantis į savo tobulą tapatumą, 
„negali pats pasiekti kultūros tobulybės“, bet kultūra „vi- 
sada yra“ subjektyvaus gyvenimo ir gyvenimo turinių sin- 
tezė, kurios „prielaida yra elementų dalomumas“. Tokią 
kitaip suvokiamą įtampą ir potencialią painiavą paaiškina 
modermnybė: „tik tokioje, linkusioje į analizę epochoje, ko- 
kia yra mūsų epocha, galima rasti sintezėje giliausią, vie- 
ną ir vienintelį formos ryšį tarp dvasios ir pasaulio“*!. 


22 „Kultur ist der Weg von der geschlossenen Einheit durch die 


entfaltete Vielheit zur entfalteten Einheit“. In Philosophische Kultur, p. 
185; „Concept and Tragedy of Culture“, p. 29. 


30 „Vom Wesen der Kultur“ (1908). In Das Individuum und die Freiheit 
[Bricke und Tiir]. — Berlin: Wagenbach, 1984, p. 87; „Subjective Culture“. 
In On Individuality and Social Forms: Selected Writings, ed. D. Levine. — 
Chicago: University of Chicago Press, 1971, p. 230. 


4 Philosophische Kultur, p. 186, 192—193; „Concept and Tragedy of 
Culture“, p. 30, 35. 

Tiksliau būtų kalbėti apie sintezės troškimą arba tai, ką 
vėlesnis šios epochos kritikas pavadino „visumos alkiu“*?. 

Apie antrąją kultūros prasmę aiškiausiai kalbama pas- 
kutiniuosiuose Weberio apmąstymuose — rašinyje „Mo- 
derniosios kultūros konfliktas“, kur jis nusprendžia kalbėti 
apie kultūrą ne tiek tada, kai ji atlieka tarpininko funk- 
cijas, bet tada, 


kai gyvenimas sukuria tam tikras formas, kuriomis jis išreiš- 
kia ir realizuoja save ir kurios savo ruožtu sugeria tebevyks- 
tančio gyvenimo sroves, suteikdamos jam turinį ir formą, 
reiškimosi erdvę [Spielraum] ir tvarką: socialines organiza- 
cijas ir meno kūrinius, religijas ir mokslo Žinias, techniką ir 
įstatymus, ir daug ką kita. Tačiau šiems gyvenimo procesų 
padariniams būdinga tai, kad jie savo atsiradimo akimirką 
jau įgyja pastovią egzistenciją, kuri nebeturi nieko bendra su 
neramiu paties gyvenimo ritmu, jo pakilimais ir nuosmu- 
kiais, jo nuolatiniu atsinaujinimu, jo nepaliaujamais susiskal- 
dymais ir susivienijimais. Jie yra narvai [Gehūuse] kūrybin- 
gam gyvenimui, kuris juos palieka ir kurio jie nebesulaiko. 
Jiems būdinga sava logika ir dėsningumas Į[eigene Logik und 
Gesetzlichkeit|, sava prasmė ir pasipriešinimo jėga, tam tikras 
savarankiškumas ir atskirumas nuo tos sielos dinamikos, 
kuri juos sukūrė““. 


Kaip formuluoja Simmelis, ne kapitalizmas, profesinė 
specializacija ar instrumentinis racionalumas, bet pati ra- 
cionali kultūra tampa nauju „geležiniu narvu“, turinčių 
tokią „vidinę ir teisėtą autonomiją“, kokią Weberis pri- 
skiria įvairioms gyvenimo sąrangoms ir vertybių sritims. 


2 Peter Gay. Weimar Culture: The Outsider as Insider. — New York: 
Harper ėc Row, 1968, chap. 4. Weimaro kultūra: Autsaiderių Vokietija, 1918— 
1933 (vertė V. Papievis) — V., ALF/Amžius, 1994, sk. 4. 


* „Der Konflikt der modernen Kultur“ (1918). In Das individuelle 
Gesetz, p. 148; „Conflict in Modern Culture“. In Conflict in Modern Culture, 
p. 11. 

Šiame apmąstyme kultūra kaip ypatinga antgyvenimiška 
forma (supralife form) yra griežtai priešpriešinta (kūrybin- 
g0) gyvenimo jėgoms. Taip Simmelis pakartojo Nietzsche's 
„gyvenimo prieš gyvenimą“ aprašymą: kultūra yra ne tik 
kelias į savęs pripažinimą, bet ir represyvios tvarkos bu- 
veinė. Vienu atžvilgiu kultūra reiškia judėjimą ir galimybę, 
kitu — sustabarėjimą ir ribą. 

Ši kultūros ypatybė, kurią Simmelis vadina tai para- 
doksu, tai krize, tai konfliktu arba tragedija, jo teorijoje 
įsisąmoninama ne tam, kad būtų panaikinta ar transcen- 
duota — kaip manė Heinrichas Rickertas, — nes tai su- 
griautų kultūrą ir jos šaltinius gyvenime, bet tam, kad į tą 
ypatybę būtų žiūrima kaip į pačios kultūros raidos mo- 
mentą“. Kaip ir visas Žmogaus gyvenimas, kultūra irgi 
turi istoriją, kuri rodo, kad modernioje dabartyje „mes 
išgyvename naują senos kovos tarpsnį“, kalbant Simmelio 
žodžiais; tai „jau ne šiuolaikinės formos, kuri pilna gy- 
vybės, kova su sena, negyva forma, bet gyvenimo kova 
su forma pačia savaime, su formos principu““. Šis ypa- 
tingas „didėjantis modernaus gyvenimo „beformiškumas“ 
yra skiriamasis dabarties ženklas, ir Simmelis, pritardamas 
Weberiui, mano, kad jis nuo Nietzsche's laikų būdingas 
visoms perdėtoms gyvenimo išraiškoms: tai nesibaigian- 


?* Priešiška Rickerto kritika knygoje Die Philosophie des Lebens: Dars- 
tellung und Kritik der philosophischenh Modestrėmungen unserer Zeit remiasi 
ydinga prielaida, kad Simmelis ieškojo, kad ir ką tai reikštų, „gyvenimo“ 
ir jo „formų“ paradoksų „sprendimo“. Kiekvienu atveju poleminė intencija 
čia ir kitur atrodo buvo subordinuoti kultūros turinio problemas „logikai“. 
Tai keistas argumentas, kuriam pavyksta parodyti tik tiek, kad pats 
Rickertas supranta pasaulį panglosiškai ir yra talentingas logikas, bet 
prastas filosofas. 


3 „Der Konflikt der modernen Kultur“, p. 150—151; „Conflict in 
Modem Culture“, p. 12. 

čios avangardinio originalumo ir stiprių išgyvenimų pa- 
ieškos, „naujos etikos“ arba „naujo religingumo“ siekiai, 
bandymai išaukštinti sielą persisotinusiu ir cinišku asme- 
niniu gyvenimo stiliumi. „Taip atsiranda“, — teigia Sim- 
melis, — „tipiška probleminė modernaus Žmogaus situa- 
cija, jausmas, kad jį supa daugybė kultūros elementų, 
kurie nėra nei beprasmiai, nei galų gale prasmingi. Savo 
mase jie slegia jį, nes jis nepajėgus jų visų asimiliuoti; bet 
jis negali jų ir tiesiog paneigti, nes jie galų gale poten- 
cialiai priklauso jo kultūrinio vystymosi sričiai“. 
Tačiau, pasak Simmelio, taip buvo ne visada, nes ir 
trumpa kultūros raidos istorija parodys, kad nuo antikos 
iki modernybės kultūros esmė buvo raida nuo tariamos 
„būties vienybės“ (graikų filosofijos) „Dievo“ (krikščiony- 
bės), „gamtos“ (Renesanso), „aš“ (Švietimo), „visuomenės“ 
(devyniolikto šimtmečio) ir pagaliau — „gyvenimo“ (mo- 
dernybės) link; ši vystymosi proceso schema turi atitikme- 
nis glaustoje Weberio iliuzinių prasmių kritikoje. Šias pra- 
smes Vakarų kultūra priskyrė „mokslui“, kurį traktavo 
kaip kelią į „tikrąją būtį“ (Platonas), „tikrąjį meną“ arba 
„gamtą“ (Renesansas), „tikrąjį Dievą“ (Reformacija) ir „tik- 
rąją laimę“ (Švietimas)“. Kaip Weberio modernusis moks- 
las dabar atsikratė savo nekaltų pretenzijų, taip Simmelio 
modernioji kultūra išsižadėjo vieningos prasmės iliuzijos. 
Vakarų mąstymo slinktis nuo Kanto prie Nietzsche's reiškė, 
kad transcendentalinio ego, įsikūrusio vieninteliame ir su- 
visuotinamame mechaninių savybių pasaulyje, universalią 


i „Philosophische Kultur“, p. 204; „Concept and Tragedy of Culture“, 
p. 44. 


37 „Der Konflikt der modernen Kultur“, p. 152—153; „Conilict in 
Modem Culture“, p. 13—14; „Wissenschaft als Beruf“ (1919), GAW, 595— 
598; Gė:M, 140—143; Problemos. — V., 1990, nr. 42, p. 71—72. 

individualybę pakeitė unikali konkretaus subjekto indivi- 
dualybė, išsibarsčiusi po daugelį kokybiškai skirtingų in- 
dividualizuojančių pasaulių?*. Ši istorinė moderniosios kul- 
tūros paradoksų ir tragedijų diagnozė tampa akivaizdi, o 
antraip — nebūtų, kadangi dabar mūsų patirtis padidino 
įtampą tarp „gyvenimo“ ir jo „formų“ (svarbiausia, ap- 
imdama ir mokslą) iki aukščiausio taško. 

Savo kūriniuose Simmelis reaguoja į šiuos dabartinius 
reikalus trim svarbiais būdais. Labiausiai jį intriguoja dau- 
gybė socialinių jėgų, organizacijos, sąveikos, arba sociacijos 
ir sociabilumo, t.y. Geselligkeit, procesai, pavyzdžiui, socia- 
lizmas, slaptoji draugija ar feministinis sąjūdis, kurių tikslas 
yra „Suteikti gyvenimo visumai prasmingą tvarką“, padė- 
siančią „didžiausiam sielos troškimui viską perdaryti pagal 
savo pačios paveikslą““?. Visus šiuos ypatingos Simmelio 
sociologijos objektus galima suprasti kaip modernius mė- 
ginimus atkurti prarastą kultūros vienybę, įveikti paradok- 
salų gyvenimo ir formos derinį. Sveikas metafizinis Sim- 
melio skepticizmas dažnai sutrukdo jam padaryti ką nors 
daugiau, negu tik pareikšti pagarbą tokiems mėginimams 
kaip žmogiškai suprantamoms ir reikšmingoms pastan- 
goms iš kultūros vidaus „išspręsti“ kultūros krizę. Bet 
„tikrieji“ sprendimai, Simmelio, kaip ir Weberio, nuomone, 
yra tolimos ateities, taip sakant, ne istorijos dalykas. Da- 
bartiniai mėginimai lems tik tolesnę fragmentaciją ir diferen- 


*8 Simmelis aptaria tai užbaigdamas savo knygą Kant: Sechzehn 
Vorlesungen. — Leipzig: Duncker 6 Humblot, 1904, sk. 16; kaip pataisytą 
„filosofinės sociologijos“ pavyzdį tą patį randame Grundfragen der Soziologie 
(Individuumi und Gesellschaft). — Berlin: Goschen, 1917, sk. 4; angl. vert. 
The Sociology of Georg Simmel, trans. and ed. K. Wolff. — New York: 
Free Press, 1950, p. 58—84. 

3 „Rodins Plastik und die Geistesrichtung der Gegenwart“ (1902). 
In Asthetik und Soziologie um die Jahrbundertwende: Georg Simmel, Hrsg. 
H. Rėhringer und Griinder. — Frankfurt: Klostermann, 1976, p. 234, 235. 

ciaciją, jie toliau gausins kultūros formas, dar labiau didins 
įtampą tarp objektyvios ir subjektyvios kultūros. 

Antra reakcija išryškėja estetikos srityje. Ją atskleidžia 
„išganymo per meną“ patirtis bei gyvenimo būdo, kaip 
„Meno kūrinio“, samprata. Ši tendencija būdinga visiems 
Simmelio rašiniams apie meną ir menininkus, tokius kaip 
Goethe, Rodinas ir George, jo paties autoriniams ekspe- 
rimentams poezijoje bei subjektyvistinei esė sub specie aeterni- 
tatis* ir, be abejo, dar ir labai estetiškiems jo sociologijos 
komponentams“. Čia pasirodo kai kurios labiausiai pro- 
vokuojančios formuluotės, pavyzdžiui: 


Problema, su kuria susiduriame visose srityse, būtent, 
kaip galima suvienyti grynai individualią egzistenciją, kaip 
galima ignoruoti bendrąsias normas, nenugrimztant į anar- 
chiją ir bešaknį kaprizą, — šią problemą Rodino menas 
išsprendė taip, kaip menas sprendžia dvasines problemas: ne 
principais, bet individualiomis įžvalgomis [Anschauungen])“'. 


Arčiausiai prie savo asmeninio atsakymo į kultūros 
problemą Simmelis priartėjo savo „individualiose įžvalgo- 
se“, o ne galutiniuose, principiniuose to konflikto ar „tra- 
gedijos“, kurią atskleidė jo analizė, sprendimuose. Toks 
sprendimas neegzistavo, nes sakyti, kad kultūros problemą 
galima išspręsti tik estetiškai, — vadinasi, sakyti, kad ji gali 
ir turi išlikti. 


** Plg. Weberio pastabą apie Goethe, kuris „išdrįso leisti sau mėginti 
paversti savo „gyvenimą“ meno kūriniu“, — „Wissenschaft als Beruf“, 
GAW, 591; GGM, 137. Šį Simmelio kūrybos matmenį padeda suprasti 
Wittgensteino pastabos Tractatus Logico-Philosophicus. — London: Routledge 
6 Kegan Paul, 1961 (1921), p. 149 (6.45): „Žvelgti į pasaulį sub specie 
aeterni reiškia žvelgti į jį kaip į visumą — ribotą visumą [begrenztes Ganzes). 
Jausti pasaulį kaip ribotą visumą — štai kas yra mistika“. Galima sakyti, 
kad šis požiūris į pasaulį kaip į „ribotą“ skiria Simmelį nuo viską 
aprėpiančios visumos sampratų. 


41 „Rodins Plastik“, p. 233. 

Simmelį tikrai labiausiai traukė estetinio gyvenimo šviesa 
kaip šilumos ir apšvietimo šaltinis, bet ramesniais momen- 
tais jį traukė „šalta refleksija“. Simmelis buvo vidujai su- 
skilęs, ir tai buvo neišvengiama. Kaip Weberis pasirinko 
pažinimo srities saitus, taip momentais Simmelis intelektą 
vertino labiau už kerus, realizmą — labiau už latentines 
galimybes. Viename iš pačių paskutiniųjų komentarų šiuo 
klausimu Simmelis samprotavo: 


Tai visiškai filisteriškas prietaras, kad visi konfliktai ir 
problemos egzistuoja tam, kad būtų išpręsti. Jie gyvenimo 
ūkyje bei istorijoje turi dar kitų uždavinių, kuriuos vykdo 
nepriklausomai nuo to, ar yra išspręsti. Todėl konfliktai ir 
problemos egzistuoja ne veltui, net jeigu ateitis neišsprendžia 
konflikto, bet tik pakeičia vienas jo formas bei turinius kitais. 
Juk visi aptarti problemiški reiškiniai įgalina mus suprasti, 
jog dabartis yra per daug prieštaringa, kad išliktų nepakitusi. 
Tų reiškinių mastas byloja, be abejo, apie permainą, kuri yra 
fundamentalesnė, negu vien egzistuojančios formos transfor- 
mavimasis į kitą, naują. Mat šiuo atveju tiltas tarp kultūros 
formų praeities ir ateities vargu ar būna visiškai sugriautas, 
kaip dabar, kai prarajoje tarp jų palieka, atrodo, vien be- 
formis gyvenimas. Tačiau nėra abejonių, kad gyvenimas ver- 
čia vykti ir tą tipišką kultūros kaitą, kai kuriamos naujos, 
adekvačios dabartinėms jėgoms formos, kurios tik pakeičia 
vieną problemą kita, vieną konfliktą — kitu; tik tos formos 
galbūt lėčiau įsisąmoninamos, o. atvira kova atidedama vė- 
lesniam laikui. Tačiau taip išsipildo lemtis gyvenimo, kuris 
yra kova absoliučia prasme, t.y. aprėpia santykinę kovos ir 
taikos priešingybę, o absoliuti taika, kuri galbūt irgi aprėpia 
šią priešingybę, lieka dieviškąja paslaptimi““. 


Šis Nietzsche's dvasios kupinas fragmentas, kurio jau 
pati gramatinė dabarties laiko forma yra iškalbinga, ne- 
prieštarauja Paulio Ernsto interpretacijai, kad Simmelis yra 


42 „Der Konflikt der modernen Kultur“, p. 173; „Conflict in Modem 
Culture“, p. 25. 

„tragiška figūra““**: jis visiškai paniręs į moderniosios kul- 
tūros dinamiką ir nesugeba įsiskverbti į tas „amžinąsias 
paslaptis“, kurios galėtų mus atvesti į kitą pasaulį. Šiuo 
atžvilgiu Simmelis išliko kultūros Žmogumi, kurio vaiz- 
duotė klausė vien kultūros ritmų. 

Tačiau rasti galutinius sprendimus ir naują pasaulį Sim- 
meliui kliudydavo ne nesugebėjimas, bet nenoras: kiti pa- 
sauliai, alternatyvos vis dar buvo dalis šitos precedento 
neturinčios moderniosios kultūros, kurios visą sudėtingu- 
mą ir prieštaringumą jis taip kruopščiai analizavo. Kritiš- 
kai vertindamas tas alternatyvas, Simmelis tikrai atsikratė 
tariamo „ambivalentiškumo“, kuris persekiojo jo, kaip fi- 
losofo, sociologo ir pirmiausia modemnisto, reputaciją. Bet 
jis pasiliko sau teisę nutylėti kai kuriuos siūlomus spren- 
dimus. 

Mat ar kada nors gali būti taip, kad, kaip sako Wit- 
tgensteinas, „gyvenimo problemos sprendimas — tai pro- 
blemos išnykimas?““** Ar šitaip tik pasakome, kad „spren- 
dimas“ sutapatinamas su gyvenimo išnykimu? Mes grei- 
čiau norėtume manyti, kad mūsų sunkumų šaknys glūdi 
pačiose sprendimų paieškose. 


Pasaulis kaip organiška visuma: 
Sombartas 


Aptarę Weberio gyvenimo sąrangų kritiką ir atskleidę 
moderniosios kultūros ir jos negalių kontūrus Simmelio 
darbuose, mes galime nuodugniau išnagrinėti, kokius ir 


** Paulis Ernstas Lukacsui, 1916 m. kovo 23 d. In Georg Lukdes 


Briefwvechsel 1902---1917, Hrsg. E. Karadi und E. Fekete. — Stuttgart: Metzler, 
1982, p. 370. | 


44 Tractatus, p. 149 (6.521). 

kokių tipų atgarsius sukėlė modernybė Weberio būrelyje. 
Žinoma, tai įprastos intelektualų reakcijos, ir joms būdingi 
visi šiuolaikinio intelektualizmo požymiai: abstrakcija, in- 
tensyvi sąmonė, refleksyvumas, literatūrinė elegancija, nuo- 
rodos į save ir kartais — nuolaidžiavimas savo silpny- 
bėms. Kaip tik dėl šių priežasčių jos dažnai netyčia at- 
skleidžia gelminę „modernybės“ apmąstymų dinamiką. 

Vargu ar galima abejoti, kad moderniosios kultūros 
problema pradėjo dominuoti Wernerio Sombarto raštuose, 
pirmiausia jo padrikame dvitomyje Modernusis kapitalizmas 
(Der moderne Kapitalismus), kuriame kapitalistinė veikla vaiz- 
duojama kaip „sudėtingas psichologinis procesas“, reika- 
lingas organizacinių, apskaičiavimo ir racionalistinių nor- 
mų bei sugebėjimų“. Svarbiausią kapitalizmo savybę, kaip 
visiškai modernią ir „bedvasę“ jėgą, — „racionalų“ apskai- 
čiavimą arba apskaičiuojamumą (Rechenhaftigkeit) — šią 
sąvoką parankiai modifikavo bei pritaikė ir Weberis — 
Sombartas netgi apibūdino kaip „talentą“ arba sielos „dis- 
poziciją“ (Seelenveranlagung, Seelenstimmunę), kuri tapo ryš- 
kesnė plintant kapitalistiniam gamybos būdui. Simmelio 
terminais kalbant, Sombartas šią savybę laikė būtina mo- 
dernaus kapitalizmo „subjektyvia prielaida“ “. 

Tokie Sombarto amžininkai kaip Weberis ir Simmelis, 
kurie irgi ieškojo „psichologinių“ verslininkystės determi- 
nančių, pastebėjo, kad Sombartas populiarina kultūros te- 
mą, kuri glūdėjo jo modernaus kapitalizmo traktuotėje. 


45 Der moderne Kapitalismus, 2 Bd. — Leipzig: Duncker ė Humblot, 
1902, 1:195—199. Bendrą šių temų apžvalgą žr.: Arthur Mitzman. Sociology 
and Estrangement: Three Sociologists of Imperial Germany. — New York: 
Knopf, 1973, pt. 3. Tai vienintelė verta skaityti Sombarto analizė anglų 
kalba. 


* Werner Sombart. Gewerbewesen. — Leipzig: Gėschen, 1904, ypač 
p. 58—61. 

Tikrai, būtų buvę sunku to nepastebėti. O dėl Buržua (Der 
Bourgeois), Weberis įtarė, kad šis tyrinėjimas parašytas apie 
jį47 O apie Sombarto veikalą Žydai ir ekonominis gyvenimas 
(Die Juden und das Wirtschaftsleben) labiausiai įsimintinas 
Weberio sakinys buvo tiesiog toks: „Aš manau, kad beveik 
kiekvienas Žodis, kiek jis liečia religiją, yra klaidingas“ — 
tai tipiškas triuškinantis ir nesivaržantis smūgis nuolai- 
džiaujančiam sau meilinimuisi įnoringai „moderniai“ pub- 
likai, prisidengus „mokslo“ šydu. Nėra jokios abejonės, kad 
šitam smūgiui tam tikrą atspalvį suteikė ir primygtinis 
Sombarto teiginys, jog jo vėlesnius tyrinėjimus išprovokavo 
Weberio „Protestantizmo etikos“ tyrinėjimai“. Tai, ką We- 
beris suvokė esant Sombarto darbų, kaip iš esmės „este- 
tinių“, laimėjimą, buvo aidu atkartota retrospektyvioje 
Schumpeterio išvadoje, kad Modernusis kapitalizmas parodė 
visų pirma „meniškumą““'. Sombartui, jeigu jis būtų to 
norėjęs, būtų buvę sunku paneigti šį priekaištą. Pavyzdžiui, 
savo darbe Meilė, prabanga ir kapitalizmas (Liebe, Luxus und 
Kapitalismus) su provokuojančia paantrašte Moderniojo pa- 
saulio kilmė iš prabangos dvasios jis nuėjo tiek toli, jog 
paskelbė tezę, kad kapitalas moderniajame pasaulyje su- 

* Weberio komentarus Mūnchene aprašė po jo mirties Else Jaffė- 
Richthofen laiške Sombartui 1921 m. rugsėjo 10 d., NWS 10a, 788— 
789: „Aš ligi šiol visiškai gerai prisimenu, kaip 1919 m. vasarą, iš naujo 
leidžiant „Kapitalizmo dvasią“ („Geist des Kapitalismus“), jis [Weberis] 
pasiskolino „Buržua“ [„The Bourgeois“] iš Edgaro [Jaffė] (Weberio bib- 


lioteka dar nebuvo atvežta) ir pusiau juokais, pusiau rimtai pasakė: „Jūs 
žinote, kad Sombartas mano, jog aš irgi esu „buržua“. 


4 1913 m. gruodžio 2 d. laiškas, NWS 4k:3—4; Werner Sombart. Die 
Judėn und das Wirtschuftsleben. — Leipzig: Duncker 6 Humblot, 1911, p. 
v; Der Bourgeois: Zur Geistesgeschichte des modernen Wirtschaftsmenschen. — 
Leipzig: Duncker 8 Humblot, 1913, p. 1—10. 


4? Svarbiausią Weberio pastabą šiuo klausimu randame 1913 m. 
gruodžio 2[0] d. laiške Sombartui, NWS 4k:5—6: „Jau seniai aš rašiau 
ir viešai diskusijose sakiau — ir galiu tai įrodyti — dėl Jūsų knygos 


289 


Šeštas skyrius 


siformavo dėl „prabangos“, kurios priežastis savo ruožtu 
buvo „neteisėti“ seksualiniai santykiai tarp aukštesniosios 
klasės vyrų ir kurtizanių; ši lengvabūdiška kapitalizmo 
interpretacija buvo tokia groteskiška, kad šokiravo netgi 
visko patyrusius istorikus“. Kai vienas populiarus kapi- 
talizmo aiškinimas pasidarydavo banalus ir nuvalkiotas, 
Sombartas visada būdavo pasiruošęs išmėginti kitą. 
Visas rimčiausias Sombarto brandaus mąstymo proble- 
mas nulemia ši estetinė tendencija. Įrodymų galima rasti 
visur: Sombartas kalbomis, straipsniais, pasisakymais vie- 
šuose forumuose tiesiogiai dalyvavo gyvose šio šimtmečio 
pradžios diskusijose apie meną, asmenybę ir kultūrą. 1902 
m. jis padėjo įkurti Deutsche Gartenstadtgesellschaft* ir 
buvo jos pirmojo vykdomojo komiteto narys. „Sodo drau- 
gijų“, tokių kaip Hellerau prie Dresdeno, tikslas buvo, 
plėtojant architektūrą ir miestų planavimą, skatinti meno, 
„natūralaus“ bendravimo, laisvalaikio ir profesinės veiklos 


apie žydus [ir ekonominį gyvenimą] tą patį: „galbūt nėra teisingas joks 
žodis apie Žydų religiją; vis dėlto aš džiaugčiausi pats parašęs šitą knygą, 
žinoma — estetiškai“. Tai dviprasmiškas komplimentas, jeigu tai iš viso 
komplimentas! Savo Ekonominės analizės istorijoje (History of Economic 
Analysis. — New York: Oxford University Press, 1954) Schumpeteris 
pažymi, kad Modernusis kapitalizmas (Der moderue Kapitalismius) „šokiravo 
profesionalius istorikus savo dažnai nedalykišku blizgesiu. Jie neįstengė 
atrasti čia nieko, ką galėtų pavadinti tikru tyrimu, — visa knygos medžiaga 
iš tikrųjų surinkta iš antrinių šaltinių — ir jie protestavo dėl daugelio 
netikslumų. Tačiau tam tikru atžvilgiu tai buvo didžiausias istorinės 
mokyklos laimėjimas, ir labai stimuliuojantis net savo klaidomis“ (p. 816— 
817, pastaba 1); ir dar: „Tai yra istorinio proceso vizija, kuriai būdingas 
meniškumas... Tai Jistoire raisonnėe [reflektuojanti istorija], kurioje pabrė- 
žiamas argumentavimas, ir susisteminta istorija, kurioje pabrėžiama sis- 
tema, suvokiama kaip visuomenės būsenų freskų seka“ (p. 818). 


2) Georg von Below. Recenzija apie Sombarto dviejų tomų Studien 
zur Entwicklungsgeschichte dės modernėn Kapitalismus, kur įėjo Liebe, Luxus 
und Kapitalismus ir Krieg und Kapitalismus. Recenzija paskelbta Jahrbiicher 
fūr Nationalokonomie und Statistik 105, 1915, p. 369—402. 

simbiozę ir šitaip įveikti gyvenimo specializaciją ir susve- 
timėjimą industrinėje epochoje. Publikacijų apie darbą, me- 
ną, madą, amatus, klases ir socialinę politiką sraute išryškėjo 
socialinė kultūrinė tema: tai Ekonomika ir mada (Wirtschaft 
und Mode, 1902); Amatai ir darbininkų klausimas amatuose 
(Die gewerbliche Arbeiterfrage und Gewerbewesen, 1904); Kodėl 
šiandien visi domisi nacionalinės ekonomikos ir socialinės politikos 
klausimais? (Warum interessiert sich heute jedermann fūr Fragen 
der Volkswirtschaft und Sozialpolitik? 1904); Proletariatas (Das 
Proletariat, 1906); Dailieji menai ir kultūra (Kunstgewerbe und 
Kultur, 1908). Būdinga, kad Sombartas sakėsi nusiuntęs 
vieną iš šių tyrinėjimų, Das Proletariat (kuris, beje, buvo 
paskelbtas kaip pirmasis Martino Buberio plačios kultūrinės 
tour de force „Die Gesellschaft“* tomas), ne tik tokiems 
kolegoms kaip Tonniesas ir Michelsas, bet ir aktyvioms 
feministėms bei fabrikų inspektorėms — Marianne Weber, 
Else Jaffė-Richthofen, Lily Braun — ir Vienos rašytojams 
modermnistams Hugo von Hofmannsthaliui ir Arthurui Schnit- 
zleriui?'. Apie 1907 m. Sombartas Berlyno spaudos pus- 
lapiuose įgijo „pranašo negyvenamoje didmiesčio dykumo- 
je“ reputaciją, kurios jis siekė, ją gynė ir ja džiaugėsi'?. 
Brandi Sombarto mokslinė kūryba visiškai priklausė ir netgi 
kilo iš tokių kultūrinių kontaktų; jo profesinis pašaukimas 
tapo narcisistinio Jugendstil blizgesio, feljetoninio vulgaru- 
mo, poreikio, kad pritartų madų besivaikanti publika, be- 
laisviu. Viso to pakanka paaiškinti tą santūrumą ir dis- 
tanciją, netgi vos slepiamą ressentiment“*, kurie įsibrovė į 


2 Pagal Sombarto sąrašą NWS 4c:18. 


?Ž Vokiškai „Ein Prediger in der Steinwiiste der Grosstadt“; apie 
dvi Sombarto kalbas Berlyne žr.: „Kulturprobleme der Gegenwart“ ir 
„Kultur und Persėnlichkeit“. In Vossische Zeitung, 1907 m. sausio 25 d. 
ir gruodžio 6 d. 

Weberio ir Sombarto santykius ir paakino Weberį pabrėžti 
Sombartui, kad „mano ir Jūsų „mokslinio“ darbo „dvasia“ 
yra visiškai skirtingos“““. 

Kultūrinė tematika Sombarto fin-de-siėclė apmąstymuose 
pasiekė apogėjų, kai jis ėmėsi skaityti viešas paskaitas apie 
„kultūrines nūdienos problemas“ ir „ekonomiką bei kul- 
tūrą“. Sombartas skaitė jas Berlyne netrukus po savo pa- 
skyrimo į Ekonomikos mokyklą. Šiuose pasisakymuose svar- 
biausiu moderniosios kultūros reiškiniu buvo pripažįstama 
technologija arba techika (Technik) — ir tai iš tikrųjų reiškė 
„techniką“ kaip „gamtos“ priešingybę — visagalę techno- 
logiją, kuri galėjo būti paskelbta ilgo modernybės negandų 
sąrašo kaltininke: pradedant „šeimos sugriovimu“ ir bai- 
giant „mūsų dvasinės ir meninės kultūros““* šaltinių iš- 
sekimu. Pats aktualiausias turėjo būti šis klausimas: „Ką 
modernioji kultūra daro mums, kaip ji paveikia asmeny- 
bę?“ Sombarto atsakymas buvo karti piliulė patenkintiems 
savimi ir optimistams: 


Modernioji kultūra atskyrė mus nuo gamtos, užpylė tarp 
mūsų ir gamtos asfalto sluoksnį, tad gamta geriausiu atveju 


9 1913 m. gruodžio 20 d. laiškas, NWS 4k:5—6. Dėl „ressentiment“, 
kuris gadino jų santykius, Weberis kaltino tą būdą, kuriuo „kažkas visada 
kurstydavo mane prieš jus“ argumentais, kuriuos Sombartas „vėl išdėstė“ 
savo knygoje Der Bourgeois, kritikuodamas Weberio „kapitalizmo dvasios“ 
tezę. Weberis niekada nepaskelbė žadėto atsakymo, galbūt prašomas 
Sombarto. Jis rašė: „Gerai, aš žadu nerašyti recenzijos [apie Der Bourgeois] 
ir atsakysiu tik netiesiogiai kita proga“. Tačiau to meto laiškuose jis 
nurodė, kad Sombarto žinios apie problemas ir šaltinius buvo neišsamios, 
„pasemtos iš antrinių šaltinių“, ir kad jis nežinojo „būtent pačių svar- 
biausių dalykų“. „Kita proga“ pasirodė esančios 1920 m. papildomos 
pastabos Protestantizmo etikai ir kapitalizmo dvasiai, ypač skyriui „Kapi- 
talizmo "dvasia", kur Der Bourgeois buvo pavadinta „tendencinga knyga 
pačia blogiausia prasme“. Žr.: GARS 1, ypač p. 38—41, 56—58; PE 194— 
198, pastaba 12, 200—203, pastaba 9. 

* „Kulturprobleme der Gegenwart“. In Vossische Zeitung, 1907 m. 
sausio 25 d. 

gali būti tik estetinio pasigėrėjimo objektas... Tiesa, moder- 
niosios technologijos laimėjimai yra fenomenalūs, bet visi 
išradimai ir atradimai reiškia tik tiek, kad truputį sumažės 
nelaimės, vargas ir sielvartas. Visos išradingumo demono 
mums padovanotos galimybės pavirsta nieku, kai mes pa- 
klausiame: ką jos mums iš tikrųjų duoda? Kam mums pa- 
saulyje reikia tiek daug šviesos?... Kam mums reikia skrai- 
dyti ore? Kam mums reikia telefono? Ką mums gali reikšti 
gramofono išradimas? Gero skonio laikais gramofono išra- 
dėjas būtų nubaustas kalėti iki gyvos galvos“. 


Berlyno publika juoku ir aplodismentais pritarė aistrin- 
gam Sombarto pasakojimui apie šiuos nusikaltimus kul- 
tūrai (galima tik apgailestauti, kad negalime regėti, kaip 
Sombartas ir jo auditorija reaguoja į elektrinės gitaros 
išradėją bei jos padarinius muzikai). Jis, geras Marxo ži- 
novas, tikriausiai atsiminė jausmingus žlugimo ir fantas- 
tiškos transformacijos vaizdus Manifeste. Štai kulminacinis 
jo postringavimo taškas: „Modernioji kultūra nieko nedavė 
mūsų vidaus gyvenimui, mūsų laimei, mūsų gerovei, mū- 
sų gelmei "[Tiefel'*€. 

Daugumoje kitų savo veikalų, taip pat nuolatiniuose 
ekskursuose į politinę ekonomiją ir sociologiją, Sombartas 
plėtojo šias problemas ir temas, bandydamas nukauti dvigal- 
vį drakoną, „du galingiausius mūsų epochos priešininkus — 


>> „Kultur und Persėnlichkeit“. In Vossische Zeitung, 1907 m. gruodžio 
6 d.: plg. Sombarto kalbą Vokietijos sociologų draugijoje 1910 m. „Technik 
und Kultur“. In Verhandlungen des Ersten Deutschgen Soziologentages. — 
Tūbingen: J. C. B. Mohr (Paul Siebeck), 1911, ypač p. 82. Ją Weberis 
pavadino „feljetonu“ (1910 m. spalio 27 d., laiškas Eulenburgui, NW 
30/6:27—28). 


? O dėl šių terminų, tai Simmelis apie Sombartą pasakojo, kad jis 
kartą daktaro egzaminą pradėjo klausimu „Was ist tief? (pažodžiui: kas 
yra gilu?). Kultūros kritikos perspektyvoje tai visai prasmingas ir reikšmingas 
klausimas: Gassen, Landmann. Buch des Dankes an Georg Simmel, p. 33. 

kapitalizmą ir moderniąją technologiją““7. Abiejų variklis 
buvo Technik, kurią savo kolegoms Sombartas apibrėžė kaip 
„Visas procedūras, visas priemones, visas priemonių spe- 
cifiniams tikslams pasiekti sistemas“. Jų kultūriniai pada- 
riniai tikrai buvo pagrindinė problema“. Sombartas, nepai- 
sydamas Maxo Weberio protestų, pagrindė šį teiginį šitaip 
pratęsdamas Marxą: ekonominė visuomenės bazė yra tech- 
nologijos funkcija (pirmoji prielaida); kultūrinis antstatas 
yra ekonominių santykių funkcija (antroji prielaida); taigi, 
kultūra yra technologijos funkcija (išvada) — ir dėl to jai 
tik blogiau (vertinimo sprendinys)!? „Triukšmas, skuba, 
greitis ir mūsų gyvenimų tempas, tūkstančiai įspūdžių, 
kuriuos mums duoda išorinis gyvenimas, — žinoma, visa 
tai nepaprastai veikia asmenybės formavimąsi ir yra tie- 
sioginis Technik rezultatas.““" Sombarto nuomone, techno- 
logija daro šį platų poveikį visoms „intelektualinės“ ir 
masinės kultūros sritims: mokslui, menui, poezijai, muzikai, 
pramogoms, masinės informacijos priemonėms, „namų“ kul- 
tūrai, transportui, aprangai ir madai, ir taip toliau — visos 
jos prikaustytos prie „technikos laimėjimų“ būtinybės. Visos 
šios sritys dėsto tą pačią, mums jau pažįstamą pamoką: 


57 Sombart. Kunstgewerbe und Kultur. — Berlin: Marguardt, 1908, p. 68. 
$ „Technik und Kultur“, p. 63—64. 


?? Savo atsakyme Weberis prieštaravo ne tiek vertinimo sprendiniui, 
kiek (a) idėjai, kad koks nors faktorius, toks kaip Techuik, gali būti kokio 
nors kito Žmogaus gyvenimo faktoriaus „galutinė priežastis“, ir (b) 
istoriniams duomenims, patvirtinantiems Sombarto tezę. Weberis manė, 
kad kultūros istorija parodytų, jog „meninis užmojis“ arba tikslas dažnai 
funkcionuodavo autonomiškai ir dažnai būdavo atsakingas už „technikos“ 
tobulinimą, žr.: [Diskussionbeitrag]. In Verhandlungen des Ersten Deutschen 
Soziologentages, p. 95—101; GASS, 449— 456. 


60 „Technik und Kultur“, p. 75. 

„prasideda pašėlęs vis naujų formų vaikymasis, kurio tem- 
pas greitėja tobulėjant gamybos ir komercijos technologijai... 
iš čia kyla nepaliaujamos nuolatinės skonio, vartojimo ir 
gamybos revoliucijos““!. Ką galima pasakyti apie „madą“, 
galima pasakyti apie viską — taip pat ir apie modernųjį 
mokslą. Visi moderniosios kultūros aspektai yra vienodai 
abejotini ir gali būti kvestionuojami. 

Sombartui, šiam Protėjui tarp politinių ekonomistų, nie- 
kad netrūksta pasiūlymų dėl šitokios dalykų padėties — 
daugelis jų yra kaleidoskopiški ir fragmentiški, lyg atspin- 
dėtų tą pasaulį, kurį jis analizuoja ir kuriam jis priklauso 
(galbūt Narcizas yra geresnis prototipas). Jo paties Žo- 
džiais tariant, „gyvenimas visuomenėje pasidarė proble- 
miškas... Kodėl taip yra? Ar tai neišvengiama? Ar nėra 
išeities?“** Sombarto apmąstymai dažnai būna panašūs į 
pabėgimo kelių, pasirenkamų asmenybei išgelbėti, katalo- 
gą: socializmas kaip kultūrinis tour de force*, technikos 
taikymas technologijai įveikti, naujasis feminizmas, išgany- 
mas per meną ir menininką, „gynybinė“ strategija, prime- 
nanti jaunimo sąjūdį (Jugendbewegunęg), besiremiantį „gam- 
tos, darbo ir meilės trejybė“. Sombartas visus juos daugiau 
ar mažiau išbando, kai kuriais mėgaujasi, o kai kuriuos 
tiesiog atmeta (arba veikiau pakeičia patrauklesniais kan- 
didatais), išskyrus tuos kelius, kuriems būdingas nostalgiš- 
kas poreikis iš naujo atrasti senas tiesas, kurie įkūnija tai, 
ką Sombartas vadino „homogenišku organišku kūrybos 
procesu“ arba „organiška meninės kūrybos vienove““*. Ir 


61 Wirthschaft und Mode: Ein Beitrage zur Theorie der modernen Be- 
8 


darfsgestaltung. — Wiesbaden: Bergmann, 1902, p. 22—23. 


62 Warun: interessiert sich heute jedermanu fūr Fragen der Volkswirtschafl 
und Sozialpolitik? — Leipzig: Dietrich, 1904, p. 10—11. 


0 Kunstgewerbe und Kultur, p. 80, 118. 

kas gi yra naujų kelių atradėjai bei kultūros herojai? Dau- 
giausia meniškos ir poetiškos sielos, gal vienas kitas po- 
litinis ekonomistas, net „moteris“, esanti savo vietoje. Ta- 
čiau visai savitą Sombarto pasisakymų prigimtį atskleidžia 
jo požiūris į moteris, jo priešiškumas feminizmui, sąjūdžiui 
už balsavimo teisę moterims bei tokios rūšies tyrinėji- 
mams, kaip kad Marianne Weber diskusijos su Simmeliu. 
Mat savo viešas paskaitas Sombartas mėgo užbaigti „ra- 
ginimais moterims“ atsisakyti savo modernių ambicijų ir 
sugrįžti namo, kur jos, kaip primygtinai teigė Sombartas, 
gali vykdyti kultūros uždavinį — kovoti su susvetimėjimu 
ir benamiškumu. 

Tad Sombartas įkūnija tvirtą ir nesiteisinantį antimo- 
demnistinį modemizmą, grįžimą prie seno naujumo dėlei. 
Jo mąstymas netikėtai patvirtina, kad organiškai pasaulė- 
žiūrai tebetinka Novalio priminimas, ir jo „filosofija iš 
tikrųjų yra namų ilgesys, poreikis visur būti namuose“. 
Deja, būti namuose visur, net jeigu tai būtų įmanoma, 
reiškia niekada nebūti namuose. Tačiau Sombarto tai ne- 
gąsdina ir jis ramiai tapo savo „postmodernų“ pasaulį 
vėlyvojo romantizmo spalvomis. 


Pasaulis kaip etinė vertybė: 
Tonniesas ir Michelsas 


Kaip numatė Weberis, aptardamas gyvenimo sąrangas, 
pagrindinio alternatyvaus atsakymo į „moderniosios kul- 
tūros“ problemą atspirties taškas buvo „etikos“ ir tikrai 
„moralios“ perspektyvos galimybė. Iš visų „etinio“ požiū- 
rio tikrųjų gynėjų Weberio būrelyje Tėnniesas ir Michelsas 
nusipelno mūsų rimčiausio dėmesio, nes vienu ar kitu 
laiku abu jie plačiai ir pavyzdingai gynė „kosminio-etinio 
„Tacionalisto“ absoliutistinę Gesinnungsethik*, dažnai gin- 

čuose su Maxu Weberiu. Nėra sutapimas, kad abu plėtojo 
savo pažiūras, būdami vieno iš socializmo variantų šali- 
ninkai. Tonniesas iš pradžių buvo broliškos Gemeinschaft* 
šalininkas, laikydamas ją visų socialistinių idealų branduo- 
liu, o Michelsas pradėjo įsipareigojimu naujai bendruome- 
nės moralinei tvarkai, kurią jis laikė marksistinio socializ- 
mo revoliuciniu raison d'ėtre“*. Susidūrę su tuo, ką We- 
beris vadino „neišvengiamu etiniu pasaulio iracionalumu“, 
abu simboliškai atsakė neigimu — „ne aš, o pasaulis yra 
kvailas ir Žemas““*, o atsakymas buvo toks: „moralus ra- 
cionalumas turi suvienyti pasaulį“. 

Brandūs Tėonnieso apmąstymai šia tema išdėstyti veikale, 
kurio pavadinimas į anglų kalbą verčiamas kaip Custom 
(originalas Die Sitte, nepaprastai daugiareikšmis žodis, reiš- 
kiantis ne tik „paprotį“, bet ir įprotį, manieras, papročius, 
moralę, arba, tiksliau, tradicinę moralę). Šis veikalas, kaip 
ir Simmelio Die Religion bei Sombarto Das Proletariat, buvo 
išleistas populiarioje Martino Buberio serijoje ir buvo skirtas 
tam tikrai moderniosios kultūros problemai. Tonniesas pra- 
deda savo tyrinėjimą, pavadindamas šitą problemą „filo- 
sofine“. Kildindamas „papročio turinį“ iš jo „formos“, jis 
ieško „bendros ir esminės papročio vienybės““?". Paprotys 
apibrėžiamas tiesiog kaip „socialinė valia“ (Sozialer Wille, 
arba tai, kas Rousseau buvo volontė gėnėrale), kuri, prie- 
šingai negu „individuali valia“, kyla iš „paslaptingosios 
esmės“, iš „tautos“. Papildęs Rousseau populizmą Burke'o 
organicizmu, Tonniesas interpretuoja das Volk kaip natūralią 


64 „Politik als Beruf“ (1918), GPS, 546; G6<M, 127; Politologija. — 
V 19914 27 PL -99, 


65 Die Site. — Frankfurt: Rūtten 6 Loening, 1909, p. 16; Custom: 
An Essay on Social Codes, trans. A. Borenstein. — New York: Free Press, 
1961, p. 41; deja, vertimas nėra tikslus. 

Gemeinschaft, vienijančią gyvenančias, mirusias ir negimu- 
sias kartas. Taip užbaigiamas socialinio gyvenimo ratas: 
paprotys uždaromas bendruomenėje. 

Tačiau esė pabaigoje paaiškėja, kad klasikinės Tonnieso 
sąvokos tik maskuoja realią problemą: būtent, ar „papročio 
vienybė“ ir „paprotinė moralė“ dar įmanoma moderniojoje 
visuomenėje ir moderniojoje valstybėje? Arba, kitais žodžiais 
tariant, kokios yra „papročio vienybės“ prielaidos? Kaip 
ir pridera Nietzsche's žinovui, Tonniesas baigė savo ap- 
mąstymus ten, kur jie iš tikrųjų prasidėjo. Ta tikroji pradžia 
yra ne Rousseau, bet Nietzsche's apmąstymų apie „papročio 
moralumo (die Sittlichkeit) sąvoką“ problema, ilgas Ryto 
aušros fragmentas, kuris grindžia kelią moralės kilmės ty- 
rinėjimams Genealogijoje. Nietzsche tiksliai nurodo proble- 
mos šaltinį: 


Palyginti su tūkstantmečiu Žmonijos gyvenimo būdu, mes, 
šiuolaikiniai Žmonės, gyvename labai amoraliais laikais: pa- 
pročio jėga yra stulbinamai silpna, o moralinis jausmas pa- 
sidarė toks subtilus ir kilnus, kad apie jį galima pasakyti, 
jog jis beveik išgaravo... Laisvas Žmogus yra amoralus, ka- 
dangi visuose reikaluose jis priverstas pasikliauti savimi, o 
ne tradicija““. 


Vis dėlto tokioje situacijoje tai, ką mes, modernieji, apimti 
individualizmo, nusprendžiame vadinti „morale“, tikrovėje 
tėra tik išsižadėjimas to, kas įprasta, standartiška, priimtina. 

Išvertus į Tonnieso kalbą, papročio problemos kontūrai 
išryškėja papročio ir tų moderniųjų „pažangos“ jėgų, ku- 
rios sudaro sociologijos dalykinę sritį, priešstatoje: 


““ Nietzsche. Morgenrėte. In Werke in drei Būnden, ed. K. Schlechta. — 
Frankfurt: Ullstein, 1979—1984, p. 1019 [I, 9]; Daybreak: Thoughts on the 
Prejudices of Morality, trans. R. J. Hollingdale. — Cambridge: Cambridge 
University Press, 1982, p. 10. Žr. taip pat Tonnies. Die Sitte, p. 94; Custom, 
p. 145. 

Asociacija [Gesellschnft], kaip mados [die Mode] subjektas 
ir pagrindas, yra tam tikra būtina papročio priešprieša. Ji 
yra moderni, išsilavinusi, kosmopolitiška... Versias ir komer- 
cija, miesto gyvenimas, didmiesčių augimas, pinigų galia, 
kapitalizmas, klasių skirtumai, bendras pilietiškumas ir iš- 
silavinimo siekimas — visi šie tos pačios civilizacijos raidos 
aspektai yra palankūs madai ir žalingi papročiui... Visai 
asociacinei civilizacijai [gesellschaftliche Zivilisation] būdinga 
kažkas, kas priešinga meno dvasiai, kurios pagrindas yra 
tradicija ir ištikimybė. Šios civilizacijos masiniai produktai 
yra lengvi, nesvarūs, netikri, vienodi ir monotoniški“?. 


O pagrindinės priešpriešos, kurių simboliai yra asociacija 
ir paprotys, išsikristalizuoja į tam tikrą dominavimo formą: 


Taip vyraujančios mados ir vyraujančios asociacinės civi- 
lizacijos epocha įveikia epochą, kuri buvo anksčiau ir kuri 
tebeglūdi dabartinėje epochoje. Toje epochoje vyravo papro- 
tys, valstiečių bei miestiečių ir, virš jos, dvasininkijos bei 
bajorijos kultūra. Dabartinė epocha kupina nuolatinių nau- 
jovių skubos ir nerimo, nepastovumo, pastovumo tik nepa- 
stovume. Tada atsiranda polinkis idealizuoti ankstesnę epo- 
chą: tai, kas buvo sena, darosi modernu. Trokštama sugrįžti 
atgal į gamtą, ieškoma senų takų, garbinamos ir puoselėja- 
mos senosios gyvenimo formos, seni papročiai, vėl patinka 
- religija; tikras stilius, meniškos formos atrandamos papras- 
tuose, namudiniuose dalykuose. Šis idealizavimas retkarčiais 
ritmingai kartojasi. Šią madą, kaip ir bet kurią kitą, išnaudoja 
pramonė. Asociacijos dvasia išlieka ta pati. Ji negali peršokti 
savo pačios šešėlio““. 


Šio fragmento terminija, taip gyvai primenanti Simme- 
lio, Hofmannstahlio ir kitų komentarus amžiaus pradžioje, 
duoda nuostabią įžvalgą į Tonnieso, kaip modernybės so- 
ciologo, požiūrį. Jo mąstyme supriešinama kultūra, Kurią 

67 Die Sitte, p. 860—87; Custom, p. 133—135. 


6 Die Site, p 87; Custom, p. 135-—136. 

reprezentuoja „paprotys“, ir visi ardomieji, paradoksalūs 
moderniojo gyvenimo procesai bei jėgos („civilizacija“, „aso- 
ciacija“), net kai jos neatrodo modernios. Visai panašus 
trilypis mechaninių civilizacijos procesų, evoliucinio socia- 
linio proceso ir kūrybinio „kultūros judėjimo“ sugretini- 
mas iš tikrųjų tapo visos Alfredo Weberio kultūros socio- 
logijos kertiniu akmeniu. Jos svarbiausias uždavinys buvo 
paaiškinti kultūros atsiradimą iš „gyvenimo jausmo“ (Le- 
bensgefiihl)“?. Tačiau Tonniesas šių procesų ir jėgų tyrimo 
neužbaigia šia trijule, bet imasi tyrinėti „valstybę“, kuri, 
jo požiūriu, kaip ir „asociacija“, naikina papročio jėgą. 
Taip turi būti, nes valstybė, kaip ir visos modernios so- 
cialinės jėgos, „prisideda prie pažangos ir laisvų asmeny- 
bių ugdymo, bet tik tautos (das Volk) ir jos bendruome- 
ninio bei kooperatinio gyvenimo kaina“. 

Dėl instinktyvių Tonnieso simpatijų niekada abejoti ne- 
tenka: tiesa glūdi bendruomeniniame ir kooperatiniame 
gyvenime. Žinoma, kyla klausimas: ką reikia daryti? Ka- 
dangi „papročio dvasia yra bendruomeninė“, teigia Ton- 
niesas, tai klausimas, kaip šis „bendruomeninis“ dvasios 
pagrindas gali būti atkurtas, turi tapti svarbiu modernybės 
klausimu. Arba, sakant pažįstamais ir klasikiniais Tonnieso 
terminais: kaip galima atgaivinti Gemeinschaft ir transfor- 
muoti Gesellschaft? 

Prie atsakymo veda pažinimo kelias, pilnas žabangų ir 
apgaulių, kurių daugumos Tėnniesas neišvengia. Ir vis dėl- 
to jo atsakymas yra įdomus ir galbūt tuo iškalbingesnis, 
kuo drąsesnis. Jo atsakymą daugiausia lemia teiginys, kad 
galimybė „transformuoti glūdi visuomenės judėjime pir- 
myn“. Dėl šio judėjimo (a) „kapitalizmą“ ir jo kultūrą pa- 


* „Der soziologische Kulturbergriff“. In Verhandlungen des zweiten 


deutschen Soziologentages. — Tūbingen: J. C. B. Mohr (Paul Siebeck), 1913, 
p. 51 „Prinzipielles zur Kultursoziologie“. In Archiv 47, 1920, p. 1—49. 

keis kažkas geresnio, kieno tiksli prigimtis yra visiškai ne- 
aiški, ir (b) išaugs tai, ką galima pavadinti visuomeniniu 
intelektu, — pasak Tėnnieso žodžių: „išaugs protas [Ver- 
nunft) ir „pažinimo [Erkenntnis] džiaugsmas“7'. Šiuo požiū- 
riu, norėti to paties dar daugiau, rinktis tai, ką Weberis 
vadino „technine pažanga“, kai beveik nėra alternatyvų, — 
tai paversti būtinybę dorybe. Išlaikomas bent jau nuoseklu- 
mas: iš asociacijos nereikalaujama peršokti jos pačios šešėlį. 
Tačiau, šiaip ar taip, ši samprotavimo kryptis susiduria 
su dideliais sunkumais, ir netgi Tonniesas, nors jis ir 
kupinas entuziazmo, juos pripažįsta: jie susiję ne su kuo 
nors mažesniu, o su mokslo, moralės ir proto samprata. 
Juk Tėnniesas teigia, kad racionalaus mokslo ir papročio 
ryšys yra negatyvus. Ir vis dėlto mokslas turi įveikti tą 
grynąjį kritiškumą, kurio jis prisisunkęs, pripažindamas 
svarbią papročio, „taupančio valios darbą“, socialinę funk- 
ciją ir įžvelgdamas „protą [Verninft] ne tik tame, kas yra 
racionalu [vernunftig| savo forma““?. Kas tai galėtų būti? 
Tonniesas atsako: „pasąmoninga kūrybinė Žmogaus socia- 
linės ir individualios dvasios galia“. Kitais žodžiais tariant, 
protui reikia suprasti, kad paprotys ne tik yra „naudin- 
gas“, bet turi vidinę moralinę ir estetinę vertę: „tai, kas 
yra visiškai etiška, turi estetinę vertę, o tai, kas yra vi- 
siškai estetiška, turi etinę vertę“!". Trumpai tariant: 


Reikia naujo dorovės [Sittlichkeit] kodekso, kuris nebūtų 
pririštas prie papročio. Kuo laisvesni mes daromės nu0 papročio 


"0 Die Sitte, p. 88—89; Custom, p. 136—139. 
"1 Die Sitte, p. 88; Custom, p. 136. 
72 Die Sitte, p. 92; Custom, p. 143. 
" Die Sitte, p. 93; Custom, p. 144. 

ir paprotyje, tuo labiau mums reikia sąmoningos etikos, tai 
yra to, kas žmogų daro žmogumi, pripažinimo: proto savitaigos 
(Selbstbejahung der Vernuntft); šitaip protas iš tikrųjų turi nu- 
stoti buvęs daugiausia analitine galia. Jis turi virsti džiaugs- 
mingu Gemeinschaft kūrimu. Tik taip jis įrodys, kad yra „aukš- 
čiausia Žmogaus galia“, arba pirmą kartą toks taps““. 


Tai pats paprasčiausias, mažiausiai pretenzingas ir viltin- 
giausias Tonnieso atsakymas subjektyvistinės kultūros epochai. 

Tai nėra atsakymas, kurį galėjo pripažinti Weberis, nes 
jis įtikinamas tik tol, kol painiojami „tikėjimas“ ir „Žino- 
jimas“; arba, kitais žodžiais tariant, jis virsta mūsų „ap- 
sišvietusio“ tikėjimo tuo, ką Weberis vadino mokslo, kaip 
„Kelio į tikrąją gamtą“, iliuzija, restauravimu“. Bet svarbu, 
kad Tėonniesas ne visai papuola į švietimo spąstus: jo 
stiprų himną „protui“ pertraukia modemistinis domėjima- 
sis tuo, kas pasąmoninga, estetiška, slaptomis kūrybinio 
organinio gyvenimo vitalistinėmis jėgomis ir „esmės valia“ 
(Wesenswille). Šito domėjimosi ir su juo susijusios kalbos, 
kuri ryški jau veikale Bendruomenė ir asociacija (Gemeins- 
chaft und Gesellschaft), Tonniesas niekada neišsižada. Iš 
tikrųjų jis negalėjo jo išsižadėti, nes jam autentiška „etika“ 
negalėjo būti vien tik instrumentiškai racionali, vien tik 
priemonių pritaikymas tikslams; ji turėjo kilti iš individo 
kūrybinių galių ir įsipareigojimų bendruomenei.. Ji turėjo 
išreikšti ne vien racionalią sąmonę — mat (kaip sakė 
Hammacheris) ką iš tikrųjų gali reikšti tai, kad gyvename 


“* Die Sitte, p. 94—95; Custom, p. 146. 


"> „Wissenschaft als Beruf“, GAW, 597: G8.M, 142; Problemos. — V., 
1990, nr. 42, p. 72. Pirmąjį momentą Weberis nurodo laiškuose Tėnniesui 
1909 m. vasario 19 d. ir 1910 m. rugpjūčio 29 d. (NW 30/6:15—16; 
30/7:109—112); antrame laiške tiesiogiai kalbama apie veikalo Die Sitte, 
kurį Weberis kaip tik buvo perskaitęs, idėjas; plg. Eduard Baumgarten. 
Max Weber: Werk und Person. — Tūbingen: Mohr, 1964, p. 398—399, 
670, pastaba 1. 

sąmoningiau? — bet taip pat ir jausmo „grožį“ ir didybę. 
Atrodė, Tėnnieso pašaukimas buvo įrodyti, nepaisant įta- 
rinėjimų dėl prieštaringumo, kad bendruomeninio solida- 
rumo troškimas galėjo būti suderinamas su nedalomu ti- 
kėjimu gydančia pažinimo galia. Paslaptis buvo tokia: pa- 
aiškėjo, kad tai, kas atrodė prieštarauja etikai arba mokslui 
patiems savaime, galėjo būti suderinta estetikos plotmėje. 
Tarytum gerai žinomas Nietzsche's posakis — „tik kaip 
estetinis reiškinys amžiams pateisinamas egzistavimas ir pa- 
saulis“** — būtų pripažintas keliu į tikrai moralų gyvenimą. 

Etika ir estetika buvo glaudžiai susietos taip pat ir Mi- 
chelso mąstyme — arba, tiksliau, atrodė, kad Michelsas 
estetinę tendenciją, kuri faktiškai skleidėsi visais jo mąstymo 
aspektais, laikė „etiška“ savo turiniu. Visais atvejais rezul- 
tatai buvo artimi Tėnnieso pažiūroms, nepaisant gana skir- 
tingų Michelso šaknų Kolno katalikiškame patriciate ir jo 
ankstyvų politinių ryšių su Hubertu Lagardeller'iu, Soreliu, 
kitais Paryžiaus ir Italijos sindikalistais bei įvairiais anar- 
chistais, išsisklaidžiusiais po visą Europą. Kaip ir Tonnieso 
pažiūros, etinė Michelso nuostata iškilo iš savitos mark- 
sistinio socializmo kaip moralinės kovos interpretacijos ir 
buvo teisinama šita interpretacija. To socializmo „mokslinis“ 
posūkis buvo grindžiamas moraline išnaudojimo kritika ir 
„galutinių reikalavimų“ suvisuomeninti gamybos priemo- 
nes ir demokratizuoti etiniu požiūriu racionalia galia“. 
Tačiau Michelsas, susirūpinęs teisingumu, dar ryžtingiau 


"* The Birth of Tragedy: or, Hellenisi and Pessimism, trans. W. Kaut- 
mann. — New York: Random House (Vintage Books), 1967, p. 52 (sec. 5). 


"7 Žr. „Endziel, Intransigenz, Ethik“. In Ethische Kultur 11, 1903, p. 
393—395, 403—404; „Was bedeutet uns Karl Marx?“ In Mitteldeutsche 
Sonntags-Zeitung, 1903 m. kovo 15 d. 

negu Tėonniesas tyčia atmetė „materialistinius“ Marxo mąs- 
tymo pagrindus. Michelso atsakymas į tais laikais įnirtingus 
ginčus sukėlusį klausimą — koks dorovės ir socializmo 
santykis apskritai? — buvo visiškai vienareikšmis: jie su- 
tampa. Tačiau grėsmę šiam atsakymui kėlė keistas nepa- 
stovumas: stiprų šito atsakymo moralizmą panorėjus buvo 
galima sieti su skirtingais ir tarpusavyje konfliktuojančiais 
politiniais tikslais. Todėl joks atsitiktinumas, kad Michelsas, 
šitaip pradėjęs, galėjo tapti autoritaristu ir fašistu, bet vis 
dėlto grynojo idealizmo dėlei. 

Apie mokslą kaip profesinį pašaukimą Michelsas pa- 
prastai rašė taip, lyg nebūtų jokių reikšmingų skirtumų 
tarp etinio vertinimo ir empirinio žinojimo, lyg mokslas 
galėtų išspręsti kultūros klausimus arba pasaulio analizė 
galėtų nustatyti „gyvenimo tikslus“. Michelsas savo tvirtu 
tikėjimu pasaulio „galutiniu etiniu racionalumu“, įsitikini- 
mu, kad „atskiro veiksmo vertė priklauso nuo jo konkre- 
čios intentio“*, buvo kitas Weberio prototipas. Kaip sakė 
Weberis, jis buvo „moralistas“ nuo galvos iki kojų“, oO 
„profesinio pašaukimo ir „gyvenimo“ atskyrimas“ jam ne- 
turėjo jokios prasmės, jis buvo Gesinnungspolitiker, atsida- 
vęs įsitikinimui, kad revoliucinei situacijai svarbi tik „strei- 
ko“ etika, o ne jo politika“. O pažinimo srityje Michelsas 
atrodė esąs savant“*, kuris galėjo „moksliškai“ nuspręsti, 


kuri kultūra vertingesnė — prancūzų ar vokiečių“. We- 
berio požiūriu, priešingai, „čia irgi vaidijasi dievai, ir tas 
kivirčas — visiems laikams“. 


"* GARS 1:113; PE, 116, kur tai vadinama „katalikiška etika“, kas 
labai tinka Michelsui; 1909 m. gruodžio 25 d. laiškas Giselai Michels- 
Lindner, AMW 67; apie „streiko etiką“ žr. 1908 m. rugpjūčio 17 d. ir 
1909 m. gegužės 12 d. laiškus, AMW 61 ir 66. 


2 GAW, 604; G8:M, 148; Problemos. — V., 1990, nr. 42, p. 77. Weberis 
pastabose apie vieną iš daugelio Michelso esė šią pagrindinę „Mokslo 

Kanonišką ir politiškiausią modernybės problemos 
formuluotę Michelsas pateikė biurokratizacijos kritikoje — 
rašinyje Politinės partijos, kuriam iš dalies įtakos turėjo 
Weberis. Tačiau kaip ir Tonnieso prarasto „bendruome- 
nės“ pasaulio tyrinėjime, šios knygos puslapiuose šmėkš- 
čiojo rusoististiniai broliškos lygybės vaizdai. Jie priminė 
idealiąją būklę, dėl kurios praradimo Michelsas apgailes- 
tavo, vildamasis, kad ji grįš. Tačiau daugybė, atrodytų, 
atsitiktinių ir šalutinių Michelso esė, o ir platūs jo tyri- 
nėjimai, pavyzdžiui, Seksualinė etika (jį 1914 m. paskelbė 
moderniojo juslingumo patronas Havelockas Ellis), rodo, 
kad jo kartais net desperatiškos paieškos, kaip išvengti 
gyvenimą neigiančių biurokratizacijos ir ekonominės racio- 
nalizacijos jėgų, buvo labai sudėtingos. Michelsas flirtuoja 
su daugybe kultūroje egzistuojančių bei politiškai apibrėž- 
tų alternatyvų: su klasių kova kaip „moraliniu“ impera- 
tyvu, su action directe* politika bei visuotiniu streiku prieš 
veidmainišką parlamentarizmą, su naujomis feminizmo ir 
moterų sąjūdžio srovėmis, su gaivinančiu „Italijos“ este- 
tiniu simbolizmu ir netgi su erotizmo galimybėmis. Aki- 
vaizdu, kad tai tos vertybių sritys ir gyvenimo sąrangos, 
kurias Weberis tiria „Tarpiniame apmąstyme“, arba tie 
pasirinkimai, kuriuos modernioje „subjektyvioje“ kultūroje 
mato ir Simmelis. Tačiau Michelso nepatenkino jų teiginiai 
apie gyvenimo sąrangų diferenciaciją ir autonomiją; jis 
veikiau bandė jas vėl suvienyti „etikos“ pagrindu. 

Kaip būtų galima iš naujo jas suvienyti? Visai Michelso 
socialinei-kultūrinei ir intelektualinei kūrybai būdingas stip- 


kaip profesinio pašaukimo“ idėją skyrė pačiam Michelsui: „Niekas negali 
įrodyti, kas neprivalo būti „ištikimas“ savo „tautai“, kaip niekas negali 
įrodyti, kas privalo būti „ištikimas“ savo klasei“ (1908 m. rugpjūčio 11 
d., AMW 60). Atrodo, kad Weberio argumentas neturėjo beveik jokio 
poveikio. 

rus dominuojantis potraukis į estetiškumą, kuris suvokia- 
mas kaip prielaida etiniam vertinimui. Kontekstai kartais 
būna aiškiai politiniai, o komentuodamas stengėsi skelbti 
tam tikrą politinę idėją. Tad, pabuvojęs Socialistų partijos 
kongrese Imoloje 1902 m., Michelsas pavadino jį ne tak- 
tiniu ar organizaciniu žingsniu pirmyn, bet estetiniu trium- 
fu, žavinga, harmoninga ir todėl etiškai puikia ir „teisinga 
„būsimosios socialistinės valstybės“ vizija“““. Arba, užke- 
rėtas Italijos kultūros, jis rašė, kad „Italijos politinio gy- 
venimo etika yra glaudžiai susijusi su estetika. Gerus dar- 
bus ir gerus žodžius dažnai padaro veiksmingus žodžio 
arba veiksmo formos grožis. Formos estetika neišnyksta be 
pėdsakų menininkų tautoje“*'. (Žinant apie aistringą Mi- 
chelso prisirišimą prie „itališkų dalykų“, nesunku atskleisti 
autobiografines tokių pažiūrų ištakas.) Kartais Michelsas 
į estetinius-etinius standartus apeliuoja ten, kur to mažiau- 
siai galima tikėtis. Pavyzdžiui, šiose eilutėse, kur Michel- 
sas netyčia prasitaria apie savo ir žmonos įprotį, sugrįžus 
į Vokietiją, entuziastingai sveikinti pirmąją apstulbusių įsi- 
mylėjėlių porą, užkluptą atvirai ir viešai besimylint, rodant 
meilę, kuri dėl jos atvirumo pasidarė ryškiu kultūros lai- 
mėjimu: toks „bebaimis jusliškumas, beveik demonstraty- 
vus ir išdidus, atrodė mums, nepaisant visos Vokietijos 
socialinių santykių pilkumos, kažkoks originalus, sveikas, 
stiprus, reikšmingas ateičiai“ ir „kėlė stiprų malonų jaus- 
mą, kad čia esama kažko didaus'“*. 


** „Ein Blick in den Zukuntftsstaat“. In Mitteldeutsche Sonntags-Zeitung, 
1903 m. kovo 8 d. 


*! „Der ethische Faktor in der Parteipolitik Italiens“. In Zeitschrift 
fiir Politik 3 (1909):88. 


82 „Erotische Streifzūge: Deutsche und italienische Liebesformen -— 


aus dem Pariser Liebesleben“. In Mutterschutz 2 (1906):366. O dėl miesto 

Tokias atrodytų visiškai skirtingas pastabas apie este- 
tiką, etiką ir erosą Michelso kūryboje vienija idėja, kad 
taurumo ir didybės išgyvenimas yra kiekvieno ėlan vital“, 
etinio vertinimo, žinių siekimo, didingo veiksmo, net ir to 
„Kūrybiško“ gyvenimo būdo, kurį Michelsas taikė sau ir 
kurį Weberis peikė kaip atlaidžią sau „antipatiją raciona- 
liai disciplinuotam gyvenimo būdui“, varomoji jėga“*. Mi- 
chelsas tarytum norėjo atpalaiduoti primityviausią ir gai- 
vališkiausią gyvenimo jėgą, erosą, kad šis padėtų socia- 
liniam-kultūriniam atsinaujinimui: tai sindikalizmo ir „vi- 
talistinio“ mąstymo apskritai tendencija. Tad Michelsas 
domėdamasis visomis moderniomis temomis — nuo revo- 
liucijos iki seksualinės moralės — daugiau dėmesio skyrė 
eroso, pajungto socialinei sistemai, kuri deformuoja jo po- 
veikį, likimui. Išreiškiant šią idėją kiek idiosinkratiškai, 
netgi prostitucija (kelis kartus ji buvo Michelso sociologijos 
tema) turi „politinį“ aspektą: prostitutės yra represuotos 
revoliucionierės, 0 revoliucinė visuomenė panaikins pro- 
stituciją ir grąžins moteriai orumą ir pilietiškumą. 

Šiuo atžvilgiu mės matome, kad Michelso kūryba bai- 
giasi iš esmės platoniškai, pabrėžtinai apolitiškai. Bet kla- 
sikinėje Platono formuluotėje tam tikra „dieviška manija“, 
meilė grožiui, eros buvo varomoji jėga, kelianti sielą aukštyn 
pažinimo meilės, gėrio suvokimo, episteme* keliu. Žvelg- 


gatvių erotinio gyvenimo, tai Michelsas gynė keistą tezę, kad dėl Bohermnoje 
[La Bohėme] pavaizduoto Lotynų kvartalo „grisette“ [grizetės] tipo „pro- 
stitucija Prancūzijoje yra moraliai pranašesnė už prostituciją Vokietijoje“. 
Tai subtilus bandymas sureliatyvinti amoralumą, išprovokavęs Weberio 
kaltinimą „moraline sumaištimi“ (1907 m. sausio 11 d. laiškas, AMW 
31); Mitzman. Sociology and Estrangement, ypač p. 305—306, šias keistybes 
laiko įrodymu, kad Michelsas buvo nepataisomas „romantikas“. 


* 1907 m. spalio 15 d. laiškas Michelsui, AMW 49. 

dami į Michelsą ir Tonniesą iš atstumo, galime pasakyti, 
kad klasikinė formulė išlieka kaip idealas. Tačiau vieninga 
koncepcija, susiejanti erosą, estetiką ir etiką, dabar yra 
vien galimybė, kuriai lemta likti neįgyvendintai modernio- 
je socialinėje sistemoje, griaunančioje jos įgyvendinimo pa- 
grindus. Grynas ir absoliutus etiškumas yra tam tikras 
moderniosios „racionalistinės“ kultūros problemos spren- 
dimas, bet jis geriausiu atveju gali būti tik antpolitiškas, 
virš ir anapus Weberio įvardytų sričių priešingybių ir 
Simmelio pateiktų subjektyvios ir objektyvios kultūros du- 
alizmų. Galų gale matyti pasaulį kaip „etinę vienybę“ — 
vadinasi, žvelgti į jį per platoniškas linzes su tokiais pat 
iškraipymais, kokie egzistavo ir iš pat pradžių. Tai reiškia 
pasiduoti utopinės vizijos, kaip neskausmingų skiepų nuo 
moderniosios negalės, kerams. 


Pasaulis kaip estetinė visuma: 
Lukdcsas. 


Paskutinę reikšmingą modernaus gyvenimo ir kultūros 
problemos sampratą, kurioje visiškai įsisąmoninamos es- 
tetinės transcendencijos galimybės, suformulavo Žymūs „es- 
chatologiniai“ metafizikai — kaip kad jie kartais save 
vadindavo““, tokie žmonės kaip George'as Lukūcsas ir Em- 
stas Blochas, kurie dažnai lankydavosi Weberio draugų ir 
kolegų būrelyje Heidelberge ir kartais — Simmelio semi- 
nare Berlyne. Pagrindinis šių pažiūrų atstovas buvo jau- 
nasis Lukacsas, vingiuoto intelektualinio ir politinio likimo 


** Interviu su Gastonu Riou iš Paryžiaus dienraščio Figaro pats Weberis 
paminėjo Lukicsą kaip „vieno vokiečių eschatologizmo tipų“ atstovą ir 
„Stefano George's priešingybę“ (laiškas Lukacsui, 1913 m. kovo 6 d, 
NW 30/11:25, išspausdintas Georg Lukūcs: Selected Correspondence, 1902— 
1920, ed. and trans. Judith Marcus and Zoltin Tar. — New York: Columbia 
University Press, 1986, p. 221. 

estetikas. Jam buvo labai artimos to meto kultūrinės di- 
lemos, kurias jis sugebėjo filosofiškai tiksliai ir rafinuotai 
išreikšti. Iš tiesų, Lukacsas buvo Simmelio studentas ir jo 
ankstyvuosiuose raštuose matome daugiausia iš Pinigų fi- 
losofijos perimtą analitinę terminiją ir svarbiausią modernio- 
sios kultūros problemą. 

Vadovaudamasis Simmelio idėjomis, Lukacsas savo anks- 
tyvąją modernybės filosofiją grindžia prielaida, kad tarp 
subjektyvios ir objektyvios kultūros, tarp ekspresyvaus gy- 
venimo ir ribojančios formos egzistuoja lemiamas konflik- 
tas. Vis dėlto šis metafizinis požiūris taip pat pripažino 
ir save kuriančios „konkrečios visumos“ sąvoką. Modernus 
gyvenimas buvo stiprus iššūkis šiai „konkrečiai visumai“, 
ir Lukacsas tikrai pranoko savo mokytoją troškimo, kad 
ši visuma sugrįžtų, stiprumu“. Panašiai jis pritarė pirma- 
jai, svarbiausiajai Simmelio kultūros sampratai, pasak ku- 
rios, kultūra yra „gyvenimo vienybė, stiprinanti ir pratur- 
tinanti gyvenimą vienybės jėga“. Bet toliau, užuot perėjęs 
prie kultūros, pasak antrosios Simmelio suteiktos jai pra- 
smės, prie kultūros kaip represyvinės formos idėjos, jis 
paskelbė, kad „visa kultūra yra gyvenimo užkariavimas, 
ji vienija visus gyvenimo reiškinius viena jėga... taip, kad, 
žvelgdami į bet kurią gyvenimo visumos dalį, jūs pačioje 
gelmėje visada matote tą patį“. Lukūcsas pridūrė: auten- 
tiškoje kultūroje „viskas pasidaro simboliška“, tai yra atsto- 
vauja vienijančiai konkrečiai visumai. Trumpai tariant, šiuo 
požiūriu „prasmė“ ir „visuma“ yra viena kitos prielaidos; 


Š> Žr. Silvie Rūcker. „Totalitat als ethisches und asthetisches Problem“. 
In Text und Kritik 39/40, 1973, ypač p. 52—55, apie santykius su Simmelių; 
iš naujausios literatūros žr.: Eugene Lunn. Marxism and Modernism: An 
Historical Study of Lukacs, Brecht, Benjamin and Adorno. — Berkeley: 
University of California Press, 1982, chap. 4; Martin Jay. Marxisni and 
Totality: The Adventures of a Concept from Lukacs to Habermas. — Berkeley: 
University of California Press, 1984, chap. 2. 

„kultūra“ jas abi padaro galimas“. Priešingai, neautentiš- 
koje ir susvetimėjusioje kultūroje įsigali tragiški ir neiš- 
sprendžiami Simmelio paradoksai. 

Weberio nuomone, Lukacso darbai apie literatūrą ir 
meną galėjo būti suprasti kaip „modernaus estetiko“ įna- 
šas. Jis pradėjo prielaida, kad kultūra tikrai egzistuoja, ir 
atitinkamai klausė: „kaip tai. (prasmingai) įmanoma?“*? 
Žengdami Lukdcso pasirinkta kultūros kritikos kryptimi, 
galime numatyti, kad svarbiausia jo pradinių apmąstymų 
problema buvo: kokiu atžvilgiu kultūra kaip „visuma“ 
aukščiau nurodyta prasme vis dar įmanoma? Kokios yra 
perspektyvos pasiekti ir išlaikyti „autentišką“ kultūrą ir ką 
toks autentiškumas gali reikšti? 

Visuose ankstyvuosiuose Lukacso darbuose, taip pat ir 
sunkioje bei neužbaigtoje Estetikoje, kurios fragmentai buvo 
skaitomi Weberio būrelyje tuo pačiu metu kaip ir Weberio 
kūrinys „Tarpinis apmąstymas“ apie „religinius pasaulio 
neigimus“, glūdėjo mėginimas paaiškinti šių teiginių apie 
kultūrą prasmę, plačiau juos pritaikyti ir rasti atsakymą 
į savo klausimą“. Luk4csas, kuris rėmėsi Simmelio kon- 


v 


ga Cituojama iš vengriško teksto „Estetinė kultūra“ („Aesthetic Cul- 
ture“), kuris parašytas 1910 m. ir paskelbtas 1913 m., pagal Gyėrgy 
Markus. „Life and the Soul: The Young Lukūcs and the Problem of 
Culture“. In Lukdcs Reappraised, ed. A. Heller. — New York: Columbia 
University Press, 1983, p. 4. | 


7 „Wissenschaft als Beruf“, GAW, 610; G8:M, 154; Problemos. — V., 
1990, nr. 42, p. 81. 


88 Zr. Weberio nuorodą į „tai, ką Jūs mums tada [t.y. prieš karą| 
skaitėte iš puikių Jūsų Estetikos fragmentų“ (1916 m. rugpjūčio 14 d. 
laiškas), knygoje Georę Lukūcs Briefwechsel, p. 372; angl. vert. Georg Lukacs: 
Selected Correspondence, p. 264 (vertimas pakeistas) Weberio užuomina 
apie „Jūsų netikėtą posūkį prie Dostojevskio“ leidžia manyti, kad šis 
tekstas artimas Romano teorijai (The Theory of the Novel), kurią Lukūcsas 
dar vadino savo „romano estetika“; Weberiui ji nepatiko dėl „eseistinio“ 
jos laisvumo. 

cepcijomis, „formą“ ėmė traktuoti kaip buržuazinio-kapi- 
talistinio susvetimėjimo, fragmentacijos, „gyvenimo objek- 
tyvavimo“ ir to, ką jis vadino „asmenybės skilimu“ arba 
„Arimu“, pasaulio santykių konfigūraciją“?. Pagrindinis žodis 
šitam bendram kultūros reiškiniui nusakyti buvo „indivi- 
dualizmas“ — toks, kokį galima pamatyti, pavyzdžiui, mo- 
dernioje dramoje: „Naujoji drama yra individualizmo drama, 
ir ji tokia stipri, intensyvi ir išskirtinė, kokios mes niekada 
ligi šiol nematėme... Dabarties kultūra yra buržuazinė [bir- 
gerlich] kultūra... Tad kiekviena drama yra buržuazinė, mat 
kultūrinės gyvenimo formos šiandien yra buržuazinės ir 
jos determinuos formą, kuria reiškiasi pats gyvenimas““". 
Šis „individualizmo“ tipas tapo modernia gyvenimo forma, 
ir toli gražu ne žavia, kai ji užplaukė ant kasdienybės kon- 
vencijų, beprasmio atemporalumo ir beprasmių pasikarto- 
jimų seklumos. Dialektiškai jautriu Lukacso požiūriu, ji sto- 
kojo „vystymosi“ ir todėl jai trūko „aukštesnės“ gyvenimo 
sampratos. „Individualizmas“ šia specifine prasme buvo Žžmo- 
gaus gyvenimo Weberio epochoje pavyzdys. Tai buvo pro- 
fesinės specializacijos epocha, bet — ir tai ironiška — Lukacso 
reakcija į šį gyvenimą irgi patvirtino tiesmukišką Weberio 
komentarą: „kas yra sunku būtent šiuolaikiniam Žmogui, 


2 „Zur Soziologie des modernen Dramas“. In Archiv 38 (1914). In 
Schriften zur Literatursoziologie, 4. Aufl. — Neuwied: Luchterhand, 1970, 
p. 287. 


0 Ibid., p. 284; apie Lukūcso Kulturkritik [kultūros kritiką] ir „in- 
dividualizmo“ analizę apskritai žr.: Andrew Arato and Paul Breines. The 
Young Lukūcs and the Origins of Western Marxism. — New York: Seabury, 
1979, chap. 2—3. Autoriai, teigdami, kad jis „pasinaudojo Marxu siekdamas 
pataisyti Simmelį“, per daug pasikliauja vėlesniais argumentais Istorijoje 
ir klasinėje sąmonėje (History and Class Consciousness), 1921, 1923; labiau 
tinkamas teiginys, kad pagarsėjusių Lukūcso atradimų bei numatymų 
apie susvetimėjimą įkvėpimo šaltinis buvo Simmelio darbai tuo pačiu 
klausimu. 

o itin — jaunajai kartai — tai subręsti šitokiai kasdienybei“*!. 


Šis komentaras galėjo būti parašytas atsižvelgiant kaip tik 
į Lukacso nepasitenkinimą. 

Kas buvo gyvenimas „aukščiausia“ prasme? Atrodo, 
Lukdcsas tikrai pateikė du atsakymus, kurie abu kreipė ta 
pačia kryptimi. Pirmasis iškilo iš estetinės kultūros kritikos. 
Lukdcsas, primygtinai teigdamas, kad „gyvas gyvenimas“ 
[das lebendige Leben] yra anapus formų““?, nukėlė Simmelio 
sociologijos „išgyvenamą patirtį“ į grynojo subjektyvumo 
ir vidujybės (Innerlichkeit) sritį. Pasak šios emocingos kalbos, 
„gyvenimas yra šviesos ir tamsos anarchija: niekas gyvenime 
iki galo neužpildo, niekas visai nesibaigia; nauji, trikdantys 
balsai visada įsimaišo į chorą tų balsų, kuriuos girdėjome 
anksčiau. Viskas teka, viskas maišosi su kitkuo, ir mišinys 
yra nekontroliuojamas ir nešvarus; viskas sugriaunama, 
viskas sutriuškinama, niekas niekada nesužydi tikru gy- 
venimu“. Todėl gyvenimas asocijuojasi su geismu, „griaunan- 
čiu visas formas, tokiu stipriu, kad jį galima išreikšti tik 
mikčiojimu“*. Mes jau susidūrėme su šiomis idėjomis — jos 
susijusios su Simmelio pateikta Nietzsche's interpretacija, 
su „beformės“ moderniosios dabarties idėja.. Lukacso ap- 
mąstymuose jos visiškai tiesiai nukreipia prie pasaulio, 
suvoktino tik estetiškai, sampratos, kuri akivaizdžiausiai 
išryškėja radikaliame jo sprendinyje, kad „gėris nėra etinė 


*1 „Wissenschaft als Beruf“, GAW, 605; GėcM: Problemos. — V., 1990, 
mr. 42, p. 77. 


 *2 „Von der Armut am Geiste: Ein Gesprūch und ein Brief“. In Neue 
Blūtter 2, 1912, p. 72; tai apmąstymas apie Irmos Seidler mirtį, kuri labai 
sukrėtė Weberius: Lebensbild, p. 474; angl. vert. p. 446; Georg Lukdcs 
Briefwechsel, p. 292. 


3 Soul and Form, trans. A. Bostock. — Cambridge: MIT Press, 1974, 
p. 91, 152—153; šią knygą sudaro esė, paskelbtos vokiečių kalba 1911 m. 

kategorija“. Jis yra „fanatiška aistra [Besessenheit|; jis nėra 
mandagus, rafinuotas, kvietistiškas, bet laukinis, baisus, 
aklas ir įžūlus““*. Kalbant šia kalba, gyvenimas aukščiausia 
prasme žada išvesti kelin į „atpirkimą“ nuo subjektyvumo, 
kuris yra — paradoksalu — „anapus formų“. 

Antrame atsakyme, veikale Romano teorija, parašytame 
1914—1915 m., Lukdcsas perėjo nuo modemių tekstų prie 
graikų filosofijos santykio su modernybe interpretacijos, 
kaip iki jo tai darė Nietzsche. Gana natūralu, kad antikoje 
jis atrado originalų integruotos kultūros modelį, „homo- 
genišką pasaulį“ ir „visumos“ sąvoką, kuri, atrodo, neturėjo 
dionisiško prado: 


Būties visuma yra galima tik ten, kur viskas homogeniška 
dar iki tol, kol įgijo savo formą, kur formos nėra varžtai, 
bet visko, kas snūduriavo kaip neaiškus geismas vis dar 
beformėse gelmėse, įsisąmoninimas, išnirimas į paviršių; kur 
pažinimas yra dorybė ir dorybė yra laimė, kur grožis yra 
pasaulio prasmė, pasidariusi regima“. 


Šios graikų idealo interpretacijos lemtis pasikartojo ta- 
me tikrovės lygmenyje, kurį Lukacsas siejo su „gyvenimo 
esmės, prasmingo proceso“ arba „grynosios aš patirties“ 
„didžiaisiais momentais““. Romano teorijoje ši interpretacija 
pritaikoma literatūrai: tokie momentai priskiriami didžiau- 
siems Tolstojaus meno laimėjimams ir paruošia dirvą pra- 
siveržti į naują vientisos patirties pasaulį. 

Sugrįždami prie svarbiausio Lukacso klausimo, matome, 
kad, jo požiūriu, autentiškos kultūros aukštesnis gyvenimas 


** „Von des Armut am Geiste“, p. 75, 78. 


5 The Theory of the Novel, trans. A. Bostock. — Cambridge: MIT 
Press, 1971, p. 34; pirmą kartą paskelbta vokiškai 1916 m. 


* Ibid., p. 151; Soul and Form, p. 156. 

gali pasidaryti gyvybingas tik „naujajame pasaulyje“, tik 
kartu su vita nuova“, kuris sukuria ligi tol tik įsivaizduojamą 
meninės išraiškos formą anapus epo, taigi, ir anapus Tols- 
tojaus romanų. Nauja estetinė visuma turi transcenduoti 
tai, ką Weberis, perėmęs iš Tolstojaus, pavadino „organišku 
gyvenimo ciklu“. Sakant nepaprastai simboliška Lukacso 
kalba, kuri pati atspindi autentiškumo paieškas, Dostojev- 
skiui lemta tapti naujuoju Dante: 


Šis pasaulis yra grynosios sielos realybės sritis, kurioje 
žmogus egzistuoja kaip Žmogus, o ne kaip socialinė būtybė, 
ne kaip izoliuota, unikali, gryna ir todėl abstrakti vidujybė. 
Jeigu kada nors šis pasaulis pradėtų egzistuoti kaip kažkas 
natūralaus ir paprastai išgyvenamo, kaip vienintelė tikra re- 
alybė, iš visų jo santykių ir substancijų galėtų būti sukurta 
nauja pilna visuma. Tai būtų pasaulis, kuriam mūsų susi- 
skaidžiusi realybė būtų tik dekoracija, pasaulis, kuris pra- 
noktų mūsų dvilypį socialinės realybės pasaulį taip pat, kaip 
mes pranokome gamtos pasaulį“. 


Lukacso kalba yra transcendencijos, arba Aufhebung““, 
kalba — ne retrospektyvia prasme, kurios šalininkai buvo 
Tonniesas ar Sombartas, bet prasme Gemeinschaft“**, kurios 
tikslas — įveikti paveldėtus „dualizmus“, sudariusius Sim- 
melio mąstymą ir pasaulį, — dualizmus, kuriuos Simmelis 
norėjo palikti nepaliestus. Bet ne Lukacsas: pasak Maxo 
Weberio žodžių iš „Mokslas kaip profesinis pašaukimas“, 
susigrąžinti graikų pasaulį reiškė atgaivinti pažinimo kaip 
„kelio į tikrąją būtį“ sampratą ir laikytis šios sampratos 
kaip išeities iš modernybės iškeltos „individualizmo“ (skai- 
tyk: subjektyvizmo) dilemos. 

Bet modernusis pasaulis nebuvo pasirengęs pasiduoti 
Lukūcso revoliucinio „eschatologizmo“ kerams. Pripažinus 


*7 Theory of the novel, p. 152. 

šį faktą, kitas ir tam tikrais atžvilgiais paskutinis jo mąs- 
tymo šuolis buvo ramybės, namų atradimas vienoje iš 
išmėgintų sakramentų teikimo įstaigų — marksizme. We- 
beris sukūrė vykusią epitafiją šio esteto renegato pasirin- 
kimui: „Geriau tegul jis tyliai, be įprastos viešos renegato 
reklamos, kukliai ir paprastai grįžta į plačiai ir gailestingai 
išskėstas senųjų bažnyčių rankas. Jos nebus jam sunkios“ *. 
Lukdcso Istorijos ir klasinės sąmonės marksizmas liudijo vil- 
ties atgimimą. Svarbiausia, ši knyga buvo skirta būti rams- 
čiu tai konkrečiai visumai ir prasmės struktūrai, kurios 
jaunasis Lukdcsas taip uoliai ieškojo, ją gynė ir savinosi. 

Kokią bendrą išvadą galime padaryti, išgvildenę We- 
berio būrelio ginčų apie kultūrą ir modernųjį gyvenimą 
vingius? Mūsų temos pagrindiniai kontūrai išryškino po- 
litiškai reikšmingą varomųjų mūsų racionalizuotos objek- 
tyvios kultūros jėgų — diferenciacijos, specializacijos ir 
ypač intelektualizacijos — kritiką ir kankinančius paradok- 
sus, sklandančius virš šių jėgų bei jų sukeltų reakcijų. 
Ginčai buvo reikšmingi politiškai tuo atžvilgiu, kad čia 
buvo prieštaraujama toms techninėms ir mokslinėms są- 
rangoms, kuriomis disponuoja moderni valstybė, ir toliau 
kvestionuojamas su šitomis sąrangomis susijęs viešojo gy- 
venimo pobūdis bei individualybės konstrukcijos tame gy- 
venime. Tai buvo ir ginčas, kuriame dominavo kultūra, 
nes tam tikros intelektualinės ir dvasinės sąlygos buvo 
vaizduojamos kaip modernybės bruožai ir tuo pat metu 
kaip ją atkuriantys bei palaikantys veiksniai. Apie šios 
kultūros padėtį sakoma, kad ji nevieninga ir paradoksali. 

Vienas svarbus paradoksas, kuris buvo suvokiamas nuo 
Simmelio iki Lukacso, susijęs su estetine vertybių sritimi. 


8 „Wissenschaft als Beruf“, GAW, 612; Gė:M, 155; Problemos. — V., 
1990, nr. 42, p. 82. 

Viena vertus, didėjantis darbo pasidalijimas bei pažinimo 
specializacija suteikė tam, ką Weberis vadino vidine ir 
teisėta įvairių gyvenimo sąrangų autonomija, ne tik tam 
tikrą įtikinamumą, bet ir stabilumą bei užbaigtumą  mo- 
derniame pasaulyje. Atrodo, kad tos sąrangos yra suvo- 
kiamos tik jų pačių požiūriu. Bet, kita vertus, atrodo, kad 
estetizmas įsiveržė visur, grasindamas dabar pajungti savo 
paties standartams ir formoms tokias nepriklausomas są- 
rangas kaip etinė arba politinė. Estetiškas abejingumas 
„turiniui“ ir didžiausias rūpinimasis „formos“ tobulumu 
skatina veiksmą ir vertinimą, kurie orientuoti į įspūdį, 
ritmą, tempą, gestą, simbolį — vienu žodžiu, į stilių. 
Pamėgdžiodamas meną ir remdamasis jo modeliu, mūsų 
viešasis gyvenimas tampa apibūdinamas vizualiniais meno 
įvaizdžiais, jausmų manipuliacija, poveikio publikai kalku- 
liacija, valdymo stilių panaudojimu — trumpai, tam tikro 
metodo ir technikos įvaldymu. Estetiniai veikimo būdai 
bei vertinimo kategorijos ima siūlyti labai patrauklų būdą, 
kaip palengvinti visur kylančias problemas, simbolinėmis 
manipuliacijomis bei pramogomis pateikia, atrodytų, pri- 
imtinus ir nekaltus „sprendimus“ bei „atsakymus“. Tokie 
sprendimai gali būti neskausmingi, bet jie nėra nežalingi. 
Naujasis estetizmas skatina kaip tik tas iliuzijas, kurias 
Weberis norėjo užkeikti. 

Kitokio abstraktumo lygmens atžvilgiu šie autoriai at- 
rodo plačiai sutariantys dėl antrojo, pačioje modernybėje 
glūdinčio paradokso. Mat dabar, kai išorinis gyvenimo 
pasaulis darosi labiau objektyvuotas, funkciškai koordi- 
nuotas ir susaistytas instrumentinio racionalumo impera- 
tyvais, individualaus aš pajauta darosi labiau vidujiška, 
linkusi į psichologiją bei siejama su patvirtinančio subjek- 
tyvumo paieškomis. Tos paieškas <nteikia naują prasmę 

Weberio cituojamai Augustino tezei, kad tikras tikėjimas 
yra suvaržytas būtent dėl to, kad jis priešingas protui: 
„Credo mon guod, sed guia absurdum est“?. Viena vertus, 
kultūra sankcionuoja didėjančią asmeninę „laisvę“, o antra 
vertus, joje slypi didėjantis „benamiškumas“ kaip troški- 
mas pabėgti nuo mūsų instrumentinių aš į neracionalų 
visybiškumą. Performuluojant suprantamiau, tokia įtampa 
supriešina socialinę ir estetinę modernybę: tai yra socia- 
linį-ekonominį bei technologinį gamybos pasaulį ir tai, ką 
Weberis ir jo amžininkai vadino „technine pažanga“, ji 
priešpriešina aš kultui, vidujybės šauksmui ir (šiandien 
madingais žodžiais sakant) „tikrojo buvimo troškimui“. 
Abi modernybės pusės atsiskiria ir stoja viena prieš kitą 
kovodamos dėl mūsų palankumo. 

Galų gale šie paradoksai byloja apie egzistencinę ak- 
lavietę ir dvasinę dilemą — arba, filosofiškai kalbant, apo- 
riją — pačiame modernybės ir jos kultūros centre. Aptarę 
būdingas reakcijas dėl šių dalykų padėties Weberio bū- 
relyje, dabar apmąstykime paties Weberio „atkerėtą“ re- 
akciją ir mintį, kuri čia glūdi. 


*? [Tikiu ne tuo, kas absurdiška, bet todėl, kad absurdiška]. „Wis- 
senschaft als Beruf“, GAW, 611, „Zwischenbetrachtung“, GARS 1:566; 
G6M, 154, 352; Problemos. — V., 1990, nr. 42, p. 81. 

Įtampa tarp tikrovės ir idėjos, tarp pasaulio 
sąrangos ir pasaulio, koks jis galėtų būti, yra tokia 
aiški, kad žodžiams, kuriais mes norime įvardyti 
šią įtampą, pavyksta tik pabrėžti savo nereika- 
lingumą. Kiekvienas gauna pamoką, bet viskas 
palieka tiek pat nesuprantama kaip ir anksčiau. 


Maxas Horkheimeris 


Nuo savo kūrybos pradžios Weberis siekė suprasti gy- 
venimo istorines formas ir dabartines sąlygas, kurias jis 
vis dažniau vadino mūsų kultūros ir civilizacijos „likimu“. 
Tiek, kiek jo mąstymui būdingas tam tikras vieningumas, 
jį ir lemia šis siekis. Tirdamas bendras darbo sąlygas arba 
darbo organizaciją ir jos transformaciją XIX a. paskutinia- 
jame dešimtmetyje, jis įsitikino, kad „mūsų niekada nepa- 
klaus, ar mes norime šios istorinės raidos“!, — niekada 
nepaklaus istorija, kuri susideda iš „nepatogių faktų“, su- 
kelia nelauktus padarinius ir įžūliai dėsto mums savo 
sunkias pamokas. Savo paskutiniuosiuose apmąstymuose 
jis irgi kalbėjo apie netikėtai „susiklosčiusias aplinkybes“ 
ir „tragiškas“ pamokas, kurios „fundamentalios visai is- 
torijai“. Viena pačių svarbiausių šių pamokų buvo pažini- 
mas žmogiškosios veiklos, kurios rezultatas nuolatos „esti 


' Atsakymas Karlui Oldenbergui. Verhandlungen des 8. Evangelisch- 
sozialen Kongresses. — Gėttingen: Vandenhoesk 6 Ruprecht, 1897, p. 108. 

visiškai neadekvatus, dažnai tiesiog paradoksalus jos pra- 
dinės prasmės atžvilgiu“. Pradžios ir pabaigos, ketinimo 
ir rezultato išsiskyrimo pavyzdys yra tos ypatingos aplin- 
kybės, kurių padarinys yra racionalizmas, būdingas kapi- 
talistinei sistemai, ir lemtingi šio racionalizmo padariniai 
moderniajam pasauliui. Kiekviena istorija, verta savo var- 
do, žiūri į tokius paradoksus, prieštaravimus ir nusivy- 
limus kaip į normą, o ne kaip į išimtį. 

Atsižvelgiant į likimo ir istorijos jungtį, visai logiškas 
atrodo Weberio kartą išreikštas noras visam laikui pasi- 
likti pačiame paradoksalių istorinių reiškinių, turinčių nuo- 
latinę ir visuotinę reikšmę visai civilizacijai, centre — 
Romoje. „Aš ten galėčiau gyventi visą gyvenimą“, — ra- 
šė jis iš renesansinės Florencijos. „Pagrindinis dalykas yra 
istorinė vaizduotė.“* Miestas, kuris Freudo civilizacijos iš- 
radimo koncepcijoje buvo dvasios archeologijos metafora, 
Weberiui simbolizavo galimybę atskleisti ir atgauti mūsų 
sociokultūrinę raidą, mūsų modernybės statybos sluoks- 
nius. Dabar iškelkime klausimą, kaip Weberio istorinė 
vaizduotė atkūrė mūsų „likimą“ ir „lemtį“. Kas yra mū- 
sų laikų likimas? 


2 „Politik als Beruf“ (1919), GPS, 535; Gė:M, 117; Politologija. — 
V., 1991, t. 2, p. 52; plg. GARS 1:1, 82; PE, 13, 90, atsižvelgiant ir į 
konkretų Reformacijos „nenuinatytų padarinių“ pavyzdį. 


3 1902 m. balandžio 14 d. laiškas Helene Weber, NW 30/4:84, atvykus 
iš Romos į Florenciją: „Čia [Florencijoje] pirmą kartą pamatai, koks iš 
tikrųjų bjaurus lizdas yra Roma, ir vis dėlto! Ten aš galėčiau gyventi 
visą gyvenimą, o čia — sunkiai. Pagrindinis dalykas yra istorinė vaizduotė; | 
kas jos neturi, geriau ten tegul nevažiuoja. Jūs turite šitą vaizduotę dėl 
Gervinuso ir senojo Heidelbergo atmosferos“. (Apie sudėtingus Weberio 
motinos ir šio istoriko bei šeimos draugo santykius žr.: Lebensbild, p. 
21—26; angl. vert. p. 19—24.) 

Savo veikaluose, ypač vėlyvuosiuose, Weberis pateikia 
daug teiginių apie modernųjį gyvenimą, su kuriais mes 
susidūrėme jau pirmiau: šis gyvenimas yra racionalizuotas, 
jį valdo tikslingai racionalios arba instrumentinės orienta- 
cijos, jis susiskaldęs į priešingas gyvenimo sąrangas ir 
vertybių sritis, čia nėra tikrai naujų pranašysčių, bet jį 
drasko begalinės absoliučios patirties ir dvasinio vientisu- 
mo paieškos. Bendras jo negalių vardiklis yra „kapitaliz- 
mas“ ir ekonominis „racionalizmas“. Bet galingiausia ir 
reikšmingiausia tikrovė, apie kurią moderniojoje epochoje 
byloja istorinė vaizduotė, yra lemtingasis Entzauberung“, 
arba (pažodžiui) gyvenimo atbūrimas. Jis tampa židiniu, 
kuriame savotiškai sutelkiama viskas, ką Weberis nori pa- 
sakyti modernybės tema: „Mūsų laikų likimui būdinga tai, 
kad pasaulis racionalizuojamas, intelektualizuojamas ir pir- 
miausia atkerimas““. 

Žodį „pasaulis“ Weberio frazėje reikia pabrėžti: jis reiš- 
kia laikinį kasdienių reikalų vyksmą, veikimo ir reiškimosi 
erdvę, žmonių sukurtą gyvenamojo pasaulio ir kultūros 
aplinką, prieš kurią sukilo ir kurią bandė užvaldyti re- 
liginis asketizmas ir misticizmas. Eidami išganymo religijų 
keliu, Weberio būrelio ir fin-de-siėcle kartos nariai troško 
iš naujo apibrėžti ir atkurti šį pasaulį etiškai, estetiškai ir 
politiškai, arba, pasak lyriškų Marxo frazių, realizuoti „žmo- 
gaus esmę“ ir išspręsti „istorijos mįslę“?. Bet Weberio nuo- 


* „Wissenschaft als Beruf“ [Science as a Vocation] (1919), GAW, 612; 
Gė:M, 155; Problemos. — V., 1990, nr. 42, p. 82. 


? „The Economic and Philosophical Manuscripts“ (1844). In The Marx- 
Engels-Reader, 2d ed., ed. R. Tucker. — New York: Norton, 1978, p. 
84, 99. 

mone, istorinis pasaulis, mūsų besireiškiantis gyvenimo 
pasaulis, kuris „egzistuoja“, toliau nebegali būti visiškai 
vientisas. Priešingai, šiandien pats šis pasaulis, kurį mes 
sukūrėme, spiriasi ir priešinasi naujiems kerams, o mūsų 
pačių „laikysena“, arba Žmogiškoji situacija, liko „be kerų 
ir mitinės, bet vidujai tikros ... plastikos“. Weberis teigia, 
kad čia glūdi „milžiniška gyvenimo problema““, ir primena 
mitinį „gamtinį“ ir „organišką gyvenimo ciklą“, kuriuo 
rėmėsi prasminga estetinės ir erotinės gyvenimo sąrangų 
sklaida. Mes galėjome pasirinkti arba pasidaryti, Freudo 
žodžiais tariant, daugybę „dievų protezų“, bet mes tai 
būtume padarę mūsų gyvo, gilaus ir mums būdingo Žmo- 
giškumo sąskaita. Weberis priduria: „ir šituos dievus valdo, 
ir jų kovą lemia likimas, bet, aišku, visai ne „mokslas“. 
Tad kada ir kaip buvo prarasta mūsų „mitinė plastika“? 

Weberis pateikia puikų, bet slidų atsakymą į šį svarbų 
ir tiek pat slidų klausimą. Jis supriešina „didingą etiško- 
metodiško gyvenimo būdo racionalizmą“, ypač krikščioniš- 
kos etikos „didingą patosą“, kurį stipriai įkūnija pasau- 
lietiškams puritonų asketizmas, ir „pasaulio“, tai yra kas- 
dienės patirties gyvenimo pasaulio, raidos tendenciją, kuri 
sąveikauja su tuo racionalizmu. Viena vertus, religiškai 
sankcionuoto pasaulėvaizdžio moralinis patosas „apakino 
mus tūkstančiui metų“. Šį pasaulėvaizdį apginklavo ir gynė 
monoteistinis teologinis racionalizmas, pajėgus paneigti ar- 
ba užvaldyti pasaulį. Bet, kita vertus, tas pasaulis iš lėto 
vystėsi ir pradėjo daiginti savo paties galias, kurias orkest- 
ravo religiškai „nemuzikalus“ ir religijai abejingas mokslinis 
racionalizmas. Atsitiktinai atsidūręs šių konkuruojančių jėgų 


* „Wissenschaft als Beruf“, GAW, 604; G8M, 148; kur mythicsh į 
anglų kalbą verčiama kaip „mystical“; bet svarbu laikytis Weberio pradinės 
ir pažodinės prasmės. Problemos. — V., 1990, nr. 42, p. 77. 

istorinėje sandūroje, Weberis savo profesinį imperatyvą vis 
dar laiko amor fati*, kaip jis rašė Tonniesui: „Aš esu 
absoliučiai „nemuzikalus“ religijai ir neturiu nei poreikio, 
nei sugebėjimo pasistatyti savo sieloje kokius nors religijos 
„statinius“ — tai arba neįmanoma, arba aš tai atmetu“. 
Bet meilė likimui irgi buvo lemtis, ir jis trumpai pridūrė: 
„Šiuo atžvilgiu aš jaučiuosi esąs invalidas, sužalotas žmo- 
gus, kuriam viduje lemta tai sau dorai pripažinti“. 

Šis asmeniškas prisipažinimas pateikia aiškų mokslinio 
racionalizmo ribų ir kainos matą; jis taip pat leidžia iš- 
matuoti nuotolį, kuris skiria Weberį nuo George's būrelio 
poetų bei tokių metafizikų kaip Lukacsas ir ypač Ernstas 
Blochas, kuris buvo linkęs mąstyti apie atnaujintą politinę 
teologiją. Bet kalbėti tik apie ribas ir asmeninę kainą yra 
klaidinga, nes skirti apribojimai įgyja bendrą „pažinimo“ 
ir „sąžiningumo“ prielaidų prasmę. Žvelgiant iš intersub- 
jektyvaus supratimo perspektyvos, galima rinktis tik tarp 
pažinimo, kuris, pasak Weberio, yra istoriškas, nesavalai- 
kiškas bei trikdantis, ir „intelekto aukos“ — arba kaip šuolio 
į tikėjimą, arba kaip nugrimzdimo į dialektinę visumą. 

Istorinio pažinimo požiūriu du „racionalizmus“ — teologi- 
nį ir mokslinį — kadaise siejo glaudi ir laiminga unija; ta- 
čiau epochoje po Galileo, Bacono ir Jano Swammerdamo 
mokslinis racionalizmas, globojamas ir ginamas empirinio pa- 
saulio užvaldymo, paprastai aršiai kovodamas, šią uniją nu- 
traukė. Bet Weberis pritaria J. S. Milliui, kad „empirinė reflek- 
sija“ ir „grynasis patyrimas“ veda į savotišką „politeizmą'“. 


+7 1909 m. vasario 19 d. laiškas, NW 30/7:110—111. 


* „Der Sinn der "Wertfreiheit" der soziologischen und ėkonomischen 
Wissenschaften“ [„Laisvės nuo vertinimų“ prasmė sociologiniuose ir 
ekonominiuose moksluose“] (1917), „Wissenschaft als Beruf“, GAW, 507, 
603; Problemos. — V., 1990, nr. 42, p. 76; „Zwischen zwei Gesetzen“ 
(„Tarp dviejų įstatymų“) (1916), MWG 1/15:98; GėkM, 147; SėF, 17. 

Kalbėdami šios turtingos simbolių kalbos terminais, pama- 
tome, kaip baigiasi vienijantis moralinis krikščionybės pa- 
tosas. Weberis įvairiais būdais formuluoja šią išvadą: „Iš 
tikrųjų, tas, kuris egzistuoja „pasaulyje“ (krikščioniškąja 
prasme), negali patirti kaip realybės savyje [an sich] nieko 
kito, išskyrus kovą tarp daugybės vertybių sekų [Wertrei- 
hen], kiekviena kurių pasirodo esanti privaloma, kai į ją 
žiūrima kaip į realybę sau [ir sich|'“?. Tokiomis aplinky- 
bėmis „daugybė senų dievų, atkerėtų ir todėl įgijusių be- 
asmenių jėgų pavidalą, kyla iš savo kapų, stengiasi užval- 
dyti mūsų gyvenimą ir vėl pradeda amžiną tarpusavio ko- 
vą“. Arba, glausčiausiai ir reikšmingiausiai, „šiandien „kas- 
dienybės“ rutina meta iššūkį religijai“ ir „kasdienybė“ da- 
rosi „religiška“!?, 

Šios Weberio formuluotės atveria keletą galimų min- 
ties krypčių. Pirmiausia, Weberis, atrodo, teigia, kad anks- 
čiau kultūros periferijoje sklandydavo gandai apie nepa- 
prastus pranašų iššūkius, bet dabar iki pat bendro kul- 
tūros branduolio prasiskverbė kitoks, visai įprastas, netgi 
trivializuojantis iššūkis, primygtinis ir neatidėliotinas. At- 
kerėtą pasaulį religiniais terminais galima apibrėžti taip: 
tai pasaulis, iš kurio „pašalinta magija kaip išganymo prie- 
monė“. Bendresnis ir esmingesnis jo apibrėžimas yra toks: 
tai pasaulis, kuriame nuvertinamos visos „paslaptingos 
neapskaičiuojamos jėgos“, 0 jų vietą užima pagrįstas Ži- 
nojimas, „kad iš principo visus daiktus galima įvaldyti 


* „Zwischen zwei Gesetzen“, MWG 1/15:98. 


10 „Wissenschaft als Beruf“, GAW, 605; G8cM, 149; Problemos. — V., 
1990, nr. 42, p. 77. Paskutinį Weberio sakinį „Heute aber ist es religioser 
"Alltag"“ sunku išversti; galimos abi šios interpretacijos. Vargu ar rėikia 
pridurti, kad visos šios mintys yra Weberio apmąstymai apie lemtingą 
Nietzsche's pareiškimą, kad žmonija yra „Dievo mirties“ bendrininkė. 

apskaičiavimu“"'. Šiame įrodytame „apskaičiuojamume“, kaip 
ypatingame atkerėjimo mechanizme, glūdi Simmelio para- 
doksas, nes jis viso labo tik kaip „principinė“ galimybė, 
plisdamas po visą kultūrą, sukelia individo kontrolės bei 
žinių apie visas gyvenimo sąlygas mažėjimą. Šį teiginį 
mes galime interpretuoti taip, kad kiekvienas mūsų yra 
apsuptas ir priklausomas nuo nesuskaičiuojamos daugy- 
bės sudėtingų „procesų“, pradedant ekonominiais sandė- 
riais ir baigiant branduolinėmis reakcijomis, — jie veikia 
tiesiogiai išgyvenamą pasaulį, jo tęstinumo bei transfor- 
mavimosi perspektyvas; bet mes jų individualiai negalime 
suprasti ir dar mažiau galime kontroliuoti. Nesant indi- 
vidualaus supratimo, vis mažiau panašu į tiesą, kad ga- 
lima įgyvendinti tikrai kolektyvinę ir viešą kontrolę. Šia- 
me požiūryje glūdi didelis pesimizmas, primenantis anks- 
tyviausius Weberio apmąstymus; atsvara jam, atrodo, gali 
būti tik viltis, kylanti iš mūsų faktinės padėties vertinimo. 

Jeigu misterijos ir mistifikacijos troškimas išlieka, o taip 
ir yra, tai jis paprastai susisieja arba su aiškia, besikar- 
tojančia kasdienybės (der Alltag) rutina, kuri pati tampa 
funkcine metafizika, arba su paties apskaičiavimo priemo- 
nėmis bei padariniais — „šventu“ mokslu, „kiekybiniu 
didumu“, kuris, pavyzdžiui, susijungia su tuo, ką Weberis 
vykusiai pavadino „skaičių romantika“, ypač būdinga Ame- 
rikos kultūrai, taip pat pagarba „viešajai nuomonei“! 


| "! GARS 1:114; „Ūber einige Kategorien der verstehenden Soziologie“ 
(1913), „Wissenschaft als Beruf“, GAW, 473—474, 594; PE, 117; „Some 
Categories of Interpretive Sociology“, trans. Edith Graber. Sociological 
Ouarterly 22, 1981, p. 178—179; GėM, 139; Problemos. — V., 1990, nr. 
42, p. 70. Plg. GėM, 148 ir PE, 105, 149; fragmentai apie „atkerėjimą“ 
PE buvo pridėti 1920 m., ir jų prasmė Parsonso vertime, deja, nėra aiški. 


12 Apie Amerikos kultūrą žr.: GARS 1:54; PE, 71. 

Naujausioms modernioms „misterijoms“ priklausytų visos 
ekscentriškos ir nepaprastai publikos dėmesiui jautrios mū- 
sų laiko dvasinės mados, patraukiančios tuos, kurie nori 
įrodyti savo „gilesnį dvasingumą“. Paprastai jos yra pa- 
teikiamos ad hoc, keistas Rytų mistikos, senovinės indų 
išminties, populiarios okultinės psichologijos, mokslinės fan- 
tastikos ir astrologinių nesąmonių mišinys, kurį dažniau- 
siai gamina dvasininkas arba eksdvasininkas iš literatū- 
rinius kontraktus turinčių literati būrio. Šios ersatz* „pra- 
našystės“ dabar yra kultūriniai ritualai ir korporacinės 
pelno įmonės, jas viešam vartojimui pateikia masinės in- 
formacijos priemonės; ir kitais atžvilgiais jos yra visiškai 
integruotos į dominuojančią materialių interesų struktūrą. 
Apskaičiavimas yra, žinoma, intelekto arba intelektua- 
lizacijos, abstrakčios dvasios arba Geist sritis, visur įsi- 
skverbiančių griaunančių modernybės varomųjų jėgų sritis. 
Modermnybė, galima sakyti, turi daugiau „dvasios“, negu 
„Sielos“. Jai būdinga abstraktaus, objektyvaus intelekto he- 
gemonija. Jis, būdamas išlaisvintas, daugybe pavidalų už- 
griūva pasaulį: politikoje — tai biurokratizacija kaip „ob- 
jektyvuota dvasia“; moksle — specializuoto pažinimo per- 
galė prieš faustiškąjį universalumą; estetinėje ar erotinėje 
gyvenimo plotmėje tai yra „technikos“ ir „beširdžių sen- 
sualistų“ triumfas; ekonomikoje — dominavimas Žmogaus 
tipo, kurį suformavo specializacija ir profesinis idealas. 
Pastarasis „klaidžioja po mūsų gyvenimus, kaip nebegyvų 
religinių tikėjimų šmėkla“. Tą Žmogų įkvepia turto sieki- 
mas, kuris darosi „grynai agonistine aistra“, turinčia „spor- 
tinį pobūdį“"“. Nelieka jokios gyvenimo plotmės, kurios 
nepaliestų besielės dvasios galios išradingumas. 


5 GARS 1:204; PE, 182; Weberis neslepia, kad jis itin turi omenyje 
Jungtines Valstijas, kur profesinio pašaukimo dvasia buvo labiausiai 
„išlaisvinta“. 


325 


Septintas skyrius 


Bet sakyti, kad atkerėjimas kaip pasaulio užvaldymas 
vyksta, ko gero, apskaičiavimo, o ne dvasios galių dėka, — 
vadinasi, visų pirma ir itin kalbėti apie modernųjį šio 
pasaulio atstovą — organizuotą, specializuotą, profesiona- 
lų ir autoritetingą mokslą. Nors „vidinės“ mokslo prasmės 
problema įkvėpė pačius aistringiausius Weberio apmąsty- 
mus, šiuo atžvilgiu mes turime matyti ir Weberio aiškią 
„Išorinių“ mokslo bruožų sociologiją. Juk jo darbus apie 
modernųjį švietimą ir jo dalyvavimą reformuojant univer- 
sitetus motyvavo domėjimasis atkerinčios mokslo galios 
kultūriniais padariniais, kuriuos padidino ir padarė „ne- 
grįžtamus“ mokslo institucionalizavimas. Tuos darbus mo- 
tyvavo ir įsitikinimas, kad refleksyvioje moderniojoje epo- 
choje, norint kiek nors pakeisti priklausomybę nuo beas- 
menių jėgų ir sumažinti svaiginančią pagundą atsiduoti 
tam, kas neapskaičiuojama ir paslaptinga, priemonių reikia 
ieškoti refleksyviai, taip sakant, pačioje pažinimo srityje. 

Vaizdui, kurį Weberis piešia rašinyje „Mokslas kaip 
profesinis pašaukimas“, būdingas slėpiningas Maxo Bec- 
kmanno paveikslų žavesys. Weberio aiškinimu, institucio- 
nalizuoto atkerinčio mokslo prasmės reikia ieškoti univer- 
sitetuose, kurie pasidarė „valstybinėmis kapitalistinėmis 
įmonėmis“. Joms vadovauja „industrijos kapitonas“ (tais 
laikais Vokietijoje — švietimo ministras, Amerikoje — uni- 
versiteto prezidentas); jos „valdomos“ vadovaujantis tiks- 
lais, kurie yra išoriniai mokslo, kaip tikslo sau, atžvilgiu. 
Weberis, nurodydamas analogiją su ekonomika, teigia, kad 
tyrimo „laisvė“ užleido vietą gamybai Žinių, kurios nau- 
dingos valstybei dėl techninių ar ekonominių priežasčių, 
arba, abstrakčiau kalbant, padeda įteisinti valstybės auto- 
ritetą. Didėjant apimtims, sąnaudoms ir konkurencijai dėl 
išteklių ir „darbuotojų“, individualią autonomiją išstumia 
savotiškas susvetimėjimas, arba mokslininkų ir tyrinėtojų 

„atskyrimas“ nuo jų „gamybos priemonių“ bibliotekose ir 
laboratorijose. Narių „laisvė“ sudaryti kontraktus tikrovėje 
sankcionuoja „negailestingos atrankos politiką“, nesąmo- 
ningai skatina karjerizmą ir „akademinius „operatorius“. 
Todėl Weberis teigia, kad „vargu ar Žemėje dar yra kar- 
jera, kur atsitiktinumas turi tokią reikšmę“. Kova dėl iš- 
likimo verslininkystės aplinkoje irgi skatina specializaciją, 
kuri savo ruožtu užsibaigia paradoksu, kad žinių daugėja, 
o bendravimas silpnėja. Ir šitas specializuotas Žinojimas 
negali duoti netgi pasitenkinimo tobulybe bei pastovumu, 
nes jis „prikaustytas prie pažangos eigos“ ir „siekia būti 
pranoktas“ ir „pasenęs“““. 

Verslininkystės dvasia griauna tradicinius kolegialumo 
principus bei išstumia juos ir šiuo požiūriu prisideda prie 
intelekto pasaulio „amerikonizavimo“. Pasak Weberio ver- 
tinimo, „Vokietijos universitetų gyvenimas amerikonėja, kaip 
ir visas Vokietijos gyvenimas“. Tačiau šią dvasią kompli- 
kuoja ir skelbia priešinga kryptimi veikiantis švietimo ir 
mokslo „verslo“ biurokratizavimas. Weberis teigia, kad jis 
„Smarkiai padidėjo Jungtinėse Valstijose“ ir kartu, „didė- 
jant laipsnių vertinimui“, prisideda prie „europėjimo, kuris 
daro įtaką visam Amerikos gyvenimui““. Visur vykstanti 
konvergencija, kurios ašis yra modernios veiksmingo val- 
dymo normos ir „standartizavimas“ — šią idėją Weberis 
surado pas Vebleną“, — toliau naikina skirtumus, kurie 


V Šias idėjas žr.: Max Weber on Universities, ed. E. Shils. — Chicago: 
University of Chicago Press, 1974, ypač. p. 25, 33, ir GAW, 584—585, 592— 
593; GėM, 131—132, 137—138; Problemos. — V., 1990, nr. 42, 0. 69. 


15 „Wissenschaft als Beruf“, GAW, 584; G8:M, 131; Weber o1 Universities, 
23, 29, 37. 


6 The Theory of Business Enterprise. —- New York: Seribner's, 1904, 
chap. 2. 

trukdė visiškai dominuoti vienam vieninteliam mechaniz- 
mui. Suspausti šiuose varžtuose, mes galime nutarti, kaip 
tai darė Freudas, žiūrėti į mokslą kaip į paguodžiantį 
„nukrypimą“ arba, radikaliau, drauge su.Nietzsche žvelgti 
į jį kaip į „autonarkozės priemonę“. Bet iš tikrųjų imtis 
mokslo dėl jo paties verslo aplinkoje — tai nėra jokia 
paguoda, nes tai reiškia tik įsipareigojimą toliau atkerėti 
pasaulį. Valios pažinti kaina yra atkerėjimas. Arba, Niet- 
zsche's žodžiais tariant, „kūryba kaip užkerėjimas baigiasi 
visko, kas jau egzistuoja, atkerėjimu“"". Tokiomis sąlygo- 
mis užsiimti mokslu irgi reiškia tarti, jog tai, ką mes 
darome, yra gera ir vertinga, kad ir kokie būtų padariniai. 
Weberis teigia, kad tai gerai matyti tokioje srityje kaip 
modernioji medicina, itin dėl jos technologijos pačiai gy- 
vybei kontroliuoti. Čia aiškūs atsakymai į moralines pro- 
blemas visada yra Žingsnis anapus „techninės pažangos“, 
o pačiam jų aiškumui grėsmę kelia objektyvuoto intelekto 
autonomija. Žinoma, problemos iškyla dė! mokslo pažan- 
gos, ir mokslas negali atsakyti į jas pats. Mokslas gali 
išsaugoti gyvybę, bet negali atsakyti į klausimą, ar išsau- 
gota gyvybė turi vertę. 

Pagaliau mes galime suprasti Weberį taip, kad jis tei- 
gia, jog pats modernusis mokslas plačiausia „tyrimo“ arba 
„Žinių siekimo“ prasme yra gyvenimo sąranga ir dirbtinis 
kultūros kūrinys, kuris yra ir „atkerėjimo“ padarinys, ir 
jo priežastis. Mokslas linkęs plėtotis arba kaip formali 
schema, kategorijų konstravimas, arba kaip abstrakti teori- 
nė vaizduotė, kuri remia matematinio analizės modelio 
autoritetą ir propaguoja to modelio tikslumo, ekonomiš- 
kumo ir kvantifikacijos standartus. Tad gamtos mokslo 


17 Werke: Kritische Gesamtausgabe, Bd. 7/1, Hrsg. G. Colli und M. 
Montinari. — Berlin: Gruyter, 1977, p. 527, iš „Nachgelassene Fragmente“ 
(kursyvas praleistas). 

aiškinimo modeliai nustato ir skelbia standartus visam 
žmogiškajam tyrinėjimui, o pačių abstrakčiausių humani- 
tarinių mokslų teorinių disciplinų turinys užleidžia vietą 
formai ir technikai. Mokslo šviesa nukreipiama į jį patį, 
ir nagrinėjamos jo prielaidos bei metodai. Mokslas žvelgia 
ne tiek į išorinį pasaulį, kiek vis labiau — į patį save. 
Tačiau posūkis vidun atrodo visiškai pateisinamas, nes 
mūsų gyvenimo pasaulis dabar yra tik abstrakčios dvasios 
kūrinys. Taip „atkerėtas mokslas“ pasidaro veidrodiniu 
atvaizdu to pasaulio, kurį jis sukūrė ir kuriam dabar 
pradeda atstovauti. 

Tokie yra viso Weberio įrodinėjimo, kad atkerėjimas 
yra mūsų laikų likimas, kontūrai. Bet rašyti apie „likimą“ 
yra gąsdinantis pasirinkimas. Ką toks pasirinkimas gali 
reikšti? Mes teisėtai galime klausti, ar jo mintys nėra 
antiprofetinė pranašystė (arba, jeigu norime, metafizinė 
spekuliacija) apie modernųjį likimą, pranašystė, kuri ne- 
igia, kad ji yra pranašystė. 

Kad ir koks patrauklus atrodytų šis apibūdinimas, iš 
tikrųjų jis nėra taiklus ir lieka paviršutiniškas. Mat We- 
berio veikalai yra apie Žmonijos istorinę patirtį, apie so- 
cialinį-kultūrinį pasaulį, kuris tapo laike toks, koks jis yra, 
ir apie dabar gyvenančios šiame pasaulyje Žmonijos tipą. 
Tad jo darbai yra didelis žingsnis pirmyn aiškinant ir 
konkretinant tą „kas yra“, apie kurį paskelbė Hegelis savo 
svarbioje „Pratarmėje“ Rechtsphilosophie*, kitaip pratęsė Mar- 
xas ir vėliau filosofiškai apmąstė Heideggeris“. Tačiau 


'8 „Filosofijos uždavinys yra suprasti tai, kas yra, nes tai, kas yra, 


yra protas“, — rašo Hegelis. The Philosophy of Right (1821), ed. T. M. . 
Knox. — London: Oxford University Press, 1967, p. 11; o Heideggeris 
pradeda „Pasaulėvaizdžio metą“ (1938) tokiu teiginiu: „Metafizikoje ap- 
mąstoma to, kas yra, esmė ir sprendžiama apie tiesos esmę“. In The 
Ouestion Concerning Technology and Other Essays, trans. W. Lovitt. — New 
York: Harper 6 Row, 1977, p. 115. 

Weberio aiškinimui neprireikia teleologinių arba istoricis- 
tinių ramsčių, imanentiško „proto“, „esmės“ atgavimo ir 
transformacijos į „tikrąjį buvimą“. Ir todėl, kaip primyg- 
tinai teigia Weberis, neprireikia modernybę kamuojančių 
iliuzijų ir pernelyg pasitikėjimo savimi kupinų pareiškimų 
apie tai, kas galėjo būti ar turėtų būti. Toli gražu ne 
atsitiktinai Weberis į savo paskutinius 1920 m. apmąsty- 
mus apie veikale Protestantizmo etika ir kapitalizmo dvasia 
bei vėlesniuose palyginamuosiuose pasaulio religijų socio- 
loginiuose tyrinėjimuose iškeltas kultūros „visuotinės isto- 
rijos problemas“ įterpė, vos ne kaip ekskursą, tam tikras 
išlygas ir įspėjimus: „Kas trokšta „žiūros [Schaul“, t.y. 
jausmų reginio ar parodymo, „tegul drožia į kiną“, o „kas 
nori „pamokslo“, tegul eina į sektantų susirinkimą“. Be 
to, istorijos stebėtojas, kurio negali „nešokiruoti Žmonijos 
lemties kryptis“, „pasielgs gerai, savo smulkias asmenines 
pastabas pasilaikydamas sau... jeigu tik apie save nežino, 
kad jis yra pašauktas ir pajėgus išreikšti jas meno arba 
pranašystės forma““. istoriniam pažinimui reikia distan- 
cijos ne kaip jautrumo arba įsijaučiančio supratimo neigi- 
mo, bet kaip išsižadėjimo tos modernios estetinės kultūros, 
kuri gali baigtis tik „diletantizmu“. 

"Irumpai tariant, Weberis, aiškindamas, .kas yra „tikro- 
vės mokslas“, atitrūksta nuo filosofinio projekto; jis pasuka 
kitu keliu į modernybės supratimą. Atrodo, kad atkerėjimo 
pažinimas reikalingas disciplinuoto pasiaukojimo: galbūt 
mes galime džiaugtis padidėjusia intelektualine nuovoka, 
gailėtis, kad dėl to prarandame metafizinius rūpesčius, ir 
vis dėlto Weberio iškeltoje „didžiojoje gyvenimo proble- 
moje“ galime atrasti stimulą savo tyrimams. 


P GARS 114; PE, 29. 

Kritika: moderniosios kultūros 
politikos link 


Baigdami nagrinėti Weberio kultūros, politikos ir mo- 
dernybės apmąstymus, paklauskime, kaip yra dabar su 
mūsų tema. Ką mūsų laikais galime pasakyti apie bėgimus 
iš „geležinio narvo“? Ar turime pagrindo abejoti vėberiš- 
kuoju mūsų istorijos interpretavimu? Ar esame Weberį 
bauginusieji epigoni, ar pradėjome iš naujo apibrėžti jo 
paliktas alternatyvas ir kurti sąlygas mūsų pačių mąstymui? 

Būtų kvaila manyti, kad į tokius plačius klausimus 
galima atsakyti kaip nors kitaip, išskyrus pateikti preli- 
minarų atsakymo eskizą; šie klausimai tikrai reikalingi 
kito, lygiaverčio šiam darbui tyrinėjimo. Pradedant Hei- 
deggeriu ir baigiant Habermasu, nuo tada, kai Weberis 
pasakė 1920 m. paskutiniuosius žodžius, per kelias kartas 
Vakarų mąstyme buvo per daug įvykių, kad galėtume 
leisti sau kokias nors greitas išvadas apie mūsų mąstymo 
pažangą, naujus anksčiau neišsprendžiamų problemų spren- 
dimus, mokslo pažangą ir kitokius panašius savigyros Žo- 
džius. Savo komentaruose aš neišvengiamai apsiribosiu 
keliais šališkais vertinimais ir negausiais teiginiais. Toks 
metodas nepatenkins noro sulaukti vienareikšmių išvadų 
netgi ten, kur negalima tikėtis jokių išvadų, bet jis gali 
padėti kukliam tikslui suorientuoti mus dabartinėje situ- 
acijoje ir jos perspektyvose. 

Peršasi trys pradinės pastabos apie Weberio įnašą sie- 
kiant suprasti modernioje epochoje vyraujančias sąlygas. 
Pirma, materialioji kultūra ir ją atsirasti paskatinusi gy- 
venimo orientacija ir toliau vis labiau tolo nuo dabartinei 
kultūrai būdingo etoso, kurį vieni vadino „išglebimu“, o 
kiti — „nugrimzdimu į save“. Kritikų vadinamąją „narcisizmo 

kultūrą“ prie kiekvieno kampo persekioja vėberiškoji „ne- 
begyvų religinių tikėjimų šmėkla“. Ji paženklina košmarus 
ir nešvarią kultūros sąžinę, kuri dar vadinama kapitalizmo 
vystymosi „kultūriniais prieštaravimais“. Antra, bruožas, 
kurį Weberis suvokė kaip vidinę ir teisėtą įvairių gyvenimo 
sąrangų ir vertybių sričių autonomiją, ryškėjo ir toliau, 
apibūdinamas savarankiškų, save reguliuojančių sistemų 
požiūriu. Šitos sistemos, mūsų 4u courant* kalba sakant, 
dabar „atsirišo“ nuo kasdienio gyvenimo pasaulio ir pa- 
judėjo priešinga jam kryptimi. Tarp literati kyla nuogąs- 
tavimų, kad šie autonomiški procesai vis labiau siaurina 
asmeninės autonomijos sritį. Bet technokratai neapgailes- 
taudami giria sistemų „teoriją“ kaip puikų instrumentą 
tvarkai chaotiškame gyvenimo pasaulyje įvesti. Kovoje dėl 
modernybės sielos susipina protestai ir jų atmetimai. Trečia, 
tikslingai racionali, arba instrumentinė, veiksmo orientacija, 
Weberio Zweckrationalitat**, pradėjo dar labiau dominuoti 
kaip mąstymo ir veiksmo būdas. Atrodo, kad modernusis 
pasaulis ir modernusis mąstymas laiko šią racionalaus 
apskaičiavimo formą duotybe, dažnai tiesiog tardamas, kad 
ji yra paties „racionalumo“ sinonimas. 

Svarbiausias iš šių apibendrinimų tikriausiai yra pas- 
kutinis, iš dalies dėl to, kad jis apima kitų dviejų aspektus, 
ir iš dalies dėl to, kad jis susilaukė visuotinio pritarimo. 
Tikslinis, arba instrumentinis, racionalumas ir jo standartai 
aprėpė visas įmanomas sritis, taip pat tas veiksmo ir 
bendravimo sritis, Kur jis mažiausiai tikėtinas (o ką jau 
kalbėti apie tai, kad mažiausiai pageidautinas): šeimos 
santykius, vaikų auginimą, meilę ir draugystę, meną ir 
estetinę patirtį, pažinimą ir dvasios išradimus — minint 
tik keletą svarbiausių. Mes matėme, kaip socialinį-kultūrinį 
pasaulį ligi šiol tebepuola priemonių pobūdžio instru- 

mentalumas, kurio tikrasis šaltinis ir pagrindas yra tech- 
nologijų kūrimas ir ekonominiai veikimo būdai. Socialinės 
problemos nebenagrinėjamos jų konteksto, istorijos, vidinės 
prigimties ar savitumo požiūrių; tuojau pat griebiamasi 
apibendrinamųjų ir pritaikomųjų formuluočių arba „sėk- 
mės“ receptų. Ši vadinamoji sėkmė savo ruožtu vertinama 
ne pagal pasiektus rezultatus, bet pagal tai, kiek veiks- 
mingai panaudojamos priemonės. Tai, ką galima pasakyti 
apie socialinius santykius, lygiai taip pat pasakytina apie 
asmenybę ir privačius santykius: pirmenybė priklauso iš 
anksto sufabrikuotai technikai. Be to, platesniame visuo- 
meniniame pasaulyje menas darosi konceptualus, o moks- 
las — praktiškas. Juk mums sakoma, kad moderniojoje 
tapyboje meninė kūryba tėra procedūra iliustruoti rašytą 
žodį, literatūrinį tekstą arba jau egzistuojančią ir labiausiai 
vertinamą tos kūrybos interpretaciją“. Panašiai, pažinimo 
sritis dabar gali būti apibūdinta kaip redukuota į know- 
how*, toliau transformuota į „informacinę prekę“, kuri bū- 
tina tiek ekonominei gamybai, tiek ir „pasaulinėse varžy- 
bose dėl valdžios“*!. Atrodo, visur racionalumas buvo re- 
dukuotas į instrumentinės savybes. 

Kyla pagunda pareikšti, kad šio vystymosi abstrakčių 
jėgų ir santykių lygmenyje kryptingumas pranoko netgi 
Weberio lūkesčius. Jeigu jis ką nors nepakankamai vertino, 
tai — galimybės greitai plisti ir dominuoti tiksliniam instru- 
mentiniam racionalumui. Šitam racionalumui didelę paramą 
suteikė naujų Komunikacijos ir informacijos „apdorojimo“ 


** Aš manau, kad tai yra pagrindinis argumentas Tom Wolfe knygoje 


The Painted Word. —- New York: Bantam, 1975. 

*| Jean-Frangois Lyotard. The Postmodern Condition: A Report on 
Knowledge, trans. G. Bennington and B. Massumi. — Minneapolis: University 
of Minesota Press, 1984, p. 5; nėra didesnio autoriteto modernaus mokslo 
racionalizavimo klausimais. 


12* 333 


Septintas skyrius 


technologijų vystymasis, diferenciacija ir plitimas. Vadina- 
moji Weberio fin-de-siėcle pasaulio techninė pažanga sulau- 
kėjo, kurdama naujas galimybes, dėl kurių esama didelių 
nesutarimų. Kai kam ji žada netrukdomą diskusiją ir vie- 
šumo atgijimą; kitiems ji reiškia sistemingai kontroliuoja- 
mą ir iškraipomą bendravimą, kurio padarinys yra silpna 
ir depolitizuota viešumo sritis. Atrodo, kad šiuo metu 
viršų paėmė realistai. O dėl politiškiausio Weberio argu- 
mento pritaikymo, tai šiuo metu netgi egzistuoja platus 
sutarimas — pradedant kairiaisiais, baigiant dešiniaisiais, — 
kad pačiam akivaizdžiausiam konkrečiam instrumentiškai 
racionalaus veiksmo įsikūnijimui, naujai biurokratinei vals- 
tybei, kuri su geriausiais ketinimais ėmėsi „racionalizuoti“ 
visuomenę, pavyko tik suardyti socialinį bendravimą ir 
nustelbti asociacijų veiklą. Tad, kai mums sakoma, „kad 
daugelis dabartinių ginčų Jungtinėse Valstijose vyksta re- 
miantis terminais, kurių implicitinių struktūrų kryptis nu- 
matė Weberis“**, tai turi reikšti ne tiek tai, kad mes su- 
siduriame su palyginti paprasta „dilema — laisvė be šak- 
nų versus despotišką tradiciją“, kiek tai, kad mūsų viešo 
diskurso rėmus apibrėžia dilema — tikslinis-instrumentiš- 
kas racionalumas ir jo toli siekiantys padariniai versus 
kritiką, alternatyvas ir bandymus kitaip apibrėžti, kas yra 
„Tracionalu“. | 

Tad ką galima pasakyti apie šitas tariamas alternatyvas, 
apie reakcijas į tokią dalykų padėtį? Tam tikru požiūriu 
pagrindinė dabarties problema yra ta, kad tapo populiaru 
bėgti iš profesinės specializacijos narvo. Daug kas iš to, 
kas buvo būdinga kultūros pakraščiams, dabar susitelkė 


22 Taip vertina David Kolb. The Critigue of Pure Modernity: Hegel, 
Heidegger, and After. — Chicago: University of Chicago Press, 1986, p. 
16—17. Aš vadinu šitą dilemą paprasta, nes, jeigu tai dilema, ji anksčiau 
ar vėliau bus išspręsta „laisvės“ naudai, kad ir kokia būtų tos laisvės 
forma. 

centre ir vadinama „kontrkultūra“ arba kokiu nors kitu 
tinkamu pavadinimu (pavyzdžiui, „postmaterializmas“). Vi- 
sa tai dabar šlovinama kaip „gyvenimo būdas“, vartojama 
kaip prekė, iš naujo integruojama kaip tam tikrų nuostatų 
visuma ir šitaip padaroma nekaltu ir trivialiu dalyku. Mes 
išmokome mėgautis, jausdami, kaip artėja pasirinkimo di- 
lemos ir mąstymo aporijos. „Atitolimo“ formos, kurios 
duodavo tokias reikiamas perspektyvas, kad galėtum maiš- 
tauti, dabar paverstos modernumo požymiais, tai yra for- 
momis, kurios neįpareigoja, yra refleksyvios, gali būti tuč- 
tuojau pakeistos ir visada yra pakeliui į post-kažką ar 
kitką. Kultūros pakraščius užliejo ryški dėmesio šviesa, 
distancija užtroško prarastų įsitikinimų glėbyje. 

Tačiau egzistuoja ir kitos, rimtesnės modernybės kon- 
strukcijos, arba, naudojantis mūsų optimistiniu brėžinio bei 
braižybos lentos įvaizdžiu, modernybės „projektai“. Jie už- 
pildo mūsų temos eskizą ir yra jos turinys. Svarbiu at- 
sakymu reikia laikyti moderniosios estetikos projektą. Kai 
kurių socialinių kritikų nuomone, „culturati“* įtaka moder- 
niaisiais laikais yra išvirkščioji didėjančios instrumentinio 
racionalumo galios pusė. Kaip teigia Danielius Bellas, jų 
aukšta padėtis gali, viena vertus, reikšti, kad „kultūra 
pasidarė pačiu dinamiškiausiu mūsų civilizacijos impulsu“, 
turėdama „beprecedentinę misiją“: „oficialiai, nepaliauja- 
mai ieškoti naujo jusliškumo““. Žinoma, kultūra šiuo po- 
žiūriu reiškia ne materialius „techninės pažangos“ laimė- 
jimus, bet, priešingai, estetinę avangardo kultūrą. Jos kla- 
jonės ieškant naujovių, kai tik šios tampa socialiai įteisintos, | 
„padeda institucionalizuoti kultūros pirmenybę elgsenos, 


23 The Cultural Contradictions of Capitalism. — New York: Basic Books, 
1976, p. 33—34. 

moralės ir galiausiai politikos srityse““*. Kita vertus, tokia 
regima „pirmenybė“ Jūrgenui Habermasui gali įteigti, kad 
mūsų laikais „sugebėjimas kurti prasmę... daugiausia pa- 
sitraukė į estetikos užkaborius““. Abiem atvejais akivaizdu, 
kad bendras šių dviejų modernybės stebėtojų, Bello ir 
Habermaso, kurie daugeliu kitų atžvilgių yra tokie radi- 
kaliai priešingi, teiginys yra toks: Weberio skelbta buržu- 
azinės kultūros, kaip autentiško gyvenimo būdo, kaip pa- 
ties „paskutiniojo mūsų heroizmo“, „etinė atmosfera“ iš- 
garavo estetinės kultūros šilmamyje. Arba, naujausia ap- 
sišaukėlio „postmodernizmo“, kuris iš tikrųjų yra pavėluo- 
tai susivokusi estetinė modemnybė, kalba dėstant, buržua- 
zinės epochos „didieji naratyvai“ — protas, švietimas, pa- 
žanga, dvasios dialektika — prarado savo konkuruojančias 
įteisinimo galias, palikdami socialinio neteisėtumo vaku- 
umą, kurį troško užpildyti naujosios estetikos tiekėjai. Jų 
menas turėjo rodyti kelią gyvenimui — ir į gyvenimą. 

Tačiau estetinės kultūros herojai nepasiekė savo didin- 
go tikslo. Kaip išaiškėjo iš vėliausiųjų apmąstymų, viena 
kliūtis buvo ta, kad naujovių paieškos buvo išnaudotos: 
arba kaip per daug izoliuota ir pasipūtusi socialinės mo- 
dernybės atžvilgiu „priešiška kultūra“, arba kaip perdėta 
ir save neigianti subjektyvizmo filosofijos kultūra, kuri 


22 Ibid., p. 34. 


2 Jūrgen Habermas. The Philosophical Discourse of Modernity: Twelve 
Lectures, trans. F. Lawrence. — Cambridge: MIT Press, 1987, 321. Verta 
prisiminti, kad Nietzsche's vėlesnės, išsilaisvinusios nuo Wagnerio įtakos 
pažiūros niekada nebuvo tokios optimistiškos. Pavyzdžiu gali būti jo 
kandi pastaba, kad menininkui asketiniai idealai „ničiieko nereiškia“. Jis 
aiškino: „Pirmiausia atsikratykime menininkų“; „jie nėra pakankamai 
savarankiški pasaulyje ir prieš pasaulį, kad jų besikaitaliojantys vertinimai 
patys savaime nusipelnytų dėmesio! Jie visais laikais buvo kokios nors 
moralės, filosofijos ar religijos tarnai“. On He Genealogy of Morals, trans. 
W. Kaufmann. — New York: Randome House [Vintage Books], 1967, 
p. 102 (III, 5). 


336 


MŪSŲ LAIKŲ LIKIMAS 


nušlavė visus prieštaravimus jai estetinės kultūros lauke. 
Visi rėksmingi ieškojimai atvedė tik į aklavietę ir sukėlė 
netikrumą. Bet išsisėmimas yra stiprus Žodis ir tokia būk- 
lė, kurią sunku diagnozuoti. Šie negatyvūs vertinimai iš 
tikrųjų yra per ankstyvos optimizmo išraiškos, nes jų ša- 
lininkai norėtų pagreitinti atsisakymą estetikos projekto 
dėl „liberalios socialinės filosofijos“ senų tiesų (Bellas), 
apie kurias mes galime manyti, kad turėjome jas, bet 
nebeturime, arba dėl būsimųjų „Kkomunikacinio proto“ tie- 
sų (Habermasas), apie kurias mes galime manyti, kad 
norime jas pasiekti, bet negalime. 

Net jeigu mes ignoruojame šiuos trūkumus, tokios es- 
tetinės viltys, kokias reiškė, pavyzdžiui, vėlyvasis Theo- 
doras Adorno ir Herbertas Marcuse, patiria dar vieną 
pavojų. Tai nepaneigiama grėsmė, kad jokia apibendrinan- 
čioji estetika, apie kurią manome, kad ji atveria plačias 
ir naujas perspektyvas, negali atitikti realių estetinės gy- 
venimo sąrangos sąlygų. Ši sąranga dėl instrumentinio 
racionalumo priežiūros jau pavirto socialinio modernumo 
tarnaite. Kaip vykusiai, nors ir ekscentriškai, aprašo avan- 
gardo atstovas, „eklektizmas yra šiuolaikinės bendrosios 
kultūros nulinis laipsnis... Šis „viskas tinka“ realizmas iš 
tikrųjų yra pinigų realizmas; nesant estetinių kriterijų, ga- 
lima ir naudinga nustatyti meno kūrinių vertę pagal pel- 
nus, kuriuos jie duoda. Toks realizmas prisitaiko prie visų 
tendencijų, panašiai kaip kapitalizmas prisitaiko prie visų 
„poreikių“, su sąlyga, kad tos tendencijos ir poreikiai turi 
perkamąją galią“. Weberio būrelio kritikai tai žinojo prieš 
dešimtmečius: tai jau nebe art pour Vart*, bet meno dėl 
pinigų dalykas. 

Jeigu estetika kada nors kokiu nors nepaprastu būdu 
pajėgtų rimtai varžytis su didžiaisiais naratyvais, tai, kaip 


?* Lyotard. Postumoderų Condition, p. 76. 

ir visi jos pirmtakai, ji taptų kitokio, bet bendramačio 
visuotinio demaskavimo projekto objektu. Šito projekto 
temperamentą puikiai išreiškia jaunojo Marxo nekukli „vis- 
ko, kas egzistuoja, negailestinga kritika“, kurią šiandien 
tęsia Nietzsche's skepticizmas dialektikos ir visų kitų is- 
toricistinio mokslo formų atžvilgiu. Tas projektas, mūsų 
laikais pasiekęs kulminaciją Michelio Foucault darbuose, 
tapo kritika „to specifinio ir ypatingo Vakarų kultūros 
racionalizmo“, kuris yra pačių Weberio palyginamųjų is- 
torinių tyrinėjimų pagrindas. Jos ypatinga reakcija į mo- 
dernybę buvo mūsų genealogijos lentelių patikrinimas, sie- 
kiant parodyti, kad tas racionalizmas tikrai yra specifinis 
ir įtartinas, nes jame glūdi jo paties paneigimas: valia 
valdyti. Tai, kas buvo vadinama racionalumu, demaskuo- 
jama kaip tiesioginis subjektyvumo palikuonis. Šio subjek- 
tyvumo išraiškos — ego patenkinimas, interesai, poreikis 
dominuoti, noras keršyti, reginių geismas, ekstaziškos trans- 
cendencijos troškimas ir taip toliau. Atrodo, viskas telpa 
proto, kurį suformavo interesas uzurpuoti pasaulio valdy- 
mo racionalumą, buveinėje. 

Kultūros institucijų — spaudos ir kitų masinės infor- 
macijos priemonių, universitetų, religinių sektų, meno įstai- 
gų, partijų, savanoriškų asociacijų, gamyklų, valstybės — 
sociologijoje egzistuoja galimybė. išplėsti tokią kritiką ir 
padaryti ją, taip sakant, konkrečią ir „struktūrinę“. Šias 
galimybes įžvelgė pats Weberis įvairiuose savo kūriniuose, 
pradedant paskutiniuoju XIX a. dešimtmečiu. Bet, išskyrus 
visuotines pamokas apie valdžią, šiandien toks tyrinėjimas 
parodo, kad triukšmingame ilgame žygyje prieš šias ins- 
titucijas nugalėtojais buvo paskelbti arba „profesionaliz- 
mas“, arba „užmokestis“, bet tikrai ne priešiška avangardo 
ar kietakakčių didžiosios alternatyvos šalininkų kultūra — 
bent jau Jungtinėse Valstijose. Tačiau nėra jokio pagrindo 

manyti, jog jėgos nugalėtojos negali perimti ir išnaudoti 
įprastų ritualinių keitimosi užkeikimų, atmesdamos nusi- 
dėvėjusį tradicionalizmą, suvokdamos kiekvieną įvykį mū- 
sų neistoriškoje dabartyje kaip epochos „krizę“, vadovau- 
damosi strategija „turėti kozirį“ prieš kiekvieną naują ini- 
ciatyvą bei priešpriešinti vieną tokią iniciatyvą kitai, kad 
jos „viena kitą įveiktų“ arba, panaudodamos visas įma- 
nomas priemones, kad visada pranoktų „genties kalbą“. 

Tačiau ar ši griežta kritika turi pozityvų tikslą? Kai 
kurių inteligentijos atstovų perėjimas į kritiką ir Welt- 
schmerz* iš tiesų pirmiausia reiškia norą migruoti į kitą 
vietą — ar tai būtų iš naujo išrasta nemodemi praeitis, 
paprastesnė nevakarietiška ar Žmoniškesnė ne-“logocentri- 
nė“ kultūra, ar filosofiškai saugi protingo ir atsakingo 
diskurso gimtinė. Kaip ir daug kas kita, visuotinis demas- 
kavimas irgi yra nuobodulio ir ressentiment išdava, proga 
išguitai dvasiai atsikeršyti ir pakeisti vietą. 

Šiandien pati reikšmingiausia pozityvaus atsakymo į 
modernybės negales forma yra kasdienybės rekonstravimo 
projektas, kuris yra iš esmės Habermaso ir jo sekėjų iš- 
radimas. Šis ypatingas modernybės išsilaisvinimo tikslų 
atnaujinimas turi daug sudėtingų aspektų, bet tas, kuris 
mus labiausiai stebina, yra taip pat mažiausiai tikėtinas: 
tai bandymas pagrįsti racionalizmo, kuris suvokiamas kaip 
platesnis ir turtingesnis už instrumentinį racionalizmą, pa- 
žadą ne kuo nors kitu, o „komunikacine kasdienio gyve- 
nimo praktika“. Ši praktika tapatinama su tikslu (telos), 
įrėžtu į bendravimą įprastine kalba. Šis tikslas gali būti 


27 Habermas. Philosophical Discourse of Modernity, p. 311; pagrindinis 
terminas yra Alltagspraxis. Jis taip pat teigia, kad „protas pačia savo 
prigimtimi yra įkūnytas komunikacinio veiksmo kontekstuose ir gyvenimo 
pasaulio struktūrose“ (p. 322). Kitų būdingų šio paragrafo idėjų išdėstymą 
žr. p. 295, 311, 314—316, 322—323, 339—341, 344—348. 

išryškintas, kritikuojant „specifinį ir ypatingą racionaliz- 
mą“, kurį Weberis priskyrė Vakarų kultūrai. Ši kritika, į 
kurią dedama daug vilčių, „patikrinama žingsnis po Žžings- 
nio“. Tai tikrai drąsi tezė, atsižvelgus, kad ji keliama po 
daugybės modernių aiškinimų apie mūsų komunikacinės 
kompetencijos nesėkmę bei piktnaudžiavimą kalba kaip 
galia. Tačiau, pasak šio požiūrio, nuo Nietzsche's laikų 
„to, kas nepaprasta“, filosofai subjektyvistai jautė beveik 
tik panieką kasdieniam gyvenimo pasauliui ir permainų 
ieškojo savo pačių entuziazmo ir „neišreiškiamybės porei- 
kio“, kaip jis buvo pavadintas?*, logikoje. Tačiau jų ener- 
gijos krypties paklaida buvo lygi 180 laipsnių. Kelias iš 
subjektyvizmo aklavietės buvo prieš jų akis iš pat pradžių: 
tai komunikacinio veiksmo kasdienybės pasaulyje raciona- 
lios procedūros ir formos, kurias išryškina „nevaržomo 
konsensuso susidarymo komunikacinėje bendruomenėje, 
verčiamoje kooperuotis, modelis“. Kad ir ką tokios ne- 
įprastos frazės reikštų, Habermasas į jas sudeda tuos ele- 
mentus, kurie buvo suponuojami visuose ankstesniuose 
žingsniuose į „de-diferenciaciją“, tai yra į etikos, estetikos 
ir mokslo gyvenimo sąrangų sutaikymą, vadovaujantis vie- 
ningos patirties idealu. | 

Tolesnis gilinimasis į Habermaso „filosofinį diskursą“, 
taip pat ir jo paties savikritika, kad komunikacija kasdie- 
nėje kalboje yra „rizikingas mechanizmas“ racionalaus kon- 
sensuso susidarymo požiūriu, moderniaisiais laikais leng- 
vai pakeičiamas pinigais, nukreiptų mane toli už užsibrėž- 
tų tikslų. Tačiau netgi toks nedidelis Habermaso prisipa- 
žinimas rodo, kad naujasis kasdienės praktikos projektas 


2 Richard Rorty. „Habermas and Lyotard on Postmodernity“. In 
Habermas and Modernity, ed. Richard J. Bernstein. — Cambridge: MIT 
Press, 1985, p. 174. 

neišvengė socialinės modernybės kategorijų ir suvaržymų. 
Ir tikrai, kaip jis galėjo jų išvengti? Kiekvienas sąžiningas 
instrumentinio racionalumo įvertinimas parodys, kad jis ne 
tik lėmė naujas dominavimo formas, kurių neišvengia nė 
vienas iš mūsų, bet atskyrė šiuolaikinės biurokratinės vals- 
tybės kultūros sampratą nuo kritikų supratimo apie kul- 
tūrą, šią suvokiant kaip intelektualinės, dvasines ir este- 
tines sąlygas, kuriomis apibūdinamas gyvenimo būdas. 
Toks kultūros supratimas išpuoselėjo politinę reakciją į šį 
skyrimą, kuris tapo ypatingu modernybės bruožu, o Ha- 
bermaso argumentas yra jos pavyzdys. 

Visus tris mano aptartus projektus, nors jie akivaizdžiai 
skiriasi, sieja supratimas, kad kultūra ir įvairūs jos mo- 
dusai yra politinių galimybių šaltinis. Atrodo, kad moder- 
nybėje kultūros sritis generuoja politines pažiūras ir so- 
cialinius politinius sąjūdžius, kurie viešai reiškiasi sandū- 
rose tarp tos srities ir biurokratinės valstybės bei jos ad- 
ministruojamų visuomenės segmentų. Kaip tik dėl šios 
priežasties netgi kritikai, besiremiantys išsiskiriančiomis 
prielaidomis, gali kalbėti apie „kultūros pirmenybės“ ins- 
titucionalizavimą politikos srityje arba teigti, kad kultūra, 
užvaldžiusi manieras, papročius ir moralę, toliau gali įgyti 
hegemoniją politikai, tarsi pereidama kontinuumo pako- 
pas, arba tvirtinti, kad „nėra atsitiktinumas, jog socialiniai 
sąjūdžiai šiandien įgyja kultūrinės revoliucijų bruožų“ *'. 
Aš suprantu tokias pastabas bei raidą, kurią jos nušviečia, 
taip, kad paribio konfliktai tarp kultūros ir sistemos (kal- 
bant suprastinta terminija) pasidarė ir normalios, kasdie- 
nės politikos, ir pačių nežymiausių judesių nenumatytos 
transformacijos link turiniu. Netgi pati moderniausia mūsų 
mintis ir mokslas ėjo šiuo keliu, atskleisdami, kokią politinę 


*? Bell. Cultural Contradictions of Capitalism, p. 34, it passim; Habermas. 
Philosophical Discourse of Modernitų, p. 365. 

svarbą turi socialinė-kultūrinė istorija bei kultūrinė manie- 
rų, moralės ir pačios civilizacijos misijos kritika. 

Tad kokios yra perspektyvos, vadovaujantis šiais pro- 
jektais? Ar jie tik seka betikslių subjektyvumo klaidžiojimų 
racionalizuotame pasaulyje pėdsakais? Ar jie gali nukreipti 
moderniąją sąmonę tikslingu keliu, ar turi, kaip tas išpai- 
šytas paviršius, apie kurį kalbėjo Platonas, „didingai ty- 
lėti“, kai jo klausiame? Ar jie pajėgūs pateikti politikos, 
esančios anapus ir instrumentinio racionalumo, ir estetinės 
patirties, koncepciją? 

Daug priklauso nuo to, ar mes pasirengę atsisakyti 
dalykinės nuostatos savęs ir pasaulio atžvilgiu arba ją 
sušvelninti. Problema yra ne Weberio pateikta mūsų is- 
torijos interpretacija, kurios pagrindinės temos beveik ne- 
pasikeitė, bet, ko gero, mūsų pačių intelektualizmas. Tai 
nėra klausimas, ar mes galime įsivaizduoti atsakymus arba 
alternatyvas (jų niekada netrūksta), bet klausimas, kaip ir 
kodėl turėtume nuspręsti tai padaryti. Modernybės kvestio- 
navimas nėra tik filosofinis diskursas, jis yra platesnis 
diskursas, turintis istorinius, sociologinius ir psichologinius 
subtekstus. Mums dabar reikia ne tiek gundančių „didžių- 
jų naratyvų“ ir viliojančių pabėgimo kelių, kiek laiko ap- 
ribotų, nuosaikių ir specialių tyrinėjimų, kurie primintų 
mūsų istoriją ir sugrąžintų tai, kas konkretu, atskira, kas 
turi lokalinę išraišką, kas individualiai išgyvenama ir de- 
talu. Mes turime stengtis nubrėžti tikslią kryptį per ele- 
mentus, kurie sukuria neišvengiamą susidūrimą tarp es- 
tetinės kultūros subjektyvizmo ir beasmenių dabartinės 
materialios kultūros jėgų. Jei mes galime išmokti manipu- 
liuoti šiais elementais, tai ne tam, kad atrastume vieną 
sutaikymo tašką arba būdą sunaikinti konfliktuojančius 
elementus, nes nei viena, nei kita neįmanoma realiame 
istoriniame pasaulyje, bet greičiau jau turėdami kuklų tiks- 

lą pasistūmėti savišvietos srityje — išmokti suprasti ma- 
terialios kultūros turinį, kad panaudotume jį savo tikslams 
ir naudai. 

Šiek tiek kitaip kalbant, ta mąstymo ir veiksmo kon- 
figūracija, kurią aš nusprendžiau pavadinti moderniosios 
kultūros politika, geriausiu atveju gali tapti savikūros for- 
ma, tų abstraktaus objektyvumo elementų, kurie egzistuoja 
nepriklausomai nuo individualios sąmonės, subjektyvaus 
įsisąmoninimo praktika ir tik šita specifine ir ribota pras- 
me jų „kontroliavimo“ praktika. Šis šiuolaikinis sumany- 
mas yra būtina sąlyga, kad modernus subjektas būtų iš- 
vaduotas iš mūsų modernizuotos aplinkos griaunamosios 
tironijos, nors tai dar nėra ta nepagaunama ir sunki ko- 
kybė, kuri vadinama „laisve“, arba „emancipacija“. Bet 
kaip savotiška alternatyva pakartotiniams bėgimams nuo 
savęs, jis yra pakeliui į šitą kokybę. 

Galbūt, tai yra viskas, ką šiandien galima sąžiningai 
pasakyti apie modernybę ir kultūros politiką. Mūsų šimt- 
mečio diskusijos, prie kurių reikšmingai prisidėjo Weberis, 
atskleidžia modernumo problemą kaip politiškai sąmonin- 
gą racionalistinių kultūros formų, susijusių su mūsų at- 
kerėtu pasauliu, kritiką. Šioje daugiabriaunėje kritikoje glūdi 
visas diapazonas pritaikytinų reakcijų į negales, kurias 
sukėlė mūsų modernaus pasaulio ir jo beasmenės mate- 
rialios kultūros varomosios jėgos. Visokia moderni politi- 
ka, paremta kultūros kritika, prieš jos valią turi būti įtraukta 
į šių jėgų darbą; todėl tai yra politika, kuriai visada gresia 
pavojus pavirsti glausta romantiško maišto sintakse ar 
kitomis pabėgimo ironijomis. 

Ironiška savivalė jau yra būdas pabrėžti mūsų pačių 
distanciją ir nereikalingumą, jausmą, kad esame laikini ir 
nereikšmingi istorijoje ir kultūroje, kurias vis labiau užvaldo 

atkerėjimo procesas, prasidėjęs Vakarų kultūroje mažų ma- 
žiausiai tais laikais, kai Platonas atrado rašto ir užrašytos 
konceptualios minties jėgą. Atrodo, kad rimčiausių ir griež- 
čiausių mūsų reakcijų į atkerėtą likimą pamatas yra jaus- 
mas, kad didėja atotrūkis, vis radikalėja įtampa tarp šio 
pasaulio ir aš, apie kurį buvo manoma, kad jis yra ne- 
pažeidžiamas. Bet ateina momentas, kai baigiasi netgi kri- 
tikos Žygiai, kai tikrai skaidraus pasaulio idėja atrodo kaip 
poreikis pasiguosti mūsų nelaimių ir nežinomybės akista- 
toje — poreikis, kurio niekada negali patenkinti pati pro- 
tingiausia kritika. 

Mes neturime norėti atsisakyti paguodos, slypinčios ana- 
pus pasaulio ir anapus kritikos, bet mes neturime ir norėti 
paaukoti atsakomybę už mūsų istoriją, mūsų pasaulį, mū- 
sų pažinimą ar mūsų laikų likimą. Reaguodami į moder- 
niąją kultūrą, turime siekti bent šio tikslo. 

Knygoje per Maxo Weberio (1864 - 1920) ir jo amžininkų pažiūrų 
analizę atskleidžiama šiuolaikinės intelektualinės kultūros panorama, 
socialinės filosofijos raida, išryškinamos moderniojo mąstymo 
tendencijos. Knyga pasižymi polemine dvasia, intriguojančiu dėstymu, 
netikėtomis išvadomis. Tai viena geriausių knygų apie M. Weberį. 


UDK 316 


SOCIOLOGIJA 
FILOSOFIJA | 


Ši knyga patraukia skaitytoją ne tik originalia 
Maxo Weberio mokslinės veiklos interpretacija, 
bet ir įtaigiu moderniosios intelektualinės kultū- 
ros vertinimu. Lawrence A. Scaff, Arizonos univer- 
siteto politinių mokslų profesorius, analizuodamas 
esmingiausias Weberio ir jo amžininkų idėjas, 
pateikia anatominį mūsų amžiaus socialinio ir 
kultūrinio gyvenimo pjūvį. Tai viena geriausių 
anglų kalba parašytų knygų apie Max4 Weberį ir 


sociologijos raidą. 


ALK — serija verstinių knygų, kurias leidžia įvai- 
rios leidyklos, remiant Atviros Lietuvos fondui. 
Serijos tikslas —- supažindinti skaitytojus su dvide- 


šimto amžiaus humanitarinių mokslų pagrindais 


ATVIROS LIETUVOS KNYGA 


